


॥ ४० 


बंगाल में अँयरेजी राज्य की नीव॑ँ 


श्री पारसनाथ सिंह 


( आसाम के गवनर माननीय श्री श्रीप्रकाश जी लिखित ग्रस्तावना-सह्त ) 


भारती-भंडार 
अयाग 


भारत-दरपंण-ग्र न्थ माला 
अंथ-संख्या--३ 


-- विक्रेता -- 
भारती-भंड्रार सस्ता-साहित्य-मंडल 
लीडर प्रेस, प्रयाग कनाट सकस, नई दिल्‍ली 


प्रथम संस्करण 
सं० २००७ बि० 
प्रृस्य 4) 


मुद्रक 
महादेव एन० जाशी 
लीडर प्रेस, इलाहाबाद 


गिरिजानन्दन को 
सस्नेह 


सा रम्या नगरी, महान्स नृपति:, सामन्‍्तचक्र च तत, 
पाश्वें तत्य च सा विदस्घपरिषत्‌, ताश्न्द्रविम्बावना:, 
उद्रिक्तः स' च राजपुत्र-निवह!, ते बन्दिन:, ता कंथा।--- 
सर्व यरय वशादगात्मतिपर्थ कालाय तस्मे नमः / 
-र्टेहरि 


अस्तावना 


इतिहास कई दृष्टि से लिखा गया है और लिखा जा सकता हूँ । 
कुछ लोग सनुष्य के इतिहास को विशिष्ट व्यक्तियों का जीवन' चरित्र मात्र 
मानते हें। कुछ इस मत का घोर विरोध करते हुए व्यक्तियों को कुछ भी 
महत्व न देकर ने सगिक विकास पर हो जोर देते हे। किन्‍्हों का विचार हूँ 
कि इतिहास भूगोल पर अवर्ंबित हे। कोई समझते हें कि विशिष्ट जन 
अपनो आकांक्षाओं को प्राप्ति में अपने मस्तिष्क के बल से सब प्रकार की 
पकृतिन्‍्जनित बाध/ओों को दूर कर इतिहास का निर्माण करते हैँ। कोई 
आर्थिक आवश्यकता को सर्वोपरि मानते हैँ और ऐपसिहासिक घटनाओं को 
उसको कसोंटो पर कसते हैं । जहां तक मेरी समझ में आता है, सभी विचारों 
में कुछ न कुछ साथकता हें, परन्तु कोई भी विचार वस्तु स्थिति का पूर्ण 
रूप से प्रतिबिब नहीं माना जा सकता। इन सब विचारों के समन्वय में 

हो सत्य हूँ । 
ऐसा मत होते हुए अपने मित्र श्री फरसनाथ सिह को रचना का विशेष 
प्रकार से स्वागत करना सेरे छिए स्व/भाविक हें । जब उन्होंने अपनी पुस्तक 
के प्रूफ” सेरे पास भेजने आरंभ किये और मुझ से कहा कि तुम 
'इसको प्रस्तावना लिखों, तो मुझे आइचयं हुआ। में पारसनाथ जो को आज 
छत्तोस वर्षों से अच्छी तरह जानता हें, और इस बीच विभिज्ष क्षेत्रों में 
मेराण्उनका संपर्क रहा है। उनके कितने ही लेख मेने पढ़े हे और कितने 
हो स्थानों में मेने उन्हें देखा हे। उनके "साहित्यिक और साम्मोजिक जीवन 
से--विशेषकर उनको मधुर शिक्षाप्रद हास्यप्रियता से--में अच्छी तरह 
परिचित रहा हूँ, पर मुझे यह नहीं मालूम था कि इतिहास में थे इतना 
रस' रखते हें और उन्होंने इतने सूक्ष्म रूप से उन कटुंबों की आंतरिक 
'लीवन-प्रणाली का अन्वेषण किया हैँ जिनका सम्बन्ध अंगरेजी शासन के 
ञ 


जगत्‌सेठ 
उद्गम और वंभव से रहा है। ऐसे कटुंबों में मेरा और मेरी जन्म-नगरी 
काशी के अन्य लोगों का भी कृदूब है, और इस कारण पारसनाथ जी 
की पुस्तक से अवश्य ही म॑ विशेष भ्रकार से आक्ृष्ट हुआ । 

इन व्यक्तिगत बातों को यदि छोड़ भी दिया जाय तो मुझे यहु 
पुस्तक इस कारण बहुत रुचिकर प्रतीत हुई कि इसमें मने देखा कि अपने 
देश का वास्तविक सामाजिक इतिहास दिया गया हैँ, यद्यपि ऊपर से देखने 
से कतिपय व्यक्तिमात्र का ही निरूपण इससे मालम होता हूं । पारसनाथ जी 
ने हमें बतलाया हूँ कि हमारे सानसिक दृष्टिकोण में स्वतंत्रता का कोई 
विशेष महत्व नहीं रहा हे, ऑर भौतिक इतिहास के प्रति हम्शरा कोई 
आकर्षण न' रहने के कारण, इस अंग में हमारा ज्ञान भी बहुत कच्चा 
हैं। यह बात नितान्त सत्य है, और हम सब यही अधशा कर सकते हैँ कि 
स्वराज को प्राप्ति के“बदद स्वतंत्रता के महत्व को हम समझेंगे और अपनी 
परम्परगत मनोव॒त्ति को बदलकर अब अपने देश को किसी विदेशी के 
अधीन न होने देंगे। हम यह भी आशा करते हें कि ज्ञान के विविध अंगों 
की दिन प्रति दिन उन्नति हमर देश में होतो जायगी और विद्वदगण ऐति- 
हासिक भंडार को भी अपनो रचनाओं से पूरा करते रहेंगे। 

पारसनाथ जो की पुस्तक हमें बतलती हे कि किस प्रकार से चन्द' लोगों 


की व्यक्तिगत आकांक्षा ने विदेशी शासन को देश में स्थापित होने में 
सहायता पहुंचायो हूं । साथ ही उन्होंने इधर के करीब ढाई सो वर्षों का 
हमारे सामाजिक और आर्थिक जीवन का भी चित्र-चित्रण किया हूं। उन्होंने 
बड़ो सोधो साधो साधारण बोल चाल की भाषा में इन' सब भावों को प्रदर्शित 
किया हे जो मनुष्य का मनुष्य से संपक्क होने से उत्पन्न होते हैं। व्यक्तिगत 
राग देष के कारण कितनी बड़ी बड़ी घटनाएं घटित हो सकती हें, यह भी 
उन्होंने बतल्ाया ह. और हम्तरे कौटुंबिक, सामाजिक और आर्थिक जीवन के 
विभिन्न पहलुओं को दिखलाया है। उनका इतिहास वास्तव में उपन्यास की 
तरह रोचक हूं, ओर मुझे आशा हे कि बहुत से लोग इस पुस्तक को 
पढ़कर अपने इधर को हशतताब्दियों के पूर्वजों का हाल जानकर आगे के: 


भा 


अस्तावता 


लिए अच्छी शिक्षा पावेगे। इस बात को कहने की विशेष आवश्यकतः 
इस कारण हूं कि स्वराज-प्राप्ति के बाद जो ढाई वर्ष अब तक बीते हैं, 
उसकी घटनाओं को--विचार घाराओं और कार्य प्रणालियों को--देखकर मन 
में यही आशंका होती हू कि वह वातावरण और वहु भावना अब भी जोरों 
से मौजूद है जिसके कारण हम बार बार परतंत्र हुए हे, और बार बार 
अपनी एकता को खोकर अनेकता के कृपरिणामों के शिकार बने रहे हें।- 

में अपने सित्र को पारसनाथ सिह को बधाई देता हूँ कि विद्वान होते 
हुए और भाषा पर पूरा अधिकार रखते हुए भी उन्होंने साधारणतः अप- 
रिचित क्लिष्ट बाक्यों और शब्दाडंबर से अपने पाठकों की रक्षा की हे। 
जो सुन्दर उपयुक्त नीति के इलोक उन्होंने उद्धत किये हें उससे उनकी 
पुस्तक विशेषरूप से रोचक और उपयोगी हो जाती है। उन्होंने वास्तव म 
बड़ा परिश्रम कर और बहुत तह के भीतर पहुंचकर हमें अपने को ही 
देखने का और पहिचानने का सुअवसर प्रदान किया हे। हमें उनके प्रति 
कृतज्ञ होकर उनके श्रम से लाभ उठाना चाहिए। यदि हम अब भी न 
चेतेंगे तो हमारा भविष्य संकटमय रहेगा। साथ ही यदि हम समझदारी से 
आगे चलेंगे तो हम अवश्य उस लक्ष्य को प्राप्त करेंगे जिसके लिए राष्ट्र- 
पिता महात्मा गांधों जो ने अपना सारा जीवन रूगाया और जिसकी 
खोज में उन्होंने अपने श्राणों की आहुति दी। 


गवमट हाउस, 
शिलांग, बी 
०8 कुल 7५ 


निवेदन 


अठारहवीं शताब्दी में जिस उथल-पुथल ने अंगरेज-जाति को बंगाल का 
अधीश्वर बना दिया उसके इतिहास से मुशिदाबाद के जगत्सेठ का ,नाम 
विशेष रूप से सम्बद्ध है। पलासी के युद्ध से प्रायः सौ वर्ष पूर्व इस व्यापारी 
परिवार की महत्त्वाकांक्षा इसे पठने ले गई थी। फिर प्रायः पचास वर्ष बाद उसने 
इसे मुशिदकुली खां के सम्पर्क में लाकर उसका अनन्य विश्वास-नाजन बना 
दिया था और धन के अतिरिक्त पद-प्रतिष्ठा की भो दृष्टि से इसे इतना ऊँचा 
उठा दिया था कि मुशझिदाबाद की संस्थाओं में सबसे पहले इस घराने का हो 
नाम लिया जाता था और बिता इसकी सनद पाये कोई वहाँ की मसनद पर 
बैठने के लिए दिल्ली की सनद न पा सकता था। 


मुशिदाबाद से दिल्‍ली तक जगतृसेठ-परिवार की ऐसी धाक जमने का कारण था 
उसका सारे तख्त का एक जब स्त पाया होना। उसकी सेवाओं का महत्व या 
भूल्य आंकने से तत्कालीन शासकों ने भी धर्मान्धता नहीं दिखाई। फतहचन्द को 
जगतूसेठ की पदवी देने बाला मुहम्मद शाह था और बंगाल-बिहार के शासन-द्षेत्र 
में उसे विशेष रूप से ऊपर उठाने वाला अलीवर्दी खां। पर इससे भी पहले 
मुशिदक्‌ली खां सानिकचन्द को अपना मुकुट-सणि बनाकर उन्हें विशेष गौरव- 
शाली बना चुका था और आकाश चूमने वाली अट्टालिका का शिलान्यास कर 
चुका था। प्रथम जगत्‌सेठ फतहचन्द ने जो मान-महत पाया था वह 
साधन-सम्पन्नता के साथ अपनी राज-सेव्राओं के बल पर। इन सेवाओं म 
एक यह थी कि मुगरू-साम्राज्य पर विपत्ति-वर्षा होने के समय वह दिल्‍ली कें 
लाल किले में करोड़ सवा करोड़ का भुगतान हुंडी के जरिये ही करा सकते और 
रास्ते में खज़ाना लूट जाने की जोखिम से नवाब-नाजिम और बादशाह दोनों को 
बचा सकते थे। जगत्सेठ-परिवार सरकार का एक अभिन्न अंग बन गया था 
और संपृक्‍्त होकर दोनों एक दूसरे के हानि-लाभ में अपना हानि-लाभ 


समझन लग थे । 
कक 


उधर पिछली शताब्दी में ही समय की गति बदल चुकी थी और ऐसी शक्तियाँ 
प्रबल होने रूगी थीं जो एक दिन मुगलू-साम्गाज्य को नष्ट किये बिना न रह 
सकती थीं। अगर धर्मान्थता औरंगजेब के ही साथ मर मिटती तो बात बहुत 
न बिगड़ती, पर हुआ यह कि दिल्‍ली का धामिक दृष्टि-कोण तो बदला नहीं 
और दरबार में दोष एक से हजार हो चले । फिर भी दिल्‍ली की आंखें न खुल 
सकी और उसकी कमजोरी दिन दिन बढ़ती ही गई। केन्द्र में शासन की क्षमता: 
न रह जाने पर, विभिन्न प्रान्त निरंकुश अथवा--कानों के अधिक प्रिय शब्द सें-- 
स्वतंत्र हो चले । पर जो बल एकता में था वह इस अनेकता में नआ सकता था,. 
इसलिए शात्रुओं से काम पड़ने पर उन विभिन्न अंगों की स्वतंत्रता देखते देखते 
बिलीन हो गई और एक एक कर सभी परतंत्र हो गये। 


इस देश के इतिहास में परतंत्रता कोई नयी बस्तु नहीं थी। फिर भी लोग 
इतना तो देख पा समझ सकते थे कि विदेशी होते हुए भी फरासीसी या अंगरेज' 
कितनी ही बातों में अफगानों या मुगलों से भिन्न थे । इनकी रीति-तीति न्यारी, 
संकल्प-साधन का सारा ढंग न्यारा था। ये इस देश में किसी खलीफा के आदेश 
या गाजी बनने के उहेद से नहीं आये थे । दिल्लीश्वर बनने के लिए अंगरेजों को 
पानीपत की चोथी छड़ाई लड़ने की कभी जरूरत न पड़ी। वे दिल्ली की ओर 
बढ़े भी तो मद्रास, कलकत्ता, बम्बई जैसे बंदरगाहों की ओर से--एक हाथ में 
तराजू ओर दूसरे हाथ में बंदूक छेकर माल की खरीद-बिक्री करते; देश-काल 
को जानते-पहुचानते; यहीं के सेनिक उपकरण का निशेष उपयोग करते और 
छल-बल से विभिन्न प्रान्तों को “पंचतंत्र” के एकोदर, पृथग्ग्रोच! और असंहत 
भारंड-पक्षियों की तरह विनाश को पहुँचाते हुए। प्रान्तीय स्वतंत्रता न तो केन्द्र 
के ही काम आ सकी न स्वयं सुरक्षित रह सकी । और बंगाल जैसे प्रान्त की 
लूट ने इंगलंड को मालामाल कर दिया। 


दिल्‍ली के रोग का इलाज करना-कराना जगत्सेठ का काम न था। उनका 
सस्बन्ध वाणिज्य-व्यापार के क्षेत्र से था जिसमें उन्होंने अपने अनुभव, 
अध्यवसाय ओर व्यवहार-कुशछता से अभूतपूर्व सफलता प्राप्त की और 
शेल-शिखर पर पहुँच गये। व्यापार के सिलसिले में ही ईस्ट इंडिया कंपनी की 
सानिकचन्द से जान-पहचान हुई । यह बात १७०६ से पहले की है। कासिसबाजार 


शव 


में विदेशी व्यापारियों की फेक्टरियाँ या कोठियाँ थीं और वह स्थान सहिमसापुर 
(मुंशिदाबाद ) के पास ही था। इस सामीप्य ने उन्हें जगतृसेठ-परिवार के लोगों 
से मिलते-जुलूते रहने और व्यापारिक सम्बन्ध स्थापित कर लेने का सुअवसर 
दे दिया । प्रायः प्रत्येक विदेशी कंपनी के महाजन जगत्सेठ ही थे। वह 
ढकसाल के इजारेदार थे और बंगाल में चांदी के सबसे बड़े खरीदार ४ 
उधर बाहर से चाँदी लाने वालों में ईस्ट इंडिया कंपनी प्रमुख थी, इसलिए 
दोनों के बीच खरीद-बिक्री, लेव-देन से पारस्परिक सम्बन्ध का उत्तरोंत्तर 
दृढ़ होना स्वाभाविक ही था। 


अंगरेज इस देश में पहुँचने से पहले और देशों में भी पहुँच चुके थे और 
दुनिया को देख कर दुनियासाज बन चुके थे। उनके मुकाबले में यहां के व्यापारी" 
ही नहीं, शासक भो दुबमुंहे बच्चे थे। शिक्षा और संस्कृति की बात पूछो जाय 
वो इतना हो कहना काफी होगा कि वे आखिर उस वुक्ष के फल-फूल 'थे जिसे 
आरोपित कर दोक्सपियर १६१६ में ही अपना जीवन-नाठक समाप्त कर चुका 
था। अंगरेजों के हौसले और हिम्मत पर कौन निछावर न होता ? एक बार 
क्लाइव को इधर की याज्ञा करनी पड़ी तो पवन की प्रतिकूलता ने उसके 
जहाज को कहों से कहीं पहुँचा दिया, जिसके कारण उसे मद्रास पहुँचने में 
ही प्रायः एक वर्ष छंग गया। सेविसको की चांदी को मुशिदाबाद या ढार्क की सलसलू 
को लन्दन पहुँचा देना कोई साधारण काम न था। इसके लिए जो साहस और 
संगठन-शक्ति चाहिए थी वह इस जाति में भरपूर थी। हमें इंस बात का जभि- 
सान हो सकता हैँ कि क्लाइव के ही कथनानुसार मुशिदाबाद हर बात में लंदन 
से ठककर ले सकता था--साथ ही उसमे यह विशेषता थी कि लन्दन में एक भी 
परिवार धन की दृष्टि से जगत्संठ की बराबरी का न था। पर हमें यह न 
भूलना चाहिए कि हन्दन में ऐसे गुणों की पुंजी थी जिनका विकास उसे एक दिन 
संसारमात्र का आर्थिक केन्द्र बनाने वाला था। ईस्ट इंडिया कंपनी का अपना 
निर्माण समवाय-सिद्धान्त की भित्ति पर हुआ था। इसी सिद्धास्त का अवलम्बत 
कर लन्दन को व्यापारियों ने १६९७ तक बंक आव इंगलेण्ड की स्थापना कर ली” 
और १७४२ तक उस बंक की पूंजी १९ लाख पौंड से बढ़ कर ९८ लाख पॉड हो 
चली। धीरे धीरे भंगरेज अपनी गृण-गरिमा से ही प्रकृत जगत्सेठ बन बेठे---और 
के 


जगतुसेठ भी ऐसे जिनकी भजाओं में बल था, जिनके तरकश में तेज्ञ तोर थे। 
इस देश में मकाबला होने पर कौन ऐसी शक्ति हो सकती थी जो रजोगुण को 

तमोगुण पर--प्रकाश को अन्धकार पर विजय पा लेने से रोक सकती ? वास्तव 
में गुणों का दुर्गणों से हार खा जाना ही अप्राकृतिक या आइचरयजनक होता । 


मोटे तौर पंर यह कहा जा सकता है कि बंगाल में राज्यक्रान्ति कराने वाले 
एक ओर सिराजद्ौला और दूसरी ओर मह॒ताबराय थे। सिराजुद्दोला ने अपनी 
विवेकहीनता और दुष्यंबहार से जगत्‌सतेठ जैसे अपने नाना के शुभचिन्तक और 
मित्र को भी अपना शत्रु बना दिया और अपमान असहच हो उठते पर महताबराय 
ने अंगरेजों को सहायता से उसकी जड़ खोद डालो। क्या महताबराय का यह 
'कतंव्य न था कि अपने मत को समझा-बुझा कर चुप बेठ रहते और अंगरेजों को 
आमंत्रित कर राष्ट्र को पराधोनता का दुदिन देखने न देते ? यहां दो बातें 
(विशेष रूप से ध्यान में रखने को हे। अगर वह क्ठनोतिज्ञ थे भी तो पारदर्शी 
या दूरदर्शी न थे। षड़यंत्र करते-कराते हुए भी बह अगरेजों को प्री तरह न 
पहचान सके और पलासी के युद्ध का परिणाम क्‍या होने जा रहा था, यह न 
समझ सके । वह यही माने बंठे रहे कि अंगरेज एक दिन कलकत्ते लौट जायेंगे--वहां 
फिर वाणिज्य-व्यापार करने लर्गेंगे->और मोर जाफर की छत्रच्छाया में राज- 
काज प्वेबत्‌ ही होता रहेगा। उनको सारी धारणा निर्मुंह निकली । बंगाल का 
सवाब-ताजिस कंपनो के हाथ को कठपुतलों बन गया और जगत्सेठ के हित की 
दृष्टि सं तो कंपनी ने भस्मासुर का कास किया। उनके हाथ में न टकसाल का 
'इजारा रहा, न वह सरकारी पोतदार रहे । भर में पड़ कर उनके घराने की नामी 
नाव एक दिन डूब जाते से न बच सको । फिर राष्ट्र”, राष्ट्रीयता या स्वाधीनता 
ऐस हाब्द थे जो उस समय के भारतवासियों के लिए कोई अर्थ नहीं रखते थे। 
घम के नाम पर मिटने वाले हिंदू नहीं तो मुसलमान मिल सकते थे, पर राष्ट्र 
या स्वदंश के नाम पर नहीं, कारण कि यह लोगों के लिए आकाश-कुसुम 
के समान था। इसको वेदों पर साधारण बलिदान करने को भी शिक्षान 
तो उस समय क नोति-श्ास्त्र में सिलतो थो, न किसो जाति की परम्परा में। 
राष्ट्रीय एकता या स्वाधोनता और उसको रक्षा के लिए स्वार्थ-त्याग की 
भावना के जन्म लेने में अभो बहुत देर थो। “शठे श्ाठयं समाचरेत्‌”--यह 


चं 


शिक्षा महताबराय को अवश्य मिली थी और इसका पालन करता उन्होंने, 
अपना परम कर्तव्य समझा। उनके या दूसरों के लिए अपने देश-काल से ऊपर 
उठ जाना या बीसवीं सदी में पहुंच जाना असंभव था। 

इसमें संदेह नहीं कि बंगाल में अंगरेजी राज्य की स्थापना में जगत्सेठ 
से बहुमूल्य सहायता मिली, यद्यपि अठारह॒वीं शताब्दी में यह निश्चित था कि 
उस सहायता के बिना भी वह राज्य स्थापित होकर ही रहता। इतिहास 
की लीला को व्यापक दृष्टि से देखने वाले यह स्वीकार किये बिना नहीं रह 
सकते कि मुगलों की अधोगति और विनाश में अंगरेजों का अभ्युदय 
और राज्यारोहण सचन्निहित था। एक तो उनके प्रतिद्वंद्वियों में कोई 
भी उनकी बराबरी करने बाला न था; दूसरे, पछासी की लड़ाई का फेसला 
करनाल में और बक्सर की लड़ाई का फंसला पानीपत में ही हो चुका था। 
मीर जाफर ही नहीं, मीर कासिम भी मरने से पहले ही मर चुका था और 
क्षय तथा जय कराने बाला काल अंगरेज-मात्र को पुकारे कर कह चुका था कि. 


तस्मात्त्वमुत्तिष्ठ, यश्ञो लभस्व, जित्वा शत्रून्भुडक्ष्व राज्यं समृद्धम्‌ ; 
मयैवेते निहताः पूर्वमेव, निमित्तमात्र भव “हँट-घारिन्‌ ! 


बंगाल में पड़ने वाली नींव पर ही वहु इमारत खड़ी हुईं जो बढ़ते बढ़तें 
एक दिन आसमान चूमने वाली थी । यद्यपि उस विस्तार की कहानी इस पुस्तक 
की दृष्टि से विषयान्तर है, तथापि उसका भी उपक्रम शुजाउद्देला के १७७५ 
में मर जाने से पहले ही हो चुका था। क्लाइव के प्रस्थान करने से पहले ही 
जगत्सेठ के धर का चिराग टिमटिसाने रूगा था ओर वारेन हेस्टिग्स के जाते 
जाते तो पछवां हवा का झोंका उसे गुल कर चुका था । 


छः 

कई शताब्दियों से हिंद-जाति इतिहास लिखने-पढ़ने को उपेक्षा करती 
आई है । इस कारण जगत्सेठ-बंध का कोई ऐसा वृत्तान्त नहीं मिलता जो 
उसका लिखा-लिखाया हुआ हो। अन्धकार में उसके इतिहास पर “सुता- 
खरीन” जेसे ग्रंथ या ईस्ट इंडिया कंपनी के कागजात से जो प्रकाश पड़ता है 
वह गनोसत है । यह बात निश्चित-सी है कि बाकी बातों को जिज्ञासा पूरी 
करने के लिए नयी सामग्री आज मुशिदाबाद में या अन्यत्र मिलने वाली नहीं। 
झा 


मुसलमान लेखकों के लिए कोई हिंदू जगतसेठ, ऐतिहासिक दृष्टि से, किसी 
खुदादाद खां ऊतीफ या समीर मुरतजा जेसे सरदार का पासंग भी नहीं हो 
कता था । इस परिवार में इतिहास-सम्बन्धी विरकदित या उदासीनता न 
होती तो इसके लिए मुसलमान नहीं तो किसी हिंदू लेखक से अपना इतिवत्त 
लिख वा जाना कुछ भी कठिन काम न होता । दिल्‍ली और मुशिदाबाद के बीच 
““पलासी के युद्ध से पहले नहीं तो उसके बाद, कंपनी के राज्य-काल सें--- 
कोई आनन्दराम मुखलिस या भीमसेन बुरहानपुरी या खुशहालरूचन्द इन सेठों 
को आसानी से मिल सकता था । “मुताखरीन” का लेखक गुलाम हुसेन इनके 
विषय में कुछ बिस्तारपूर्वक अवश्य लिख जाता, अगर उसके शात्रु रामनारायण 
के मित्र होकर महताबराय वह अवसर भी न खो बेठते। इन बालों का नतीजा 
यह हुआ कि इस वंश का पूरा इतिहास कभी लिखा न जा सका और जो कुछ 
लिखा गया वह जहां-तहां बिखरी हुई ऐसी प्रासंगिक पंवितयों के रूप में ही 
जिनसे उसका ढोल-ढांचा तो हमारी आंखों के सामने आ जाता है, पर उसकी 
पूरी तसबीर नहीं उतरती । अगर अनुभान या किबदन्ती के ही आधार पर 
इतिहास का निर्माण हो सकता तो बात और होती, पर उस निर्माण के लिए जो 
उपादान चाहिए उसका नितांत अभाव न होते हुए भी वह परिसाणतः इतना 
स्वल्प है कि संतोषजनक नहीं कहा जा सकता । 


उस स्वल्पता या अभाव के कारण, हम कितने ही प्रइनों के उत्तर प्रामाणिक 

रूप से नहीं दे सकते । उद्हरणार्थ, हम इतिहास के आधार पर यह नहीं बता 
सकते कि अलीवर्दी खां के नाती को धूल में मिला देने पर महताबराय को 
कटिबद्ध करा देने वाली घटना वास्तव में क्या थी । वह भरे दरबार थप्पड़ 
या गाली जेसा उनका अपमान था ? या सुन्नत की ही धमकी थी ? या सिराजुद्देला 
की बदसिजाजी के अलावा उसको बदचलनी॥# भी थी ? इस पुस्तक में इसकछजों 


* “और क्या कहूं में, रख बेगम का छद्मवेश, 

करके दूरन्त मेरे अन्तःपुर में प्रवेश, 

कुछ को, जो भारत-प्रदीप्त भानुसम है, 

दे शुका करूंक-छप कालिमा अधम है ।” 
-- प्रक्तद्चिर युद्ध” (अनुवादक मधुप) 


छत्तर दिया गया हे वह कंपनी के पास पहुँचने वाली रिपोर्ट के आधार पर | 
संभव न था कि पूरी और सच्ची बात कंपनी के कानों तक न पहुंच पाती पर 
अगर ऐसे विषय पर तर्क-वितर्क की कोई गुंजाइश न रहती तो और भरी 
'अच्छा होता। 
सानसिक गठन में अंगरेज्ञ तथा अन्य यूरोप-निवासी यहां के निबालियों से 
भिन्न थे । व्यापारी होते हुए भी थे अपने बही-खाते जलाकर आग तापने वाले 
न थे । राजनीतिक उद्देश से उन्होंने भले ही कभी किसी बात पर हरताल 
' लगा दी हो या कोई कागज नष्ट कर दिया हो, उनके विषय में साधारणतः 
यह कहना होगा कि वे इतिहास लिखने या उसको सामग्री को सुरक्षित रखने 
से जी चराने वाले न थे । उनका यही गुण पीढ़ी दर पीढ़ी इतिहास-विटप को 
'सिकत और परिपुष्ट रखता आया है और उन्हीं की देखा-देखी कुछ हुद तक 
हमारे यहां भी उसकी सिंचाई होने लगी है । आज ईस्ट इंडिया कंपनी के ही 
कागजात से हम ऐसी बातें जान सकते हैं कि जगत्‌से8 की कोठी सें चांदी का 
मोल-भाव कंसे ते होता था--उन दिलों हुंडी-हुंडाबन, ब्याज-बढद्टे से संबन्ध 
रखने वाली समस्‍यायें वया थीं--और महुताबराय जेसा व्यवित कलकत्ते जाता 
तो उसकी मेहमानदारी पर कंपनी का वया खर्च बेठता और ठाद से लेकर हाथी 
की झूल तक उसे क्‍या क्या सामान जुटाना पड़ता । 


इस पुस्तक के कई पृष्ठ हुंडो-हुंडावन, आदत, दलाली जैसे विषयों से संबंध 
रखते हैं। नेहरूजो ने अपनी “हिन्दुस्तान की कहानी” में लिखा हु कि “महाजनी 
को व्यवस्था बहुत अच्छो तरह और देश भर में संगठित थी और बड़े बड़े 
व्यापारियों को हुंडियां हिन्दुस्तान में सब जगह सकारी जातो थीं और 
हिन्दुस्तान ही क्‍या, ईरान, काबुल, हे रात, ताशकंद और मध्य एशिया की और 
जगहों में भो कबूल की जाती थीं। व्यापारों संगठन कायम हो गये थे और 
गुमादतों, साल पहुँचाने वालों, दकालों और बीच के व्यापारियों का जाल सा 
बिछा हुआ था । दर असूल तिजारत और व्यापार और माली मामलों में 
कारखानों को कान्ति (इंडस्द्रियल रिवोल्यूशन) के जमाने से पहले तक, 
हिन्दुस्तान किसो भी मुल्क के मुकाबरछ में तरक्की कर चुका था।....अयर मुल्क 
में शान्ति और पायदार हुकूमत के रूंबे दौर न गूजर होते और आंमद.रफ्त 
के रास्ते आने-जाने और तिजारत के लिए सुरक्षित न होते तो ऐसी तरक्की न 

होती।” पर अब न तो पायदार हुरूमत रह गई थी, न तिजारत हो अपनी 
ज्षसली हालत में बहुत दिनों तक रह सकती थी। अलीवर्दी खां के होते हुए भो 
जगत्‌सेठ फतहचन्द, जमाने का रंग-ढंग देख कर, कह चुके थे कि “इस समय तो 
जान पड़ता है कि कोई सरकार हूं ही नहीं। शासक-वर्ग को न तो ईश्वर का 
भय है, न सम्माद का । चाहे जसे हो, छोगों से रुपया ऐंठना ही उनका एकमात्र 
कर्तव्य हो रहा है ।* 

जब अराजकता भिठी और अंगरेजों का राज्य हो जाने पर ज्ान्ति और 
व्यवस्था का फिर लंबा दोर गुजरा भी तो उसके फलस्वरूप हमारी आर्थिक 
उन्नति न हो सकी, कारण कि विदेशी सरकार और भी तत्परता से लोगों का 
खूत चूसने लगी और हमारे व्यापारियों की भी परंपरागत बुद्धि या कार्य-कुशलूता 
इस देश के काम न आकर इंगलंण्ड के ही काम आने लगी। व्यापार था 
व्यापारियों के हुंडी-पुरजों में जो ताकत होती है वह, थोड़े में, पैदावार को ही 
ताकत कही जा सकती हूँ। वह पंदावार अब दिन दिन कम होने लगी--अब 
इंगलुण्ड बंगाल से मलमल न संगा कर अपने ही कारखानों में महीन से महीन 
सूत की कताई और कपड़े की बुनाई करने लूगा। औद्योगिक क्रान्ति से भी कहीं 
भयंकर राजनीतिक ऋन्‍्ति हो जाने से हमारे कारीगर भूखों मरने रूगे--हमारा 
वाणिज्य-व्यवसाय चोपट होने रगा--हमारे बड़े-से-बड़े व्यापारी एक एक कर" 
टाट उलटने लगे । जहां फतहचन्द बड़ी ही आसानी से एक करोड़ की दर्शनी 
हुंडी का भी भुगतान कर सकते थे वहां हरखचन्द से डेढ़ छाख से भी कम रुपये 
को हुंडी का भुगतान कई किस्तों में ही हो सका था। यह एक परिवार को ही 
नहीं, देशमात्र को साम्पत्तिक अवस्था में लाख से लीख' जैसे परिवर्तन की 


सूचना थी। ५ 

इस पुस्तक में सारे विषय के इतिहास पर हिंदी-भाषाभाषियों की आवश्यकताओं 
को ध्यान में रख कर, प्रकाश डांलने की चेष्टा की गई है। जिन इतिहास-संथों या 
लेखों से इसके लिखने में सहायता छी गई है उनके नाम प्रायः यथास्थान दे 
दिये गये हैं । जगत्सेठों के वृत्तान्त--विशेषतः ईस्टं इंडिया कंपनी और उनके 
बीच लेन-देन--के सम्बन्ध में स्व० जे० एच० लिट्ल के अनुसंधान ने अंधे की 
लकड़ी का काम किया हैँ । पर इन ग्रंथों या लेखों में कई इस समय दुष्प्राप्य 

हैं ओर लेखक की समस्या हल हो सकी है तो कछ मित्रों की उद्दारता से ही। 
इसमें कलकते के भी विनायक हाल खन्ना, श्री ज्योतिष चत्र गुप्त और 
श्री रमेश चन्द्र ठाकुर विशेष उल्लेखनीय हैं। राजस्थान के लब्धप्रतिष्ठ विद्वान 
श्रीराम शर्म्मा, सस्ता-साहित्य-मंडल के श्री मारतेंड उपाध्याय और भारती-भंडार 
के श्री वासुदेव उपाध्याय भी इस प्रयास में उसके सहायक हुए हूँ । 
पुस्तक के आरंभ में हीरावन्द साह की कोठो का जो चित्र है 
वह ठामस डेनियल नामक चित्रकार ने १७९५ में तेयार किया था। उसका 
फोटो पठने के प्रसिद्ध कलाप्रेमी और प्राचीन वस्तुओं के संग्रहकर्ता सेठ श्री 
शधाकृष्ण जी जालान के सोजन्य से प्राप्त हो सका है । इनका तथा अन्छ 
सहायक मित्रों का लेखक बड़ा आभारी हे । 


काशी सें माननीय श्रीप्रकाश जी का परिवार एक गुरुकुल के समान 
रहा हैँ । स्वयं श्रीध्रकाश जी वहां किसी समय इतिहास के अध्यापक ही 
नहीं, छात्रों के पथप्रदर्शक और सहायक भी रह चुके हें। बड़े गुरभाई के 
आज्ञीब॑चन के लिए उन्हें धन्यवाद देना तो एक प्रकार की' धृष्ठता होगी, पर 
उनके प्रोत्साहन से उसकी लेखनी को और भी बल मिलेगा, लेखक को यह 
आशा और बिद्वास है ।! 

हक 
जगत्सेठ 
और 
बड़ाल में अँगरेजी राज्य की नींव 


हीरानन्द साह 
विद्यां वित्त शित्प॑ तावबामोति मानवः सम्यकू 
यावद्‌ वृजति न भूमों देशाहेशान्तरं हृष्टः । 

जो भनृष्य कृप-मंडक बना रहता है, जो प्रसन्नचित्त रहकर देश-देशान्तर 
में भ्रमण नहीं करता, वह विद्या, हुनर और धन, इन तीनों में से कोई भी 
चीज अच्छी तरह हासिल नहीं कर सकता । हक 

--पंचतंत्र 

'जगतूसेठ-वंश का जो इतिहास उपलब्ध हे," उसका आरंभ सन्‌ 
१६५२ ६० (संबत्‌ १७०९) से होता 

उस साल हीरावन्द साह नामक एक मारवाड़ी नवयवक ने 
अपनी जन्मभूमि नागोर से दिदा ग्रहण कर पूरब की ओर प्रस्थान 
किया और बड़े लम्बे सफर के बाद पटने पहुंच कर बड़ीं लक्ष्मी की 
आराधना आरंभ की | 

इस घटना को हम उस वृक्ष का बीजारोपण कह सकते हैं जिसकी 
विशालता उसे एक दिन देश-विदेश में प्रसिद्ध करने वाली थी। 

नागौर इस समय जोथपुर राज्य के अन्तगंत है। उस समय 
गजशज्रिंह' राठौर के पौत्र रायसिंह इसके जागीरदार थे। उससे 
भी प्राचीन समय में नागौर-नगर अहिछत्रपुर* के नाम से जांगलछ 
देश की राजधानी रह चका था। 

ही राननद साह जेन धर्मावऊम्बी ओसवाल थे। उनका सम्प्रदाय 
इवेताम्बर था और गोत्र गेल्हड़ा । कौटिलीय 'अर्थशास्त्र' में लिखा है- 

जगतसेठ 
“काम्भोज-सुराष्ट-क्षत्रिय-श्रेणयादय:. वार्त्ता-शस्त्रोपजीविनः । 
कांभोज पूरब अफगानिस्तान का पुराना नाम है। सुराष्ट्‌ काठिया- 
वाड़ के अन्तर्गत हैं। कौटिल्य के वात्रय के अर्थ के सम्बन्ध में विद्वानों 
में कुछ मतभेद है, पर जान पड़ता हैँ कि अफगानिस्तान, कावियावाड़, 
सिंध, पंजाब आदि के क्षत्रिय तथा कुछ अन्य निवासी शस्त्रधारी 
और व्यापारी दोनों ही होते थे। उस समय नहीं तो वृछ समय बाद 
मारवाड़ के क्षत्रियों के विषय में भी यही कहा जा सकता था। ही रानन्द 
के पूर्वज क्षत्रिय थे। सोलहवीं शताब्दी में गिरिधरसिह नामके 
उनके पूर्वज जिनहंससूरि द्वारा जैन-धर्म ? में दीक्षित हुए। गिरिधर 
के पुत्र का नाम गेलाजी था और गेलाजी ही गेल्हड़ा गोत्र के प्रवत्तेक 
हुए। हीरानन्द के पिता करमचन्द थे, पितामह अक्षयराज और 
प्रपितामह सिंहराज ! मुलतः क्षत्रिय होते हुए भी इस परिवार ने 
धनुर्वाण का परित्याग कर दिया था और अब इसकी जीविका 
व्यापारमात्र रह गई थी। नागौर में व्यापार का क्षेत्र संकीर्ण था। 
महत्त्वाकांक्षा रखने वाले हीरानन्द ने, उसके बड़े क्षेत्र की तलाश में 
ही, पूरब की दिशा में यह प्रस्थान किया था। द 
यह दिल्लीश्वर शाहजहां का राज्य-काल था। बह गुणों में अपने 
पितामह अकबर की वराबरी करने वाला तो न था, पर साथ हीं 
उसमें वे दोष भी न थे जिनसे भरपूर होकर उसका पुत्र औरंगजेब 
मुगल-साम्राज्य की जड़ खोदनेन्नाला हुआ। हिन्दू-धर्म के प्रति उसकी 
भी कृदृष्टि रहती थी, पर बह औरंगजेब की तरह धर्मान्ध न थां। 
बाप में बेटे की-सी स्वार्थपरता, कपट या क्ररता न थी। शाहजहां 
के समय में सर्वत्र शान्ति-सी रही और देश की खासी आ्थिक उन्नति 
हुई । दिल्‍ली का दबदबा अभी चारों ओर बना हुअ था, और सम्राट 
है. 

होराननद साह 


कं ध्यान बराबर इस ओर रहता था कि राज-कर्मचारी प्रजा का 
शोषण करने न पावें। ऐसी नीति के फलस्वरूप, खेतीबारी को हो 
नहीं, उद्योग-धन्धों तथा कला-कौशल को भी प्रोत्साहन मिला 
और भारतवर्ष के देद्यान्तर्गत व्यापार के ही नहीं, विदेशी व्यापार के 
भी क्षेत्र का विस्तार हुआ। दिल्‍ली में कोहन्‌र*ं और तख्तताऊस" 
को देखकर विदेशी यात्रियों की चकाचौंध तो लगती ही, उन्हें यह भी 
स्वीकार करना पड़ता कि और देशों की तुलना में, भारतवर्ष विशेष 
धनधान्य-पूर्ण और सुखी है । इस देश के राजनीतिक-गगन में बादल 
उमड़ने वाले थे, शान्ति का स्थान अशान्ति, सुख-संपद्‌ का स्थान 
दुखं-दारिद्रध ले लेने वाला था, पर उस अध्याय का आरंभ होने 
में--औरंगजेत्र के तख्त पर बैठने में--अभी प्राय: छः साल को 
देर थी। | 
भाग्य-परीक्षा के लिए पटना-जैसा स्थान चुन कर हीरानव्द ने 
वेद्धिमत्ता दिखाई थी। बिहार-प्रान्त की राजवानी तो यह था ही, 
वाणिज्य-व्यवत्ताय की दृष्टि से भी यह महत्त्ववृर्ण था। यहां से बाहर 
जाने वाली वस्तुओं? में शोरा, गुड़, च.नी, छींट, लाह, सोहागा, 
कस्त्री, अफीम और हल्दी प्रधान थीं। पटने की छींट दूर-दूर 
तक मशहूर थी। वहां कस्तुरी भूटान से आकर बिकती और सोहागा 
तिब्बत से। विदेशी व्यापारियों की ओर से इधर शोरे की खरीदारी 
बड़े पैमाने पर होने लगी थी। ड्चों' और फरासीतसियों के बाद जब 
अंगरेज इस मैदान में आये, तब उनकी ईस्ट इंडिया कंपनी को अपने 
संचालकों से आदेश मिला कि व्यापार में जो पूंजी लगे, उसका कम से 
कम आधा शोरे की खरीदारी में लगाया जाय और यह खरीदारी 
पंधने में ही की जाय । 

शोरा बारूद बनाने में काम आता था ओर इंस्ट इंडिया कंपनी 
के लिए इसका व्यापार बड़ा ही लाभप्रद था। बंगाल और बिहार के 
तत्कालीन इतिहास में अक्सर यह विवरण मिलता हे कि झोरे से 
लदी नावें पटने से हुगली या कलकत्ते चलीं। पर बीच में ही राज: 
महल के पास नवाब के कर्मचारियों ने उन्हें इस कारण रोक लिया 
कि कंपनी ने न तो चुंगी चुकाई थी, न अब भी चुकाने को तैयार 
थी। पहले तो कंपनी की ओर से यह दलील पेश की गई कि वह 
' चंगी चकाने से बरी है, पर जब इससे काम न बना, तब कर्मचारियों 
की खशामद कर परवाना हासिल करने की कोशिश की गईं | 
जब यह भी बंकार ज़ाबित हुई, तब रुपया मंगाकर महसूल चुकायां 
गया और शोरे को जल्द से जल्द बंदरगाह पहुंचाया गया। 
जगत्सेठ-बंश का इंस्ट इंडिया कंपनी” से कछ ही समय बाद 
घनिष्ठ सम्बन्ध होने वाला था, और अन्त में यह कंपनी जगतसेठों 
की तो बात ही क्या, मुशिदाबाद की मसनद से दिल्‍ली के तख््त तक 
राजसत्ता को अपने हाथ में कर, इस देश में सर्वेसर्वा बनने वाली थी। 
अपनी दीवार की नींव डालने के दिनों में कंपनी ने इस धनाढ्य और 
प्रभावशाली परिवार से तरह-तरह की सहायता ली , पर पलासी 
के यंद्ध के बाद जब उसकी स्थिति काफी मजबत हो गईं और जगत- 
से5-बंश को दशा दिनों-दिन हीन होने लगी, .तब अंगरेजों को तोते 
'की तरह आंख फेर लेते देर नन्‍लगी ! 
पटने में हीरानन्द साह के जीवन के प्रायः साठ बरस व्यतीत 
-हुए। वहां पहुंचकर उन्होंने महाजनी के कारबार में हाथ लगाया 
'था और उसी व्यवसाय के मार्ग पर वह थैये, साहस तथा एकनिष्ठा 
से आगे बढ़ते गये थे। आरंभ में उन्हें अनेक कृठिनाइयों का सामना 


च्द 


कफ 

कै] 


करना पड़ा था, पर वह हिम्मत हारने या घबराने वाले न थे। 
कठिनाइयों पर विजय प्राप्त' करते गये, अपने कारबार को बढ़ाते 
और उसकी नींव को दिन-दिन' मजबूत करते गये । 
जिस समय हीरानन्द पहने आये थे, उस समय बंगाल की' 
राजधानी राजमहल थी और वहां नाजिम के पद पर शाहशुजा था + 
अपने भाई औरंगजेब से लड़ाई में हारकर वह अराकान भाग गया 
और वहीं कहीं उसकी मृत्यु हो गईं। उसके बाद यह पद मीर जुमला 
को प्राप्त हुआ, और १६६४ में उसकी मृत्यु हो जाने पर शाइस्ता खां 
को । इसने बंगाल में दो बार निजामत की--पहली बार १६६४ से 
१६७८ तक और दूसरी बार १६८० से १६८८०तक। बीच में कुछ 
महीने आजम खां कोका नाजिम रहा और प्राय: एक बरस औरंगजेब 
का बेटा महम्मद आजम । 
शाइस्ता खां की धामिक नीति औरंगजेब ही की-सी थी। उसने 
हिन्दुओं के कितने ही मंदिरों का विध्वंस कर डाला और उनसे 
जजिया* कर वसल करने में ऐसी सख्ती दिखलाई कि बंगाल में लाखों 
हिन्दू उससे बचने के लिए मुसलमान हो गये | मसलहूमान इतिहासकारों 
लिखा हैं कि शाइस्ता खां के शासन-काल में चावल दो आने मद 
बिकता था। गल्‍ला और दूसरी चीजें भी काफी सस्ती थीं, इसमें 
संदेह, नहीं । 
शाइस्ता खां के शासन-काल के ग्रारम्भ में ढाका फिर एक बार 
सअंगाल की राजधानी हो चला थव। प्रायः चालीस बरस. बाद यह 
सहरा मुशिदाबाद के सिर बचा । 
शाइस्ता खां की बदली हो जाने पर, बंगाल का' नाजिम, कुछ 
महीनों के लिए, खांजहां बहादुर हुआ और उसके बाद इब्नाहीम खां + 

अधतूसेठ, 


शोभासिंह के विद्रोह के दमन में इब्नाहीम खां अयोग्य साबित हो 
'जुका था, इसलिए १६९७ में औरंगजेब ने अपने पोते अजीमु- 
शान को बंगाल का नाजिम गनाकर भेजा। इसके बंगाल पहुंचने के 
पहले ही शोभासिह राजा कृष्णराम की लड़की के खंजर का शिकार 
हो चुका था।.रहीम खां के उपद्रव- कुछ समय तक जारी रहे, पर 
।अजीमुश्शान के बंगारू पहुंच जाने पर वह भी लड़ाई में मारा गया । 
कुछ ही साल बाद. अजीमुश्शान को बिहार की निजामत भी मिल गई । 
। सन्‌ १७११ (तदनुसार संवत्‌ १७६८) में हीरानन्द साह का 
/हरीरावसान हुआ । तिथि थी माघ कृष्ण ४। वह सात पुत्र और 
एक कन्या छोड़ ग्ररे। पुत्रों के नाम थे, गुलाल्चन्द, गोवर्द्धनलाल, 
'अल्‌कचन्द, सदानन्द, मानिकचन्द, अमीचन्द और दीपचन्द । इनमें 
सबसे यशस्वी मानिकचन्द हुए। कन्या का नाम था धनबाई, जो 
्गरे के उदयचन्द को ब्याही थी। . इस. धनबाई के गर्भ से ही 
(उत्पन्न बालक को प्रथम जगत्‌सेठ होने का गौरव प्राप्त हुआ। 
संत १६५२ में हीरानन्द पटने आए थे और सन्‌ १७११ में 
(उनकी मृत्यु हुईं। इन वर्षों के बीच इस परिवार का प्रधान कार्यक्षेत्र 
धंगाल बन चुका था, जहां: आनेवाले दिनों में इसकी और भी उन्नति 
होने वाली थी और यह घंराना उस प्रान्त के इतिहांसरूपी चक्र का 
धुरा-सा बनने वाला था। 

'धन और संतति से सम्पन्न हीरानन्द के परमानन्द में लीन होने 
जे पहले भारतीय इतिहास के रंगमं व पर भी कई महत्त्वपूर्ण घटनाएं 
घट चुकी थीं; और इतिहास के स्रोत को घुमाने-फिराने वाले कई 
अहान' व्यक्ति भी दुनिया. से कूच कर चुके थे। हिन्दू-जाति की पत 
रखने /वीछे छत्रपति शिवाजी स्वर्ग सिधार चुके थे; चिड़ियों में बाज 

से लड़ने की क्षमता पैदा कर सिक्‍ख गुरु गोविन्दर्सिह वीर-गति को 
प्राप्त हो चुके थे; ताजमहल का निर्माता शाहजहां उसकी ओर आंसू 
भरे नेत्रों से देखते हुए कारागार में प्राण त्याग चका था और 
आततायी औरंगजेब भी अपनी स्वार्थपरता, कटिलता, धर्मान्चता 
और नृशंसता से मुगलरू-साम्राज्य की कब्र खोदकर, ९१ साल की 
उम्र में, सदा के लिए अपनी कब्र में सो चुका था। 


जिस समय हीरानन्द साह की जीवन-लीला समाप्त हुईं,उस समय 
दिल्लीश्बर का पद बहादुरशाह को प्राप्त था। पहले उसका नाम 
महम्मद मअज्जम था। ओरंगजेब के दो बेटे और थे-महम्मद आजम 
और कामबख्श | औरंगजेब अच्छी तरह जानता था कि उसके मरने 
पर उसके बेटे राजपाट के लिए आपस में लड़े बिना न रहेंगे। मअज्जम 
सब से बड़ा था, पर जो स्वयं अपने बाय को केद कर चका था और 
अपने बड़े-छोटे भाइयों को मौत के घाट उतार चुका था, उसके मुंह 
में कब जबान हो सकती थी कि अपने बेटों को पारस्परिक प्रेम या 
नीति-परायणता का उपदेश देता ? सोच-विचार कर और इस आशा 
से कि बेटे उसकी बात मान लेंगे, वह मरने से पहले राज्य का उन 
तीनों के बीच बँटवारा कर गय।। वह. उसका वसीयतनामा कहा जाता 
है। इसके अनुसार सब से बड़े मुअज्जम को १२,९३,९८,९१० रु० 
की आय के बारह* सूबे, सब से ऊंची आकांक्षा रखनेवाले आजम 
को ११,७६,०६,३८५ रु० की आय के छः सूबे और औरंगजेब 





* दिहलो, काश्मोर, लाहौर, मुल्तान, सिंध, अजमेर, अहमदाबाद, 
उड़ीसा, बंगाल, बिहार, इलाहाबाद और अवध ,। 
प* आगरा, मालवा, खानदेश, बरार, बीदर और औरंगाबाद । 


, जएत्सेठ 

की उपपत्नी उदीपुरीमहल की कोख से जन्मे हुए कामबख्श को 
५,४७,९१,६२५ रु० की आय के दो” सूबे मिलते। मगर मुअज्जम 
को छोड़ किसी को यह बँटवारा मंजूर न हुआ। वह अपने हिस्से में 
से आजम को अहमदाबाद और अजमेर भी दे देने को तैयार हो गया, 
पर आजम ने जवाब में उसे यही लिखा कि “फर्श से छत तक मे 
देकर बाकी छत से आसमान तक तुम अपने लिए रख लो। मुझे और 
कोई बंटवारा मंजूर नहीं । भाइयों में लड़ाई होके ही रही। इसमें 
आजम और कामबख्श मारे गये और विजयी मअज्जम हुआ जो 
आलमगीर या बहादुरशाह के नाम से तख्त पर बंठा। इसी का पुत्र 
अजीमइ्शान था जो अब प्रायः अपने वद्ध पिता के साथ रहने रूगा। 
हीरानन्द साह के मरने के दूसरे ही साल बहादुरशाह की मृत्यु हुईं, 
पर अपने दुर्भाग्य के कारण उसके बाद अजीमुश्शान दिल्‍ली के तख्त 
पर न बेठ सक्रा। 

# बोजापुर और हुदराबाद । 

काबुल में आय से व्यय अधिक था। वह इस फेहरिस्त में शामिल्‍हू 
नहीं | ! 
२१७ 

ट्प्पणी 


( १) पृष्ठ ३-- यद्यपि राव अमरसिह मारवाड़-नरेश गजर्तिह के सब से 
: बड़े पुत्र थे, पर सं० १६९० वि० क्ृ० बेसाख मास में उन्होंने अपने छोटे पुत्र 
यशवन्तसिह को युवराज की पदवी और इन्हें देश-त्याग की आज्ञा दी थी + 
यह बादशाह शाहजहां के दरबार में गये, जिसने इन्हें अच्छा मनसब, राव को 
पदवी तथा नागौर की जागीर दी।” 

“राव अमरसिह और सलावत खां बख्शी में बीकानेर की सीमा के विषय 
में कुछ मनोमालिन्य हो गया था। बीमार होने के कारण या जैसा कि अमरसिह 
के कवि बनवारी' का कथन है, छुट्टी से अधिक दिन व्यतीत करने पर किये 
गये जुरमाने के रुपये न देने के कारण सलावत खां बसरुणशी, ने दरबार में उसके 
लिए तकाजा किया, जिस पर इन्होंने रोष प्रकट किया । सलावत खां ने इस 
पर इन्हें गंवार कहा, जिससे क्रुद्ध होकर इन्होंने उसे मार डाला। दोहा यों है-- 

इत गंक,र मुख तें कढ़ी, उत निकसी जमधार ; 
बार कहन पायो नहीं, कीन्हों जरूघर पार ।” 
“मआसिरक उमरा” के अनुवादक की पादटीका। 


मूल पुस्तक के लेखक ने राव अमरसिह के वत्तान्त में लिखा है कि शाहजहां' 
ने उसके पुत्र रायसिह को एक हजारी, सात सौ सवार का मनंसब दिया और 
बाद को उसकी पदोन्नति भी हुई। औरंगजेब का पक्षपाती होने के कारण यह 
तरक्की करता ही गया और एक दिन महाराज यशवंतर्सिह को चिढ़ाने के 
लिए, औरंगजेब ने इसे राठौर-जाति का सरुदार और जोधपुर का राजा भी 
बना दिया । इसके मरने पर औरंगजेब ने इसके पुत्र इन्द्रसिह को जोधपुर की 
राजगद्दी पर बहाल रक्‍्खा, पर शान्ति स्थापित होते न देखकर कुछ ही समय 
बाद. उसे यह सारी व्यवस्था बदलनी पड़ी। इन्द्रसिह को मारवाड़ के बदले 
नागौर लेकर पुनर्मुषिक होना पड़ा। 
(२ ) पृष्ठ ३--स्वर्गीय पंडित गौरीशंकर हीराचन्द ओझा लिखते हें:-- 
१ 


हलिईुक 


जगतसेठ 


“बत्तमातन सारा बोकानेर-राज्य तथा मारवाड़-जोधपुर-राज्य का उत्तरी 
हिस्पा जिपमें नागौर आदि परणने हैं, प्राचोन काल में जांगल देश कहलाता था। 

जांगल देश को राजवानों अहिछत्रपुर थो, जिसको इस समय नागौर 
कहते हैं और जो जोधपुर-राज्य के उत्तरो भाग में है । 5 

“जोधपुर-राज्य के नागौर-तगर को जांगल देश की राजधानी अहिछतन्रपुर 
मानने का पहला कारण तो यह है कि नागौर नागपुर का प्राकृत रूप है। 
नागपुर का अर्थ है नाग का नगर', अहिछत्रपुर का अर्थ है नाग है छत्र जिस 
नगर का | नाग और अहि दोनों एक ही आशय (सांप) के सूचक हैं। संस्कृत 
के लेखक नामों का उल्लेख करने में उनके पर्याय शब्दों का प्रयोग सामान्य रूप 
से करते हैं। पुराणों में विशेष कर हस्तिनापुर नाम मिलता है, परन्तु भागवत 
में उप्ती के स्थान में गजसाहुयपुर (भागवत १॥८॥४५, ४॥३१॥३०, ४॥१०।५७) 
या गजाह्ृयपुर (भगिवत १९४८, ११५३८) नाम भो हैं। महाभारत 
में हस्तिनापुर के लिए नागसाह्यपुर (७।१।८, १४॥१६।२०) और नागपुर 
(५११४७।५ ) नामों का प्रयोग भी मिलता है। क्योंकि हस्तो, नाग और गज 
सतोनों हो एक हो अरे के सचक हैं । दूसरा कारण यह है कि चौहान राजा सोमेश्वर 
के समय के वि० सं० १२२६ फाल्शून बदि ३ बिजौलिया (उदयपुर- 
राज्य में) के चट्टान पर के लेख में चौहान राजा: सामंत का अहिछत्रपुर में 
राज्य करना लिखा है। (विप्रश्नोवत्सगोत्रेडमूवहिछत्रपुरे पुरा.............. का 
पृथ्वीराज-विजय महाकाव्य में पाया जाता हूँ कि वासुदेव (सामंत 
का पूर्वज) शिक्रार को गया, जहां एक विद्याधर की क्षपा से 
शाकंभरों (सांभर) की झोल उसको नजर आई। इससे पाया जाता 
हैं कि सांभर की झोल चौहानों को मूल राजधानी अहिछलत्रपुर से बहुढ़ दूर न 
थो। ऐसी दशा में नागौर हो अहिछत्रपुर हो सकता हैं। 

जांगल रंश को राजधानी अहिछत्रपुर (नागौर) के आस-पास छोटे-से 
प्रदेश का प्राचोत नाम सपादलक्ष था। नागौर के आसपास के इलाके (नागौर 
पट्टी) को वहां के लोग अब तक श्वाजक' या सबाजक' कहते हूँ जों सपाद- 
लक्ष का हो लौकिक रूप है” । द द 

नागरी-प्रचांरिणी-पत्रिका (नवीन संस्करण) भाग २--अंक ३॥ 

(३ ) (ष्ठ ४-- यद्यपि जेन-धर्म की स्थिति के ऐसे प्राचीन लिखित 
प्रमाण नहीं मिलते तो भी अजमेर जिले के वर्ली नामक गांव में वीर संवत्‌ ८४* 
(वि० सं० पूर्व ३८६, ईस्वी सन्‌ पूर्व ४४३) का एक शिलालेख मिला है, जिससे 
अनुमान होता है कि अश्योक से पूर्व भी राजपूताने में जेन-धर्म का प्रचार था। 
जन लेखकों का यह मत हूँ कि राजा संप्रति ने, जो अशोक का वंशधर था, 
जैन-धर्म की बड़ी उन्नति की और राजपुताना व इसके आसपास के प्रदेशों में 
भी उसने कई जेन-मंदिर बनवाये थे । विक्रमीय संवत्‌ की दूसरी शताब्दी के 
मथुरा के कंकाली टीले वाले जन-स्तूप तथा इधर के कुछ अन्य स्थानों 
मिले हुए प्राचीन शिलालेखों तथा मूत्तियों से पाया जाता है कि उस समय भी 
यहां जन-धर्मं का अच्छा प्रचार था। वि० संवत्‌ की तेरहवीं शताब्दी में गुजरात 
के सोलंकी राजा कुमारपाल ने अपने प्रसिद्ध विद्वान्‌ गुरु हेमचन्द्राचार्य के उपदेश 
से जैन धर्म ग्रहण कर उसकी बहुत कुछ उन्नति की । उस समय राजपूताने के 
कई राजाओं ने हिसा रोकने के लिए लेख भी खुदवाये, जो अब तक विद्यमांन 
हैं। कुमारपाल के पूर्व से लेकर अब तक के सैकड़ों भव्य जेन-मंदिर यहाँ 
विद्यमान हैं, जिनमें कई एक स्वयं कुमारपाल ने बनवाये थे। “राजपूताने का 
इतिहास, ले०--पं० गोरीशंकर हीराचन्द ओझा, पहली जिल्द । ढ 


(४ ) पृष्ठ ५--प्रसिद्ध हीरा, जो प्रायः ५००० वर्ष पहले दक्षिण भारत में 
गोदावरी के तल से प्राप्त हुआ था। इसका पूरा--विशेषत: प्राचीन--इतिहास 
नहीं मिलता । अलाउद्दीन खिलजी ने इसे मालवा के हिन्दू राजा से जबरदस्ती' 
ले लिया ओर तब से यह दिल्‍्लीश्वरों के पास रहा। नादिरशाह इसे लूटकर 
ईरान क्र गया, फिर कारूचक्र इसे बरसों बाद १८१३ में भारतवर्ष छौटा 
लाया और यह पजाबपंति रंजीतसिह का मक्कटमणि हो गया । जब अंगरेजों 
का आधिपत्य हुआ, तब वे इसे १८४९ में अपने देश ले गये, और 
१८५० म॑ यह रानी विक्टोरिया को भेंट किया गया। आरंभ में यह आज 


तय, 


से कहीं भारी था। जान पड़ता हे कि इसके कई टुकड़े हो चुके हूँ 


(५) पृष्ठ ५--मोर के आकार का राजसिहासन, जिसे शाहजहां ने बनवाया 
श्र 


जगत सेठ 


था और जिस पर वह पहलो बार १२ मार्च १६२५ को बेठा था। यह सवा 
तीन गज लम्बा, सवा दो गज चौड़ा और पांच गज ऊँचा था । इसमें एक लाख 
तीला सोना लगा था और यह बहुमूल्य रत्नों से जटित था। सर यदुनाथ 
सरकार ऐतिहासिक शोध के आधार पर, इसमें छूगें हुए सामात को कोमत 
एक करोड मरूपये बताते हैं , जिप्तमें सोने को कोमत उप्त समय के भाव हें 
१४ लाख थी । हां, मजरो उस एक करोड़ के अलावा थो। साधारणतः तड्त 
ताऊस की कीमत प्राय: ९ करोड़ रुपये बताई जातो थी। इसे नादिरशाह 
१७३९ में ईरान लेता गया। आज भो यह वहीं मौजूद हैँ, पर अपनो असलो 
हालत में नहीं । 


(६) पृष्ठ ५--इस देश से बाहर जानेवाली अन्य वस्तुओं में नील (रंग 
के काम के लिए), मिर्च, सोंठ, घी, मोम और कपड़े प्रधान थे। कपड़े सूती 
और रेशमी दोनों ही होते थे । छींट, मलमल, ताफ्ता, बाफ्ता--इनकी विदेशों 
में बराबर बड़ो मांग रहतो थो । बाहर से यहां आने वालो चोजों में मुख्य थीं-«- 
चांदी, तांबा, सीसा, बनात, पारा, मूंगा, कांच के सामान, मसाला, 
कस्तूरी और सोहागा । कुछ ह॒३ तक हीरे का निर्यात होता था, और मोती 
का आयात। ईरान, अरब आदि दंशों से प्रायः हर साल एक छाख घोड़े 
मंगाये जाते थे । शाहजहां के समय में किसो-किसी ताजो घोड़े की कोमत 
१५,००० रु० तक जा पहुँचतो थो । कभो-क्रभो आजाने वाले सोते के 
अलावा तंबाकू और हब्शी गुलाम भी हमारे आयात, में शामिल थे। 


(७) पृष्ठ ६--ईसशट इंडिया कंपनी उस व्यापारी संस्था का नाम था, जो 
पूरब के देशों के साथ--पर विशेषतः भारतवर्ष के साथ--व्यापार कैरने के 
लिए अंगरेजों ने कायम को थी । सब से पहले इस मैदान में आने वाले पुर्तंगीज 
थे । वास्को डि गामा नामक पुत्तंगोज १४९८ में, अफ्रोका के दक्षिण होकर, 
समुद्र को राह, भारतवर्ष के पर्चिमी तट पर कालीकट पहुँचा था और 
अपने दंश के साथ यूरोप के अन्य देशों का भी पथ-प्रदर्शक बन चुका था। 
प्रायः १०० बरस तक इस व्यापार-वृक्ष के मीठे फल अकेले पृत्तंगीज खाते रहे। 

पर उनकी नीति-रीति कुछ एसी हो चली--ईसाई-धर्म का बलपूर्वक प्रचार 
उसका ऐसा अभिन्न अंग हो गया--कि वे अपनी उन्नति में आप ही बाधक बन ' 
गये । फिर १६वीं सदी के अन्त में और देशों का ध्याव इस दिशा में गया 
और वे भी कमर कस कर उन फलों के साझीदार होने के लिए मैदान में आ 
डटे । इनमें मुख्य थे इंगलेण्ड, हालेंड, डेनमार्क और फ्रांस । अंगरेजों से 
प्रतिस्पर्शदा करनेवाले प्रधानतः डच (हाल्ंण्ड) और फ्रेंच (फरासीसी) साबित 
हुए । फ्रांस सब के बाद मैँदात में आया था और अंगरेजों का सब से प्रबल 
प्रतिद्ंद्ी भी वही निकला: | पर अन्त में विजय-लक्ष्मी की कृपा अंगरेजों पर हो 
हुई और फरासीसियों को मेंदान छोड़ देना पड़ा। 
अफ्रीका के दक्षिण होकर जिस समुद्र-पथ से जहाज भारतवर्ष पहुँच सकते 
हैं, उसका पता चलने. से पहले, भारतवर्ष और यूरोप के बीच जो व्यापार 
होता था, वह खुश्की की राह से होता था ॥ अंगरेज इधर का माल पहले तो 
इटली के बन्दरगाह वेनिस से खरीद कर ले जाया करते थे, पर बाद में पुर्तंगाल के 
लिसबन नगर से यह सम्बन्ध स्थापित हुआ । फिर भी अंगरेज इससे संतुष्ट न थे 
और भारतवर्ष तथा इधर के देशों से सीधा व्यापार करने के लिए पुत्तंगीज का 
अनुसरण करने को उत्सुक थे ॥ पर इसमें कई कठिताइयां थीं । इंगलण्ड 
की रानी एलिजाबेथ के शासनकाल में उस दश की सर्वांगीण उन्नति हुई और 
उसके साहसी नाविकों ने अपनी महत्त्वाकाक्षा पूरी करने के कई प्रयत्न किये । 
अन्त में एलिजाबेथ के मरने से प्राय: तीन वर्ष पूर्व सन्‌ १६०० में एक कम्पनी 
संगठित हुई और उसे पतन्रह साल तक भारतवर्ष के साथ व्यापार करने का 
कुछ शर्तों पर इजारा मिला । इस कंपनी की पूंजी ७२,००० पौंड थी । 
अंगरेजों "का पहला बेड़ा, जिसमें पांच जहाज थे, १६०१ में इधर भेजा गया । 
यह ईस्ट इंडिया कंपनी के व्यापार का श्रीगैणेश था । 
इस व्यापार से अंगरेजों को बड़ा लाभ होने लगा--हिस्सेदारों को १०० 
प्रतिशत तक मुनाफा मिलने लगा । इससे इंगलेग्ड में कंपनी को अधिकाधिक 
पूंजी मिलने छगी । अपने अन्तिम दिनों में कंपनी की पूंजी ६,०००,००० 
पौंड थी । इंगलैण्ड की सरकार बराबर कंपनी की पीठ पर रही, 

इसकी सफझता का मर कारण उसी को समझना चाहिए । कंपनी को पहली 
फेैक्टरी* सन्‌ १६१२ में सरत मे खली | १६३९ मे उसने एक हिन्द राजां से 
मद्रास खरीद लिया और वहां एक किला भी बनवाया। १६६८ में द्वितीय 
चार्लस्स से बम्बई शहर मिल गया । चार्ल्स का विवाह पुत्तंगाल की राजकुमारी 
से होने पर उसे यह नगर दहेज में मिला था । चंकि यहां की आबहवा बहुंते 
खराब समझी जाती थी, यह कंपनी को कौड़ियों के मोल मिल गया । इंगलेण्डः 
में कंपनी के शत्रु तथा विरोधी भो थे | जब-जब उसके इजारे की मीयाद 
पूरी होने लगती, तब-तब उसके विरुद्ध वहां एक आन्दोलन खड़ा हो जाता, पर 
सरकार की दयादृष्टि होने के कारण सारी कठिनाइयां हल हो जातीं । सब्रहदीं 
सदी के अन्त में, एक नई कंपनी को सरकार को बीस लाख पौंड कर्ज देने की 
शर्त्त पर इस व्यापार में शामिल होने की इजाजत मिली । पर कुछ ही समय 
बाद दोनों कंपनियां मिलकर एक हो गई । 

यहां कंपनी ने अपने व्यवसाय का आरभ सरत में किया था, फिर 
उसने दिल्‍ली और आगरे से अपना सम्बन्ध स्थापित किया । सन्‌ १६२० 
और १६३२ के बीच उसकी ओर से कई चेष्टाययें पटने से भी सम्बन्ध जोड़ने 
की हुई, पर स्थलू-मार्ग से शोरा-जेसी भारी चीज को सूरत पहुँचाने में इतना 
खर्च बैठता था कि इनमें कोई भो सफल न हो सकी और अन्त में उसे यह 
प्रयास ही छोड़ देता पड़ा । इससे पहले कंपनी की एक शाखा दक्षिण के 

मछलोबन्दर (मसुलोपट्टम्‌) में खुल चुकी थी । वहीं से १६३३ में आठ अंगरेज 


जलमार्ग से बंगाल को भेजे गये । रास्ते में उड़ोसा पड़ता था, इसलिए ये 
पृहछें उसकी राजधानो कटक गये । वहां उस समय मुगलू-सम्राट का 
प्रतिनिधि आगा मुहम्मद जमां था । अंगरेज व्यापारियों के नेता का नाम 
राल्फ कार्टराइट था । जब दरबौर में ये लोग आगा मुहम्मद के सामने पेश 


का. दमन तीर“ नननकवननजकीपननननययननानी का बिपिन निननयगततिि भव 44 +94०९५५५3० बन तम नमन नानी न ताल निया नर विरिनमन न अनिल «»०५१५०५+००७०५०५३०--५७-२०००-०७+००५५५०५५ ३०० ५#०५१-+०००७००+०-_न्‍ननन अिभिजी 4 ऑन जिन नीली 3 लत । 





अफनकननननताग परगना 


"कंपनी जहां अपना कारोबार करती, उस स्थान को अंग्रेजी में 
“फैक्टरी” कहते थे । वहां तरह-तरह के माल की खरीद-बिक्री हुआ करती; 
स्टाक रक्‍खे जाते और निर्यात की दृष्टि से सारी क्रियाएं प्री की जातीं--* 
उदाहरणात, रेशम की रगाई । 

किये गये, तब उसने जूती उतार कर अपना एक पैर कार्टराइट की ओर. बढ़ा: 
दिया। अभिप्राय यह था कि कार्टराइट पहले उसे चूम ले, फिर अपना आवेदन 
सुनावे । ईस्ट इंडिया कंपनी का मुख्य प्रतिनिधि बड़े असमंजस में पड़ गया; 
पर निरुपाय होकर उसे कदमबोसी करनी ही पड़ी । फिर उसने कंपनी की. 
ओर से व्यापार-सम्बन्धी सुविधाओं को याचना की। वे उसे बात की बात मे. 
मिल गई । कुछ ही समय में हरिहरपुर तथा बालेश्वर में अंगरेजों के कारख़ादे 
खुल गये । उड़ीसा में पेर जम जाने पर, कंपनी बंगाल की ओर बढ़ी, और 
वहां उसकी पहली फेक्टरी १६५१ में हुगली नामक नगर में खुली । धीरे-धीरे 
और फैक्टरियां खुल गई--जैसे म॒शिदाबाद के पास कासिमबाजार की फेक्टरी 
१६५७ में, ढाके की १६६८ में । 

पहले बिक्री के माल पर ढाई रुपया सेकड़ा चंगी देने का नियम था ॥ 
फिर यह नियम हुआ कि मुसलमानों से तो ढाई रुपया सैकड़ा ही लिया जाये, 
पर हिन्दुओं से इसका दूना । औरंगजब ने मुसलमान-मात्र को चुंगी देने से 
बरी कर दिया । गैर-मुस्लिम व्यापारियों से चंगी के अलावा जजिया नामक 
कर भी वसूल किया जाता था । अंगरेजों को सब मिलाकर साढ़े तीन ,रुपये 
सैकड़ा देना पड़ता था । १६८० में औरंगजेब ने एक फरमान-द्वारा यह नियम 
जारी किया कि सूरत बन्दरगाह में ईस्ट इंडिया कंपनी का जो मार उतरे, 
उस पर साढ़े तीन रुपये सेकड़े के हिसाब से चुंगी वसूल कर ली जाय; पर 
उसके बाद कंपनी उस मार के लिए कहीं भी और किसी प्रकार के शुल्क या 
कर की देनदार न समझी जाय । उदाहरणार्थ, अगर मार को कंपनी दिल्‍ली 
ले जाकर बेचे तो रास्ते में कोई उससे राहदारी या अन्य प्रकार का शुल्क 
तलब न करे । १६५० में अँगरेजों ने बंगाल के नाजिम शाहशुजा को परितुष्ठ 
कर, उससे अपने लिए यह रिआयत करा ली थी कि हर सार कंपनी बतौर 
पंशकश कूल ३००० रु० दिया करंगी--उस प्रान्त म॑ इसके अलावा कुछ भी 
सरकार को मांगने का अधिकार न होगा। 


इस सम्बन्ध में दो बातें ध्यान में रखने की हूँ। औरंगजेब के फरमान 
में सिर्फ उस माल का जिक्र था, जो सूरत बन्दरगाह होकर इस देश में आया, 

हो। उप्तका यह अर्थ कदापि नहीं हो सकता था कि मार चाहे और बन्दरगाह 
से भी प्रवेश करे तो वह सूरत होकेर ही इस देश में आया हुआ समझा जाय 
और वह साढ़े तीन प्रतिशत चंगी का भी देतदार न हो । रह गईं बंगारू की 
बात । वहां भी प्रान्तीय शासक को ऐसा कोई अधिकार न था कि चुंगीं- 
सम्बन्धी भारत-व्यापी विधान की उपेक्षा या अवज्ञा कर, किसी के साथ 
भनमभानती रिआयत कर सके । 


_ शाहशुजा के समय में कंपनी का कारंबार बहुत ही छोटे पैमाने पर था। 
ऊंब उसकी वृद्धि हुईं, तब बंगाल के नाजिमों ने केद्वोय विधान के अनुसार 
उससे चंगी तलब करना शुरू किया । कंपनी का सिद्धान्त था कि “यहां लेने 
को आये हैं, यहां देने नहीं आये” । वाद-विवाद, होला-हवाला, अज॑-मिन्नतं, 
गंहार-दृहाई, धमकी#बन्दरघुड़को,--जब इनसे काम न तिकलता तब 
बह प्रभावंशाली व्यक्तियों से अपनी सिफारिय कराती । अधिकारियों 
की भूटठी गरम करने को भी भरपूर चेष्ठा करती । पर जब इन युवतियों 
से भी सफलता प्राप्त न होती, तब वह कहीं खम्र॒ ठोंकने और कहीं बन्दूक 
था तोप दागने लगती । ठठेरे की ऐसी बिल्ली से यहां के शासकों को पहले 
कंभी काम न पड़ा था । ' 


+ 


.. १६८८ में बंगाल का वाजिम शाइस्ता खां था । उस समय कंपनी की 
ऋटरी हुगलों नगर में थी। शाइस्ता खां ने कंपनो से साढ़े तीन प्रतिशत के 
हिंसाब से चुंगो तलब को तो इससे देने से इन्कार कर दिया । इस पर उसने 
इसके कामकाज पर जअतिवन्ध छग़ा दिया और इसके कर्मचारियों के साथ 
कूछ सख्ती से पेश आया 4 कंपती का एजेंट या गमाइता जाब 'चारतक था । 
उसने नवाब को तुर्की-बतुर्डी जवाब देने की कोशिश की, पर पर्याप्त शक्ति' 
न होने के, कारण वह अंन्त मं बोरिया-बंधना उठाकर समद्र की ओर चल 
दिया । हुगली से २४ मील दूर नदी के किनारे वह स॒तानती नामक गांव में 
ठहुरा, जो इस समय कछकत्ते के अन्तर्गत है, पर उसको निरापद न समझकर 
बह समुद्र की ओर सरकता 'ही गया और अच्त में उसने मेदंनीपुर जिले के 
हिंजली 'नामक गांव की पास पहुंचकर छूंगर डाला। पीछे यहां होने वाली 

लड़ाई मे अंगरेज सस्ते छट गये और उन्हें हगलो लौट जाने की इजाजत मिल 
गई । यह बात सन्‌ १६८७ की है । 

अंगरेज अभी इस लायक तो न थे कि सम्राट या किसी सबंदार की सेना 

गे थोड़ी देर भी ठहर सकते, पर जलूयद्ध को बात और थी । समद्र पर 
जहां चाहते, इस देश के शासकों के छक्के छड़ा सकते थे। जाव चारतक फिर 
लछोटकर हगलो न गया । इधर-उधर अपना समय बिताने लगा । १६८८ 
में इंगलेण्ड से एक जहाजो बड़ा आकर बंगाल को खाड़ों में काफी उत्पात 
मचाने गा । बालेश्वर (वालासोर), चटगांव-जैसे नगरों पर उसने आक्रमण 
“किये और लोगों के साथ--विशेषतः बालेश्वर में--बुरी तरह पेश आया । 
'उधर इंगलेण्ड से एक बेड़ा लूटमार करने और उपद्रव मचाने के उद्देश से 
सूरत भी भेजा जा चुका था । इसने भी उधर आतंक फरूला दिया। 


अंगरेजों के साथ पुत्तंगीज , डच, फ्रंच आदि जातियों के सम्बन्ध में भी 
यह कहा जा सकता है कि उनकी तुलना में इस देश की नौसेना नहीं के बराबर 
थी और हमारी इस शक्तिहीनता से वे पूरा छाभ उठाते थे। दरियाई डकंतो 
से अपने व्यापारियों या अन्य यात्रियों की रक्षा करने में हमारे दिल्‍्लीब्वर भो 
असमर्थ थे। सत्रहवीं शताब्दी के उत्तराद्ध में ऐसे डकत विशेषतः अंगरेज हों 
चले थे। हज के उद्देश से जाने-आने वाले मुसलमान इन लूटेरों-द्वारा बराबर 
'सताये जाते, इसका औरंगजेब को विशेष दुःख होता। पर वह लाचार था, 
जानता था कि समुद्र पर उसका कोई बच्च नहीं चल सकता । वह चाहता तो 
अंगरेजों को कठोर से कठोर दंड दे सकता था। एकाध बार उसकी ऋरषधागिनि 
प्रज्जलित हुई भी । अरब-सागर में. अंगरेजों के जहाजी बेड़े ने जो लटठमार 
की थी, उसका बदला लिये बिना वहं न रहब्सका। सूरत के सारे अंगरेज कद 
कर लिये गये और जंजोरों से जकड़वन्द कर शहर में कई रोज घ॒माये गये। 
कंपनी की ओर से दो प्रतिनिधि सम्राट को सेवा में क्षमा मांगने गये तो इच्हें 
भी सिपाहियों को हिरासत में उसी प्रकार जकड़बन्द होकर जाना पड़ा। जब ये 
'दरबार में औरंगजेब के सामने पेश किये गये, तो इनके हाथ रूमालों से बंधे 
हुए थे । दोनों ने फर्श पर लेटकर सम्राद्‌ का अभिवादन किया और कंपनों 

की ओर से उस बेडे के कक्ृत्यों के लिए पद्चात्ताप प्रकट कर क्षमा मांगी ॥ 
जब उन्होंने डेढ़ लाख रुपये जुर्माने देगा और कुछ दूसरी शर्तों की पाबन्दी 
करना मंजूर किया, तब सम्राट ने क्षमा-प्रदान कर यह आज्ञा दे दी कि अंगरेज 
जिस तरह व्यापार करते आ रहे थे, उसी तरह करते रहें । यह घटना १६९० 
की है । औरंगजेब जानता था कि अगर उसने और भी सख्ती की या अंगरेजों 
का देश-निकाला कर दिया, तो इस देश के मुसलमानों के लिए हज की यात्रा 
बिलकल बन्द हो जायगी। 


बंगाल के नाजिम इब्राहीम खां को भी हुक्म भेजा गया कि अंगरेजों से 
हर साल बदस्त्र ३००० र० पेशकश ही लिया जाय, उनसे किसी तरह को 
चुंगी तलब न की जाय । अब मद्रास से जाब चारनक बंगाल भेजा गया और 
उसने २४ अगस्त #६९० को फिर एक बार सुतानुती पहुँचकर वहीं कंपनी 
की फैक्टरी खोली, और इस तरह वत्तमान कलकत्ते की नींव डाली । 


सन्‌ १६९६ में मेदिनीपुर जिले के शोभासिह नामक जमींदार ने उड़ीसा- 
निवासी अफगानों के सरदार रहीम खां से मिलकर बगावत कर दी और जहां- 
तहां लूट-मार शुरू कर दी । पहले तो उसने वर्देवान के जमींदार राजा क्ृष्णराम 
का घर-बार लूटा, फिर धावा कर हुगलो जा पहुँचा और सरकारी किले पर 
भी कब्जा कर लिया। मौका पाकर डच, फरासीसी और अंगरेज व्यापारियों ने 
नाजिम से अपने-अपने कारखानों को सुरक्षित करने के लिए किलेबन्दी करने 
की इजाजत मांगी । इससे पहले उन्हें उस ओर ऐसी इजाजत कहीं नहीं मिली थी । 
इब्राहीम खां ने उनकी बातों में आकर उनकी दरख्वास्तें मंजूर कर लीं । 
नतोजा यह हुआ कि डचों ने चिचुरा (चिंसुरा) में, फरासीसियों ने चादर 
( चन्दन ) नगर में और अंगरेजीं ने कलकत्ते में अपनी-अपनी किलेबन्दी शुरू 
कर दी । जल्मार्ग से ही नहीं, स्थलमार्ग से भी, बंगाल की राजसत्ता पर 
प्रहार या आक्रमण करने का अंगरेजों को मौका मिल गया। 


(८ ) पृष्ठ ७--जजिया-कर उन लोगों को देना पड़ता था, जो मुसलमान 
न थे, हालांकि कुछ मुसलमान धर्माचायों के मतानुसार हिन्दुओं के लिए इस्लाम 

का विधान और ही था । सर यदुनाथ सरकार ने अलाउद्दीन खिंलजी के काजी 
मुगीसुद्दीन का यह मत उद्धृत किया हे:-- 

“शरीअत के अनुसार हिन्दू खिराजगुजार हें । हिन्दुओं को लटने-मारने 
की हमें आज्ञा मिली हुई हैं। हम लोग इमाम हनीफा के अनयायी हैं, पर 
उनके सिवाय किसी आचाये ने यह नहीं कहा है कि बादशाह हिन्दुओं से 
जजिया लेकर ही संतोष करे । औरों के मतानुसार तो हिन्दुओं के लिए बस 
यही विधान हैं कि इस्लाम या मौत 

अकबर ने इस कर को उठा दिया था, पर औरंगजेब ने १६८० के लगभग 
इसे फिर लगाया । नियम था कि बच्चों, औरतों, गरीब बूढ़ों-अन्धों तथा कुछ 
अन्य लोगों को छोड़कर यह मुण्ड-कर प्रत्येक हिन्दू से वसूल किया जाय । 
करदाता तीन श्रेणियों में विभकत थे--(१) गरीब मजूर या किसान (२) 
मध्यम वर्ग के लोग, और (३) धनी। प्रथम श्रेणी में वे हिन्द समझे जाते थे 
जो सम्पत्तिहीन हों या जिनकी हेसियत २०० दिरम* से ऊपर नहो। द्वितीय 
श्रेणी वाले वें लोग थे, जिनकी हैसियत २०० और १०,००० दिरम के बीच 
थी । तृतीय श्रेणी के धनी वे हिन्दू थे, जिनकी हँसियत १०,००० दिरम से 
ऊपर थी । तीनों श्रेणियों के लिए जजिया-कर क्रमशः १२, २४ और ४८ दिरम 
होता था--अर्थात्‌ प्रायः ३ रु० ५ आने, ६ रु० १० आने और १३ रु> ५ आने । 

सर यदुनाथ सरकार लिखते हँ कि “गरीब से गरीब हिन्दू को जजिया के 
रूप में ३ रु० ५ आने कर देना पड़ता था । सोलहवीं सदी के अन्त में औसत 
बाजार-भाव से ३ रु० ५ आने को ९ मन आठा मिल सकता था । इसका 
अर्थ यह हुआ कि अगर सरकार किसी हिन्दू को जबरन मुसलमान न बनाती 
तो उससे इसको कोमत जजिया-कर के रूप में साल-बसाल वसूल करती 
जाती । गरीब से गरीब हिन्दू के लिए यह कीमत होती उसकी साल भर की 
प्री खराक ।” बंगाल में जो गरीब हिन्दू इस कर का भारी बोझ न उठा 
सकते, उन्हें मजबर होकर मुसलमान हो जाना पड़ता । 


एक दिरम प्राय: साढ़े चार आने के बराबर होता था। 


जडडकमपमााउत्ापक्षवआकसल कि: 

तारकर्माठपच्छन्तमथी' बालमतिव्तते, 
अधथेधह्यथस्य नक्षत्र, कि करिष्यन्ति तारकाः ? 
साधनाः आ्रप्लवन्त्यथान नराः यत्नशतैरपि 
अर्थेरथा: ग्रवर्ध्यन्ते गजाः ग्रतियजेरिव | . 
धन कमाने के लिए ग्रह, नक्षत्र आदि पर अत्यधिक भरोसा करना 
एक तरह का लड़क्थन है । जो ऐसा करता है, लक्ष्मी उसके हाथ नहीं 
लगती । अर्थ दिलाने वाला नक्षत्र अर्थ आप हो हें, गह या तारे कछ 
नहीं कर सकते। सौ बार भी प्रयत्न करना पड़े तो अथे-प्ताधक सफलता 
प्राप्त कर के ही दम लेग/। अर्थ अर्थ ही के द्वारा व्शीमत किया जॉ 
सकता हैं, जँसे हाथी हाथियों के द्वारा । 
--कौटिलीय “अर्थशास्त्र” 
उम्र के लिहाज से मानिकचन्द हीरानन्द के पांचवें पुत्र थे, पर 
इतिहास के रंग-मंच पर हम उन्हीं को देख पाते हैं, उनके और भाइयों 
को नहीं। कारण स्पष्टतः यह है कि मानिकचन्द ढाके, और कुछ 
काल बाद, मुशिदाबाद जाकर प्रब भारत के राजनीतिक केन्द्र में 
पहुंचे गये, जहां शासकों को अपने व्यवहार और अपनी सेवाओं से 
संतुष्ट कर उन्हें घन और यश कमाने का अपूर्व अवसर मिल गया । 
उनके और भाई जहां रहे, राजा या राजनीति से प्रायः अलग रहे, 
इसलिए उन्हें मानिकचन्द की-सी न तो आथिक सफलता प्राप्त हो 
सको न लोक-ख्याति । 


श्र 

बंगाल पर मुगल-वंश का आधिपत्य अकबर के समय में हुआ ॥ 
जब वहां अमन-चेन कायम हो गया तब दासन-सम्बन्धी स्थायी: 
व्यवस्था की ओर ध्यान दिया गया। प्रान्त में शान्ति-रक्षा के लिए 
जिम्मेवार नाजिम बनाया गया ओर राजस्व-सम्बन्धी प्रबन्ध के लिए 
दीवान | चौकीदार, कोतवाल, फौजदार आदि तो नाजिम के मातहत 
रहे और पटवारी, कानूनगो, आमिर आदि दीवान के। थोड़े में कह! 
जा सकता है कि तलवार तो नाजिम के हाथ में दे दी गई और कलूम 
दीवान के। यों तो अपने क्षेत्र में दीवान नाजिम से स्वतंत्र था और 
उसका अनुशासन सीधे दिल्‍ली से हुआ करता था, पर तरूवार' और 
कलंम के बीच उस समय प्रधानता तलवार की ही हो सकती थी ॥ 
सिद्धान्त चाहे जो रहा हो, वस्तु-स्थिति यह थी कि दीदान को प्राय: 
नाजिमें की ही इच्छा के अनुसार चलना पड़ता था और इधर जब से 
अजीमुद्शान बंगाल का नाजिम हुआ था तब: से दीवान मिंट्टी की 
मृत्तिसः बन गया था और नाजिम ने आथिक क्षेत्र पर भी अपना: 
अंधिकार जमाना. ओर राजस्व-सम्वन्धी मामलों में भी- दस्तल्दाजी 
करना शुरू कर दिया था। यह बात-अधिकारों को विभक्‍त: रखने की 
मुगल-परम्परा और औरंगजेब-की -अपनी नीति के प्रतिकूल थी ।.. : 
अजीमुश्शांन परले सिरे का छोभी था। उसने अंग्रेजों से कुछ 
१६,००० रु० लेकर ही उन्हें सुतानती, गोविन्दपुर और कलिकाता 
इन तीनों गांवों की जमींदारी दे दी थी। इन्हीं की समष्टि का नाम 
पीछे कलकत्ता पड़ा । ऐसे हस्तक्षेप से ही संतुष्ट न रह कर उससे 
व्यापार में भी हाथ लगाया । जो माल चटगांव बन्दरगाह में उतरता 
बह उसकी ओर' से खरीद लिया जाता, जिसे 'सोदा-य-आम' कहते ॥ 
फिर वही मार मुनाफे पर सोदा-य-खास के नाम से व्यापारियों 

को ब्रेच दिया जाता | खरीद-बिक्री के दाम बहुत कुछ उसकी मर्जी पर 
मुनहसर होते। ज्योंही औरंगजेब को इसकी सूचना मिली उसने अपने 
स्वाभाविक ढंग से पोते को यहु लिख कर तिरस्कृत किया कि 'तिरा 
यह: सोदा-य-खास” रिआया पर जुल्म है। में इसे 'सोदा-य-खाम' 

(कच्चा ) कहूंगा । अपनी इस सौदागरी से तू अपने को 'सौदाई' 
(पागल) साबित कर रहा है।” अपनी नाराजगी जाहिर करने के 
लिए उसने अजीमुशशान का मनसब भी घटा दिया। नाजिम फौरन 
व्यापार क क्षेत्र से अलग हो गया । 

. » पर बंगाल में एक ऐसे दीवाव की जरूरत थी। जिसकी रीढ़ 
मजबूत हो और जो नाजिम से ऐसी बातों में दबने वाला या उसकी 
हां में हां मिलाने वाला न हो । इसलिए औरंगजेब ने सन्‌ १७०१ में 
कारतलब खां को, जिसका असली नाम मुहम्मद हादी था, दीवान के 
पंद पर नियुक्त कर वहां भेजा । यही कारतलब खां बंगाल के इतिहास 
में. मुशिदक्‌ली खां के नाम से मशहूर हुआ। 

, * कहा जाता है कि मुहम्मद हादी का जन्म किसी ब्राह्मण-कुल में 
हँआ था, पंर बचपन में अनाथ होकर वह एक ईरानी व्यापारी के हाथ 
में पड़ गया ओर मुसलमान हो गया। फिर कुछ समय ईरान में बिता 
कर वंह भारतवर्ष छोटा और यहां सरकारी कर्मचारी हो गया । 
तरक्की करते करते वह उड़ीसा का दीवान हुआ । औरंगजेब उसे 
अपना खेरख्वाह समभता था, इसलिए उसने उसे और भी ऊंचा पद 
देकर बंगाल का दीवान बना दिया । 

कुछ समय से बंगांल सरकार की आर्थिक अवस्था असंतोषजनक 
ही रही थी। आय से व्यय का पूरा पड़ना कठिन हो रहा था। कर्मचारी 
यो मंनसंबदार बंगांल में रहना पसन्द न करते। वहां की जलवायु 

बदनाम थी। इसलिए प्रछोभन-स्वरूप उन्हें बड़ी बड़ी जागीरें दी 
जातीं। नतीजा यह हुआ कि खास महाल कम रह गये ओर बंगाल में” 
बचत के बजाय टोटा रहने लगा। केन्द्र अर्थात्‌ दिल्‍ली से सहायता 
मिल बिना प्रान्तीय सरकार का काम चलना असंभव हो गया। कार- 
तलब खां ने पहुंचते ही पहला सुधार यह किया कि जागीरदारों की 
जो जमीन बंगाल में थी वह प्रायः ले ली और उसके बदल उन्हें उड़ीसा 
में उससे घटिया जमीन दे दी। फिर उसने माल या खिराज की उगाही 
और सरकारी खर्च कम करने की ओर ध्यान देना शुरू किया। कुछ ही 
समय में वहां खासी बचत होने लगी ओर “भूखा' बंगाल” अब सम्राट 
की दक्षिण की लड़ाइयों में उलभी हुईं सेना के लिए प्रचुर परिमाण में 
आहार जुटाने लगा । 


कारतलब खां द्वारा किये गये सुधारों का एक फल यह हुआ कि 
उसकी विभिन्न दलों से शत्रुता हो गई। स्वयं अजीमुश्शान आग में घी 
डालने का काम करने ऊूगा। कुछ दुश्मनों ने एक दिन उस पर वार 
भी किया, पर वह खाली गया। दरबार में कारतलब खां नें 
अजीमुश्शान को इसके लिए दोषी बताया और नाजिम ने अपने को 
निर्दोष साबित करने के लिए अपने गुरगों को बुला कर भला-बुरा 
कहा भी, पर बात इससे बनने वाली न थी। 


कारतलब खां पर वार करने वालेन्खास सम्राट के सैनिक थे जो 
वेतन नकद पाने के कारण “नकदी” कहाते थे। दीवान ने उन सबको 
बरखास्त तो कर दिया, पर आखिर एक म्यान में दो तलवारें कब तक 
रह सकती थीं ? अपने मित्रों ओर शुभचिन्तकों से सलाह कर उसने 
यह निश्चय किया कि ढाका बंगाल की राजधानी भले ही रहे, पर 
र्प्‌ 


जगतूसेठ 
दीवानखाना यहां न रहेगा। यह निश्चय कर, वह नाजिम से दूर रहने 
के विचार से, अपना दफ्तर उठा कर मखसूदाबाद* ले गया। 


शासन की दृष्टि से इस नगर की भौगोलिक स्थिति में बड़ी 
विशेषता यह थी कि यह बिहार या उड़ीसा से उतनी दूर न था जितनी 
कि ढाका । बंगाल पर आक्रमण का भय हो सकता था तो पर्चिम से 
हो। उस समय सकरी गली ओर तिलिया गढ़ी के बीच का रास्ता 
बंगाल का दरवाजा” कहा जाता था। यह राजमहल के पास था और 
इसकी रक्षा जिंतनी आसानी से मखसूदाबाद से हो सकती थी उतनी 
ढाक से नहीं । एक मुसलमान इतिहासकार ने छिखा है कि यह नगर 
आंख की पुतली ब्की तरंह इस सारे प्रदेश के बीचोबीच था । कार- 
तलब खां अभी बंगाल का नाजिम न बना था, पर ऐसे स्थान में 
दीबाज़खाचा ले जाते में उसने दूरदशिता. दिखाई थी, इसमें संदेह नहीं । 


/ “जब औरंगजेब' को सारी हकीकत मांलूम- हुई तो उसने 
अजीमद्शान को लिखा कि “तम्हें याद रखना चाहिएं कि को स्तंलंबं 
खां मेरा कर्मचारी है। अंगर तूने उसे कुछ भी नुकंसान पहुंचाया तो 
में तुझे इसका दंड दिये बिना न रहूँगा। साथ ही उसने अजीमुरेंशान 
की ढाका छोड़ कर पटने रहने का हुक्म दिया । इससे पहल अजीमुंईशात॑ 
को विहार की भी निजामत मिल चुकी थी। उसने ढेका छोड़ कर 
पटने या अजीमाबाद को अपना मुकास बनाया। बंगाल में उसका' 
बेटा फरुखसियर अयने बाप के प्रतिनिधि-स्थरूप रहने लगा। 

दीवान के साथ मखसूदाबाद जाने वाले लोगों में मानिकचन्द 
प्रमुख थे। उनकी अजीमुश्शान के साथ खूब, बनती आईं थी। पर 
कारतलब खां को इससे किसी प्रकार की ईर्ष्या नहीं हुईं । ढाके में ही 

उसने उनके गुणों को अच्छी तरह पहचान लिया था। मानिकचन्द के 
गुणों का उपयोग राजस्व-विभाग में करने के विचार से उसने उनसे” 
आग्रह किया कि आप भी अपना कार्य-क्षेत्र बदल दें। मानिकचन्द ने 
दूरदर्शी व्यवसायी होने के कारण यह प्रस्ताव सहर्ष स्वीकार कर 
लिया। उनके विभव और अनुभव की, उपयोगिता अर्थ के ही क्षेत्र में 
हो सकती थी, रण के क्षेत्र में नहीं। और जहां ऐसी उपयोगिता न 
हो सकती वहां उनकी उन्नति होने का कोई प्रश्न ही नहीं उठ सकता 
था। बहुत संभव है कि राजस्व-विभाग से उनका ढाके में ही सम्बन्ध 
हो चला था। अब यह विभाग वहां से हट कर अन्यत्र जा रहा था। 
इसलिए भी उनका अपना यह सम्बन्ध बनाये रुखने के लिए वहां 
जाना जरूरी था। अगर वह ढाका न छोड़ते तो बहते हुए ख्ोत के 
साथ आंगे न बढ़ कर किनारे अपनी जगह पड़े या दलदल में फंसे रह: 
जांते | फिर अजीमुद्शान ने इस पर कोई आपत्ति की हो ऐसा भी कोई: 
उल्लेख नहीं मिलता। बल्कि बाद घटने बाली घटनाओं से जान 
पड़ता हैं कि उसकी आंखें कभी फिरीं नहीं ओर जब वह अपने पिता 
बहादुर शाह के शासनकाल में काफी प्रभावशाली हो गया तब उसकी. 
पृष्ठपोषकता से दिल्‍ली में भी मानिकचन्द कम' राभान्वित न हुए। 
“१७०४ में कारतलब खां सम्राद से दक्षिण में जा मिला | हिसाब- 
किताब, बचत की रकम आर उपहारादि सब साथ लेता गया था। 
औरंगजेब का कृपायात्र वह पहले से ही था, इस अंबसर पर उसे 
मुशिदकूली खां की उपाधि मिली और बह बंगाल तथा उड़ीसा दोनों का 
नायब नाजिम भी बना दिया गया । नाजिम ओर दीदान' के अधिकार 
एक ही आदमी के हाथों में रहने देवा परंपरा और औरंगजेब की अपनी 
नीति के प्रतिकूल था। कुछ मुसलमान इतिहासकारों ने औरंगजेब 
न 


'जगत्सेठ 
को इस व्यतिक्रम के लिए कोसा भी है। पर याद रखना चाहिए कि 
आओरंगजेब अब प्राय: ८८ साल का हो चला था, उसकी शारीरिक और 
मानसिक शक्तियां अत्यन्त शिथिल हो गईं थीं और इस समय आधथिक 
संकट? से उसकी रक्षा करने वाला था तो यही मुशिदक्‌ली खां, जिसकी 
सेवाओं के लिए, मरने से पहले, इस प्रकार का विशेष पुरस्कार दे जाना 
सम्राद्‌ की दृष्टि में सवेथा उचित था। 

मुशिदक्‌ली खां जमींदारों तथा अपने विभाग के कर्मचारियों के 
साथ बड़ी सख्ती से पेश आया करता। “रियाज' के लेखक का कहना 
हैं कि “नियत समय पर जब तक जमींदार, मुत्सद्दी, आमिल, कानूनगो 
तथा अन्य कर्मचारी अपना अपना हिसाब बेबाक न कर देते तब तक 
दीवानखाने से बाहर निकलने न पाते। खाने-पीने की कौन कहें, 
टटटी-पेशाब की भी हाजत होने पर उन्हें हिरासत से छटकारा न 
मिलता। चारों ओर जासूस यह देखते रहने के लिए तेनात रहते कि 
कहीं कोई सिपाही या पहरेदार किसी से कुछ लेकर किसी को बाहर 
तो निकलने नहीं देता । किसी किसी को तो बिता कुछ भी खाये-पिये 
हफ्तों उसी हाजत में रहना पड़ता । जो इस पर भी हिसाब चुकता न 
करते वे बल्‍लों से ऑंधे लटका दिये जाते। किसी के तलवे खुरदरे 
पत्थरों से रगड़े जाते-तो किसी पर कोड़ों की मार पड़ती । दंड देने में 
दीवान जरा भी रहम या रिआयत करने वाला न था। अमानत में 
खयानत करने वाले हिन्दू कर्मंदारियों से जब कुछ भी मिलने -की आशा 
न रह जाती तब वे मुसलमान बना कर छोड़ दिये जाते।” क्‍ 

पर केवल ऐसी तीक्ष्ण दंड-तीति से ही काम चलना कठिन था। 
आथिक व्यवस्थ; क लिए कुछ और बातों की आवश्यकता थी, विशेषत: 
मानिकचन्द जेसे सेठ-साहुकार के सहयोग की; जो वसूली. के पैसे 

पेसे का हिसाब रखे, जो छाख-करोड़ पर भी कभी हाथ न मारे और 
जिसमें इतनी आर्थिक शक्ति हो कि दीवान को बदनामी से बचाने के 
लिए दूसरों का बोक अपने सिर पर उठा ले । 


दीवान मानिकचन्द को दो बड़े सरकारी काम सौंप चुका था, 
जिनमें एक का सम्बन्ध राजस्व की उगाही से था और दूसरे का 
टकसाल के प्रबन्ध से। दोनों ही काम बड़ी जिम्मेवारी के थे और 
दोनों ही इस वंश के लिए बड़े लाभदायक सिद्ध हुए। 

मखसूदाबाद या मुशिदाबाद में मानिकचन्द की कोठी, भागी रथी 
के तट पर, महिमापुर” नामक स्थान में थी। हर साल वहीं, चेत्र राम- 
नवमी को प्रान्त के विभिन्न भागों से आये हुए जरींदारों*, पोतदारों 
ओर कारिन्दों का मेला-सा लगता । नियमानुसार जमींदारों को पिछले 
पाल का बकाया चुका कर कुछ रकम नये साल के हिसाब में, बतौर 
पेंशगी, जमा करानी पड़ती। जिन्हें फारवती मिल जाती वे तो 
सही-सलामत अपने घर लौटते । जिन्हें न मिलती, उन्हें और ही कहीं 
जाने के लिए तेयार हो जाना पड़ता । कभी कभी इन्हें हाजत की ओर 
न जाकर एक ऐसे बड़े हौज की ओर जाना पड़ता जो गलीज से भरपूर 
रहता और जिसे सरका री कर्मचारी “बक्‌ठ” कहा करते । हां, जिसकी 
साख अच्छी होती वह मानिकचन्द की कोठी से कर्ज लेकर अपना 
हिसाब चुकता' कर सकता और इस “बेकुंठ” की यंत्रणा भोगने से 
या ओर दंड पाने से बच सकता था। * 

आय' और व्यय का हिसाब हो जाने पर जो बचत रहती वह 
मुशिदाबाद से सम्राट की सेवा में भेजी जाती । यह काम नि्विध्न' 
पूरा करने के लिए बड़ी तेयारियां करनी पड़ती थीं। सफर लम्बा 
होता, खजाना सिक्कों क रूप में छकड़ों पर भेजा जाता, सम्राद्‌ तक 

पहुंचने में महीनों लग ज[ते। ४रियाज के लेखक ने एक ऐसे अवसर 
का वर्णन करते हुए लिखा हँ--“साल तमाम होने पर, सिक्‍कों को 
जाँच-पड़ताल और गिनती की गईं, फिर आबाढ़ के महीने में मुशिद- 
कूली खां ने वंगाल का खजाना रवाना किया। रुपयों और अशर्कियों 
की थैलियां दो सो छकड़ों पर रादी गई । उनकी रक्षा के लिए छ: 
सौ घृड़सवार और पांच सौ पेदल साथ किये ग़ये । जो रकम भेजी गई 
वह १ करोड़ ३ लाख रुपया थी। पर यह बचत खालसा विभाग की 
थी। जागीरों तया अन्य मदों से होने वाली आय इसके अलावा थी। 
हर साल ऐसे अवसरों पर दीवान की ओर से तरह तरह के उपहार 
भी सम्मराद्‌ ओर विशिष्ट पदाधिकारियों को भेजे जाते । इनमें हाथी, 
टांगन, हिरन, भसे, जंगली जानवरों की खाले, सीतलयपाटी चटाइयां, 
चमड़े के तरह तरह के सामान, सिलह॒ट में बने हुए गंगाजली कपड़े 
की मसहरियां, हाथी-दाँत , कस्त्री, बाजे ओर विदेशी व्यापारियों से 
प्राप्त यूरोप में बती हुईं वस्तुएं प्रधाव होतीं। दीवान सदल-बल इन 
सब को शहर की हद तक पहुंचा कर लोट जाता और वाकयानवीस से 
यह बात उप्तके रोजनामचे में दर्ज करा देता । जब खजाना दूसरे सूबे 
में पहुंचता तब उसकी सारी जिम्मेवारी उसके सूबेदार पर जा पडंती 
और उसे नये छकड़े तया' नये सवार और पैदल साथ जाने के लिए 
देने पड़ते। इसी तरह कई मंजिलों को ते कर खजाना सम्राद के 
पास पहुंचता । 
तत्कालीन शासन-प्रगणाली में इस बात की पूरो व्यवस्था थी कि 


रु 


एके पदाधिकारी पर दूसरे की रोक-टोक और नियंत्रण जरूर रहे। 
दीव।न को अपने हिसाब-किताव पर प्रान्त' के कानूनगो से सही भरानी 
पड़ती। बिना इसके दीवान का भेजा हुआ जमाखर्च ऊपर दालों को 

मंजूर न हो सकता था। जिस समय की यह बात है उत्त समय बंगाल में 
दो .कानूनगो थे--दरब (दर्प ? ) नारायण और जयनारायण । कहते 
हैं कि दीवान के जमाख्चे पर सही भरने के लिए दरब नारायण ने 
तीन लाख रुपये मांगे । मुशिदक्‌छी खां को दक्षिण जाना था। पर वह 
विना कानूनगों से अपने हिंसाब-किताब की तसदीक कराये प्रस्थान न 
कर सकता था। इसलिए उसने जयनारायग से तसदीक कराके अपना 
काम निकाल लिया। फिर बंगाल लौटने पर उसने दरव नारायण 
पर कुछ भूठे अभियोग लगा कर उसे कंद कर लिया और उसकी ऐसी 
दुर्देशा कराई क्रि वह कंदखाने ही में मर गया। फिर भी उसे इस बात 
की फिक्र थी कि सम्राट्‌ का ऐसा खयाल न हो कि* मुशिदकूली खां ने 
व्यक्तिगत कारणों से ही दरब नारायण के साथ ऐसा दुव्येवहार 
किया था | इसलिए उसने खुद सिफारिश कर दरब नारायण के बेटे 
'शिवनारायण को बाप की जगह दिला दी। इससे दो बातों का पता 
चलता हैं। एक तो यह कि शासन-पद्धति के अनुसार दीवान भी 
अनियंत्रित या निर्रकृश न रह सकता था। दूसरी यह कि औरंगजेब 
की बड़ी इच्छा होते हुए भी राजस्व-विभाग का इस्लामीकरण न 
हो सका था। द 
... जिस समय औरंगजेब ने अपने पिता के शासनकाल में, विद्रोही 
के रूप में, दिल्ली पर चढ़ाई की थी उस समय उसका अपना दीवाने 
भगवानदास उर्फ देवावत राय था। केन्द्र में वायब दीवान के पद पर 
रघुनाथदास था। औरंगजेब के तहत पर बैठने पर, रघुनाथदात 
साम्राज्य भर का दीवान बना दिया गया। बाद उसे राजा, की उपाधि 
भी आप्त हुईं। जंब तक महाराज यशवन्त सिंह, राजा जयसिह और 
राजा रघुनताथदास' जीवित रहे, औरंगजेब को धर्मान्थता संकुचित-ती 

बनी रही। पर एक-एक कर इनके संसार से बिदा होते ही उसका 
नग्त नृत्य आरम्भ हो गया। फिर किसी हिन्दू को किसी प्रकार का उच्च 
पद ने मिला। राजस्व-विभाग में हिन्दुओं की प्रधानता औरंगजेब के 
बहुत अखरती थी। उसने हुवम जारी किया कि उस विभाग से जहां 
तक संभव हो हिन्दू बहिष्कृत कर दिये जाय॑ं। कितने ही हिन्दू करोड़ी 
बरखास्त कर दिये गये । कितने ही करोड़ी तथा अन्य कर्मचारी 
मुसलमान बन गये। पर अन्त में औरंगजेब को विवश हो कर हिन्दुओं 
को उस विभाग से हटाने की अपनी यह नीति त्यागनी पड़ी । बात यह 
थी कि आशिक क्षेत्र में कार्य-संपादन के लिए जो गुण आवश्यक हें 
उनसे सम्पन्न मुसलमानों का मिलना कठित था। मुशिदकुली खां कहर 
करता कि हिन्दू कुछ गबन भी कर ले तो उसे डरा-धमका कर उससे 
पूरी रकम वसूल की जा सकती हे, पर मुसलमान से पाला पड़ने पर 
आंशिक सफलता की भी आशा दुराशामात्र ही हो सकती हैं। एक 
और मुसलमान शासक ने कभी कहा था कि मुसलमान चलनी के 
समान हैं जिसमें पानी की एक बूंद भी नहीं ठहर सकती, पर हिन्दू 
इस्पंज हें जिससे जब चाहो निचोड़ करपानी निकाल सकते हो। यही 
कारण है कि जहां रुपये-पेसे से सम्बन्ध होता वहां विशेषतः हिन्दू ही 
नियुक्त किये जाते थे। सरलइकर, फौजदार, कोतवाल, थानेदार जैसे 
पदों से हिन्दू प्रायः दूर रखे जाते, पर दीवान, खजानची, काननगों 

मजमुआदार (मजुमदार), शिकदार (सिकदर), कारकन, पटवारी 
जैसे पदों की जिम्मेवारी प्रायः उन्हीं को सौंपी जाती थी। 


टोडरमल के समय से राजस्व-विभाग में भी सारी लिखा-पढ़ी 
फारसी में होने लगी थी। पर यह परिवर्तन हिन्दुओं की नियुक्ति के 
मार्ग में किसी प्रकार का बाधक नहीं हुआ था। बल्कि हिन्दू-समाज 

के कुछ खास स्तरोंमें फारसी का ऐसा प्रचार हुआ था कि “आईने अक- 
बरी” के अंगरेजी अनुवादक और संपादक मि० ब्लाकमैन के शब्दों में, 
अठारहवीं सदी बीतते बीतते हिन्दू मुसलमानों के उस्ताद बन गये थे 
ओर उन्हें फारसी लिखाने-पढ़ाने का काम प्रायः वही करने लगे थे। 
उधर मुसलमानों का भुकाव विशेषतः सैनिक्र-वत्ति की ओर रहता 
था। तह की बात यह थी कि हिन्दुओं की स्वतंत्रता हरने वाले मुसलमान 
यथासंभव उन्हें अपंग बनाये रखना चाहते थे। हिन्दुओं के कंधों पर 
सरकारी सेना में किसी प्रकार की बड़ी जिम्मेवारी सौंपना उनकी 
नीति के प्रतिकूल था। इकके दुक्‍्के सम्राटों को छोड़ कर बाकी सबकी 
नीति यही रही कि जहां तक हो सके हिन्दू सेना-विधाग से अछूग ही 
रखे जाय॑। हां, जहां कागजी घोड़े दौड़ाने की जरूरत पड़ती वहां 
उनका उपयोग अवश्य किया जाता। लिखने-पढ़ने के काम में हिन्दू 
अपना सानी रखने वाले न थे और यह प्रयोजन उनके हाथों सिद्ध कराने 
में, मूसलमान शासकों की दृष्टि से, किसी तरह का खतरा तो था ही 
नहीं, लाभ ही लाभ था । 

हम ऊपर कह आये हूँ कि मृशिदकली खां ने टकसाल का काम 
भी मानिकचन्द को ही सोंप दिया था। उन्हें एक प्रकार से इसका 
इजारा मिल गया था। उनके लिए सिक्‍कों की ढलवाई कम से कम 
रक्‍खी गई थी। उस समय पुराने सिक्‍कों पर छीजन के लिए बद्गा 
कटता था। सिक्‍के की ढलाईं के साल के और लेन-देन के स्थान के 
अनुसार बटद्टा प्रायः उसी दर पर निर्भर करता जो मानिकचन्द की 
कोठी से समय समय पर निश्चित हुआ करती। चांदी उन दिनों भी 
बाहर से आया करती और बंगाल में उसके सब से बड़े खरीदार 
मानिकचन्द ही थे। 

मुशिदकुली खां के समय-में, जिस रुपये का बंगाल में चलन था 
वह 'सिक्‍्का' कहा जाता था। इंस्ट इंडिया कम्पनी की मद्रास में अपनी 
टकसालर थी और उसके ढले हुए सिक्के मद्रासी या “आरकाटी” कहे 
जाते थे। जो रुपया प्रचलित या राइज माना जाता वह काल्पनि 
था और इन तीनों रुपयों का पारस्परिक सम्बन्ध प्रायः यह था--- 
८६ 'सिक्‍के -: १०० प्रचलित ८ ९२ आरकाटी। पर इस पारस्परिक 
विनिमय-मल्य में कई कारणों से घटा-बढ़ी हो सकती थी । 


इंस्ट इंडिया कंपनी बाहर से चांदी» लाकर यहां बेचती थी। 
उसका सब से अधिक उपयोग सिक्‍कों की ढलाई में होता था.और 
बंगाल में चांदी बेचने की दृष्टि से परिस्थिति कंपनी के उतनी 
अनुकल न थी जितनी कि वह चाहती थी। अव्वल तो उसकी मांग 
यह थी कि वहां.भी उसे अपनी टकसाल खोलने की इजाजत दी जाय। 
यह मिलने वाली न थी | उसकी दूसरी मांग यह थी कि वह मुशिदाबाद 
की टकसाल में अपनी चांदी के सिक्‍के करा सके । इसके लिए उसे 
ढलवाई मानिकचन्द की अपेक्षा कहीं ऊंची देनी पड़ती और वह इतनी 
ऊंची दर देने के लिए तेयार न थी। उसकी तीसरी मांग, यह थी 
कि आरकाटी रुपयों पर बंगाल में किसी प्रकार का बद्रा न कदे। .पर 
आशिक परम्परा या पद्धति इसके प्रतिकल थी और यह अपवाद चल 
न सका। कंपनी और म॒शिदाबाद-दरबार के बीच टकसाल-सम्बन्धी 
वाद-विवाद बना ही रहा और कंपनी सारे फसाद की जड़ मानिक- 
चन्द या उनके घराने को ही मानती रही। इस भगडे का अन्त तभी 
हुआ जब बरसों बाद कंपनी का बंगाल पर आधिपत्य हो चला और 
मशिदाबाद में टकसाल ही न रही। 

कंपनी अपनी मद्रास की टकसाल में 2८९॥ ओस अर्थात २३७॥ 
तोले चांदी के प्राय: २१८ आरकाटी* रुपये ढला सकती थी। ढलाई 
में खर्च प्रायः २ प्रतिशत के हिसाब से बठता। यह काट कर उसे उतने 
रुपये मिल जाते । कंपनी का कहना था कि उतनी चांदी के बंगाल में 
भी २२० नहीं दो २१९ सिक्के अवश्य मिलने चाहिए। पर अगर 
बह उतनी चांदी बंगाल में ले जाकर बेचती तो उसे २०९ सिक्‍कों से 
'अधिक न मिलता । और अगर वह उसे बेचने के बजाय टकसाल में 
ले जाकर उस चांदी के सिक्के कराती तो उसे खर्च कटने के बाद करू 
२१२ सिक्‍के हाथ लगते। औरंगजेब के मरने से पहले मद्रासी या 
आरकाटी रुपयों की कीमत कुछ ऊंची थी। बंगाल के रुपये राइज के 
मुकाबले, कीमत में ९ प्रतिशत .ऊंचे माने जाते थे। उस समय 
'आरकाटी रुपये भी राजस्व के रूप में बंगाल से दाक्षिणात्य भेजे जा 
सकते थे। पर औरंगजेब के मरते ही परिस्थिति बदल गईं। राजस्व 
'का स्रोत फिर दिल्‍ली की ओर बहने लगा-बंगाल में आरकाटी रुपयों 
की पहले की तरह न मांग रही न कीमत । जहां पहले १०० आरकाटी 
रुपये ८८ १०९ बंगाल के रुपये राइज, यह भाव या निरखे था, वहां अब 
यह भाव या निर्से हो चला १०० आरकाटी + १०७ बंगाल के रुपये 
('सिक्‍के' नहीं) । ईस्ट इंडिया कंपनी के डाइरेक्टर या संचालक कभी 
यह मानने को तैयार न हुए कि मांग कम हो जाने पर उनके मद्रासी या 
आरकाटी रुपयों का मूल्य घट जाना स्द्वाभाविक था। वे यह कहते ही 
रहे कि इसकी तह में किसी न किसी की कारसाजी या 
दगाबाजी थी। ' 





* विल्सन, भाग १, पृष्ठ ३७६। 
प्‌ 


| 

मानिकचन्द और कंपनी के सम्बन्ध का सूत्रपात कब हुआ, यह 
* कहना कठिन है। निश्चित रूप से यही कहा जा सकता हे कि यह 
१७०६ से पहले हो चुका था। 


१७०४ में कंपनी को नई सनद हासिल करने के लिए अपने 
वकील को मुशिदक्‌ली खां के पास भेजना पड़ा। इसका नाम राजाराम 
था। कंपनी पेशकश के तौर पर वही ३,००० रुपये देना चाहती थी ! 
दीवान की मांग ३०,००० रुपये की थी। और शर्तें यह थी कि यह सब॑ 
का सब नकद मिलना चाहिए। राजाराम की वकालत का दीवान पर 
कुछ भी असर न पड़ा । कंपनी ने निरुपाय होकर ३०,००० रुपये देना 
तो मंजूर कर लिय, पर रुपये न भेजे। जान पड़ता हे कि इस सम्बन्ध 
में कंपनी मानिकचन्द का भी दरवाजा खटखटा चुकी थी। कलकत्ते में 
कंपनी की जो प्रबन्धकारिणी-समिति या कौंसिल थी, वह अपने 
१८ जुलाई १७०६ के लेखे में लिखती है-- 


“मानिकचन्द सूचित करते हें कि दीवान ने अपने पटने के नायब 
को लिखा हैं कि कंपनी को पहले ही की तरह अपना कारबार करने 
दो । दीवान ने यह भी आश्वासन दिया हैं कि अगर कंपनी ने ३०,००० 
रुपये पेशकश दे दिये तो उसे बंगाल में निःशुल्क व्यापार करने की 
सनद मिल जायगी।” 


कासिमबाजार की फंक्दरी कुछ समय से बन्द पड़ी थी। वहां 
कंपनी की ओर से विशेषत: रेशम की खरीदारी हुआ करती थी । 
मानिकचन्द का पत्र मिलने पर कौन्सिल ने निश्चय किया कि नवाब 
की मांग पूरी कर कासिमबाजार में कामकाज फिर से जारी किया 
जाय | इधर मानिकचन्द के सिफारिश करने पर दीवान ने अपनी मांग 

में ५,००० रुपये की कमी कर दी। कंपनी की ओर से एक प्रतिनिधि 
मामला निबटाने के लिए कासिमबाजार भेजा गया। उसने लिखा _ 
कि दीवान पहले रुपये लेगा, फिर सनद देगा। कौंसिल को यह मंजूर 
न था। उसने अपने प्रतिनिधि को आदेश दिया कि एक हाथ से सनद 
लेना, दूसरे से रुपये देना । इसी समय औरंगजेब की मृत्यु का समाचार 
मिला। बात जहां की तहां रह गईं। न रुपये दिये गये, न सनद ली 
गई। अपने प्रतिनिधि को कौंसिल ने कलकत्ते वापस बुला लिया। 
कंपनी ने शायद खयाल किया हो कि औरंगजेब के मरने पर 
मुशिदकली खां को बंगाल की निजामत से हाथ धोना पड़े और 
नये दीवान के साथ उसे नया सौदा करने का मौका मिल जाय! 
पर उसके दुर्भाग्य से ऐसी कोई क्रान्ति हुई नहीं । मुशिदक्‌ली खां 
बहादुर शाह के समय में भी पूर्ववत्‌ दीवान बना रहा। मुश्किल 
यह हुईं कि जहां वह पहले ३०,००० रुपये मांगता था, वहां अब 
६०,००० रुपये मांगने लगा। कंपनी ने अपने कासिमबाजार के 
प्रधान की सार्फत फिर बातचीत शुरू की | जब नवाब को 
टस से मस होते न देखा तो कहराया कि हम यहां होकर किसी 
भी हिन्दुस्तानी व्यापारी की नाव या जहाज को गुजरने न देंगे । 
एक ओर यह धमकी दी गई, दूसरी ओर किसी फतहचन्द साह* 
के साथ यह ते किया गया कि कासिमबाजार में हमें जो माल 
खरीदना है उसे आप सवा छ: रुपया सेफड़ा आढ़ुत पर खरीद कर 
कलकते पहुंचा देंगे। यह समभोता ही रहा। कंपनी को फिर वही 
पुराना प्रसंग छेड़ना पड़ा । दीवान ने ६०,००० रुपये में से ७,५०० रुपये 


अिलनननननननननननीअन नकल कप नमन न कमनभ कप. 





* सानिकचन्द का भांजा इस काम में पड़ने का दुस्साहस 
नहीं कर सकता था। 
३७ 


जगत्संठ 

कम कर दिये और ५२,५०० रुपये लेकर मुशिदाबाद से दिल्‍ली तक 
* मामला निबटा देना मंजूर कर लिया। शर्त यह थी कि ज्यों ही वह 
सनद दे दे त्यों ही उसे ३०,००० रुपये मिल जायें और बाकी २२,५०० 
रुपये तब मिले जब वह बहादुर शाह से फरमान मंगा दे | कंपती और 
भी छूट कराने की कोशिश करती, मगर नवाब का रुख देख कर उसे 
मोलचाल करने का साहस नहीं हुआ। नवाब की मांग पूरी कर उसने 
नई सनद ले ली और दिल्ली से भी इसकी बरकरारी का फरमान' 
आ गया। 


कंपनी के अंगरेज कर्मचारियों में से कुछ मानिकचन्द की कोठी 
से भी लेनदेन का व्यवहार करने लगे थे। इन्हीं में एक चिट॒टी था। 
यह कंपनी का बख्शी था, पर मालिक की भी कुछ रकम गबन कर चुका ' 
था। उधर मानिकचन्द तथा कुछ अन्य व्यवसायियों का भी यह ऋणी 
था। कंपनी ने उसकी जायदाद जब्त कराके अपनी रकम वसूल कर 
ली और उसे इंगलेण्ड भेज देना निश्चित कर लिया। पर वह जानती 
थी कि जब तक कम से कम मानिकचन्द की रकम वसूल नहीं हो 
जाती, चिट॒टी जहाज पर पैर नहीं धर सकता । मानिकचन्द ने 
७,००० रुपये लेकर उसे उऋण कर देने की स्वीकृति दे दी। उन्हें 
इतना मिल जाने पर ही चिद॒टी १७१३ में कलकत्ते से इंगलण्ड रवाना 
हो सका। औरों का पावना प्रायः डब कर ही रहा । हे 


अजीमुद्शान बंगाल, बिहार ओर उड़ीसा का. नाजिम तो था ही 
बहादुर शाह के सम्राट होने पर उसे इलाहाबाद की भी निजामत मिल 
गई थी। बंगाल और उड़ीसा का नायब नाजिम मुशिदक्‌ली खां था । 
यह पद उसे औरंगजेब-द्वारा ही मिल चुका था। जब अजीमुइ्शान'. 
हे८ 


मानिकचन्द 


अपने बाप की नाक का बाल हो चला तब बिहार और इलाहाबाद 
के लिए भी नायब नाजिम नियुक्त करने की आवश्यकता हुईं। बहादुर 
शाह ने बिहार में नायब नाजिम हुसैनअली खां को बनाया और 
इलाहाबाद में उसके बड़े भाई सैयद अब्दुल्ला खां को । यही भारत के 
इतिहास में “सेयद-बन्धु” के नाम से प्रसिद्ध हुए। कुछ ही समय बाद 
ये दोनों भाई, इस देश के राजनीतिक रंगमंच पर, सम्राट-रूपी मूत्तियों 
को तोड़ने और गढ़नेवालों के रूप में आने वाले थे। 


बहादुर शाह ६५ साल की उम्र में आगरे के पास तख्तनशीन 
हुआ था। उसके बाद उसे दिल्ली जाने या कहीं महल में रहने का 
मौका ही न मिला। बराबर दौरे पर ही रहा। अपने शासन-काल के 
पांचवें बरस में वह सिक्‍खों के दमन के उद्देश से पंजाब गया। वहीं 
लाहौर के पास रावी नदी के किनारे उसको मृत्यु हो गई। मरने से 
पहले वह पागल-सा हो गया था और एक दिन कुत्तों के कत्ले-आम का 
हुक्म जारी कर दिया था। अजीमुश्शान अपने बाप के साथ था। उसके 
ओर भाइयों के पड़ाव भी आस ही पास थे। पर वह बड़ा दी्घेसत्री था। 
बहादुर शाह का सेनापति जुल्फिकार खां उसके भाइयों से मिल 
गया था। अगर बाप के मरते ही वह जुल्फिकार को गिरफ्तार कर 
लेता और अपने भाइयों पर टूट पड़ता तो भारत का सम्राद वह होता, 
न कि उसका भाई मुइजुददीन जो जहांदार शाह के नाम से तख्त पर 
बैठा। अजीमुइ्शान रावी के तट पर होने वाली लड़ाई में--जिंसमें 
उप्तके तीनों भाई उसके विरुद्ध थे--लड़ा वीरतापूर्वक, पर तब जब 
उस वीरता से कुछ भी बनने वाला न था। उसकी ढिलाई, सस्ती, 





* औरंगजेब के मशहूर वजीर असद खां का बेटा। 
देह 


है 


जगतसेठ. 

आज-कल करने की आदत से तंग आकर ओर पस्त-हिम्मत होकर 
बड़े-बड़े सरदार, अपने सेनिकों के साथ मंदान छोड़ कर, अपने अपने 
घर सिधार चके थे। जहां आरंभ में उसकी ओर सत्तर हजार सनिक 
थे बहां लड़ाई के अन्तिम दिन उसका साथ देने वाले सत्तर भी न रह 
गये थे। जिस हाथी पर बह सवार था उसको अचानक एक गोला 
जा लगा और चोट-चपेट ने उसकी यह हालत कर दी कि फीलवान 
तो नीचे जा पड़ा और. दूसरों के छाख रोकने पर भी हाथी न रुका। 
अजीम॒श्शान को अपनी पीठ पर लिये रावी नदी में जा गिरा । बहुत 
तलाश करने पर भी उसके सवार की लाश का कहीं पता न चला। 
बंगाल-बिहार में बरसों निजामत करके उसने जो धन बटोरा था वह 
उसके साथ था। बहादुरशाह के साथ रहने के कारण उसके पक्ष- 
पातियों की कमी न थी। पर समयोचित कार्य न कर सकने के कारण 
उसे इन सब से हाथ धोना पड़ा ओर दिल्लीश्वर के पद से भी वंचित 
होना पड़ा। | 


 जहांदार शाह ने अपना मार्ग निष्कंटक करने के काम में हाथ 
लगाया। खोजिस्ता अख्तर और रफीउलकद्र इन दो भाईयों को 
पहले.तो उसने अपनी ओर मिला लिया था पर ये दोनों भी एक एक 
कर के मौत के घाट उतारे गये | अजीमुश्शान के बड़े बेटे करोमुद्दीन 
को भी यही दशा हुईं। बहादुर शाह के भाई आजम शाह तथा कामबख्श 
के बेटों को कठोर से कठोर'कारादंड मिला। पुरस्कृत होने वालों में 
प्रधान था जुल्फिकार खां जिसे वजीर का पद प्रदान किया गया। 

लालक्‌वर* नाम की एक मुसलमानिन वेश्या या गायिका पर वह लट्टू 


* कहा गया है कि यह तानसेन के वंश में थी । 


सानिकचनद 


हो चुका था। उसे अब “इम्तियाज महल बेगम की उपाधि मिली और 
उसके रिश्तेदारों का बोलबाला हो चला। जो कलावंत कहाते थे 
और गाने-बजाने का काम किया करते थे वे मनसबदार बन बेठे। 
फिर लालकूंवर के भाई को सूबेदार कहाने का हौसला हुआ। इच्छा 
प्रकट करते ही सम्राट्‌ से इसकी स्वीकृति मिल गई और वह आगरे का 
सूबेदार नियुक्त कर दिया गया। पर जब नियुक्ति-पत्र बजीर के पास 
पहुंचा तब उसकी सहनशीलता जांती रही और उस पत्र पर मोहर 
लगाने से पहले उसने छालक्‌वर के भाई से अपनी दस्तूरी तलब की । 
रुपया-पेसा न मांग कर उसने कहा कि दस्तूरी के रूप में मुझे पांच 
हजार सितार और सात हजार तबले* मिलने चाहिए। जब लाल: 
कुंवर ने बादशाह से इसकी फर्याद की तो जहांदार शाह ने जुल्फिकार 
खां को बुलवाया और इस मामले का जिक्र कर कहा कि यह मजाक 
खूब ही रहा। वजीर ने जवाब दिया-“जहांपनाह ! यह मजाक न 
था, मेने जो कुछ कहा वह संजीदगी से, खूब सोच-विचार कर। जब 
हुकूमत का काम गाने-बजाने वालों के सिपुर्दे किया जा रहा हे तब 
पुराने सरदार या उमरा आखिर करेंगे क्या ? उनके रोटी-दाल चलने 
का भी तो कोई रास्ता होना चाहिए । मेंनें यह तरकीब सोच 
निकाली हैं कि जिन लोगों से सल्तनत के इन्तजाम का पुश्तनी पेशा 
छीना जा रहा है उन्हें खाने-कमाने के लिए सितार और तबले दे दिये 
- जायं। उनके हक में बेकारी से 'ता-बा री-री' कहीं अच्छी साबित 
होगी !” वजीर ने ऐसी लगती-चुभती बात कही थी कि लछालकुंवर के 
लाख मचलने पर भी उसका भाई सूबेदार न हो सका। 


न 


के धम्ताखरीन” । 


ढ़ 


जगत्‌सेठ 
जहांदार शाह को अब रंग में भंग की कुछ आशंका रह गईं थी 
तो अजीमुश्शान के दूसरे लड़के फरुंखसियर से। जैसा कि हम पहले 
कह चुके हें, वह बंगाल में रहता था। दिल्‍ली से मुशिदक्‌ली खां और 
हुसेन अली खां दोनों के नाम परवाने भेजे गये कि फर्ऱूवसियर को जहां 
पाओ गिरफ्तार कर फोरन दिल्ली भेज दो । उधर लाहौर और दिल्‍ली" 
से मिलने वाले समाचारों ने उसे किकत्तंव्यंविमुढ़ कर दिया था। 
कभी सोचता था कि आत्महत्या कर लू, कभी यह कि कलकत्ते पहुंच" 
कर समुद्र की राह कहीं भाग जाऊं। पर उसकी मां बड़ी हिम्मत वालो 
औरत* थी । उसने कहा कि “बेटा ! समुद्र की परीक्षा करनी ही हैं 
तो वह समुद्र पानी का नं होकर लड़ाई के मंदान का हो। उसी तृषानों 
समुद्र में अपनी किश्ती चलने दे। खुदा की मेहरबानी होगी तो तेरी' 
किश्ती पार लग जायगी । जिन्दगी आखिर है क्‍या ? यह चंन्द दिनों का 
खेल हैँ, फिर दांव लगा कर खेलने से डरता क्‍यों है ?” फरुंखसियर 
राजमहल में सपरिवार रहता था, पर वहाँ से इधर पटने आ' 
गया था। वहीं उसको पिता की मृत्यु का समाचार मिला। उसकों 
आशा थी कि हुसेन अली खां ऐसे गाढ़े दिन में उसकी कुछ मदद जंरूर 
करेगा। पंर हुसेन अली खां ने कोरा जवाब दे दिया और यह भी 
कहलाया कि में आप को गिरफ्तार नहीं करता, यही मेरी बड़ी मदद 
समभझिंए। पर फरुंखसियर की मां इससे निराश होने वाली न थी । 
उसने ऐसी युक्ति रची कि हुसेच अली खां को फर्रुखसियर के पड़ाब पर 
जाना ही पड़ा। फिर तो वहां उसके सामने ऐसा नाटक खेला गया कि 
वह बात को बात में द्रवीभूत हो गया। नाटक का आरम्भ फरुंखसियर 
द्वारा अनुनय-विनय से हुआ। उसने अपनी दयनीय दशा का चित्र 


सरीनभाम-०म पाक ॥ाका-ए७कभाभनायशक५../#०कामत. 


” यह काइ्मीर की रहने वाली थी और इसका नाम सेवुन्निसा था। 
डर 


मानिकचन्द 


खींचते हुए हुसेन अली खां से दया की शिक्षा मांगी। ज्यों ही उसने 
अपना वक्तव्य पूरा किया, पर्दे की ओट औरतें सिसकने और रोने-ः 
पीटने लगीं। अन्त में फरंंखसियर की सब से छोटी लड़की बाहर 
निकली ओर हुसेन अंली खां की गोद में जा बेठी । अपना सिखाया- 
पढ़ाया हुआ 'पार्ट' इंस खूबी से अदा किया कि हुसेन अली खां की भी 
आंखें आंसुओं से तर हुए बिना न रह सकीं और उसने उसी दम 
फरुंखसियर का पक्ष अपना लिया। उसकी सलाह से फरुंखसियर 
ने पटने में ही अपने आप को भारत का सम्राट घोषित किया और 
युद्ध का डंका बजा कर, हुसेन अली खां विजय की प्राप्ति के लिए 
काफी बड़े पैमाने पर धन-जन जुटाने में पिलू पड़ा। उसके भाई 
अब्दुल्ला खां ने यह नाटक नहीं देखा था। इसलिए वह फरुंंखसियर 
की ओर से लड़ने के प्रस्ताव का विरोध करता गया। पर अन्त में 
वह अपने भाई के आग्रह को टालून सका या यों कहा जाय कि 
फरुखसियर की मां का जादू उस पर भी *चले बिना न रह सका। 


आथिक समस्या हल करने के लिए हुसेन अली खां ने शहर के 
सेंठ-साहूकारों को बुलवाया और उनसे कहा कि, “आप लोग इस 
अवसर पर अपनी अपनी हेसियत के मुताबिक सम्राट की सहायता 
कीजिए। यह सहायता कर्ज समभी जायगी। जो रकम आप देंगे वह 
सम्राट्‌ के विजयी होने पर आप को लौटा दी जायगी। इस समय आप 
को ऐसी रसीदें दे दी जायंगी-जिन पर“सम्राट्‌ के हस्ताक्षर होंगे ।” 
पर चन्दा जेसे आजकल दबाव से दसूल होता हूँ वेसे ही उन दिनों 
भी होता रहा होगा। १३ अप्रैल. १७१२ को कॉौंसिल को पटने से 


* यह 'अफजल खां क॑ बाग में! सम्राट घोषित हुआ था । 
रह 

फरुंखसिंयर के सम्राद होने की सूचना मिली । पत्र में यह भी लिखा 
था कि, “डर है कि इस मौके पर पेशकश नजर करने के लिए हम लोगों 
की भी बुलाहट होगी। खबर मिली है कि डच और अंगरेज दोनों 
कंपनियों से चार-पांच लाख तक वसूल किया जायगा। कुछ समय से 
अपनी फेक्टरियों पर सिपाहियों ओर चोबदारों का पहरा हैं। बिना 
कुछ दिये छुटकारा नहीं होने का। पर हमारी कोशिश यह जरूर होगी 
कि हम सस्ते छूट जाय॑। हां, अगर जहांदार शाह का बेटा अपनी सेना 
के साथ यहां आ धमका तो दोनों ओर से लूटमार होकर ही रहेगी 
और हमें यह शहर छोड़ देना होगा। पटने में रहना हमारे लिए निरा- 
पद नहीं हो सकता ।* 


२६ अप्रैल को पटने के कर्मचारियों ने कौंसिल को लिखा कि, 
“१९ ता० को राय क्ृपानाथ ने कहलाया कि फरुंखसियर की इच्छा 
इस नगर के सभी धनी लोगों से मोटी रकम ऐंठने की हैं। इनकी एक 
सूची तैयार हो चुकी हैं। सब से पहला नाम ईस्ट इंडिया कंपनी का हैं, 
दूसरा है डच कंपनी का, फिर और सराफों और साहुकारों के नाम 
आते हें। कृपानाथ की सलाह हैं कि हम अपनी रक्षा के लिए जो 
मुनासिब समझें करें --हम लोगों ने आपस में सलाह-मशविरा किया 
और अपने वकील की भी सलाह ली। यह ते हुआ कि हम अपनी 
फर्याद नवाब हुसेन अछी खां के कानों तक पहुंचावें और उनसे कह दें 
कि अगर उसको सुनवाई नहीं हुई तो हम यह शहर छोड़ देंगे।” 

इसके बाद वकील जाकर नवाब से मिला और कंपनी की अर्ज- 
दाश्त दाखिल की। नवाब ने आश्वासन दिया कि कंपनी मेरा भरोसा 
रखे, जब में दरबार में जाऊंगा तब सब बातें ठीक करा दूंगा। वकील 
है. 3. 

मेहता हृदयराम से मिला और कंपनी की ओर से नवाब तथा 
अन्य पदाधिकारियों के लिए सब मिलाकर २५०० रुपये नजर 
पेश किये। हृदयराम ने कहा कि जो काम कराना हे उसको 
देखते हुए रकम तो बहुत छोटी है, पर मुभसे जो कुछ बन सकेगा 
कंपनी की ओर से जरूर करूंगा, यह आप विश्वास रखिए। अन्त में 
नवाब की सिफारिश का नतीजा यह हुआ कि फरुंखसियर ने कर्मे- 
चारियों को आदेश दे दिया कि कोई कंपनी के साथ नाजायज तौर से 
पेश न आवे और उसे डरा-धमका या सता कर उससे कुछ भी वसूल 
न॑ करे। इस बीच मुशिदकूली खां के होश की दवा करने 
के लिए कई उपाय सोचे जा चुके थे । पटने में होज नई अफवाह 
उड़ती थी। कभी कहा जाता कि खुद हुसेन अछी खां मृशिदाबाद भेजे 
जायंगे, कभी यह कि उनकी जगह मिर्जा मुहम्मद रजा और मिर्जा 
जाफर। चाहें जो भेजे गये हों , किसी से कुछ न बन पड़ा। फरुंखसियर 
की एक सेना जब हार खा चुकी तो दूसरी 'मुशिदक्‌ली खां का खजाना 
या उसका सर' ले आने के लिए भेजी गई और कौंसिल को एक फरमान 
ओर हस्बुलहुक्म द्वारा यह आदेश भेजा गया कि मुशिदक्‌ली खां अगर 
भाग कर कलकत्ते पहुंचे तो तुम उसे सारी संपत्ति के साथ गिरफ्तार 
कर लेना। कौंसिल ने यह सोच कर कि ऐसे हुक्म के जवाब में कुछ 
भी लिखना खतरनाक है, बात थोड़े समय के लिए टाल दी। मुशिदकुली 
खां के विरुद्ध जो दूसरे सरदार भेजे गये उन्हें मुशिदाबाद पहुंचने से 
पहले ही हतोत्साह होकर पटने लोट जाना पड़ा । 
कुछ दिन बाद कौंसिल ने सोच-विचार कर पटने के कर्मचारियों 
को यह लिखना निश्चित किया कि, “जो कुछ माल खरीदा जा चुका 
है उसे तो नावों के जरिए यहां भेज दो और जितने रुपये की जरूरत 
४५ 

'हो' हुंडियां करके बाजार से लो। ऐसे समय में और माल खरीदने की 
जरूरत नहीं। जो फरमान' और हस्बुलहक्म आये हैं उनका जवाब 
'फारसी में देना होगा। संभव है, वह रास्ते में दीवान के हाथ लग 
'जाय और हमारे मालिकों के लिए इसका नतीजा बहुत ही बुरा हो । 
इसलिए पटने वालों को यही लिख दिया जाय कि तुम' उनकी पहुंच 
स्वीकार कर कंपनी की ओर से यह उत्तर दे दो कि “श्रीमान्‌ की आज्ञा 
'शिरोधाये है। अगर श्रीमान्‌ का कोई भी शत्रु इधर होकर भागने को 
चेष्ठा करेगा तो हम उसे आप के आज्ञानुसार यथाशक्ति रोके बिना 
'न रहेंगे । है... और. ० 

जुलाई १७७२ में कौंसिल को समाचार मिला कि पटने में डच 
'फेक्टरी के प्रधान मि० जेकब वान हूर्ने की मृत्यु हो जाने पर फरखसियर 
८े उसकी सारी संपत्ति यह कह कर जब्त करा ली थी कि बह लावारिस 
था और लावारिसी माल कानून के मुताबिक बादशाह का है। पटने 
बालों ने कौंसिल को लिखा कि “डच के साथ जो अन्य/य हुआ है उससे 
हमें आशंका हो रंही है कि कहीं हमारी भी एक दिन यही दशा न हो । 
पर नवाब की हम लोगों पर दयादृष्टि रहती आई है और बादशाह 
परं नवाब की बंतों का प्रभाव भी पंड़ता हें-अंधकार में आशा की 
एक किरंग॑ दिखाई देती हैं तो यही | हम लोगों का यही प्रयत्न रहता 
है कि सभी पदाधिकारियों को खुश रंखें। मीठी बातें अधिक से 
अधिक. करना और रुपया-पैसा कम से कम देना यही हमारी 
नीति है।” सितम्बर में कोंसिल को खंबरं मिली कि:-- 
“फरुंखसियर॑ को सैनिकों का वेतन चुकाने के लिए २८ लाख 

रुपये की जरूरत थीं। सैनिक अधीर होने रूगे थे । इसलिए उसने 
अपने पास से एक लाख अशर्फियां दीं और चार लाख की चांदी, 


डद्‌ 

जिसके सिक्‍के ढाले गये। साथ ही उसने नवाब (हुसेन अली खां) 
कहा कि मेरा इरादा अब धनिकों को लटने का है, उसमें से चौथाई 
भाग आप का होगा। नवाब को यह ब्रा लगा और उसने अपनी सेना 
के साथ इलाहाबाद जाने की इजाजत मांगी, पर उसे अभी तक कोई 
उत्तर नहीं मिला है। उधर पटने के अधिकांश धनिक नगर का परित्याग 
कर अन्यत्र -चले गये हें ।* 

कंपनी के भी कर्मचारी पटने से गंगा के उत्तर लालगंज सिंधिया 
चले गये थे। पर हुसेन अली खां अपनी बात का पक्‍का था। उसने 
कंपनी की किसी प्रकार की हानि न होने दी। हाजीपुर , सरेसा और 
बिसारा परगनों के आमिल शुक्रूल्ला खां के नाम एक हस्बुलहुक्म भेज 
'कर उसने उसे आदेश दिया कि कंपनी के कर्मचारियों को समभझा-ब॒भा 
कर पटने लौटा लाओ । पटने में उस समय रुपये की बड़ी टान थी। 
सिधिया से कर्मचा रियों ने कौंसिल- को लिखा कि कई कारणों से इस 
समय कलकत्ते मार भ जना युक्लि-संगत नहीं जान पड़ता | पर साथ 
ही उन्होंने यह सूचित किया कि नवाब पटने में लोगों के जान-माल 
की हिफाजत को ओर पूरा ध्यान दे रहा है और हम लोगों की फंक्टरी 
पर भी उत्तने अपनी ओर से पहरा बेठा दिया हैं। कंपनी क्ृतज्ञता- 
ज्ञापन-स्वरूप. ६,५०० रुपये उत्की और उत्तके अधिकारियों की 
नजर क़र चुकी. थी। 


फरुंखतियर ने कई बार पटने को निचोड़ने की कोशिश की, पर 
हुसेन अली खां को दया से तागरिक बचते गये । अन्त में उसे मजबूर 
होकर स्वयं इस काम में हाथ डालना पड़ा । जितने सेठ-साहकार, 
जमींद्वार या अन्य संपत्तिशाली व्यक्ति थे सब को अपनी अपनी. क्षमता 
के अनुसार, चन्दा देना ही पड़ा । डच कंपनी से दो लाख वसूल किये 

गये । ईप्ट इंडिया कंयनी से भी उतना ही मांगा गया, पर हुसेन अली 
खां की मेहरबानी से उत्ती २२,००० रुयये से अधिक न देना पड़ा । 

बंगाल का खजाना हर साल बरसात में दिल्‍ली भेजा जाता। 
इस साल जब वह इलाहाबाद पहुंचा तब हुसेन अछी खां के लिखने पर 
उसके भाई ने उसे स्वायत्त कर लिया । सारी रकम एक करोड़ के करीब 
थी। अब्दुल्ला खां उस समय तंगदस्त था और अपने सैनिकों का वेतन 
चुकाने में असमर्थ था। अनायास इतनी बड़ी रकम हाथ लग जाने से 
उसका अर्थ-संकट दूर हो गया। इसका कुछ हिस्सा फरुंखसियर को 
भी सैनिक येय के लिए मिला” | कुछ ही समय बाद वह हुसेन अली 
खां के साथ इलाहाबाद पहुंच गया और गंगा-यमुना के संगम को 
तरह दोनों सैयद-बन्धुओं की सेवाओं का संगम हो जाने से फरुंखसियर 
के पक्ष में आशातीत बल आ गया। 

छोटी-मोटी लड़ाइयों के बाद आगरे के पास दोनों दलों के बीच 
महायुद्ध हुआ। इसमें जहांदार शाह को पीठ दिखानी पड़ी ओर मूंछ- 
दाढ़ी मुड़ा कर हिन्दू के वेष में लालकुंवर के साथ दिल्ली भागना 
पड़ा । वहां किले में न जाकर वह सीधे जुल्फिकार खां के घर गया। 
वह भी मेदान छोड़ कर वहीं आ पहुंचा। इसकी तो इच्छा थी कि 
जहांदार शाह को काबुल, मुल्तान या दक्खिन की ओर ले जाय॑ और 
वहां फौज इकट्ठी कर फिर फरुंखसियर से लड़ें। पर बढ़े बाप ने यह 
होने न दिया और क्ृतज्ञता के बजाय ऐसी क्ृतघ्नता दिखाई कि 


* फिर भो, इतिहासकारों ने लिखा है कि “फेरुखसियर के लश्कर के 
साथ चलने वालों में बंगल और पटने के कुछ महाजन थे जिनसे वह सवाई 
पर कर्ज लेता जा रहा था। सूद-सहित मूल चुका देने के अलावा, वह उन 
महाजनों को सम्मान-प्रदान करने के लिए भी प्रतिज्ञाबद्ध था?---अर्विन । 
. ४८ 


मसाविकचन्द 


जहांदार शाह को वहीं गिरफ्तार करा लिया। पर इसका परिणाम 
बह न हुआ जो असद खां चाहता था । 

जब बाप-बेटा फररूखसियर से मिलने गये तो इनाम-इकराम देता 
तो दर किनार, फरुंखसियर ने असद खां को बिदा कर जुल्फिकार खां 
की वहीं हत्या करा डाली । इसके बाद जहांदार शाह की भी यही 
दुर्दशा हुईं। लालकुंवर उस समय उसके साथ ही थी । बाद को वहु उस 
स्थान पर पहुंचाई और नजरबन्द कर दी गई जो बेवाखाना या सुहाग- 
पुरा कहा जाता था। दूसरे दिन फरुंखसियरने राजधानी में प्रवेश किया । 
जुलस में एक हाथी की पीठ पर जहांदार शाह की लाश लदी हुईं थी । 
उसी हाथी की पूंछ से जुल्फिकार खां की लाश बंधी'लटक रही थी। 
हाथी पर एक जल्लाद भी सवार था। वह हाथ में लम्बा बांस लिये था 
ओर उस बांस के सिरे से लटकता हुआ जहांदार शाह का सिर क॒छ 
दर्शकों को रुल। ओर कुछ को हंसा रहा था । जुल्फिकार खां के बढ़े 
बाप असद खां पर भी फरुखसियर रहम करने वाला नथा। 
उसे भी सपरिवार इस जलस में हाथी के पीछे पीछे चलना पडा 
उसको सारी संपत्ति जब्त कर ली गई और उसे अपना घर तक 

ग्रीड़ना पड़ा । 


फिर ओरों की बारी आईं । फरुंखसियर के राजसिहासन पर 
बेठने के कुछ ही दिनों के भीतर कई सरदार तो फांसी चढ़ा दिये गये। 
किसी की जीभ काट ली गईं तो किसी की आंख निकाल ली गई । 
दिल्‍ली में ऐसा आतंक फंलछा कि जो कोई दरबार जाता उसे जिन्दा घर 
लौटने की आशा त्याग देनी पड़ती। आग में तपा कर लाल की हुईं 
लोहे की सलाइयों से जो लोग नेत्रविहीन कर दिये गये, उनमें एक 
आजम शाह का बेटा था, एक जहांदार शाह का और एक था फरुंख- 
ड्ह 


शगतृसेठ 
सियर का सगा छोठा भाई । पर इन कृकछ्ृत्यों में सेयद-बन्धुओं का 
थ न था, यद्यपि अब्दुल्ला खां को वजीर का पद मिल चुका था 
और हुसेन अली खां को मीर बख्यी का। इनके लिए प्रधानत: जिम्मेवार 
था एक तूरानी सरदार जिसका नाम मीर जुमला था और जो ढाके 
में काजी के पद पर रह चुका था। बंगाल में ही फरुंखसियर पर इसका 
बशीकरण-मंत्र चछ चुका था और यद्यपि दिल्‍ली में यह खवासों के 
दारोगा के ही पद पर था तथापि सम्राट पर इसका ऐसा प्रभाव था 
कि उससे जो चाहता करा सकता था । 


उधर म्‌शिदाबाद में बहादुर शाह के मरने की ख़बर पहुंचते 
ही, मुशिदकुली खां ने अजीमुश्शान को सम्राटू घोषित कर दिया 
था फिर जब उसे यह खबर मिली कि अजीम्‌दशान की भी दुर्घटना 
से मृत्यु हो चुकी थी और उसके भाई आपस में तख्त के लिए लड़ 
रहे थे तो वह असमंजस में पड़ गया । परिस्थिति डावांडोल थी 
और यह कहंन। कठिन था कि इनमें जीत किसको होगी । इसलिए 
उसने अजीमुश्शान के मरने की खबर ही दबा दी और मुनादी 
करा दी कि जो कोई और किसी प्रकार का समाचार फेलावेगा वह 
कठोर दंड का भागी होगा । पर व्यापारी-समाज को यथार्थ घटना 
से अवगत होते देर न लगी। ईस्ट इंडिया कंपनी से भी असलियत 
छिपी नहीं रह सकी । कौंसिल को अग्रेल (१७१२) के आरंभ में 
पटने से समाचार मिला कि. १७ मार्च को आजीमुश्शान मारा 
जा चुका था । ७ अप्रे॒ के कंपनी के लेखे में लिखा है:--- 

“१ली अप्रेछ को कासिमबाजार से भेजा हुआ मि० हेजेस का 
पत्र प्वों अश्नेल की ज्ञाम को मिला। वह लिखता हे कि उधर तरह तरह 

कंग्राचीन पंचांगन्यद्धति के अनसार ६ माचे 
पुछ 


सानिकचन्द 
को अफवाहें उड़ रही हूँ, पर क्या सच है, क्या भूठ, यह कहना कठिन, 
है । अजीमुश्शान के जीवित होने का लोगों को विश्वास दिलाने के लिए 
दीवान ने मानिकचन्द और फतहचन्द को खिलअतें दी हें । एक को हाथी 
और दूसरे को घोड़े के साथ सरोपा मिला है। २७ मार्च को हेजेस दीवान 
से मिलने गयाथा। रात में ८ से. १० बजे तक दोनों की बातें होती रहीं 
दीवान ने लाहौरीमल को बुलवाया और कहा कि सम्राट अजीमर्शान 
ने अपने नाम से ढलने वाले सिक्‍कों के लिए जो इबारत भेजी है उसे 
'पढ़ कर सुना दो। जब हेजेस चलने लगा तब नवाब ने कहा कि किसी 
बात की फिक्र मत करना, किसी तरह की गड़बड़ी होने वाली नहीं। 
हेजेस नवाब को नजर करने के लिए पांच अशफियां और नौ रुपये लेता 
'गया था, पर नवाब को कुछ भी लेना मंजूर न हुआ । हेजेस ने यह जानना 
चाहा कि दिल्‍ली से इधर कोई खबर नवाब को मिली थी या नहीं,पर 
'उसने इस विषय में;.कुछ भी नहीं कहा । इसका कारण स्पष्ट है । उसकी 
ओर. से भूठ का प्रचार करने के लिए मानिकचन्द का मुंह काफी हैं। 
यद्यपि दूसरे व्यापारी यह कहते नहीं, पर उनके पास तो छाहोर से 
पक्‍का समाचार आ गया हे कि अजीमुश्शान और उसका बेटा करीम 
दोनों मारे जा चुके । 
आखिर सत्य पर परदा कब तक डाला जा सकता था? मुशिदक्ली 
खां को एक दिन यह घोषित करना ही पड़ा कि दिल्‍ली के तख्त पर 
'जहांदार शाह बैठ चुके थे। पर वह पूरा साल भर भी उस पर न बैठ 
सका। ११ फरवरी १७१३ को उसकी हत्या हुईं। उत्त समय उसकी 
अवस्था ५३ वर्ष से कुछ ऊपर थी। 
मानिकचन्द और अजीमुश्शान का परिचय पुराना था। अजी- 
मुदशान १६९७ में बंगाल का नाजिम बना कर ढाके भेजा गया था। 
प्र 


अंगतसेठ 
_मानिकचन्द वहां कब गये या अपनी कोठी उन्होंने वहां कब खोली 
इसका पूरा पता नहीं चलता, पर अनुमान किया जता है कि दोनों 
घटनाएं आसपास की हैं। फिर जैसा कि हम देख चुके हैँ, नियति के 
वशीभत होकर, मानिकचन्द को ढाका छोड़ कर मुशिदाबाद जाना 
पड़ा और अजीमुइशान को पटने या अजीमाबाद। पर जान पढ़ता हैं 
कि जदाई होने पर भी मानिकचन्द का अजीमद्शान से सम्बन्ध अच्छा 
ही बना रहा। बहादुर शाह के शासन-काल में, अजीमुश्शान की सहायता 
से उन्होंने दिल्‍ली में भी अच्छी प्रतिष्ठा प्राप्त कर ली ओर बंगाल- 
पम्बन्धी मामलों में वहां उनकी सम्मति को खास वजन मिलने लगा। 
इसके बाद जब फरुखसियर ने बगावत का झंडा उठाया और अपने 
को सम्राट घोषित कर, धन-संग्रह करने लगा तब मानिकचन्द से उसे 
क्या मिला यह कहना तो कठिन है पर इतिहास में कुछ ऐसे इशारे जरूर 
मिलते हैं जिनसे जान पड़ता हैं कि मानिकचन्द ने उसकी विशेष सहायता 
की। “रियाज में लिखा हे कि, “जब फरुंखसियर पटने से कूच कर 
बनारस* पहुंचा तब उसने वहां भी नगरसेठ और दूसरे महाजनों से 
एक करोड़ रुपये लिये | आगे चलकर “रियाज” का लेखक लिखता 
है, “नवाब जफर खां (मुशिदक्‌ली खां) के सिफारिश करने पर 


कर्नल * *| 


# ३० अक्टूबर १७१२को फरुंखसियर का पड़ाव मुगलूसराय से कुछ 
आगे मिर्जापुर के आसपास था ।»उसने वतारस के महाजनों से चंदा वसूल 
करना चाहा । उनके सौभाग्य से राय कृपानाथ भी रूशकर के साथ थे | इन्हे 
हम पटलने में व्यापारियों की रक्षा करते देख चुके हें। फिर वैसा ही प्रसंग 
पड़ने पर इन्होंने बनारस के व्यापारियों की भी रक्षा की और एक लाख 
पर ही सौदा ते करा दिया। मानिकचन्द से जो कुछ मिला वह इसके: 
अलावा रहा टोगा। 


आह 


मानिकचन्द 


फरुंंखसियर ने नगरसेठ के चचा और मृतीम फतहचन्द को जगत्‌सेठ 
की उपाधि दी।” इससें सत्य और असत्य का मिश्रण हे। नगरसेठ से « 
अभिप्राय मानिकचन्द से है, यह तो निश्चित है। यह भी निश्चित है 
कि पटने या बनारस में--संभवतः दोनों जगह--फरुखसियर को 
मानिकचन्द की कोठियों से आर्थिक सहायता प्राप्त हुईं, यद्यपि यह 
सहायता प्रकट रूप से नहीं दी गई |“ रियाज' ने फतहचन्द को मानिकर्चंद 
का चचा बताया हे ओर उन्हें फरंखसियर से जगत्सेठ की उपाधि 
मिलने की बात लिखी है । यह उतकी भूल है। हम आगे देखेंगे कि वह 
! मानिकचन्द के चचा नहीं, भांजा थे ओर उन्हें यह उपाधि बरसों बाद 
मुहम्मद शाह से मिलने वाली थी। हां, थोड़ी उम्र से ही वह कामकाज में 
अपने मामा का हाथ बंटाने लगे थे, इसलिए प्राय: मानिकचन्द के 
'मुनीम समझे जाते थे। फरुंखसियर से फतहचन्द को जगत्‌सेंठ की 
उपाधि नहीं मिली, पर मानिकचन्द -को सेठ! की उपाधि और पैर 
में सोना पहनने का अधिकार जरूर- मिला। यह फरुंखसियर के 
तख्तनशीन होने के दो वरस बाद की बात हैँ। मानिकचन्द को जिस 
फरमान द्वारा सेठ की उपाधि मिली थी वह इस समय भी मौजूद” 
हैं। फरंखसिय र ने उनकी स्त्री के लिए कोई बहुमूल्य आभूषण भेज 
कर भी उनके परिवार को सम्मानित किया। । 
मुशिदकुछी खां की बात ओर थी। वह अजीमुश्शान से तो लड़- 
भगड़ चुका था ही, फरंखसियर का भी साथ देने से उसने साफ इन्कार 
कर दिया था-। फिर भी उसे किसी- प्रकार का दंड नहीं मिला। कहना 
चाहिए कि फरुंखसियर ने सम्राट हो जाने पर आइचर्यजनक क्षमाशीलत' 
दिखाई और उसके समय में मुशिदकूली खां को .जफर खां नासिरी का 


नए लिन 





ननिनननशनानना के, 





* मि० लिदुछ के 'कथनानुसार । 
५३ 


जगत्सेठ 
खिताब ही नहीं मिला, बल्कि वह नायज नाजिम से उड़ीसा प्रान्त का 
-नाजिम बना दिया गया। 

अचंभे की इस बात के तीन कारण जान पड़ते हें:--- 

(१) अव्वल तो दिल्ली-दरबार की ऐसी हालत न रह गईं थी कि 
वहां ऐसे प्रश्नों की ओर कोई ध्यान भी दे सकता। केन्द्र की कमजोरी 
बढ़ रही थी और इससे प्रान्तों का अनुशासन दिनोंदिन ढीला होता 
जा रहा था। द 


(२) मुशिदकूली खां बराबर दिल्‍ली की दलबन्दियों और भगड़ों 
से दूर रहता था। जो कोई सम्राट हो उसकी आज्ञाओं का पालन करना 
. और खर्च के बाद जो रकम बचे उसे नियमित रूप से दिल्ली पहुंचा 
. देना, थोड़े में यही उसका सिद्धान्त था। 

(३) मानिकचन्द और उनके बाद फतहचन्द जैसे धनाढड्य और 
प्रभावशाली सेठ उसके शभचिन्तक ओर पष्ठपोषक थे--इसने भी 
 आपत्काल में बराबर उसकी रक्षा ही की। 

.. विक्रम संवत्‌ १७७१ (सन्‌ १७१४) में माघ शुक्ल १० को 
मानिकचन्द का शरीरान्त हुआ। उनके दो स्त्रियां थीं,पर किसी से भी 
पुत्र न होने के कारण उन्होंने अपने भांजें फतहचन्द को गोद ले 


.... रखा था। यही उनके उत्तरांधिकारी और प्रथम जगत््‌सेठ हुए । मानिक- 


चन्द की पहली स्त्री, पति के मरने के बाद २७ बरस तक जीवित रहीं! 


बड़ी परोपकारिणी थीं और उनका अधिकांश समय नेम-धरम में ही 


व्यतीत होता था। 
.._महिमापुर के पास, मानिकबाग में, स्तंभ के रूप में मानिकचन्द 


. का एक स्मारक निर्मित हुआ था। बरसों बाद वह उस्त उद्यान के साथ, 


० वह 

भागीरथी का सुखग्रास वन गया। पर वह जब तक कायम था, पास 
प्‌ गुजरने वालों को एक ऐसे कर्मवीर की याद दिलाया करता था जो * 
अपने समय के व्यापारी-समाज में सचमुच 'सेठ' अथात्‌ श्रेष्ठ था और 
जिसने यह श्रेष्ठता उथल-पुथल के समय में भी अपने गुणों के विकास से 
प्राप्त की थी। मरते समय उसे इतना संतोष जरूर था कि नाव की 
पतवार अब जिस नाविक के हाथ जा रही थी वह अनुभवहीन न था 
अथात्‌ वह समुद्र को शान्त तथा क्षुब्ध दोनों अवस्थाओं में देख चुका 
था, हवा के रुख के अनुसार पाल तानना या समेटना थोड़ा-बहुत 
सीख चुका था। 


५६ प्‌ 


व्प्पिणी 


( १) पृष्ठ २५--बंगाल को मुसलमान शासक जन्नत अर्थात्‌ स्वर्ग कहा 
करने थे। इसका कारण था वहां को भूमि का उबर और दस्य-श्यामल होता । 
औरंगजेब बंगाल को स्वग नहीं, नरक कहा करता था, यद्यपि वह इतना स्वीकार 
करता था कि यह नरक खाद्य-पदार्थों से भरप्र 

अकवर के समय में बंगाल १९ सरकारों या जिलों में विभक्त था। उप्तके 
बाद इसकी सीमा का क्रमशः विस्तार होता गया; आसाम, क्ूचविहार, त्रिपुरा 
आदि बंगाल के हो अंग वतन गये । इसकी फलस्वरूप सरकारों की संख्या ज़ही, 
और उसके साथ राजस्व तथा अन्य मदों से होने वाली आय भी । 

(२ ) पृष्ठ २६--कहा जाता है कि अकबर के शासभ-काल में मखसस खां 
नामक किसी व्यापारी ने यहां एक सराय बनवाई और उसी के नाम पर 
यह स्थान मखसूसाबाद कहाते लूगा। मखसूसाबाद या मखसूदाबाद या 
मकसूदाबाद हो पीछे मुशिदावाद के नाम से विशेष प्रसिद्ध हुआ। 

व्यापारिक दृष्टि से इतका मे रत बंगाल में रेशम के व्यवसाय का प्रधान 
केन्द्र होने में था। सतरहवीं शताब्दी में हो विदशो व्यापारी वहां पहुँच चके 
थे और उसके आसपास अपनी फक्टरियां या कारखाने खोल चुके थे। 
उस समय विशेष ख्याति कासिमबाजार की थी। अंगरेज कासिमबाजार में 
रहते थे, डच कालकापुर में, फरासीसी और अर्मनी सैदाबाद या फरासडांगा में । 
आसपास के और स्थानों के नाम ब्रह्मपुर, अजीमगंज, बड़नगर, भगवान- 
गोला, गिरिया, जंगीपुर, कांडो, किरीटकोना या किरोटेश्वरों, सेदापुर, रांगामाटी 
आदि थे--जिनसे बंगाल का इधर प्राय: ढाई सौ बरसों का इतिहास सम्बद्ध है। 

आज भी मशिदाबाद भागोरथी के तट पर स्थित है । भागोरथी गंगा के 
प्राचीन स्रोत का नाम हैँ । अब गंगा वहां से कई मील प्रब होकर बहती है और 
बंगाल मे प्राय: पद्मा कही जातो हे। इधर प्राय: सवा सो बरसों में भागीरथी 
का मार्ग भी बदछ चका है। इसका एक नतीजा यह हुआ है कि इसके किनारे 
के कुछ स्थानों की जलवायु स्वास्थ्य की दृष्टि से अहितकर हो गई है और 

साथ ही उनका गौरव मिट्टी में मिल चुका हैः । कासिमबाजार का उदाहरण 
देने लायक है । जब १८१३ के रूगभग भागोरथी अपने पुराने मार्ग से प्राय 
तीन मील पश्चिम हट कर बहने लगी तब जहां पहले नदी थो वहां खाल' हो 
जाने से कासिमवाजार में ऐसी महामारी फैली कि हजारों लोग काल-कवलित 
हो गये और सारा स्थान श्मशान-सा बन गया। 

नवाबों का मुशिदाबाद भागीरथी के दोनों ओर था और पलासी के युद्ध 
के समय भी खास शहर का रकवा प्राय: पच्चीस वर्ग मील बताया गया था | क्लाइव 
ने लिखा था-- विस्तार में, जनसंख्या में और ऐद्वर्य में मुशिदाबाद लंदन की 
बराबरी का हे--अन्तर है तो इतना हो कि मुशिदाबाद के कुछ व्यक्तियों के 
पास इतनो धन-सम्पत्ति हँ कि उनकी बराबरो करने वाले रूंदन में नहीं मिल 
सकते । अगर मुशिदाबाद के लोग अंगरेजों को खूनखराबी पर आमादा हो 
जाते तो ईंट-पत्थरों से और छड़ी-लाठियों से हो उनको हस्ती मिटा सकते थे।” 

यह सब होते हुए भी, मुशिदाबाद न तो सुरक्षित ही कहा जा सकता था, 
नसुन्दर ही। किले की तो बात ही कया, वहां शहरपनाह भी न थी । कुछ बरसों 
तक तो इससे कोई हानि नहीं हुई, पर मराठों की चढ़ाइयों के समय नगर की 
रक्षा का प्रश्त बड़ा विकट हो गया। शहर भो किसो किते पर बसाया हुआ नहीं 
था। मुशिदकूली खां को तड़क-भड़क पसन्द न थी। बड़ी और खूबसूरत इमारतों 
के बनवाने को ओर कुछ ध्यान गया तो शुजाउद्दौछा का 4 अलोवर्दी खां का 
प्रायः सारा समय बंगाल, बिहार और उड़ोसा में लड़ते हो बोता । उसके बाद 
ऐसी क्रान्ति हुई कि मुशिदाबाद नाम-मात्र को राजधानो रह गया। १७९० में 
तो यह बचा-खुचा गौरव भी उससे छिन गया। 

(३) पृष्ठ २८--औरंगजेब को अपने जोवन के शोष भाग में, रुपये को बड़ो 
तेंगी रहने लगो थी। प्रायः बोस बरस तक निरंतर जारी रहने वाली दक्षिण 
की लड़ाई या लड़ाइयों के कारण अर्थाभमाव बराबर वना ही रहता था। सैनिकों 
का वेतव तीन तोत साहू तक़ न चुकना साधारण-सों वात थो। इस समराग्ि 
में उसने उस धन के भो काफो बड़े अंश को आहुति दे दी, जो अकबर के समय 
से आमरे और दिल्‍ली के किलों के तहखानों में, गाढ़े समय में काम आने के लिए, 

जमा होता आया था। फिर भी पूरा न पड़ा। सैनिक इतने असंतुष्ट रहने लगे 
कि उन पर पूरा अनुशासन या नियंत्रण रखना असंभव-प्राय हो गया । छावनों 
में उपद्रव मे हो रहते | कभी कोई सैनिक किसी बख्शी की इज्जत उतार लेता 
तो कभी कोई किसी के दो टुकड़े कर देता । कभी बागी सिपाहियों के जत्थे 
के जत्थे , दक्षिण की ओर पीठ कर, अपने अपने घर चल देते । 


इलाके के इलाके वीरान और बरबाद हो चुके थे। पेड़-पौधों की जगह कहीं 
कहीं दूर तक सिर्फ आदम्ियों और जानवरों को हड्डियां नजर आने लगी थीं। 
अनुशासन दिन दिन शिथिल होता जा रहा था। अराजकता के बीज बोये जा रहे 
थ्रे और जहां तहां अंक्रों का उगना भी प्रारंभ हो गया था। ऐसी स्थिति में 
औरंगजेव का सहारा रह गया था तो बंगाल, बिहार, उड़ीसा-जेसे इने-गिने 
प्रान्तों का, जो दक्खिक से फैले हुए संक्रामक रोगों से अभी तक अछुते थे और जो 
औरंगजेब की भूखी सेना के लिए बराबर थोड़ा-बहुत आहार जुटाते जाते 
थे। बादशाही लश्कर में मुशिदकूली खां द्वारा भेजे गये खजाने की राह लोग 
बड़ी उत्सुकता से देखा करते थे। 


(४) पृष्ठ २९-- टकसारू किस जगह पर थी, यह निश्चित रूपसे नहीं 
कहा जा सकता। कुछ लोगों का ख्याल है कि यह पहले नदी के पश्चिम 
तठ पर इच्छागंज के आमने-सामने थी, फिर वहां से हटाकर उस स्थान पर 
लाई गई जहां इस समय (१९०५) निजामत इमामबाड़ा का एक अंश है । इसके 
पास ही टकसाल-घाट है । जगत्‌॒पेठ की समाधि कहाने वाली इमारत भी 
यहां से थोड़ी दूर पर दयाबाग के पास थी । नदी के कटाव से अब 
इसका लोप हो गया हैं । सिक्कों की ढ़छाई से जगत्सेठों का जो घनिष्ठ 
सम्बन्ध था उससे इस अनुमान की पुष्टि होती है कि टकसाल इस घाट और 
उस इमारत के आसपास ही थी । ” (श्रो पर्णंचन्द्र मजुमदार ) 


टक्साल मे ढलने वाले सिक्‍कों में रुपया मुख्य था। यह शायद 
शेरशाह का चड़ाया हुआ था और अकबर के समय में इसके आकार- 
प्रकार में काफी सुधार हुआ। टकसाल-सम्बन्धों व्यवस्था ओर तत्कालीन सिक्‍कों 

का आईने अकबरी” मं काफी विःतृत वर्णन है, जिससे कुछ बातें नीचे दी 
जाती हैं :-- 

सोने के सिक्‍के प्रायः २६ प्रकार के थे जिनमें मुख्य थे, मोहर, आफताबी, 
इलाही और जलालो। मोहरों में ११ माश्ा सोता होता था और उत्तकी कीमत 
होती ९ रुपया। चांदी के कुछ लिवकों के नाम थे:--जलाला (१ रुपया), 
दरब (॥ ] ), चरन ( |] ), अष्ट ( >) ) दस ( -“॥। ) और 
कला ( -“) )। जलाला अर्थात्‌ रुपया साढ़े ११ माशे चांदी का 
होता । तांबे के सिक्‍कों में मुख्य था दाम, जिसे पहले पैसा या वहलोलो कहा 
करते थे । दाम का आधा अधेला था, चोथाई पावडछा और आठवां भाग दमड़ो | 
हिसाब-किताब में दाम हो इकाई का काम करता था और ४० दाम एक रुपये 
के बराबर माने जाते थे । इन सब सिवकों में मुख्य तीत़ ही थे--सोने की 
मोहर, चांदी का रुपया, ओर तांबे का दाम। 


अकबर के समय में एक तोला और दो सुर्ख या रत्ती चांदी का मूल्य एक 
रुपया बैठता था। अर्थात्‌ ९५० रुपये को ९६९ तोले, ९ माशे और ५ सुर्खे 
चांदी खरीदी जा सकती थी । अगर कोई इतनी चांदी टकसाल में ले जाकर 
इसके सिक्के कराता तो उसे बदले में १००६ रुपये मिलते और कुछ चाोदी 
वापिस मिलती जिसको कोमत २७॥ दाम होती । 


खर्च इस प्रकार बेठता:-- 








रुपये. दाम जीतल 
चांदी की कीमत ९५० ० ० 
कारीगरों को मजदूरी रस्र १ 
कोयला, पानी ०. १० १५ 
हलवाई ५० १३ ० 
१००३ ६ २ 

गरज यह कि सराफ को आय में से व्यय निकाल देते के बाद साढ़े तीत 
" रुपय को बचत होती । | 


“आईतने अकबरो” में जहूाहा' के अलावा एक और उझुपये का जिक्र है 
जिसे अकबरशाहो' कहते थे । यह जलाला से कोमत में १ दाम कम होता था। 
अगर इसका वजन दो सुख या रत्तो कम होता तो इसके ३८ ही दाम मिलते। 
अगर वजन उप्तस्े भो कम होता तो पक्का चांदों माता जाता ओर उसी के 
मोल बिक्रता । शिराज-निवासों अजुद्दोछा जब अकबर का अ्यं-मन्त्रो हुआ 
तब उससे यह नियम चजाया कि मोहर का वजन ३ चावक और हूपये का 
वजन ६ चावल तक कम होते पर भो उनका वजन पूरा हो माना जाय--उन पर 
किसी प्रकार का बदटा न कटे । पर अकबर को यह अनुचित प्रतोत हुआ, इसलिए 
फिर यहो वियन हो बैठ कि जिकहे में ठोक जितता सोता या चांदों हो उत्तका 
मूल्य उसो के अनुपार माना जाय। 

(५) पृष्ठ २९--जगत्सेठों का घर भागोरथी के पद्चिम तट पर महिमा- 
पुर नामक स्थान में था। मुशिदाबाद गजेटियर में लिखा है (१९१४)-- 


इसो मकान में, पलासी के युद्ध के तोन दिन बाद, वाट्स और वाल्श मीर 
जाफर और राजा दुलंभगम, से मिले थे और लेन-देन के बारे में बातचोत' की 
थो। यहीं फिर २९ जून १७५७ को क्लाइव, वाट्स, स्क्राफ्टन, मौरन और दुलंभ- 
राम एकत्र हुए थे और क्लाइव ने यह कहकर कि जो इकरारनामा हुआ था, उससे 
अमीचन्द का कोई सरोकार न था, उनकी सारी आशाओं पर पानी फेर दिया था- 
उन्हें विक्षिप्त-सा बना दिया था। मकान का अधिकांश भागी रथो अपने पेट में डाल 
चुकी हैं। बचा-खुचा अंश खंडहर ही रहा है । जैत मन्दिर को भो यही दशा हुई है, 
उसके कुछ ' खंभे और कुछ मेहराबें अब भी मौजूद हैँ जिनको बनावट देखते 
ही बनती है। १८०१ में हरखचन्द ने एक हिन्दू मन्दिर वनवाया था। इसका 
कुछ अंश तो १८९७ के भूकंप' से नष्ट हो गया था, फिर भी अधिकांश 
वर्तमान है। इसमें चौनो मिट्टी के पट छगे हुए है। जहां पहले टकप्ताल 
थी--या दूसरे मत्त के अनुसार जहां पहले जगत्सेठों को कोठो थो--वहां 


० 


सानिकचन्द 


धासपात से ढका हुआ भीटा और संगमरमर का एक हौज, बस यही दो चीजें 
रह गई हैँ। थोड़ी ही दूर पर पीतल का कलश वारा एक गोलछाकार मदिर है 
जिसे सतीचौरा कह्ठते हैँ । वहां कभी कोई स्त्री सती हुई थी।” 

भागीरथी के इसी तट पर मुरादबाग, हीरा झील और मंसूरगंज थे। 
मंसूरगंज का महल सिराजुद्दोला का बनवाया हुआ था। यहीं से वह पलासी के 
मैदान म॑ गया था और वहां हार होने पर फिर यहीं छौटा था। यहीं उसका 
बह खजाना था जिसकी लूट का इस पुस्तक में अन्यत्र उल्लेख है। 

(६) एृष्ट २६-- मि० मोरलैन्ड लिखते हें:--“यह निश्चयपर्वक 
नहीं कहा जा सकता कि .राजस्व-विभाग ने खालसा गांवों या परगनों 
का इंजारा देने की प्रथा कब चलाई और जो भूमि-कर पहले 
सरकार-द्वारा वसूल होता था वह कब से इन इजारेदारों, या ठेकेदारों के 
द्वारा वसूल होने लगा । जान पड़ता है कि इस प्रथा का प्रारंभ कुछ प्रान्तों या 
प्रदेशों में, शाहजहां के राज्यकाल के अन्तिम दिनों में हुआ और औरंगजेब तथा 
उसके वंशजों के समय में इसका प्रचार बढ़ा। बंगाल में खालसा-विभाग के हाथ 
म॑ जब जमीन ज्यादा हो चलो तब यह रिवाज बढ़ा कि गांव के गांव या परगने 
कुछ लोगों को इस शर्त पर दे दिये जाते कि छूगान वसूल करना न करना उनका 
काम होता--वें एक निश्चित रकम सरकार को साल-ब-साल देते जाते। 
साधारणत: यह रकम न घटाई जाती न बढ़ाई जाती । और धीरे धीरे यह 
स्थायी या दवामो समझी जाने लूंगी। इस प्रकार इन इजारेदारों की स्थिति वही 
हो चली जो रजवाड़ों या नरेशों की थी और दोनों जमींदार कहे जाने छगे। 
पहले जमींदार उन नरेशों को ही कहते थे।” 

लार्ड कार्नवालिस के दवामी या इस्तमरूरी बन्दोबस्त ने कोई नई प्रथा 
नहीं चलाई जो प्रथा चलो आतो थी --चाहे औरंगजेब के समय से, चाहे शाहजहां 
के समय से, चाहे और प्राचीन काल से, चाहे ईस्ट इंडिया कंपनो का आधिपत्य 
हो जाने के बाद से--उसने उसी को वहाल रक्खा और गैर-कानूनी तौर से 
होने वाले उलट-फेर की गुंजाइश मिटा दो । हां, जितने लोग जमींदारों की 
श्रेणी में आ गये, उनके अधिकार समान कर दिये गये और वे नरेशों के-से न 

रहे। दरभंगा, बेतिया, टेकारी, बर्दवान ये जमींदारियां कार्नवालिस से पहले, कुछ 
तो बहुत पहले से--वर्तमान थीं । इनमें कुछ जमींदार बड़े शूर-वीर और निरंतर 
लड़ते-भिड़ते रहने वाले भो थे। मुताखरोतर” के रुूखक ने टेकारी के ब्राह्मण" 
जमींदार राजा सुन्दर सिंह का वर्णन ऐसे ही लड़ाके के रूप में किया है । 
अब इनके बंशज भो जमींदार हो चले, पर इनके अधिकार उन जमींदारों के-से 
न रहे जो अब नरेशों को श्रेणी में आ गये । उदाहरण के लिए, मैसूर के राजा 
एक समय “जमींदार' हो कहे जाते थे। “मआसिरुरू उमरा” के लेखक ने लिखा है- 
“(बीजापुरो ) कर्णाटक विस्तृत तथा उपजाऊ प्रान्त था। इसके आसपास बहुत 
सेजमींदारों को जमोत थो जो अपने अधिकार के अनुसार कर दिया करते थे। इन्हीं 
में सेरिंगापत्तन का जमींदार मैसूरिया था, जो चार करोड़ रुपये कर देता था।” 
यह भो नहीं कहा जा सकता कि कानेवालिस के समय में जमींदार वही माने 
गये जिनको आय अपेक्षाकृत कम थो। बड़ी बड़ी आय वाले भी जमींदार 
बना दिये गये और नगण्य आय वाले भी नरेशों' या विशेष-अधिकार-सम्पन्न 
राजाओं को श्रेणों में बने रहे । सच पूछा जाय तो अंगरेज किसी सिद्धान्त के 
कायल न थे । उन्होंने अपने प्रभुत्व के विस्तार और शासन की व्यवस्था के मार्य में 
कम से कम विरोध या रुकावट की दृष्टि से जहां जो उचित समझा, वहों किया। 
शाहजहां के समय में सारे साम्राज्य की आय प्रायः २० करोड़ थी। 
औरंगजेब के समय में यह प्रायः ३० करोड़ हो चली थी । आयन-वृद्धि का प्रधाव 
कारण था राज्य का विस्तार, विशेषत: दाक्षिणात्य में । फिर औरंगजेब के शासन- 
काल के पिछले दिनों में जजिया-कर से भी काफी आमदनी होने रूगी थी। 


बिहार या बंगाल में राजस्व-सम्बन्धी व्यवस्था का आधार प्रायः वह 
बन्दोबस्त था जो राजा टोंडरमल अकबर के समय में कर चुके थे। “मआसिरुरू 
उमरा” के लेखक ने अठरहवीं सदो के उत्तराद्ध में लिखा था, “राजा टोडरमले 
के बनाये हुए नियम अब भो दफ्तरों में जारो हैं। हिन्दुस्तान के प्राचीन राजाओं 
और सलतानों के समय में, उपज का छठा भाग जमीन के लछगान के रूप में 
लिया जाता था। राजा टोडरमलू ने भूमि के कई विभाग पहाड़ी, पड़ती, ऊसर, 
बंजर आदि किये। उपजाऊ और अन-उपजाऊ खेतों को नाप करके ( जिसे 

रकबा कहते है) तथा उनकी नाप बीघा, बिस्वा और लाठा से लेकर हर प्रकार के 
खेत पर प्रति बोधा नकद और कुछ पर अन्न-कर, जिसे बटाईं कहते हैं, लगाया ।* 
(श्री ब्रजरत्नदास-कृत हिन्दी -अनुवाद से ) । 

राजा टोडरमलू के किये हुये मालगजारी के बन्‍्दोबस्त के बारे में, 
मौलाना मुहम्मद हुसेन दरबारे अकबरी” में लिखते हें:-- 

“अब तक मालगजारी और मालर-विभाग का प्रायः सारा प्रबन्ध अनिरिचत 
और अनियमित-सा था और मालगुजारी कंवरू कृत पर थी। प्रत्येक देहात 
की मालगुजारी प्राय: वही थी, जो सेकड़ों वर्षों से बंधी चछी आती थी। 
बहुत-सी बातें ऐसी भी थीं जो कहीं लिखी तक न थीं, दफ्तर के मं शियों को 
जबानों पर ही थीं। राज्यों के उलट-फेर ने सुप्रबन्ध और सुव्यवस्था का समय 
हो न आने दिया था। माल-विभाग में सब से बड़ा दोष ज्ह था कि एक अमीर 
को 'एक प्रदेश दे दिया जाता था। दफ्तरवाले उसे दस हजार की आय का 
बतलाते थे, और बह वास्तव में पन्द्रह हजार की आय का होता था। इतने पर 
भी वह प्रदेश जिसे दिया जाता था, वह रोता था कि यह तो पांच हजार की 
आय का भी नहीं है । विचार यह हुआ कि सब प्रदेशों की पैमाइश या नाप हो 
जाय और उसकी वास्तविक आय निश्चित कर दी जाय। पहले ज़मीन की 
नाप के लिए जरीब की रस्सी हुआ करती थी जो भींगने पर छोटी और सूखने 
पर बड़ी हो जाया करतो थी, इसलिए बांस म लोहे के छल्ले पहना कर जरीबें 
लैयार को गई। प्रजा के लाभ के विचार से ५० गज के स्थान में ६० गज की 
नाप स्थिर हुई। सारा देश, रेतीले मैदान, पहाड़ी प्रदेश, उजाड़, जंगल, शहर, 
नदियां, नहरें, झील, तालाब, कुएं आदि-आदि सभो नाप डाले गये । जमीनों के 
भेंद-प्रभेद आदि भी लिख लिये गये । कोई बात बाकी न छूटी । जरा-जरान्सी 
बात लिख लो गईं । बस यही समझ लो कि आजकल बन्‍न्दोबस्त के कागजों में 
जो जो विवरण देखने में आते हें, उनका आरम्भ अकबर के ही समय में हुआ 
था, और उनकी सब बातें तब से अब तक प्रायः ज्यों की त्यों चली आती हैं। 
'उनमें कुछ सुधार भी अवश्य हुए हैं, पर बहुत अधिक नहीं । और ऐसा सदा से 
'होता आया है । 

“पैमाइश के उपरान्त उतनी उतनी जमीन एक एक विश्वसनीय आदमी को 
दे दी गई जितनी जमीन को आय एक करोड़ तिगा (एक प्रकार का छोटा 
सिक्का ) होती थी, और उसका नाम करोड़ी रख दिया गया। उस पर और 
भी काम करनेवारे आदमी नियुक्त हुए । इकरारनामा लिखा लिया गया कि 
तीन वर्ष के अंदर गर-आबाद जमीन को भी आबाद कर दंग! और रुपये खजाने 
में पहुँचा दंगा, आदि आदि। इसी प्रकार की और भी अनेक बातें उस इकरारनामे 
में सम्मिलित की गई । 


“पर अकबर जिस प्रकार चाहता था, उस प्रकार यह काम न चला, क्‍योंकि 
लोग इसमें अपनो हानि समझते थे । माफोदार समझते थे कि हमारे पास ज़मीन 
अधिक हैं और इसको आय भो अधिक है । पंमाइश हो जाने पर जितनी जमीन 
अधिक होगी, वह हम्स्से ले ली जायगी। जागोरदार अर्थात्‌ अमीर भी यही 
सोचते थे । ईश्वर ने मनष्य को प्रकृति ही ऐसी बनाई है कि वह किसी के 
अधिकार में नहीं रहना चाहता। इसलिए जमींदार भी कुछ प्रसन्न और कूछ 
अप्रसन्न हुए । जब तक सब लोग प्रसन्न होकर और एकमत से कोई काम न 
करें तब तक वह काम चल ही नहीं सकता। और फिर जब वे अपनी हानि 
समझ कर उस काम मे बाधक हों, तब तो उस काम का चलना और भी कठिन हो 
जाता है । दुःख का विषय यह हूँ कि करोड़ियों ने आबादी बढ़ाने पर उतना 
अधिक ध्यान नहीं दिया, जितना अपनी आय बढ़ाने पर दिया। उनके अत्या* 
चारों से खेतिहर चौपट हो गये । उनके घर उजड़ गये और बाल-बच्चे तक बिक 
गये, अन्त में वे लोग भाग गये । ये दुष्ट और पापी करोड़ी कहां तक बच सकतें 
थे! इन्ह्-ोंग तीत वष तक जो कछ खाया था, वह तो खाया ही था। पर फिर 
जो कुछ खाया, वह सब टोडरंमलू के शिकंज मे आकर उगलना पड़ा । तात्पयं 
यह कि इतनी उत्तम और लाभदायक व्यवस्था भी इस गड़बड़ी के कारण 
अंत में हनिकारक ही सिद्ध हुई और जो उद्देश्य था, वह पूरा न हुआ। धन्यवाद 
मिलने के बदले उलटे जगह जगह शिकायतें होने लगीं और घर घर इसी का 
रोना मच गया। करोड़ियों की निदा होने छगी और नियमों की हंसी उड़ाई जाने 
लगी।” ( श्री रामचन्द्र वर्मा-कृत हिन्दी-अनुवाद से ) 


हा 
ध््व 


सानिकचन्द 


मुशिदक्‌ली खां ने अपने शासन-काल में बंगाल की जमीन की .फिर से 
नाप कराई और टोडरमल के किये हुए बन्दोबस्त में कुछ हेरफेर किया । . 


(७) पृष्ठ ३४--भारतव्षे अपना जो माल दूसर देशों को भेजता या बेचता 
था उसके बदले खास कर सोना या चांदी लेता था। यूरोप से यहां सोने की 
अपेक्षा चांदी अधिक आती, कारण कि यहां चांदी का मूल्य यूरोप से अधिक था.। 
जहां एक ओंस सोना देने पर यहां प्रायः ९ ऑऔंस ही चांदी मिल सकती, वहां 
यूरोप में उसके बदले १० से १३ औंस तक चांदी मिल जाती। हम टकसारू 
के प्रकरण में अभी देख चुके हैं कि रुपने में ११॥ माशा चांदी होती 
और मोहर में ११ माशा सोना। फिर भी अकबर के समय में १ मोहर 
के ९ रुपये ही होते । अर्थात्‌ ११ माशा सोना १०३॥ माशा चांदी । 


अर्थात्‌ १ माशा सोन।-:९ माशा से कुछ ऊपर चांदी। _* 


अबुल फजल ने सोने के बारे में लिखा हैं:-- 

“यों तो हिन्दुस्तान में सोने की आमद बाहर से भी होती है, पर यह इस 
देश क उत्तर के पहाड़ों और तिब्बत में भी पाया जाता हैं। सलौनी क्रिया से 
यह गंगा, सिंधु और दूसरी नदियों की रेत से भी प्राप्त किया जा सकता है, 
पर इस काम में जो मेहनत-मजदूरी रूगती हैँ उसको देखते हुए यह नफे का 
नहीं कहा जा सकता।* 


१४९३ में अमेरिका का पता चलने पर, यूरीप में सोना और चांदी दोनों 
बहुत बड़े परिमाण में आने लगे । पहले तो वहां की आदि-निव!सी इंडियन 
जाति की लूट-खसोट से ये धातुएं प्राप्त की जातीं; फिर वहां पहुंचने वाले 
स्पेन-निवासी, बोलोभिया, पेरू, मेक्सिको आदि में खानों से इन्हें प्राप्त करने 
लगे । नतीजा यह हुआ कि यूरोप में मुद्रा के काम आने वाली धातुओं का 
परिमाण सदियों तक बढ़ता ही गया और इससे वहां दामों में तेजी आती गई, 
वहां की आ्थिक उन्नति दिन दूनी रात चौगुनी होती गई। 


सन्‌ १४९३ से लेकर १८०० तक अर्थात्‌ ३०० सालों में, संसार में कितना 

जंग्रतसेठ 


सोना हुआ पैदा और कितनी चांदी, और दोनों का पारस्परिक अनुपात क्‍या 
था यह नीचे की तालिका में दिया गया है:--- 


खालिस सोना खालिस चांदी 

करोड़ ऑँस करोड़ ऑंस अनुपात 
१४९३-१६०० २३ ७४*७ बे 
१६० १-१७०० ५१३ १२७२ है 
१७०१-१८०० ६-१ १८३३ ३० 
जोड़ ११५३ २३८५'२ 


(१४९३ से १८०० तक का अनुपात ३४) 


बराबर बराबर वजन के सोना-चांदी के मूल्यों का जो अनुपात इससे पहले 
१--११ था वह चांदी के उत्पादन में वृद्धि के कारण १--१५ हो चला। 
प्रायः दो सौ साल तक दोनों का पारस्परिक अनुपात यही बना रहा। 


कंपनी जो चांदी इस देश में ला कर बेचती उसका कुछ अंश सिक्‍कों के 
रूप में होता। ये सिक्‍के प्रायः ऐसे डालर होते जो स्पेन-निवासियों-दारा 
मेक्सिको तथा दक्षिण अमेंरिका में ढाले जाते। अमेरिका की चांदी अंगरेज 
व्यापारी इंगलैण्ड ले जाते और वहां से उसे ढाके की मलमल या मुशिदाबाद के 
रेशम या बिहार के शोरे की कीमत चुकाने के लिए कलकत्ते पहुंचाते । फिर 
जगत्‌सेठ की कोठी में मोल-चाल शुरू होती । इस तरह अन्तर्राष्ट्रीय व्यापार का 
क्षेत्र पुराने से नये संसार तक फैछ चुका था। 


*ए्‌ 


फतहचन्द्‌ 


तो देवरचन्द्रगुप्तर समाज्ञापयति एवं श्रेष्ठी चन्दनदातः पृथिव्यां 
'सर्वेनगरश्रेष्िपदमारोप्यताम | 

बहुत प्रसन्न होकर महाराजं चन्द्रग॒प्त आज्ञा देंतें हें कि सेठ चन्दयदास' 

“को संसारमात्र के नगरसेठ का पद प्रदान किया जाय। 


( १) 
फतहचन्द के पूर्वज पहले अहमदाबाद में रहते थे। उनमें से पद- 
मसी १६२७ में खंभात जा बसा । उसके दो पुत्र थे-श्रीपति और अमर- 
दत्त, और शायद दोनों ही जौहरी थे। शाहजहां बादशाह की कभी 
अमरदत्त पर कृपा हुईं और वह उसे अपने साथ आगरे ले गया। वहां 
उसको जवाहरात की मुकीमी का ओहदा मिला | फिर यह मुकीमी उसके 
बैटों को मिली, जिनके नाम थे राय' उदयचन्द और केसरीसिंह। 
मानिकचन्द की बहन धनबाई का ब्याह इन्हीं राय उदयचन्द से हुआ 
था। इनके चार पुत्र हुए--मित्रसेन, सभाचन्द, फतहचन्द ओर 
रायसिह। तीसरे पुत्र फतहचन्द सन्‌ १७०० में अपने मामा की गोद 
'गये। उस समय वह पटने ही में थे। इसके बाद वह प्रायः बराबर 
मानिकचन्द के ही साथ रहने और काम-काज में उनका- हाथ 
बंटाने लगे। 
अपने राज्य-काल के पांचवें वर्ष में फरेखसियर ने एक फरमान 
निकाल कर फतहचन्द को भी सेठ” की उपाधि से सम्मानित किया। 
जैसा कि हम पिछले अध्याय में देख चुके हें, मुशिदकुली खां पर 
६७ 


--मुद्राराक्षस 


जगत्सेठ 
उसकी यह कृपा हुई कि इसे जफर खां नासिरी का खिताब मिला और 
यह उड़ीसा का नाजिम कर दिया गया। 

कंपनी को यह छाभ हुआ. कि उसंकी ओर से सरमन नामक 
अंगरेज कर्मचारी की अध्यक्षता में एक दूत-दल' के दिल्‍ली. जाने 
पर, सम्राट से उसे १७१७ में मुंहमांगा वर मिल गया। अर्थात्‌ 

(१) यह निविवाद कर दिया गया कि कंपनी बंगाल, बिहार 
और उड़ीसा इन तीनों प्रान्तों में निःशुल्क व्यापार कर सकेगी, उसे' 
साल में ३,००० रु० पेशकश के अलावा और कछ भी देना न पड़ेगा। 

(२) कंपनी को यह अधिकार दिया गया कि वह कलकत्ते के 
आसपास और जो गांव चाहती थी उन्हें जमींदारों से खरीद ले । 

(३) यह हक्‍म भी फरमाया गया कि अगर मद्रास की टकसाल 
में ढले हुएं रुपये सरत की टकसाल के रुपये-जसे ही हों तो उन पर 
बढ़ा न काटा जाय। 

सरमनत के कलकत्ते लोटने से पहले ही, कंपनी के प्रतिनिधि 
मुशिदाबाद जाकर दीवान को दिल्ली से मिले हुए आज्ञापत्रों की नकल 
दिखा आये थे | पर उनसे वह तनिक भी प्रभावित नहीं हुआ था । बल्कि 
उसने स्पष्ट शब्दों में यह कह दिया था कि कंपनी चाहे जो फरमान या 
हस्बुलहुक्म ले आवे, में न तो उसे किसी और गांव का जमींदार बनने 
दूंगा, न उसे टकसाल में घुसने दूंगा। जो जमींदार पेसे के लिए अपना 
स्वत्व बेच देने को तेयार थे उन्हें दीवान के भर -भंग के कारण वसा करने 
का साहस न हुआ । टकसाल का दरवाजा भी बंद ही रहा । २७ अगस्त 
१७२१ को कासिमबाजार वाले कलकत्ते लिखते हैं:--- 

“हमारी कोशिश तो जारी हे, मगर वह दरवाजा खुलता नहीं 
, दीखता। इधर हमने कुछ दरबारियों से सिफारिश करानी चाही तो 


६८ 


फतहचन्द 


उन्होंने यही जवाब दिया कि जब तक फतहचन्द पर नवाब की ऐसी 
मेहरबानी बनी हुईं है, हम कंपनी को किसी प्रकार का आश्वासन नहीं 
दे सकते। बात यह है कि फतहचन्द को टकसाल का इजारा-सा मिल 
गया है, फलत: और कोई सराफ या महाजन, वहां ढलाई कराने के 
लिए, एक रुपये की भी चांदी की खरीद या बिक्री नहीं कर सकता । 

९ नवंबर १७२१ के कंपनी के लखे में दर्ज हें:--- 

“दो पेटी चांदी कुछ समय से कासिमबाजार में पड़ी हुईं थी। 
वहां वालों को अब मजबूर हो कर उसे बेच देना पड़ा है, २४० “सिक्‍के 
भर चांदी के लिए २०७।) (सिक्‍कों ) के भाव से। फतहचन्द को 
छोड़ कर और कोई टकसाल से फायदा नहीं उठा सकता, इसलिए चांदी' 
को और कोई सराफ छूने के लिए भी तेयार नहीं । उधर फतहचन्द से 
जरा भी ऊंचा दाम मिलना असंभव हैं । खबर मिली है कि हमारे पुराने 
('सिक्‍कों ) का वजन मुहम्मद शाह के राज्य-काल के तीसरे वर्ष के 
बिलकुल नये (“सिक्‍कों') से किया गया, जिसके कारण हमें और भी 
कसर खानी पड़ी।' हि 

कुछ ही दिन बाद फिर चांदी की चर्चा की जाती हैं:-- 

“दस पेटी 'डकाट्न' सिक्के कासिमबाजार भेजे गए थे । वहां वाले 
लिखते हूँ कि उनके दाम के बारे में उन्हें फिर फतहचन्द से काफी हुज्जत 
" करनी पड़ी। जहां वे फी डकाट्न २।)६ पा० के हिसाब से बेचना 
चाहते थे, वहां फतहचन्द को २।)३ पु० से अधिक देना मंजूर न 
था। अन्त में हमारे कर्मचारियों ने मजबूर हो कर २।)४॥ पा० के 
हिसाब से औनें-पौने कर लिय।। दूसरे व्यापारी इस समय चांदी के 
खरीदार नहीं | कोई खरीद भी ले तो उसे फिर फतहचन्द के ही हाथ 
वह चांदी बेच देनी पड़ेगी और यह सौदा उसके लिए महंगा पड़े बिना 
न रहेगा। 

६१. 


'जंगंत्सेठ 
ऊपर मंहम्मद शाह के सम्राद होने का उल्लेख है। उसके तख्त' 
प्र बठने से पहले फरुंखसियर मारा" जा चका था तथा दो और सम्रार्टो 
की अकाल-मृत्यू हो चुकी थी। उथल-पुथल का कारण यह हुआ कि 
फरुखसियर दिल्‍्लीश्वर होते ही सेयद-बन्धुओं के नियंत्रण या अनु- 
शासन' से मुक्त होने का उपाय ढूंढने लगा। जाहिरा तौर पर सेयद- 
बन्धुओं के प्रति सदभाव रखते हुए भी वह दिल से उनका दृश्मन हो 
गया ओर यह बात उनसे छिपी न रह सकी । राजा और दोनों मंत्रियों 
के बीच हो जाने वाली अनबन ने बढ़ते-बढ़ते एक दिन ऐसा रूप धारण 
किया कि उस आग में पहले तो स्वयं फरुंखसियर भस्मीभूत हो गया, 
फिर एक एक कर्‌ दोनों सेयद-बन्धु भी जल मरे । इनके मरने से पहले 
मुहम्मद शाह तख्त पर बैठ चका था--पर ऐसे तख्त पर जो घनता जा 
रहा था, जिसकी क्षीणता अंदर ही अंदर बढ़ती जा रही थी। 


फरुखसियर और उन दोनों भाइयों के सम्बन्ध को कुछ से कुछ 

कर देने में थोड़े से दरबारियों का बड़ा हाथ था। इनमें मुख्य थे मीर 

जुमला, / खानदोरां, निजामुल्मुल्क, अमीन खाँ--जो दरबार के 

तूरानी दल के अधिनायक और सेयद-बन्धुओं के घोर शत्रु थे । उस समय 

दिल्ली में दलबन्दी जोरों पर थी। तूरानी, ईरानी,. हिन्दुस्तानी और 
“अफगान' (पठान ) यही उन दिलों के प्रधान दल थे। तूरानी मध्य एशिया 
कं.उस भू-भाग से आकर यहां बस जाने वाले-थे जो -मुगलों का जन्मस्थान 

माना जासा था ।.ईरानी संख्या में कम होते हुए भी,.अपनी शिक्षा और 

संस्क्ृति केकारण यहां के शासन-क्षेत्र में विशेष स्थान रखते थे । ये लोग 

प्रायः शीया-सम्प्रदाय के होते और तूरानी सन्नी-सम्प्रदाय के। 


अिलनामाकक 





* मीर जुमला के सम्बन्ध में पहलें ही कुछ कहा जा चुका है। बाकी का 
परिचय फतहचन्द-सम्बन्धी प्रकरण के अन्त (टिप्पणी नं० २) में मिलेगा।' 

फतह बन्द 


हिन्दुस्तानी दल में हिन्दुओं के अलावा ऐसे मुसलमान भी होते थे 
जिनका सम्बन्ध न तूरान से था, न ईरान से---और न अफगानिस्तान * 
से। अर्थात्‌ ये लोग प्राय: इसी देश के निवासी थे जो या तो स्वयं या 
जिनके पूर्वज मुसलमान बन चुके थे। हिन्दुस्तानी दल के हिन्दुओं में 
राजयूत सरदारों की प्रधानता थी। उनके बाद नंबर आते थे खत्री, 
अग्रवाल, कायस्थ कर्मचारियों के। अफगानों का अपना दल अलग 
था। इस देश में इनकी खासी बड़ी संख्या थी और ये लोग अरसे से 
जहां-तहां बसे हुए थे। पर धन का लोभ इनकी ऐसी बड़ी कमजोरी 
थी कि गाढ़े समय में इनका पूरा विश्वास नहीं किया जा सकता था। 
मुसलमानों के और भी छोटे-मोटे दल थे। पर उनकी एक विशेषता 
यह थी कि हिन्दुओं के विरोध के प्रसंग में वे अपने पारस्परिक भेद- 
भाव को भल जाते थे और प्राय: एक होकर उनका सामना करते थे। 
सयद-बन्धुओं के पूर्व॑ज अरब से यहां आये हुए थे। उनके गांव का 
नाम बरहा या बारहा था जिसकी भौगोलिक स्थिति मेरठ और 
सहारनपुर के प्रायः बीचोबीच थी। बहुत दिनों से यहां रहने और यहां 
के लोगों में हिलमिल जाने के कारण ये भी हिन्दुस्तानी मुसलमान 
माने जाने लगे थे। इनका सम्प्रदाय शीया था और सुन्नी त्रानियों की 
तरह ये तअस्सुबी न थे। वजीर अब्दुल्ला खां का अयना दीवान 
रतनचंद नामक एक अग्रवाल था जिसे राजा की पदवी प्राप्त थी और 
जो दिल्‍ली के काफी प्रभावशाली व्यक्तियों में था। क्‍ 
बारहा के सेयद नामी थे और बड़े शर-वीर तथा .... ब्वारहा के सैयद नामी थे और बड़े शर-वीर तथा. आत्माभिमानी होते. 
थे। साथ ही वे अपनी फिजूलखर्ची के लिए बदनाम थे। प्रायः वे मंदबुद्धि 
भी होते । अठारहवीं सदी में बारहा का अहमक' यह एक कहावत हो चली 
थी। यह भी कहा जाता था कि बारहा के सभी गधे बहादुर हें” और “सभी 


बहादुर गधे हें।--अविन। 
* रै 


जगत्सेठ 

दिल्ली में होने वाली उथल-पुथल ने सलतनत को और भी 
कमजोर बना दिया। जहां तहां अशान्ति की आग भड़क उठी, सिक्‍्ख, 
जाट, मराठा, राजपूत आदि जातियां उस आग को चारों ओर 
फैलाने लगीं। अनुशासन नाममात्र को रह गया, अराजकता ने और भी 
जोर पकड़ लिया। दिल्‍ली में भी अव्यवस्था इतनी बढ़ चली थी कि न 
तो कोई अपनी जान को सुरक्षित समझता था, न अपने माल को। 


संभव न था कि देश की राजनीतिक स्थिति इतनी खराब होते 
हुए भी उसकी आथिक स्थिति सनन्‍्तोषजनक रह सके। यह स्थिति 
ओरंगजेब के समय से ही बिगड़ती आ रही थी। अशान्ति और अव्य- 
वस्था का दौरदौरल होने पर पेदावार बढ़ने के बजाय घटने लगती है, 
लोगों में रुपये-पेसे या जिनस को दबा कर बठ रहने की प्रवत्ति बढ़ 
जाती है, वणिज्य-व्यवसाय को पक्षाघप्रात-सा हो जाता है । बहादुर शाह 
के मरने पर दिल्ली के तख्त की जो हालत हुईं उसने कोढ़ में खाज पेदा 
कर दी। जहांदार शाह के आदेश से दिल्‍ली-निव।[सियों को दीवाली साल 
में तीन बार मनानी पड़ी थी, हालांकि तेल का अभाव ऐसा था कि वह 
रुपये सेर बिकने लगा था। गेहूँ का भाव प्रायः ५) मन हो चला था, 
यद्यपि दरबार या महल में इसकी किसी को फिक्र न थी और लालकुंवर 
को एक रोज यह बात मालम हुईं भी तो उसने यही कहा कि “नाज 
बेहंद सस्ता हो रहा हैं। मेरी चले तो में भाव ४०) मन करा दूं।” 
फरुखसियर के शासन-काल में लोगों का कष्ट और भी बढ़ा। उसके 
नाम से ढलने वाले सिक्‍कों पर जहां यह इबारत होती कि 


सिक्का जद, अज फज्लेहक बर सीमोजर--- 


पादशाहे बहोवर--फरुंखसियर ! 
२ 


फतहुचन्द 


(अर्थात्‌ जल और स्थल के अधीव्वर फरुंखसियर ने ईश्वर की 
कृपा से सोना-चांदी के सिक्के ढलवाये ) 


वहां लोग इन पंक्तियों को यह रूप देकर उसकी फबती उड़ाते कि 


सिक्का जद बर गंदुमो मोटो मटर 
पादशाहे दानाकश--फरुखसियर 
(अर्थात्‌ दाना दाना खींच लेने वाले फरुंखसियर बादशाह ने 
गेहूँ, मोट और मटर के सिक्‍के ढलवाये ) 


मुहम्मद शाह के राज्य-काल में दिल्ली की दुरवस्था का वर्णन 
'करते हुए अंगरेज इतिहासकार अविन फारसी ग्रंथों के आधार पर 
लिखता है किः--- 

“निजामुल्मुल्क ने कई बिगड़ी बातों का सुधार करना चाहा। 
'उनमें एक तो यह थी कि पेशकश देने के नाम से, बादशाह की मुट्ठी 
गरम कर, अयोग्य से अयोग्य व्यक्ति भी ऊंचे से ऊंचा पद पा जाता। 
दूसरी यह थी कि शाहजादे, शाहजादियां और सरदार, जागीरों के 
रूप में बड़े बड़े इलाके लिये बेंठ थे जिसके फलस्वरूप सरकारी आय 
दिन दिन घटती जा रही थी और खजाने में इतना रुपया भी न होता 
कि समय पर किसी का वेतन चुक सके । किसी ने महीनों से कुछ नहीं 
पाया था तो किसी ने वरसों से | सम्राट की सेवा में जिनके बाल सफेद 
'हो चल थे या जो प्रोत्साहन के सर्वथा योग्य थे उन्हें तो भोजन के भी 
' छाले पड़ रहे थे, पर जो अयोग्य या निकम्मे थे वे गुलछर उड़ा रहे थे। 
पुराने सरदारों को अपने अपने घर से गल्ला मंगा कर और उसका 
कुछ अंश बेच कर, दिल्‍ली में जीवन-निर्वाह करना पड़ता था। सभी 
चीजें महंगी हो रही थीं। गेहूँ रुपये को सात सेर से अधिक न.मिल 

है ईे 


जगतृसेठ 


सकता था। जब वजीर दरबार से लौटते तब लोग उन्हें घेर कर 
खड़े हो जाते। कोई गला फाड़ फाड़ कर कहता कि, “में महावत खां 
के खानदान में हूँ” तो कोई चिल्ला उठता कि “में अली मरदान खां 
का पोता हँ। चारों ओर से यह आवाज आने लगती कि 'फरियाद', 
'फरियाद”' और यह गोहार मच जाती कि “दामों को गिराइए-- 
भरखों मरने से बचाइए 


ऊपर कहा जा चुका है कि फतहचन्द को 'जगत्‌ - सेठ की उपाधि 

से सम्मानित करने वाला सम्राट मुहम्मद शाह था। यह सम्मान उन्हें 
इसलिए प्रदान किया गया कि उन्होंने दुष्काल में दिल्‍ली के नागरिकों 
को भूखों मरने झौर सम्राट को कलूंकित होने से बचाया था। इससे 
पहले फतहचन्द की कोठी की एक शाखा दिल्‍ली में स्थापित हो चुकी 
थी । कहा जाता है कि अन्न जुटाने और उसका समुचित वितरण कराने 
का काम उनकी अपनी देख-रेख में हुआ | जो लोग अर्थाभाव के कारण 
गल्‍ले का दाम चुकाने में असमर्थ थे उन्हें उनकी कोठी से उधार भी 
मिला। दिल्‍ली का संकट टल गया और उसके आथिक जीवन का स्रोत 
'फिर साधारण गति से बहने रूगा । इसी पर प्रसन्न हो कर मुहम्मद शाह 
'ने उन्हें 'जगत्‌-सेठः और उनके पुत्र आनन्दचन्द को 'सेठ' की. उपाधि से 
सम्मानित किया। इनाम के तौर पर खिलअत, गोशवारा और एक 
हाथी भी मिले। इस प्रकार पुरस्कृत *तथा सम्मानित हो कर फतह- 


* इस सम्बन्ध में मुहम्मद शाह ने जो फरमान निकाला था वह अपने 
राज्य-काल के चौथे वर्ष में । उसमें इस बात का उल्लेख नहीं कि फतहचन्द 
ने कौन-सी ऐसी खैरख्वाही की थी। जिस संकट से उन्होंने राजा और प्रजा को 
उबारा था वह अन्न-संकट था या मुद्रा-संकट ? १७१९ में अन्न के अभाव के 
कारण दिल्‍्ली-निवासियों को बहुत कष्ट उठाना पड़ा था, यह निश्चित है। पर 
४ 


फतंहचन्द 
चन्द मुशिदाबाद लौट गये और प्राय: १७२३ से उनकी कोठी का 
नाम' फतहचन्द आनन्दचन्द' से बदल कर “जगत्‌-सेठ फतहचन्द 
संठ आनन्दचन्द हो चला । 
मुशिदकुली खां को औरंगजेब ने बंगाल का दीवान नियुक्त किया 
था। फिर वह बंगाल और उड़ीसा का नायब नाजिम भी कर दिया 
गया । फरुखसियर के सम्राट होने पर वह उड़ीसा का नाजिम हो चला । 
बंगाल की निजामत फररुखसियर ने अपने बेंटे फेरखुन्दा बख्श* को दें 
दी, और उस बच्चे की अकाल-म त्यु हो जाने पर, तूरानी सरदार मीर 
जुमला को। पर नायब नाजिम, मुशिदक्‌ली खां ही रहा। सेयंद- 
बन्धुओं की उस पर कुछ कड़ी नजर रहती थी औए वह उन्हें अपनी 
विशेष उन्नति के मार्ग में बाधक समझता था। इसलिए उनके पतन और 





अगर उस समस्या का हल निकालने के लिए फतहचन्द पुरस्कृत हुए तो 
फरमान निकलने में इतनी देर क्‍यों हुई ? १७२१-२२ में उत्तर भारत को एक 
दूसरे प्रकार के संकट से गृजरना पड़ा था। इसका उल्लेख आगे किया गया है। 
संभव है, इस अवसर पर सरकार की विशेष सहायता करने के लिए फतहचन्द 
ने जगतूसेठ” की पदवी पाई। जगतृ-सेठ-परिवार में जो किवदंती चछी आई 
है उसमें फतहचन्द के सम्मान का सम्बन्ध किसी दुर्भिक्ष से दिल्‍ली की प्रजा को 
उबारने के साथ जोड़ा गया है। बहुत संभव है कि दोनों अवसरों पर 
राजा-प्रजा के काम आने के लिए फतहचन्द इस प्रकार सम्मानित 
किय गये हों। 

* जहां ताजिम कोई राजकुमार या मीर जुमला-जैसा सरदार होतां, 
वहां वह उस पद के साथ मिलने वाली जागीर का हकदार समझा जाता । 
प्रबन्धादि मुशिदकली खां-जैसे शासक के हाथ में होते हुए भी, उसे घर बैठे एक 
मोटी रकम साल-ब-साल मिलती रहती। किसी समय बंगाल-बिहार का ऐसा 
ही नाजिम अजीमुश्शान रह चुका था। ' 

9५, 


जगतसेठ 


विनाश के समाचार से उसे प्रसन्नता होना स्वाभाविक ही था। २१ 
नवंबर १७२० #को कंपनी के कासिमबाजार वाले कर्मचारी कौंसिल को 
सचित करते हैं कि नवाब ने दिल्‍ली की घटनाओं का समाचार पाकर 
“नौबत बजवाई है । जब दूसरे साल खजाना भेजने का समय आया तब 
नवाब ने उसके साथ अपनी ओर से नजराना भेजना -भी मुनासिब 
समभा | इसके लिए व्यापारियों से चन्दा तलब किया गया और चन्दा 
उगाहने का काम फतहचन्द, दरबनारायण और कल्याणमल को सौंपा 
गया । इन लोगों ने डच और अंगरेजी कंपनियों के वकीलों को बुलवा कर 
कहा कि आप अपने अंपने मालिकों. को इस काम में नवाब का हाथ 
बंटाने को लिखिए । डच कंपनी से. ६०,०००) मांगा गया। अंगरेजी 
कंपनी के वकील से इतना ही कहा गया कि अगर आप की ओर से 
अच्छी रकम न मिली तो आप लोग बंगाल में व्यापार करने न पायेंगे । 

दोनों वकीलों के घरों पर सिपाही बेठा दिये गये। | 


अंगरेजों को कुछ भी देता मंजूर न था। उधर कासिमबाजार में 
उनका कनन्‍्तू नामक दलाल गिरफ्तार कर लिया गंया । कौंसिल ने अपने 
वकील को लिखा कि मुशिदाबाद जाकर बादशाह की दुहाई दो। 
पर इससे काम न बना। कासिमबाजार वालों ने नवाब की सवा में 
एक आवेदन-पत्र भेजा। नवाब ने फतहचन्द से कहा कि कन्तू के विरुद्ध 


* हुसैन अछी खां ८ अक्टूबर १७२० को मारा जा चुका था । आगरे 
से प्रायः ७२ मील दूर, टोडाभीम के पास के पड़ाव पर वह हेदरबेग नमाक तूर,नी 
के खूंजर का शिकार हुआ । उस समय वह अनिच्छक मुहम्मद शाह को साथ लेकर 
निजामुल्मुल्क को दंड देने दक्खिन जा रहा था । अब्दुल्ला खां ने बगावत 
कर दी, पर १३-१४ नवम्बर को दिल्‍ली से थोड़ी दूर पर होने वाली लड़ाई में 
उसकी हार हुई और वह गिरफ्तार कर लिया गया। 


७६ 


फतहुचन्दः 


कई अभियोग हैं, आप सच-भूठ का पता लगाइए | इनमें एक अभियोग 
यह था कि कन्तू की स्त्री गले में फांसे डाल कर प्राण त्याग चुकी थी 
और इसके लिए बहुत कुछ कन्तू ही जिम्मेवार था। फतहचन्द ने कन्तू 
से पूछ-ताछ की, और उसके निर्दोष जंचने पर उन्होंने उसे यह' 
आश्वासन दिया कि तुम्हारी रिहाई के लिए में कुछ भी उठा.न रखंगा। 
उनकी सिफारिश का नतीजा यह हंंआ कि कन्‍्तू छोड़ दिया गया और 
चलते समय उसे दरबार से सरोपा भी मिला। कंपनी से चन्दा लेने की 
बात फिर न उठी । शायद फतहचन्द की सिफारिश ने उसे भी दबा दिया ।' 
हकीकत में, कंपनी उस समय बड़ी तंगदस्ती में थी। जगह-जगह से 
रुपये की मांग आ रही थी, पर कौंसिल के हांथ खाली-से थे । व्यापारियों 
को दादनी देना तो दर-किनार, जो माल खरीदा जा चुका था उसका 
दाम चुकाने में भी कंपनी असमर्थ थी। जान पड़ता हे कि उत्तर भारत 
में रुपये की टान थी और इसके कारण ब्याज-बट् की दर ऊंची हो रही 
थी। जहां मद्रास में कंपनी को ९) प्रतिशत ब्याज पर उधार मिल 
जाता वहां बंगाल में १२) देने पर भी मिलना मुश्किल था। कासिम- 
बाजार से अगस्त १७२१ में खबर आती हैँ कि, “अप्रेल और जून में 
२८,५४५।) का माल (रेशम) खरीदा गया था, पर आज तक हम 
व्यापारियों को उसका दाम नहीं दे पाये हें। अब उन्होंने हो-हल्ला' 
मचाना शुरू कर दिया है। उनका कहना है कि हमें दूसरों को १॥) 
से२) पकड़ा ब्याज देना पड़ रहा है, कंपकी से यह रकम भी हमें मिलनी 
चाहिए ।” कुछ ही दिन बाद वहां वाले सूचित करते हें किः'इस समय 
हमें यहां एक रुपया भी कर्ज नहीं मिल सकता । पटने से सितम्बर में 
खत आता हैँ कि, “नवाब ने लोगों का खून इस तरह चूसा है कि यहां 
रुपये की बड़ी तंगी हो गई हे । उधर आगरे पर हुंडी की दर ६॥।) 

प्रतिशत हो चली है। सराफों को उस ओर रुपया लगाने में इतना 
फायदा है कि कोई भी दूसरी ओर रुपया लगाने को तेयार नहीं । बड़ी 
मुश्किल से हम लोगों ने खड़गसिंह किशनचंद को-४) सेकड़ा बद्ा काट 
कर कुछ उधार देने को राजी किया है और कौंसिल के नाम हुंडियां 
कर दी हैं। हम लोगों ने कुछ शोरा खरीदा था और कुछ छींट भी । 
दाम नकद चुकाना था, इसलिए यह रकम उधार लेनी पड़ी ।* 

पर कलकते की कौंसिल आप भी वेसे ही अर्थ-संकट में थी। जो 
माल पिछले साल खरीद हो चुका था उसके दाम की मद में २७६, 
८०९॥%)।॥।| चुकाना था । इधर १५१,५८१।) के जो नये सौदे हो चुके 
थे उनकी बाबत -दादनी भी देनी थी। विलायत से जहाज' आने की 
प्रतीक्षा की जा रही थी और कील-करार हो चुके थे कि उसके आते ही 
हिसाब बेबाक कर दिया जायेगा । पर जब जहाज के पहुंचने में देर हुई 
और व्यापारी अधीर हों गंये तब उनके साथ कौंसिल ने यह समभौता 
किया कि अगर ४ अगस्तं १७२१ तक जहाज न पहुंचा, तो हम हुंडियां 
कर देंगे और उस दिन से ब्याज देने लगेंगे। अन्त में वेसा ही करना 
पड़ां। व्यापारी दादनी के रुपये पर भी ब्याज मांग रहें थे; पर कौंसिल 
ने कहां कि उसके लिए आप लोग कुछ दिन और ठहरें। उसने पिछले 
हिसाब की मद में हुंडियां कर दीं। पावनेदारों में कुछ के नाम थे:-- 
विशनदास सेठ, जगन्नाथ सेठ, किशोरी सेठ, किशनचरन' खान, 
पुरुषोत्तम खान, रामभद्र छोधरी, गोविन्दराम खान, रामकिशन 
देतत, चेनसुख दत्त, कालीचरण सेठ, कंजबिहारी सेठ, परमानन्द 
बसाके, प्राण सेठ बसाक, राधावललभ सेठ, नेनसूख मेहरा (? ), 
गंगारामदास, ननदृप्रंसाद,  राधाकिशन, तेजराम, मल्लिकचन्द, 
बख्शीचन्द चोपरा (? ), ख्वाजा नजीर, बलराम बसाक, गंगाचरण 

बसाक, नित्यानन्द दत्त, रामनाथ दास, गोविन्द सेठ, रामेश्वर तेली, 
राजवल्लभ तेली, रामनारायग दत्त, कुजबिहारीदास, अमीचन्द 
आदि * । इतने व्यापारियों में सिर्फ एक मुसलमान था। इनमें सब 
से बड़ा पावनेदार विशनदास सेठ था, जिसका कंपनी के जिम्में 
४७, १५०८॥॥। )॥। निकलता था। 
. १७२२ में कंपनी को अपनी सिफारिश कराने के लिए फतहचन्द 
का दरवाजा खटखटाना पड़ा। बात यह हुईं कि मुशिदाबाद में अंगरेजों 
का जो वकील था, उसी का भतीजा ढाके में डचों का वकील था। 
इस पर ५०,००० ) गबन कर जाने का अभियोग चला। मालम नहीं 
क्या कारण हुआ, पर चचा से जमांनते तलब की5गई' और उसके 
जमानत न देने पर, वह गिरफ्तार कर लिया गया। कौंसिल ने फतहचंद 
को कहलाया कि आप मेहरबानी कर नवाब को समभा दें और हमारे 
वकील की रिहाई करा दें, वर्ना हम मुनासिब कारेवाई किये बिना न 
रहेंगे। फतहचन्द के बीच में पड़ने से, चचा की रिहाई हो गई और 
नवाब का हुक्म हुआ कि जमांनत भतीजे से ही तलब की जाय। 
दूसरे साल कंपनी को फिर जगत्‌सेठ से सहायता मांगनीः पड़ी । 
मालदा में वहां के जमींदार और कंपनी के बीच झगड़ा हो गया 
था और बात यहां तक बढ़ी थी कि जमींदार की जगह खुद नवाब ने 
के ली थी। कंपनी अपनी कोठी उस जमींदार की जमींदारी की हद 
से हटा चुकी थी, पर नवाब के हुक्म से शजमहल के फौजदार ने नये 
स्थान पर भी उसका कारबार चलना असंभव कर दिया। कंपनी ने 
जगत्‌सेठ की शरण ली, पर उन्होंने पहले तो इस मामले में उसकी 
. .» »* विल्सन के ग्रंथ के आधार पर। कछ नामों के अंग्रेजी रूप अत्यन्त. कुछ नामों के अंग्रेजी रूप अत्यन्त 
ही. विकृत है ।. 
७९ 


जगत सेठ 
सिफारिश करने से इन्कार कर दिया, और पीछे कंपनी के बहुय आम्रह 
करने पर नवाब का जी टटोला भी तो उन्हें उत्तर निराशाजनक ही 
मिला। अंगरेज अपनी चाल चलने से बाज आने वाले न थे। मालदा में 
उन्होंने फौजदार की गोली का जवाब गोली से दिया, कलकत्ते से 
गुजरने वाली तिजारती नावों को उन्होंने रोक रखा, साथ ही मुशिदा- 
बाद में जगत्॒सेठ को यह कहलाते रहे कि व्यापारी के अलावा और कौन 
व्यापारी के काम आ सकता हे ? और रो-धो कर नवाब को दयाद्ं 
कराने की चेष्टा करते रहे । इन सब का फल अच्छा ही हुआ | नवाब ने 
कुछ समय बाद फतहचन्द के द्वारा कहलाया कि ५०००) पेशकश 
' मिलने पर वह अंगरेजों की बात उनकी जबानी सुनने को तैयार होगा 
और २०,००० ) और मिलने पर वह उन्हें मालदा में फिर से खरीद- 
बिक्री करने देगा। जान पड़ता हैं कि १७२५ तक या तो कोई समभौता 
हो गया था या नवाब की क्रोधाग्नि शान्त हो गईं । उस साल कंपनी को 
फतहचन्द के द्वारा नवाब का यह आश्वासन मिला कि में सदा से अंग- 
रेजों का दोस्त रहा हूँ और आगे भी बराबर रहने वाला हूँ। 

पर इस “दोस्ती” के होते हुए भी, १७२६ में मुशिदक्‌ली खां के 
क्रीध की आग फिर धधकने वाली थी, उसे बुझाने के लिए कंपनी फिर 
फतंहचन्द से अर्जे-मिन्नत करने वाली थी । इस बार नवाब के प्रकोप का 
कोरण यह हुआ कि कंपनी के कब्जे में कलकत्ता और उसके पास 
जो गांव॑ थे, वे नवाबं की जागीर के अन्तर्गत थे और इधर उसकी ओर 
से माल में जी इजाफा किया गया था उसे देने को कंपनी तैयार न थी । 
इस पर नवाब ने उसके मुशिदाबाद-दरबार के वकील को गिरफ्तार 
करा लिया। वकील के बाद उन व्यापारियों की बारी आईं .जो कंपनी 
से कारबार का सम्बन्ध रखते थे। इनमें से कुछ तो कासिमबाजार 

छोड़ कर भाग गये, कुछ जहां-तहां जा छिपे। कछ गिरफ्तार कर लिये 
गये। कंपनी के दलाल कन्तू ने.उसकी फंक्टरी में घुस कर शरण ली। * 

वाब की जागीर के तहसीलदार का नाम अब्दुल .रहीम था। नाम वसा 
होते हुए भी वह करदाताओं के साथ बड़ी ही सख्ती से पेश आता---उन 
पर जरा भी रहम न - करता था। मुशिदाबाद या कासिमबाजार 

'में जो परिस्थिति उत्पन्न हुईं थी उसकी जड़ में यही अब्दुल रहीम था। 

जगत्सेठ को कौंसिल ने कई बार लिखा कि आप मेहरबानी कर 

- इस मामले को निबटा दीजिए, पर वह बीच में पड़ने से इन्कार करते 
गये। कोई सरकारी: कार्रवाई होती तो नवाब से कछ कहने में उन्हें 

'उतना संकोच.न होता जितना. इस प्रसंग में हो रहा*था। बात नवाब 
की खाप जागीर से सम्बन्ध रखने वाली थी, उपके सम्बन्ध- में कछ न 
कहना ही बेहरत था। 

... पर अंगरेज चुपचाप बेठे रहने वाले न थे। हुगली में अपने बकी 
से बादशाह की दुह्ई दिलवकर , वाकबानवीस से उन्होंने ऐसी 
रपट लिखवाई कि अब्दुल रहीम के कारनामों की खबर दिल्‍्ली- 
दरबार तक पहुंच जाय। उतका जो वकील मशिदाबाद में था वह 
हवालात में कोड़ों की मार खा रहा ओर भूखों मर रहा था। एक 
बार उसने कासिमबाजार फेक्टरी से १२५ ) यह लिख कर मांगा कि 
अगर आप॑ यह रकम भेज देंगे तो मेरे पेट और पीठ को जो यंत्रणा पहुंच 
रही है, उससे दो-एक दिन के लिए उन्हें कजात मिल जायगी। अंगरेजों 
से सम्बन्ध रखने वाले व्यापारियों या उनके वकील के साथ जो दुर्व्यवहार 
मुशिदाबाद में हो रहा था उसका बदला वे लट-पाट या जो र-जबरदस्ती 

से हुगली और कलकसते में लेने लगे थे। देशी व्यापारियों को अपने माल 
के लूट जाने से गहरी क्षति पहुंची और उसकी पूर्ति के लिए उन्होंने 

मुशिदाबाद में गोहार मचा दी। फतहचन्द दो लाख रुपये हुगली भेजने 
वाले थे, पर नवाब ने कहा कि उधर अंगरेजों ने उत्पात मचा रखा हैं 
अभी कुछ मत भेजें। उसने यह भी कहा कि हो सके तो कासिमबाजार 
से उनके दलाल कन्त्‌ को बुलवाइए। फेक्टरी से जवाब मिला कि कन्तू 
जा सकता है, बशतें कि उसे लोटने दिया जाय और इसकी जिम्मेवारी 
फतहचन्द अपने ऊपर ले लें। समभोते की बातचीत होने लगी और 
अनिच्छुक होते हुए भी फतहचन्द को बीच में पड़ना ही पड़ा। 

“हां, तो आप लोग कितना देने को तयार हैं ? आप के वकील और 
व्यापारी छोड़ दिये जाय॑गे, आप को में यह विश्वास दिला सकता हूँ ।” 

“धन्यवाद, पर हमें देने-लेने के बारे में कुछ भी तय करने का कोई 
अधिकार नहीं । हम कौंसिल से पूछे बिना कुछ भी नहीं कह सकते 

“तो उनसे पूछ कर बताइए” द 

“संभवत: वे यही कहेंगे कि पहले सब आदमियों को नवाब छोड़ 
दें, फिर लेने-देने की बात की जाय।* । 

“जेसी आप छोगों की मर्जी। मगर मुझे इसका नतीजा अच्छा 
होता नहीं दीखता। 

नवाब की ओर से जब ओर कड़ाई हुईं तब बात कुछ आगे बढ़ी-। 
जगत्सेठ और ईस्ट इंडिया कंपनी के प्रतिनिधियों के बीच फिर उसी 
सिलसिले में बातचीत होने, लूगी । 

जगत्‌सेठ की ओर से कहा गया कि नवाब से कंपनी की भलाई 
ही होती आईं है, इसलिए उन्हें अप्रसन्न करना या उनकी आज्ञा का 
उल्लंघन करना कंपनी के लिए श्रेयस्कर नहीं हो सकता। हो सकता 
है कि तीस हजार रुपये मिल जाने पर.ही वह सनन्‍्तुष्ट हो जाय॑ । इससे 

यह लाभ होगा कि आय लोग जिस तरह व्यापार करते आये हें उसी 
तरह करते रहेंगे और जो राजस्व इस समय दे रहे है, उसमें किसी प्रकार 
की वद्धि न होगी। 

कौंसिल ने इसके उत्तर में कहलाया, “हम अधिक से अधिक बीस 
हजार देने को तेयार हैं, मगर इस शर्त पर कि हमें मालदा में अपनी 
फैक्टरी फिर से चलाने की, ढाके में एक नया मकान बनवाने की और 
हुगली में हमने जिस मकान में हाथ लगा रखा हे, उसे पूरा कराने की 
इजाजत मिल जाय । हमसे यह तो हो नहीं सकता कि हम अपने मालिकों 
का पैसा पानी में फेंक दें। हमारा सारा व्यापार बन्द हो जाय, हमें यह 
मंजर है, पर यह मंजूर नहीं कि हमें बार-बार इस तरह तंग किया जाय 
और हम चुपचाप उसे बदाश्त करते जाय॑। हमें आशा हें कि नवाब 
की ओर से फिर कभी ऐसी मांग न होगी। 


फतहचन्द के कहने-सुनने पर नवाब ने हुक्म दिया कि कंपनी के 
वकील ओर व्यापारी जो कंदखाने में पड़े हें छोड़ दिये जायं । उन लोगों 
की रिहाई के प्राय: दो महीने बाद कंपनी ने २०,०००) नजराना 
दाखिल कर अपना वचन पूरा किया। 


इधर एक नई विदेशी कंपनी बंगाल में पांव जमाने की कोशिश 

करने लगी थी। 
इसकी ओर से भी नवाव को २०,००० ) नजराना मिला। पर 
अनुभवहीन होने के कारण, इसके प्रतिनिधि अपने प्रयत्न में सफलता 
आप्त न कर सके। करीब दो राख रुपये गंवाकर उन्हें वहां से खाली 
हाथ लौट जाता पड़ा। बात यह हुई कि उन्होंने मुशिदकुली खां की भेंट 
की, उसके कुछ मृसाहबों के मुंह मीठे किये, पर बंगाल में कुछ साल 

बिताने पर भी वे जगत्सेठ की आंखों में घर न कर सके । ७ मई, १७२७ 
को स्टिफेन्सन कासिमबाजार से कौंसिल को सूचित करता है कि, 
“जब तक फतहचन्द हमारे इन नये प्रतिदंद्वियों का पक्ष नहीं अपनाते 
तब तक उन्हें नवाब से सनद मिलने वाली नहीं, और फतहचन्द हमसे 
वादा कर चुके हें कि में उन लोगों की किसी प्रकार की सहायता न 
करूंगा । बात भी यही हुईं। फतहचन्द तटस्थ बने रहे, नई कंपनी 
की ओर से आने वालों को अन्त में निराश होकर बोरिया-बं धना 
उठाना पड़ा। नवाब से उन्हें सरोपा तो मिला मगर वह सनद नहीं 
मिली जिसके लिए उन्होंने दरबार में इतना समय बिताया, इतना 
पैसा खर्च किया,। 

जगत्‌सेठ की कोठी में ईस्ट इंडिया कंपनी का खाता खुल चुका था 
ओर दोनों के बीच लेन-देन का व्यवहार होने लगा था। २८ मार्च, 
१७२६ को फतहचन्द से कंपनी अनुरोध करती हैँ कि ढाके में हमें 
रुपये की जरूरत पड़ने बाली है, आप कृपा कर अपने गुमाइ्ते को 
लिख दें कि हमारी ओर से जो मांग हो, वह पूरी कर दे। जवाब में 
फतहचन्द सचित करते हूं कि हमने अपने गमादते को लिख दिया हैं 
कि आप को ५०,००० ) दे दे। २९ सितम्बर, १७२६ को कंपनी के 
कर्मचारी ढाके से लिखते हें कि “इधर टकसाल में अधिकारियों के 
अदल-बदल की वजह से हमें काफी दिवकत उठानी पड़ी है, पर हम फतह- 
चंद के गुमाइते के साथ बन्दोबस्त कर अपना काम चलाते आये हैं।* 

जन, १७२७ में मुशिदकुली खां की मृत्यु हुईं। मरने से दो बरस 
पहले उसने, महल से थोड़ी ही दूर पर एक मसजिद बनवाई थी। 
यह एक कटरे के भीतर थी और कटरा-मसजिद के नाम से मशहूर थी । 
उसी मसजिद के जीचे के नीचे उसकी लाश को मिट्टी मिली | मसजिद 

का अधिकांश भाग खुद मिट्टी में मिल चुका है, पर मुशिदकुली खां की 
कब्र मौजूद हैं और उसके पास शायद अब भी नियमित रूप से क्रान 
का पाठ होता हैं। 

इसमें संदेह नहीं कि मुशिदक्‌ली खां कठोर था, क्र था और धर्म- 
सम्बन्धी विषयों में अत्यन्त संकीर्ण दृष्टि बाला कट्टर मुसलमान था। 
पर कुछ बातें उसकी प्रशंसा में भी कही जा सकती हैं। अपने कड़े 
अनुशासन से उसने शान्ति को सदा सुरक्षित रखा और इसके फलस्वरूप 
उसके शासन-काल में खेती-बारी तथा अन्य उद्योग-धंधों की अच्छी 
उन्नति हुईं। आदमियों की उसे अच्छी परख थी और जिनके सहयोग 
की उसे आवश्यकता होती, उन्हें अपने साथ स्नेह-सत्र»में आबद्ध रखने 
के कार्य में भी वह कुशल था। मानिकचन्द और उनके उत्तराधि- 
कारी के साथ उसने स्वामी ही नहीं, मित्र का-पा भी व्यवहार रखा । 
जहां उसकी दया-दुष्टि से सेठ-परिवार इतना फूला-फला, वहां इसके 
आथिक सहयोग और साहाय्य से मुशिदकूली खां भी कम उपकृत 
नहीं हुआ। 

मालम नहों इस बात में कितनी सचाई है, पर कहा जाता* है 


_ *# उदाहरणार्थ, “रियाजुस्सलातीव” का लेखक गुलाम हुंसैव सलीम 
लिखता है कि, जहां न्याय करता होता, वहां मुशिदकुली खां न तो किसी का 
पक्षपात करता, न किसो के साथ रिआयत । उसके लिए छोट-बड़े सभी एक-्से 
थे और न्याय के तराजू का पल्‍ला वह किसी धनवान्‌ या प्रभावशाली व्यक्ति के 
पक्ष में झुकने न देता था । यह प्रसिद्ध है कि अपने पूत्र को भी, किसी को सतानें 
और मार डालने का अपराधी साबित होने पर वह फांसी की सजा देने से बाज 
न आया।” पर इस ग्रंथ की रचना बहुत बरसों बाद हुई थी । वास्तव में इस 
घटना का पूरा या प्रामाणिक विवरण कहाँ नहीं मिलता। क्‍ 

कि मुशिदकली खां इतना न्याय-परायण था कि किसी की जान ले लेने 
के कारण उसके अपने पुत्र को भी जान से हाथ धोना पड़ा था। इतना 
निश्चित हैं कि मरते समय मुशिदक्‌ली खां के कोई बेटा नहीं था | 
उसकी बेटी जीनतुन्चिसा बेगम शुजाउद्दोला उफं शुजा खां नामक 
श्रदार को ब्याही थी, जिसे वह उड़ीसा की सूबेदारी दिला चुका था। 
ससुर ओर दामाद की आपस में नहीं बनती थी, बल्कि शुजा- 
उद्दौला की बेगम भी अपने पिता के ही घर रहती थी। 


(२) 
मुशिदकुली , खां की इच्छा थी कि उसका उत्तराधिकारी 
शुजाउद्दौला न होकर इसका बेटा सरफराज खां हो, जो अपनी मां के 
साथ मुशिदाबाद में ही रहने लूगा था। पर यह इच्छा तभी पूरी हो 
सकती थी जब सम्राट्‌ से इसकी स्वीकृति मिल जाती । इसके लिए मुशि- 
दकूली खां दिल्‍्ली-दरबार में सिफारिश कराने लगा। उधर शुजाउददौला 
को इस बात की खबर मिली तो वह सम्राट्‌ का निर्णय अपने पक्ष में 
कराने के लिए समयोचित कार्य्य करने लगा। उसके खास सलाहकार थे 
अलोवर्दी खां और हाजी अहमदा ये दोनों उसके एक रिश्तेदार के लड़के 
थे और दोनों ही ऊंचे दर्जे के कर्मचारियों में थे। इनकी सलाह से 
कुछ ऐसे पेरोकार दिल्ली भेजे गये, जिनका पूरा एतबार किया जा सकता 
था ओर, इसके अलावा, कटक से मुशिदाबाद तक जासूसों का जालू-सा 
बिछा दिय: गया, ताकि बंगाल की राजथानी की धड़ी-घड़ी की 
खबर मिलती रहे। बरसात करीब थी, रास्ता बंद हो जाने का डर था, 
इसलिए नावों और मल्लाहों को जुटाने का काम बड़ी ही तत्परत। से 
पूरा कर लिया गया। गुप्त रूप से जहां-तहां सैनिक भी भेज दिये गये 

ओर उनसे कह दिया गया कि आदेश मिलते ही सब के सब मुशिदाबाद 
पहुंच जायें। ज्योंही यह समाचार कटक पहुंचा कि मुशिदक्ली खां , 
अब पांच-छः दिनों से अधिक जीवित रहने वाला नहीं, शुजाउद्दोला 
वहां से लश्कर के साथ चल पड़ा। पर मुशिदाब[द पहुंचने से पहले ही 
खबर मिली कि उसके ससुर दुनिया से क्च कर चुके हें। रास्ते में ही 
उसे वह सनद भी प्राप्त हुईं, जिसके द्वारा सम्राट ने उसे उड़ीसा तथा 
बंगाल का दीवान और नाजिम नियुक्त कर दिया था। जिस स्थान पर 
उसे यह सनद मिली उसका नाम उसके हुक्म से “मुबारक मंजिल 
पड़ा। शुजाउद्दोला को मुशिदाबाद पहुंचते देर न लगी। पहुंचते ही 
उसने अपने आप को मुशिदक्‌ली खां का उत्तराधिकारी घोषित किया 
और मसनद पर जा बैठा । उप्तका बेटा सरफराज खाँ उस समय सोया 
हुआ था। नगारे की आवाज से जब उसकी नींद टूटी और सब बातें 
मालम हुई, तब आन्तरिक भाव चाहे जो रहा हो--उसने भी भट 
पिता के सामने हाजिर होकर उसकी कदमबोसी की और नजर 
पेश कर उसे बधाइयां दीं। सब प्रकार से निश्चिन्त होकर 
शुजाउद्दोला अब राज-काज में लगा। 


कटक से उसके साथ आने वालों में अलीवर्दी खां, हाजी अहमद 
और राय आलमचन्द थे। यह आलमचन्द उसके दीवान रह चुके थे 
और उसकी दृष्टि में बड़े विश्वासपात्र थे # उसने मुृशिदाबाद में एक 
मंत्रि-नभा कायम की, जिसके सदस्यों, में, इन तीनों व्यक्तियों के 
अछावा, जगत्सेठ फतहचन्द थे। इस बात का जिक्र करते हुए एक 
समसामयिक इतिहास-लेखक, जगत्‌सेठ के विषय में लिखता है कि, 
“इसका धन करोड़ों में बताया जाता था” और “इसकी बराबरी 

करने वाला आज तक कोई नहीं हुआ । 

नेतिक दृष्टि से, शुजाउद्दौला में कछ कमजोरियां' जरूर थीं 
“औरे यही कारण हैं कि उसकी अपनी स्त्री और अपने ससुर से नहीं 
बनी--पर॑ उसमें उदारता थी, दयांशीलता थी और न्याय-परायणता' 
थी । जिस समय वह बंगाल का नाजिम और दीवान हुआ, उस समय 
बहुत से जमींदार कदखाने में पड़े तरह-तरह की यंत्रणाएँ भोग रहे थे। 
जो घोर अपराध करने वाले थे उनके सिवाय बाकी लोग छोड़ दिये गये 
और दापयपूर्वक यह प्रतिज्ञा करने पर कि हम बराबर आज्ञाकारी बचने 
रहेंगे और नियमित रूप से राजस्व देते जायंगे, सब के सब सम्मानपूर्वक 
बिदा किये गये । चलते समये नये नवाब से उन्हें यही आदेश मिला 
कि साल-ब-साल खिराज “जगत्‌सेंठ की कोठी की मार्फत दाखिल 
हो जाया करे । 


शुजाउद्दौला ने अपने औरस पूत्र सरफराज खां को बंगाल का : 
दीवान बनाया। उड़ीसा में वह महम्मद तकी खां को अपने प्रतिनिधि 
के रूप में छोड़ आया था। यह उप्तका किसी उपपत्नी से उत्पन्न पुत्र 
था। अलीवर्दी खां के कोई बेटा न था, पर तीन बेटियां थीं जिनका 
विवाह उसके भाई हाजी अहमद के बेटों के साथ हुआ था। इनके नान 
थे--नवाजिश मुहम्मद खां, सईद अहमद खां और जनुद्दीन अहमद 
खां | पहले को तो फौज के बरुशी का पद मिला और बाकी दोनों क्रमश: 
रंगपुर तथा राजमहल के फौजदार नियकत हुए। 


बंगाल और उड़ीसा, ईन दोनों सबों के शासक का पद 
शुजाउददोला को मिल चुका था । प्रब में रह गया था बिहार जिसकी 
सर्बेदारी अब तक अलग चली आईं थी। हम ऊपर देख चके हैं कि 
किसी समय वहां का सूबेदार ओरंगजेब का पोता अजीमुश्शान था, 
और जब अपने पिता बहादुरशाह के समय में उसे पटनें से दूर रहना 

पड़ा था तब कुछ समय तक हुसेन अली खां ने वहां उसके नायब की 
हैसियत से काम किया था। उसके बाद कई सूबेदार आये-गये। इनमें 
अन्तिम था फर्प्र दुदौला, जिसने पांच बरस तक सूबेदारी की। दुर्भाग्यवर 
उसने दिल्‍ली-दरबार में अपनी बदनामी करा ली, जिध्षका नतीजा यह 
हुआ कि उसे तो सुबेदारी से हाथ धोना ही पड़ा, बिहार अब बंगाल के 
सुबेदार के अधीन कर दिया गया। अगर फख्य दूदौला एक ऐसे फकोर' 
का अपमान न करता जो वास्तव में दरबार के प्रभावशाली पारषद 
समतामुददौला खान दोरां का भाई था तो बिहार को बंगाल का 
पुछल्ला न बनना पड़ता, और उत्त रूप में प्राय: १८० साल न बिताने 
पड़ते। यह इस बात का उदाहरण है कि भवितव्यता की दिशा में 
तिल की ओट ताड़ तो क्‍या, पहाड़ छिपा रहत ३ हें--छोटी या 
साधारण-सी घटना भी कभी-कभी ऐसी बड़ी ऐतिहासिक घटना को 
जन्म देने वाली बन जाती हैं, जो बरसों तक जनता के जीवन को 
प्रभावित करती रहती हैं । 

बिहार की सूबेदारी मिल जाने पर, शुजाउद्दौला के सामने यह 
अइन खड़ा हुआ कि वहां उसका प्रतिनिधित्व कौन करे ? उस प्रान्त के 
शासन का काम टेढ़ी खीर समझा जाता था, इसलिए वहां अनुभवी 
ओर पूर्णतः: विश्वतनीय आदमी को भेजना आवश्यक था। पहले उसके 
जी में आया कि सरफराज खां को भेज दूं, पर उसकी स्त्री को यह 
स्वीकार न हुआ, इप्नलिए सोच-विचार ब्कर उतने अलीवर्दी खां को 
भेजना निश्चित किया। मंत्रि-प)भा की भी यही राय ठहरी कि उससे 
योग्यतर व्यक्ति मिलना कठिन हैं। दिल्‍ली से भी इस नियुक्ति -की 
स्वीकृति आ गईं और अलीवर्दी खां पटने जाकर नायब नाजिम की 
हँसियत से रहने लगा। 


जगतसे 5 


शुजाउददौला के शासन-काल में जगत्सेठ-धराने की और भी 
तरक्की हुईं। बिहार का राजस्व भी अब उन्हीं की कोठी में दाखिल 
होने लगा और इस मद से होनेवाली उनकी अपनी आय बढ़ चली । 
“रियाज में लिखा है की शुजाउद्दौला ने अपनी आ्थिक नीति से 
सरकारी आय में वृद्धि कर “जगत्सेठ फतहचन्द की कोठी की मार्फ॑त 
डेढ़ करोड़ रुपये दिल्‍ली भेजे ।” 


जान पड़ता है कि इतनी बड़ी रकम अब छकड़ों के द्वारा न भेजी 
जाकर हुंडी के जरिए मुशिदाबाद से दिल्‍ली जाने लगी थी---अथीत्‌ 
जगत्‌सेठ का आथिक बल इतना बढ़ गया था कि वह ॒करोड़-डेढ़- 
करोड़ का इस तरह आसानी से भुगतान कर सकते थे और रुपयों 
तथा अशर्फियों की थैलियों से लछदे हुए छकड़ों को मुशिदाबाद से 
दिल्ली पहुंचाने में जिन दिक्कतों का सामना करना पड़ता, उनसे 
सरकार को बचा सकते थे। 


ऊपर कंपनी के कासिमबाजार वाले दलाल कनन्‍्तृ* का जिक्र हो 
चुका हैं। यह भी जगत्सेठ की कोठी से लेन-देन का सरोकार रखता 
था और १७३० में उस लेन-देन के कारण जगत्सेठ और ईस्ट इंडिया 





* क्या कासिमबाजार राज की नींव डालने वाले क्ृष्णकान्त ननन्‍्दी--उर्फ 
कन्तू बाबु--और यह एक ही व्यक्ति थे ? कनन्‍्तू बाबू राधाक्ृष्ण नन्‍दी के 
पुत्र थे और इनके पिता की कॉसिमबाजार में या उसके पास ही कहीं रेशम 
की दूकान थी । इन्होंने वारन हैस्टिछ्गूस के गवनेर-जनरल होने के बाद विशेष 
उन्नति की। हेस्टिछग्स कुछ समय तक कासिमबाजार में रह चुका था। उसने 
इनके बेटे लोकनाथ को महाराज की उपाधि और गाजीपुर जिले में जागीर 
भी दिलाई । १७७८ में कन्तू बाबू परछोक सिधारे। 

कंपनी के बीच वाद-विवाद ही नहीं चला,दोनों का सम्बन्ध टूटने पर 
आ गया। 

कन्तू कंपनी के लिए कासिमबाजार में रेशम खरीदा करता। 
एक बार वह सौदा करने चला तो माल बेचनेवालों को अगाऊ देने के 
लिए उसके पास काफी रुपया न था। पर उसकी साख बहुत अच्छी 
सममभी जाती, इसलिए वह जब चाहता, जगत्सेठ की कोठी से कर्ज 
लेकर अपना काम चला सकता था । इस मौके पर भी उसने ऐसा ही 
किया। पर मालम नहीं क्‍यों, वह समय पर अपना देना न चुका सका । 
संभवत: कंपनी ने अपना देना चुकाने में देर या आनाकानी की। कन्तृ 
थोड़े समय के लिए लापता हो गया। व्यापारियों ने यह कहकर कंपनी 
के हाथ माल बेचने से इन्कार कर दिया कि जब तक फतहचन्द का 
हिसाब नहीं चुक जाता, हम लोग कंपनी के साथ काम-काज नहीं 
कर सकते। कासिमबाजार में कंपनी का कारबार बन्द हो गया। 
बहां वालों ने कौंसिल को लिखा कि जब तक जगतृसेठ के साथ कोई 
समभोता नहीं हो जाता तब तक परिस्थिति सुधरने वाली नहीं । 

कुछ समय बाद कन्तू कासिमबाजार लोटा। हिसाब-किताब होने 
पर मालम हुआ कि वह सब मिलकर ३७८,००० ) का देनदार था। 
जगत्‌सेठ तथा कुछ अन्य व्यापारियों का उसके जिम्मे २४५,००० ) 
निकला और कंपनी का १३३,०००) । कन्‍्तू ने २७२,०००) 
की जायदाद कंपनी के हवाले कर दी---यह कहकर कि इससे अधिक 
कुछ भी देने में म॑ असमर्थ हूँ। जगतूसेठ की ओर से तकाजा शुरू 
हुआ। कनन्‍्तू ने कुछ कागज-पत्र उन्हें सोंप दिये थे। कंपनी उनकी 
नकल कराना चाहती थी, पर जगत्‌सेठ की ओर से यही उत्तर मिला 
कि, “हमने कन्तू को जो कुछ दिया,उसे कंपनी का प्रतिनिधि मान कर 

ओर कंपनी के कार-ब।र के लिए। कंपनी पहले उस रुपये की देनदारी 
-कबूल कर ले, फिर जो कागजपत्र देखना चाहेगी, हम ४से देखने देंगे। 
पर कंपनी यही कहती रही कि हमको इस प्रकार बाध्य करने का 
कन्तू को कोईइअधिकार न था--उसने जो कुछ लिया उसका देनदार 
गी हो सकता है । द 

जगत्‌सेठ की ओर से इस विबय में कॉंसिल को एक खत लिखा 
गया। उसका आशय यह था, “कन्तू के जिम्में हमारा २१५,००० ) 
 पावना हैं। हमने अपने गुमाइता जीवनदास को आपकी फेक्‍्टरी में भेजा 
था। वहां उत्तर मिला कि कन्‍्तू कलकत्ते गया हुआ है, आपका हिसाब 
शीघ्र ही चुकता कुर दिया जायगा। पर तब से बीस रोज हो गये,आज 
तक रुपया न मिला। कंपनी लेन-देन में खरी समभी जाती थी-जो 


 कछ उसके जिम्मे निकलता था, वक्‍त पर अदा कर देती थी। पर इस 
टाल-मटल से उसको बदनामी हुईं ह। हम आशा करते हूँ कि जब 


.... कंपनी और कन्‍्तू के बीच हिसाब-किताब साफ हो चुका, तब व्यापार 
... के नियमानुसार हमारा पावना भी शीघ्र ही चुका दिया जायगा।£ 
.... जगत्सेठ ने कासिमबाजार फैक्टरी के सरबराहकार मि०स्टैकहौस 
से एक व्यावहारिक प्रस्ताव भी किया। इसका सारांश यह था कि, 
“कन्तू से कंपनी को २७२,००० )की सम्पत्ति मिल चकी है । कंपनी 


.. इतने रुपये की देनदारी का हमारे नाम एक रुक्‍का लिख दे | ५०,००० ) 


.. का एक और रुक्‍का हम कन्तून्‍्से लिखा लेंगे। उसका देनदार कन्तू ही 
.. होगा, कंपनी नहीं। इस प्रकार हम ३२२,०००) पाने के हकदार 
.. होंगे। बदले में हम अपना पावना काट कर, कंपनी को करीब ८०,००० ) 
.. नकद दे देंगे और दूसरों का भी जो कुछ निकलेगा, बेबाक कर देंगे। 
.. शर्ते यह हूँ कि कंपनी कन्तु को आगे के लिए भी अपना दलाल रहने 
न 

देगी। पर इस प्रस्ताव का कोई नतीजा न निकला । कंपनी को कसः 
खाकर जगतृसेठ का देनदार बनना स्वीकार न हुआ। 
लाचार फतहुचन्द को सरकार का सहारा लेना पड़ा। नवाब ने हाजी 
अहमद को हुक्म दिया कि चाहे जेसे हो, कंपनी से इनका रुपय। बसूछ 
करा दो | हाजी अहमद ने हुक्म की तामील के लिए पहले तो कंपनी के 
वकील को गिरफ्तार करा लिया, फिर उसे कहलाया कि, “जगतृसेठ 
की सम्पत्ति, सम्राट की अपनी सम्पत्ति हे। चाहे जैसे होगा, नवाब 
रुपया वसूल करा के ही दम लेगा। यह रंग-ढंग देखकर कंपनी इस 
बात पर तो राजी हो गईं कि जगत्सेठ से कोई समझौता कर लिया 
जाय, पर वह कन्‍्तू को दरार रखने से इन्कार क़रने लगी। उधर 
जगत्सेठ को कोई भी समभौता इस आधार पर मंजर न था कि कन्तू 
उस पद से च्यूत कर दिया जाय, क्योंकि उस हालत में कन्तू के नाम 
पड़ने वाली रकम को बट्ट खाते में ही डाल देना पड़ता । कंपनी ने 
दो-एक बड़े व्यापारियों को दलाल का पद प्रदान तो किया, पर 
उन्होंने यह कह कर उसे अस्त्रीकार कर दिया कि मौजदा हालत में कोई 
भी व्यापारी माल बेचने को तेयार नहीं। छाक में भी यही हाल था। 
कंपनी को वहां से खबर मिली कि जगत्सेठ से झगड़ा हो जाने के कारण 
वहां का व्यापार भी मिट॒टी में मिलने पर था। इधर हाजी अहमद की 
त्योरी चढ़ने लगी थी, यह अफवाह उड़ने लगी थी कि अगर कंपनी ने 
जगत्सेठ का ऋण न चकाया तो वह ह््यापार ही न कर सकेगी । 
कोसिल ने नवाब की सेवा में एक आवेदन-पत्र भेजन। निश्चित 
किया। सारी परिस्थिति के सम्बन्ध में उसका विचार कया था, यह 
उसके द्वारा स्वीकृत इस प्रस्ताव से स्पष्ट हो जाता हे--“अगर 
नवाब हमारी दरख्वॉस्त नामंजूर कर देंगे तो उनके और हमारे बीच 
६३ 


जगत्सेठ 
भगड़ा उंठेगा और हमारा व्यापार कुछ समय के लिए बंद हो जायगा। 
पर हम करें तो क्‍या ? हमारे सामने दो ही मार्ग हें-या तो हम अपनी 
बात पर अड़े रहें या फतहचन्द की बात मानकर कन्तू को फिर अपना 
दलाल बनने दें। हमारे लिए दोनों ही रास्ते बरे हैं, पर एक में दूसरे की 
अपेक्षा बुराई कम है। यही कारण हैँ कि हम नवाब का कोप-भाजन 
बनने को तैयार हैं, पर फतहचन्द का प्रस्ताव स्वीकार करने को नहीं ! 
अगर कन्तू फिर कंपनी का दलाल हो गया तो बह इसके लिए आजन्म 
फतहचन्द का ऋणी रहेगा और फतहचन्द उससे मनमाना काम निकाला 
करेंगे। आखिर फतहचन्द कन्तू की पुननियक्ति पर इतना जोर बयों 
दे रहे है ? इसमें छनकी कोई गहरी चाल जान पड़ती है। व्यापारियों 
से कनन्‍्तू को १॥) सेकड़ा दछाली मिलती हैं। फतहचन्द और उसके 
दोस्तों का कहना हैं कि अगर कन्‍्त्‌ की यह दलाली बनी रही तो वह 
धीरे-घीरे अपना सारा कर्ज चका देगा । मगर कंसे ? उसकी साल भर 
की दलाली किसी भी हालऊत में १२०,००० ) से ज्यादा हो नहीं सकती । 
उधर कंपनी का दलाल होने के कारण उसे कुछ ठाट-ब्राट से रहना ही 
पड़ेगा । उसका कृटुम्ब भी छोटा नहीं, ऐसी हालत में उतनी आमदनी से 
तो उसका अपना ही ख्चे चलना मुश्किल है, वह महाजनों को क्‍या 
दे सकगा ? कन्‍्तू की नियुक्ति से हमारा कोई लाभ होने वाला नहीं । 
वल्कि इससे हमारे ऊपर आफत बनी ही रहेगी । जहां किसी महाजन 
ने फरियाद की कि कन्‍्तू क्जदार है, वहां दरवार से हुक्म हुआ कि कंपनी 
से रकम वसुल की जाय ओर न दे तो उसका कार-वार बन्द कर दिया 
जाय। हमें जान पड़ता है कि फतहचन्द किसी गूढ़ अभिष्राथ से ही कन्तृ 
को उसकी पुरानी जगह दिछाना चाहते हैँं। संभवत: उनके और 
व्यापारियों के बीव कोई ऐसा समभौता है कि कन्‍्तू की मार्फत जो 

रेशम की खरीदारी होगी, उसका वह वाजार-भात्र से ऊंचा दाम दिला 
देंगे । पर इसमें फतहचन्द का ओर व्यापारियों का लाभ भले ही हो, 
हमारे मालिकों की तो हानि ही हानि हे। अगर कन्तू फिर से दलाल 
नियुक्त हुआ तो हमारा व्यापार चोपट हुए बिना न रहेगा । 


कंपनी के आवेदन-पत्र के उत्तर में नवाब ने यही लिखवाया कि 
अगर तुम देनदार हो तो जगत्सेठ का रुपया फौरन चुका दो, 
अगर तुम अपनी देनदारी कबूल नहीं करते तो दरबार में कन्तू को 
हाजिर करो कि मामला पंचायत से ते हो जाय। कौंसिल ने एक खत 
जगत्‌सेठ को भी लिखा था, पर उन्होंने उसे पढ़कर लौटा दिया था, 
उसका कोई जवाब नहीं दिया था । 


कंपनी ने न तो अपनी देनदारी कबूलछ की, न कन्तृ को ही हाजिर 
किया। बात यह थी कि कन्तू के बयान से कंपनी की मुसीबत बढ़ने 
वाली थी, घटनेवाली नहीं। वह कौंसिल को अपने आथिक संकट का 
कारण बता चुका था और अगर दरबार में पेश किया जाता तो अपनी 
उसी बात को दोहराता और कंपनी की बदनामी करता। कल्तृ ने 
कौंसिल को छिखा था--- 


“कासिमबाजार फंक्टरी के भूतपूवे प्रधान मि० स्टिफेन्सन ने मुझे 
डरा-धमका कर मुझसे बहुत-कुछ ऐंठ लिया। मुझे उन्हें सब मिलाकर 
१७५,००० ) देना पड़ा और उनके मुक्सददी को ७,००० )। इससे 
मेरी आथिक स्थिति खराब हो गईं और मुझे टाट उलट देना पड़ा। 
अगर मि० स्टिफेन्सन के दोनों दलाल--हरकिशन और सदानन्द 
अपने बही-खातों के साथ बुल॒वाये जायं और उनके बयान लिये जाय॑ तो 
मेरी बात की सचाई साबित हो जायगी। मेरी बरबादी छः नहीं, छत्तीस 

महीनों में हुईं हैं। जब मेने देखा कि कर्ज लिये बिना में अपनी रक्षा नहीं 
कर सकता, तब मुझे जगत्सेठ की कोठी से इतना उधार लेना पड़ा।” 

कन्तू ने यह लिखकर दख्वास्त की थी कि कौंसिल सारे मामले 
की जांच करावे और मेरे साथ न्याय करे । पर जांच कराई भी गईं 
तो काम के लिए नहीं, नाम के लिए। कनन्‍्तू जो दाद चाहता 
था वह उसे न मिली और वह दरबार तक अपनी फरियाद पहुंचाने 
से भी रह गया। 

इस बीच में मुशिदाबाद के दो बड़े महाजनों ने झगड़ा निबठा 
देने के उददेश से एक प्रस्ताव किया | वह प्रस्ताव यह था कि चूंकि 
कन्तू से २७२,००० ) की जायदाद कंपनी को मिल चुकी थी, कंपनी 
८०,००० ) तो अपने लिए रख ले और १,९२,००० ) किसी दलाल के 
हंवाले कर दे, और यह दलाल उस रकम को, और महाजनों के बीच 
कर्ज के हिसाब से बांठ कर, यह किस्सा खतम करे। पर कोंसिल ने इसे 
स्वीकार नहीं किया। उसकी खास दलील यह थी कि जायदाद 
२,७२,००० ) की जरूर बताई गई है, पर संभव हैँ, बेचने पर 
उतना न मिले--“कम से कम ५०,००० ) का नुकसान तो मान ही 
लेना चाहिए।' उधर कन्तू का कहना था कि जायदाद की कोमत 
एक पंसा भी कम मिलने की नहीं। झाड़ा बना ही रहा। 

कासिमवाजार में काम॑-धंधा न होने के कारण कंपनी के कर्मचारी 
हाथ पर हाथ धरे बेठ रहे। वे कौंसिल को लिखते कि मामला ते हो जाना 
चाहिए--बड़े स्वार्थ के लिए हमें छोटे स्वार्थ का बलिदान कर देना 
चाहिए---पर कौंसिल अपनी नीति की विफलता जल्द स्वीकार करने 
बाली न थी। कभी वह सरफराज खां को खुश कर अपना काम निकालना 
चाहती थी, कभी अपने प्रतिनिधियों को हाजी अहमद और रायरायां 

आलमचन्द के पास भेजकर उनसे अपनी सिफारिश कराना चाहती थी। 
एक खासा अच्छा घोड़ा शाहजादे को भेंट किया गया, हाजी अहमद 
और आलमचन्द के सामने आंसू वहाये गये, पर इनका कोई नतीजा न 
निकला। उसे सब यही सलाह देते गये कि कंपनी को बंगाल, बिहार 
या उड़ीसा में रहना ओर व्यापार करना है तो फतहचन्द से समभौतां 
कर ही लेना चाहिए । 

अप्रेल (१७३०) में यह झगड़ा शुरू हुआ और अक्टूबर से पहले 
न निबठा। पांच-छ: महीनों तक वाद-विवाद बना ही रहा। इस 
बीच में कंपनी की ओर से कासिमबाजार में मार की खरीद-बिक्री की 
कोशिश हुईं भी तो किसी व्यापारी को सौदा करने कह साहस न हुआ । 
फतहचन्द धीर-गंभीर थे, पर उनकी सहनशीलता की भी एक हद थी । 
जब उन्हें मालम हो गया कि कौंसिल को दूसरे महाजनों का किया 
हुआ प्रस्ताव भी मंजूर न था, तब पानी में एक बार उबाल आया और 
उन्होंने कौंसिल का सन्देश पहुंचाने वाले कर्मचारी से तमक कर कहा 
“मं इतना कमजोर नहीं कि कंपनी से कौड़ी-कौड़ी वसल न कर ले । 
उसे बाद को मालम होगा कि हमारे क्रोध से उसकी कितनी हानि 
हो सकती 

नवाब का भी धेये जाता रहा। उसने कंपनी को कहलाया कि, 
“जात्‌सेठ का पावता सरकार का अपना पावना है” और यह धमकी 
दी कि पटने से आनेवाली नायें आगे बड़ैने न दी जायंगी। फिर भी 
कोंसिल का निश्चय न बदला। अधिक से अधिक वह फतहचन्द को 
कन्तू की जायदाद का एक हिस्सा देने को तैयार थी और जब इस पर्र 
समभौता न हो सका, तब उसने कासिमबाजार के कमंचारियों कों 
आदेश दिया कि फेक्टरी में ताला लगाकर वहां से चल दो । उन्होंने 

ऐसा ही किया, पर नवाव पर इसका कुछ भी असर न पड़ा। उसने ' 
कंपनी के वकील को बुलवाया और उससे कहा कि, “तुम्हारे माछिक 
आप अपना नुकसान करने चले हें तो करें, उन्हें रोकता ही कौन है ? 
यहां के अंगरेज जहां जाना चाहते हों जाय॑। में तुम्हें भी उनके साथ 
जाने की इजाजत दे सकता हूँ । पर यह नहीं हो सकता कि में फतहुचन्द 
की रकम डब जाने दूं।” यह कह कर उसने वकील की रिहाई का 
हुक्म दे दिया। 
जान स्टेकहौस ८ सितम्बर को कलकत्ते पहुंचा। कुछ और 
कर्मचारी वहां पहले ही पहुंच चुके थे। फिर से सारी परिस्थिति पर 
विचार हुआ औरर यह निर्णय हुआ कि जो लोग कासिमबाजार से आ 
गये हैं वे वहां लौट जाय॑ और फतहचन्द से समभौता कर माल खरीदना 
शुरू कर दें । समभोते के संबंध में कौं सिल का आदेश हुआ कि फतहचन्द 
को रुपये में ॥ )--अथात्‌ कुल १०७,५०० ]--दे कर मामला ते 
कर सकते हो। पर कन्तू को फिर दलाल की जगह देना कौंसिल को 
मंजूर न हुआ। स्टेकहौस भी उसके पक्ष में न था। उसने कासिमबाजार 
के एक और ही व्यापारी की सिफारिश की थी। इसका नाम बड़दत्त 
था ओर इसी को दलाल नियुक्त करना कौंसिल ने निश्चित किया। 

अन्त में मामला १३०,००० ) पर ते हो गया। २० अक्ट्बर 
(१७३०) को फतहचन्द ने यह लिखकर दे दिया कि--- 

“में जगतूसेठ इकरार करता हूँ कि, अंगरेजों के कासिमबाजार 
के दलाल कन्तू और मेरे बीच हिसाब-किताब साफ हो गया और उसके 
'जिम्में मेरा जो कुछ पावना निकला, उसे कासिमसबाजार फैक्टरी के 
प्रधान मि० स्टेकहोस न बेबाक कर दिया । अब अंगरेज कंपनी या कन्तू 
के जिम्मे मेरा कुछ भी बाकी न रहा, लेहाजा यह फारखती लिख दी |” 

फतहचन्द ने इसके कुछ ही दिन वाद मि० स्टकहौस और सि० 
रसल को साथ ले जाकर नवाब से मिलाया। पर उनके दिल में फरक 
आ गया था। इसलिए कंपनी की विशेष सहायता करने से उन्होंने हाथ 
खींचना शुरू कर दिया। ढाके में कंपनी उनके गुमाइते से फिर कुछ 
'कर्ज ले चुकी थी। जब गुमाइता तकाजा करने रूगा, तव कंपनी के कर्म- 
चारियों ने कौंसिल पर हुंडी कर उसका हिसाब चुकाया। जनवरी 
१७३१ को कलकत्ता-कॉंसिल की रोकड़ बही में उस हुंडी के भुगतान 
का जिक्र हः-- 

“ढहाके के प्रधान और उसकी कौंसिल द्वारा की हुईं हुंडी का 
भुगतान, फतहचन्द आनन्दचन्द को-- 


३०,००० ) 
बट्टा १४॥> ) ५ पाई सेकड़ा ४,३२० ) 


३४,३२० ॥* 


१३ मई को कासिमबाजार का प्रधान कौंसिल को अपनी आथ्िक् 
स्थिति से अवगत कर कूछ रुपया मांगता हैँ क्‍योंकि “फतहचन्द 
कुछ भी देने को तेथार नहीं ।* 

फरंंखसियर ने फरमान-द्वारा कंपनी को निःशुल्क व्यापार करने 
का अधिकार दे दिया था, पर नये बादशाह मुहम्मद शाह को कंपनी ने 
न तो नजराना भेजा था, न उसकी स्वीकृति ही प्राप्त की थी। यों तो 
पहले भी उसकी ओर से इस अधिकार का दुरुपयोग हुआ करता था, 
'पर इधर व्यापार बढ़ने के साथ वह दुरुपयोग भी बढ़ चला था। यह 
दुरुपयोग इस प्रकार होता कि दूसरे व्यापारी भी कंपनी के किसी बड़े 
अधिकारी की मुट्ठी गरम कर उसका दस्तक या परवाना हासिल 

कर लेते और अपने माल को कंपनी का माल बताकर शुल्क लेने-दवे 
का कोई सवाल ही नहीं खड़ा होने देते । सरकार को इससे बड़ी आथिक 
हानि होने लगी थी। उसके कर्मचारी कहीं रोक-टोक करते भी तो या 
तो घूस देकर उन्हें चुप कर दिया जाता या--अगर वे घूसखोर न हुए 
तो--धींगा-धींगी से उनकी मांग विफल कर दी जाती। नावों द्वारा 
जो माल जाया-आया करता उसके साथ सशस्त्र गोरे सेनिक भेजे जाते 
और कभी-कभी ये सेनिक चोरी और सीनाजोरी' वाली कहावत 
चरितार्थ कर बेठते । १७३१ में दो विभिन्न अवसरों पर गोरों ने गोलियां 
चला दीं। एक जगह तो दो सरकारी सिपाही मारे गये और दूसरी 
जगह, गोली का» जवाब गोली से ही मिलने के कारण, एक गोरा 
सिपाही । इन घटनाओं के कारण शुजाउद्दौला का क्षुब्ध होना 
स्वाभाविक ही था। उसने कंपनी के वकील से सफाई तलब की और 
कहा कि अंगरेजों की यही चाल-ढाल रही और हमारी प्रजा या हमारे 
कर्मचारियों के साथ वे इसी तरह पेश आते रहे तो समझ लो कि उनकी 
खेरियत नहीं। कासिमबाजार वालों ने नवाब का क्रोध शान्‍्त करने 
के लिए तरह-तरह के उपायों का अवलम्बन किया, पर उन्हें सफलता 
न मिली । नवाब ने हुक्म दिया कि मुहम्मद शाह के शञासन-काल के: 
प्रारम्भ से आज तक, चुंगी का हिसाव कर, सारी रकम कंपनी से वसूल 
की जाय | अंगरेजों के वकील ने दरबार में जाकर कुछ निवेदन करना: 
चाहा तो उसे वहां जाने की इजाजत ही नहीं मिली । हाजी अहमद से 
मिलकर उसने जानना चाहा कि नजराने से नवाब की नजर बांधी जा 
सकती थी या नहीं तो उसे यही उत्तर मिला कि जनाब, आप वह 
नजराना अपने ही पास रखिए , हम तो बादशाह का हुक्म तामील 
करने जा रहे है । 

पहले तो अंगरेजों को यह आशा थी कि शाहजादा सरफराज खां 
इस मौके पर उनकी मदद कर उन्हें आकत से बचा लेगा, लेकिन थोड़े 
ही समय में उन्हें यह भान हो चला कि फतहचन्द की शरण गये 
बिना उनका उबार होने वाला ते था। २० अक्टूबर को कासिमबाजार 
वाले लिखते हेँ कि-- 


“हमें यहां के कितने ही आदमियों से मालम हुआ हैँ कि फतहचन्द 
की बेरुखी ने ही हमारी समस्या जटिल कर दी है। हमारा 
विश्वास हैं कि जब तक वह हमारी सिफारिश नहीं करते, यह समस्या 
हल होने वाली नहीं । दो रोज हुए, हमने उनका दिल टटोला था। 
हमारी ओर से एक व्यक्ति ने जाकर पूछा कि, आप क्षंगरेजों के पुराने 
दोस्त हें, क्या वे आशा कर सकते हें कि आप फिर एक बार उन्हें बचा 
देने की उदारता दिखायेंगे ? फतहचन्द ने इसका रूखा-पुरा जवाब 
यही दिया कि में न तो अंगरेजों का दोस्त हूं, न दुश्मन । अन्त में उन्होंने 
इतना कहा कि अंगरेज अपने क्रिसी विश्वसनीय प्रतिनिधि को भेजें 
तो में उसे नवाब से और उप्तके अधिकारियों से मिला दंगा, पर अपनी 
ओर से में उनके पक्ष में कुछ भी न कहूंगा। हमारा खयाल हे कि कन्तू 
वाले मामले में फतहचन्द की जो क्षति हुईं थी उप्तकी वे हम लोगों से 
पति कराना चाहते हें। वह अपनी जबान से तो ऐसा न कहेंगे,मगर 
उनके दिल की बात यही है, और जब तक हम क्षति-प्रति नहीं कर 
देते, उनका रुख बदलने वाला नहीं | यह जरूर हे कि अगर हमने 
उनका चुकपान पूरा कर दिया तो वह फिर पहले की ही तरह हमारे 
मित्र और सहायक वन जायंगे। इसमें कुछ ख्चे तो पड़ेगा--और 
वह भी छोटी-मोटी रकम नहीं--पर जो आफत आ पड़ी हैँ उससे 
बचने का इससे सस्ता और कोई उपाय नजर नहीं आता । नवाब का 

क्रोध शान्‍्त हो सकता है तो फतहवन्द की ही सिफारिश से । अगर वह 
हमारी मदद नहीं करते तो हम और दरबारियों को चाहे जितना दें, 
हमारी जिल्लत होती ही रहेगी, हम ठोकरें खाते ही रहेंगे। 

कूछ समय तक कौंसिल इस भ्रम में रही कि उसने एक घोड़ा 
सरफराज खां को भेंट कर उसको अपनी मुट्ठी में कर लिया था 
और उसकी सिफारिश से ही वह ऐसी कठिनाइयों पर विजय प्राप्त 
कर लेने वाली थी। पर समस्या हल होते न देख वह धीरे-धीरे 
समभने लगी थी कि अब तक वह मन के छड़डू ही खाये बेटी 
थी। कासिमबाजार से आने वाले खत ने उसकी बची-खुची आशा या 
भ्रम को दूर कट्ट दिया और उसके मिजाज को अझश से फश पर छा 
दिया। २३ अक्टूबर को वह लिखती हैँ कि, “फतहचन्द को यह आशा 
दिला दो कि कन्तू वाले मामले में उन्हें जो नुकसान उठाना पड़ा, उसे 
हप पूरा कर देंगे और इस प्रकार अपनी रक्षा करा छो। हां, जब तक 
हमारी स्वीकृति न मिल जाय, यह मत कहना कि कंपनी उन्हें उस मद 
में क्या देगी। खत भेजते ही कासिमवाजार से खबर मिली कि नवाब 
एक लाख तो बादशाह के लिए और उसके अलावा “कुछ अपने लिए” 
मांग रहा था। कॉौंसिल ने दो ही दिन बाद वहां वालों को लिखा कि 
फतह॒चन्द से दरियाफ्त करो कि मामला कितना देने से ते हो जायगा--- 
“पर, ध्यान रहे कि बिना हमारी मंजूरी के कोई बात पक्की न होने 
पावे ।” 


फतहचन्द का उत्तर आशाजनक तो था, पर उन्होंने इस बात पर 
जोर दिया था कि मामला ते करने का कासिमबाजार वालों को 
अधिकार होना चाहिए । कौंसिल ने लिखा कि ,“नवाब को ४०,००० ) 
और उसके दीवान (सरफराज खां) को ५,००० ) देने की बात 


१०२ 


फतहुचन्द 


करो। इतने पर सोदा ते न हो तो दस-पांच हजार और दे सकते हो, 
लेकिन इससे अधिक नहीं । दिल्ली से न कोई मांग हुईं है, न कोई 
हक्‍्मनामा आया हैं। सारी बातें नवाब की मनगढ़ंत हैं। अगर बादशाह 
के लिए कुछ देना पड़े भी तो इसी शर्ते पर दे सकते हो कि हमें जितनी 
सनदें मिल चकी हैं, सब की सब बहाल रहें ।” 
कासिमबाजार वार जगत्सेठ से मिले और उन्हें यह वचन दिया 
कि अगर आपने हमारा पक्ष अपनाया तो हम भी आपको सन्तुष्ट कर 
देंगे। उन्होंने लेने-देने की कोई बात नहीं की, पर उनके मुनीम रूपचन्द 
ने कहा कि अगर उनसे सिफारिश करानी है तो उन्हें ५०,००० ) देना 
कबूल करो । उधर नवाब की त्योरी में रोज बल पड़ रहा था--कासिम- 
बाजार वाले कर्मचारी रोज कौंसिल को लिख रहे थे कि जितनी ही 
देर हो रही है, उतनी ही बात बिगड़ रही है--चाहे जितना खर्च पड़े, 
नवाब के साथ शीघ्र से शीघ्र, समझौता कर लेने में ही हमारी भलाई है। 
वे कासिमबाजार से महिमापुर (मुशिदाबाद) जाते-आते रहे, 
पर कोई बात ते करने का उन्हें अधिकार न था, इसलिए जगत्‌सेठ के 
सामने कोई निश्चयात्मक प्रस्ताव तन रख सके। उन्होंने एक दिन कहा 
भी कि “तुम लोगों ने इस मामले को मजाक समभ रखा हैं। जब 
नवाब फरमान छीन लेगा और व्यापार बंद कर देगा तब होश में 
आशओगे । कर्मचारियों ने कौंसिल को लिखा कि, “अगर आपका 
निश्चय हो कि उलम-त और न बढ़े तो हमें ते-तमाम करने की इजाजत 
दीजिए। सरफराज खां से तो हमें निराशा ही रही | वह बाप से इतना 
डरता है कि उसके आगे हमारी ओर से एक भी दब्द नहीं बोल सकता 
कौंसिल ने कासिमवाजार वाले कर्मचारियों को इजाजत दे दीं 
कि जो रकम देनी थी उसे घटा-बढ़ा कर वे मामले का निबठारा करा 

लें। जगतसेठ से उन लोगों को मालम हो चुका था कि सख्ती करने के 
लिए नवाब को दिल्‍ली-दरवार ने भी आदेश भेज दिया हैं ओर कौंसिल 
का यह खयाऊू गलत है कि बादशाह की इस मामले में कोई दिलचस्पी 
नहीं हैं। कंपनी की फैक्टरी पर पहरा बैठ जाने से, उन्हें यह भी 
विश्वास हो चला था कि और भी कड॒ए-कसेले दिन आने ही वाले हूँ । 
इजाजत मिलते ही उन्होंने लेन-देन की बातचीत शुरू कर दी। 

जगतूसेठ ने बताया कि दिल्ली-दरबार की मांग तो सात-आठ 
लाख रुपये की है। नवाब से जब कभी इस विषय में कुछ कहा जाता 
तब वह यही जवाब देता कि दिल्ली की जो मांग है, कंपनी उसे पूरा 
'करे। पर जगत्‌सेठ ने दो छाख पर ही मामला निबटा देने का आश्वासन 
दिया--एक लाख सम्राट के छिए, और एक राख नवाब के लिए। 
कासिमबाजार वालों ने कलकतते लिखा, “हमारी राय है कि इतना 
देकर नवाब को खुश कर देना चाहिए । इससे कम में निबटारा हमिज 
नहीं हो सकता। दो लाख देकर भी जान बच जाय तो यह फत्तहचन्द की 
मेहरबानी समभनी चाहिए।* 

नायब दीवान आल्मचन्द ने कपनी के व्यापार को नियंत्रित 
करने के उद्देश से इधर यह प्रस्ताव किया था कि (१) एक संख्या 
: निर्धारित कर दी जाय, जिससे अधिक जहाज चलाने का कंपनी को 
अधिकार न हो, और (२) कंपनी कुछ खास चीजों की तिजारत न 
करने के लिए बाध्य कर दी जाय। दीवान उससे एक कबूलियत लिखा 
लेना चाहता था। कंपनी के कर्मचारियों को बात मालूम हुईं तो वे 

झकतेंव्य-विमृढ़ होकर फतहचन्द के पास पहुंचे। फतहचन्द ने 





(० कल ५५५०५) 





“वास्तव में दीवान का काम यही करते थे, सरफराज खां बस नाम 
के लिए उस पद पर था । 

सिफारिश की और उनकी बात मानकर नवाब तथा आलमचन्द ने कुछ 
शर्तों को हटा लेना मंजूर कर लिया। फतहचन्द ने कबूलियत का मज- 
मूत कासिमबाजार भेज दिया ओर कहलाया कि अंगरेजों को इसे 
स्वीकार कर लेता चाहिए। वे पहले तो उस पर दस्तखत करने से 
इन्कार करते रहे, पर फतहचन्द के समभाने-बुभाने पर राजी हो 
गये। उन्होंने कहा कि, “जो दरवाजा वंद-सा है, उसे नवाब खोलने जा 
रहा है । फिर उसे भी तो दिल्‍ली-दरबार को बताना होगा कि हमने 
अंगरेजों को कुछ दिया है तो बदले में उनसे कूछ लिया भी है।” कंपनी 
को कबूलियत में इतना ही इकरार करना पड़ा था कि हम इस देश के 
भीतर नमक, सुपारी तथा कुछ अन्य पदार्थ एक स्थान में खरीद कर 
दूसरे स्थान में न बेचेंगे और कभी किसी वस्तु के व्यवसाय पर एका- 
धिकार जमाकर प्रजा को कष्ट न पहुंचायेंगे। 
फतहचन्द के कहने पर कंपनी के कर्मचारी दो लाख देना स्वीकार | 
कर चुके थे। पर यह रकम बादशाह और नवाब के लिए थी। दीवान 
तथा दूसरे अधिकारियों को जो देवा पड़ता, वह अरूग था। पर 
फतहचन्द ने सब मिलाकर दो लाख से भी कम में मामला निबटा 
दिय।! कंपनी को कुल १,८०,००० ) ही देवा पड़ा। इसके 
अलावा फतहचनद को ५०,००० ) देने की बात ते हुईं। कासिमबाजार 
वालों ने प्रस्ताव किया था कि कन्तु के जिभ्मे उनकी जो रकम डूब गई 
थी, वह उनको दे दी जाय। कौंसिल को यह स्वीकार न हुआ। उसने 
उत्को छिखा कि फतहथन्द की हानि की पूर्ति का नाम हगिज मत 
लना--उन्हें जो कुछ देना, उनकी सहायता के लिए क्ृतज्ञता-जश्ञापन के 
चिह्न-स्वरूप देना । फतहचन्द ने वह ५०,००० ) चाहें जो सम कर 
स्वीकार किया हो, मोटी बात यह हैं कि कंपनी ने उतना रुपया दिया 

और उन्होंने लिया। देने-लेने का नतीजा यह हुआ कि जहां कंपनी से 
मन फट चुका था, वहां फिर जुट चलछ।-कलकत्ता और कासिमबाजार 
फिर महिमापुर के सद्भाव से पूर्वदत्‌ लाभ उठाने लगे। 

३० अप्रैल, १७३० को कंपनी के वकील ने जगठ्सेठ से मिलकर 
कुछ निवेदन किया और वह उसकी फरियाद नवाब के कानों तक पहुंचाने 
दरबार में गये । जलाई में कासिमबाजार के प्रधान ने किसी कमंचारी के 
हाथ कंपनी की कोई अजंदाइ्त महिमापुर भेजी । यह थी तो नवाब के 
लिए, पर उस कमचारी को आदेश मिला था कि जगत्‌सेठ से अनुरोध 
करना कि वह इसे नवाब तक पहुंचा देने की कृपा करें। अगर उन्हें यह 
स्वीकार न हो ज्ो, उनके कहे अनुसार इसे नवाब तक स्वयं पहुंचा 
आना । जनवरी, १७३१ में हम कंपनी के वकील को फिर हिरासत में 
पाते हें। कंपनी जगतूसेठ की दुहाई देती हे और जगत्‌सेठ उसका 
छटकारा करा देते हें । नवम्बर में कंपनी से कलकत्ते के मार या खिराज 
की मद में फिर एक बड़ी रकम मांगी जाती हैँ, फिर हुज्जत शरू होती हें, 
फिर फतहचन्द बीच में पड़ते हें और कंपनी के ४०,००० ) देने पर 
भगड़ा निपट जाता हे, उसे नया परवाना मिल जाता है। इसके बाद 
एक दिन जगतूसेठ कंपनी की फैक्टरी में पधारते हें, वहां उनका स्वागत 
होता हु और उन्हें अभिनन्दन-पत्र प्रदान किया जाता हूँ। 

लेन-देन का भी वही पुराना सिलसिला शुरू हो चुका है। १७३२ 
में जब कंपनी को १५०,००० ) पटने भेजने की जरूरत पड़ती हैं तब 
फतहचन्द से उनकी वहां की कोठी के नाम एक खत लिखाकर उससे 
उधार लिया जाता है और कुछ समय बाद कासिमवाजार वालों को 
यह हिदायत भेजी जाती हैँ कि जब कभी कर्ज लेना हो तब फतहचन्द 
से ही लेना, और किसी से नहीं। १७३६ में यह हिदायत दोहराई 

जाती है। ३ मार्चे को कासिमबाजार वाले कौंसिल को सूचित करते 
हैं कि हमने इधर दो लाख रुपये फतहचन्द से लिये हैं, और आगे भी 
जब कभी कर्ज लेने की जरूरत पड़ेगी, तब आपके आज्ञानुसार उन्हींसे 
लेंगे। उसी साल जून में फतहचन्द-द्वारा की हुईं २४०,००० ) की 
हुंडी की नकल कलकत्ते पहुंचती है जिसे कासिमबाजार की फेक्टरी 
सकार चकी हैं। २ माचे, १७३८ को कासिमवाजार वाले फतहचन्द 
से १३०,००० ) कर्ज लेते हैं । लेन-देन के ऐसे ही और भी बहुत-से 
अवसर उपस्थित हुए होंगे जिनका आज कहीं कोई उल्लेख नहीं मिलता । 


१६ जून, १७३८ के कंपनी के लेखे में दर्ज हं--“फतहचन्द का 
गमाइता आया था। उसने कहा कि हमारे मालिक को ६६ थान लाल 
और ६६ थान सब्ज वनात चाहिए। पर इतना माल इस समय गोदाम 
में मौजूद नहीं। पटने की फैक्टरी को लिखा जाय कि वह फतहचन्द के 
गुमाइते को ७ गांठ सब्ज बनात दे दे और ५० ), थान की दर से उसकी 
कीमत हमारे नाम टांक ले। हम फतहचन्द से भुगतान ले लेंगे। पटने 
वालों ने लिखा कि फतहचन्द के गमाइते ने बनात ले जाने में देर को 
इसलिए माल दूसरे के हाथ बिक गया।” २७ फरवरी, १७३९ के लखे 
में लिखा है--“हमें इस बात का खेद हैँ कि फतहचन्द को बनात न 
मिली और उन्हें निराश होना पड़ा। पर दोष उन्हीं के गुमाइते का है। 
हम आशा करते हें कि वर्तमान परिस्थिति में वह इसके लिए हम पर 
नाराज न होंगे। 


जिस 'परिस्थिति' की ओर यह इशारा था वह नादिरशाह के 
आक्रमण, और उसके इरातव लोट जाने ले ही मशिदाबाद में 

शुजाउद्दौला की मृत्यु के कारण उत्पन्न हो गई थी। 

१३ मारे, १७३९ को कासिमवाजार वालों ने कलकत्ते खबर 
भेजी कि शुजाउद्दौला परछोक सिधार चुका हे। उधर ९ मारे को 
नादिरशाह दिल्‍ली में दाखिल हो चुका था। 

भारतवषे के इतिहास में नादिरशाह की चढ़ाई उन प्रचंड आधियों 
में से एक थी जो उत्तर-पश्चिम से यहां आई हैं और यहां की सलठतनत 
को भकभोर कर हमें अपरिमित हानि पहुंचा गई हैं । ऐसी आंधी का 
भटका हमें बहुत दिनों से नहीं खाना पड़ा है, फिर भी भविष्य में सतर्क 
रहना ही बृद्धिमानी का काम होगा। 

नादिरशाह ने लटमार के तौर पर जो कुछ किया उससे ढोल की 
योर खुल गई ओर यहां की हुकूमत का खोखछापन सारे संसार को 
प्रत्यक्ष हो चछा। अकबर और औरंगजेब के वंशज, बल-विक्रम में, 
उनके पासंग भी नहीं रह गये थे और मुगल-साम्राज्य की इतनी 
अधोगसि हो चुकी थी कि अब उसका संभलना असम्भवप्राय था। 

जगतसेठ-परिवार के छिए यह समय घोर संकट का रहा होगा । 
मुशिदाबाद में शुजाउद्दौला की मृत्य और दिल्‍ली में नादिरशाही का 
दोरदोरा--इन दोनों दुर्घटनाओं के कारण फतहचन्द को गहरी हानि 
उठानी पड़ी। दिल्ली में उनके दो सगगे-संबन्धी मार डाले गये। बचने 
वालों में दो-राय मुहकम सिंह और राजा ४डालचंद-वहां से भाग कर 
मुशिदाबाद जा बसे। उत्तर भारत में कुछ समय के लिए वाणिज्य- 
व्यापार बंद-सा हो गया। लछूढपाट से जो नुकसान हुआ उसके अलावा 
दिल्ली में जगत्सेठ की कोठी को चंदा भी भरता पड़ा। उधर बंगाल 
से नये नवाब-सरफराज खां-को नादिरशाह की मांग पूरी करने के 
लिए जो कुछ भेजना पड़ा या फतहचन्द को जो कुछ जुटाना पड़ा वह 
रकम अछग थी। 

( ३) 


कंपनी से सरफराज खां के शासन-काल में दो बार नजराना तलब 
किया गया और दोनों बार कंपनी के कर्मचारियों को सहायता के लिए 
फतहचन्द के पास जाना पड़ा। पहली बार नजराना तरूब किया गया 
सरफराज खां के गद्दी पर बंठन के कछ ही दिन बाद | कंपनी के प्रार्थना 
करने पर फतहचन्द ने हाजी अहमद से बातें कीं और दस हजार पर ही 
सौदा पटा दिया। कंपनी उतना देने में भी आनाकानी करने लगी 
पर फतहचन्द ने सलाह दी कि इसे फौरन दाखिल कर दो, वर्ना हाजी 
अहमद चिढ़ जानें पर कुछ और लेकर रहेगा । हाजी अहमद खां की 
दूसरी मांग अक्टूबर १७३९ में हुईं। उस समय तक सरफराज खां को 
तीनों प्रान्तों की निजामत का फरमान मिल चुका था और बकौल हाजी 
अहमद, ऐसे अवसर पर भी नवाव नजराना पाने का हकदार था। 
कंपनी की ओर से कहा गया कि हम लोगों ने जो रकम शुजाउददौला की 
नजर की थी वही नये नवाब की भी नजर करेंगे, पर हाजी अहमद ने कहा 
कि इधर समय असाधारण बीता है और अमन-चेन कायम रखने के 
लिए नवाब को काफी खर्चे करना पड़ा है, कंपनी को कम से कम 
दस हजार तो देना ही चाहिए। २ मार्च, १७४० को कासिमबाजार 
क्टरी के प्रधान मि० आयर, “फतहचन्द और आल्मचन्द के परामइं 
के अनुसार नजर पेश करने दरबार्‌ में गये और दस हजार 
दे आये। 
लेन-देन भी पहले की ही तरह जारी रहा। ७ अप्रैल के लेखें 
में लिखा है--“जगत्सेठ फतहचन्द आनन्दचन्द से हमने १) संकड़ा 
माहवार सद पर १२१,०००) रुपये कर्ज लिये और ५ तारीख को 

उन्हें इसकी दर्शती हुंडी कर दी । उनसे दो छाख लेने की बात थी, 
उतना पूरा हो गया । इससे पहले पटना-फैक्टरी वाले फतहुचन्द के 
गुमाइते से २५०,००० ) कर्ज ले चुके थे और कलकत्ता कौंसिल के नाम 
चालीस दिन की मुददती हुंडी कर चुके थे। इस हुंडी का भुगतान 
३० जुलाई को हुआ, ऐसा उल्लेख मिलता हे । 


सरफराज खां न तो अपने पिता की तरह लोकप्रिय हो सका न 
उसकी-सी सफलता ही प्राप्त कर सका। तकदीर ने उसे जहां ले जाकर 
बेठा दिया था वहां से उसके दृश्मन की तदबीर ने प्रायः एक ही साल 
बाद हटा दिया और हटने के मानी यह हुए कि उसे राजसिंहासन के 
साथ अपने प्राण-भी गंवाने पड़े । 


शुजाउद्दोला खां मरते समय पुत्र को यह उपदेश दे गया था कि 
हाजी अहमद, आलमचन्द और फतहचन्द को मंत्री बनाये रखना। 
सरफराज खां ने पिता के इस उपदेश का कहने को ही पालन 
किया । नाम के लिए तो यह मंत्रिसभा कायम रही, पर अब काम 
दूसरे ही आदमियों की सलाह से होने लंगा। इससे दिल फिर गये, 
मनमूटाव बढ़ने लगा और दरबार में दो दल पेदा हो गये । 


बंगाल का तत्कालीन इतिहास जिन फारसी ग्रंथों से जाना जा 
सकता है उनमें सब से ऊंचा स्थान है “सेरुूू मुताखरीन का।” 
प्रकाशित ग्रथों में उसके, बाद नाम लिया जा सकता है तो 
“रियाजुस्सलादीन” का। एक का लेखक था सैयद गुलाम हुसैन खां 
' और दूसरे का गुलाम हुसेन सलीम । इनमें दूसरा सरफराज खां का 
पक्षपाती था और पहला उसके शत्रु अलीवर्दी खां का--यश्यपि सत्य 
के अनुरोध से यह कहना पड़ता है कि सेयद गृलाम हुसेन खां ऊंचे 

दर्ज का इतिहासकार और लेखक था और उसके दृष्टिकोण में गुलाम 
हुसेन सलीम की-सी संकी णता न थी। अलीवर्दी खां का पक्षपाती होते 
हुए भी उसने सरफराज खां के दोष ही नहीं दरसाये हें, उसके गुणों 
पर भी प्रकाश डाला ह। 

“मुताखरीन'” का कहना हैँ कि सरफराज खां आदमी तो भला 
था, पर उसमें शासन-सम्बन्धी योग्यता का अभाव था। नमाज पढ़ना, 
रोजा रखना--ऐसे काम तो वह बड़ी लगन से किया करता, पर 
राज-काज से सम्बन्ध रखने वाले मामलों में वह हाजी अहमद, फतहचन्द 
या आलमचन्द की सलाह को कोई वजन न देता--बल्कि हाजी 
लत्फल्ला, मर्दान अली खां, मीर मतंजा जेसे लोगों,के कहे अनुसार 
चलता जो उसके दिल में घर कर चके थे और जो इन तीनों के, खास 
कर हाजी अहमद के, विरोधी या शत्र थे। हाजी अहमद की निन्‍दा 
करना, उसकी फबतियां उड़ाना--यह इनका नित्य नियम था। 
हाजी अहमद इनकी करतूतों से अपने भाई अलीवर्दी खां को आगाह 
करता रहता और उसे मुशिदाबाद पर चढ़ाई करने के लिए उभाड़ता 
भी रहता था । 

“रियाज में लिखा है कि शजाउददौला के शासन-काल में 
अलीवर्दी खां ने महम्मद शाह के वबजीर कमरुद्दीन खां से लिखा-पढ़ी 
कर, अपने लिए 'महाबतजंग बहादुर की उपाधि प्राप्त कर ली। 
शुजाउद्दौला के तो नहीं, पर सरफराज खां के मन में खटठका हुआ 
और अलीवर्दी खां के विषय में दोनों के दो मत हो चले। बात यहां 
तक बढ़ी कि बाप ओर बेटे में अनबन भी हो गई । अलीवर्दी खां 
महत्त्वाकांक्षी था। अपने भाई हाजी अहमद को सहायता से, उसने 
कूटनीति से काम लेना आरम्भ कर दिया। सरफराज खां और उसके 

सौतेले भाई मुहम्मद तकी खां के बीच भेद-भाव इतना बढ़ गया कि 
एक दूसरे का जानी दुश्मन हो गया । कुछ समय बाद मुहम्मद तको 
खां की मृत्यु हो गई और उसकी जगह शुजाउद्दौछा ने अपने दामाद 
मृशिदकूली खाँ को उड़ीसा के नायब-नाजिम का पद दिलाया। 
मुशिदाबाद में हाजी अहमद, फतहचन्द ओर आलमचन्द इन तीनों 
का एक गुट बन गया था और जब तक शुजाउद्दोला जीवित रहा,. 
राज-काज का वास्तविक संचालक यही त्रिगुट बना रहा । 

४ रियाज ” में यह भी लिखा है कि सरफराज खां के नाजिम 
होने पर यह त्रिगुट राजकीय विषयों में पहले की अपेक्षा 
अधिक हस्तक्षेप «करने लगा । नवाब की इच्छा थी ओर बेगमों की 
भी इच्छा थी कुछ पुराने सरदारों-मनसबदारों की तरक्की 
करने की, पर त्रिगुट के विरोध के कारण यह न हो सका। फिर तो 
इसका साहस यहां तक बढ़ा कि यह रात-दिन यही वंदिश बांधने ऊुगा 
कि किसी प्रकार अलीवर्दी खां को मुशिदाबाद की मंसनद मिरू जाय 
और वह तीनों प्रान्‍्तों का नाजिम वन जाय। “रियाज के 
लेखक का यह भी कहना है कि अपने षड़यंत्र में इस त्रिगृट 
को पूरी सफलता प्राप्त हुईं। नादिरशाह के नाम से मस्जिदों में खुतबा 
पढ़ा जाना--उसके नाम पर सिक्‍कों की ढलाई होना--ऐसे काम 
इसी की सलाह से हुए थे। बंगाल से काफी बड़ी रकम उसके कूच करने 
से पहले दिल्ली भेजी जा चुकी थी--जिसमें राजस्व के अलावा शुजा- 
उद्दोला खां का निजी धन भी शामिल था। पर नादिर« 
शाह के विदा होते ही दिल्‍ली में सरफराज खां पर दोषारोपण होने 
लगा कि उन कामों के लिए वही जिम्मेबार था, और कमरुददीन खां 
तथा निजामुल्मुल्क के कान भरे जाने छगे। नतीजा यह हुआ कि दिल्ली- 

दरबार से अलीवर्दी खां को निजामत मिल गईं और सरफ़राज खां 
के काले कारनामों के लिए उसे प्राण-दंड देने का हुक्मनामा भी अलीवर्दी 
खां को भेज दिया गया । जब त्रिगुट ने देखा कि यहां तक काम बन चुका 
तब उसने सरफराज खां को यह बता कर कि आमदनी को देखते हुए 
: खर्च बहुत अधिक होता जा रहा हे,उससे सेनिकों की संख्या घटाने की 
स्वीकृति ले ली। उसकी सेना के प्रायः आधे सैनिक बरखास्त कर दियें 
गये | पर एक ओर नवाब की सेना से आदमी हटाये जाते, दूसरी 
ओर वे ही अलीवर्दी खां की फौज के लिए भरती कर लिये जाते। हाजी 
अहमद ने अपने भाई की धन से भी बड़ी सहायता की । अलीवर्दी खां 
चुपचाप लड़ाई की तैयारी करता गया। जब सरफराज,खां को मालम 
हुआ कि षड़यंत्रकारी मुशिदाबाद से दिल्ली तक सुरंग खोद चुके हें तब 
उसने अलीवर्दी खां की जगह अपने दामाद सेयद मुहम्मद हसन को 
बिहार का नायब नाजिम बनाता तथा कुछ और हेरफेर करना चाहा । 
पर त्रिगुट के समकाने-बुकाने पर इस कार्य को भी उसने स्थगित 
कर दिया। मंत्रियों ने कहा कि वाषिक आय-व्यय का हिसाव तीन 
महीने बाद होनेवाला हे--बेहतर होगा कि जमाखच्े हो जाने से 
पहले कोई अदल-बदल न किया जाय। सरफराज खां भोला-भाला 
था। उसने फिर उनकी वात मान ली और शत्रु को अपना संगठन और 
भी ठोस कर लेने का मौका दे दिया। 


मुशिदाबाद में हाजी अहमद के विरुद्ध रोज एसी चाल चली 
जाती--दोनों भाइयों के स्वार्थ पर आयात करने की ऐसी चेष्टाएँ 
होतीं--कि अलीवर्दी खां को लड़ाई के लिए कटिबद्ध हो जाना पड़ा। 
व्यवहार-कशल होने के कारण उसने दिल्‍ली-दरबार में प्रभावशाली 
व्यक्तियों से सम्बन्ध स्थापित कर लिया था। अब उसकी ओर से यह 


१६३ 


ज गत्‌सेठ 

प्रयत्न होने छगा कि तीनों प्रान्तों का नाजिम वह बना दिया जाय 
और सरफराज खां को उस पद से हटा दिया जाय। उसने 
राजस्व के अछावा एक करोड़ भेंट करना स्वीकार किया। यह भी 
करार किया कि सरफराज खां की जो निजी सम्पत्ति होगी उसे जब्त 
कर दिल्‍ली पहुंचा दूंगा। इस प्रयत्न में अलीवर्दी खां पूर्णतः: सफल हुआ । 
शुजाउद्दौला के मरने के प्रायः एक ही बरस बाद दिल्‍ली से अलीवदी' 
खां को सनद मिल गईं और यह आदेश भी कि अगर सरफराज खां 
विरोध करे दो उसे जीवित मत रहने देना ।--( मुताखरीन”) । 


अलीवर्दी खां ने अपने दामाद जेनुद्दीन अहमद खां को अपना 
नायब बनाकर बटने में छोड़ा और सुसज्जित सेना के साथ मुशिदाबाद 
की ओर रवाना हुआ। इससे कुछ दिन पहले वह अपने ज्योतिषी से 
महूर्त या साइत निकलवा चुका था और पत्र-द्वारा अपने “मित्र जगतु- 
सेठ फतहचन्द को ' प्रस्थान के दिन की सूचना भेज चुका था। जब उसके 
सभी हिन्दू और मुसलमान सेनिक--अपनी अपनी रीति से--शपथ 
ग्रहण कर, उसका अखीर तक साथ देने की प्रतिज्ञा कर चुके, तब उसने 
अपनी इस यात्रा का असली अभिप्राय जताया और कच का डंका 
बजवाया। जब मुशिदाबाद थोड़ी दूर रह गया, तब उसका भेजा 
हुआ पत्र जगतूसेठ के हाथ में पड़ा। पत्र-वाहुक को वह पत्र उसी दिन 
उन्हें देने का आदेश था। जगत्सेठ ने जो उसे पढ़ा और तारीखें 
मिलाई, तो समझ गये किअलीवर्दी खां तिलियागड़ी के इस ओर पहुंच 
चुका हें और मुशिदाबाद पहुंचने में उसे चार ही पांच रोज और लगने 
वाले हैं। फोरन वह घोड़े पर सवार हुए, सरफराज खां के पास पहुंचे 
और अपने रंग-ढंग से घबराहट दिखाते हुए उस पत्र को सरफराज 
खां के हाथ में देकर कहा कि मुझे सनन्‍्देह है कि अलीवर्दी खां राज- 

महल पहुंच चुका हे। साथ ही उन्होंने एक दूसरा पत्र निकाल कर 
सरफराज खां को दिया। अलीवर्दी खां ने यह पत्र उसी के नाम लिखा 
था। इसका सारांश था--“मेरे' भाई हाजी अहमद को अपमानि 
करने और हमारे - परिवार-मात्र की बेइज्जती करने की इधर 
इतनी चेष्टाएँ हुईं हें कि मुझे विवश होकर यहां तक आना पड़ा हूँ। 
में आपका वही वफादार नौकर हूं और मेरी नेकनीयती के बारे में 
आपको कोई शुबहा नहीं होना चाहिए। मेरी प्रार्थना यही हे कि आप 
हाजी अहमद को सक्टम्ब मेरे पास आने की इजाजत दे दें।” बहुत 
'तर्क-वितक के बाद यह ते हुआ कि हाजी अहमद को जाने दिया जाय। 
अलीवर्दी खां: की नेकनीयती का तो किसी को विश्वास, न हो सका, पर 
'लोगों ने यही कहा कि हाजी का रहना-न रहना बराबर हे। लड़ने की 
'तैयारी कर आगे बढ़ना निश्चित हुआ। सरफराज खां आगे बढ़ा भी, 
'पर तेयारी जेसी होनी चाहिए थी, न हो सकी। दोनों दलों के बीच कुछ 
समय तक दूत जाते-आते रहें और समभोते की बात चलती रही। 
'पर कोई नतीजा न निकका और लड़ाई न रुक सकी | इस लड़ाई में 
'सरफराज खां मारा गया। रायरायां आल्मचन्द भी बरी तरह घायल 
हुए और बाद को उन्होंने हीरे की कनी खाकर आत्महत्या कर लछी। दो 
दिन बाद अलीवर्दी खां मुशिदाबाद शहर में दाखिल हुआ। पहला 
'काम उसने यह किया कि सरफराज की मां के पास पहुंचा और उससे 
'यह कहकर माफी मांगी कि जो होनी थी हो चुकी ---“इतिहास में 
'सदा के लिए मेरी कृतध्नता की कहानी लिखी जा चुकी ।” उसे 
'आइवासन देकर और उससे विदा ग्रहण कर वह “चहल्सतुरन' में 
गया ओर वहीं तख्तनशीन हुआ |--( “मुताखरीन” ) 


सरफराज खां और अलीवर्दी खां के बीच होने वाली लड़ाई का जो . 

वर्णन “रियाजुस्सलातीन में मिलता है, वह इस वर्णन से भिन्न है । 
उसमें यह दिखाने की चेष्टा की गई है कि बहुत'से पदाधिकारी हाजी 
अहमद से मिले हुए थे और उनके विश्वासघात के कारण ही सरफराज' 
खां की वैसी हार हुई । जब अलीवर्दी खां का हरावल राजमहल पहुंच 
चुका, तब सरफराज खां को उसके मुशिदाबाद की ओर चल पड़ने की 
खबर मिली। फिर भी रायरायां आलमचन्द उसे यही समभाने की 
कोशिश करते रहे कि “अलीवर्दी खां का उद्देश बुरा नहीं, वह केवल 
आप से मिलने के लिए आ रहा है ।  सरफराज खां को उसकी बात पर 
विश्वास न हुआ। जो सेना बच रही थी और जो सरदार, मनसबदार 
तथा जमींदार ब्विश्वास करने योग्य थे, उन्हें साथ लेकर वह दुश्मन का 
मुकाबला करने के लिए मुशिदाबाद से चला। चलने से पहले ही उसे 
यह मालम हो चुका था कि तोपखाने में बारूद की जगह कूड़ा-करकट 
और गोलों की जगह ईंट भरी हुईं थीं । हाजी अहमद का एक रिश्तेदार 
उस विभाग के अध्यक्ष के पद से हटाया गया और उस पद पर एक 
पुतेंगीज की नियुक्ति हुईं। तीन-चार दिन बाद शहर से थोड़ी ही दूर 
पर पहली लड़ाई हुईं । इसमें अलीवर्दी खां की फौज को हार खानी पड़ी ।' 
अगर रायरायां आलमचन्द ने फिर विश्वासघात न किया होता तो 

शत्रु के दल में भगदड़ मच जाती और हार-जीत का उसी दिन निर्णय 
हो जाता। पर उसने सरफराज खां से जाकर कहा कि दोपहर की 

गरमी किसी से बरदाइत नहीं हो रही है, अगर लड़ाई जारी रखी गईं 

तो अपने बहुत से आदमी और घोड़े, गरमी और प्यास से ही छटपटा 
कर, प्राण त्याग देंगे; अच्छा हों कि आज लड़ाई मुलतबी की जाय और 

कल मोरचा लेकर दुश्मन का खातमा कर दिया जाय ।” सरफराज 

खां के ज्योतिषियों या सरदारों की राय ऐसी न थी--उनका कहना 

था कि लड़ाई स्थगित करने में लाभ नहीं, हानि ही हानि हे--फिर भी 
मवाब ने उनकी एक न सनी ओर जो प्रस्ताव आलमचन्द ने किया था 
उसी को स्वीकार कर लिया। कुछ देर बाद उसे अलीवर्दी खां का ए 
खत मिला, जिसमें उसने लिखा था कि मेरी वफादारी में जरा भी फर्के 
नहीं पड़ा है--में आपकी सेवा में उपस्थित होकर केवल अपने को 
निर्दोष प्रमाणित करने यहां आया हूं । सरफराज खां को संसार का 
अनभव नहीं के बराबर था, उसने अलीवर्दी खां की बात अक्षरश:ः 
सत्य मान ली , और बेवकफी से सारे फसाद की जड़ हाजी अहमद को 
अपने भाई के पास जाने दिया। उसके साथ शुजा कछी खां और ख्वाजा 
बसन्‍्त पानी की थाह ले आने के लिए भेजे गये। अलीवर्दी खां ने इनके 
सामने करान की कसम खाकर कहा कि कल दिन चढ़तें ही यह सेवक 
अपने स्वामी के सामने उपस्थित होकर क्षमा-याचना करेगा। वास्तव 
में कसम खाने के लिए जो चीज उप्तने हाथ में ली थी वह कुरान 
की प्रति नहीं कर बेठन से लपेटी हुई, एक ईंट थी। फिए उस 
से ख्वाजा बसन्‍्त को दो सौ अशर्फियां भी मिलीं। उन दोनों बेबकफों नें 
जो कुछ देखा-सुना, उससे उन्हें विश्वासहो गया कि अलीवर्दी 
अब सचमुच पदचात्ताप कर रहा हे और वह नवाब के पांव पड़ने ही 
ला हेँ। पड़ाव पर लौटकर उन्होंने जो कहानी सुनाई उससे सब 
लोग निद्चन्त हो गये और लड़ाई की तैयारी के ब्रदले अलीवर्दी खां 
की जियाफत की तैयारी होने ऊगी। उधर दुश्मन रात भर चोकन्न रहें 
और सरफराज खां की फौज के जो लोग साजिश में शामिल थे, उनसे 
मिलते-जुलते और सलाह-मशविरा करते रहे। सरफराज खां के दो _ 
सेनापतियों ने चेतावनी दी भी तो उसने उस पर कुछ भी ध्यान नहीं 
दिया, वल्कि उन्हीं लोगों को डांटने-डपटने लूगा। पौ फटने से पहले ही 

अलीवर्दी खां नेगोलावारी शुरू करा दी। फिर भी कछ देर तक 
सरफराज खां यही समझे बठा रहा कि तोपों की बाढ़ से शायद उसकी 
सलामी उतारी जा रही हैँ और अलीवर्दी खां उससे मिलने आ 
रहा है। 


इसके वाद “रियाज में उस दिन होने वाली लड़ाई का विस्तृत 
वर्गन है, जिसमें उसके दल के कुछ लोग तो मैदान छोड़ कर भाग चले, 
क्‌ूछ तैयार न रहने के कारण गाजर-मृली की तरह काट डाले गये, 
और थोड़े से लोग उसकी ओर से वीरतापूर्वक लड़े भी तो उनसे कुछ 
बन न पड़ा। खद सरफराज खां “अपने ही दल के किसी विश्वासघातक 
की बंदूक से चलने हुईं गोली का शिकार हुआ। रायरायां आलमचन्द 
को दगाबाजी का यह बदला मिलता कि सिर में एक तीर छगने से वह 
बुरी तरह घायल हुआ और फिर अपने घर पहुंच कर, पश्चात्ताप के साथ 
उसने हीरे की कनी चाट ली और यों आत्महत्या कर ली। अलीवर्दी 
खां के दल में विजय-दुंदुभी बजने लगी, उसे बधाइयां मिलने लगीं। 
हाजी अहमद ने शहर में जाकर लोगों को अपने पक्ष की जीत की खबर 
सुनाई और शान्ति-रक्षा का सबको आश्वासन दिया। अलछीवर्दी खां 
वहां चार रोज बाद पहुंचा और मसनद पर जा बठा | सरफराज खां जो 
कुछ धन छोड़ गया था, वह सब आसानी से उसके हाथ रंग गया। 
अलीवर्दी खां ने पत्नी-वत धारण कर रखा थ।, इससे सरफराज खां के 
हरम की ओर उसका ध्यान बजाने वाला न था, पर वहां जो डेढ़ हजार 
उसकी बीवियां और दासियां थीं, उन्हें हाजी अहमद और उसके बेटे 
तथा दूसरे सम्बन्धी अपने अपने घर ले गये। 

अलीवर्दी खांभऔर सरफराज खां के वीच यह लड़ाई, भागी रथी 
के तट पर गिरित नामक स्थान में हुई थी--नादिरशाह के ईरान 

लौट जाने के ग्यारह और शुजाउद्दौला के प्राण छूटने के प्रायः चौदह 
महीने बाद। 
इस क्रान्ति को सफल बनाने में जगत्‌सेठ का बहुत बड़ा भाग था, 
यह स्पष्ट हैं। “मुताखरीन” में इसका जो वर्णन है उसके अनुसार 
सरफराज खां ने अपने व्यवहार से उन्हें इतना असन्तुष्ट और रुष्ट कर 
दिया था कि उन्हें विवश होकर हाजी अहमद से मिल जाना पड़ा। 
“रियाज” में उन्हें त्रिगुट में शामिल बता कर, यह दिखाने की चेष्टा 
की गई है कि वह भी प्रभृत्व के भूखे थे और सरफराज खां के समय में 
पहले से भी अधिक मनमानी करने लगे थे । “रियाज" में जो कुछ लिखा 
है उसका ध्वन्यात्मक अर्थ यह है कि अपनी दाल गलत न देख कर ही 
उन्होंने अलीवर्दी खां का पक्ष अपना लिया था और सरफराज खां के 
मंत्री होते हुए भी काम उसके हित के विरुद्ध करने लगे थे। 
पर जान पड़ता है कि बहुत पहले ही फतहचन्द इस नतीजे पर 
पहुंच चुके थे कि योग्यता के अभाव के कारण, सरफराज खां मुशिदकुली 
खां का उत्तराधिकारी होने योग्य न था। वास्तव में नाजिम के पद के 
सम्बन्ध में उत्तराधिकार या वरासत का कोई सवाल उठ ही नहीं 
सकता था। सम्राट्‌ जिसको चाहता उस पद पर रख सकता या उससे 
हटा सकता था। जहां तक जगत्सेठ की पृष्ठपोषकता का सम्बन्ध था, 
यह सरफराज खां को उस समय भी प्राप्तन हो सकी थी, जब मुशिदकुली 
खां ने अपने दामाद के वजाय अपने नाती को सम्राट से फरमान या सनद॑ 
दिला देने की चेष्टा की थी। शुजाउद्दौला के मरने पर, सरफराज खां 
को दिल्ली से स्वीकृति मिली भी तो देर से, और फिर कुछ महीनों के 
भीतर ही दिल्‍ली ने अपना वह निर्णय बदल कर अलीवर्दी खां को 
नाजिम नियुक्त कर दिया। अगर फतहचन्द ने अलीवर्दी खां की इस 

सिलसिल में सहायता की तो इसी कारय कि बंगाल, बिहार, उड़ीसा 
जैसे प्रान्तों की निज/मत की जिम्मेवारी बहुत भारी थी और यह जिम्मे- 
बारी उठाने की दृष्टि से, अलीवर्दी खां से योग्य व्यक्ति मिलना 
कठिन था। 

पर इस सारी घटना के बरसों बाद, इंस्ट इंडिया कंपनी के एक 
अंगरेज कर्मचारी ने सरफराज खां और फतहचन्द के बीच अनबन हो 
जाने का वास्तविक कारण यह बताया कि नवाब ने जगत्सेठ की 
पौत्र-वध्‌ की मुंहदिखाई पर तुल कर उसे अपने महल में बुलूवाना 
चाहा और जब जगत॒सेठ किसी तरह उसके प्रस्ताव से सहमत न हुए 
तब उसने मनझरानी की और महल में उस बालिका को एक रात 
रख कर दूसरे दिन अबने घर जाने दिया। पर यह सारी कहानी 
या तो चंडखाने की गप थी या उसकी अपनी मनगढंत थी । चुंकि उसका 
हवाला देकर और लेखक भी उसकी बा दोहरा च॒क हैं, सत्यासत्य के 
निर्णय के लिए एक दूसरे अंगरेज लेखक का मत परिशिष्ट के रूप में 
उद्धृत कर दिया गया है। उसमें ईस्ट इंडिया कंपनी और जगत सेढ- 
परिवार के सम्बन्ध पर विशेष रूप से प्रकाश डालने वाले मि० लिट्ल 
ने यह भली भांति दिखा दिया है कि कंपनी का वह कर्मचारी कितना 
सच्चा या विश्वसनीय था और उसकी इस कहानी में क्‍या तथ्य था | 
एक किवदन्ती यह हे कि सरफराज खां को बताया गया था कि 
फतहचन्द मुशिदक्‌ली खां से कोई बड़ी रकम उधार ले चुके थे या 
उनके जिम्में उसके कई करोड़ रुपये बाकी रह गये थे, पर जब उसने 
उनसे अदायगी के लिए तकाजा किया, तब फतहचन्द ने कहा कि न तो 
पझेने कभी ऐसा कर्ज लिया, न मेरे जिम्मे ऐसी कोई रकम बाकी है| पर 
यह बात भी निराधार ही जान पड़ती है । किसी प्रामाणिक इतिहास- 

ग्रंथ में इसका उल्लेख नहीं मिलता। अगर इसमें कछ भी सचाई 
होती तो कम से कम “रियाजुस्सलातीन का लेखक इसका 
उल्लेख किये बिना न रहता । 


० 


अलीवर्दी खां राज-सिहासन पर बेठ जाने के बाद भी कुछ समय 
तक प्रजा के हृदय-सिहासन पर न बेठ सका | प्रजा की दृष्टि में 
सरफराज खां की हत्या कृतघष्नता की चरम सीमा थी, कारण कि 
सरफराज खां उसका स्वामी ही नहीं, उसकी बांह गहने और उसके 
यरिवार-मात्र को ऊपर उठानेवाले शुजाउददौला खां का पुत्र भी 
था। पीठ पीछे होने वाली आलोचना में तमाम अलीदर्दी खां और 
हाजी अहमद के नाम धरे जाते और उनके प्रति घणा तथा निन्‍दा से 
भरे हुए भाव प्रकट किये जाते। पर अलीदर्दी खां ने अपने गुणों से 
ऐसी परिस्थिति पर भी विजय प्राप्त कर ली और अपने नाम पर 
लगे हुए धत्जे को मिटा-सा दिया। उसमें साहस था, श्रमशीलता 
थी और साथ ही ऊंचे दर्जे की राजनीतिज्ञता थी। उसका ध्यान 
सदेव इस ओर रहता था कि तीनों प्रान्‍्तों में अमन-चैेन कायम 
रखने के लिए कुछ भी उठा न रखा जाय। वह सच्चरित्र भी था। 
गिरिया के मैदान में जो सफलता अधूरी रह गईं थी उसे पूरा करने 
का विशेष अवसर उसे तब मिला, जब तीनों प्रान्तों पर मराठों के 
आक्रमण होने लगे और वह जी-जान से अपनी प्रजा की रक्षा करने 
लगा। 


नाजिम हो जाने पर अलीवर्दी खां ने अपने बन्ध-बान्धवों को 
उदारतापूर्वक पुरस्कृत किया। हम देख चुके हूँ कि उसके तीन भतीजे 

थे जिनके विवाह उसकी लड़कियों के साथ हुए थे। इनमें नवाजिश 
. मुहम्मद खां को बंगाल के दीवान का पद मिला। साथ ही वह ढाका, 
चटगांव, चिपुरा, सिलहूट का नायब नाजिम भी नियुक्त हुआ। 
जनुद्दीन अहमद खां विहार का नायब नाजिम बना दिया गया। 
इसके बेटे को अलीवर्दी खां ने गोद ले रखा था और वही पीछे 
सिराजुद्दोल्ला के नाम से मशहूर हुआ। उड़ीसा अभी अलीवर्दी खां 
के कब्जे में न था, पर सईंद अहमद खां को उसने वचन दिया कि उस 
पर अपना आधिपत्य होते ही तुम वहां के नायब नाजिम बना दिये 
जाओगे। हाजी अहमद का दामाद अताउल्ला खां भागलपुर का 
फोजदार नियुक्त हुआ। इसी प्रकार और सम्बन्धी तथा सहायक भी 
पुरस्कृत किये गये । प्रत्येक की पदोन्नति हुईं, प्रत्येक का मनसब बढ़ा, 
प्रत्येक को नई खिलअत या खिताब मिला। हिन्दुओं में चैनराय 
और राजा जानकीराम के नाम भी इसी सिलसिले में लेने लायक 
हैं। चेनराय रायरायां आलमचन्द का पेशकार था। वह अब स्वयं 

रायरायां की उपाधि पाकर अलीवर्दी खां का दीवान हुआ। राजा 
जानकोराम पहले इसी पद पर रह चुका था। इसकी भी पदोन्नति 
हुई और यह सेना-विभाग में दीवान बना दिया गया। 
अलीवर्दी खो के शासनकाल में दो खास बातें ये हुईं कि तीनों 
प्रान्तों में शीया-सम्प्रदाय के मुसलमानों का महत्त्व बढ़ा और 
पटता-मुशिदाबाद जेसे नगर शीया-संस्कृति के प्रधान केन्द्र बन 
गये । उधर सरकारी विभागों में हिंदू अधिकारियों की भी 
संख्या-वृद्धि हो चली । 

अलीवर्दी खां ने मुशिदावाद पर चढ़ाई करने से पहले बादशाह 

को जो एक करोड़ रुपये देने का वादा किया था, उसे तो उसने मसनद 

पर बेठते ही भेज दिया, पर सरफराज खां की सम्पत्ति और राजस्व 
की मद में बाकी निकलने वाली रकम को भेजने में कुछ देर हुईं। 
इसकी वसूली के लिए दिल्‍ली से मुरीद खां नामक दरवारी बंगाल 
भेजा गया। ज्योंही अलछीवर्दी खां को इसकी सूचना मिली, उसने 
मुरीद खां को लिखा कि में स्वयं आपसे मिलने राजमहल आ रहा 
हूं, आप तब तक पटने में विश्वाम करें तो अच्छा होगा । फिर दोनों 
की सकरीगली में मुलाकात हुईं। अलीवर्दी खां ने हिसाव तो चुका 
ही दिया, मुरीद खां का भी मुंह मीठा कर उसे वहां से सम्मानपूर्वक 
विदा किया । सरफराज . खां की जो निजी जायदाद जब्त की जा 
चुकी थी और जो अब मुरीद खां के हवाले की गईं, उसमें “लाखों 
रुपये नकद” के अछावा “'सत्तर लाख के जवाहरात"”, सोना-चांदी 
के सरोसामान, कीमती कपड़े और कितने ही हाथी-घोड़े भी शामिल 
थे 

दिल्‍ली की ओर से निद्चिन्त होते ही अलीवर्दी खां ने कटक 
की ओर से भी निर्श्चितता प्राप्त करने का उद्योग आरम्भ कर दिया। 

उड़ीसा में पहले से ही, ग्ुजाउद्दौला खां का दामाद मुशिदकुछी 
खां नायब नाजिम था। उसके और अलीवर्दी खां के बीच सन्धि की 


* “रियाजुस्सलातीन” में जो कुछ लिखा है वह इससे कुछ भिन्न ह 
अगर उसकी बात मानी जाय तो सरफराज खां की सम्पत्ति की मद में अलीवर्दी 
खां ने कुल चालीस लाख रुपये ही भेजे । हां, सम्राट्‌ के प्रधान मंत्री कमरुद्दीन 
खां को उससे तीन छाख और आसफ जाहनिजामुल्मुल्क को एक लाख अवश्य 
मिले। “रियाज” में यह भी लिखा है कि अलीवर्दी खां ने सरफराज खां के 
प्रतिनिधि राजा युगलकिशोर से सांठ-गांठ करके तीनों प्रान्तों की सनद हासिल 
कर ली । 

बातचीत होने लगी और दोनों यहां तक सहमत हो गये कि लोगों को 
जान पड़ा कि सन्धि होकर ही रहेगी। वास्तव में होने वाला कुछ और 
ही था! “मुताखरीब' का कहना है कि मुशिदकुली खां की स्त्री और 
उसके अपने दामाद मिर्जा वाकिर खां ने उसे इतना उभाड़ा कि अनि- 
उछुक होते हुए भी उसने सम्धि के नियमों के पालन का विचार त्याग 
दिया और लड़ने-भिड़ने की बात सोचने रूगा। अलीवर्दी खां को 
इसका पता चला तो उसने मुशिदक्‌ली खां को लिखा कि, “में तुमको 
किसी तरह का नुकसान पहुंचाना नहीं चाहता,फिर भी यह निर्चित-सा 
है कि अगर तुम कटक में रहे, तो हम दोनों में से किप्ती को भी शान्ति न 
मिल सकेगी । इसलिए में आशा करता हूं कि तुम अपने परिवार के 
लोगों और अपने माल-असबाब को साथ लेकर फौरन या तो दविखव- 
प्रदेश चले जाओगे, या--तुम्हारी इच्छा हो तो--मुशिदाबाद होकर 
हिन्दुस्तान! पत्र पाकर मुशिदकुली खां कुछ भयभीत अवश्य हुअ,, 
पर अपनी स्त्री और अपने दामाद को लड़ाई के लिए अधीर देखकर 
उसने फिर सन्धि या सुलह का नाम नहीं लिया, बल्कि अलीवर्दी खां 
को यह लिखकर आग में घी डाल दिया कि, “मेरे प्रतिनिधि* ने मेरी 
ओर से जो कुछ ते किया, वह मेरी इच्छा के विरुद्ध हैं--में उसे स्वीकार 
नहीं कर सकता। अब हम दोनों के झगड़े का निवटारा तलवारूद्वारा 

# “मताखरीन” के अनुस्तार यह सूरत का निवासी था और इसका नाम 
आगा मुहम्मद तको था। “रियूजुस्सलातीन” के अनुसार सुलह को बातचीत 
मुशिदकुली खां की ओर से मुखालिस अली खां ने शुरू की । यह हाजी अहमद 
का दामाद था, पर मुशिदकूली खां के साथ रहता आया था । अलीवर्दी खां और 
हाजी अहमद ने इसके द्वारा मुशिदकूली खां को ऐसा आश्वासन दिलाया कि वह 
'निर्चिन्त होकर सो गया। उधर मुखालिस खां मुशिदक्‌ली खां के सरदारों को 
फोड़-फोड़ कर अलीवर्दी खां के मतलब का काम करने रूगा। 

ही होगा।” इस चुनौती के जवाब में अलीवर्दी खां ने मुशिदाबाद 
नगर की रक्षा का भार अपने भाई हाजी अहमद और अपने भतीजे 
को सौंपा और आप रकाब में पर रख, दस-बारह हजार चुने हुए 
सवारों के साथ शुभ मुह॒तत में उड़ीसा-प्रान्त की ओर रवाना हुआ। 


यह बात सन्‌ १७४० के अन्तिम दिनों की हेँ। अलीवर्दी खां को 
उड़ीसा में एक साल से भी अधिक समय बिताना पड़ा । मुशिदक्‌ली खां 
से उसका मुकाबला वालेश्वर से थोड़ी ही दूर पर हुआ। इस लड़ाई 
में अलीवर्दी खां की जीत कुछ ऐसे कारणों से हुईं, जो उसक शत्र के 
दुर्भाग्य और उसके अपने सौभाग्य के सूचक थे। अगर मिजा बाकिर ने 
अपने ससुर की इच्छा के विरुद्ध, आवेश में आकर अपना स्थान न छोड़ 
दिया होता--अगर उसकी फौज का अफगान-स रदार आबिद खां दुश्मन 
से मिलकर विश्वासघात न कर बेठता--तो जीत संभवतः मुशिदक्‌ली 
खां की होती,अलीवर्दी खां की नहीं । वास्तव में हुआ यह कि मिर्जा 
वाकिर के ब्री तरह घायल हो जाने के कारण फौज में भगदड़ मच गईं 
और जब मुशिदक ली खां ने बचने का और कोई उपाय न देखा, तब 
उसको साथ लेकर भटपठद एक जहाज में जा बेठा और खुद भी भाग 
कर मछलीवन्दर जा पहुंचा । रतिपुर और जगजन्नाथपुरी का राजा * 





* “रियाजुस्सलातीन” के अँगरेजी अनुवादक गुलाम हुसैन सलीम ने 
अपनी पाद-ठीका म इसका नाम हाफिज कादिर बताया हँ और कहा है कि 
यह रतिपुर (खर्दा) का राजा और पुरी के मन्दिर का प्रबन्धकर्ता था। मालूम 
नहीं, यह बात किस आधार पर लिखी गई है । इस पुस्तक में पुरुषोत्तम या पुरी 
के राजा का उल्लेख है । “मृताखरीन” में लिखा हैं कि यह ( रतिपुर का राजा था 
और जगन्नाथ का भी ।/ आगे चलकर “मुताखरीन” ने इसे स्पष्टतः: हिन्दू” 
राजा बताया हूँ। 

उसके मित्रों में था और यह गाड़े का ऐसा साथी निकला कि इसकी 
सहायता से उसके बाल-बच्चे, नौकर-चाकर सभी, माल-असवाब के 
साथ, अलीवर्दी खां के कटक पहुंचने से पहल ही वहां से चल पड़े और 
सक्‌शल दविखनव पहुंच गये । यहां निजामुल्मुल्क के राज्य में मुशिदकुछी 
खां को पहले ही शरण मिल चुकी थी। उधर विजेता अलीवर्दी खां ने 
कटक पहुंचकर प्रान्त के बड़े-बड़े जमींदारों को बुलवाया और राज- 
भक्ति का आश्वासन मिल जाने पर उन्हें सम्मान-प्रदान कर विदा 
किया। अपने दूसरे. दामाद सईद अहमद खां को उड़ीसा का नायब 
नाजिम बनाने के लिए वह वचनबद्ध था, इसलिए उसे कटक बुलवा- 
कर उसने अपनी वह प्रतिज्ञा भी पूरी कर दी। 

सुशासन की दृष्टि से अलीवर्दी खां को जो कुछ आवश्यक जंचा 


उसे पूरा कर, वह मुशिदाबाद लौट गया। पर कटक में अहमद खां की 


अयोग्यता के कारण परिस्थिति सुधरते के बजाय दिन-दिन विगड़ने 
लगी, लोगों में उसके प्रति असन्तोष का भाव बढ़ने लगा, भीतर ही 
भीतर एक दूसरी क्रान्ति के लिए रंग-मंच तेयार होने लगा। इस सब 
के लिए प्रधानत: दोषी शाह अहिया नामक एक 'फकीर' था जिसकी 
अहमद खां से पुरातवी जान-पहचान थी, जो घृमता-फिरता कटक जा 
पहुंचा था और जिसकी अब दरबार में तूती बोलने छूगी थी । वास्तव में 
यह कोई योगी-यती नहीं, बल्कि दुश्चरित्र ढोंगी था। इसकी क्संगति 
का फल यह हुआ कि नायब नाजिम दुराचारी बन गया और लुंपटता 
की राह पर तेज कदमों से आगे बढ़ने रूगा। इससे जनता में बडा 
ही असन्तोष फंछा और मिजा बाकिर के पक्षपातियों को अपनी 
अभीष्ट-सिद्धि के लिए अनायास ही उपयुत्रत वातावरण मिल गया । 

अचानक मिर्जा बाकिर ने कटक पहुंचकर ऐसा मपदा मारा कि 


१२६ 


$-..० ७ ७ _ 


फतहचन्द 
सईंद अहमद खां से तख्त और ताज तो छिन ही गये, उसे अपनी निजी 
सम्पत्ति से भी हाथ धोना पड़ा और सपरिवार बंदीगृह में बन्द होना 
पष्टा। कठक के नागरिक विद्रोही हो गये थे और उनके इस विद्रोह के 
फलस्वरूप ही क्रान्तिकारियों को ऐसी जाशातीत सफलता प्राप्त 
हुई थी। 

अलीवर्दी खां को कुछ बातों की खबर पहले ही मिल चुकी थी 
और वह कटक जाने की तेयारी भी कर चुका था। अबमाल्म हुआ कि 
विद्रोहियों की सहायता से मिजा बाकिर पूर्णत: सफल हो चुका था और 
अहमद खां को कंदखाने में जान के लाले पड़ रहे थे। हाजी अहमद और 
उसकी स्त्री ने तो सलाह दी कि अगर मिजा बाकिर उनके बेटे को 
सपरिवारछोड़ दे, तो उससे लड़ा न जाय और उड़ीसा उसी को दे दिया 
जाय । पर अलीवर्दी खां को यह सलाह ठीक नहीं जंची। हां, जितनी 
तेयारी वह कर चुका था, वह काफी नहीं थी--उसे लगा कि अगर 
निजामुल्मुल्क मिजा बाकिर की पीठ पर न होता तो यह इतने बल 
और वेग से आक्रमण न कर सकता । इसलिए उसने लाव-लशकर बढ़ा 
कर ही कटक जाना और दुश्मन को ताकत की आजमाइश करना 
युक्तिसंगत समझा। अब उसने घुड़सवारों की संख्या बढ़ाकर बीस 
हजार कर दी और सेना को सुसज्जित करने में कोई भी कसर न छोड़ी । 

जब तेयारी पूरी हो चुकी, तब उसने कटक की ओर प्रस्थान किया । 
वहां दोनों दलों का मुकाबला नगर से थोड़ी ही दूर,महानदी के 
कितारे हुआ। इसमें फिर मिजे बाकिर की हार हुईं और फिर उसे 
मैदान छोड़ कर दक्खिन भागना पड़ा। अपने कंदी अहमद खां 
को वह साथ लेता गया था। रथ पर इसके साथ दो तूरानी 
सरदार तेनात थे। इन्हें आदेश मिल चुका था कि दुश्मन के 

पास पहुंचते ही अहमद खां के पेट में खंजर घुसेड़कर उसे मार डालना । 
_ रथ के चारों ओर पांच सौ मराठे सवारों का पहरा था और इन्हें भी 
आज्ञा मिल चुकी थी कि अगर अनहोनी हो जाय और दूसरे दलवाले 
रथ के पास पहुंच जाय॑ तो तुममें से प्रत्येक आदमी पहले अपना बरछा 
रथ के आर-पार कर दें, फिर अपनी जान बचाने का प्रयत्न करे। पर 
जब अनहोनी सचमुच हो के रही तब न तो तूरानियों के खंजर,न मराठों 
के भाले ही अहमद खां का बाल बांका कर सके । मराठों को जो आज्ञा 
मिल चुकी थी, उसका उन्होंने पालन अवश्य किया, पर इसका नतीजा 
यही हुआ कि एक तूरानी सरदार मारा गया और दूसरा घायल होकर 
उसकी लाश के ढ़ीचे दबक गया। अहमद खां ने भी झूक या लेट कर 
अपनी जान बचाई* | इतने में ही उस रथ की तलाश में दौड़धप करने 
वाल मुस्तफा खां, मीर जाफर खांक, महम्मद अमीन खां, दिलेरखां आदि 
सरदार आ पहुंचे और उनके पहुंचते ही अहमद खां को कंद से छटकारा 
मिला, उसकी जिन्दगी की मीयाद बढ़ गईं। अलीवर्दी खां के दल में 
हथे का पारावार न रहा। जब अहमद खां अपने चचा के पास पहुंचा, 
तब अलीवर्दी खां ने उठकर उसे छाती से छगा लिया और कुछ देर तक 


आनन्द-विभोर बना रहा। फिर उसने अहमद खां को नह॒वा 


न्‍अिलन अपनाना चनननत घना कक कम क-भ० %। 'क सा भाबकत १००च० ३५ ५ व ३)१४ ५३००५" ३५७ ७ ३ कप) ाााअमकमकन+ तन न५ १ कानभानभ तक 


+ “रियाजुस्सलातीन” में यह कथा कुछ और प्रकार से मिलती है। 
उसम॑ लिखा हे कि अहमद खां के साथ रथ में एक ही शख्स खंजर लेकर 
बेठा था और वह था मुशिदक्‌लछी ज़ां का भाई हाजो मुहम्मद अमीन | फिर उसमें 
पांच सो को जगह कुछ दो ही घुड़सवारों का जिक्र है, जिनके बरछों ने अहमद 
खां की जगह हाजी मुहम्मद अमीन का खातमा कर दिया। 

| मीर जाफर अलीवर्दी खां का मीरबख्शी था । इसका पूरा नाम था 
मीर मुहम्मद जाफर खां बहादुर । यह अछीवर्दी खां के सौतेले भाई मीर मुहम्मद 
भमीन का बहनोई था । 

उसे नई खिलअत देकर तथा कलगी, सरपेच, मोतीमाल आदि से 
विभूषित कर मसनद पर बंठाया। इसकी स्त्री और लड़के-बाले 
बारहवाटी के किले में कद थे। वहां से सब के सब मुक्त कराये गये और 

यहीं बुलवा लिये गये | इसके बाद अलछीवर्दी खां के आदेश से वे 
मुृशिदाबाद के लिए रवाना हुए। अहमद खां को देखने के लिए उसके 
मां-बाप अधीर हो रहे थे, इसलिए उसका जल्द से जल्द मुशिदाबाद 
पहुंच जाना आवश्यक था | आप अलीवर्दी खां कुछ समय के लिए कटक 
में ही ठहर गया और सुशासन की दृष्टि से-जो उत्तम प्रबन्ध हो सकता 
था वह हो जाने के बाद ही उसने मुशिदाबाद की . राह ली। 


उसकी अनपस्थिति में वहां हाजी अहमद और जमत॒सेठ फतहचन्द 
उसके प्रतिनिधि-स्वरूप काम करते जा रहे थे। रायरायां आरूमचन्द 
की मृत्यु के बाद मंत्रिमंडल के सदस्य यही दोनों रह गये थे और इनके 
उत्तरदायित्व के ही भरोसे अलीवर्दी खां अपनी राजधानी से इतनी 
दूर के दौरे पर जा सकता था या प्रवास में महीनों बिता सकता था । 
फतहचन्द की कोठी और कंपनी के बीच आथिक सम्बन्ध पूर्वबत्‌ 
ही बना रहा और इस सम्बन्ध से कम्पनी प्ववत्‌ ही छाभ उठाती 
रही । ७ जुलाई सन्‌ १७४० को उसे १२१,००० )कर्ज लेना पड़ा और 
इस कर्ज का भगतान उसने जगत्सेठ की कोठी को चांदी बेच कर 
किया। दिसम्बर १७४० में कासिमबाजार के कर्मचारियों ने कोंसिल 
को लिखा कि हमें फतहचन्द को १२ ) सेकड़ा सालाना ब्याज देना 
पड़ता है, हमें आशा हैं कि आपके लिखने पर वह यह दर घटा कर ९ ) 
कर देंगे। इस पर प्रेसिडेंट ने उन्हें लिखा कि, “बरसों से कंपनी १२ ) 
सेकड़ा ब्याज देती आ रही है, पर इतना भारी बोर उठाने में अब वह 
असमर्थ है। हमारी प्रार्थवा है कि कासिमबाजार की फैक्टरी को जितने 
१२९ 

रुपये की जरूरत हो, आप ९ ) सैकड़ा सालाना ब्याज पर दिया करें ।” ' 

यह प्रार्थना स्वीकृत हो गईं। २१ दिसम्बर को ही वहां वालों को 

. ६०,००० ) कर्ज लेना पड़ा। यह रुपया उन्हें ९) सेकड़ा ब्याज पर 
ही मिला। 


नमक की खरीद-बिक्री करने का कंपनी या उसके अंगरेज कमें- 
चारियों को कोई अधिकार नहीं था। वास्तव में इस अधिकार से दूसरे 
व्यापारी भी वड्चित थे। नमक की खरीद-बिक्री से जो कुछ लाभ 
होता, उसका हकदार स्वयं नवाब नाजिम था। फिर भी अंगरेजों की 
. धृष्टता ऐसी थी, कि वे उस क्षेत्र में समय-समय पर घुस ही जाते और 
जो कुछ हाथ लगता, लेकर बाहर निकल आते | हाजी अहमद कान में 

.. तेल डालकर बेठने वाला न था। उसने कंपनी के वकील को बुलवाया 
और कहा कि,“व्यापार-सम्बन्धी जो अधिकार अंगरेजों को प्राप्त हें, 
वे सम्राद की अपनी प्रजा को भी प्राप्त नहीं । उनके लिए यह अत्यन्त 
लज्जाजनक बात हे कि वे फिर भी मर्य्यादा के भीतर नहीं रह सकते 

. और जो छोटी-मोटी चीजें खास कर यहां के लोगों के लिए छोड़ दी 
गई थीं, उन्हें भी हथियाने लगे हें। फिर नमक के इजारेदार तो खुद 
... नवाब हे--उनके साथ इस तरह पेश आने के मानी क्‍या ? ” वकील से 
... यही जवाब बन पड़ा कि, “कंपनी इस विषय में कुछ भी नहीं जानती । 

. अंगर उसके कुछ कर्मचारियों ने नमक की खरीद-बिक्री की है, तो बिना 


.... उसकी जानकारी और इजाजत के ।” पर हाजी अहमद जानता था कि 


असलियत क्या है । इसलिए उसने गरम होकर ऐसी भिड़की सुनाई कि 
वकील को चुप्पी साध लेनी पड़ी | उसने सारा वत्तान्त कलकत्ते 
..... लिख भेजा। वहां यह ते हुआ कि जगत्सेठ को लिखा जाय कि आप 
..... हाजी अहमद को समझरा-बुझा कर यह मामछा निबटा दें। जगत्‌सेठ 

ने उनके अनुरोध की रक्षा कर हाजी अहमद से क्षमा-प्रदान करा दिया। 
कंपनी को कूछ १३,१९३ ) नकद देना पड़ा--और यह प्रतिज्ञा करनी 
पड़ी कि भविष्य में अंगरेज नमक की खरीद-बिक्री से कोई सरोकार न 
रखेंगे। फतहचन्द की सिफारिश से इस मामले का निबटारा हो जाने 
की सूचना कोंसिल को देते हुए, कासिमबाजार के कार्यकर्ता फरवरी 
१७४१ में लिखते हं--हमें अपना भाग्य सराहना चाहिए कि इतना 
ही देकर हम इस संकट से मुक्त हो गये । यह निश्चित हें कि अगर 
फतहचन्द की कृपा न होती और नवाब यहां से इतनी दूर न. होता तो 
हम इतने सस्ते न छुटते ।” 
मार्चे १७४१ में कंपनी ने जगत्सेठ से १५०,००० ] कर्ज लिया । 
नवम्बर में उसने ५०,००० ] चुका दिया। मार्च १७४२ में सूद का 
हिसाब हुआ तो, उस मद में कंपनी के जिम्मे १२,००० ) निकला। 
इसका तो उसने कलकत्ते में भुगतान कर दिया, पर असल बाकी ही रहा । 
क्‌छ और रुपये की जरूरत पड़ी । इसलिए कंपनी की ओर से तीन हेंड 
'नोट और लिखे गये--एक ११०,००० ) का, दूसरा १००,००० ) का 
ओर तीसरा ९०,००० ] का। साथ ही पुराना हेड नोट बदल दिया 
'गया। किसी हेड नोट में महाजन का नाम 'जगत्सेंठ फतहचन्द आननन्‍द- 
'चन्द' लिखा था तो किसी में सेठ महताबराय। कहीं-कहीं यह नाम 
“जगत्सेठ फतहचन्द ' ही मिलता हूेँ। वास्तव में तीनों ही नाम 
प्रचलित थे--कम से कम कंपनी के कागजात में तीनों ही मिलते हें। 
सेठ महताबराय फतहचन्द के पौत्र थे--अर्थात्‌ सेठ आनन्दचन्द के 
पुत्र । कोठी का मशहूर नाम “जगद्सेठ फतहचन्द सेठ आनन्दचंद 
ही था ओर उन दोनों व्यक्तियों के मर जाने पर भी कई साल तक 

इस नाम का व्यवहार होता रहा। यों तो सेठ आनन्दचन्द अपने 


पिता के जीवन-काल में ही परल्लोक सिधार चुके थे। 


कंपनी को किस हँडनोट की बाबत कितना चुकाना पड़ा, थह 


नीचे के विवरण से जान पड़ेगा:--- 


(१) 
महाजन जगतृसेठ फतहचन्द ता० २१ मार्च, १७४१-४२ 
को चुकाया गया 
असल १००,००० ] 
सूद ८ नवम्बर तक (७ महीने , १८ दिन का 
९ ) सेकड़ा के हिसाब से) . ५,७०० ) 
१००५,७०० ) 
बट्टा १५॥ ) सेकड़ा १६,३८३॥ ] 
२१२२,०८३।। ) 
(२) 
महाजन जगत्‌सेठ फतहचन्द ता० २६ मार्च, १७४१-४२ 
को चुकाया यया 
असल ह ९०,००० ) 
सूद (उसी हिसाव से, उसी तारीख 
तक--अर्थात्‌ ७ महीने १३ दिन का ) ५,०१७॥ ) _ 
क्‍ ९५,०१७॥ ) 
बट्ठा. १५॥ ) सेकड़ा _ १४,७२७॥०)६ 
९०९,७४५० ६ 

(३) 
महाजन जगत्‌सेठ फतहचन्द आनन्दचन्द 
को चुकाया गया 
असल 
सूद (उसी हिसाब से, उसी तारीख 
तक--अर्थात्‌ ७. महीने १३ दिन का ) 


बद्ा १५॥ ] सेकड़ा 


(४) 
महाजन सेठ महताबराय .. 
को चुकाया गया 
असल द द 
सूद (उसी हिसाब से, उसी तारीख 
तक--अथात्‌ ७ महीने १३ दिन का) 


बद्ठा १५] सेकड़ा 


कूल भुगतान 


फतहुच मद 


तारीख वही 


' १५१०,००० ) 


६,१३२॥।॥ ) 


११६९,१३२।॥ ) 
१८,०००७॥। हे हे 


१३४,१३३) ९ 


तारीख वही 
१००,००० ) 


५,५७५ ) 
१००,५७५ ) 
१६,२६४२ ) 

१२१,९३९० ) 


. - ४८७,९००॥॥।८ )३ 


मुशिदाबाद और कलकत्ते के बीच वाणिज्य-व्यापार का स्रोत 
अपनी साधारण गति से बह रहा था, मिर्जा बाकिर की सहायता 

करने के लिए मयूरभंज के राजा का प्राणान्त* कराके, अलीवर्दी 
खां उधर के जंगलों में शिकार खेलता और प्राकृतिक सौंदय्य को आंख 
भर देखता हुआ बंगाल की ओर लौटा जा रहा था। बिहार में जनुद्दीन 
खां भोजपुर के इलाके को सर कर चुका था--भोजपुर के बाद मगह 
की बारी आ चुकी थी--और “मुताखरीन” के लेखक का पिता सेयद 
हिदायत अछी खां, टेकारी (गया) के राजा सुन्दरसिह और पलाम्‌ 
के राजा जयकिशनराय की मदद से रामगढ़ (हजारीबाग) के किले 
पर सरकारी भंडा फहराकर और आस-पास के पहाड़ी इलाके में भी 
अपने मालिक का सिक्का जमाकर उसी ओर कहीं सस्ता रहा था--कि 
अचानक एक टिडडी-दल के पश्चिम दिशा से टट पड़ने की खबर मिली 
और बंगाल-ब्िहार-उड़ीसा के इतिहास में एक ऐसे अध्याय का आरभ 
हुआ, जिसकी भीषणता लोगों को बहुत बरसों तक भूलने वाली न थी । 
यह मराठों-द्वारा होने वाली बंगाल पर पहली चढ़ाई थी । अलीवर्दी 

खां के समय में ऐसी ओर भी चढ़ाइयां हुईं। इनसे तीनों प्रान्तों की 
विशेष क्षति इस कारण हुईं कि मराठे उधर जमकर बेठने और शासन 
करने के उद्देश से नहीं,बल्कि लट-पाट करने अथवा चौथ वसलर करने 
के उददेश से ही जाते रहे और हाथ छूगने वाले धन को नागपुर या 
अन्यत्र पहुंचाने रहे। उनकी इन चड़ाइयों के फलस्वरूप जगतृसेठ 
को भी लटना पड़ा, अंगरेजों को कलकत्ते की रक्षा के लिए एक 
काफी लम्बी और गहरी खाई खुदवानी पड़ी और अलीवर्दी खां को 
अन्त में विवश होकर उड़ीसा-प्रान्त मराठों के हवाले कर देना पड़ा । 
मराठों-द्वारा होने वाले आक्रमण के स्रोत का उद्गम स्थान नागपुर 


7. 


* “रियाजुस्सलातीन” में लिखा है कि अलीवर्दी खां ने कुछ दूर तक 
उसका पीछा किया, पर वह पकड़ा न जा सका। 

था, जहां रघृजी भोंसले ने बरार की ओर से बढ़ते-बढ़ते अपना अधिकार 
जमा लिया था। यह बिम्बाजी भोंसले नामक सरदार का पुत्र था और 
किसी समय सातारा में शिवाजी के पोत्र शाह का कछृपा-पात्र बन 
चुका था। शाहू के आदेश से इसने अपने चचा कान्होजी को पराजित 
कर कंदखाने में डलवा दिया और १७३० के लगभग सेना साहेब का 
पद तथा बरार का अधिकार पाकर यह गिनती में आ गया। रघुजी 
महत्त्वाकांक्षी था। पुरव की ओर पांव पसारने की गुंजाइश देखकर 
इसने उधर वही काम करना शुरू किया, जो शिन्दे, होलकर, पंवार, 
गायकवाड़ आदि दूसरी दिशाओं में कर रहे थे । 


बंगाल पर मराठों की पहली चढ़ाई रघजी के प्रधग्न-मंत्री भा 
पन्‍त कोल्हटकर के नायकत्व में हुईं। इतिहास में यह भास्कर पंडित 
के नाम से प्रख्यात हैं। इसके साथ मीर हबीब * भी था, जो पहले 
ढाके में और फिर कटक में मुशिदकुली खां का नायब रह चुका था 
और जो उसके हारकर भाग जाने पर रघुजी भोंसले से यह चढ़ाई 
कराने के उद्देश से नागपुर जा पहुंचा था। रघुजी ने इसके अलावा 
एक और मुसलमान सरदार को उच्च पद देकर भास्कर पंडित के साथ 
भेजा था। इसका नाम अछी करावरू था। 
भास्कर की सेना में पच्चीस से चालीस हजार घड़सवार थे और 
उसने छोटा नागपुर-प्रदेश होकर बंगारू पर आक्रमण किया था। ' 


* इसका परा नाम था मीर हबीब अदिस्तानी। जिसका जिक्र ऊपर आ. 
चुका है । “मृताखरीन” का बयान है कि मराठों से गुप्त सम्बन्ध रखते हुए भी यह 
अलीवर्दी खां के बदंवान पहुंचने तक उसके साथ बना रहा; फिर लड़ाई में घायल 
होने पर भास्कर पंडित के दल में जा मिला | “मुताखरीन'म इस संभा- 
बना का भी उल्लेख हैँ कि रघुजी के उकसाने वाला निजामुल्मुल्क था । 

मुबारक मंजिल (मेदिनीपुर)क पास अछीवर्दी खां को पक्की खबर 
मिली कि मराठे बर्दवान के विलकूछ पास पहुंच चुके थे। उस समय 
बहुत थोड़े-से सेनिक उसके साथ रह गये थे, वाकी या तो खेत आ चुके 
थे या बर्खास्तहो चुके थे या मुशिदाबाद पहुंच चुके थे। फिर भी अलीवर्दी 
खां ने बर्देवान पहुंचकर मराठों का मुकाबला किया। वहां उसे काम- 
यांबी हासिल न होसकी-बल्कि उसे हार खाकर किसी तरह जान वचाते 
हुए मुशिदाबाद की ओर सरकना पड़ा | कटवा पहुंचने पर दम मारने की 
फुरसत मिली भी तो मालूम हुआ कि मराठे वहां पहले ही पहुंच चुके 
थे और लूट-पाट मचाकर तथा खेतों, खलियानों और बचखारों में 
आग लगाकर फिर हवा हो चुके थे। 
बरसात करीब थी और अलीवर्दी खां पीछे हटते-हटते अपनी 
राजधानी के पास पहुंच चुका था। भास्कर पंडित का विचार 
वीरभूम के रास्ते नागपुर लौट चलने का हुआ, पर मीर हबीब ने 
इसका विरोध किया। “मुताखरीन” के लेखक का कहना हैं कि 
“मीर हबीब अपनी जान पर खेलकर मराठों का इतना उपकार 
क्र चुका था कि उसके विरोध की उपेक्षा नहीं की जा सकती थी। 
इंरान से चलकर एक मामूली फेरीवाले के रूप में यहां आनेवाले इस 
शख्स की तारीफ करनी होगी कि जिसके लिए काला अक्षर भेंस बराबर 
था, उसने अपनी गुण-गरिमा से अपने लिए विशिष्ट पद प्राप्त कर लिया | 
केठिन से कठिन परिस्थिति- में भी वह घबराने या डांवाडोल होने 
वाला न था।अगर एक युक्ति विफल हो जाती तो पांच और युक्तियों 
को पेश करते उसे देर न लगती। सेनापतित्व के सम्पादन में भी वह 
बराबर धीर-वीर बना रहता। जब उसने भास्कर पंडित का प्रस्ताव 
सुना, तब बंगाल से इतना थोड़ा लेकर हो चल देना उसे स्वीकार नहीं 

आ। उसने अपने प्रधान से कहा कि अगर आप रुपया चाहते हें तो 
मुझे एक हजार घड़सवार दीजिए, में अलीवर्दी खां के मशिदाबाद 
पहुंचने से पहले ही वहां पहुंच जाऊंगा और जहां शहरपनाह तक नहीं 
उस दहर के एक जगत्सेठ के ही घर से इतना धन ला दंगा कि आप 
सन्तुष्ट हो जायंगे। मीर हबीब की सलाह और उसकी दलीलों का 
भास्कर पडित पर ऐसा असर पड़ा कि उसके साथ कोई एक हजार 
अच्छे से अच्छे सवार कर दिये गये और वह घोड़े को एड़ लगा कर 
फौरन मुशिदाबाद रवाना हुआ। अलीवर्दी खां को इसकी भनक मिल 
गईं। वह राजधानी की परिस्थिति को अच्छी तरह जानता था और 
उसे यह विश्वास न हो सकता था कि उसका भाई या भतीजा नगर- 
तिवासियों की रक्षा कर सकेगा। इसलिए वह स्वयं फटपट चल पड़ा । 
पर जहां अलीवर्दी खां को मुशिदाबाद पहुंचने में दो दिन लगे, वहां मीर 
हबीब एक ही दिन में वहां प्रहुंच गया | अलीवर्दी खां के पहुंचने से पहले. 
ही वह जगत्सेठ का घर लट चुका था और वहां से दो करोड़ रुपये 
तथा कुछ अन्य सम्पत्ति लेकर अदृश्य हो चुका था। उसने नगर के कुछ 
अन्य भागों को भी लूटा।एक काम यह किया कि अपने 
भाई मीर शरीफ के घर पहुंच कर उस को अपने साथ ले लिया ।” 


मुशिदाबाद के लोगों को मार्च (१७४२) में खबर मिली थी कि | 
भराठे बंगाल में प्रवेश कर च॒के हें और लठ-पाट करते तथा गांवों और 
शहरों को जलाते हुए वीरभूम की ओर बढ़ते आ रहे हैं। मराठों का 
ऐसा आतंक था कि इस समाचार के पहुंचते ही लोग शहर छोड़कर 
जहां-तहां भागने लगे । जो छोग भागने में असम थे, वे भी अपने-अपने _ 
माल-असबाब को मुशिदाबाद से बाहर भेजने लगे। अप्रैल बीतते-बीतते 
शहर बहुत-कुछ खाली हो चुका था और वहां प्रायः सरकारी कमचारी- 

मात्र रह गये थे। कासिमबाजार का भी यही हाल था--वहां एक भी 
व्यापारी नहीं रह गया था। जगत्सेठ ने पहला काम यह किया कि अपने 
परिवार को और कहीं भेज दिया, फिर जितना धन मुशिदाबाद से 
हटाया जा सकता था, उसे हटवाना शुरू किया। इससे लोगों की घबराहट 
ओर भी बढ़ गईं। फतहचन्द ने अपना कुछ धन कलकत्ते भेज दिया, 
इसका कंपनी के कागजात में उल्लेख मिलता है। और व्यापारियों नें 
भी यही किया। एक ही दिन २०७ नावें कलरूकत्ते पहुंचीं । इनमें एक नाव 
पर जगतुसेठ के ही पन्द्रह तोड़े रुपये थे। 


मई में हाजी अहमद को अपने भाई का एक खत मिला था, जिसमें 
अलीवर्दी खां ने बर्दवान से लिखा था कि मराठे मुभसे एक करोड़ 
रुपया मांग रहे हैं, पर में उन्हें कानी कौड़ी देने को भी तैयार नहीं। 
हाजी अहमद ने,'फौ रन फतहचन्द को बुलवाया और उन्हें अपने खास कमरें 
में ले जाकर वह खत पढ़ सुनाया। उसने यह भी बताया कि मराठों 
के व्यूह को भेदकर अलीवर्दी खां मुशिदाबाद की ओर निकल आया है 
और इस समय उसका पड़ाव कठवा में है, जहां कठिनाइयों के होते 
हुए भी वह कहीं अधिक सुरक्षित हैं। मई में ही मीर हबीब ने जगत्‌- 
सेठ के घर पर छापा मारा और जो धन वहां से हटाया न जा सका 
था, उसे लट ले गया। 


“मुताखरीन” का अंगरेजी अनुवाद करनेवाला* इस प्रसंग 
में लिखता है कि--- " 
“जिसका घर मीर हबीब-द्वारा लूटा गया, उसका नाम जगत्‌सेठ 


+ अतुवादक एक फरासीसी था जिसने इस्लाम को ग्रहण कर अपना 
नाम हाजों मुस्तफा रख लिया था। 

आलमचन्द #* था। यह व्यक्ति संसार में सब से धनी था। आज भी 
(१७८६) उस घरातने में कम से कम दो हजार आदमी गुजर-बसर 
करते हैं। वहीं से लटेरे पूरे दो करोड़ ले गये। ये सारे रुपये एक ही 
टकसाल के अर्थात्‌ आरकाट के ढले हुए थे, यह बात और भी विशेषता- 
पूर्ण थी। यूरोप के किसी भी बादशाह को ऐसा धक्‍का लगता तो वह 
बेहोश हुए बिना न रहता, पर जगत्‌सेंठ पर इसका असर नहीं के बराबर 
पड़ा और यह परिवार पहले की ही तरह दर्शनी हुंडी के जरिये, सरकार 
को एक-एक करोड़ तक का भुगतान करता-कराता रहा। यह बात 
बंगाल में इतनी विख्यात है कि इसे प्रमाणित करना अनावश्यक है। 
लट के माल के साथ मीर हबीब भास्कर पंडित के पड़ाव पर पहुंचा, 
जो उस समय वीरभूम जिले में कहीं था। उसने अपनी सफलता की 
ओर उसका ध्यान आकर्षित करते हुए इस बात पर बहुत जोर दिया कि 
बंगाल में अभी और बहुत-कुछ हाथ रूग सकता हैँ, पर उसके लिए 
यहां कुछ और समय बिताने. की जरूरत है। उसने यह भी कहा कि 
जल्दबाजी करता और इतना थोड़ा-सा धन लेकर ही चल देना बड़ी 
मूखंता होगी और इसके लिए रघुजी भोंसले हम लोगों को फटकारे बिना 
न रहेंगे। भास्कर को उसकी बात ठीक लगी और वह नागपुर लौटने 
के बजाय कटवा में ही आसन मारकर बेठ गया। मीर हबीब उसके 
प्रधान मंत्री की हेँसियत से अपना समय कटवा और हुगली के बीच 
बिताने लगा और तरह-तरह की युक्तियों का अवलम्बन कर छोटे-बड़े 
जमींदारों और व्यापारियों से जितना रुपया ऐंठ सकता था, ऐंठने 
लगा । है क्‍ । 
संभवत: अलीवर्दी खां के मुशिदाबाद पहुंच जाने के बाद भी 


* यह गलती है । फतहचन्द होना चाहिए था। 

फतहचन्द का घर एक बार और लटा गया। लट में हाजी अहमद के 
यथा उसके अपने ही कुछ सिपाही शामिल थे। संभवत: इन लोगों को जो 
दंड मिलना चाहिए था, न मिला । फतहचन्द को वात बहुत बुरी लगी 
ओर मुशिदाबाद छोड़कर वह स्वयं ढाके चले गये। अलीवर्दी खां की 
ओर से उन्हें लोटा ले आने के लिए कुछ आदमी भेजे गये, पर 
उन्होंने यही उत्तर दिया कि जिस नगर में कोई सरकार ही नहीं, 
वहां हम स्‌ रक्षित कंसे रह सकते हैं ? ं 


आर, 


 क्रासिमबाजार में जो अंगरेज कर्मचारी रह गये थे, वे अपने ७ 
जून के पत्र में लिखते हेँ:-- 

“हम खेद के साथ लिखना पड़ता है कि जो व्यापारी रेशमी माल 
बेचने वाले थे, उनमें से एक भी अभी तक नहीं लौटा है । जलाहे भी बाहर 
ही हं। वेचारे करें तो क्या ? जिन-जिन स्थानों में माल तैयार होता था, 
वे उजड़-से गये हैं। जुलाहों के घर-बार जलकर राख हो गये हैं और यही 
हालत उनके करघों की हुईं है। हमने नवाब और हाजी अहमद के पास 
एक अजंदाइत भेजकर प्रार्थना की है, कि जो व्यापारी खरीद-बिक्री का 
कोल-करार या लिखा-पढ़ी कर च॒के हें, उन्हें यहां बलवा दिया जाय 
वना हमारा व्यापार मिट॒टी में मिल जायगा। पर सफलता की आशा 
बहुत कम है । जब तक जगत्‌सेठ नहीं लौटते, तब तक और कोई व्यापा 
लोटने वाला नहीं । सब उन्हीं का अनुसरण करने वाले हैं। सुना है कि 
फतहचन्द ढाके पहुंच गये ।*नवाब ने कई दूत उनके पास भेजें, पर 
उन्होंने बीमारी का बहाना कर दिया और न लौटे । कल मुशिदाबाद 
का काजी उनके पास भेजा गया है। उसे आज्ञा मिली है कि समभा- 
बुझा कर फतहचन्द को वापस ले आओ, क्योंकि उनका यहां रहना _ 
व्यापारियों के लिए ही नहीं, सरकार के लिए भी जर्री है । इधर एक 

हफ्ते से नवाब और हाजी अहमद का मिलना-जुलना बन्द है। नवाब ने 
कुछ तोहफा भेजा था तो हाजी अहमद ने उसे लोटा दिया। अनबन का * 
कारण यह बताया जाता हैँ कि मुशिदाबाद लौटने पर नवाब ने कहा कि 
बड़े अफसोस की बात* है कि अपने पास दूने सवार होते हुए भी 
मराठों को अपनी छावनी तथा जगतृसेठ का घर जलाने और लटने 
दिया गया 

इसके प्रायः एक सप्ताह बाद फतहचन्द मशिदाबाद लोठे। उनके 
साथ और कई व्यापारी थे। पर अपने दोनों पोतों को--महताबराय 
और स्वरूपचन्द को--वे ढाके में ही छोडते आये। मशिदाबाद अभी 
निरापद नहीं हुआ था; इसलिए फतहुचन्द वहां कम मे कम रुपया-पंसा 
अपनी तिजोरियों में रखना चाहते थे । उन्होंने कासिमबाजार के 
अंगरेजों को कहुलाया कि रुपये की जरूरत हो तो कर्ज ले सकते हो। 
अंगरेज कुछ चांदी बेचना चाहते थे, पर उस समय चांदी छने से भी 
फतहचन्द को इन्कार था | “जब टकसाल ही बन्द है, तब में चांदी लेकर 
क्या करूंगा ? जो रुपया मौजूद हे, उसी को हटाना मुश्किल हो रहा है, 
फिर बोर को बढ़ाने से फायदा ही क्‍या ?  फतहचन्द का जो गुमाश्ता 
हुगली में रहता था, वह कार्यवश कलकत्ते गया तो कौंसिल ने बहुत 
कहा कि आप कछ चांदी ले लीजिए। पर उसने यही जवाब दिया कि 
“मालिक की ओर से चांदी लेने की मनाही है, बल्कि ढाका तथा अन्य 

स्थानों में भी ऐसी ही मनाही हो चुकी है,। मराठों की उपस्थिति और 





*# “तब हाजि साहेव के नवाब अनेक बुलिल, 
एतेक लस्कर रहइते वाड़ी छूइटा गेल ! ” 
ये पंक्तियां महाराष्ट्र-पुराण' नामक ग्रंथ से उद्धत ह,. जिसके लिए 
परिशिप्ट-माग द्रष्टव्य है। । 

मीर हबीब की हरकतों ने पश्चिम बंगाल में राज-काज का चलना बंद- 
सा कर दिया था। अलीवर्दी खां का प्रभुत्व उबर के कई जिलों में-- 
मसलन मेदिनीपुर, हुगली, बदंवान में--नाममात्र को रह गया था ; 

बल्कि उड़ीसा के भी कुछ अंश पर मराठों का अधिकार हो चला था। 
कुछ ही दिन बाद फतहचन्द फिर ढाके लौट गये। और व्यापारी भी 
रंग-ढंग ठीक न देखकर मुशिदाबाद से धीरे-धीरे हटने लगे | १० 
जुलाई को कासिमबाजार के अंगरेज' लिखते हें कि-- 

“८ तारीख की रात को जगठसेठ5 मुशिदाबाद से बाहर चले गये । 
यहां से हमारे भी कई व्यापारी जा चुके और कई जाने की तैयारी कर 
रहे हैं ।” 

अलीवर्दी खां मराठों को मार भगाने के लिए बहुत बड़े पैमाने पर 
तैयारी करने हूगा। पर सैनिकों का वेतन चुकाने के लिए रुपया चाहिए 
था और रुपया जुटाना उस समय बहुत कठिन काम हो रहा था। 
उधर अलीवर्दी खां के अपने सनिक भी उद्धत और उद्दंड होकर 
प्रजा पर अत्याचार करने लगे थे। तत्कालीन परिस्थिति में अनुशासन 
की शिथिलुता अनिवाये-सी हो गईं थी और इस शिथिलता से अराज- 
कता पेदा होने छगी थी। कासिमबाजार के अंगरेजों ने नवाब से डाके- 
जनी को शिकायत भी की तो कोई नतीजा न निकला। डाका मारने 
वाले सेनिक थे और उनकी करतूतों से लज्जित होते हुए भी अलीवर्दी 
खां उन्हें रोकने या दंड देने में असमर्थ था। 

उसने अपने भतीजे जैनुद्दीन खां को लिखा कि इस संकट-काल में 
धन-जन से हमारी जितनी सहायता कर सकते हो, फौरन आकर करो। 
ढाका, मालदा और राजमहल से नावें मंगवाकर उसने बहुत बड़ा बेड़ा 
भी तैयार कराया। प्रत्येक सरदार से कहा गया कि जितने सवार या 

सिपाही भरती कर सकते हो, करो और प्रत्येक को इसके लिए प्रोत्साहन 
के अलावा पुरस्कार भी दिया गया। पुरानी तोपों की मरम्मत कराई 
गईं और कुछ नई तोपें बनवाई गईं। पर यह सारी तेयारी हो ही 
रही थी कि दिल्‍ली से मुरीद खां फिर आ धमका और माल का बकाया 
तलब करने लगा । इस बार परिस्थिति और प्रकार की थी, इसलिए 
अलीवर्दी खां ने कुछ भी देने में अपनी असमर्थता प्रकट की और सम्राट 
को लिखा कि मराठों के आक्रमण की कहानी आप सुन ही चुके होंगे, 
में आपको बंगाल की सुध दिलाता हु और आप से प्रार्थना करता हूं 
कि जल्द से जल्द वहां से किसी बड़े सरदार को यहां ससेन्‍्य भेजकर 
मेरी सहायता करें और बंगाल को मराठों के अधीन हो जाने से बचावें | 
महम्मद शाह ने एक खत अवध के सबेदार को लिखा और दूसरा 
बालाजी बाजीराव को । बाजीराव के मरने पर इसे ही पेशवा का पद 
मिला था। यह ;अरसे से मालवा-प्रान्त की सनद चाहता था और 
रघुजी भोंसले से इसका वेमनस्यथ भी चला आता था। शत्रु से बदला 
लेने और बंध रूप से मालवा का अधिकार प्राप्त करने का यह 
बालाजी को अच्छा मौका मिला । 


अलीवर्दी खां ने बरसात बीतते ही मुशिदाबाद से कूच किया। 
कटवा के आमने-सामने, भागीरथी के दूसरी ओर, एक स्थान पर 
पहुंचकर उसने छावनी डाली। वहां सात-आठ दिन तक दोनों ओर से' 
गोलाबारी होती रही। अलीवर्दी खां की, वास्तविक इच्छा भागी रथी 
को पारकर, मराठों पर टूट पड़ने की थी। इसके लिए नावों का पुल 
तेयार किया गया और निविड़ अन्धकार में एक रात अलीवर्दी खां की 
सेना उस पार से इस पार पहुंच गई | कहा गया है कि मराठे भाग पड़े 
और अलीवर्दी खां ने उनका पीछा किया । हुगली, बर्देवान, मे दिनीपु र--- 

हर जगह मराठों के पांव उखड़ गये.और वे जिस राह आये थे, उसी राह 
भागने की चेष्टा करने लगे। पर छोटा नागपुर के जंगल इसमें बाधक 
हुए और भास्कर को मेदिनीपुर-बालेश्वर-कटक होते हुए भागकर 
अपनी रक्षा करनी पड़ी। अलीवर्दी खां ने चिलका-फील तक पीछा किया, 
पर जब भास्कर और मीर हबीब पकड़े न जा सके, तब खाली हाथ 
कटक लौट आया। उड़ीसा में पिछली. बार वह शाह मुहम्मद मसूम 
पानीपती को अपने प्रतिनिधि के रूप में छोड़ आया था। यह मराठों- 
द्वारा हरिहरपुर में मारा जा चुका था, इसलिए वह पद अब मुस्तफा 
खां के चचा अब्दुल नबी खां को प्रदान किया गयां। राजा जानकी राम 
का बेटा दुर्लभ्राम इसका नायब या पेशकार नियुक्त हुआ । 


इस बीच अवध का सूबेदार अबुल मंसूर खां और पेशवा 
बालाजी बाजीराव सम्राट का आदेश पाकर, पूरब की ओर प्रस्थान 
कर चुके थे। अबुल मंसूर पटने पहुंच चुका था कि उसे खबर मिली कि 
बालाजी की फोज अवध होकर आने वाली हे । उसने फौरन मनेर के 
पास गंगा को पार किया और सिर पर पांव रख अवध लौट गया। 
बालाजी राव को भी बिहार पहुंचते देर न हुई। बह पटने के पास से 
तो गूजरा, पर वहां मुकाम नहीं किया। दाऊदनगर, गया, मानपुर, 
टेकारी, विहार शरीफ, मुंगेर, भागलपुर होते हुए वह वीरभूम की 
ओर बढ़ गया। जब अलीवर्दी खां उंससे मिला, तंब बालाजी ने सब से 
पहले चौथ का जिक्र छेड़ा.और हिसाब चुकता हो जाने पर ही उसने 
सम्राट्‌ की आज्ञा का पालन करने का नाम लिया। रघुजी भोंसले 
अपनी सैना के साथ बंगा[ल पहुंच चुका था और भास्कर पेंन्त भी लौट 
चुका. था। रघुजी का पड़ाव कटवा और बदंवान के बीच था और 
भास्कर का मेदिनीपुर में । बालाजी बाजी राव से शिकस्त खाकर रघजी 

को नागपुर भागना पड़ा । भास्कर भी बंगाल में न ठहर सका । उड़ीसा 
होकर, वह भी जहां से आया था वहीं लाट गया। 


कहने के लिए तो बालाजी बंगाल गया था सम्राद के आदेश से 
अलीवर्दी खांकी सहायता करने, दर असर उसका उद्देश था अली- 
वर्दी खां से चौथ वसूल करना--इस मद में उसके जिंम्में मोटी रकम 
बाकी ठहराकर, पत्थर तले दबे हुए हाथ से जितना मिल सके, उतना 
ले लेना और आगे के लिए भी नाजिम को शर्तों से जकड़बंद कर 
जाना। ७ जुलाई सन्‌ १७४३ को उसे मालवा की सनद मिल गईं और 
इसके बाद ही उसका रघुजी से मेल या समभौता भी हो गया। 
अब उसने अवध, बंगाल, बिहार और उड़ीसा का क्रर वसल करने 
का अधिकार शाह से रघुजी को दिलवा दिया,* जिससे प्रोत्साहित 
होकर भोंसले ने वर्षा-काल के बाद ही, भास्कर पन्‍त को फिर पूरब 
की ओर रवाना किया। 

'जिस समय फतहचन्द ढाके में प्रवास कर रहे थे, उस समय कंपनी 
को कुछ उधार लेने की जरूरत पड़ी । फतहचन्द एक लांख से कम देनें 
को तेयार नः थे, इसलिए ढाकवालों को उतना ही लेना पड़ा। अगस्त 
(१७४२) में कंपनी की ओर से पूछा गया कि और कुछ उधार मिल 
सकता है क्‍या, और अगर मिल सकता हैं, तो कितने ब्याज पर ? 
फतहचन्द ने कहा कि जितने रुपये की जरूरत हो, कंपनी ले सकती हें; 
ब्याज की दर वही रहेगी--९ ) प्रतिशत,प्रतिवर्ष। समय के लिहाज 
से कंपनी के कर्मचारियों को यह दर कुछ ऊंची जंची | कौंसिल ने ढाका- 

फेक्‍्टरी को लिखा कि अभी खरीदारी बंद रहेगी, इसलिए दादनी देन 
लिखित । 

था कर्ज लेने की जरूरत नहीं। पर अक्टूबर में उसे ४०,००० ) कर्जे 
लेना ही पड़ा। ब्याज में किसी तरह की कमी नहीं हुईं | हां, ढाके में 
उसकी .कछ नावें रोक ली गई थीं और उसके कर्मचारियों के साथ 

दुव्यंबहार' होने लगा था ।फतहचन्द के सिफारिश करने पर नावें छोड़ 
.दी गई--बवह -दुव्यंबहार' भी बंद हो गया। अक्टूबर में नवाब और ' 
हाजी अहमद दोनों ने ही फतहुचन्द को लिखा कि मराठे बंगाल से चंपत 
हो चुके, अब आपको लौट आने में कोई संकोच नहीं होना चाहिए। 
'फतहचन्द मुशिदाबाद लौट गये। उनके लौटने पर ही कंपनी ने चांदी 
देकर उन चारों हेंड नोटों का भुगतान किया जिनका उल्लेख ऊपर 
“किया जा चुका हैं। 

नवम्बर १७४२ में कोंसिल ने यह निर्णय किया कि-- 

“चुंकि कंपनी पर फतहचन्द के कर्ज का भारी बोफ है और 
उन्होंने बहुत कहने-सुनने पर कर्ज के भुगतान में चांदी लेना स्वीकार 
कर लिया है, हम लोगों की सम्मति हे कि उन्हें चांदी देकर यह कर्ज 
चुका दिया जाय। 


“उनके साथ यह ते हुआ हे कि चांदी का दाम तो वही रहेगा जो 
'ओर व्यापारी इधर देते आये हें, पर कासिमबाजार की परिपाटी के 
अनुसार वह चांदी को 'सिक्‍कों' से तौल कर ही लेंगे। और जगह तो 
प्रेसिडेंट हेजेस के समय से चांदी की मझोली पेटी का वजन ९३२५ 
“सिक्कों के वजन के बरात्नर मान कर ही इसकी खरीद-बिक्री होती 
'रही हैं । 

“आज्ञा दी जाती है कि इस समभौते के अनुसार भुगतान कर 
देने के लिए खजाने से चांदी की ५४ पेटियां निकाल कर प्रेसिडेंट को. 
दे दी जाय॑े। 

जनवरी १७४३ में ढाक की फंक्टरी से कॉंसिल को एक खत मिला 
जिसमें लिखा था कि फतहचन्द मार्च में साल तमाम होने पर चाल 
खाता बंद करने वाले हैं, इसलिए उनका कहना हैं कि कंपनी या: तो 
हिसाब बेबाक कर दे या तमस्सुक बदल दे। हिसाब बेबाक करने के 
बलिए तीन लाख रुपया चाहिए था। इसके अलावा फतहचन्द की कोठी 
से कुछ और कर्ज लेने की जरूरत थी। कौंसिल ने जवाब दिया कि 
जरूरी खर्च के लिए हम एक लाख भेजने का प्रबन्ध कर रहे हैं, .पर 
इस समय रुपये की ऐसी टान है कि हम पुराना कर्ज चुकाने के 
'लिए कुछ नहीं भेज सकते । अगर फतहचन्द न' मानें तो तमस्सुक 
बदल देना, लेकित कोशिश इस बात की करना. कि ब्रिना बदले ही 
'काम चलता रहे । संभवत: यह न हो सका। फरवरी में ढाका-फैक्टरी 
को १६०,००० ) नये कर्ज के तौर पर भी छेना पड़ा।. 

इधर अलीवर्दी खां को भास्कर पंडित का पीछा करते हुए उड़ीसा 
जाना पड़ा था और वह उसको भगाने में पूर्णतः: सफल भी हो चुका था। 
'फरवरी में कौंसिल ने निश्चय किया कि नवाब के मुशिदाबाद लौटने 
'पर उसे बधाइयां भेजी जायं और हाजी अहमद तथा फतहचन्द को भी 
इस कामयाबी पर अपनी खुशी जाहिर करने के लिए खत लिखे जाय॑। 


अलीवर्दी खां बंगाल छोट आया--पर उसके साथ मराठे भी 
बलोट आये, बल्कि कहना चाहिए कि एक ओर से बालाजी बाजीराव 
और दूसरी ओर से रघुजी भोंसले के आ धमकने के कारण परिस्थिति 
“और भी विभीषिका-पूर्ण हो गईं। संभवत: अलीवर्दी खां को बधाइयां 
"भेजने की बात जहां थी, वहीं रह गईं। फिर मुशिदाबाद में घबराहट 
'फेलीं और फिर लोग बोरिया-बधना उठा-उठाकर मालदा, ढाका, 
रामपुर बौलिया, गोदागारी की ओर भागने* लगे। फतहचन्द फिर 

जहांगी रनगर (ढाका) चले गये और अछीवर्दी खां तथा हांजी अहमद 
ने भी अपना-अपना कृटुम्ब और अपना-अपना मांल-अंसबाबं वहीं भेज 
दिया | आफत टली भी तो सरकारी खजाना खाली कर--तीनों प्रांतों 
का बहुत-कुछ खून चूस कर--जगत्‌सेठ फंतहचन्द को एक और धक्का 
पहुंचा कर। ६ जून १७४३ को कासिमबाजार के अंगरेज कर्मचारी 
लिखते हें--“यहां रुपया उधार मिलना असंभवप्राय हो रहा है। 
फतहचन्द तथा अन्य धनी व्यक्तियों के ढाके भाग जाने से यहां रुपये 
की जैसी टान इस समय हो रही है, वेसी पहले कभी नहीं हुई थी।' 
अगस्त तक फतहचन्द मुशिदाबाद लौट आये थे। २२ अगस्त को 
कलकत्ता-कौंसि'ष्ठ अपने लेखे में लिखती हे--“यह प्रत्यक्ष हें 
कि इधर नवाब को बहुत-कुछ खर्च करना पड़ा है और वह उसका कुछ 
अंश फतहचन्द से वसल करने के लिए उन पर हर तरह से दबाव डाल” 
रहा है। 

मुशिदाबाद लोटने पर फतहचन्द ने कंपनी से वह रुपया मांगा, जो 
कासिमबाजार का प्रधान सर फ्‌ सिस रसेल उनकी कोठी से उधार 
ले चुका था। कंपनी यह कजे चुकाने में आनाकानी करने लगी, जिसका 
नतीजा यह हुआ कि फतहचन्द को अपनी फरियाद नवाब के कानों तक 

चानी पड़ीं। बात क्‍या थी, यंह रसेल के उत्तराधिकारी के उस पत्र 

से स्पष्ट हो जांता है, जो उसने ११ अगस्त को कौंसिल के नाम लिखा 
था:-- _ 

“फतहचन्द कां गुमाइता सर फुसिस रसेल का तमस्सुक लेकर 
आया था। उससे जान पड़ा कि असले २५,००० /था,सूद अलग है। 
गुमाइता रुपया मांगने लेगा। हमेने कहां कि कलकत्ते के मेयर की 


* यहां सिक्‍कों' से अभिप्राय है । 

अदालत से कोई शख्स रसेल की जायदाद का इंतजामकार मुकरंर 
हो चुका है; वह अभी रसेल का पावना वसूल कर रहा हैं; जो कुछ 
वसूल हो सकेगा, उसे वह रसेल के महाजनों में बांट देगा। फतहचन्द , 
का गुमाइता बोला कि, हमारे मालिक न तो 'मेयर' की अदालत को 
जानते हैं और न किसी ऐसे इंतजामकार को। वह सिर्फ कंपनी को 
जानते हैं। यह कर्ज उन्होंने कंपनी की फैक्टरी को दिया था, इसलिए 
वह आशा करते हैं कि कंपनी उसे चुका देगी। आप लोगों के सामने दो 
रास्तें हुं--जिस पर आप की मर्जी हो चल सकते हें। या तो इस 
तमस्सुक का रुपया चुका दीजिए और जगत्‌ूसेठ से दोस्ती बनायें 
रखिए; या उसे चुकाने से इन्कार कर दीजिए और उनसे अपना रिश्ता 
तोड़ लीजिए। यह रकम कभी ड्बने वाली नहीं। इतना जरूर है कि 
इसे वसूल करने के लिए उन्हें जो कुछ करना पड़ेगा, वह आपको 
अच्छा न लगेगा।* 

प्रधान ने सब-कुछ सुन लेने पर इतना ही कहा कि, “हम अपनी 
कॉौंसिल को इसके बारे में लिख रहे हें। वहां से जो जवाब आवेगा, 
उसे आप के पास भेज देंगे । 

अपने पत्र में प्रधानने यह भी लिखा था कि “कौंसिल 
को यह बताने की जरूरत नहीं कि फतहचन्द चाहे जेसे 
हो, रुपया वसूल करने पर तुल गये हैं। कॉंसिक को माल्म है कि 
सरकार इस समय कसी तंगदस्त है और उसू पर उनका कंसा प्रभाव है । 
अगर हमने उनको रुष्ट कर दिया तो सरकार को जोर-जबद॑स्ती करने 
का एक बहाना मिल जायगा ओर इसका नतीजा हमारे लिए बहुत 
ही ब्रा होगा। हम आशा करते हैं कि कौंसिल इन सारी बातों पर 
विचार कर किसी निर्णय पर पहुंचेगी |” 

नवाब इस मामले की जांच करने का हुक्म चेनराय को दे चुका 
था और कासिमबाजार की फैक्टरी की ओर से कौंसिल को लिखा 
जा चुका था कि “हमें डर है कि जब चेनराय तहकीकात शुरू 
करेगा, तब सारा भेद खुले बिना न रहेगा-अर्थात्‌ उसे मालम हो 
जायगा कि कंपनी के अंगरेज कर्मचारी निजी कारबार भी किया 
करते हं। दरबार में हमने इसे कभी स्वीकार नहीं किया हे--बराबर 
यही कहते आये हैं कि जो कुछ व्यापार होता है, कंपनी की ही ओर 
से | हमें इस बात का अंदेशा है कि अगर सरकार को असलियत का 
पता चल गया--उसे विश्वांस हो गया कि कंपनी के कर्मचारी 
उसकी आड़ में अपना कारबार भी किया करते हें--तो इसका 
परिणाम हमारे लिए अच्छा न होगा। 


कंपनी को जो विशेष अधिकार मिले हुए थे, वे उसके अपने व्यापार 
के ही लिए थे। दोनों ओर से यह मानी हुई बात थी कि कंपनी के नाम 
से कंपनी का कोई भी कर्मचारी निजी व्यापार नहीं कर सकता । 
कंपनी की ओर से यह स्वीकार तो नहीं किया जाता, पर वास्तविकता 
यह थी कि उसके सभी अंगरेज कर्मचारी निजी व्यापार करने के लिए 
स्वतंत्र थे और सभी ऐसा व्यापार किया करते थे। इसका प्रधान कारण 
यह था कि उन्हें कंपनी की ओर से जो बेंतन* मिलते थे, वे देश-काल के 
लिहाज से भी कम--बहुत कम थे। फिर जहां छोटे-बड़ें संब के सब 
चोर थे, वहां कौन किस की चोरी कां भेद खोल सकता था--कौन 
किसको दंड दे या दिला सकता था ? यों तो कंपनी की ओर से यह बात 
प्राय: गुप्त रखी जांती, पंर जब कोई अंगरेज कर्म चा री दिवाला मार देता 
और महाजन अपने रुपये कंपनी से मांगंने छूगते तब उन्हें यहं जवाब 
जरूर मिलता कि यह कर्ज उसने अपने कांरबार में लगाने के लिए 

लिया था-इससे कंपनी का न कोई सरोकार था, न है। जगत्सेठ-जैसा' 
महाजन तो किसी न किसी तरह अपनी रकम वसूल कर ही लेता, पर 
जिसकी दरबार में पहुंच न होती, उसे या तो कंपनी जो कुछ दे दंती' 
उसी से संतोष मानना पड़ता या सारी रकम से ही बाज आना पड़ता । 

कोंसिल ने देखा कि बात आगे बढ़ने में भलाई नहीं, इसलिए 
कासिमबाजार की फंक्टरी को जगत्सेठ की कोठी के साथ यह मामला 
ते कर लेने का पूरा अधिकार दे दिया। ११ सितम्बर की वहां से खबर 
मिली कि मामला ते हो चुका हे। फैक्टरीवालों ने प्रस्ताव किया था 
कि असल और सूद दोनों की बाबत हम १५,००० ) देने को तंयार हें : 
सब बातों को देखते हुए आपको यह स्वीकार होना चुहिए । फतहेचन्द 
का गुमाशता कह गया था कि सूद की मद में ३,५०० ) निकलता है; 
बड़ी से बड़ी रिआयत यही की जा सकती. है कि असल २५,००० ) 
मिल जाने पर हम एक भी पेसा सदन लें। कासिसबाजार. के 
कमंचारी अपने पत्र में लिखते हं--- 

“कल १० तारीख को फतहचन्द ने फिर यही कहलाया कि: जहां 
तक असल का सवाल हूं, कुछ भी बल खानाः हमें मंजूर नहीं। अगर 
मामला ते करना हैँ तो कंपनी हमें सद नदेकर असल का असल दे दे | 
आपने लिखा था कि जेसे मुनासिब समझना, मामला निबटा लेना, 
हम लोगों की भी यही राय हुईं कि फतहचन्द के साथ लड़ने-फगड़ने 
में अपनी भलाई नहीं, बल्कि भरूई इसी में है कि वे हमारे 
व्यवहार से - प्रसन्न रहें । इसलिए हम लोगों ने उनके साथ मामला ते 
'कर लिया और -उन्हें २५,००० )का तमस्सुक लिख दिया। उन्होंने 
सर फू सिस रसेल वाला तमस्सक हमें लौटा दिया। नये तमस्सक की 
“रकम पर हम ९ )सेकड़ा सालाना ब्याज देना पड़ेगा। हमें आशा है. कि 

हम लोगों ने जोक्‌ुछ किया है, आप उसे ठीक समंभेंगे । मामला ते हो 
जाने पर फतहचन्द ने अपनी प्रसन्नता प्रकट की। उनका गमाइता 
आकर यह भी कह गया कि ददशहरो के बाद टकसाल खलन पर हम 
ब्रता जायंगे कि आप लोगों को कितनी चांदी मंगानी चाहिए 

हम ऊपर कह आये हैं कि १७४३ में बालाजी बाजीराव से मेल 
हो जाने पर रघुजी भोंसले की वक्रदृष्टि फिर बंगाल पर पड़ी और 
बरसात समाप्त हो जाने पर भास्कर पन्‍त फिर उस ओर भेजा गंया। 

इस बार उसके साथ प्राय: बीस हजार घुड़सवार थे, जिनमें छः:-सात 
हजार का मनसब अली करावल (उपनाम अली भाई ) को मिल चुका 
था। “रियाज” का कहना हैं कि यह पहले एक मराठा सरदार था और ' 
हिन्दू से मुसलमान बन चुका था। भास्कर ने बंगाल पहुंचकर फिर 
कटवा में ही डेरा डाला और संकल्प-सिद्धि के लिए आवश्यक अनु- 
संधान तथा संगठन करने. लगा । 

अलीवर्दी खां ने इस बार मराठों से पार पाने के लिए बल की 
जगह छुल का प्रेयोग करने का निश्चय कर, अपने अफगाने सेनापति' 
मुस्तफा खां से जी खोलकर बातें कीं और कहा कि अगर तुमने भास्कर 
और उसके सरदारों को लाकर मेरे चंगुल में फंसा दिया, तो में तुम्हें 
इनाम के तौर पर बिहार की नायब निजामत दे दंगा। मुस्तफा खां 
बहादुर होने के साथ चालबाज भी था। उसने भास्कर पन्‍त को यह 
विश्वास दिलाया कि अलीवर्दी खां लड़ाई नहीं, सुलह चाहता हैं। 
राजा जांनकीराम को साथ लेकर वह स्वयं कटवा गया और वहां 
भास्कर पन्‍न्त से मिला। छंगे दोनों बातें बना-बनाकर उस इतमीनान 
“दिलाने और अपनी लोरियों से उसे बच्चे कीं तरह सुलाने। दिल- 
जमई के लिए अगर एक कोई बात क्रान हाथ में लेकर कहता,तो दूसरा 

उसी को तुलूसीदल तथा गंगा-जल उठाकर दोहरा देता । फिर भी 
भास्कर पंडित के मन में कुछ सन्देह बना ही रहा। उसने अली करावल 
से सलाह की और कहा कि तुम खुद जाकर अलीवर्दी खां से मिलो और 
उसके मन की थाह ले आओ । पर अलीवर्दी खां ऐसा मायावी था 
ओर इस दूत के साथ इतनी अच्छी तरह पेश आया कि इसे सूखे 
पानी में डबते देर न लंगी। कटवा लौटकर इसने भी यही कहा कि 
उबर छुल-कपट का लेश- भी नहीं, अलीवर्दी खां आपकी सारी शार्तें 
मान लेने को तैयार बठा है; बस, आप दोनों के मिलने भर की देर है । 
भास्कर पर राजा जानकीराम की बातों का विशेष प्रभाव पहले ही 
पड़ चुका था, अब अली करावल ने अपना अनुभव सुनाकर उस रंग 
को ओर भी जमा दिया। भास्कर के मन में किसी प्रकार का भी सन्देह 
नहीं रह गया और वह अलीवर्दी खां के पास जाने को तेयार हो गया। 
उस समय अलीवदी खां का पड़ाव अमानीगंज में था । यह निश्चित 
हुआ कि दोनों का सम्मेलन मनकरा में हो, जो अमानीगंज और कटवा 
के बीचोबीच था । वहीं अलीवर्दी खां की ओर से एक खेमा खड़ा 
किया गया और इसी खेमे के भीतर मसनद पर बेठकर अलीवर्दी खां 
भास्कर पन्त की प्रतीक्षा करने लगा। उस समय वहां जो लोग मौजूद 
थे,उनमें तीन ही व्यक्ति---राजा जानकी राम, मुस्तफा खां और मिर्जा 
हाकिम बेग--शुरू से यह जानते थे कि भास्कर पन्त के पहुंचने पर 
क्या गुल खिलने वाला है। कुछ देर बाद अलीवर्दी खां के आदेश से 
सईंद अहमद खां और अताउल्ला खां को भी सारा रहस्य बता दिया 

गया । बाकी सरदारों या सेनिकों से भेद न खोला गया। 
भास्कर पन्‍त के मनकरा पहुंचने से पहल ही प्रायः पचास मराठे 
सरदार वहां पहुंच चुके थे। इनमें इककीस-बाईस की खेमे के भीतर 

तैनाती हो चुकी थी। ज्योंही वह स्वयं पहुंचा, राजा जानकीराम और 
मुस्तफा खां ने आगे बढ़कर उसंकी अभ्यर्थना की और अपना-अपना 
हाथ धराकर उसे खेमे के भीतर ले गये । वहां किसी ने उससे बेठने को 
भी न कहा। राजा जानकीराम और मुस्तफा खां तो कोई बंहाना कर 
खेमे के बाहर चले गये और अंलीवर्दी खां ने तीने बार यह पूछा कि इन 
सरदारों में वीर भास्कर पंडित कौन है ? प्रत्येक बार 
भास्कर को पहचानने वालों ने उसकी ओर इशारा कर 
अलीवर्दी खां के इस प्रश्न का उत्तर दिया। जब वह अपने पराक्रमी 
गत्रु को अंच्छी तरह देख चुका, तब उंसने मरांठों के कत्ले का हुक्म 
देकर सब को म़रवा डाला। सब से पहले भास्कर पंडित मारा गया । 
इसका हत्यारा मीर कासिम खां था। बाकी मराठे सरदार भी मारें 
गये, पर बेसी परिस्थिति में भी वे धीरता-वी रतापूर्वक लड़ते हुए--कुछ 
रुंड-मुंड गिराते हुए--मरे। जो सेना कटवा में रह गईं थी, वह बात 
की बात में तितर-बितर हो गई--अलीवर्दी खां को मराठों के 
आतक्रमंण और उत्पात से कुछ समय के लिए शान्ति मिल गईं। 

पर उसके सामने और ही समस्‍यायें उठ खड़ी हुईं । इंनमें प्रधान 
थी अर्थ-सम्बन्धी समेस्या, जिसके हुलू के लिए उसने देशी-विदेशीं 
व्यापारियों से चेंदां मांगंगा और वसूल करना शुरू क्रिया। सेना का 
बाकी वेतन चकाने के लिए काफी रुपया चाहिए था। अलीवर्दी खां ने 
विदेशी व्यापारियों से दो महीने का वेतन मांगा । यह बीस लाख रुपया 
होता. था। । 

चंदे की बात सुनते ही कंपनी पहले तो बेहोश-सी हो गईं, फिर 
होश संभाल कर अपने वकील को लिखा कि फतंहचन्द से जाकर पूछो 
कि वह क्‍या सलाह देते हें। फतहचन्द ने उसके पूछने पर कहा कि, 

“मैं क्या सलाह दं ? जमाने का रंग-ढंग खराब है । इस समय तो जात 
पड़ता है कि कोई सरकार हे ही नहीं। हुकूमत करनेवालों को न तो 
खुदा का डर है, न बादशाह का। चाहे जैसे हो, लोगों से रुपया ऐंठना 
ही उनका एकमात्र .कतंव्य हो रहा: है। में स्वयं बहुत-कुछ नुकसान 
उठा चुका हूं। कंपनी को में सलाह दूंगा तो यही, कि जहां तक जल्द हो 
सके, देने-लेने के विषय में नवाब से कुछ ते कर छे। कौंसिल को सारी 
हकीकत लिख भेजो और उसका उत्तर मंगा लो। पर शीघ्रता होनी 
चाहिए। यदि इस कार्य में विलम्ब हुआ, तो कंपनी-को और भी यहरी 
हानि उठानी पड़ेगी। साथ ही फतहचन्द ने यह भी कहा कि, “जहां 
तक मुझसे और चेनराय से बन पड़ेगा, हम दोनों दरबार में कंपनी के 


के )9 


साथ रिआयत कराने की कोशिश जहूर करेंगे। 


(. १० जुलाई १७४४ को नवाब ने अंगरेजों के वकील कौ बुलवाकर 
कहा कि, “जिस समय तुम्हारी कंयनी को बादशाह फरुंखसियर से 
फरमान मिला था, उस समय उसके कूल चार-पांच जहाज चलते थे। 
इस बीच में कंपनी का व्यापार कहीं से कहीं बेढ़ें गया हे, पर सरकार 
को जो कर मिलना चाहिए था, वह नहीं मिला हे । अब दिल्‍ली से मेरे 
पास हुक्मनांमां आया हूँ कि अंगरेजों के जिम्में जो कुछ बाकी निकले, 
वह उनसे पेसा-पैसा वसूल कर लो। में उसकी तामील करने जा रहा 
हूं। अंगरजों को अपने बढ़े हुए व्यापार पर, शुरू से आज तक, सरकारी 
कर देना पड़ेगा।” अलीवर्दी खां ने यह श्ली कहा कि, “मेरी शिकायत 
थी कि अंगरेज मराठों की मदद किया करते हें। मेंने तो उनका कसूर 
माफ कर दिया, पर॑ उन्होंने आज तक न तो मुझे कभी याद. ही 
किया, न मेरे लिए घोड़े की पूंछ की पशम तक भेजी।” नवाब के 
अन्तिम शब्द बड़े ही भयावह थे। उनका अभिप्राय यह था कि अगर 

और दो-तीन दिन में कंपनी का कोई सनन्‍्तोषजनक उत्तर न मिला, 
तो नवाब अपनी फौज को कासिमबाजार और कलकत्त भेजकर 
अंगरेजों से नाकों चने चबवाने वाला है। 

वकील ने जाकर हाजी अहमद और फतहचन्द से सारी बात 
कही तो उन्होंने यही सलाह दी कि कंपनी को चाहिए कि इस अवसर 
पर एक अच्छी रकम नवाब को भेंट कर। 

जब कोंसिल को मालम हो गया कि बिना कोई ऐसी 
रकम दिये छुटकारा नहीं होने का, तब उसने कासिसबाजार के 
कमचारियों को इजाजत दी कि चालीस-पचास हजार दकर मामला 
ते कर लो। पर, इतनी छोटी रकम से काम निकलने वाला न था 
कासिमबाजार वाले अपने २२ जुलाई के पत्र में लिखते हें-- 

“लवाब ने मामला निबटाने का अधिकार फतहचन्द और चैनराय 
को दे दिया हैं। आपके आज्ञानूसार अपने वकील उनके पास गये और 
उनसे कहा कि कंपनी सब मिलाकर पचास हजार दे सकती है। उन्होंने 
जवाब दिया कि नवाब की मांग के आगे यह रकम इतनी छोटी है कि 
हम दरबार में इसका जिक्र भी नहीं कर सकते । अपने वकीलों ने बड़ी 
बहस की ओर यह दिखा दिया कि नवाब की मांग जायज नहीं है । 
उन्होंने यह भी बताया कि इधर जो उपद्रव होते रहे हैं, उनके कारण 
कम्पनी को बड़ी हानि भी हुई है। पर इन बातों के जवाब में फतहचन्द ने 
यही कहा कि अगर समय और होता तो इन बातों पर विचार किया जा 
सकता था। पर इस समय तो सेना का वेतन चुकाने के लिये नवाब को 
रुपये की जरूरत है और आप लोग अच्छी तरह जानते हैं कि नवाब को 
इतनी बड़ी सेना रखनी पड़ी है देश की तथा व्यापार की रक्षा के ही 
लिए। उन्होंने यह भी कहा कि आजकल नवाब का सारा ध्यान बस 

रुपये की वसूली की ओर है और वह अंगरेजों से काफी बड़ी रकम पाने 
की उम्मीद किये बेठा है । अन्त में उन्होंने यही सलाह दी कि कौंसिल को 
खत लिखकर पूछी कि वह कहां तक जाने को तैयार है। २१ तारीख 
को अपने वकौल फिर फतहचन्द और चेनराय से मिले। हमने उन्हें 
यह पता लगाने के लिये भेजा था कि आखिर नवाब चाहता क्‍या है ? 
इसबार फतहचन्द ने उनसे कहा कि साहबान ! जमाना बदल गया ॥ 
पुरानी बातें जाती रहीं, अब नयी बातों का दौरदौरा हे। पहले के 
हक्‍्काम ओर तरह के होते थे--उन्हें हम समझा-बुझा कर आसानी से' 
रजामन्द कर लेते थे । पर आजकल के हक्‍काम का यह हाल हैं कि 
ये लोभी' हें, धोखेबाज हें और साथ ही मिजाज़दार भी हें। 
इन्हें समझाना-बुझाना या ठीक रास्ते पर ले आना कठिन से कठिन 
काम है। अगर कंपनी का यह खयाल है कि मौजूदा सरकार पहले 
की सरकार की ही तरह है, तो यह उसकी भूल है। कोई नहीं कह 
सकता कि अपनी मांग पूरी कराने के लिए अलीवर्दी खां कब क्या कर 
गृजरेगा। जब अपने वकीलों ने यह जानना चाहा कि कितना मिल जाने 
पर नवाब सन्तुष्ट होगा, तब फतहचन्द ने कहा कि यों तो उसके मन की 
बात बताना असंभव है, पर कुछ अनुमान किया जा सकता है। वह 
अपनी सेना का दो महीने का वेतन मांगता है । इसके लिएं उसे बीस 
लाख रुपया चाहिए | अधिक से अधिक छोड़ देगा तो दस लाख | बाकी 
दस लाख तो तीनों कंपनियों को जूटाना ही पड़ेगा। ऐसी हालत में 
अगर कंपनी पांच' लाख देने को तैयार हो, तो हम नवाब से उसका 
चंदा मंजूर कराने की कोशिश करें। डच और फरासीसी कंपनियों की 
ओर से कह॒लाया गया है कि पहले अंगरेजों के साथ बात तै हो जाय, 
फिर हम भी अपना-अपना चंदा लेकर हाजिर हो जायंगे। चैनराय ने 

कहा कि पांच लाख में चालीस-पचास हजार कम होन परं भी हमे चेष्टा 
करेंगे कि नवाब उस रकम को मंजूर कर ले। बस, इन मंत्रियों से तो 
और कछ की आशा करना ही व्यर्थ है । हां, फतहचन्द ने बातों-बातों में 
कहा कि आज कंपनी चालीस-पचास हजार ही देना चाहती हे, पर 
उसे अपने पुराने बही-खातों के पन्ने उछटठकर यह भी देखना चाहिए कि 
शुजाउद्दोला के समय में वह सरंकार को क्या दे चुकी हे । मालम नहीं, 
यह उन्होंने किसी गृढ़ अभिप्राय से कहा या बात यों ही उनके मुंह से 
निकल गईं। हमने तो फैक्टरी लौटकर पुराने बही-खाते निकलवाये 
ओर इस बात की जांच कराई . कि शुजाउद्दौला को क्‍या दिया गया 
था। पता चला कि १७३१ में कंपनी ने फतहचन्द की मार्फत दरबार 
को १८४,५०० )* दिया था। उसका ब्योरा हम आपके पास भेज रहे 
हैं। यह कहना कठिन है कि बीती बात की याद दिल्यकर फतहचन्द 
ने कोई इशारा किया या नहीं। संभव है, उनका यह अभिप्राय रहा हो 
कि अगर कंपनी इस बार भी उतना ही दे दे तो उसे नजात मिल सकती 
है। संभव है, यह अनुमान गलत हो । इतना तो स्पष्ट है कि अगर हमने 
पिछली बार से कर्म दिया तो नवाब को यह रकम कभी मंज्रन 
होगी। इस समय यह अवस्था है कि काम-काज बंद हैं। कोई भी 
व्यापारी माल लेकर अपनी कोठी के अहाते में आ नहीं सकता । इस ' 
पर तुर्रा यह कि रोज धमकी दी जाती है कि सरकारी फौज आकर 
कोठी को घेर लेंगी और कंपनी का गला घोट देगी।” 

इसके बाद फिर वे २७ तारीख को लिखते हें:-- 

“अपने वकील रोज फतहचन्द, चेनराय और हाजी अहमद के 
पास जाते हूं, पर तीनों यही कहते हें कि पहले कौंसिल से मामला ते 
| * (सिक्के 

करने का अधिकार मंगा लो, फिर हम -और बातें करेंगे। नवाब 
तो इस समय भूखा भेड़िया हो रहा है। उठते-बेठते, सोते-जागते 
वह बस शिकार की ही फिक्र में रहता है, और जिसके बदन पर 
थोड़ी-सी भी चरबी नजर आती है, उस पर ट्ट पड़ता हैं। किसी भी 
मालदार असामी का पता चलते ही उसे गिरफ्तार करा लेता है और 
मांग पूरी करने से इनकार करने पर उसकी खाल खिचवा लेता हें । 
और तो क्या, जिनकी हेसियत हजार-दो हजार की भी नहीं, उन्हें भी 
आधी सम्पत्ति तक दे देनी पड़ी हे। अपने एक ही व्यापारी से तीन 
लाख तलब किया गया हैं। फतहचन्द ने वकीलों से कहा भी कि तुम 
खुद समभ सकते हो कि जहां तुम्हारे एक ही व्यापारी से नवाब तीन 
लाख लेने जा रहा हैं, वहां वह तुमस कितना लेना चाहेगा। 

कोंसिल ने सारी बातों पर. विचार कर, उत्तर दिया कि 
कंपनी एक लाख तक देने को तैयार हू। 

फतहचन्द और चेनराय ने यह सुनकर यही कहा कि, “हमारी 
“जबान से तो एक लाख की भी बात नहीं निकल सकती | अगर कंपनी 
चार-पांच लाख तक देने को तेयार होती, तो हम उसका चंदा मंजूर 
'कराने की .कोशिश करते। लेकिन जंब वह एक लाख से आगे न बढ़ने 
की कसम खा चुकी है, तब हम भी चुपचाप बेठकर तमाशा देखना 
चाहते हें कि नवाब क्या करता है।” 

कासिमबाजार वालों ने लिखा कि हमारी तो समभ में ही नहीं 
आता कि अब हमें क्‍या करना चाहिए ! 

कोंसिल ने नवाब की सेवा में एक आवेदन-पत्र भेजा, जिसमें कहा 
'गया था कि जब-जब सरकार के और कंपनी के बीच ऐसा प्रसंग 
'उपस्थित हुआ हैं, तब-तब उलूभन सुलूफाने का काम फतहचन्द और 

दरबार के मुत्सदिदयों को सौंपा गया है, फिर इस बार भी वही क्‍यों 
न मामल को दते-तमाम कर दें ? ७ अगस्त को कासिमबाजार की 
फक्‍्टरी लिखती हें:--- 

“अपने वंकील दरख्वास्त लेकर नवाब के पास पहुंचे | फतहचन्द 
और दूसरों के द्वारा मामला तै-तमाम कराने का प्रस्ताव पढ़ते ही 
नवाब ने पूंछा कि हमने इससे कब इनकार किया हैँ ? फिर उसने अपने 
मुंशी को बुलवाकर कहा कि इन वकीलों को फतहचन्द और चैनराय 
के पास ले जाओ और उनसे कहो कि मांमला निबटा दें । पर जब हमारे 
वबरकील उन दोगीं से मिले, तब उन्होंने यह जवांब दिया कि, 'हम बीच 
में पडें तो कंसे,? नवाब॑ आसमान की बात करता है--कंपनी जमीन की । 
नवाब २५ लाख से कम लेनां नहीं चाहता--कंपनी एक लाख से अधिक 
देना नहीं चाहती । ऐसी हालत में दोनों को कौन मिला सकता है--कौन' 
उनका समभौता करा सकता है ? कंपनी का कहना है कि हम 
प्रचास हजार से एक लाख पर आ चुके, पर नवाब पर इसका कुछ भी 
असर पड़ने वाला नहीं। मुस्तफा खां उससे कह चुका है कि हम 
अंगरेजों से पच्चीस लाख वसूल करा देंगे। अपने वकीलों ने कहा कि 
आप यकीन करें, अंगरेजों से इतना तो किसी भी हालत में मिल नहीं 
सकता। 

इस पर फतहचन्द और चेनराय बोले कि, “न तो नवाब कंपनी 
से पच्चीस लाख पाने की आशा करता हूँ और न उसे एक लाख मिलने-त 
मिलने की ही कोई परवा है। पर हम लोग एक बात कहना -चाहते हैं। 
जितना कंपनी खुद नहीं दे सकती, उतना दूसरों से तो दिला ही सकती 
हैं। इधर इतने व्यापारी मराठों के भय से कलकत्ते भाग गये हें---इतने 
व्यापारियों को कंपनी से काम पड़ता है, इतनों का वही आश्रय या 

' अवलूम्बन है। उन सब से चंदा वसूल कर नवाब के पास पहुंचा देने का 
काम तो कंपनी कर ही सकती है । समय असाधारण है। सेता का वेतन 
चुकाने का प्रइन बड़ा विकट हो रहा है । राजा को यह सेना रखनी पड़ती 
है, प्रजा की रक्षा के लिए। सरकारी खजाने में जो कुछ था, वह उसका 
वेतन चुकाने में लग चुका। नवाब अपनी तिजोरियां भी खाली कर 
चुका। फिर भी पूरा न पड़ा। मजबूर होकर उसे अपने रिश्तेदारों से 
और अपने कारिन्दों तक से रुपया ऊना पड़ा हैं। ऐसी स्थिति में उसका 
यह कहना सर्वथा उचित ही है कि कलकत्ते के व्यापारियों को भी 
सरकार की ययाशक्ति सहायता करनी चाहिए। आखिर सरकार की 
छत्रच्छाया में ही तो बिना किसी प्रकार की विध्न-बावा के, हर एक का 
काम-धंवा चल रहा है, हर एक चांदी काटता आ रहा है। वहां नागरिकों 
पर कंपनी को कर लगा देना चाहिए। अगर कोई शख्स कर नहीं चुकाता 
या चंदा नहीं देता, तो कंपनी को चाहिए कि उसे सीधे यहां नवाब के 
पास भेज दे--नवाब उसकी फस्द खुलवा देगा। 


अपने वकीलों ने कहा कि, “आज तक कंपनी ने ऐसा काम नहीं 
किया | अगर यह व्यापारियों को जेरबारी से नहीं बचाती रही, तो उसके 
व्यापार का चलना ही असंभव हो जायगा।” फतहचन्द बोले कि “सब 
कुछ समयानुसार होता है। पहले कभी ऐसी परिस्थिति नहीं हुईं, 
इसलिए कंपनी से इतना मांगा भी नहीं गया। आज परिस्थिति 
असाधारण है, इसलिए नवाब की मांग भी असाधारण है । असाधारण 
समय की बात साधारण समय के लिए नजीर नहीं बन सकती। फिर 
कंपनी को यह भी सोचना चाहिए कि रुपया देने से वह बच ही केसे 
सकती हे ? ढाके से पटने तक, नवाब ने उसका कारबार बंद करा 
दिया हैं। उधर के सारे कारखाने इस समय नवाब के कब्जे में हें-सारी 
१६९ 

ज० ११ 


जगतसेठ 

सम्पत्ति नवाब के हाथ में है । अगर अंगरेजों ने उसकी बात न मानी तो 
वह कुछ भी अपने चंगुल से निकलने न देगा। कासिमबाजार की 
फेक्टरी पर भी चढ़ाई की बात थी, पर हाजी अहमद, चेनराय और मेरे 
कहने पर नवाब रुक गया है । फिर भी यह कहना कठिन हैं कि वह कब 
तक चुपचाप बेठा रहेगा। कंपती के सभी व्यापारियों के गुमाइते बुलवाये 
जा चुके हें। मुमकिन है, तवाब उन्हें अपना कूल माल मुशिदाबाद ले 
आने को मजबूर करे। गरज यह कि व्यापारियों से जो कुछ मिल 
सकेगा , उसे तो ले ही लेगा, कंपनी पर भी अपना दावा खड़ा रखेगा। 

हर तरह कंपनी घाटे में ही रहेगी।” अन्त में उन्होंने यह कहा कि, 

“कौंसिल से ऐसी रकम देने की इजाजत मंगाओ, जिसका हम लोग उसके 
सामने नाम ले सर्के और जिसकी स्वीकृति की भी कछ आशा कर सकें । 

इतना तो निश्चित हे कि एक छाख पर कोई समभोता नहीं हो सकता । 


जब दूसरे दिन फतहुचन्द और चेनराय नवाब से मिले, तब उसने 
पूछा कि अंगरेजों के साथ क्‍या ते हुआ ? उन्होंने कहा कि हुजूर पच्चीस 
राख से कम लेना नहीं चाहते और अंगरेज एक लाख से ज्यादा देना 
नहीं चाहते--कछ भी ते हो तो कसे ? नवाब कुछ देर चप रहा 
फिर उसने अपने दरबारियों से कहा कि कंपनी के साथ अब 
जोर-जबदेस्ती करनी ही पड़ेगी। फतहचन्द ने कासिमबाजार के 
अंगरेजों को कहलाया कि, “सेनिक अथीर हो रहे हें और रोज ही नवाब 
से तुम्हारे कारखानों को .लूट लेने की इजाजत मांग रहे हैं। अपनी 
भलाई चाहते हो तो नवाब को सन्तुष्ट कर दो।” 


दो ही दिन बाद चेनराय ने कंपनी के वकील से कहा कि, “नवाब 
कितना मिलने पर सन्‍्तुष्ट होगा, यह उसने फतहचन्द को बता दिया है । 
पर फतहचन्द यह बात प्रकट करने वाले नहीं। अब तुम उन्हें बताओ 

कि कंपनी कहां तक बढ़ने को तैयार है। रकम बड़ी होनी चाहिए । दो 
राख से भी बात नहीं बनने की। हां, जो निश्चय हो, फतहचन्द को ही 
बताना, और किसी को नहीं। वह घटा-बढ़ा कर मामला ते करा 
देंगे। अगर तुम लोगों की यह धारणा हे कि अन्त में सरकार 
वही करेगी जो नन्‍्यायसंगत होगा, तो उसे निर्मल समझो । 
आजकल बंगाल में सरकार कहने को ही है। वास्तव में सब कुछ करने- 
धरनेवाले सैनिक हें और सैनिक इस बात पर जोर दे रहे हें कि नवाब 
'सबसे---अपने रिह्तेदारों तक से-रुपया सख्ती के साथ वसूल करे।” 
कौंसिल कूछ समय तक हीला-हवाला करती रही, पर अन्त में जब' 
'उसने देख लिया कि इससे पिंड छटने वाला नहीं, तब,उसने कासिम- 
बाजार फंक्टरी के प्रधान जान फास्टर को लिखा कि चार छाख में 
आओना-पौना कर मामला ते कर लो। फास्टंर ने साढ़े तीन लाख में 
ही सौदा पटा लिया। १६ सितम्बर को कासिमबाजार की 

कौंसिल लिखती हेँ:--- | 
“४१५ तारीख को फतहचन्द यहां नवाब के हुक्म से आये थे। 
हुगली, पटना, ढाका आदि स्थानों के लिए जो परवाते निकल चुके हें, 
उन्हें दे गये। प्रधान ने कोंसिल के मेंबरों को सूचित किया कि वह कंपनी 
'की ओर से साढ़े तीन लाख देना स्वीकार कर चुका है। फतहचन्द ने 
यह रुपया मांगा और कहा कि हम नवाब से हक्‍्मनामा जारी करा 
चुके हें कि कंपनी का कारबार पहले की ह्वी तरह चलने दिया जाय। 
'हमने कहा कि इतना रुपया तो हमारे पास मौजूद नहीं, आप अपनी 
कोठी से कर्ज दिला दें तो आपकी बड़ी मेहरबानी हो। वह राजी हो 
गये। हमने उतने रुपये (सिक्‍कों ) का तमस्सुक लिख दिया है.। 
अब कलकत्ते से रुपया आ जाय तो हम उनका और दूसरे महाजनों 

का हिसाब चुकता कर दें।सब मिलाकर यहां ५४०,००० ) 
(सिक्‍के ) देता है।' 

रुपया मिल जाने पर अलीवर्दी खां ने दरबार से कलकत्ता-कोंसिल 
के अध्यक्ष के लिए एक हाथी के साथ सरोपा भिजवाया | कासिमबाजा र 
फैक्टरी का प्रधान कलकत्ते जाने वाला था। फतहचन्द ने नवाब का 
एक खत ले जाकर उसे दिया और कहा कि इसे अपने अध्यक्ष के हाथ 
में दे देता । कासिमबाजार वालों ने कलकत्ते लिखा कि जब हाथी और 
सरोपा वहां पहुंच जायं, तब इस सम्मान-प्रदान के उपलक्ष्य में कंपनी की 
ओर से उल्लास प्रकट किया जाय और नवाब को धन्यवाद भेजे जाय॑ । 
५ दिसम्बर की जब खिलअत और हाथी कलकत्ते पहुंच गये, तब ५७ 
तोपों की सलामी उतारी गईं और इस दयादान के लिए बड़ी धूमधाम 
के साथ नवाब के प्रति क्ृतज्ञता-ज्ञापन किया गया। 

“” १६ नवम्बर (१७४४) के लेखे में यह बात दर्ज मिलती 
हैं:--- 

“कासिमबाजार से जान फास्टेर लिखता है कि वह एक दिन 
दरबार में गया था। वहां नवाब के साथ फतहचन्द और चेनराय बेठे 
थे और फास्टंर की सब से बातचीत होने लगी । कुछ ही देर बाद नवाब 
उठ पड़ा और उन तीनों को एक कमरे में ले गया। वहां उसने फास्टंर ' 
से कहा कि जासूसों से सद्कार को खबर मिली हैँ कि मराठों की बड़ी 
सेना फिर बंगाल पर चढ़ाई करने आ रही हैँ। हमें उसका मुकाबला 
करने जाना पड़ेगा। लेकिन मुश्किल यह है कि हमारे आदमियों को 
अंगरेजों की तरह तोप-बंदूक चलाना नहीं आता । इसके लिए तुम 
अपनी कंपनी से तीस-चालीस सिपाहियों के साथ एक अंगरेज प्रधान 

भिजवा कर हमारी सहायता करो। जो वेतन कंपनी नियत कर देगी 
हम देने को तैयार हैं।” नवाब ने यह भी क़हा कि, “हमें अपने 
लिए एक अच्छा ताजी घोड़ा भी चाहिए। अगर कलकत्ते में कोई 
मिल सके, तो मंगा दो।' | 


कौंसिल ने घोड़ा तो २७५० ]को खरीद कर भेज दिया, पर 
गोलंदाजों को भेजने से इनकार कर दिया। 


प्रायः उसी समय, नवाब के दबाव डालने पर फतहचन्द अंगरेजों 
से कुछ चांदी खरीदने को तैयार हो गये, पर सब कुछ ते हो जाने के 
बाद भी उन्होंने दाम इतना घटा दिया कि कोई सौद्ध न हो सका। 
अंगरेजों ने हेरान होकर उनके गुमाइता रूपचंद से इसका रहस्य 
पूछा। उसने बताया कि, 'इधर टकसाल के कामों में अताउल्ला खां 
और चेनराय काफी दखल देने लगे थे--यहां तक कि जहां पहले 
फतहचन्द को हफ्ते में पांच दिन सिक्‍के ढलवाने के लिए मिलते, वहां 
अब एक दिन भी मिलना मुश्किल हो गया था। इससे बह बहुत असन्‍्तुष्ट 
थे। फिर उन्होंने यह भी सोचा कि अगर सिक्‍के ढलने से पहले ही 
भराठे आ गये, तो चांदी धरी ही रह जायगी। इन्हीं कारणों से उन्होंने 
नवाब से कह दिया था कि कंपनी चांदी का इतना ऊंचा दाम मांगती 
हैँ कि वह उसे खरीद ही नहीं सकते। वह चाहते यह थे कि पहले मराठों 
के लोटने-न-लौटने की बात निश्चित रूप, से मालम हो जाय--फिर 
चांदी के बारे में कोई फंसला हो ।' 
फतहचन्द के जीवन' के अब इनें-गिने दिन शेष रह गये थे। २८ 
दिसम्बर को कासिमबाजार वालों ने कौंसिल को उनकी मृत्यु की 
संक्षिप्त सूचना देते हुए लिखा कि,“२६ तारीख को प्रात:काल फतहचंद 

संसार से चल बसे। उनके विपुल ऐश्वर्य के उत्तराधिकारी उनके पोती 
महताबराय और स्वरूपचन्द हुए हैँ। लोगों का विश्वास हे कि ये दोनों 
वाणिज्य-व्यवसाय में अपनी वंश-परम्परा की रक्षा करनेवाले होंगे। 
इस अवसर पर यह उचित होगा कि हमारी ओर से पत्र-द्वारा इनका 
अभिननन्‍्दन किया जाय। 


जिसकी जिन्दगी की नाव किनारे रंग चुकी थी और जिसकी 
अस्थियों को 'जगत्‌-विश्वराम' में सदा के लिए विश्राम मिल चुका था, 
उसके नाम पर आंसू बहानेवालों में अगर इंस्ट इंडिया कंपनी भी थी, 
तो इसका उल्लेख नहीं मिलता। पिछल पृष्ठों में हम कंपनी की ही 
जबानी सुन चुके हें कि जब-जब उसे सहायतार्थी के रूप में फतहचन्द 
के पास जाना पड़ा, तब-तब उन्होंने केसी सहानुभूति दिखाई---उसको 
संकट से उबारने में कसी सरलता, उदारता और परोपकारिता का 
परिचय दिया। कया उनंक मरते ही कंपनी उन्हें बिलकूल भूल गईं ? 
अगर बात ऐसी न होती, तो महताबराय और स्वरूपचंद को बधाइयां 
देने से पहले उन्हें सांत्वना दी जाती, जिनसे काम पड़ने वाला था उनका 
स्वागत करते समय जिससे काम पड़ चुका था, उसकी स्मति की ऐसी 
उपेक्षा न की जाती। 


फतहचन्द को अपने मामा मानिकचन्द से जो वरासत मिली थी 
उसकी उन्होंने पूरी हिफाजत ही नहीं की, उसका विस्तार और उसकी 
गहराई भी बढ़ाईं। गाढ़े दिन में राजा और प्रजा की उन्होंने ऐसी 
सेवा की, जिसका महत्त्व सूचित करने के लिए उन्हें मुहम्मद शाह से 
“जगत्‌सेठ' की उपाधि मिली, यद्यपि सच्ची बात यह है कि कम से कम 
अठारहवीं शताब्दी के पूर्वार््ध में, उनकी बराबरी करनेवाला व्यापारी 

या सेठ-साहुकार संसार भर में और कोई न था--इसलिए वह बिना 
किसी प्रकार की अतिशयोक्ति के 'जगत्‌सेठ” कहे जा सकते थे। बक ने 
कहा था कि जगत्‌सेठों का कारबार उतना ही फंला हुआ था और 
उसी पैमाने पर था, जिस पर बेंक आव्‌ इंगलेण्ड का। इस विस्तार 
या उन्नति में विशेष भाग था तो प्रथम जगत्सेठ फतहचन्द 
का। उनके उत्कर्ष का आधार था उनका मुशिदाबाद की मसनद से 
घनिष्ठ सम्बन्ध और इस सम्बन्ध का रहस्य यह था कि उनके सहयोग 
से ही प्रत्येक शासक की आथिक स्थिति सन्‍्तोषजनक .रह सकती थी, 
वह मसनद पर कायम रह सकता था। दिल्ली-दरबार में बंगाल की 
साख बराबर अच्छी बनी रही। बल्कि जब से फतहचन्द ने हुंडी के 
जरिए राजस्व का भुगतान करने की जिम्मेवारी अपने ऊपर ले ली थी, 
तब से वह साख और भी ऊंची हो चली थी। टांट उलटनेवालों की 
जमात में कोई साहुकार बच गया था तो बंगाल। जब बाजीराव ने 
मुहम्मद शाह पर दबाव डालकर पचास लाख रुपया लेना चाहा था, 
तब उसने लिखा था कि अगर आप इतना रुपया नकद नहीं दे सकते तो 
मुझे बंगाल पर परवाना भेज दीजिए । खानदौरां ने काबुल से रुपये 
की मांग आने पर, वहां के सूबेदार नासिर खां को कहलाया था कि 
बंगाल के नाजिम को खत लिखा जा रहा है, बरसात बाद वहां 
से खजाना आते ही हम तुम्हारे पास रुपया भेज देंगे। मुहम्मद 
शाह का एकमात्र भरोसा या बल बंगाल रह गया था और 
मुशिदाबाद से रुपया या हुंडी आने में देर होते ही उसका 
दम सूखने रूगता था। जब मुरीदखां को पिछली बार मराठों 
की चढ़ाई के कारण विफल होकर दिल्‍ली लौटना पड़ा था, तब अलीवर्दी 
खां ने बादशाह को बंगाल की उपयोगिता की याद वदिलाते हुए लिखा 

था कि शाही खजाने और तोशाखाने को खाली न होने देने का श्रेय 
बंगाल के ही किसानों और कारीगरों को हँ--ऐसी दशा में आप स्वयं 
अनुमान कर सकते हैं कि अगर इस प्रान्त पर सदा के लिए मराठों का 
अधिकार हो गया, तो केनद्ध की कितनी बड़ी हानि होगी। बंगाल की 
रक्षा के द्वारा अपनी रक्षा के उद्देश से ही मुहम्मद शाह ने बालाजी 
बाजीराव को मालवा की सनद दे देने का वचन देकर रघुजी भोंसले 
के विरुद्ध भेजा था। ऐसे कल्पव॒क्ष को सदाबहार बनाये रखने में जगत्‌- 
सेठ का भाग विशेष महत्त्वपूर्ण होने के कारण ही, म॒शिदाबाद से दिल्ली 
तक उनकी ऐसी धाक बंध गईं थी कि उनके बिना हाँ किये बंगाल में 
ऊंचे से ऊंचे पद पर भी किसी की नियुक्ति नहीं हो सकती थी--कम 


कि 


से कम बादशाह से उसे सनद या फरमान नहीं मिल सकता था। 

घर के मालिक के रूप में फतहचन्द तीस वर्ष संसार में रहे। 
उनके दो पुत्र हुए--आननन्‍्दचन्द और दयाचन्द। इनके अलावा दो 
कन्यायें * भी हुईं। दोनों ही पुत्र शुजाउद्दौला के शासन-काल में ही 
चल बसे थे। इनमें आनन्दचन्द के पुत्र $ का नाम महताबराय था 
ओर दयाचन्द के पुत्र का स्वरूपचन्द। यही दोनों चचेरे भाई 
फतहचन्द के उत्तराधिकारी हुए। इनमें महताबराय जगत्सेठ की 
और स्वरूपचन्द महाराजा की पदवी, मुहम्मदशाह के पृत्र 
अहमदशाह से, १७४८ में पाने वाले थे । 





# इतमें एक नयनसुख" गांधी को ब्याही थी, दूसरी मानिह 
समदढ़िया को ।_ ह | क्‍ 
(' आनन्दचन्द के एक कन्या भी थी जिसका नाम अजबू बाई था। 

टिप्पणी 


(१) पृष्ठ ६८--बहादुरशाह के राज्य-काल में कंपनी ५२॥ हजार रुपया 
देकर व्यापार-सम्बन्धी सनद प्राप्त कर चुकी थी, १र उसकी इच्छा थी पूरी 
स्वतंत्रता प्राप्त कर बंगाल के दीवान या अन्य पदाधिकारियों के नियंत्रण से 
सदा के लिए मुक्त हो जाने की। ३,००० ) सालाना पेशकश देने के अलावा 
किसी भी प्रकार की चुंगी भरने से उसे इनकार था। 

कंपनी को अजीमुश्शान से बड़ी आशाएँ थीं, क्‍योंकि उसी से उसे सुतानुती, 
गोविन्दपुर और कलिकाता, इन तीन गांवों की जमींदारी कूल १६,००० ) देने 
पर मिल चुकी थी। १७ अगस्त १७११ को कौंसिल ने एक अर्जदाशत भेजकर 
उससे शाही फर्मान दिला देने की' प्रार्थना की। उसके साथ एक पत्र-द्वारा यह 
भी प्रलोभन दिया गया था कि, 'हम अपनी ओर से नजराने के तौर पर कुछ 
सामान वहां भेजने वाले हैं, पर उनके पहुँचने में कुछ देर हो सकती है। इधर 
माह खरीदकर इंगलेण्ड भेजने का समय करीब आ गया है, इसलिए तब तक 
दीवान के नाम एक हस्बुल्हुक्म भिजवा देने की कृपा करें कि वह हमारे व्यापार 
में किसी प्रकार की बाधा न डाले ।” 

इधर अजीमुश्शान को यह आवेदन-पत्र अगस्त १७११ में भेजा गया, 
उधर कंपती ने कासिमबाजार के कर्मचारियों को यह आदेश दिया कि वहां की 
फैक्टरी बन्द कर चल देने के लिए तैयार रहो। पर अक्टूबर में ही दीवान से 
५२,५०० ) पर समझौता हो गया और कासिमबाजार छोड़ने की नौबत नहीं 
आईं। फिर भी दिल्ली-दरबार का दरवाजा खटखटाने का जो निश्चय कंपनी 
कर चुकी थी, उसका उसने कभी परित्याग नहीं किया। नजराना भेजने की बात 
भी उसे बराबर याद रही । हां, इसका समय टलैता गया । कभी तो यह हुआ कि 
जो सामान मद्रास से दिल्ली भेजने के लिए मंगाये गये वे दरबार में कंपनी की 
प्रतिष्ठा बढ़ाने योग्य न निकले , कभी सामान जाने की तैयारी' हो जाने पर 
दिल्‍ली से परवाना न पहुँच सकने के कारण यात्रा स्थगित करनी पड़ी | कभी यह 
प्रश्न उठा कि नजराने के साथ कंपनी का पटने का वकील दिल्ली जाय या 

और कोई योग्यतर व्यक्ति ? इसी बीच शाह आलम या बहादुरशाह की मृत्यू 
हो गई और कुछ ही दिनों बाद अजीमुश्शान की भी । जहांदार शाह के राज्य- 
काल में जब फरुंखसियर का पटने पर कब्जा हो चुका था और कंपनी के 
कर्मचारी उसके चंदे की मांग के कारण दम साध कर गंगा पार छाछंगंज में 
समय बिता रहे थे, कलकत्ते से कौंसिल ने उसकी सेवा में भी अपना आवेदन-पत्र 
भेजा और उसे अपने नजराने की याद दिलाकर लिखा कि, “यह हुगली के 
पास कलकत्ते में तेयार है, बरसात बीतते ही हम इसे यहां से भेजने की आशा 
करते हैं । फिर भी वह न भेजा गया। अन्त में जब फर्रुतवसियर की जीत हो गई,. 
बह तख्त पर बैठ चुका और कंपनी को इस बात का निश्चय हो गया कि उसके 
पांव जम चुके, तब फिर वही पुराना राग अछापते हुए उसने २७ मार्च १७१३ 
को एक आवेदनपत्र भेज कर, मुशिदकुली खां की शिकायत की और सम्माट से 
निःशुल्क व्यापार्र करने की इजाजत मांगी | ठेक या स्थायी वही पुराना था 
कि “जो नजराना हमारी ओर से दरबार में जाने वाला है, उसे मछलीबंदर में 
क्‌छ देर हुई, पर अब वह यहां पहुँच गया है । हम उसे जल्द से जल्द दिल्ली भेजना 
चाहते हैं । उम्मीद है कि सब सूबेदारों के नाम ऐसे हस्बुल्हुक्म जारी हो 
जायंगे कि रास्ते में कहीं कोई रोक-टोक न हो ।” 

३ जनवरी १७१४ को मुशिदकुली खां के नाम दिल्‍ली से वजीर का आदेश- 
पत्र आया कि दपनी को ब-दस्तूर व्यापार करने दिया जाय, अर्थात्‌ उससे चुंगी 
तलब न की जाय । समाचार कलकत्ते पहुंचते ही कौंसिल ने बड़ी खुशियां मनाई । 
तोपों की बाढ़ें दाग कर बादशाह की सलामी उतारी गई--रात को आतिशबाजी 
छोड़ी गईं। अंगरेज सिपाहियों के लिए शराब की छूट कर दी गई। मुशिदाबाद 
में रामचन्द्र कंपती की ओर से वकील नियुक्त हुआ | इसको ४० ) माहवार देना 
'निश्चित हुआ। इसके साथ यह स्टाफ दिया गयाः-- 


६ कहार--- १२ रु० माहवार। 
५ चपरासी--- १२॥ रु० माहवार। 
१ मशालूचौ-- २ रु० माहवार। 


दूसरे नौकर-चाकर-३॥ रु० माहवार। 





जोड़--३० रु० माहवार। 

पूरी तैयारी हो जाने पर , १९ अप्रैल १७१४ को जान सरमन 
की अध्यक्षता में कंपनी का दल उपहार-सहित कलकत्ते से दिल्‍ली रवाना हुआ। 
सरमन के बाद दर्जा था खोजा सरहाद का जो अंगरेज नहीं, अमंनी व्यापारी था । 
इसकी दिल्‍्ली-दरबार में रसाई थी और यह पहले भी कंपनी के काम आ चुका 
था। जब फरुंखसियर बालक था, तब इसने कुछ विलायती खिलौने उसकी भेंट 
किये थे--इससे भी कंपनी को आशा थी कि वह जो कुछ चाहती थी उसे 
दिलाने में यह बड़ा उपयोगी सिद्ध होगा। इसके पक्ष में एक बात और थी--- 
फारसी भाषा पर इसका पूरा अधिकार था। इसके अलावा दो सहायक और 
एक सर्जन भी थे।ये तीनों अंगरेज थे। सरहाद के साथ यह ते हो चुका 
था कि:-- 


(क) जो अधिकार कंपनी को पहले प्राप्त थे, वे फिर फैरमान-द्वारा उसे 
मिल गये और कंपनी को कलकत्ते की जमींदारी की हद बढ़ाने की इजाजत 
मिल गई और अगर उसने मछली बंदर के पास वह टापू कंपनी को दिला देने 
की कोशिश की, जिस पर मंद्रास की कौंसिल की नजर थी, तो उसे पुरस्कार-« 
स्वरूप ५०,००० ) मिलेगा। अगर वह यह सब न दिला सका, तो बह कुछ भी 
पाने का हकदार न होगा। 


(ख) अगर सरहाद ने सूरत में भी कंपनी का व्यापार निःशुल्क करा दिया, 
तो उसे ५०,००० ])और मिलेगा। अगर वह यह न करा सका, तो वह यह रकम 
पाने का हकदार न होगा। पर व्यापार निःशुल्क करा देते में सफलता न भी' 
हो, तो चुंगी की दर २॥ ) सैकड़ा करा देने का प्रयत्न तो उसे करना ही होगा। 


दूत-दल को विभिन्न कारणों से पटने में प्रायः एक साहू रुक जाना पड़ा। 
माच १७१५ में कौंसिल को खबर मिली, कि सरहाद बख्शी से मिलने गया तो 
वहां शेख ईसा, फतहचन्द और लालजी भी मौजूद थे और सब ने यही कहा 
कि, 'जब तक आप छोग और सिपाही अपने साथ नहीं ले लेते, तब तक आगे 
बढ़ना खतरनाक है ।” पर सरमन और सरहाद की आपस में अनबन शुरू हो गई 
थी, इसलिए सरमनत ने इस बात पर कुछ भी ध्यान नहीं दिया। जहां-तहां 

फौजदार अपती-अपनी जगह छोड़कर लापता हो चुके हैं। उज्जैनियों * ने कई 
जगह रास्ता रोक रखा हैं। यह सारी खबर सरहाद की भेजी हुई थी। उधर 
सरमत का कहना था कि पूछताछ से मालूम हुआ है कि रास्ता खुला हुआ 
है, व्यापारियों का जाता-आना जारी है।” सरमन उस समय नौबतपुर में था 
और सरहाद पटने में । इसे सरमन ने आगे बढ़ने का आदेश भेजा। 


जून १७१५ में दूत-दल दिल्ली पहुंच गया। जो सामान नजर करने के 
लिए यह साथ लेता गया था, उसमें कमखाब, बनात, रंग-बिरंगे मखमल के थान, 
दस्ताने, पिस्तौले, तमंचे, तलवारें, कलमतराश, तरह-तरह के खिलौने, क्लाक 
(घड़ियां), आईने इत्यादि थे। दल के साथ घुड़सवा र, चपरासी, कहार, गाड़ीवान 
आदि तो थे ही । 

दिल्‍ली में इस दल को प्राय: दो बरस ठहरता पड़ा। कंपनी के सौभाग्य से 
ज़ो सर्जन 4 दृत-दल के साथ गया था, उसके इलाज से फर्रेखसियर बवासीर-रोग 
से मुक्त हो गया था। फिर भी आज, करू होता ही "हा। दरबार का काफी 
' अनुभव हो जाने पर दूत-दल ने वजीर अब्दुल्ला खां का पहला पकड़ा | वह 
उदार और शीलवान्‌ था। कंपनी के दूत-दल से उसने शीराज की कुछ शराब 
के सिवा और कुछ भी स्वीकार नहीं किया और जो जो रिआयत वह दर चाहता 
था, वह उसे दिला भी दी। 

फरमान और हस्बुल्हुक्म उस समय पहले की अपेक्षा कहीं सस्ते हो चले थे । 
अगर बात ऐसी न होती, तो सरमन दिल्‍ली से खिलौनों और आईनों के बदले 
३ फरमान और ३२ हस्ब॒ल्हुक्म लेकर कलकत्ते न लौटता। 


इस बीच में कंपनी और दीवान के बीच जो झगड़ा चला आता था, वह 
बना ही रहा। मुशिदक्‌ली खांवको कासिमबाजार वाले कभी कुछ नरम पाते 


*' उज्जनी या उज्जेनिये भोजपुर इलाके के क्षत्रिय थे। 

* इसका नाम विलियम हेमिल्टन था। १० दिसम्बर १७१५ को उसे 
सम्राट से एक सदरी, एक जड़ाऊ कलगी, हीरे की दो अंगूठियां, एक हाथी, एक 
घोड़ा और पांच हजार रुपये इनाम के तौर पर मिले। 

तो कभी कुछ गरम । पर कंपनी जो कुछ भी रिआयतें चाहती थी, वे उसे 
मिलने वाली न थीं। एकाध बार उसकी ओर से उसके वकील ने बादशाह की 
दुहाई भी दी और समाचार-पत्र न होते हुए भी जहां-तहां जो वाकयानवीस या 
अखबारनवीस नियत थे, उनकी जेब गरम कर कंपनी ने उनके द्वारा अपनी 
फरियाद भी दिल्ली तथा मुशिदाबाद तक पहुंचवाई। एक अवसर पर हुगली का 
वाकयानिगार अपनी रिपोर्ट में लिखता है:-- 


“अगर मुशिदाबाद-कचहरी का चुंगी का दारोगा, सम्मराट्‌ या दीवान की 
आज्ञाओं के विरुद्ध अंगरेजों से चुंगी लेना, बन्द नहीं करता और जो चुंगी छी 
जा चुकी है, उसे लौटा नहीं देता, तो संभव है कि बहुत से व्यापारियों को हानि 
उठानी पड़े । कारण कि अंगरेजों के व्यपार को रोक देने का अर्थ है बंगाल-मात्र 
के व्यापार को रोक देना। ५ मई १७१५ के लेखे में लिखा है--“जो 
बात वाकयानवीस लिख चुका है उसी को सवानेहनवीस दोहरा चुका है।” 


नवम्बर १७१७ में सरमव कलकत्ते लौटा। जितने शाही आज्ञापत्र जारी 
हुये थे, उन्हें वह साथ लेता आया। उनकी नकलें पदाधिकारियों के पास दिल्ली से 
पहले ही पहुंच चुकी थीं। कंपनी की ओर से दूत-दछ और उसके साथ आने 
वाले आदेशपत्नों के स्वागत की धृमधाम से तैयारियां की गई । अगवानी के 
लिए कंपनी के छोटे-बड़े कमेंचारी, व्यापारी तथा अन्य नागरिक हुगली से कुछ 
दूर आगे, त्रिवणी तक गये । दृत-दल को वहां बधाइयां दी गई, सम्राद को 
धन्यवाद दिये गये। फिर कलकत्त में आनन्दोत्सव मनाया गया। एक हजार 
रुपया खर्च कर इसके लिए एक शामियाना तैयार कराया गया था। सभा में 
कंपनी की ओर से अध्यक्ष ने फिर सम्राट के प्रति कृतज्ञता प्रकट की और उन्हें. 
अनेकानेक धन्यवाद दिये। आमंत्रित व्यक्तियों में हुगली के वाकयानिगार, 
सवानेहगार, हरकारा-दारोगा इत्यादि भी थे। दिल्‍ली से एक गुजंबरदार भी 
साथ आया था। उसे त्रिवेणी में ही २,००० ) सम्राद की भेंट के तौर पर दिया 
जा चुका था और वाकयानिगार उसकी खबर भेज चुके थे। कलकत्ते में 
गुर्जजरदार को ५०० ), एक सरोपा, एक थान कमखाब, पगड़ी के लिए बीरा 
और एक पंटका दिये गये। रह गये संवाददाता और हरका रा-दारोगा । 

वाकयानिगार को मिले:--- 
६ गज सुख बनात । 
२ थान नारंगी बनात। 
२ थान साधारण हरे रंग का कपड़ा। 


सवानेहगार को मिले:-- 
१ थान नारंगी बनात । 
१ थान साधारण हरे रंग का कपड़ा। 


हरकारा-दारोगा के हिस्से में नारंगी बनात और उस हरे रंग के कपड़े 
के दस दस गज आये। 


बंगाल, बिहार आदि के लिए फरमान और हस्बुल्हुक्म पहुँच गये--कंपनी 
इनके मिलने के उपलक्ष्य मं बड़े समारोह से उत्सव मना चुकी--तोपों की बाढ़ें 
दग चुकीं--आतिशबाजी छोड़ी जा चुकी--संवाददाता बढ़ा-चढ़ा कर इन सारी 
घटनाओं की खबर मुशिदाबाद और दिल्ली भेज चुके, पर इनका मुशिदकुछी 
खां पर कूछ भी असर न हुआ। कंपनी को निःशुल्क व्यापार करने देना तो वह 
खुद मंजूर कर चुका था, पर बाको वातें जहां थीं, वहीं रहीं ।॥ न तो कंपनी 
के लिए टकसाल का दरवाजा खुला, न वह अपनी जमींदारी की हद की 
ही बढ़ा सकी । 


फिर भी सरमन-बसीठो निष्फल रही, यह इतिहासकारों को स्वीकार नहीं 
हो सकता । मुशिदक्‌ली खां ने कंपनी को उससे तात्कालिक लाभ नहीं होने दिया, 
पर कंपनी को बराबर यह कहते, रहने का मौका तो मिल गया कि उसने सम्राद 
के आदेश की अवहेलना कर अंगरेजों के साथ घोर अन्याय किया, उन्हें गहरी 
हानि पहुँचाई | विल्सन ने लिखा हे कि जब कई बरस बाद क्लाइव ने खुल्लमखुल्ला 
तलवार सूत कर इस देश पर कब्जा करना शुरू किया, तब उसे अपती 
कार्रवाइयों के लिए यह बहाना या दलील अच्छी मिल गई कि सरमन ने कंपनों 
के लिए जो अधिकार दिल्‍लो से प्राप्त किये थे, उनसे भी एक प्रान्तीय 

शासक की निरंकुशता के कारण वह वंचित ही रही। उस दूत ने जो काम 
शुरू किया था, उसे इस “रणवीर ने पूरा किया। 


(२) पृष्ठ ७०--अब्दुल्ला खां को प्रकृति नरम थी, हुसैन अली खां की गरम । 

'पर दोनों का सांस्कृतिक स्तर ऊँचा था और दोनों ही स्पष्टवक्‍ता थे। उनके 
विरुद्ध जो मन्त्रणायें होतीं, जो चाल चली जातीं--उनकी जानकारी रखते 
हुए भी उन्होंने कभी कपट या कुटिलता से काम नहीं लिया। वे दोनों भयंकर 
से भयंकर परिस्थिति का सामना करने के लिए बराबर तैयार रहते, पर अपने 
'तई इस बात की कोशिश करते कि खून-खराबी न हो। यह उनकी भलमनसाहत 
'कही जाय, या उनकी कमजोरी, इतना जरूर हैँ कि पदाधिकारियों के चनाव या 
नियुक्ति के सम्बन्ध म॑ उन्होंने कड़ाई से काम नहीं लिया और फरुंखसियर को 
बहुत कुछ निरंकुश रहने दिया। नतीजा यह हुआ कि दरबार उनके दुश्मनों का 
अखाड़ा बन गया और इन लोगों ने बादशाह के कान भरते भरते उसके और 
सेयद-बन्धुओं के बीच एक चौड़ी खाई खोद दी । 

सैयद-बन्बुओं के शत्रुओं में :-- 

(क) खानदौरां का पूरा नाम था समसामुद्दौोला खानदौरां बहादुर मंसूरजग । 
'इसके पूर्वेज बदरुशां से आकर आगर के पास बस गये थे। खानदौरां विद्वान 
तो न था, पर दरबार के तौर-तरीक बहुत अच्छी तरह जानता था। उसकी 
'वाकपटुता भी ऊँचे दर्जे की थी। षड्यंत्रों में खूब भाग लेता, पर मार-काट से 
बहुत घबराता। १७३९ में नादिरशाह के साथ होने वाली लड़ाई में इसे मजबूर 
होकर मोरचा लेना पड़ा और उसी लड़ाई में यह खेत आया। 


(ख) निजामुल्मुल्क का नाम पहले मीर कमरुद्दीन था, फिर चिकिलिच खां 
पड़ा। इसक पूर्वज समरकंद स आय थे। गोरखपुर म फौजदार रह कर इसने 
नाम कमाया और आग बढ़ते-बढ़ते दक्खिन का सूबेदार नियुक्त हुआ। पर 
'जब यह पद हुसेव अली खां को मिल गया, तब यह चोट खाकर दिल्‍ली लौट 
आया और सैयद-बन्धुओं के विरोधी-दलू में सम्मिलित हो गया। जिस समय 
फर्रुखसियर सिहासन-च्युत हुआ, उस समय यह मुरादाबाद का फौजदार था। 

सैयद-बन्धुओं के विनाश के बाद यह कुछ समय तक वजीर रहा, फिर दविखन 
जाकर स्वतंत्र-ला हो गया। इतिहास में यह आसफजाह निजामुल्मुल्क 
के नाम से विशेष प्रसिद्ध है । हैदराबाद के वर्तमान निजाम-वंश का यही 
प्रवतंक था। ह 

(ग) अमीन खां निजामुल्मुल्क का चचा और तूरानी-दल का प्रधात 
नेता था। 

सैयद-बन्धुओं ने फर्रुवसियर से कई बार कहा कि, “यह स्पष्ट है कि आप 
हमारे किये हुए उपकार को भूल गये और अब हमारे दुश्मनों की ओर 
हो रहे हें। ऐसी हालत में आपको हमारा इस्तीफा मंजर कर हमें अपने गांव 
चले जाने की इजाजत दे देनी चाहिए। अगर हमें अपनी सेवा में रखना ही है, 
तो हमारे दुश्मनों से कहिए कि एक बार मैदान में मुकाबले पर आयें और अपने 
जोौहर दिखायें | शर्त यह होगी कि जो दल मैदान मार ले, वही दरबार में 
रहने पावे; जो हार जाय, उसे दरबार-निकाला मिल जाय। अगर आप को यह 
भी मंजूर न हो, तो हमें बल्ख और बदरुशां पर चढ़ाई करने की इजाजत मिल 
जाय । हमारी प्रार्थना यही है कि अगर हम उन्हें जीत ले, तो हम उन दोनों 
प्रदेशों के जागीरदार माने जाये।” 

पर इनमें से कोई बात फरुंखसियर को मंजूर होने वाली न थी। नैतिक 
बल के अभाव के कारण वह इतना भी स्वीकार न करता कि उनके प्रति 
उसके मत में किसी प्रकार का असन्तोष था। बराबर यही कहता कि, “आप 
अपनी परछाई से डरते हैं । दरबार में न तो आपका कोई शत्रु है,न आपके 
विरुद्ध किसी प्रकार का षड्यंत्र हे । आप पर मेरा पूरा विश्वास है। भरा ऐसी 
कृतघ्तता मुझसे कभी हो सकती हूँ कि में आपकी सेवाओं को भूल जाऊँ ! आप 
जहां हैं, वहीं बने रहें, इस्तीफा देने या बल्‍्ख-बदख्शां जाने की कोई जरूरत नहीं ।” 

फरुंखसियर एक ओर तो हुसेन अछी खां को पुरस्कृत करने के बहाने कहीं 
उच्च पदाधिकारी बनाकर भेजता, दूसरी ओर किसी सरदार को इनाम- 
इकराम का प्रलोभन देते हुए लिखता कि देखना, यह दिल्‍ली जिन्दा न लौटने" 
पावे । जब ऐसे खत सैयद-बन्धुओं के हाथ छूग जाते और वे सम्राट्‌ से उनका 

जिक्र करते, तब वह उनके लेखक या प्रेषक होने से साफ इनकार कर जाता 
और कहता कि जिस खत की आप बात कर रहे हैं, वह जरूर जाली होगा। 
हमने तो स्वप्न में भी कभी किसी को ऐसा आदेश नहीं दिया ! 

सैयद-बन्धुओं के दरबारी झात्रुओं का यह हाल था कि वे पीठ पीछ बातें 
बवारते , जहर उगलते, तरह-तरह की बंदिश बांधते, पर उनर्म आमने-सामने हो 
कर उनका विरोध या उन पर वार करने की हिम्मत करने वाला कोई नहीं था । 
वे सब के सब, एक इतिहासकार के छाब्दों में शरे-कालीन' थे, मर्द-मंदान' नहीं । 
“यों आबरू बनावे जग म हजार बातां, जब तेरे आग आवे गुफ्तार भूल जावे +-- 
प्रत्येक का यही हाल था । 

अब्दुल्ला खां का पल्‍ला हलका करने के लिए हुसेन अली खां दक्खिन का 

 सूबेदार बनाकर उधर भेज दिया गया। इधर दिल्ली में उनके विरुद्ध संगठन 
होते लगा--अब्दुल्ला खां ने आत्म-रक्षा के लिए जो दीवार खड़ी कर रखी थी 
उसमे छिद्र ढूंढ़े जाने लगे । हुसैन अछी खां को सम्राट ने अपनी आंखों से आंसू 
बहाते हुए विदा किया था, यद्यपि उन आंसुओं से वह धोखे में आने वाला 
न था और चलते समय यह स्पष्ट कह गया था कि अगर मेरे भाई पर किसी 
प्रकार का आघात हुआ तो औरंगाबाद से दिल्ली पहुँचना मेरे लिए बीस दिलों 
से अधिक का काम न होगा। 

दो-तीन साल तो अब्दुल्ला खां ने किसी तरह बिताये, फिर जब वह दुश्मनों 
की हरकतों से तंग आ गया, तब उसने अपने छोटे भाई को लिखा कि प्याला 
' अब छलकने पर है, जितना जल्द हो सके, तुम यहां आ जाओ । खत मिलते ही 
हुसेन अली क्वां ने मराठों से सन्धि कर उन्हें चौथ देना स्वीकार कर लिया 
और रकाब में पैर रखकर अपने भाई की रक्षा के लिए रवाना हो गया। उसके 
साथ सहायकों के रूप में प्रायः पद्धह हजार मराठे घड़सवार भी थे। आनन- 
फानन वह १६ फरवरी १७१८ को दिल्‍ली जा पहुँचा और पहुँचते ही फरुंखसियर 
के होश ठिकाने करने के काम मे लग गया। जब उसने देखा कि कोरी बातों से 
कुछ बनने वाला नहीं, तब उसने लाल किल को घेर लिया और अपने बड़े भाई 
" के द्वारा समझौते की बातें कराने रगा--इसः आशा स कि शायद फरुंंखसियर 
अब भी होश में आ जाय | 

'पर वह आने वाला न था। “विनाशकाल विपरीतबूद्धि:--वह इसका एक 
ख़ासा अच्छा उदाहरण है । किले म॑ वस्तुतः कंदी होते हुए भी, वह अपने को क्‍या 
समझे बैठा था, यह कहना तो कठिन है, पर जो अब्दुल्ला खां के मुंह पर उचित 
बात कहने का भी साहस न करता, वही अब आपे से बाहर होकर उसे गालियां 
मी दे बैठा। 'तिरे गांव में में गधों के हल न चलवा दूं और तेरी बहु-बेटियों की 
सुथनियों में चूहे न डलवा दूं, तो में तैमूरलंग का सच्चा वंशज नहीं ! 

पर होने वाला कुछ और ही था। २७ फरवरी को हुसैन अछी खां की फौज 
ने किले को घेर लिया था और उसी दिन फर्रुखसियर से अब्दुल्ला खां की यह 
आखिरी मुलाकात थी। भय और क्रोध ने फरुंखसियर को .विवेकहीन कर दिया 
था। एक बार उसके मन में आया भी कि आत्मसमपंण कर दूं तो यह विचार 
'कर्‌ कि अब उसे अब्दुल्ला खां के पास जाकर दया-भिक्षा मांगनी पड़ेगी, उसने 
वह इरादा छोड़ दिया। किले के भीतर भी सैयद-बन्धुओं के सैनिकों और सहा-« 
यकों का कड़ा पहरा था। इन सहायकों में जोधपुर के महाराज अजित 
सिंह, * कोटा के महाराव भीमसिह हाड़ा | और नरवर | के गजसिंह नरवरी 
'मुख्य थे । अजितर्सिह फरुखसियर को अपनी लड़की का डोला दे चुके थे, पर 
'उन्होंने साथ बराबर सैयद-बन्धुओं का ही दिया । जयपुर के घिराज राजा सवाई 
जयसिंह $ उन दोनों भाइयों के विपक्षी थे, और दिल्‍ली में यह आशा की जाती 
थी कि वह वहां पहुँचकर फरुखसियर की रक्षा करेंगे । पर इस मौके पर वह 
उधर जाने से रह गये। 

*# महाराज जसवन्त सिंह के पुत्र, जिन्हें राठोर सरदार दुर्गादास 
औरंगजेब के चंगुल में फंसने से बचाया था । यह मुहम्मद शाह के समय 
अपने ही पुत्र बख्स सिंह के हाथों मारे गये। 

| कोटा राज्य के संस्थापक माधोसिह हाड़ा के वंशज । 

“| आगराणयप्रान्त के अन्तर्गत यह संभवतः राजा रामदास नरवरी के 
बंग्ज थे। 

फे जयपुर को इन्हीं ने बसाया। बड़े ज्योतिष-प्रेमी थे और इन्होंने कई 
मान-मन्दिर बनवाये। | े 

घटनाओं की रफ्तार बहुत तेज़ हो चली थी। २८ फरवरी को अब्दुल्ला 
खां ने कुछ कागजों पर दस्तखत कराने के लिए फरुंखसियर को जनाने में बुलावा 
भेजा तो उसने बाहर निकलने से इनकार कर दिया। इस पर कुछ आदमी एक 
दूसरे राजकुमार को ले आने के लिए भेजे गये। इसका नाम बेदारबख्श था और 
जो राजकुमार बच रहे थे, उनमें यह सब से योग्य समझा जाता था। पर स्त्रियों ने 
यह समझकर कि सेयद-बन्धु एक-एक कर सभी शाहजादों को खतम करना 
चाहते हैं, उस ऐसी जगह छिपाया कि उसका कहीं पता न चला । इतने में खोजने 
वालों की नजर एक दूसरे राजकुमार रफी-उद्दरजात पर पड़ी और वे उसी को 
लेकर चल दिये | बादशाह के दस्तखत हुए बिंनां कई जरूरी काम रुके पड़े थे, 
इसलिए रफी-उद्दरजात को चटपट तख्तताऊस पर बैठाकर सम्राट घोषित कर 
दिया गया। फिर राजा रतनचन्द, राजा बख्तमल, दीनदार खां, नज्मुद्दीन खां 
आदि सरदारों को हुक्म हुआ कि जेसे हो सके, फरुंखसियर को यहां छाकर 
हाजिर करो। इनके साथ चार सौ सिपाही भी दिये गये। ये छोग अन्त: पुर में 
घुसे, तो वह स्त्रियों के आतंनाद से प्रतिध्वनित हो उठा। फररूखसियर ढाल-तलवार 
पईलिये किसी कमरे मे बैठा था । उसने प्राणों की ममता छोड़कर इन लोगों का 
अकेला मकाबला भी किया, पर उसे गिरफ्तार होते देर न लगी । स्त्रियों ने उसे 
बचाने की भरपूर चेष्टा की, पर उससे होना ही क्या था ! हुक्मी बन्दें उसे घसीट 
कर बाहर ले ही गये । जो अभी थोड़ी देर पहले तक भारत का सम्राट था, उसे 
नंगे पांव और नंगे सिर ही नहीं जाना पड़ा, कुछ गालियां भी सननी पड़ीं, कुछ 
छोकरें भी खानी पड़ी । 


दीवानेखास में फरुखसियर अब्दुल्ला के सामने पेश किया गया और उसके 
हुक्म से अंधा कर दिया गया। इसके बाद वह तिरपौलिया की कालकोठरी में 
पप्चाया गया, जहां प्रायः दो महीने बाद उस जल्‍्लादों .के हाथ मरना पड़ा। 
उसके काले कारनामों को याद कर इतिहासकार को कहना पड़ता है कि अपने 
'ही छोटे भाई से लेकर सिक्‍्ख-जाति के धर्मवीर बन्दा तक सैकड़ों आदमियों के 
नृशंसतापूर्वक बहाये 'हुए खून से हाथ छाल करने वाले इस नर-पिशाच के साथ 

पव ने किसी प्रकार का. अन्याय नहीं किया। ' 

इस क्रान्ति के बाद महाराज अजितर्सिह अपनी बेटी इंद्रकुंबर को दिल्‍ली से 
जोधपुर ले गये। उसके साथ एक करोड़ रुपये से अधिक की निजी सम्पत्ति भी 
गईं। जोधपुर में इंद्रकुंवर की शुद्धि हुई और उसे अपने पिता के घर रहने का 
अवसर मिला। अजितर्सिह ने जो कुछ किया, वह मुसलमानों की दृष्टि में 
मुगलवंश-परम्परा और मृुगल-राजसत्ता का घोर अपमान था। पर आलोचक 
आखिर करते ही क्‍या ? उन्होंने अजितर्सिह को दामादक्‌श'” कहकर सन्‍्तोष 
किया । 


रफी उद्दरजात की उम्र कुल बीस साल होते हुए भी वह संसार में अधिक समय 
तक रहने वाला न था। उसे तपेदिक की बीमारी थी और तख्तनशीन होने 
के चार महीने के भीतर ही उसे काल-कवलित होना पड़ा। उसके बाद रफी- 
उद्दौला सम्राद बनाया गया। यह बहादुर शाह का पोता था--अर्थात्‌ रफी उद्शान 
का बेटा। पर स्वास्थ्य सन्‍्तोषजनक न होने के कारण इसे भी तीन ही 
चार महीने बाद परलोक सिधारना पड़ा। २८ सितम्बर १७१९ को बहादुर 
शाह के चौथे लड़के खुजिस्ता अख्तर का बेटा रोशन अख्तर-मुहम्मद शाह के 
नाम से--अठारह साल की उम्र में अब भारत का सम्राट हुआ। इसी के राज्य- 
काल में पहल हुसैन अली खां की हत्या हुई, और फिर कुछ समय बाद अब्दुल्ला 
खां की कारागार में मृत्यु । इसके बाद निजामुल्मुल्क का चचा मुहम्मद 
अमीन खां वजीरे आजम हुआ और इसके मर जाने पर १७२२ में स्वर 
निजामुल्मुल्क | पर प्रायः एक ही साल बाद यह दक्खिन चला गया और इसकी 
जगह मुहम्मद अमीन खां का बेटा कमरुद्दीन खां प्रधानमंत्री हुआ। 


(३) पृष्ठ १०७--नादिरकूली नाम का एक तुकंमान दरिद्व कुल में जन्म लेने 
पर भी, योग्यता के बल से, ईरान का बादशाह बन गया । वही दहंशाह नादिरशाह 
के नाम से मशहुर हुआ। उसका अफगानों से वेर था और कन्धार से भागे हुए 
अफगानों को मृगल-सरकार हिन्दुस्तान में शरण न देती तो नादिरशाह इस 
मुल्क पर चढ़ाई न करता। उसने दो-तीन दूत दिल्ली भेजे, और मुहम्मदशाह 
को लिखा कि आप हमारे साथ मित्र का-सा व्यवहार नहीं कर रहें हें । पर दिल्ली> 
दरबार से एक साहू तक कोई जवाब न मिला। फिर नादिरश्ञाह ने चढ़ाई कर 

दी। काबुल-प्रान्त इसी देश के अन्तर्गत था, पर वहां आय से व्यय अधिक हुआ 
करता था, इसलिए टोटा पूरा करने के लिए दिल्‍ली से कुछ लाख रुपये हर 
साल वहां भेजे जाते थे। इधर शासन-सम्बन्धी शिथिलता के कारण यह रकम 
नियमित रूप से नहीं भेजी जा रही थी, जिसके फहूस्वरूप वहां के सैनिकों 
या रक्षकों का वेतन पांच साल से नहीं चुका था। नांदिरशाह का विरोध नहीं के 
बराबर हुआ। उसने पेशावर और लाहौर पर बात की बात में कब्जा कर लिया 
और ११ फरवरी १७३९ को वह सरहिन्द-अम्बाला-शाहाबाद होता हुआ 
करनाल पहुँच गया। 

१३ फरवरी को होतेवाली लड़ाई में मुहम्मदशाह को बुरी तरह हारना 
पड़ा । खानदौरां, अपने तीनों बेटों के साथ, खेत आया; अवध का सूबेदार 
सआदत खां घायल होकर गिरफ्तार हुआ; नादिरशाह को यह कहने का मौका 
मिला कि यहां के लोग मरना जानते हें, लड़ना नहीं जानते। मुहम्मदशाह भी 
करनाल में ही था। दूसरे ही दिन उसने निजामुल्मुल्क को नादिरशाह के पास 
भेजा। सन्धि-सम्वन्धी बातचीत होने लगी। नादिरशाह की मांग पचास लाख 
रुपये की हुई--जिसम २० लाख वह तत्काल चाहता था और बाकी ३० लाख 
काबुल पहुँच जाने तक। उसकी इच्छा दिल्‍ली की ओर बढ़ने की न थी। निजामु- 
ल्मुल्क ने उसकी शर्तें मंजूर कर लीं और लोगों ने समझ लिया कि बादल हट 
चले, आसमान साफ हो गया । 

लेकिन निजामुल्मुल्क के दुश्मन भी थे । जब उसे श्ाबाशी मिली और 
उसका बेटा फीरोत जंग, खानदौरां की जगह, मीर बर्शी कर दिया गया, तब 
वे जल-भुन कर खाक हो गये । सआदत खां ने निजामुल्मुल्क की शिकायत करते 
हुए उससे कहा कि “आपने धोखा खाया। अगर आप दिल्‍ली चले तो जवाह- 
रात के अलावा आपको २० करोड़ रुपये नकद मिल सकते हैं।” इससे नादिर 
शाह की आंखें खुल गईं, और वह दिल्‍ली की ओर चल पड़ा। 

९ मार्च को उसने सदल-बल दिल्‍ली में प्रवेश किया और लाल किले: में 
जाकर डेरा डाल दिया। मुहम्मदशाह उसके स्वागत की तैयारी के लिए वहां 
पहले ही पहुँच चुका था। सआदत खां डपोरसंख साबित हुआ और नादिरशाह 

के फटकारने पर उसने आत्महत्या कर ली। १० मा को बाजार में यह अफवाह 
उड़ी कि नादिरशाह मारा जा चुका है। कुछ नागरिक उत्तेजित होकर ईरानी 
सैनिकों पर टूट पड़े और प्रायः तीन हजार आदमी उनकी तलवारों के शिकार 
हो गये । नादिरशाह को इस पर क्रोध हो आना स्वाभाविक ही था और उसने 
खून का बदला खून से लेने का निश्चय कर, दूसरे ही दिन, कत्लेआम का हुक्म 
दे डाला, जिसके फलस्वरूप कम से कम बीस हजार दिल्ली-निवासी मौत के 
घाट उतार दिये गये। 

नादिरशाह दिल्ली में प्रायः दो महीने रहा। २६ मार्च को एक मुगल- 
राजकुमारी के साथ उसके छोर्ट बेटे का ब्याह हुआ। उसका बाकी सारा समय 
राजा और प्रजा के रक्‍त-शोषण में ही बीता। 


दिल्‍ली-निरवासियों की मुहल्लेवार तालिकायें तैयार कराई गईं और 
जिसस जो कुछ वसूल किया जा सकता था, जबरन वसूल कर लिया गया। इसे 
जोर-जबद॑स्ती और लूट-पाट का नतीजा यह हुआ कि हजारों घर बरबाद या 
खाली हो गये । कोहनूर और तख्त-ताऊस तो हड़प ही लिये गये, शाही खजानें 
में भी जो कुछ हाथ लग सका, ले लिया गया। आर्थिक के अलावा भारतवषे की 
राजनीतिक हानि भी हुई। काइ्मीर से सिन्ध तक जो प्रदेश सिन्धु नदी के 
पर्चिम पड़ता था, उस पर नादिरशाह का आधिपत्य हो चला। कुछ समय बाद 
पंजाब की भी यही दशा हुई। मुगल सल्तनत को जबर्दस्त धक्का पहुंचाकर 
नादिरशाह ने ५ मई १७३९ को अपने घर की राह छी। एक इतिहासकार 
का अनुमान था कि वह प्रोय: ७० करोड़ की धन-सम्पत्ति अपने साथ 
ले गया । । है ह 

(४) पृष्ठ १०८--अपने, “हिन्दी के निर्माता” नापक ग्रंथ के प्रथम 
भाग ' में, बाबू इयामसुंदर दास राजा शिवप्रसाद सितारेहिद के सम्बन्ध में 
लिखते हे:--सुप्रसिद्ध रणथंभौर गढ़ में धंधार नाम का एक परमार राजा 
राज्य करता था। उसके पुत्र का नाम गोखरू था। हमारे राजा साहब 
इसी गीखरू गोत्र में थे। बादशाही समय में इनके पूव॑ज दिल्‍ली में जौहरी 
का व्यवसाय करते थे। वे नादिरशाही में दिल्ली से भागकर मुशिदाबाद 

चले गये। नवाब कासिमअलछी खां के अत्याचार से राजा शिवप्रसाद के 
पितामह राय डालचंद काशी में आ बसे । उनके पुत्र बाब गोपीवंद थे 
जिनके पुत्र हमारे चरितनायक राजा शिवप्रसाद थे। राजा साहब कां 
जन्म मिती माघ सुदी २ संवत्‌ १८८० में हुआ था।” 


(५) पृष्ठ ११८--गिरिया की लड़ाई के दिन, आल्मचन्द के 
साथ, शायद फतहचन्द भी सरफराज खां की ओर से मैदान में मौजद थे। 
“मुताखरीन में लिखा हैं कि-- एक ओर सन्धि की बात चल रही थी 
दूसरी ओर फतहचन्द अलीवर्दी खां के सरदारों को फोड़ने की चेष्टा कर 
रहे थे । उनकी ओर से प्रत्येक सरदार को कहलाया गया कि तुम अलीवर्दी 
खां को गिरफ्तार करा दो। जिसका जैसा पद था, उसे वैसी ही रकम मिलने 
की आशा दिलाई गई। विश्वास कराने के लिए फतहचन्द्र ने उनके पास 
दस्तखती पुरजे भी भेजे । उन पर लिखा था कि इस पुरजे की रकम का 
भुगतान मिलेगा, पर उसी हालत में जब अलीवर्दी खां को गिरफ्तार कर उसके 
सैनिक सरदार सरफराज खां के हवाले कर देंगे ।” कई सरदारों के पास ऐसे 
पुरजे पहुँचे, जिनमें मुस्तफा खां भी था। मुस्तफा, कुछ सरदारों के साथ) 
अलीवर्दी खां के पास गया और उन पुरजों को दिखाकर कहा कि-“अगरे 
हम लोगों को लड़ना है, तो अब इसमें जरा भी देर न करनी चाहिए । कल 
सुबह होते ही लड़ाई छिड़ जाय, नहीं तो परसों बात बिगड़ जायगी [” अलींवर्दी 
खां को मुस्तफा की सलाह बहुत ठीक जँची और उसने उसी दम हुक्म दिया 
कि सारी फोज कल सुबह चोट करने के लिए तैयार हो जाय 4। यहां प्रदनः उठंतां 
है कि “क्या “मृताखरीन” का बयान सच्चा है और क्‍या फतहचन्द. ने सचमे 
सरफराज खां की ओर से वेस। काम किया था ?” “मुताखरीन” के अनुवार्देकी 
का कहना है कि बात ठीक उल्टी हुई थी । उसने यहां फूटनोट देकर लिखा हैँ. 
कि, “में कुछ दिनों तक मुशिदाबाद में रह चुका हूँ और में जानता हूँ कि 
अलीवर्दी खां ने फतहचन्द की मार्फत सरफराज खां की फौज को रिश्वत 
दिलाई थी । जिस समय में यह अनुवाद करने में लगा था, उस समय सरफराज 
खां की फौज का एक सरदार जिन्दा था । उसने मुझसे कहा था कि तोप कों 

मोला-बारूद की जगह कुंड्रा-करकट से भरने के लिए मेंनें खुद चार हजार रुपये 
पाये थे।” इस बात की पुष्टि और प्रमाणों से भी होती है। ऐसी अवस्था में 
“मुताखरीन” की बात का अर्थ यही हो सकता है कि फतहचन्द ऐसे पुरजे बंटवा 
कर किसी की सहायता कर रहे थे तो अपने मित्र' अलीवर्दी खां की, न कि 
सरफराज खां की। जान पड़ता हैँ कि उन्होंने अलीवर्दी खां की सम्मति या अनुरोध 
से ही यह काम किया था। अलीवर्दी खां लड़ाई शुरू करने के लिए कोई बहाना 
ढुंढ॒ रहा था और जब उसने नवाब की ओर से किसी तरह की छेड़-छाड़ होते 
न देखी, तब उसने फतहचन्द से वैसे पुरजे लिखवाकर अपनी फौज में बँट« 
वाये और एक हीला-हवाला खड़ा कर लिया । यदि फतहचन्द ने सचमुच सरफ * 
राज खां की ओर से वैसी चेष्टा की होती तो रण में विजय छाभ करते वाला 
भलीवर्दी खां उनसे इसका बदला लिए बिना न रहता ।पर इतिहास का साक्ष्य 
तो यह है कि अलौवर्दी खां आजन्म अपने को फतहचन्द का ऋणी मानता 
रहा और दोनों में कभी मनमुटाव तक न हुआ। (भि० लिदृल ) 


(६) पृष्ठ १४७--“रियाजुस्सलातीन” के अंगरेजी अनुवादक मौलवी 
अब्दुस्सलाम ने यह मत प्रकट किया है कि मराठों के आतंक से बहुतेरे 
कूलीन मुसलमान पश्चिम और दविखिन बंगारू छोड़कर पूरब और उत्तर बंगाल 
में जा बसे और यही कारण है कि परिचिम बंगाल में--तथा मुशिदाबाद 
के आसपास भी--हिन्दुओं से मुसलमानों की संख्या इतनी कम हूँ । पर 
अठारहवीं शताब्दी के मुसलमान इतिहासकारों ने भी जो कुछ लिखा है, उससे 
इस मत की पुष्टि नहीं होती कि मराठों के डर से भागनेवाऊे अधिकतर 
मुसलमान थे। आखिर पूरब या उत्तर बंगाल के मुसलमानों में ऐसे भागे हुये 
सरदारों, जागीरदारों या अहलकारों के वंशज निकलेंगे ही कितने ? जगत्‌सेठ 
मुशिदाबाद छोड़कर ढाके चले गये थे। पाइकपाड़ा राज्य के स्वत्वाधिकारी पहले 
मुशिदाबाद जिले के कांडी इलाक में रहते थे, पर उन्हें भी मराठों की दहशत 
से कुछ समय के लिए रामपुर बौलिया भाग जाना पड़ा था। बंगाल में कहीं 
हिन्दुओं की तो कहीं मुसलमानों की संख्या अधिक होने के कारण चाहें जो भी 
रहे हों, वे अलीवर्दी ब्वां तो क्या, मुशिदकुली खां के समय में भी पुराने हो 

की हक 


चुके थे। मराठों की चढ़ाइयों से कोई नयी बात नहीं हुईं। लूटपाट की दृष्टि 


से उनके लिए हिन्दू, मुसलमान, ईसाई--सब एक से ही थे । 
(७) पृष्ठ १५०--कलकत्ते के अंगरेज कर्मचारियों को मिलनेवाला 
वेतन इस प्रकार था:-- 


पौंड |. रुपया 
गवनर '. ३०० ४ २४०० प्रतिवर्ष 
बड़ा पादरी १०० #. ८०० /” 
कौंसिल का प्रत्येक सदस्य ४० 0: 
सर्जन ३२६ ”.. रथ८ 
क्लक (्‌ कर ४० 


पर वेतन के अलावा उन्हें कुछ सुविधायें प्राप्त थीं, जिनमें सबसे महत्त्वपूर्ण 
यह थी कि व॑ निजी व्यापार कर सकते थे। 

-“रत्रिगंमिष्यति, सविष्यतिः सुप्रभातस्‌, 
भास्वानुदेष्यति, हतिष्यति पंकजश्री:?-« 
इत्थ॑ विचिन्तयति कोषगते द्विरेफे 
हा हन्त, हनत, नलिनीं गज उज्जहार //. 
पंडितराज जगन्नाथ 
कंज केब्कोस में भोर बंध्यो, 
| अपसोस कियो मन में अति ऊबा। 
हो है प्रभात, उदै है दिवाकर, | 
छूटिहों में अलि जाल मैं. ड्रवा। 
बैेनी! न सोचेउड मूढ़ अजों, 
अरु काल को ख्याल न जान्यो श्रजूबा | 
तोरि लईई नज्षिनी गज त्यों, 
रहिेगो मनकों मन ही मनसूत्रा ॥ 
'बेनी” कवि 


( ९१९१ 9 
फतहचन्द के मरने के बाद भी तीनों प्रान्तों पर मराठों क आक्रमण 
होते ही रहे । कहना चाहिए कि भास्कर पंडित को मारकर अलीवर्दी 
खां ने अपनी उलभन सुलूभाई नहीं, और भी बढ़ा ली। अन्त में उस 
लेने के देने पड़े। 

महाराष्ट्र-अध्याय की समाप्ति १७५१ में हुईं, यद्यपि इसका यह 
अर्थ नहीं कि उड़ीसा मिल जाने पर मराठे बंगाल को भूल गये। उड़ीसा 
तो बरसों उनके अधिकार में रहा ही, बंगाल पर भी जब-तब उनके 
हमले होते ही रहे। 


पूरब में कलकत्ता, परिचम में पलामू, उत्तर में भागलपुर और 
दक्षिण में कटक, यह मराठों की चकफेरियों की चौहदूदी थी। इसके 
भीतर वे अपन घोड़े दौड़ाते, शहर और गाँव लटते, लोगों को तरह- 
तरह से सताते, पर अलीवर्दी खाँ को आग बरसाने पर उद्यत देखते ही 
नो दो ग्यारह हो जाते। 


जब मराठे बंगाल में पहले पहल आये. थे, तब हिन्दू जनता को लगा 
था कि वे मुसलमानी राजसत्ता का अन्त कर हिन्दू-धर्म का उद्धार करने 
आये थे। पर थोड़े ही समय में उसकी आँखें खल गई थीं और उसने 
देख लियां था कि ये मराठे रक्षक नहीं, भक्षक--बल्कि आततायी थे। 
फिर तो लोगों को संहान्‌भृंति की जगह घृणा होने लगी थी और अली- 
वर्दी खां को उनका पूरा सहयोग मिलने लगा था। 


मराठों के अत्याचार कई प्रकार के होते थे। गाँव के गाँव जला 
देना, .लोगों. का. स्वेस्व लूट लछेना, निरफ्राधियों के भी नाक-कान 
काट 'लेना--यह सभी उनके काले कारनामों में शामिल था। 
किसानों के जहाँ-तहाँ भाग जाने या दिन-रातृु आतंक बना रहने के कारण 
खेती-बारी, बाणिज्य-व्यापार को बहुत भारी धक्का लगा। हालत 
नाजुक थी, इसलिए धनी व्यक्ति भी रुपया और सोना-चाँदी दबाकर 
बैठ गये । जगत्‌-सेठ का भी यह हाल था कि वह रुपये की माँग पूरी नहीं 
केर पाते थे। टकसाल के लिए जिंतनीं चाँदी चाहते, उतनी उन्हें विदेशी 

व्यापारियों से प्राप्त नहीं होती थी। वह चाँदी मशिदाबाद न जाकर 
और ही कहीं चली जाती थी। उधर सरकार की आय' घटती जा रही 
थी, सेनिक व्यय बढ़ता जा रहा था। अलीवर्दी खाँ को मराठों और 
अफगानों से पार पाने के लिए जज-जब रुपये की जरूरत पड़ी, तब-तब 
उसको अपना खजाना प्राय: खाली मिला। काम चला तो कज़ या चंदे 
से जिसके लिए उसे कभी तो सेठ-साहकारों, जमींदारों और अपने 
रिश्तेदारों को फुसलाना पड़ा और कभी उन पर - अनुचित दबाव 
डालना पड़ा। आये दिन ईस्ट इंडिया कंपनी और दूसरी कम्पनियाँ 
जगत्‌-सेठ से कर्ज माँगती रहती थीं। वह खीजते, भौंह तानते, कभी 
सहायता करते, कभी कुछ भी देने से साफ इनकार कर देते। मराठों 
से १७५१ में संधि हो जाने तक यह अर्थ-संकट बना ही रहा। 


फिर भी यह याद रखना चाहिए कि मराठे कभी गंगापार नहीं 
गये | इसलिए पूरब बंगाल और उत्तर बिहार उनसे सुरक्षित ही रहे। 
: १७४५ में मराठों और अफगानों का मेल हो जाने पर राजनीतिक 
स्थिति और भी विकट हो गईं। अगर मुस्तफा खाँ मारा न जाता 
और १७४८ में अलीवर्दी खाँ अफगानों को परास्त कर, अपने मार्ग 
के दो काँटों में से एक को सदा के लिए नष्ट न कर देता, तो बंगाल और 
बिहार में मरोठे राज्य करते या अफगान, या दोनों ही, यह कहना तो 
कठिन है, पर इसमें संदेह नहीं कि कुछ समय के लिए गंगा के दोनों ओर 
लूट-मार का बाजार गरम हो जाता और प्रजामात्र के कष्ट की कोई 
सीमा न रहती। द द 


अलीवर्दी खाँ और मुस्तफा खाँ का रगड़ा भास्कर पंत की ह॒त्या के 
बाद शुरू हुआ। मुस्तफा खां ने अलीवर्दी खाँ को उसके कौल-करार की 
१८८ 


मह॒ताबराय 


याद दिलाकर उससे बिहार की नायब निजामत माँगी और अलीवर्दी 
खाँ ने उसे देने से इनकार कर दिया। बहुतेरे संदेसे भुगते, लोगों ने 
मुस्तफा खाँ को सममाने-बुभाने की बहुत कोशिश की, पर उसने 
बिहार के बदले और कुछ भी इताम-इकराम के तौर पर लेना स्वीकार 
नहीं किया। अलीवर्दी खाँ बात का धनी तो न निकला, पर अफगानों 
को छोड़कर और किसी की भी सहानुभूति मुस्तफा खाँ के साथ नहीं 
हुईं। उसे जो कुछ पद-प्रतिष्ठा प्राप्त थी, वह अलीवर्दी खा की ही कृपा 
का फल था। फिर उसने बिहार-जेसा प्रान्त पाने लायक कोई 
खैरख्वाही भी तो नहीं की थी। भास्कर पन्‍त को फँसा कर मरवा 
डालने की जो कीमत वह माँग रहा था, वह इतनी ऊँची थी कि 
लोगों ने यही कहा कि मुस्तफा खाँ लोभ से अंधा हो गया है, उसके 
दुराग्रह की उपेक्षा करना ही अलीवर्दी खाँ का कतंब्य हे । 
बात यहाँ तक बढ़ी कि मुस्तफा खाँ ने पहले तो दरबार में जाना- 
आना छोड़ दिया, फिर एक दिन नौकरी से इस्तीफा देकर खुल्लम- 
खुल्ला बगावत कर दी ओर प्राय: दस हजार अफगान सवारों के साथ 
बिहार पर धावा बोल दिया। हाँ, कूच करने से पहले उसने वेतन के 
हिसाब में सत्रह छाख रुपये सरकार के जिम्मे बाकी बताकर उसे 
अदा करा लिया। 
जब मुस्तफा खाँ मुंगेर पहुँचा, तब पटने से जेनुद्दीन अहमद नें 
कहलाया कि अगर तुम्हारे पास कोई सनद हो तो दिखा दो, में यों ही 
तुम्हारे मार्ग से हट जाऊंगा। मुस्तफा खाँ ने जवाब दिया कि सनद में 
तुम्हें वही दिखाने वाला हूँ जिसे तुम्हारे चचा ने गददी छीनते समय" 
सरफराज खाँ को दिखाया था। पटने के पास दोनों के बीच घमासान 
लड़ाई हुईं। कई हिन्दू जमींदारों ने इस अवसर पर जेनुद्दीन अहमद 

की मदद की। उनमें मुख्य थे टेकारी के राजा सुन्दर सिंह, सरीस 
कटंबा के बिशन सिंह और ससराम चेनपुर के पहलवान सिंह। हिन्दू 
कर्मचारियों में विशेष उल्लेखनीय थे महता जसवन्त नागर, राजा 
कीत्तिचन्द और राजा रामनारायण। लड़ाई में मुस्तफा खाँ की हार 
हुई और एक आँख भी जाती रही | गुलाम हुसेन*इस पर खुशी जाहिर 
करता हुआ लिखता हैं कि “मुस्तफा खाँ हजरत अली को और भलाई 
'करनेवालों को बायीं आँख से देखा करता था। अगर उसकी दाहिनी 
आँख फट गई तो उसके साथ किसी प्रकार का अन्याय नहीं हुआ । 
मुस्तफा चुनारगढ़ भाग गया। अलीवर्दी खाँ भी पटने जा पहुँचा था। 
जेनद्दीन अहमद को साथ लेकर उसने गाजीपुर जिले में जमानिया 
क उसका पीछा किया। जब वह पकड़ा न जा सका तब अफगानों के 
उस कस्बे में आग ऊछगवा दी और पटना होता हुआ मुशिदाबाद लौट 
गया। 2: 


चुनारगढ़ में सुस्ता कर और नई सेना संगठित कर मुस्तफा खाँ ने 
फिर बिहार पर चढ़ाई की । यह दूसरी लड़ाई शाहाबाद में जगदीशपुर के 
आसपास हुईं। वह वाहता था उस इलाके के जमींदारों को अपने पक्ष में 
कर, उनकी आथिक सहायता से लड़ना। मराठों से भी उसकी लिखा- 
पढ़ी ज[री थी और वह उनकी राह देख रहा था। पर जनुद्दीन अहमद 
ने राज सुन्दर सिंह, रहीम खाँ रुहेला आदि को साथ लेकर भट सोन 
नदी को पार किया और ऐसा भपद्रा मारा कि मंदान भी मार लिया। 
इस बार मुस्तफा खाँ खेत आया। यह २० जन १७४५ की बात हैं.। 
# #मुताखरीन” का लेखक शीआ था. और सभी. अफगानों की तरह 
मुस्तफा खाँ सुन्‍्नी । 

उसका सिर तो काट कर दिल्‍ली भेज दिया गया और धड़ के दो 
टुकड़े कर दोनों पटने में दो जगह गाड़ दिये गये। 
भास्कर के खून का बदला लूट से लेने के लिए, रघुजी भोंसले मार्च 
१७४५ में ही उड़ीसा पर चढ़ाई कर चुका था। इसके बाद मुस्तफा खाँ 
के उकसाने पर वह बंगाल की ओर बढ़ा। अलीवर्दी खाँ की परिस्थिति 
से लाभ उठाकर मोटी रकम वसूल करने के उद्देश से उसने तीन करोड़ 
रुपये माँगे। अलीवर्दी खाँ पहले मुस्तफा खाँ से पार पाना चाहता था, 
इसलिए उसने रघुजी के पास एक दूत भेजकर कहलाया कि में संधि 
करने को तयार हूँ । संदेसे जाने-आने छंगे। चाहे इस बातचीत के 
कारण हुआ हो, चाहे और किसी कारण, रघुजी मुस्तफा खाँ को किसी 
तरह की मदद न भेज सका। और जब म॒स्तफा खाँ मारा जा चुका, तब 
अलीवर्दी खाँ ने त्योरी बदल कर, रघजी को कहला दिया कि रुपया 
दे-लकर सलह करना नामदे का काम हूं, मं तो लड़ाई के लिए तेयार 
बेठा हूँ। 
मुस्तफा खाँ की बगावत के समय उड़ीसा का नायब नाजिम 
'उसका भतीजा अब्दुंठ रसूल खाँ था। जब वह भी बागी हो गया, तब 
अलीवर्दी खाँ ने राजा जानकीराम के बेटे दुलेभराम को वहाँ का शासक 
बनाकर कटक भेजा | पेर वह पूजा-पाठ करनेवाला दुर्बंहराम निकला 
और रंघृजी ने उसे अंनायास ही कैदकर नागपुर भेज दिया। पीछे 
जानकीराम के तीन छाख रुपये देने पर दुर्लभराम की रिहाई हुई। 
उड़ीसा मराठों के अधिकार में होत हुए भी, अलीवर्दी खाँ ने अब 
मीर जाफर को - नायब-नाजिम (नियुक्त किया । 
अलीवर्दी खाँ की ओर से चनौती मिलते ही, रघजी ने .बरदेवान 
और वीरभूम पर कब्जा कर लिया और मुस्तफा खाँ के बेटे मृतेजा को 

बचाने के उद्देश से मुंगेर तथा गया होता हुआ तीर की तरह 
रोहतास जा पहचा। उसका उबार कर और सोन नदी को दोबारा 
पार कर वह पटने की ओर बढ़ा। तब तक अलीवर्दी खाँ वहाँ पहुँच 
चुका था। मराठे दक्खिन की ओर सरकन लगें। दोनों दलों की 
मुठभेड़ सोन के तट पर महीब अलीपुर में हुईं। वहाँ अठारह दिन तक 
लड़ाई होती रही, जिसमें रघुजी ने अलीवर्दी खाँ क छक्के छड़ा दिये । 
अलीवर्दी खाँ को सन्देह हुआ कि मीर जाफर और शमशेर खाँ मराठों 
से साँठ-गाँठ कर चुके हें। उसकी बेगम ने सुलह की बातचीत शुरू 
कराई । पर रघुजी को ऐसी बातचीत का कुछ कटु अनुभव हो चुका 
था, इसलिए उसमें समय बरबाद न कर, वह मुशिदाबाद को लूटने 
चल पड़ा। द 

अलीवर्दी खाँ कब पीछ रहन वाला था ? उसन भी धावा मारा । 
भांगलपुर के पास दोनों की छोटी-मोटी लड़ाई भी हुईं। रघुजी संथाल 
परगना और वीरभूम के जंगल-पहाड़ होकर मुशिदाबाद की ओर बढ़ 
गया । शहर क पास पहुँच कर उसने लट-मार शुरू करा दी, पर अलीवर्दी 
खाँ भी दूसरे ही दिन पहुँच गया, इसलिए रघुजी वहाँ से हट कर कटवा 
चला गया। वहाँ दिसम्बर १७४५ में दोनों के बीच बड़ी लड़ाई हुईं, 
जिसमें अलीवर्दी खाँ ने मेंदान मार लिया। रघुजी मीर हबीब की 
अधीनता में दो-तीन हजार मराठे और छ:-सात हजार अफगान सवार 
छोड़कर आप नागपुर लौट गया। 

मराठ दबने वाले न थे। बर्दवान, बाँकुड़ा, मेदिनीपुर, कटक; 
बालइवर, इन इलाकों में उनके उपद्रव बने ही रहे । १७४७ में रघुजी 
ने अपने पुत्र जानोजी को बड़ी सेना क साथ कटक भेजा । मीर जाफर 
अपना कतेव्य-भार ग्रहण करने वहाँ जा ही रहा था कि मेदिनीपुर में 

खबर मिली कि जानोजी चला आ रहा है। वहीं थम गया। अलीवर्दी 
खाँ को यह मालम हुआ तो वह मीर जाफर॑ पर बहुत बिगड़ा और 
उसकी मदद में अताउलला खाँ को बर्देवान भेजा | पर यह मीर जाफर 
के मेल में होकर अलीवर्दी खाँ को ही मार मिटाने के बाँधन्‌ बाँधने 
लगा। इसलिए नाजिम को खुद उधर जाना पड़ा। जानोजी की 
बर्दवान में हार हुईं ओर वह मेदिनीपुर चला गया। 


मराठों के उत्पात आथिक दृष्टि से हानिकारक सिद्ध हुए बिना 
कब रह सकते थे ? किसान और कारीगर दोनों चक्की में पिसने. लगे 
थे, इसलिए हर तरह की पदावार कम होती गईं, मजदूरी और दाम' 
बढ़ चले और बाणिज्य-व्यापार के स्रोत का स्वच्छंदतापूर्वक बहना 
बंद हो गया। 


चाँदी के अभाव के कारण टकसाल प्रायः बन्द रहती थी, इसलिए 
म॒द्रा-स्फीति का प्रइदन तो उठ ही नहीं सकता था। दामों की तेजी 
की तह में केवल उत्पादन की कमी ओर वस्तुओं का अभाव था। 

मि० लिदल लिखते हूँ:-- 

“मारकाट के इतिहास में तो महताबराय या उनके घरान का 
नामोल्लेख नहीं के बराबर मिलता हैं, पर कंपनी के कोगजात में उनका 
बार-बार जिक्र आता है। बंगाल में अपना व्यापार जारी रखने के लिए ' 
कंपनी को जितना कर्ज उनसे इस समय लेना पड़ा, उतना पहले कभी 
नहीं लेना पड़ा था। इसका कारण स्पष्ट है। और कहीं भी रुपया 
उधार मिलना बहुत ही कठिन था। अलीवर्दी खाँ के डर के मारे सेठ- 
साहूकारों ने अपने-अपने धन को छिपा दिया था। कोई यह बात प्रकट 
होने देना नहीं चाहता था कि उसके पास कुछ भीं पूंजी बच रही हे । 

बंगाल में इस समय मुद्रा का घोर अभाव था। तूफान में पड़कर औरों 
की नावें तो डब गईं थीं, एक जगत्‌-सेठ की नाव चल रही थी। हाँ, 
उनके लिए भी उसके पालों को बहुत-कुछ समट लेना' आवश्यक हो 
गया था। सरकार की माँग की वह बिलक्‌ल उपेक्षा तो नहीं कर सकते 
थे, पर जितना वह चाहती,उतना दे भी नहीं सकते थे। यही बात' प्रान्त 
के विभिन्न भागों से आने वाली माँग के बार में भी कही जा सकती थी । 
अगर वह काम-काज' बंद कर दत तो अनर्थ पैदा हो जाता, इसलिए 
उन्होंने उसे यथासंभव कम कर दिया था! और अपनी नाव को धीमी 
चाल से ही चला रह थे।” । 

इधर कंपनी. की प्राय: प्रत्येक शाखा के लिए कर्ज लेना अनिवाये 
हो गया था और प्रत्येक का अनुभव यह था कि कर्ज मिलना पहले की 
तरह आसान नहीं था। जुलाई १७४५ में ढाका-फेक्टरी को ५०,००० )] 
की जरूरत पड़ी, पर फतहचन्द की कोठी से उसे टका-सा' जवाब मिल 
गया--“हमारे पास' न मुशिदाबाद के ढले हुए रुपये हैँ, न आरकट 
के । ढाकावालों ने कलकत्ते की कौंसिल को इसकी सूचना दी। कौंसिल 
ने कासिमबाजार के कर्मचारियों को लिखा कि सेठों से जाकर मिलो 
ओर कहो कि अपनी ढाके की गददी पर एक लाख की हुंडी दे दें। पर 
सेठों ने भी-यही कहा कि ढाक में इतना रुपया ही नहीं कि हम एक लाख 
की हुंडी दे सकें। फिर कंपनी की ओर से कहा गया कि अच्छा जो 
ताँदी हम बेच चुके हें, उसी के पेटे में इतना दे दीजिये | इसका जवाब 
यह मिला कि देने के लिए 'सिक्‍क कहां हें? ज्यों-ज्यों टकसाल में 
सिक्‍के ढलते जायेंगे, चौदी-की कीमत का भुगतान होता जायगा.। ५ 
अगस्त को: कासिमबाजार वालों ने ५०,००० ) ढ़ाका-फैक्टरी वालों 
के पास भेजा और यह भी लिखा कि महताबराय स्वरूपचंद वहां अपने 

गुमादते को आदेश भेज चुके हैं, उससे तुम्हें ५०,००० ) और मिल 
जायगा। पर इस रकम के भी मिलने में काफी देर हुईं। सितम्बर से 
'पहले वह ढाका-फेक्टरी को प्राप्त न हो सकी । 

इसी प्रकार, कासिमबाजार और पटटने में भी कंपनी को समय-समय 
पर जगत्सेठ की कोठी से कर्ज लेना पड़ा और प्राय: प्रत्येक बार यही 
किस्सा रहा कि गुमाइ्ता पहले तो मुद्राभाव के कारण कुछ भी उधार 
दे न सका, फिर लिखा-पढ़ी या बातचीत होन पर महताबराय ने कर्ज 
देना मंजूर कर लिया, फिर कंपनी ने चाँदी देकर उस कर्ज का भुगतान 
(किया या उसने कागज बदल दिया। १७४६ में हम कंपनी को ब्याज 
के सम्बन्ध में उन्हें यह लिखते पाते हें कि उस मद में जो,कुछ निकलता 
है, उसे आप असल में जोड़ लीजिये। मई में कासिमबाजार की फैक्टरी 
को एक लाख कर्ज मिल चुका है, शायद एक लाख और मिलने की बात 
है। फिर भी वहाँ के कमंच।री कलकत्ते लिखते हें कि “रुपये की ऐसी टान 
है कि फतहचन्द की कोठी को जो चांदी बेची गई थी, उसकी कीमत 
भी वह मुश्किल से चुका सकी है। हमें तो यही जान पड़ता हैं कि अगर 
सेठों के पास रुपया है भी तो वे सरकार क डर से उसे जाहिर करना 
'नहीं चाहते। जुलाई में कंपनी के कर्मचारी कासिमबाजार में कर्जे 
माँगते फिरते हें । पर न कर्ज मिलता है, न कंपनी विलायत भेजने के. 
(लिए माल खरीद पाती हूं। ढाके का भी यही हाल है। कौंसिल का 
आदेश था कि ।॥ ) प्रतिशत प्रतिमास से अधिक ब्याज पर रुपया हमगिज 
उधार न लिया जाय, पर वहाँ के कमेचारियों के हँरान-परेशान होने 
पर भी ॥॥ ) ब्याज पर कहीं रुपया नहीं मिलता। 


. अक्टूबर में कुछ चाँदी कलकत्ते पहुँची | कौंसिल ने महताबराय को 
लेखा कि आप यह चाँदी ख़रीद लीजिये और दाम में हमें तब तक दो 


१५५ 


जगत्सेठ' 
लाख दे दीजिये। प्रान्त में अमन-चेन न होने क कारण कौंसिल ने उनसे 
यह भी अनुरोध किया कि आप हमसे चाँदी सदा की भांति मुशिदाबाद 
में न लेकर यहीं अपनी कोठी पर ले लीजिये। महताबराय ने कौंसिल 
का प्रस्ताव स्वीकार कर लिया। दो लाख में से एक लाख रुपया कंपनी 
को अपनी ढाका-फेक्टरी के लिए चाहिए था। उसके लिए हुंडी कंरनी 
होती और ऐसी हुंडी की बाजार-दर १ | सैकड़ा थी। महताबराय ने 
कहलाया कि कंपनी को यह हुंडावन देना पड़ेंगा। उन्होंने यह भी कह- 
लाया कि हम चाँदी लेंगे मशिदाबाद के भाव से और कलकत्ते का भाव 
१९७ | से ऊपर नहीों। फिर चाँदी यहाँ ले आने में कुछ खर्च पड़ेगा 
और कुछ जोदन्लिम भी उठानी होगी। एंसी हालत में, चाँदी मिल जाने 
पर भी हम एक मंहीने तक ब्याज के देनदार न होंगे । कलकत्ते की 
कोंसिल अपने कासिमबाजार के कमंचारियों को लिखती है---“मह- 
ताबराय स्वरूपचंद ढाके के लिए जो १ ) सैकड़ा हुंडावन माँग रहे हैं 
बह उन्हें शोभा नहीं देता । उनसे जाकर कहो कि फतहचन्द के समय में 
तो हमें कभी ऐसा हुंडावन नहीं देना पड़ा। हमारे साथ उनके घरानें 
का व्यवहार सदां और ही तरह का रहा है। लेकिन अगर वह न मानेंगे, 
तो उनकी माँग पूरी करनीं ही होगी। कलकत्ते में चाँदी मिल जाने के 
बाद भी वें एक महीने को ब्याज नहीं देना चांहते। यह भी मुनासिब' 
नहीं । यों तो कहने-सनने पर भी न मानेंगे तो हमें बल खाना ही होगा ।” 
१७४७ के पूर्वाद्ध में कंपनी ने कुछ चाँदी कासिमबाजार भेजी । 
पर बंगाल-बिहार में राजनीतिक और आध्थिक परिस्थिति इतनी 
चिन्ताजनक थी कि मुशिदाबाद की टकसाल ही बंद कर देनी पड़ी थी 
#२४० “सिक्कों” के वजन की. चांदी का दाम । मुशिंदाबाद में उतनी 
चांदीं की कीमत थी ,२०१ से २०३ सिक्‍के । 

महताबराय ने कहलाया कि जब टकसाल तीन-चार दिन बाद खुलेगी, 
तब वह चाँदी तो ले लेंगे, पर आगे २०१ ) से ऊंचा दाम न दे सकेंगे। 
कारण कि, सिक्के में खालिस चाँदी पहले की अपेक्षा अधिक हो चली 
है, इसलिए ढलाई में अब उतना मुनाफा नहीं रह गया है । १७४७ के 
उत्तराद्ध में भी रुपये का अभाव बना ही रहा। उधर महताबराय की 
ओर से यह शिकायत की गई कि जहाँ कंपनी साल बीतते ही ब्याज चुका 
देती थी, वहाँ वह अब ब्याज को असल में जोड़ कर सिर्फ कागज बदल 
देती है। १० अगस्त को कौंसिल कासिमबाजार की फेक्टरी को लिखती 
हैं कि, “चांदी का दाम बढ़वाने की कोशिश जारी रखना। जगत्सेठ 
महताबराय से जोर देकर कहना कि जो दाम वह दे रहे हैं, वह इतना 
नीचा हू कि विलायत स यहाँ चाँदी ले आने में कछ भी फायदा न रहेगा। ' 
हाँ, अपने व्यवहार से उन्हें कभी असन्तुष्ट मत होने देना । उनका ब्याज 
का हिसाब तो फौरन कर दो । फिर इस बात की चेंष्टा करो कि ढाका- 
फेक्टरी को एक लाख नहीं तो कम-से-कम पचास हजार अपनी कोठी . 
से उधार दिला दें। वहाँ वालों न लिखा है कि अगर रुपया न मिल 
सका तो उनका काम चलना असंभव हो जायमगा ।" 


कॉोंसिल को अपने इस खत का जवाब सोलह दिन बाद मिला | 

फासिमबाजार वालों ने लिखा:--- ' 
“जगत्‌सेठ का गुमादता रे (रवि ? )दात दो साल का ब्याज माँगने | 
आया था। इधर बीस पेटी चाँदी मिली व्यी, पर प्रायः सारा रुपया 
ब्याज चुकाने में लग गया। अब माल की खरीदारी क लिए यहाँ अपने 
पास रुपया नहीं। इसके साथ हिसाब भज रहे हैं, आप समभ लेंगे। 
ढाका-फेक्टरी के लिए सेठों से एक लाख माँगा था, पर कुल २५,००० ] 
की हुंडी मिली । यह हुंडी कासिद के जरिए वहाँ भेज दी हैँ। सेठों ने 

चौदी २०३ ) के भाव से लेना स्वीकार कर लियां है। पर उनंका गुमाश्ता 
कह रहा था कि मुझे मालम हे कि कंपनी के दलालों ने कलकत्ते में चाँदी 
१९७॥> ) की दर से बेची हैं। अगर बात एसी है, तो आप सहज ही 
अनुमान कर सकते हैं कि इधर सेठों का जी क्यों खट्टा हो चला है ।* 

' अगर सेठों का दिल थोड़ी देर के लिए फिर गया था तो इसका 
कारण सचमुच यही था कि जो चाँदी विलायत से आती, उसका बड़ा 
हिस्सा तो कंपनी प्राय: बाजार में बेच लेती और उनको ब्याज तक नहीं 
चुकाती | कौंसिल को सेठों के संतोष के लिए यह बताना पड़ा कि उसकी 
ओर से कितनी चाँदी बाजार में बेची जा चकी थी और क्यों । पर उनके 
'सन्तुष्ट' हो जूने पर भी कासिमबाजार की फेक्टरी को वह कर्ज न 
मिल सका जिसकी उसे सख्त जरूरत थी। 


सितम्बर में फिर कुछ चाँदी कलकत्ते पहुँची | इधर महताबराय॑ 
की ओर से फिर ब्याज का तकाजा होने लगा था। कौंसिल ने निदचय 
किया कि पाँच पेटी चाँदी तो उन्हें ब्याज की मद में दे दी जाय, पाँच 
पेटी कलकत्ते में रख ली जाय और बाकी बीस पेटी चाँदी कासिमबाजार 
भेज दी जाय--इस आदेश के साथ कि टकसाल में बिकजाने पर अपने 
केमंचारी दंस पेटी की कीमत तो यहाँ भेज दें और दस पेंटी की कीमत 
से वहाँ माल की खरीदारी करें। कौंसिल ने महताबराय को 
यह भी कहलायाः कि और. चाँदी - आने ही- वाली है। महताबराय ने 
इस पर प्रसन्नता प्रकट की, पर-कहा कि हम २०१ )स ऊंचा दाम नहीं 
दे सकते। लाचार, कंपनी को उसी दर से चंदी बेचनी पड़ी।: 

जनवरी १७४८ तक सौ पेटी चाँदी कलकत्ते पहुँच चुकी थी। 
कौंसिल ने अपने कासिमबाजार वाल कर्मचारियों को लिखा कि मह- 
ताबराय से पूछ कर लिखो कि चाँदी वह यहाँ लेना चाहते हें या वहाँ । 

कौंसिल का प्रस्ताव था कि चाँदी मिल जाने पर जगत्सठ दो लाख तो 
लेन-देन के हिसाब में हमारा जमा कर ले, एक लाख कासिमबाजार- 
फैक्टरी को और ५०,००० ) ढाका-फेक्टरी को दे दें और बाकी जो कुछ 
निकले, यहाँ कलकत्ते भेज दें। प्रेसिडेन्ट ने इस विषय में महताबराय 
को एक पत्र भी लिखा। पर जनवरी बीतने से पहले ही खबर मिली कि 
जैनूदीन अहमद पटने में मारा जा चुका था औरअलीवर्दी खाँ पर ऐसी 
कौटंबिक आपदा आ जाने के कारण मशिदाबाद में हड़ताल मंनाईं जा 
रही थी। ८ फरवरी क लेखे में महताबराय स मिलने वाले 
उत्तर का उल्लेख हे। उन्होंने लिखा था कि, “यों तो हम कंपनी की 
बराबर मदद करते आये हें और आज भी चाँदी खरीद लेने को तेयार 
हैं, पर पटने में जो दुर्घटना घटी है, उसके कारण इस समय कुछ भी 
करना-धरना हमार बस की बात नहीं । तमाम गड़बड़ मची हुई है। 
काम-काज बंद है। लोग अपनी-अपनी जान बचाने के लिए शहर से 
भाग रहे हें। हम खुद नवाब से विदा ग्रहण कर गंगापार चल आये हें। 
टकसाल बंद कर देती पड़ी है। इसलिए हम' इस समय रुपया देने में 
असमर्थ हैँ । जब शान्ति हो जायगी और काम-काज फिर चलने लगेगा, 
आप के प्रस्ताव पर ध्यान देंग। इस समय तो लाचारी है।” 


पटने की दुर्घटना' की कहानी यह हे:-- 


मुस्तफा खाँ मारा जा चुका था, पर अंफर्गान-समस्या हल नहीं 

हुई थी। मुशिदांबाद में कुछ एसे अफेगान रह गये थे, जिन्होंने मुस्तफां 
खाँ की बंगावत के समय उसका साथ तो नंहीं दिया था, पर जो अलीवर्दी 
खाँ के पूरे वफादार भी नहीं हो सके थे। इनके नेता थे दरभंगा-निवासी 
शमशेर खाँ, सरदारं खां और मुराद शेर खाँ जो मीर हबीब से पंत्र- 

व्यवहार करते रहते थे और मराठों की सहायता स फिर अफगान-राज्य 


स्थापित करने की तदबीर सोचा करते थ। 


“मुताखरीन” के लेखक ने अफगानों के गुण-दोष बताते हुए जहाँ 
उन्हें शर-वीर स्वीकार किया है, वहाँ साथ ही उनकी उपमा जंगली 
जानवरों से दी है। कहा हे कि “अफगानों क न दिल होता है, न 
दिमाग। बड़े लालची होते हैँ, पर नमक का हक अदा करना नहीं 
जानते। अफगान से झगड़ा करना बर॑ के छत्ते में हाथ डालना है। 
अगर कोई अफगान मारा जाता है, तो उसका फिरका उस बात को 
कभी भूलता नहीं, चाहे कितना ही समय क्‍यों न बीत जाय। मौका 
मिलने पर वह «बदला लेकर ही रहता है।” 


अलीवर्दी खाँ ने उन अफगानों का रंग बेढंग देखकर उन्हें बर्खास्त 
कर दिया और व दरभंगे चले गय। उसी समय जनुद्दीन अहमद के सिर 
पर एक हौसला-रूपी भूत सवार हुआ। बह अलीवर्दी खा को गद्दी से 
हटाकर खुद उसकी जगह जा बेठने का विचार करने रूगा। दरभंगे 
के अफगानों से पत्र-व्यवह।र कर उसने उन्हें पटने बुलाया। सरदार खां, 
शमशेर खाँ आदि हाजीपुर जा पहुँचे ओर बाकी संनिकों को वहीं छोड़ 
कर प्रायः पाँच सो सवारों क साथ १३ जनवरी १७४६ को गंगापार 
दरबार में हाजिर हुए। 


वहाँ उनके स्वागत का आयोजन किया गया था। पर जिस समय 
जनुद्दीन अहमद पान-सुपारी बँटवा रहा था, उसी समय एक अफगान ने 
उसके पेट में खंजर घुसेड़ दिया और अपने साथी का अधूरा काम मुराद 
शेर खाँ ने प्रा कर डाला। अफगानों की दिलजमई के लिए जनुद्दीन 
अहमद ने आज्ञा दे दी थी कि उसके अपने सैनिक उस दिन के दरबार में 


२०० 


महताब राय 


न आवें। राजा सुन्दर सिंह, मेहदी निसार खो आदि सरदार किसी 
दौरे पर पटने से बाहर भेज दिये गये थे। कुछ दरबारी और साधारण 
कर्मचारी-मात्र उपस्थित थे। अफगानों ने बात की बात में शहर और 
किले पर कब्जा कर लिया। 

जन॒दीन अहमद का पिता हाजी अहमद भी उस समय पटले में 
ही था। वह वद्धावस्था और धन क लोभ के कारण भाग न सका। 
उसकी अवस्था ८२ वर्ष की थी और उसके पास संचित घन ७० लाख 
रुपये से कम न था। वह केद कर लिया गया और कुछ दिन बाद कैद- 
खाने में ही उसकी मृत्य हो गईं। महल में और शहर में लठ-खसोट 
होने लगी। लोगों को दिल्‍ली में नादिरशाही का जमाना याद आने 
लगा। अफगानों ने अपने मार्थे पर करूंक का एक और टीका यह लगा 
लिया कि जनुद्दीन अहमद की स्त्री अमीना बेगम और उसके बेटे- 
बेटी को बेलगाड़ी में बैठा कर अपने पड़ाव पर ल गये | वह बहली 
चारों ओर से खुली हुई थी, जिस पर भीना भी ओहार या घटाटोप 
नथा। 


जिस समय अलीवर्दी खाँ को यह दुःख द समाचार मिला, उस समय 
उसका पड़ाव अमानीगंज में था और वह मराठों से भिड़ने जा रहा 
था। समाचार मिलते ही सन्न हो गया । पर वह बड़ा 
धीर-वीर था, इसलिए फौरन होश सँभाल कर उसने पटने 
जाने का निश्चय किया और कचू का डंका बजवाया। 
ऐलान करा दिया कि, “अफगानों की खबर लेना सब से जरूरी 
हो गया है, इसलिए नवाब नाजिम पटन जा रहे हैं । वहाँ से लौट 
कर मराठों की भी खबर लेंगे। तब तक लोग अपनी रक्षा का जो प्रबन्ध 
कर सकते हों, आप ही करें।” पर “हिम्मत थी आली,जेबें थीं खाली ! ' 

सेनिकों की ओर से कहा गया कि जब तक वेतन नहीं चुक जाता, तब तक 
हम लोग इस धावे पर जाने का नाम भी नहीं ले सकते। बड़ी मुश्किल 
पड़ी । इस मौके पर उप्तकी बेटी घसीटी बेगम, दामाद नवाजिश मुह- 
म्मद खाँ और जगत्‌सेठ महताबराय काम आय और परिस्थिति को 
सेभालने में उसकी बड़ी सहायता की। नवाजिश मुहम्मद से उसे ९० 
लाख मिला और महताबराय से ६० लाख। २५ फरवरी को अलोीवर्दी 

- खाँ अमानीगंज से चला था। १७ माचे को वह भागलपुर पहुँच चुका 
था। १६ अप्रेल को तोपें दगने वाली थीं। ' 


लड़ाई पटना जिले में बाढ़ के पास रानीसराय के मैदान में हुईं। 
अलीवर्दी खाँ को इसमें अफगानों का ही नहीं, मराठों का भी सामना 
करना पड़ा । कारण कि जानोजी और मीर हबीब बंगाल से उसका पीछा 
करते ही आये थे। पर उसकी ओर से लड़ने क लिए बिहार के कुछ 
जमींदार भी अपनी-अपनी सेना लेकर पहुँच गये थे। जीत अलीवर्दी 
खाँ की हीं हुईं। शमशेर खाँ, मुराद शेर खाँ, सरदार खाँ आदि मारें 
गये। अफगानों का गये ख्वे हो गया। मराठों को लापता होते देर 
न लगी । पटलने में. अलीवर्दी खा को विजयमाल- पहनाई गईं, 
अफगानों की पराजय पर आननन्‍्दोत्सव मनाया गया। - 
' * अलीवर्दी खाँ को मालम हुआ कि शमशेर खाँ अपने बाल-बच्चों को 
बेतिय। में छोड़ आया है । वहाँ क राजा ने लिखा कि आज्ञा हो तो इन्हें 
अपने घर जाने दें। यह आज्ञा तो न मिली, पर शिकार खेलने के बहाने 
अलीवर्दी खाँ स्वयं बेतिया जा पहुँचा | शमशेर खाँ के अनुरोध की रक्षा 
करने के लिए राजा को भला-बुरा कह कर, उसन आज्ञा दी कि उसके 
क्‌टुम्ब को दरभंगे पहुँचा दो । शमशे र खाँ की लड़की का ब्याह भी उसन 
सब की रजामंदी स एक खानदानी अफगान के साथ करा दिया। उसकी 

माँ क लिए उसने राह-खर्च तो दिलाया ही, परवरिश के लिए दरभंगे 
में कुछ गाव भी दिला दिय । अलीवर्दी खाँ में और चाहे जो दोष रहे हों, 
ओछापन न था। शमशेर खाँ और सरदार खाँ उसकी अपनी बेटी के 
साथ जो व्यवहार कर चुके थे, वह याद होते हुए भी, उसने बुराई का 
जवाब भलाई से ही दिया। 


अलीवर्दी खाँ पटने में प्रायः छः महीन रहा। मुशिदाबाद लौटने 
से पहले उसने जनुद्दीन अहमद के बेटे सिराजुद्दोछा को नायब नाजिम 
घोषित किया और राजा जानकीराम को सिराजुद्दौछा का पेशकार या 
दीवान। सईंद अहमद खाँ और सिराजूुद्दौला को साथ ले कर वह 
नवम्बर १७४८ के अन्त में मुशिदाबाद लौटा। 


दिसम्बर में हुगली के फौजदार ने कंपनी पर एक अभियोग 
लगाया। वहाँ के कुछ अर्मनी और मुसलमान व्यापारियों के माल से 
'लदे हुए दो जहाज कहीं से कलकत्ते आ रहे थे कि कंपनी के एक बड़े 
जहाज ने उन पर कब्जा कर लिया था। अलीवर्दी खाँ को अंगरेजों की इस 
धींगामुश्ती पर बड़ा क्रोच आया और उसने कंपनी के गवर्नर को लिखा 
कि, “इन व्यापारियों के कारबार से सलतनत को इतना फायंदा है, फिर 
भी इन्हें इतना भारी नुकसान पहुँचाया गया है कि इन्हें में दाद दिलाये 
बिना नहीं रह सकता। तुम लोगों ने समुद्र में डाकाजनी कर ऐसा घोर 
अपराध किया है कि अगर उनका माल उन्हें फौरन लौटा न दिया गया 
ओर जो सामान मेरे लिए आ रहा था, वह यहाँ पहुँचा न दिया गया, तो 
में तुम्हें ऐसा दंड दूंगा जिसकी तुमने कभी कल्पना भी नहीं की होगी ।” 
कासिमबाजार वालों का अनुमान था कि अमंती व्यापारियों ' के 
'हो-हल्ला मचाने पर नवाब ने ऐसा कड़ा खत लिख तो दिया है पर 
वह सचमुच कोई वेसी सख्ती करने वाला नहीं है। वह उनकी भूल थी। 

नवाब ने प्रान्तमात्र में कंपनी का व्यापार बन्द करा दिया। जहाँ-तहाँ 
कंपनी के कारखानों या कोठियों पर पहरा बैठ गया और अँगरेजों को 
खाने-पीने की चीजों के भी लाले पड़ने लंगे। कंपनी से हजाना वसूल 
करने का काम दो मुसलमान कर्मचारियों को सौंपा गया। इनके नाम 
थे हुकम बेग और करौली बेग। इन्होंने अपनी माँग चार लाख से शुरू 
की। फिर उतरते-उतरते दो लाख पर आये | कासिमबाजार वालों ने 
कौंसिल को लिखा कि हमारा विश्वास है कि मामला एक लाख पर ते 
हो जायगा। हाँ, संभव है कि उसके अलावा पच्चीस-तीस हजार इन 
दोनों को भी देता पड़े। प्रायः एक साल बाद अक्टूबर १७४९ में यह 
मामला १,२०,००० ) पर ते हो गया। 


इस बीच कंपनी के प्रतिनिधि कई बार महिमापुर हो आये थे। 
पर प्रत्येक बार उन्हें महताबराय से यही उत्तर मिला था कि मेरी 
सहानुभूति कंपनी के साथ अवध्य है, पर में नवाब के और उसके बीच 
के भगड़े में पड़ना नहीं चाहता । कंपनी को चाहिए कि नवाब को खुश 
कर यह भगड़ा निबटा ले। बात दर असल यह थी कि कंपनी ने इधर 
अपने व्यवहार से जगत्सेठ को अप्रसन्न कर दिया था और उस अप्रसन्नता 
के कारण, उसके लिए चक्कर खाना जरूरी हो गया था। 

ढाके में कंपनी के एक अँगरेज कर्मचारी के जिम्में जगत्सेठ की 
खासी मोटी रकम बाकी चली आई थी । उसक मर जाने पर उस 
रुपये की दनदारी को लेकर,एक वाद-विवाद खड़ा हुआ, जिसमें एक 
ओर तो महताबराय थ और दूसरी ओर कंपनी के कुछ अधिकारी । 
कंपनी का अपना व्यवहार भी आपत्तिजनक था। जो चाँदी आती,उसका 
उपयोग उसे पहल अपन कजे के भुगतान में करना चाहिए था, फिर 
और कामों में। कम से कम महताबराय की कोठी के साथ उसका 

- सममोता यही था। पर वह उस चाँदी की पूरी खबर उन्हें या उनके 
: गुमाइ्तों को मिलन न देती और अक्सर उसे बाजार में बेच कर रुपया 
तो माल की खरीदारी में लगा देती और जब कभी उनकी ओर से ब्याज 
का भी तकाजा होता, तब हीला-हवाला करने लगती। एक हद तक 
_ महताबराय ने लगाम ढीली रहने दी । पर जब वह देख चुके कि कंपनी 
बार-बार यही चाल चलती हे, तब उन्होंने उसे कसना शुरू कर दिया | 
यही प्रधान कारण था कि कंपनी की ओर से बहुत अनुनय-विनय होने 
पर भी उन्होंने इस अवसर पर उसकी कोई विशेष सहायता नहीं की । 
वह चाँदी से ही प्रसन्न किये जा सकते थे, चिकनी-चुपड़ी बातों या टलते 
जाने वाले वादों से नहीं। हे 

. पर नवाब को देने के लिए अपने पास १,२०,००० ) न होने के... 
कारण कंपनी को फिर उन्हीं की शरण जाना और उनस उधार माँगना 
पड़ा। २० अक्टूबर १७४९ को कासिमबाजार वाले कर्मचारी कौंसिल 
को लिखते हे:-- . 

. “हमने अपने. वकील महिमापुर भेजे और सेठों को कहलाया कि 
अगर आप इस मोौक पर कर्ज न देंगे तो कंपनी के लिए इसका नतीजा 
बहुत ही बुरा होगा। उन्हें यह भी आश्वासन दिलाया कि चाँदी या 
. रुपया हाथ में आते ही हम इस कर्ज का भुगतान कर देंगे। इसका सेठों 

पर कुछ प्रभाव पड़ा और उन्होंने रदास को हमारे पास भेजा। उसने 
«इस बात की बड़ी शिकायत की कि कंपनी के जिम्मे इतनी बडी रकम 
बाकी होते हुए भी और इतनी चाँदी आने पर भी उसने इधर कछ भी 





नहीं दिया हैँ। गुमादत ने कहा कि अगर कंपनी यह पक्का वादा नहीं... हे. 


.... करती कि विलायत से जहाज आते ही वह तीन छाख चुका देगी, तो. 
.... हमारी कोठी से अब कुछ भी मिलने का नहीं । हमने यह उत्तर दिया कि... 

बिना कौंसिल की इजाजत के हम जबान तो नहीं दे सकते, पर अगर 
आपकी कोठी ने इस मोक पर हमारी मदद की, तो हम कलकत्ते यह 
जरूर लिखेंगे कि जितनी भी चाँदी कोंसिल दे सकती हो, आपको दे दे । 
पर इससे उसे संतोष न हुआ। अन्त में उसने कहा कि हम तीन शर्तों 
पर डेढ़ लाख दने को तेयार हं“--( १) आप कलकत्ते पर दो लाख 
“सिक्कों की हुंडी कर दें, / २)आपके पास हमारी सकारी हुईं २३,००० ) 
“सिक्‍कों' की जो हुंडी है, उस हमें लौटा दें और (३ )चार पेटी चाँदी जो 
आपकी फैक्टरी में पड़ी हुईं है, उसे सेठों की कोठी पर भेज दें। हमने 
तीनों शर्तें मंजर कर लीं। 


कासिमबाणआार वालों ने १७ अक्टूबर को कलकत्ते लिखा कि 
“सेठ मानिकचन्द सेठ आनन्दचंद से कर्ज लेकर हमने आप पर दो लाख 
'सिक्‍कों' की दर्शनी हुंडी कर दी है। आप उसका भुगतान कर देंगे।” 
२१ अक्टूबर को कौंसिल ने खजांची को उसक भुगतान की आज्ञा दे दी । 


जन में ढाका-फेक्टरी कोंसिल को लिख चुकी थी कि, “सेठों का 
गमाइता वह ५४,००० ] माँगन आया था, जो हम सेठ महताबराय 
बाब खशालचंद' स ले चक हैं। हमने यह कह कर उसकी दिलजमई कर 
दी कि जो जहाज आने वाले हैं, उतक पहुँचते ही और हमारा कारबार 
फिर चाल होते ही हम उस पुरजे का भगतान कर देंगे।” खशालचंद 
महताबराय के ज्येष्ठ पुत्र थे और जगत्सठ की कोठी से कहीं-कहीं इनका 
नाम भी सम्बद्ध हो चला था। 


उस कोठी और ईस्ट इंडिया. कंपनी के बीच इधर लेन-देन के 
और भी कई मौके आये, पर सब का उल्लेख करने से कहानी बहुत लम्बी 
चौड़ी हो जायगी। हाँ, यह कह देना जरूरी जान पड़ता हैँ कि जनवरी 


ड्रै?ड 


महताबराय 


१७५० में कासिमबाजार के कर्मचारियों ने नवाब के एक हुक्मनामें 
की नकल कलकत्ते भेजी और कौंसिल को लिखा कि, “अपने वकीलों 
का कहना है कि इसके द्वारा नवाब ने यह आदेश दिया है कि अब आगे 
सेठों को छोड़कर और कोई न तो आरकटी रुपये ले सकता है और त 
चाँदी ही खरीद सकता है। इस निषेध-पत्र का उद्देश था ईस्ट इंडिया 
कंपनी को वाजार में चाँदी बेचने से रोककर उस क्षेत्र पर जगत्सेठ 
का आधिपत्य पूरा कर देना। 

बाढ़ की लड़ाई के बाद ही जानोजी को अपनी माता की मृत्यु का 
समाचार मिला था, इसलिए मीर हबीव को सेना के साथ मेदिनीपुर 
की ओर भेजकर वह स्वयं नागपुर चला गया था। कुछु ही समय बाद 
रघुजी ने अपने दूसरे पुत्र मानाजी के नेतृत्व में कुछ और सैनिक मीर 
हबीब की सहायता के लिए भेजे । अलीवर्दी खाँ ने मशिदाबाद लोटकर 
मराठों से युद्ध की तैयारी शुरू कर दी और कटक की ओर प्रस्थान 
किया। मीर हबीब भी मेदिनीपुर से उसी ओर चल पड़ा। अलीवर्दी 
खाँ ने कटक पहुँच कर अपना अधिकार तो जमा लिया,* पर ज्यों ही 
वह मुशिदाबाद लोटा, मीर हबीब वहाँ जा धमका और अलीवर्दी 
खाँ के प्रतिनिधि को मारकर फिर मराठों की ओर से कर्त्ता-धर्त्ता 
बन बेठा । 

नवाजिश मुहम्मद खाँ, जगतसेठ और कुछ प्रधान पदाधिकारी 
इधर अरसे से अलीवर्दी खाँ को सलाह देत आ रहे थे कि मराठों से 





संधि कर ली जाय। पर उसकी आन क आगे ऐसे सलाहकारों की कुछ 


“मराठों की ओर से सैयद न्‌ र, सरंदाज खाँ और धरमदास ने बारहबाटी 
के किले पर कब्जा कर.लिया था। अलीवर्दी खाँ ने कटनीति का प्रयोग कर 
इन्हें अपने फंद में फंसा लिया और सब को मरवा डाला। 


3०५ 


जगतसेद 
नहीं चल सकी थी। जब समय-सरित्‌ के प्रवाह के साथ अलीवर्दी खाँ 
की अपनी शक्ति भी क्षीण हो चली और हाजी अहमद, जेनुद्दीन अहमद 
जैसे अंगों के कट जाने से उसे बुढ़ापे में और भी कमजोरी महसूस होने 
लगी, तब उसने अपनी पुरानी टेक छोड़ दी और मराठों को चौथ देना 
स्वीकार कर लिया। इसके फलस्वरूप रघुजी और उसके बीच १७५१ 
में एक संधि" हुई, जिसके द्वारा उसे तो शान्ति मिल गंइ और मराठों 
को उड़ीसा-प्रान्त । दोनों के बीच यह ते हुआ कि:-- 

(१) अलीवर्दी खाँ भोंसले को तीनों प्रान्तों की चौथ दिया करेगा। 
..._ (२)जमानत के तोर पर वह उड़ीसा-प्रान्त भोंसले के हवाले कर 
देगा और कटकः में मीर हबीब को अपना नायब नियुक्त करेगा। 

(३) मीर हबीब की नियुक्ति अलीदर्दी खाँ-द्वारा होने पर भी, 
वह रघुजी भोंसले के प्रतिनिधि-स्वरूप उड़ीसा का शासन करेगा और 
आय में जो कुछ बचत होगी, उसे सैनिकों के वेतन के बकाये की मद 
में नागपुर भेज दिया करेगा । 

; (४) अलोवर्दी खाँ रघुजी को हर साल उस आय के अलावा 

१२ लाख रुपये” चौथ की मद में दिया करेगा । 

(५) सुवर्णरखा नदी दोनों क राज्यों के बीच की सीमा समझी 
जायगी और मराठों की सेना कभी भी उस नदी में न॒ तो पर धरेगी 
ओर न उसे पार करेगी ! 





+४ रियाज' में लिखाहँ किमीर हबीब के मारे जाने के बाद अलीवर्दी 
खाँ और रघुजी भौंसल के बीच संधि हुई और इस अवसर पर मराठों को प्रति- 
निधि मस्‍्लेहुद्दीन मुहम्मद खाँ (मीर हबीब का भतीजा) और सदरुछहक खाँ 
थे । इनमें सदरुलहक खाँ कटक में नायब नाजिम नियुक्त हुआ। पर “मुताखरीन”” 
का बयान इससे भिन्न है । ऊपर जो कुछ लिखा गया है, उसी के आधार पर। ' 


३०८ 


महताबराय 


इस संधि का एक फल यह हुआ कि मेदिनीपुर जिला अब 
उड़ीसा से कटकर बंगाल का अंग बन गया ॥ 


अलीवर्दी खाँ से संधि हो जाने के बाद जानोजी ओर मीर हबीब' 
के बीच ऐसा वेमनस्य हो गया कि जानोजी न अन्त में उसकी जान ले 
ली। मीर हबीब के बाद उसका भतीजा मिर्जा सालेह, मस्लेहुद्दीन॑ 
मुहम्मद खाँ के नाम से मराठों का प्रतिनिधित्व करन लगा । 

उस संधि का दूसरा और सब से महत्त्वपूर्ण परिणाम यह हुआ कि 
लोगों के घाव धीरे-धीरे भरने लगे। मराठों की ओर से निश्चिन्त हो 
जाने प्र सरकार को कई उपयोगी कामों के लिए अवकाश मिल गया । 
सेना बहुत बड़ी हो चली थी, इसलिए सेनिकों की संख्या घटा दी गईं । 
उजड़े हुए गाँव फिर से बसाये गये। पड़ती में फिर हल चलने लगे, 
जहाँ उल्ल बोलने लगे थे, वहाँ फिर किसानों क ढोल या ढफ बजने लगे। 


पिछले अध्याय में हम चेनराय को अलीवर्दी खाँ के अ्थ-सचिव के 
पद पर दख चुके हें । उसकी मृत्यु हो जाने पर बीरदत्त या वीरूदत्त को 
यह पद मिला और जब १७५१ में उसकी भी मृत्यु हो गईं तब उसका 
नायब उम्मेंदराय स्थानापन्न दीवान हुआ। रायरायाँ आलमचंद का 
पुत्र राजा कीतिचंद पटने में जनुद्दीन अहमद खाँ का वजीर रह चुका 
था। यह फारसी का अच्छा विद्वान और सुलेखक समझा जाता था ॥ 
अताउल्ला खाँ* के साथ कुछ समय बिताने के बाद यह बनारस में रहने 





*सिराजुद्ेल इससे जलता था, इसलिए उसने अपने नाना से कह- 
सुनकर अताउलला को देश-निकाला दिला दिया । अताउलला दिल्‍ली चला 
गया और कुछ समय बाद वजीर सफदरजंग - के आदेझ -. से. फर्वाबाद जाकर 
रुहेलों के विरुद्ध एक लड़ाई में भाग लिया। इसी लड़ाई में वह मारा गया। 

२०५९ 


ज० १४ 


ज॑ंगतसेद 


छगा था। अलीवर्दी खाँ ने उसे मुशिदाबाद बुलवाया और उसी को 
खालसा-विभाग का दीवान नियुक्त किया। गुलाम हुसैन ने लिखा है 
कि. उसने.राजस्व-संबंधी कुछ ऐसे पुराने भेद खोले, जिनसे कई जमींदार 
तथा दूसरे व्यक्ति सरकार के देनदार साबित हुए। इनमें मुख्य थे 
जगतसेठ और ब्दंवान के राजा। इन सब ने देनदारी स्वीकार कर ली 
और सरकार को एक करोड़ से ऊपर रुपये की आय हो गईं। इससे 
कीतिचंद को वाहवाही मिली और वह अलीवर्दी खाँ का बड़ा ही 
विश्वासपात्र हो गया। पूरे दो बरस दीवान रहने क बाद उसकी मृत्य 
हुईं। मरते समय वह सिफारिश कर गया था कि दीवान का पद 
उम्मेदराय को ही दिया जाय। अलीवर्दी खाँ ने यही किया और 
उम्मेंदराय को 'खिलअत क साथ रायरायाँ का खिताब देकर खालसा- 
दीवान बना दिया । 


राजा रामनारायण का नाम ऊपर आ चुका है। यह शाहाबाद 
जिले के किशनपुर गाव के निवासी श्रीवास्तव कायस्थ थे। मुहरिरी 
से तरक्की करते-करते जानकीराम के दीवान हुए थे। जब १७५२ 
में जानकीराम की मृत्य हो गईं, तब अलीवर्दी खाँ ने उसकी जगह 
रामनारायण को दे दी। जानकीराम का बटा दुलंभराम सैनिक- 
विभाग में नायब दीवान रह चुका था। वह उस विभाग का 
दीवान कर दिया गया । 


१७५२ में सिराजुद्दोला के छोटे भाई इकरामुद्दोला की अकाल- . 
मृत्यु हुईं। इसे अलोवर्दी खाँ का भतीजा नवाजिश मुहम्मद खां (सहा- 
मंतजंग ) गोद ले चुकां था। तीन साल बाद सहामतजंग भी जाता 


इन माअअ बंपर मर ारंभा भा ७॥७७॥७७७॥१७७७७/७॥७७७७७७७शश७७/७७७७४॥७७७७७७एााााााा आकलन. न अनाज ननकन नवीन कमीज अप दल लीन नमक लक दमनडवकल लक न शिलि न लिन मिल निकल किलर 








लव सकल कापलयन 


के “मृताखरीन । 
2१० 


महंताब राय 


रहा और इसके मरने के प्राय: एक वर्ष बाद इसका भाई सईद अहमद 
खा (सौलतजंग) । इतिहासकारों का कहना हैं कि विषय-लोलप 
होते हुए भी सहामतजंग दयाशींठ और उदार था। 

१७५६ में अलीवर्दी खाँ? खुद बीमार पड़ा और ८० बर्ष की 
अवस्था में उसी साल उसकी मृत्यु हुई। 

मसनद पर बेठने के बाद, अपने शासनकाल के अन्तिम चार-पाँच 
वर्षों को छोड़कर वह कभी सुख की नींद न सो सका था। उसके लिए 
ये चार-पाँच साल भी कौदटुंबिक विपत्तियों के कारण दुःखदायी ही 
रहे। पर इसमें संदेह नहीं कि वह पुरुषार्थी था और बुढ़ापे में भी 
आसमान के तारे तोड़ देने की हिम्मत रखता था। मराडों से अगर वह 
आठ-नो साल पहले ही संधि कर छरूता तो जो त्याग उसे १७५१ में 
करना पड़ा, वह न करना पड़ता और संभवत: बंगाल का इतिहास 
भी दूसरी ही तरह लिखा जाता । 

जगत्सेठ के घराने से अलीवर्दी खां का सम्बन्ध पहल-पहल तव 

आ था, जब शुजाउद्दोला के शासनकाल में वह बिहार का नायब 
नाजिम था। वह सम्बन्ध धीरे-धीरे मित्रता में परिणत हुआ था और 
वह मित्रता अलीवर्दी खाँ को मुशिदाबाद की मसनद दिलाने में सहायक 
हुई थी। १७४० से १७५६ तक दोनों का सम्बन्ध राजा-मंत्री का-सा 
रहा। इस बीच में मराठों के उपद्रव होते ही रहे | फिर अफगानों के 
विद्रोही हो जाने के कारण पेचीदगी और भी बढ़ गईं। अलीवंदी खां 
को इस कठिन काल में, अपनी आर्थिक कठिनाई हल करने के लिए 
कई बार फतहचन्द और, उनके मर जाने के बाद महताबराय पर दबाव 
भी डालना पड़ा। लूट-पाट या व्यापारिक सन्निपांतं से जगतसेठ की 
जो हानि हुईं, वह अलग थी। इन कारणों से उन्हें कभी-कभी क्षब्ध भी 
श्श्ृ्‌ 


जगतसेठ 
होना पड़ा और इस बात की शिकायत करनी पड़ी कि प्रान्त की तो 
बात ही क्या, राजधानी में भी कोई सरकार नहीं रह गईं हे। पर बल 
खाने पर भी अलीवर्दी खाँ और जगत्‌सेठ का पारस्परिक सम्बन्ध 
कभी टूटा नहीं, बल्कि घनिष्ठ ही बना रहा।. 

अलीवर्दी खाँ के मरने के बाद राजसत्ता, ईस्ट इंडिया कंपनी के 
हाथ में जाने वाली थी--राजनीतिक और आशिक क्षेत्र में बड़े उलट- 
फेर होने वाले थे--और भंवर में पड़कर महताबराय के घराने की भी 
नाव डूबने वाली थी। पर १७५६ में पहली या दूसरी नहीं तो तीसरी 
दुर्घटना कुछ दूरस्थ थी और उस नाव के मस्तूल की ऊँचाई अपनी चरम 
सीमा पर पहुंच चुकी थी। एक आधुनिक इतिहासकार" ने लिखा हें 
कि, “जहां फतैहचन्द का विभव लोगों को आश्चर्यचकित कर देता 
वहाँ महताबराय और स्वरूपचंद का विभव उनकी आँखों में चकाचोंध 
लगा देता। उनके धन की इयत्ता बताना तो संभव नहीं, पर उस पर. 
थोड़ा-बहुत प्रकाश अवश्य डाला जा सकता है:-- 


उस समय यह किवदन्ती थी कि अगर जगत्‌सेठ चाहते तो रुपयों 
से ही भागीरथी के उद्गम को बाँव सकते थे। ऐसी ही और भी जन- 
श्रुतियां रही होंगी। अत्युक्ति के उदाहरण होते हुए भी, इनसे यह 
सूचित होता हे कि जगत्सेठ-परिवार की धन-सम्पत्ति के संबंध में 
स्वंसाधारण का क्या अनुमान था। पर जो जानकार कहे जा सकते थे, 
उनका भी अंदाज यही था कि जगत्‌सेठ अपने समय के अद्वितीय धनी 
थे। उनकी आमदनी के जरिये क्‍या थे, यह ऊपर बताया ही जा च॒का 
है। फिर भी पाठकों को कुछ बातों की याद दिला देना और कुछ नई 
बातों की ओर उनका ध्यान आकर्षित कर देना आवश्यक जान पड़ता है । 


# सि० लिदूल । 
र्श्र 

(१) जो कुछ भी सरकारी आय होती, वह जगत्‌सेठ की ही कोठी 
में जमा कराई जाती | इस आय का अधिकांश माल के रूप में आत्ता। 
जिस समय ईस्ट इंडिया कंपनी को बंगाल, विहार और उड़ीसा की 
दीवानी मिली थी, उस समय (१७६५ ) क्लाइव ने अंदाज किया था कि 
तीनों प्रान्तों से खर्च काटकर प्राय: २ करोड़ ६८ लाख 'सिक्‍कों' की 
आय हुआ करेगी। इसके अन्तर्गत बंगारू और बिहार की ही आय* 
थी--उड़ीसा* की नहीं, कारण कि वहां अभी तक मराठों का आधिपत्य 
बना हुआ था। क्लाइव ने कंपनी के संचालकों को लिखा था कि दीवानी 
मिलने का अथे है प्रायः ढाई करोड़ 'सिक्‍कों' की आय, यद्यपि उसमें 
कम से कम बीस-तीस लाख की बढ़ती तो निश्चित-सी "है । इस प्रकार 
तीनों प्रात्तों की मिलाकर सरकारी आय प्रायः तीन करोड़ तक जा 
पहुंचती थी और तीन करोड़ 'सिककों के प्रायः साढ़े तीन करोड़ रुपये 
होते थे। ं 
फिर माल या मालगुजारी के अलावा तरह-तरह के अबवाब भी 
थे--ओर र मुशिदकुली खाँ के समय से इस प्रकार की आय में उत्तरोत्तर ! 
वृद्धि ही होती आ रही थी। अलीवर्दी खाँ के ही समय में तीन. तरह के 
नये अबवाब छगाये गये, जिनका जोड़ २२९,२५,५५४ ) बैठता था। 
इनमें मुख्य थी “मराठा चौथ” जिससे १५,३१,८१७ ) की आये थी। 
महिमापुर जाकर जिन्हें माल दाखिल करना पड़ता, वे पहले तो ! 
बंगाल के ही जमींदार या अहलकार[होते, फिर जब बिहार और उड़ीसा | 
का भी शासन मुशिदाबाद से ही होने लूगा, तब उन प्रान्तों में होनेवाली 





किक किक 


. * औरंगजेब के मरने से पहले उड़ीसा से होने वाली आय ३६ लाख . 
रुपये थी । 
श्श्३ 


*जगत्सेठ 
बचत का रुपया भी सरकार के पास जगतूसेठ की कोठी के रास्ते ही 
पहुँचने लंगा। 

माल दाखिल हो जाने पर, सिक्‍कों की जाँच होती और बे तर- 
तीबवार रखे जाते | खोटे सिक्कों को अलग कर देने पर जो बाकी बचते, 
उन पर बट्टा काट कर उनकी असली कीमत ठहराई जाती और हर 
जमींदार या दूसरे देनदार के खाते में उतना रुपया जमा कर लिया 
जाता । नियत समय पर जगत्‌सेठ को रुपये का हिसाब और सरकार के 
इच्छानसार भुगतान देना पड़ता। 


जगतसेठ को सरकारी फोतेदारी से क्या लाभ था, इस. विषय में 
कूछ-भी निश्चित रूप-से कहना कठिन है। पर अनुमान किया गया हैं, 
कि यह लाभ चालीस लाख रुपये प्रतिवर्ष से कम न रहा होगा। कंपनी 
के कर्मचारी स्क्राफ्टन ने तो स्पष्ट छब्दों में उनकी इतनी आय बताई 
है। वाट्स नामक एक दूसरा कर्मचारी भी एक जगह कुछ ऐसी बात 
लिख गया है, जिससे इस अनुमान की कुछ पुष्टि होती हैँ कि सर- 
कार को जगत्‌सेठ जो कुछ भगतान देते, उस पर उन्हें दस प्रतिशत 
कमीशन मिलने का नियम था।* 


(२) जमींदारों को अक्सर जगत्सेठ की कोठी से उधार लेकर 
हिसाव चुकता करना पड़ता था। विलियम वोल्ट्स नामक एक अँगरेज 
व्यापारी, जो कंपनी का कमंचारी भी रह चुका था, १७७२ में बंगाल 
ओर बिहार की आथिक- व्यवस्था की आलोचना करते हुए लिखता 

# रंजीतराय के एक पत्र के आधार पर । 

“जब माल की किस्त चुकाने का समय आता हे और जमींदार के 
पास रुपया नहीं होता, तब उसे बकाये पर अहलकारों को फी रुपया: 
दो पैसे माहवार ब्याज देना पड़ता है । जगतृसेठों का यह कायदा था कि: 
वे रुपये की जिम्मेंबारी अपने ऊपर ले लेते और नवाब या सरकार को: 
रसीद के तौर पर 'पात' लिख कर दे देते थे। बिहार में इंस्ट इंडिया: 
कंपनी का दीवान भी वैसी स्थिति में यही करता हैं और कंपनी के: 
खजाने में पात' दाखिल कर देता है। ऐसी रकम पर उसे जमींदार से: 
दस रुपया सेकड़ा ब्याज मिलता है, जिसे 'पठान' कहते हें। जब कभीः 
कंपनी को रुपये की जरूरत पड़ती है और 'पात' की रकम दीवान से 
तलब की जाती हे, तब वह बात की बात में सराफों थे उधार लेकरः 
हिसाब बेबाक कर देता है। बिहार में जमींदार को ब्याज या बट्टे के 
अलावा ५) सेकड़ा “रसूम' या “दस्तूरी' के तौर पर देना पड़ता है 
जिसके हकदार माल-विभाग के छोटे कर्मचारी होते हैं।” कल, 

(३) हीरानन्द के समय से ही जगत्सेठ-घराने का खास धंधा! 
महाजनी या रुपये का लेन-देन चला आया था और फंलते-फेलंते इस 
व्यवसाय-वृक्ष ने उत्तर भारतवर्ष क बहुत बड़े भाग को आंच्छादित कर 
लिया था। शायद ही कोई व्यापार-केन्द्र था, जहाँ इसकी शाखा- 
प्रशाखा न थी, जहाँ से उनके पास हरतरह के समाचार नियमित रूफ 
सेन पहुँचते रहते थे । उनकी कोठी ही उस समय बड़ी से बड़ी बेंका 
थी और उत्ती का यह काम था कि मुशिदावाद में एक करोड़ लेकर! 
उसका दिल्ली में भगतान दे सकती थी। हंडावन तथा बटट सेः 
जगत्सेठ-वंश इतना छाभ उठाता रहा कि “उस पेमाने पर यूरोप में 
कभी किसी ने लाभ उठाया. ही न था।* 


* बोल्ट्स। 

जगतसेठ, 

(४) .-जगत्‌सेठ का प्रायः सभी विदेशी कंपनियों से सम्बन्ध था 
और उनके यहाँ इनके खाते खुल चुके थे। आपत्काल में भी इन्हें कर्ज 
मिल सकता था तो जगत्सेठ की ही कोठी से । अलीवर्दी खाँ के जमाने 
में जब कभी ईस्ट इंडिया कंपनी को किसी टेढ़ी आथिक समस्या का 
सामना करना पड़ता, तब वह उन्हीं का दरवाजा खटखटाती और उनकी 
सहायता से उसकी प्राय: प्रत्येक समस्या हल भी हो जाती । इस' पुस्तक 
में इसके उदाहरण भरे पड़े हूं। सितम्बर १७४९ में कंपनी की ढाका- 
फैक्टरी के ही जिम्मे सेठों का ५,८४,००० ) निकला था। १७५ १ में 
कासिमबाजार-फैक्टरी ५,१२,८२० ] की देनदार ठहरी थी। महतांब- 
राय और स्वरूषचंद से अँगरेज ही नहीं, फ्रेंच और डच भी समय-समय 
पर कर्ज लेते रहते थे। इस बात का उल्लेख मिलता है कि १७५७ में 
फरासीसी प्रायः पन्द्रह लाख के देनदार थे। इसी प्रकार यह उल्लेख भी 
मिलता हैं कि डच कंपनी उनकी कोठी से ॥। ) फी सदी माहवार ब्याज 
पर ४,००,००० ) कर्ज ले चुकी थी। अगर पुराने बही-खाते या दूसरे 
कागजात' मोजूद होते, तो इस तरह के लेन-देन के और भी 
अनेकों उदाहरण दिये जा सकते।. ह ' 

' (५) मुद्रा-सम्बन्धी परिस्थिति मुद्राओं की विभिन्नता के कारण 
अत्यन्त असंतोषजनक थी--यह हम ऊपर बता चुके हैं। अनेकता में 
एकता ले आने के लिए विभिन्न मुद्राओं को काल्पनिक रुपये में परिणत 
करना पड़ता था और यह काम बद्रा काटकर पूरा किया जाता था। 
बंगाल में बढ़ की दर प्रायः इन बातों पर निर्भर होती थी कि “सिक्के 
कितने पुराने थे--उनके बदले जो मुद्रा माँगी जाती, उसकी आमदनी 
कसी थी--मुद्रा को एक स्थान से दूसरे स्थान में भेजने का खर्च क्या 
बैठता था, इत्यादि । अदल-बदल का यह काम जिस पैमान पर जगत्‌सेठ 

कर सकते थे, उस पर दूसरे सराफ या कोठीवाल नहीं। इसलिए इस 
व्यवसाय से उनकी ही सव स अधिक आय थी। लोगों को मुद्रा-विनिमय 
क लिए बट्टे के नाम से जो दाम चुकाना पड़ता, उसकी घटा-बढ़ी के 
कारणों को समझ लेना कोई आसान काम न था। अँगरेज तो प्रायः 
ही उसे गोरखधंधा कहते और जगत्सेठ को ही उसके लिए जिम्मेबार 
ठहराते। अगर विलियम बोल्ट्स को उन समालोचकों या आशक्षेपकों 
का प्रतिनिधि मान लिया जाय, तो उनकी शिकायत यह थी:-- 

“नवाब को और अर्थ-विभाग के अधिकारियों को चकमा देकर 
जगतूसेठ ने एक ऐसा रिवाज चला दिया जो आज भी ( १७७२ ) कायम 
हैं और जो मुद्रा-प्रसार की दृष्टि से इस देश के लिए बहुत ही हानिकर 
सिद्ध हो चुका हे। यह रिवाज 'सिक्‍कों' पर कटने वाले बटटे का था। 
“सिक्के टकसाल में ढलते हैं। उनमें चाँदी कितनी होनी चाहिए, इसके 
लिए पहले से ही नियम बना हुआ हैं। पर जो रुपया राइज' या 
प्रचलित रुपग्रा' कहा जाता: है, बह काल्पनिक मुद्रा-मात्र है, जैसे 
इंगलंड का पौंड स्टलिंग। “सिक्कों की तुलनाः में प्रचलित 'रुपये' 
का मूल्य १६ प्रतिशत कम हे । मुगल सलतनत के बरबाद हो जाने के 
बाद से इस देश के विभिन्न भागों में विभिन्न प्रकार के रुपये या सिक्‍के 
चल पड़े हें। इन सब की पारस्परिक विषमता को दूर कर इनमें 
समानता ले आने और हिसाब मिलाने के लिए, इनके रुपये राइज' 
या प्रचलित रुपये बना लेना आवश्यक हो जाता है। 


“जब बद्ा कटने लगा, तब यह नियम बना कि टकसाल में ढलने 
के बारह महीने बाद तक काल्पनिक रुपयों के मुकाबले में 'सिक्‍्कों! की 
कीमत १६ प्रतिशत ऊँची रहे, पर साल तमाम होते ही उस कीमत में 
| प्रतिशत की कमी मान ली जाय। ऐसे 'सिक्‍के' 'हरसन्‌' कहलाते 

ओर प्रचलित रुपयों की अपेक्षा कीमत में १३ प्रतिशत ऊँचे माने जात 
हैं। पर ढलाई से तीसरा साल शुरू होते ही, 'हरसन्‌ का नाम बदल कर 
सनवात' हो जाता है और 'सनवात' की कीमत और २ प्रतिशत के 
हिसाब से गिर जाती है। गरज यह कि जहाँ एक साल तक रुपये की 
तुलना में 'सिक्‍के का मूल्य १६ प्रतिशत ऊँचा रहता हैं, वहाँ दूसरा 
साल शुरू होते ही बढ़ा लगने पर वह फके १६ की जगह १३ हो 
जाता है और दूसरा साल बीतते ही १३ की जगह ११॥। नियमा- 
नसार इससे अधिक बट्टा तो नहीं लगना चाहिए, पर अगर सराफ 
चाहें तो एक प्रकार की मुद्रा की वबहुतायत और दूसरे प्रकार की मुद्रा 
की कमी बताकर, लगा सकते हं। 


“इस देश में रुपयों की ऐसी विभिन्नंतां हैं कि अगर मृशिदाबाद का 
कोई व्यापारी पास के किसी दूसरे प्रान्त में नकद दाम चुकाकर माल 
खरीदना चाहता है, तो उसक लिए यह आवदेयेक हो जाता हैं कि वह 
सराफों से ऐसी मुद्रा खरीदे, जिसका या तो उसे प्रान्त में चलन हो या 
जिस पर कम से कम बद्ठा कटने की संभावना हो। याद रखना चाहिए 
कि पटने की टकसाल में ढले हुए 'सिक्‍के जब बंगाल में आते हूँ या 
मुशिदाबाद-कलकत्ते की टकसांलों में ढले हुए 'सिक्‍कें जब बिहार 
भेजे जाते हैं, तब उन पर भीं बट्ठा कटे बिना नहीं रहता। रुपयों के 
अदल-बदल के धंधे में बड़ी उलभनें, बड़ी पेचीदगियाँ हें। सच कहा 
जाय तो बढ़ा एक तरह की जेब-कतरनी है। इसी का उपयोग 
कर मुशिदाबाद का यह सेठ-परिवार मालामाल हो गया था।. देश 
के वर्तमान शासकों से भी अभी तक इसका उपयोग बंद नहीं हो 
सका हैं।” 

बटट का रिवाज चलानेवाल जगत्सेठ थे, यह तो इस लेखक की 

खामखयाली ही थी। सिक्‍कों के छीजने पर उनका मूल्य कम हो जाता 
अर्थात्‌ उन पर बद्दा लगना कोई नई बात नहीं थी। 'आईंने अकबरी 
में भी इसका जिक्र है। मौलाना मुहम्मद हुसेन “आजाद अपने दरबार 
अकबरी ” में लिखते हें. कि; “महाजन उन दिनों भी पुराने राजाओं के 
सिक्‍कों पर मनमाना बद्ठा लगाया करते थे और गरीबों का लोहू चूसा 
करते थे।” इसलिए अकबंर को आंज्ञा देनी पड़ी थी कि, “सब पुराने 
सिक्के एकत्र करके गला डालो। हमारे राज्य में केवल .हमारा ही 
सिक्‍का चंले और नयां-पुराना सबं॑ बराबर समझा जाय। अकबर का 
ही आदेंश था कि वजन और सोना-चांदी के खरापन के अनुसार ही 
उनका मुल्य निर्द्धारित हो, जिससे लेने या देने वाले को कुछ भी कसर 
न खानी पड़े । अकबर के बाद इस देश में सिक्‍कों की विभिन्नता और 
बढ़ गई और एक ही टकसाल में विभिन्ने अवसरों पर ढले हुए रुपये या 
अन्य सिक्‍के विभिन्न प्रकार के होने लगे। फिर और कारणों से भी बंद्ठा 
घंटने-बढ़ने लगा। कासिमबाजार से ईस्ट इंडिया कंपनी के ही एक॑ 
अगरेज कर्मचारी ने १६६१ में लिखा” था कि, “सिक्कों पर कटने वाले , 
बट॒टे के हिसाब से चांदी के: दाम में घटा-बढ़ी होती रहती हे”'। उस 
समय जगत्सेठ , की कौन कहे, मानिकचन्द की भी महत्ता भविष्य 
के ही गर्भ मेंथी | पर यह सच' हे कि  म॒द्रा-संबंधी विभिन्नता जब तक 
बनी, रही, तब तक वह इस देश की एकता और उच्चति के मार्ग में 
प्रबल बाधक रही और साथ ही यह भी सच हें कि उस विभिन्नता के 
कारण पंदा होने वाली बटटे की परिपाटी से अठारहवीं शताब्दी में 
जगत्सेठ-वंश ने बहुत-सा धन कमाया। 

(६). जब से मानिकचन्द टकसाल के इंतजामकार या ठेकेदार हुए 


'* विल्सन, भाग १, पृष्ठ ३७६। 

थे, तब से बंगाल में चांदी का सब से बड़ा खरीदार उन्हीं का घराना हो 
चला था। कुछ समय बाद जगत्‌सेठ टकसाल के इजारेदार-से * हो गये 
और चाँदी के बाजार पर उनका एकाधिपत्य हो गया। ऐसी स्थिति में 
बट्ा काटकर मुद्रा-विनिमय करने का व्यवसाय उनकी कोठी के लिए 
विशेष लाभदायक वन गया। नियमानुसार जगत्सेठ जमींदारों से नये 
“'सिक्‍कों' में ही माल लेने को वाध्य थे। अगर 'सिक्‍कों' की उम्र एक 
सालकी भी होती, तो उनपरबद्वा कटना अनिवार्य हो जाता। दो साल 
पुराने होते ही 'सिक्‍कों' की कीमत ५ प्रतिशत कम हो जाती। पर 
उन्हीं पुराने 'सिक्‍कों को जब टकसाल में फिर नया कलेवर मिल 
जाता तब उनकु मूल्य पूव॑वत्‌ ही ऊँचा हो जाता। जगत्‌सेठ का इसमें 
सारा खर्च १) सेकड़ा बेठता-- ॥ ) सरकारी ढलावन और ॥ ) 
ढलाईं का खच्ें, यद्यपि एक अँगरेज ने १७६० में अनुमान किया 
था कि अगर काफी बड़ी तादाद में 'सिक्‍कों' की ढलाई हो तो खर्च 
॥ ) सेकड़ा से भी बहुत कम पड़े। 

हम अन्यत्र देख चुके हें कि ईस्ट इंडिया कंपनी इस बात के लिए 
बराबर प्रयत्नशील रहती आईं थी कि वह अपनी चाँदी मुशिदाबांद 
की टकसाल में भेजकर उसके 'सिक्‍के करा सके और जगत्‌सेठ की 
ओर से इस प्रस्ताव का बराबर विरोध होता आया था। उस 
विरोध + के कारण १७५७ से पहले कंपनी को वेसी इजाजत 





* कंपनी के कागजात में *कहीं तो जगत्‌सेठ स्वयं इजारेदार बताये गये 
और कहीं दूसरे । असलियत यह जान पड़तो है कि इजारेदार दूसरे ही थे, पर 
जगत्‌सेठ की कोठी को टकसाल में कुछ विशेष अधिकार या सुविधाएँ प्राप्त थीं। 
१ १७५३ में कासिमबाजार वालों ने कौंसिल के आदेशानुसार चुपचाप 

चेष्टा की कि कंपनी को कलकत्ते में टकसाल खोलने का अधिकार मिल 

न मिल सकी। अगर मिल जाती तो जगतूसेठ का चाँदीया 
सराफे के बाजार पर एकाधिपत्य न रह सकता और बटटे के जरिये 
उन्हें जो आमदनी होती आई थीं, वह न हो सकती। कंपनी को 
यह अनुभव जरूर होने वाला था कि युद्ध के क्षेत्र में नवाब नाजिम 
को हरा देना एक बात थी, आशिक क्षेत्र में जगत्सेठ पर विजय 
प्राप्त कर लेना और बात। कलककत्ते में टकसाल खुल जाने पर भी 
कई साल तक वहाँ के ढले हुए 'सिक्‍के स्वच्छंदतापूर्वक न चल 
सके। १७६० में नाजिम नियुक्त होने पर मीर कासिम को यह हुक्म 
जारी करना पड़ा कि कलकंत्ते के 'सिक्‍कों' पर बद्ठा माँगना या 
काटना जुर्म समझा जायगा । 


अलीवर्दी खाँ के मरने पर महताबराय को उसके नाती 
सिराजुद्दोला से वास्ता पड़ने वाला था और पारस्परिक संघर्षण 
के कारण कुछ ही दिन बाद चन्दन से भी आग प्रकट 
होने वाली थी। 


(के 2) 
सिराजुद्दोलः का जन्म अलीवर्दी खाँ के बिहार की नायब 


जाय । पर उन्होंने लिखा कि “जगत्‌सेठ के विरोध के कारण यहाँ सफलता की 
कोई आशा नहीं दीखती । दिल्‍ली में सिफारिश कराई जाय तो कम से कम 
एक लाख रुपया तो वहाँ खच पड़ेगा और एक लाख यहाँ । पर जगत्‌सेठ या 
उनके किसी भी करमंचारी को इसकी भनक भी नहीं मिलनी चाहिए”। स्वयं 
कासिमबाजार वालों को यह आशा न थी कि दो लाख या उससे अधिक खर्चे 
करने पर भी कंपनी को टकसालरू-संबंधी विशेष अधिकार कभी भी प्राप्त 
हो सकेगा। 

निजामतः पाने से कुछ ही दिन पहले हुआ था। यह बात १७३३४ 
की है। अलीवर्दी खाँ मरने से पहले ही उसे अपना उत्तराधिकारी 
घोषित कर चुका था और संभवतः १७५३ में मसतद पर बेठा 
भी चुका था। उस समय सिराजुद्दौला उन्नीस-बीस -साल का 
रहा होगा। अलीवर्दी खाँ ९ अप्रैल १७५६ को मरा । २३ जून 
१७५७ को पलासी के मैदान में सिराजुद्दोला की हार हुईं और 
नौ ही दिन बाद मीरन+ के हुक्म से वह मारा गया । इस प्रकार 
स्वतंत्र रूप से नाजिम होने के पन्द्रह महीनों के भीतर ही उसके 
शेष जीवन की सारी कहानी समाप्त हो गई । 


अकबर भ्री कम उम्र में ही राजसिहासन पर बेठा था--बल्कि 
तेरह-चौदह वर्षकी अवस्था में ही। पर वह तो “मां के पेट से ही 
ऐसी-ऐसी योग्यताओं और गणों का समह बनकर बाहर निकला था, 
जो हजारों में से एक बादशाह को भी नसीब न हुए होंगे4” 
उसका लालन-पालन भी ओर ही तरह के वातावरण म॑ हुआ था। 
उसे दूध पिलानेबाली मिली थी तो माहम अतगा-जेसी, अभि- 
भावक मिला था तो बेरम खाँ-जेसस। पाँच साल की उम्र में ही उसे 
गोलों की . वर्षा का अनुभव हो चुका था। अलीवर्दी खाँ के लाड़- 
दुलार ने सिराजुद्दोला को कभी घड़ी भर के लिए भी नियंत्रण की 
कंठोरता का अनुभव होने न दिया। निरंकुंशता ने उसे उद्धत और 
अभिमानी बना दिया और कमसिनी में ही उसका दिमाग आसमान 


* श्री कालीकिकर दत्त के मतानुसार। सिराजुद्दोला के जन्मवर्ष के 


सम्बन्ध में कुछ मतभेद है । 
( मीर जाफर का बेठा। 
| “दरबारे अकबरी” (हिन्दी अनुवाद ) 


महताबराय 


पर॒ चढ़ गया.।. जिसे मखमली गद्ों से कभी अलग न होना पड़ा, 
वह मिजाज में तेजी होते हुए भी, युद्ध-कला-कौशल से कोरा रह 
गया। फिर अकबर में यह विशेषता थी कि शिक्षा-रूपी संस्कार 
से बंचित होते हुए भी वह व्यापक अर्थ में अशिक्षित नहीं कहा जा 
: सकता था। भले-बुरं की उसे अच्छी पहचान थी, मनुष्य-रूपी रत्नों 
का वह अच्छा पारखी था। सिराजुद्दोला का मानसिक धरातल न 
तो उतना ऊँचा था, न उसके ज्ञान और अनुभव का क्षेत्र उतना 
विस्तृत। नाजिम होने पर उसने राजमुकुट के लिए कुछ नगीने 
खरीदे भी तो वे प्रायः नकली पत्थर निकले । जो लाल-जवाहर अपने 
खजाने में थे, उन्हें उसने अपनी बेवकफी ओर हेकड़ी से ठकरा दिये। 


शासन की बागडोर पूरी तरह हाथ में आते ही, सिराजुद्दोला ने 

हर तरफ टक्कर लड़ाना शुरू कर दिया। दुर्भाग्यवश उसने न तो अपने 
चरित्र में ही कोई सुधार किया, न अपने घर को ही समाला। अपनी 
'करतूतों से उसने मुशिदाबाद में इंस्ट इंडिया कंपनी का दूसरा “कोर्ट 
विलियम' खड़ा कर दिया। नतीजा यह हुआ कि बात बढ़ने पर जब 
उसने कंपनी से तीसरी टक्कर ली, तब उसका भाथा चकनाचर हो 
गया। अँगरेजों की धींगाधींगी इस हद तक बढ़ चुकी थी कि नाजिम की 
हेसियत से उन्हें दंड देना उसका धर्म था। पर साथ ही उसका यह 
भी धर्म था कि दंड देने के लिए जो कुछ करता, अपनी संघ-शक्ति 
बढ़ाकर, आवश्यक साधनों को जुटाकर, अपनी तलवार की धार तज 
कर। वास्तव में उसने किया यह कि अपनी दुर्नीति से अपने पुराने 
संगठन को भी तीन-तेरह कर दिया; जो सहायक हो सकते थे, उन्हें 
गरदनियां दे दी--और जो बख्तर पहनकर छड़ाई पर जाने वाला 
था, उसमें सेकड़ों नये छेद पैदा कर लिये । पंद्रह दिनों या हफ्तों में 
२२३: 


जगत्सेठ 
नहीं, तो पंद्रह महीनों में ऐसे निरंकुश और विवेक-भ्रष्ट शासक 
का विनिपात अवश्यंभावी था। 

नवाजिश मुहम्मद खाँ के मरते ही उसकी स्त्री घसीटी बेगम से 
उसकी चखाचखी शुरू हो गईं थी। वह बदचलन समभो जाती थी 
और उसके पास धन भी बहुत था। अलीवर्दी खाँ के जीवित रहते उसका 
बाल बाँका होना तो असंभव था, पर सिराजुद्दोछा ने उसके दीवान 
राजा राजवल्लभ को गिरफ्तार करा लिया और उससे हिसाब-किताब' 
तलब किया। 'राजवल्लभ ने जो कुछ देकर छटकारा कराना चाहा 
वह सिराजुद्दोला को मंजूर न हुआ और उसके घर पर सिपाही बठा . 
दिये गये। राजवल्लभ ने कासिमबाजार को फक्‍टरी क प्रधान 
मि० वादस को कहलाया कि “मेरा पुत्र कृष्णदास सस्त्रीक 
जगन्नाथपुरी जाना . चाहता है। दोनों कलकत्ता होकर जायँगे। 
पर कृष्णदास की स्त्री गर्भवती हे, इसलिए अभी दो महीने वे 
बहीं रहना चाहते हें। आप कौंसिल को लिखकर जरूरी इजाजत 
मेंगा दें ।! इजाजत आ गई और क्ृष्णदास रवाना हो गया। 
वह अपनी स्त्री और बाल-बच्चों के अलावा बहुत-कुछ धन भी साथ 
लेता गया। वास्तव में वह शरणार्थी होकर ही कलकत्ते गया था। 
सिराजुद्दोलछा को इसकी खबर मिली तो वह आग-बबूला हो .गया। 
अलीवर्दी खाँ उस समय बीमार था; उसने सिराजुद्दोला को समझाया- 
बुझाया और कहा कि चंगा होते ही में क्ृष्णयास को गिरफ्तार 
करा लगा, तब तक तुम धीरज धरो । इसी बीच उसकी मृत्यु हो गईं। 
सिराजुद्दोला न अपने दूत नारायण सिंह की मार्फत कंपनी के 

* “मताखरीन” में इसका नाम क्ृष्णवल्लभ मिलता है। 


॥' यह मेदिनीपुर के फोजदार राजाराम का भाई और हरकारा (जासूस) 
विभाग का प्रधान अधिकारी था । 


श२४ 





महताबराय 


गवर्नर के नाम एक परवाना भेजा कि कृष्णदास को सपरिवार गिरफ्तार 
कर और उसकी धन-सम्पत्ति जब्त कर फौरन मुशिदाबाद भेज दो । 
पर कलकते में गवर्नर या कौंसिल ने उस पर कुछ भी ध्यान नहीं दिया 
ओर नारायण्सिह के साथ बुरी तरह पेश भी आये। 

इधर बीबी घसीटी मोतीभील में रहने और पैसा पानी की तरह 
बहाकर सिराजुद्दोला के विरुद्ध षड़यंत्र करने-कराने लगी थी। तनातनी 
बढ़ने पर अलीवर्दी खाँ की बेगम और सिराजुद्दौला की ओर से महताब- 
राय ने पास जाकर उसे आइवासन दिया। उसका विशेष क्ृृपांपात्र और 
विश्वासपात्र मीर नजरअली नामक एक अधिकारी था। उसको 
मुशिदाबाद छोड़ देना पड़ा। लछोगों को रूगा कि मनमुट्राव का कारण 
दूर हो गया। पर सिराजुद्दोछा ने उसके बाद ही बहुत से सिपाही भेज 
कर अपनी चाची को नजरबन्द और उसकी सारी धन- 
सम्पत्ति खालसा करा ली। 

कलकत्ते से लौटकर नारायण सिंह ने आप-बीती तो सुनाई ही, 
इस खबर की भी तसदीक की कि वहाँ तो अँगरेज, और चन्दननगर में 
फरासीसी, जोरों से किलेबन्दी करते जा रहे थे। फोर्ट विलियम' में 
किले की मरम्मत के बहाने कुछ नये हिस्से जोड़ दिये गये थे। दो-एक 
बड़े मकान भी बनवा लिये गये थे, जहां से जरूरत पड़ने पर गोले बरसाये 
जा सकते थे। शहर के इदँं-गिर्द जो खाई थी, वह और गहरी कर दी 
गई थी। सिराजुद्दोला का हुक्मनामा कलूकत्ते पहुँच चुका था कि कोई 
नईं इमारत न बनने पावे; जो मकान इधर बन चुके हें, वे तोड़-फोड़ 
दिये जायें और खाईं को भर दिया जाय। कंपनी ने यह सब तो किया 
नहीं, उलटे सिराजुद्दोछ”ः को ऐसा उत्तर भेजा जिससे उसकी 
क्रोधाग्नि और भी प्रज्वलित हो उठी। 

श्२प्‌ 
ज० १५ 


जगतसेठ 


जिस समय सिराजुद्दोला को कंपनी का असंतोषजनक उत्तर मिला, 
उस समय वह राजमहल में था। चला था पूनिया के फौजदार और 
अपन चचरे भाई शौकतजंग को सर करने, पर यह देखकर कि अँगरेजों 
ने कलकते में उसकी आज्ञा का पालन करने से इनकार कर दिया था, 
वह उन्हें दंड देने के विचार से लौट पड़ा और कासिमबाजार पहुँचकर 
उन्तकी कोठी पर कब्जा कर लिया। इसके बाद ही उसने करलकत्ते की 
ओर प्रस्थान किया। उसकी माँ अमीना बेगम ने और अपने भाई 
के साथ जगत्सेठ ने बड़ी कोशिश की कि तकरार न बढ़े, सिराजुद्दोला 
का क्रोध शान्त हो जाय और वह कलकत्ते पर चढ़ाई करने का विचार 
त्याग दे। पर वे सफल न हो सक। सिराजुद्दोला का कहना था कि 
“अँगरेज न जाने कितनी बार मेरा अपमान कर चुके हैं । जब कभी कोई 
अपराधी कलकते भाग जाता है, तब उसे वहाँ शरण मिल जाती है 
और अँगरेज उसे सरकार के हवाले नहीं करते। एक बार इसी 
कासिमबाजार फंक्टरी में में अपनी अम्मा के साथ आया था। इसके 
प्रधान को कहलाया कि हम लोग तुम्हारी फेक्टरी देखना चाहते हैं। 
उसने जवाब दिया कि हम भीतर आने की इजाजत नहीं दे सकते । 
उसका यह अपमानजनक उत्तर मुभे आज तक. नहीं भूला है।” 
ज़गतूसेठ ने बहुत कहा कि. अँगरेज लड़ाई-भगड़े से दूर रहने वाले 
व्यापारी हें, अगर उनसे कोई अपराध हो भी गया हो, तो उन्हें 
क्षमा कर देना. चाहिए। सिराजुद्दौला पर उनकी बातों का कोई 
असर न हुआ। बल्कि उसने जगत्सेठ से शपथपूर्वेक यह प्रतिज्ञा करा 
ली कि में आगे कभी अगरेजों की सिफारिश न करूँगा । 


कंपनी के कुछ अंगरेज अधिकारी भी आरंभ से ही कृष्णदास को 


शरद 


महताबराय 


“कलकत्ते में शरण देने के विरोधी* थे। उनके मतानुसार बसे भगोड़े को 
पनाह देना और फिर उसे मशिदाबाद भेजने से इनका र कर देना राजसत्ता 
का अपमान करना ओर सरकार को लड़ाई के लिए ललकारना था। 
कॉौंसिल ने सिराजू द्दोला को आपत्तिजनक पत्र लिखकर बात और भी 
बिगाड़ दी थी। पर ऐसे अंगरेज अल्पसंख्यक थे। जो बहुमत कहा जा 
सकता था वह भूगड़ा-रगढ़ा ही चाहता था। इसका कारण यही जान 
पड़ता है' कि मुशिदाबाद की परिस्थिति से उसे प्रोत्साहन मिल चुका 
था और बंगाल के पानी में दाल गलने की पूरी आशा हो चली थी। 
सिराजददोला सिर्फ तीन बातें चाहता था :-- 
(१) जो अपराधी या अभियुक्त भागकर कंपनी के पास पहुँचें 
उन्हें वह शरण न दे। | 
(२) कंपनी के अधिकारी दस्तक बेच बेचकर सरकार को 
आथिक हानि न पहुंचावें। 
(३) किलेबन्दी के सिलसिले में जो कुछ बन चुका था वह ढहवा 
दिया जाय । 
कासिमबाजार का प्रधान विलियम व|दस और उसके सहकारी 
गिरफ्तार हो चुके थे। उन लोगों ने एक मृचलूका लिखकर दिया भी 
तो उससे नवाब को संतोष न हुआ। ९ जून १७५६ को पिराजुद्दौला 
कासिमबाजार से चला, १६ को कलकत्ते पहुँचा और पहुँचते ही 

'% छुत्डों विरोधियों में ढाके को कौंसिल के प्रधान रिचर्ड बेचर और अन्य 
सदस्य थे । बेचर अपने एक पत्र में लिखता है कि मानिकचन्द और जगतसेठ 
ने॑भीमजर किलंपेट्रिक को लिखा था कि अँगरेज पर नवाब के क्रोध का करण 
यही हुआ कि जो अपराधों भागकर कलकत्तें पहुँच जाते, उन्हें वहां शरण मिल 
जाते थो । हिल, भाग २, पृष्ठ १६० । 


२२७ 


जूगतुलेठ - 

शहर पर कब्ज। कर लिया । फिर फोर्ट विलियम' पर घेरा डाला॥ 
उस समय यह किला लालदीघी के पास हुगली-नदी के किनारे था । 
आत्मरक्षा का कोई उपाय न देखकर अधिकांश अंगरेज अधिकारी और 
व्यापारी नदी के रास्ते जहां-तहां भाग गये । इन भागने बालों में विलियम 
ड क नामक गवर्नर तथा कमांडर-इन-चीफ साहब भी थे। जो अंगरेज 
किले में बच गये उन्हें कुछ समय तक लड़ने के बाद २० जून को आत्म- 
समर्पण कर देना पड़ा। इन्हीं का मुखिया हालवेल था जिसने डक और 
उसके साथियों पर बाद यह अभियोग लगाया कि वे औरों को मुसीबत 
में छोड़कर भाग गये थे और अपने को कायर ही नहीं, गैर-जिम्मेवार 
भी साबित कर चुके थे। उसी मुसीबत को बढ़ा-चढ़ाकर बताने के लिए, 
हालवेल ने वह कहानी गढ़ी जो “कालकोठरी-कांड” के नाम से ब्रिटिश" 
शासन-काल में इतनी प्रसिद्धि प्राप्त कर चुकी है। 


जहाजों और नावों पर सवार हो भाग जाने वाले कुछ समय तक' 
तो मारे मारे फिरे। फिर उनके बेड़े ने फलता के पास पहुंचकर लंगर 
डाला। कुछ महीनों के लिए यही स्थान सभी अंगरेज शरणाथ्थियों का 
शिविर बन गया। पर वहां उन्हें नाना प्रकार के कष्ट भेलने पड़े । तंबू- 
डेरे तो थे ही नहीं, खाने-पीने का सामान मिलना भी मुहिकिल था।ः 
खास कर बरसात में बोछाड़ों से बचने का कोई उपाय न होने के कारण, 
मर्द-औरतें-बच्चे बीमार पड़ने ओर मरने लगे। जुलाई के अंत में मद्रास 
से मेजर किलपेटिक कुछ, आदम्ियों के साथ, उनकी खोज-खबर' 
लेने आया भी तो परिस्थिति में किसी प्रकार का सुधार न हो सका और 
वह स्वयं जीवित भी रहा तो उसके अपने सेनिकों की वही दशा हुईं जो 
दूसरे अंगरेजों की हो चुकी थी। जब बाकी लोग भूखों मरने लगे तब" 
उसने अगस्त में सिराजुद्दोला के पास एक आवेदनपत्र भेजा कि बीती" 


२२८ 


महताबराय' 


हुईं बातों को बिसारकर, अब अंगरेजों पर रहम कीजिए और ऐसा 
हुक्म दीजिए कि उन्हें दाना-पानी तो मिल सके। इस पत्र को वारेन 
हेस्टिंगस ने नवाब तक पहुंचने न दिय। 
सिराजुद्दोछा कलकत्ते में राजा मानिकचन्दको किलेदार के रूप 
में छोड़ कर मुशिदाब[द लौट गया था। उस से पहले 'फोर्ट विलियम 
के भीतर और बाहर वे सारी वरदातें हो चुकी थीं जिनका ऐसे अवसर 
पर न होना ही आश्चर्यजनक हो सकता था। अर्थात्‌ कुछ अंगरेज मारे 
जा चुके थे--कुछ यंत्रणायें भोगकर मर चुके थे--ऋुछ कद हो चुके 
थे--और नवाब के सेनिकों ने कंपनी का ही नहीं, दूसरे व्यापारियों का 
भी बहुत कुछ माल-असबाब लूट लिया था। इतना निश्चित-सा जान 
पड़ता है कि जो ज्यादतियां हुईं उनके लिए सिराजुददोला जिम्मेवार 
न था। उसका कलेजा ठंढा करने के लिए इतना ही काफो था कि 
अंगरेजों के किले पर उत्का झंडा फहराने रगा था। 
पूर्निया में सइंद अहमद खाँ (सौलतजंग ) के मरने पर उसका बेटा 
शौकतजंग वहाँ का फौजदार हो चुका था। कई बातों में वह सिराजु- 
होडऊा। के ही समान था। मीर जाफर के उमड़ते पर वह मुरिदाबाद 
की गदुदी पर बेठने का मतसूजा बाँधने और साथ ही दूत की हांकने 
लगा था। सिराजुद्दौला से ये बातें छिपी न रह सकों। यही कारण 
है कि कलकत्ते पर चढ़ाई करने से पहले वह पूनिया पर चढ़ाई करने 
चला था, पर जेसा कि हम देख चुके हैं, उसे राजमहल से ही लौट जाना 
पड़ा था। उसने राजा जानकी राम के बेटे (अर्थात्‌ दुलेभराम के भाई ) 
राय रासबिहारी को शोकतजंग के पास भेजा और माल का बकाया 


+ राज। मानिकचन्द पहले बर॑वान में दोवान रह चुका था। “मुता- 
खरीन' के लेखक ने उसे अयोग्य और अभिमानी बताया है । । 

तलब किया। शौकतंजंग कुंछ इलाके दबा बठा था। उन्हें भी लोटा 
देने को लिखां। पर माँग पूरी न होने पर उसने कलकंत्ते से लोटते ही 
मोहनलाल को फौज के साथ चंढ़ाई पर उधर भेजा और आप भी चल 
पड़ा | पटने से राजा रामनारायणं पूनिया की ओर बढ़ा। मनिहारी 
और नवबगंज के बीच दोनों दलों की भिड़ंत हुईं। उसमें शोकतजंग 
की हर हुई और वह खुद भी मारा गया। सिराजुद्दौला ने मोहंनलाल 
को पूनिय/ का फौजदार नियुक्त किया। यंह अपने बेटे को नोयब 
मुकरर कर मुशिदाबाद लोट गया। 


राजनीतिक परिस्थिति शौकतजंग के बहुत कुछ अनुकूल होते 
हुए भी वह उसूसे लाभ न उठा सका था। 'मुताखरीन” का रूखक 
समंद गूलाम हुसंत उस समय पूनिया में उसका खास सलाहकार था। 
उसने राय दी थी कि बरसात बीतने पर अंगरेजों के और सिराजुद्दोला 
के बीच यूद्ध हुए बिना न 'रहेग[--इसलिए जल्दबाजी न कीजिये 
रासबिंह।री को दम-दिलासा देते और चृपचाप अपनी सेनिक शक्ति 
बढ़ाते जाइये। पर शौकतजंग को यह सलाह ठीक॑ नहीं जंची थी और 
उसने सिराजूददौलां को अपमानजनक पत्र भेजकर सारा गड़ गोबर' 
कर दिया था।। मि० लिटल ने इस प्रसंग में लिखा हैः--- “मुृताखरीन'ँ 
में शौकतजंग का जो चरित्र-चित्रण हे उससे तो यह संभव नहीं जान 
पंडता कि जगत्सेठ उसे सिराजददोला से अच्छा समझ सकते या उसका 
पक्ष ग्रहण कर सकते थे। पर लोकमत सिराजुद्दोला के इतना विरुद्ध 

कि दोषों के होते हुए भी अगर शौकतजंग चेष्टा कंरता तो बहुत 

संभव है कि मुशिदाबाद की मसनद पर जा बेठता। उसने अपनी ही. 
बेवकूफी से वह मोका खो दिया। मो० छा नामक फरासीसी ने इस 
बात पर अफसोस जांहिर किया है कि उसके देशवासी इंस अवसर से 

जो लाभ उठा सकते थे न उठा पाये। उसका कहना हूँ कि, इसके लिए 
तीन-चार सौ फरासीसी ओर थोड़े-से हिन्दुस्तानी सिपाही ही काफी थे। 
अगर वे सिराजुद्ौला के शत्रुओं से मिलकर काम करते तो उसकी जगह 
ऐसे शख्स को नवाब नाजिम बना सकते थे जिसके पक्षपाती जगतूसेठ 
और दूसरे प्रभावशाली हिंदू-मुसलमान भी हो जाते । पर मेरे देशवासी 
ऐसा न कर सके, और पूनिया के नवाब ने अपनी जल्दबाजी से हार 
खाकर बंगाल में यह स्पष्ट कर दिया कि अब क्रांति करने-कराने वाले 
वहाँ अंगरेज ही रह गये थे। पर अंगरेज उस समय स्वयं दुर्दंशाग्रस्त थे, 
इसलिए जगंत्सेठ को और ही अवसर की प्रतीक्षा करनी पड़ी ।” 
कलकत्ते में इंस्ट इंडिया कंपनी के साथ अमीचन्द सेठ का घनिष्ठ 
संबंध चला आया था, यचपि यहाँ यह कह देना भी आवश्यक हु कि 
कंपनी के कुछ विशिष्ट अधिकारियों का उन पर पूरा विश्वास न-था। 
गवर्नर ड क ने 'तो 'फोर्ट विलियम' छोड़कर भागने से पहले उन्हें गिर- 
फ्तार भी करा लिया था। २२ अगस्त को अमीचंद ने मेजर किलपटिक 
को लिखा कि आप जगत्‌सेठ से सहायता माँगिये।-पर- उस- समय 
मशिदाबाद में-परिस्थिति कुछ ऐसी हो गईं थी कि किलपेटिक' क्‌ 
लिखने पर-भी अमीचंद उसका पत्र जगत्सेठ के पास न भेज सके । एक 
ओर सिराजुद्दौला ने मीर ज[फर को और दूसरे सरदारों को शौकतजंग 
से छड़ने को भेजा, दूसरी ओर उसने महतावरराय से-कहा-कि-व्यावारियों: 
से.तीत क रोड़ रुपये चंदा उंगाहकर दो | साथ ही इस बात की शिकायत 
की कि दिल्‍ली दरबार से उन्होंने अभी तक फरमान नहीं मँंग। दिया था 
जूब जगतसेठ ने. चंदा उगाहने में अपनी असमथंता प्रकट की तब 
सिराजुद्दोला, ते -उत्तके गाल पर एक तमाचा जड़ द्विग्न[ और उन्हें 


* शायद यह भो कहा कि में तेरी सुन्नत कराके छोड़ गा । 


जगतसे 5 
गिरफ्तार भी करा लिया। यह सुनते ही मीर जाफर मुशिदाबाद लौट 
गया और जगतूसेठ की रिहाई पर जोर देने लगा। जब सिराजुद्दौला 
ने उसकी एक न सुनी तब उसने और कुछ दूसरे सरदारों ने उससे साफ 
कह दिया कि जब तक शाही फरमान* नहीं आता तब तक हम आपकी 
आज्ञा का पालन करने या आपकी ओर से लड़ने वाले नहीं । 
जो अंगरेज फलता में जहांजों के तखतों पर पड़े हुए सर्दी-गरमी 

भेल रहे थे उनका आखिर उद्देश' क्या था ? फोर्टे विलियम' छोड़कर 
भागने वालों को यों तो सीधे मद्रास जाना चाहिए था, फिर वे वैसे स्थान 
में किस आशा से अटके और हवा-पानी के झटके खाते रहे ? रहस्य यह 
जान पड़ता हैं कि किला और शहर गंव। देने पर भी अंगरेज निराश नहीं 
हुए। उनका यह विश्वास बना ही रहा कि एक न एक दिन वे उन्हें फिर 
दखल किये बिना न रहेंगे। इसलिए वे कलकत्ते के ही पास ताक लगाये 
बेठे रहे और मौका पाते ही फिर अपने किले में जा बंठे। मेजर 
किलपेटिक को संभवत: आदेश मिल चुका था कि जब तक मद्रास से 
सेना नहीं आ जाती तब तक जहाँ के तहाँ बने रहो। उसने बड़ी ही 
खूबी से इसका पालन किया। एक ओर तो रोता-धोता रहा--जिससे 
लाभ यह हुआ कि कुछ समय बाद शरणाथियों को अन्न-जल मिलने 
लगा और सिराजुद्दोला अंगरेजों से निश्चित-सा हो गया--दूसरी 
ओर वह मुशिदाबाद से पक्की खबर मंगाता और उसे मद्रास 
पहुंचाता रहा। उसने धीरे धीरे जगत्‌॒सेठ और खोजा वजीद से संपर्क 

.. * चिचुरा से डाक्टर वर्थ ११ दिसम्बर, १७५६ .._# जिच॒रा से डाक्टर वर्थ ११ दिसम्बर, १७५६ को लिखता है-- लिखता हँ-- 
“सिराजुदौला को बादशाह से फरमान मिल गया है । उसका सारा खर्च पड़ा 
है २,०२५,००० )। यहां भी फरमान की नकल पहुँच चुको है।” हिल, 
भाग २, पृष्ठ ५३। 

स्थापित कर लिया और उनसे जो कुछ भी सहायता ले सकता था 
लेता गया। वजीद सिराजुद्दौला के दरबार में विशेष प्रभाव रखने 
वाला एक अर्मनी व्यापारी था। जो काम उससे निकल सकता 
निकाल लिया जाता--बाकी कामों के लिए महताबराय का पल्‍ला 
'पकड़ा जाता। नवम्बर में किलपैटिक उन्हें लिखता हैं कि, “आपके 
सिवाय हम लोगों का और कोई सहारा नहीं। हमें पूरी आशा हे कि 
आपकी सहायता से हम कलकत्ते में फिर बस सकेंगे।” ११ दिसम्बर 
को चिंचुरा से समाचार मिलता है कि जगत्सेठ और अमीचंद इस बात 
का प्रयत्न कर रहे हैं कि उलकन सुलक जाय। साथ ही फलता से 
महताब राय के नाम जाने वाले दो पत्रों की प्राप्ति भी स्वीकार की जाती 
है। अंगरेजों के और जगत्‌सेठ के बीच पत्र-व्यवंहार का रास्ता अब 
सीधा न रहकर टेढ़ा-मेढ़ा हो चला था। 
बंगाल, बिहार और उड़ीसा में इधर अंगरेजों की जो परिस्थिति 
हो चली थी उसका नकशा बदलने ही वाला था। इसके लिए मद्रास की 
कौंसिल ने पूरी तैय/री कर लेने के बाद, क्लाइव और वाट्सन को 
सदल-बल कलकत्ते भेजा। १५ दिसम्बर को दोनों फलता पहुँच गये । 
मद्रास से जो पत्र वहां के अधिकारियों के नाम आया उसमें यह स्पष्ट 
कर दिया गया था कि क्लाइव और वादसन को भेजने का उद्देश 
केवल कलकत्ते पर अधिकार जमा लेना न था। बादशाह फरुंखसियर 
ने फरमान द्वारा हमें जो अधिकार दिये थे वे सब के सब प्राप्त हो जाने 
चाहिए और इधर हमारी जो क्षति हुईं हैं उसकी पूति भी हो जानी 
चाहिए।' मद्रास की कॉंसिल का आदेश था कि दोनों सेनापतियों के 
'पहुंचते ही लड़ाई जोर-शोर से शुरू कर दी जाय; पर इसके साथ यह भी 
ईहिदायत थी कि तलवार से ही नहीं, कलम से भी काम लिया जाय और 

दोनों का ऐसा सहयोग हो कि कम से कम समय और ' व्यय में कंपनी का 
अधिक से अधिक काम निकल जाय। 

उन दोनों सेनापतियों में क्लाइव का स्थल पर अधिकार था और 
वाट्सन का जल पर। कलाइव कंपनी का नौकर था और वादसन 
इंगलेण्ड के बादशाह का। सात समुद्र पार भी इंगलेण्ड की सरकार 
बराबर अपने व्यापारियों को पूरी मदद पहुँचाती रही । इसका नतीजा 
यह हुआ कि सारा भारतवर्ष एक दिन इंगलेण्ड'का उपनिवेश बन गया। 
अगर फांस की सरकार इसी प्रकार फ्‌ च कंपनी की पीठ पर होती तो 
कहना चाहिए कि यहां'फांस का सितारा भी बुलंद हुए बिना न' रहता । ' 

यहीं पर एक और बात कह देने लायक है ।' 

क्छाइव और वाट्सन में पूरा मेल-जोल' रहा हो, यह नहीं कहा 
जा सकता। प्रत्येक का अपना स्वभाव, अपना दष्टिकोण, अपनी नीतिं> 
रीति थी। स्थानीय कौंसिल के सदस्य वाठसन के तो नहीं, पर क्लाइव 
के घोर विरोधी थे--इसलिए कि कलाइव को मद्रास की कौंसिल से 
विशेष अशिकार मिलल्‍ू चुके थे- और वह अपने क्षेत्रमें उचसे. बिलकुल 
स्वतंत्र था। फिर भी अंगरेज अपने ऊपर वालों.का अनशासन. यहाँ तक 
मानते- थे कि ऐसे पारस्परिक मतभेद या विरोध के - कारण कंपनी 
की-नीति-धारा क। कभी अवरोध न हो सका।.. उश्चके <स्वच्छुद 
प्रवाह में सभी सहयोगी ही- बने रहे। 

कलकत्ते पहुँचने के दो ही दिन बाद वादसन और क्ला|इव की. ओर 
से सिराजुदुदौला के पास ऐसे पत्र 'भेजे गये जैसे अभी तक मुशिदावाद 
तो क्‍या, हुगली भी नहीं भेजे गये थे। एक ने अपने पेत्र में लिखा था कि 
ऐसे सम्राट ने मुझे नौ-सेनापति बनाकर भेजा हैं जिसे.संसार' के सभी: 
नरेशःआदर और सम्मान की दृष्टि से देखते हैं। दूसरे ने लिखा था: कि' 

आप सुन ही चुके होंगे कि जितनी बड़ी फौज साथ लेकर में आया हूँ 
उतनी बड़ी बंगाल में आज तक आईं ही नहीं । दोनों ही पत्रों में कंपनी 
की ओर से यह मांग पेश की गईं थी कि हमारे मकान और कारखाने 
हमें लोटा दिये जायें; हमें, हमारे कर्मचारियों को और हमारी रिआया 
को जो नुकसान पहुँचाया गया हे वह पूरा कर दिया जाय और हमारे 
सारे अधिकार वही समभे जाये जो बादशाह फरुंखसियर ने हमें बख्शे 
थे। राजा मानिकचंद, जगत्सेठ महताबराय, खोजा बजीद इंन सब से. 
पत्र-व्यवहारं हीने लगा। पर कलम चल रही थीं तो तलवार भी म्यान' 
में बेठ रहने वाली न थीं। दिसम्बर बीतने से पहले ही क्लाइव ने लंडाई 
शुरू कर दी | मानिकचन्द बजबज जाकर उससे भिड़ा तो उसे मंह की 
खानी पड़ी । २ जनवरी की वाट्सन ने उससे 'फोर्ट विलियम' भी छीन 
लिया।। एक कदम और आगे बढ़कर अंगरेजों ने आठ ही दिन बाद 
हुगली से भी नवांब की फौज को 'मार भगाया और शहंर पर कब्जा 
कर लिया। यह चढ़ाई भी जलू-मार्ग से ही हुई थी। द 


इससे पहले कलाइव जंगतूसेठ को एक पत्र लिखा चका था। और 
बहुत से पत्रों की तरह वह तो इस समय अप्राप्य है, पर जगत्‌सेठ ने 
१४ जनवरी को जो उत्तर दिया वह इस प्रकार था:--- 
. “आपका पंत्र मिला। उसे पढ़कर बड़ी प्रसन्नता हुई। 
- * “आपने लिखा कि में जो कुछ कहता हूँ नवाब उस पर ध्यान देते 
हैं। अगर यह सच हे तो मुभे आशा है कि में आपकी और सब की 
थींड़ी-बहुत भलाई कर सकूंगां। कम से कम में जो कुछ कर सकता" 
हैँ अवश्य करूँगा । 
“में व्यापारी हूँ, संभव है कि मेरी सिफारिश का नवाब पर 
कुछ असरु हो ॥ पर में 5कूछ:- कहूँ 'भी तो कंसे: ?” जरा"अपनें कैर- 

नामों को देखिए। कलकत्ते पर आपने जोर-जबदंस्ती से कब्जा कर 
लिया। फिर वही बात हुगली में हुईं। उस शहर को तो आपने मिटा 
भी डाला। स्पष्ट हैं कि आप सुलह या सममौता नहीं चाहते--आप 
सिर्फ लड़ाई चाहते हें । फिर में आपकी ओर से क्या कहूँ और कंसे यह 
भगड़ा निबटाऊ ? 

“आपकी कारंवाइयों से जान पड़ता है कि आपका अपनी तलवार 
पर भरोसा हूं। हां, अपने आवेदन-पत्र में आपने और राग जरूर अलापा 
है। अगर आप सचमुच चाहते हैं कि में आपके और नवाब के बीच में 
पड़कर भगड़ा निबटा दूं तो आप पहले अपना रंग-ढंग' बदलें, फिर 
मुझे यह बतावें कि आपकी मांग क्‍या है। में मामला ते करा देने के लिए, 
कुछ भी उठा न रखूंगा। एक ओर तो आप इस' सूबे के मालिक पर 
तलवार सोंतें ओर दूसरी ओर यह आशा करें कि वह इसे उपेक्षा की 
दृष्टि से देखकर रह जायँंगे--यह तो असंगत ही कहा जा सकता हूँ। 
आप स्वयं विचार हें *। 

जगत्‌संठ ने यह पत्र चन्दननगर में फुच कंपनी के प्रधान मो० 
रेनाल्‍ट की मार्फत भेजा था। खोजा वजीद ने भी रेनाल्‍ट को लिखा था 
कि आप मध्यस्थ होकर यह भंगड़ा मिटा दें। कंपनी के अधिकारियों 
का अनुमान था कि जगतूसेठ ने क्लाइव को और खोजा वजीद ने रेनाल्‍्ट 
को जो कुछ लिखा था वह सिराजुद्दौला के ही आज्ञानुसार। पर फांस 
ओर इंगलेण्ड के बीच युद्ध छिड़ चुका था, इसलिए---अथवा अन्य 
कारणों से--कंपनी को रेनील्ट की मध्यस्थता स्वीकार नहीं हुई। 
२१ जनवरी को क्लाइव ने सेठ महताबराय और महाराज स्वरूपचंद' 

को लिखा:--- 





# हिल, भाग २, पृष्ठ १०४। और पत्र भो इयो संग्रह से लिये गये हैँ । 

“आपका क्ृपापत्र मिल गया। आपने जो कुछ लिखा उससे मेंने 
यहां के गवर्नर और कौंसिल के सदस्यों को भी अवगत कर दिया। 

“मुझे यह सुनकर प्रसन्नता हुईं कि आप बीच में पड़कर इस सूबे 
को खून-खराबी से बचाने को तयार हें। 

“आपको यह बताने की आवश्यकता नहीं कि इधर अंगरेजों पर 
क्या क्‍या जलल्‍्म हो चके हें। नवाब नाजिम की ओर से होने वाली 
ज्यददतियों की दास्तान सुनाऊं तो आपक रोंगटे खड़े हो जायेँ। आज 
बंगाल इतना सम्पन्न हें तो इसका अधिकांश श्रेय अंगरजों को ही प्राप्त 
हैं । फिर भी उनके प्रति कसे अत्याचार किये गये, नृशंसता और बरबरता 
की चक्की में उन्हें किस तरह पीसा गया ? एक ही रात को कम से कम 
१२० अंगरेज--जिनमें अधिकांश घरानेदार थे--बे रहमी से मौत के 
घाट उतार दिये गये। में बराबर सुनता आया हूँ कि नवाब नाजिम' 
वीर हैं, दयावान हैं। पर यह हत्याकांड तो ऐसी कायरता और करता 
का काम था कि में यही कहूँगा कि जो कुछ हुआ वह बिना उनकी 
जानकारी के ही। 

“आज हमारा खून उबल रहा है, पर आप हमें दोषी नहीं ठहरा 
सकते । क्या हमने पत्र पर पत्र भेजकर नवाब के कानों तक अपनी 
फरियाद नहीं पहुंचाईं---इस आशा से कि हमें कुछ तो उत्तर मिलेगा, 
हमारे साथ कुछ तो न्याय होगा ? क्‍या हमने अरसे तक फलत में बैठ 
कर उनकी प्रतीक्षा नहीं कीं ? क्या बजबज में उनके किलेदार ने ही' 
हमारे जहाजों पर पहले गोली-गोले चलाकर लड़ाई नहीं छेड़ी ? जब 
हमारे साथ ऐसा व्यवहार हुआ तब हम उत्तेजित हुए और जवाब दिये 
बिना कसे रह सकते थे ! 

“पर यह सब गूजरने पर भी, हम ऐसी संधि के लिए तैयार हैं 

जिस से दोनों की हितरक्षा हो सके । हमारी शर्ते क्या हैं, यह हम आपको 
अलग जता रहे हैं। आप समभदार हैं । आयको यह बताना अनावश्यक 
जान पड़ता हैँ कि हम जो कुछ मांगते हें वह न्याय के आधार पर ही। 
अगर आप समझा-बुझा कर नवाब नाजिम से हमारी शर्ते मंजर करा 
दें तो आप इस सबे को बरबाद होने से बचा लेंगे और इसके बहत बड़े 
शभचिन्तक समझे जाय॑ंगे। 
अंगरेज जाति महान है । आपक दिल्‍लीद्वर से उसके अधीश्वर 

की शक्ति तनिक भी कम नहीं। जब इंगलण्डाधीश को मालम होगा 
' कि यहां इतने अंगरेज मार डाले गये तब उन्हें कितना क्रोध आयेगा, 
यह आप स्वयं अनुमान कर सकते हें। ध्यान रहे कि उनका जल- 
सेनापति यहां अपने बेड़े के साथ आ गया है। स्थरू-सेनापतिकी हैसियत 
से मेरा अपना दर्जा भी उसी के बराबर हेै। में डींग हांकना तो नहीं 
चाहता, पर इतना कह देना आवश्यक समभता हूँ कि मद्रास की ओर 
बंगाल के नवाब नाजिम जेसे शक्तिशाली शत्रुओं से हमें कामपड़ चुका 
हैं और हम उन पर विजय प्राप्त कर चुके हैं। हो सकता है कि यहां भी 
वही बात हो। मुभे आशा हे कि परिस्थिति हमें लड़ाई के लिए कटिबद्ध 
होने को विवश न करेगी। यों तो जीत ईश्वर की कृपा से होती है और 
इंश्वर अपनी क्ृपा का पात्र उन्हीं को समझता है जो पर-पीड़ित होते 
हें। 

क्लाइव ने एक पत्र खोजा वजीद को भी लिखा जिसका सारांश 
यह था कि कंपनी को किसी फरासीसी की मध्यस्थता तो स्वीकार नहीं 
हो सकती, पर आप से और जगत्‌सेंठ से उसका यह आग्रह है कि दोनों 
बीच में पड़ कर नवाब नाजिम से सलह करा दें। 

नत्राब की अवस्था यह थी कि जहां वह अंगरेजों से चिढ़ा. हुआ 

था वहां, उनका दमखम--खास कर जहाजी ताकत--देख कर उनसे 
भयभीत भी हो रहा था। जनवरी के अन्तिम सप्ताह में उसने कलकत्ते 
की दूसरी यात्रा की और झगड़ा रफा-दफा कर लेने के विचार से ही 
एक ऐसे व्यक्ति को साथ लेता गया जो इस दृष्टि से विशेष उपयोगी 
हो सकता था। इसका नाम छाछा रंजीतराय था। पुराने कागजात में 
यह जगत्‌सेठ का वकील बताया गया हे । इधर कुछ समय से जगत्‌सेठ 
के इच्छानूसार यह कंपनी का भी वकील हो चला था और इसी की 
मार्फत संधि-संबंधी संदेसे भुगतने लगे थे। 
. कलकत्े के पास पहुंचने पर सिराजुद्दौला ने क्छाइव को लिखा कि 
अगर कंपनी लूटमार करना छोड़ कर फिर वाणिज्य-व्यापार करने की 
इच्छुक हो तो अपने प्रतिनिधि को मेरे पास भेजे और कहलावे कि वह 
क्या चाहती हैं। कलकत्ते में और अन्यत्र उसे जो स्वतंत्रता पहले प्राप्त 
थी वह में उसे दे दूंग और उसकी जो हानि हुईं है उसकी भी कुछ 
पूति कर दूंगा । ३ फरवरी को उसकी सेना कलकत्ते पहुंच चुकी थी और 
सेठ अमीचन्द के बगीचे में उसका पड़ाव पड़ चुका था। उसने क्लाइव 
को आश्वासन देते हुए लिखा कि 'कंपनी निर्श्चित रहे। में खुदा की और 
उनके पेगंबर की कसम खाकर कहता ह, कि उसकी ओर से संधि* 
विषयक बातचीत करने जो लोग आयेंगे वे सही-सलामत घर लौट 
सकेंगे। कंपनी की ओर से वाल्श और स्क्राफ्टन दूत बना कर भेजे भी 
गये। पर क्लाइव के मन की बातें कुछ और ही थीं। वह सिराजुद्दौला 
को धोखा देकर उस पर प्रह्मार करना चाहवा था। ४ फरवरी को दोनों 
दूत तो इधर-उधर की बात कर लौट गये और ५ फरवरी को क्लाइव' 
ने नवाब की छावनी पर छापा मार दिया। उस समय इतना घनघोर 
कहरा लगा हुआ था और सिराजूद्दौला के सेनिक इतनी निश्चिन्तता 

से बिस्तरों पर पड़े हुए थे कि उनसे तो कुछ बन न पड़ा ओर क्लाइव 
हाथ की सफाई दिखाता हुआ, कुछ लाशें गिरा गया-सारी सेना को 
चकित तथा स्तंभित कर गया । 

सिराजुद्दौला ने अमीचन्द के बगीचे में ठहरना निरापद न समझ 
कर दमदम के पास जा डेरा डाला । संधि के संबंध में दूसरे दिन रंजीतराय' 
ने क्लाइव को लिखा-- 


“मेरा तो खयाल था कि अंगरेज जबान के पक्के होते हें और जो 
बात स्वीकार कर लेते हैं उससे कभी टलते नहीं। इसी खयाल से में 
उनके मामल में दिलचस्पी लेता और नवाब नाजिम से उनकी सिफारिश 
करता आ रहा था। आपकी ओर से जो व्यक्ति आये थे उनसे 
काम बनने वाला न था, इसीलिए मेने ही उन्हें लौट जाने को कहा । 
आपको लिखा भी कि आप अपनी मांग पत्र-द्वारा सूचित करें तो में 
नवाब से उसे मंजूर करा दूं। वह इन बातों के लिए तेयार हैं कि फरमान 
में जिन अधिकारों का उल्लेख हे उन्हें आपको दे दें, आपको कलकत्ता 
लोटा दें-कासिमबाजार या अन्यत्र आपकी जो हानि हुई हो उसकी 
पूति कर दें-कलकत्ते (अलीनगर *) में आपको टकसाल खोलने की 
इजाजत दे दें--और वहाँ आप जैसी भी किलेबन्दी करना चाहें आपको 
करने दें। पर यह सब होते हुए भी आपने कल सुबह जो कूछ किया 
उससे मुझे आइचये-चकित और नवाब के सामने लज्जित भी होना 

* हेनरी डाडवेल ने लिखा है कि क्लाइव ने इस अवसर पर वही तरीका 
अख्तियार किया जो दाक्षिणात्य में फ्रेंच नासिरजंग के खिलाफ दो बाद 
अख्तियार कर चुके थं और जो कारगर भी साबित हो चुका था। 

(' यह नाम सिराजुदौला का रखा हुआ था। 

पड़ा | खोजा पिट्स (पिंदू) यह पत्र लेकर जा रहा है। उससे आप सुन 
लेंगे कि नवाब के और मेरे बीच क्या बातें हुईं । 

“खैर, जो होना था हुआ। बात अभी तक बिगड़ी नहीं है। अगर 
आप सचम्‌च मामल। ते करा लेना चाहते हैं तो अपने प्रस्ताव नवाब को 
लिख भेजिए। में उन्हें स्वीकृत करा दंगा। नवाब से स्वीकृतिपत्र के 
साथ आपके लिये सिरोपा, ह/थी ओर कोई आभूषण भी भिजवा दूंगा। 
नवाब यहां से शीघ्र मुशिदाबाद लौट जाने वाले हैं। अगर आप संधि 
नहीं करनाचाहते और लड़ाई पर ही आमादा हैं तो मुझे साफ लिखिए, 
ताकि मुझे इस मामले में और हरानी-परेशानी न उठानी पड़े।” 


खेत में बीज बोया जा चुका था। रंजीतराय ने क्लाइईव को कहलाया 
कि देर न कीजिए, ऐसा मौका फिर आसानी से न मिल सकेगा। क्लाइव' 
क्‍यों देर करने लगा था ? उसने भटपट अपनी शर्ते लिख भेजीं और बीज 
के उगने की राह देखने लगा। सिराजूद्दौला की आन्तरिक इच्छा 
वेसी संधि करने की तो थी ही नहीं। कुछ आनाकानी करने छगा। 
ज्योंही क्लाइव को इसकी सूचना मिली, उसने रंजीतराय को लिखा--- 

“आपका पत्र मिला। उसके साथ सुलहनामे का वह मसौदा भी, 
जो कंपनी की ओर से भेजा गया था। 

“आइचये हे कि आप और आपके नवाब सारी बात को मजाक 
समभ रहे हैं। मालम हो गया कि हमारी शर्ते आप लोगों को मंजूर 
नहीं । इंश्वर इस बात का साक्षी है कि में हृदय से शांति चाहता हूँ 
ओर छलछंद तो मुझे आता ही नहीं। 

“खर, मसोदा साफ कराके में इसके साथ भेज रहा हूँ। अगर 
नवाब नाजिम सुलह चाहते हैं तो हर शर्ते के नीचे 'मंज्र' लिख कर 

और सही भर कर कागज लोठा दें। उन्होंने यह कर दिया तो समझ 
लीजिए कि शांति हो चुकी । अगर ऐसा नहीं करते तो आप आगे कुछ 
न कीजिए । फिर तो युद्ध छिड़े बिना रहेगा ही नहीं । 

“हमारे गवनेर ओर कौंसिल की ओर से जो इकरारनामा होगा 
उसके बारे में में यकीन दिला सकता हूँ कि फरमान की और अपने 
इकरारनामे की शर्तों की वे बराबर पाबन्दी करेंगे। सरकार की प्रजा 
को न तो वे शरण देंगे और न अकारण किसी पर हाथ उठायेंगे।” 
जिस दिन यह पत्र भेजा गया उसी दिन--अर्थात्‌ ८ फरवरी 
को--संधि हो गईं। अपने इकरारमामे पर दस्तखत करने वालों में 
सिराजुद्दोला ज्ञो था ही, उसके दीवान* राजा दुर्लभराम बहादुर और 
फौज के बख्शी+ मीर जाफर खां बहादुर भी थे। पर सुलहनामा बिल- 
कूल एक-तरफा था। सिराजुद्दोछा को स्वीकार करना पड़ा कि--- 
.._ १-+फरूुंखसियर से कंपनी को जितने अधिकार मिल चुके थे वे 
उसे मान्य होंगे। विशेष कर जिन गांवों की जमींदारी कंपनी को मिल 
चकी थी उन्हें वह बे-रोकटोक हासिल कर सकेगी। 

२--कऋंपनी के दस्तक के साथ जाने वाले माल पर बंगाल, बिहार 
या उड़ीसा में किसी प्रकार की चुंगी वसूल न॑ की जायगी। 


३--कंपनी की सारी कोठियां सरो-सामान के साथ उसे लौटा दी 
जोयंगी। कंपनी का जो नुकसान हुआ था उसके लिए उसे मुनासिब 
मुआवजा मिलेगा। ल्‍ 


कीनिजीतयणण जलन 





* संभवतः उत्त अधिकारी के भो दस्तखत थे, जो बंगाल में 
दोवानकुछ कहा जाता था। 
' स्पष्ट है कि सिराजुद्दोला ने मुशिदाबाद छौटने पर मोर जाफर को 
इस पद से हटाया । 

४--कंपनी को कलकत्ते में किलेबंदी का पूरा अधिकार होगा । 
५--कंपनी अपनी टकसाल खोल सकंगी और उसके सिक्कों पर 
बद्रा न कटेगा। 


जब कंपनी को इतने अधिकार मिल चुके, तब कुछ अगरेजों की 
राय हुई कि नवाब को और दबा कर उससे कुछ और लिया जाय । 
पर क्लाइव, किलपेटिक आदि ने इसका विरोध किया। उनका कहना 
था कि नवाब को डराने-धमकाने का नतीजा यह हो सकता है कि जो 
हाथ लग चुका हे हम उसे भी गंवा बेठें। उन्होंने इस बात पर जोर 
दिया कि रंजीतराय भी इसक विरुद्ध था। 

“सेठों के वकील रंजींतराय की भी राय यही है। वह शुरू से ही 
हमारे मामले के पेरोकार रह चुके हेँं। अपने अन्तिम पत्र में उन्होंने 
कर्नल क्लाइव को लिखां है कि नवाब नाजिम से जो कुछ मिल चका हे 
अगर कंपनी को उससे सन्‍्तोष नहीं तो में इस धंधे से किनारा खींचता 
हैं । वह गोली-बारूद की आजमाइश कर देख ले । 


यद्यपि क्ल|इव अभी गोली-बारूद से काम लने के पक्ष में न था, 
तथापि वह भी इस प्रस्ताव से सहमत था कि कूटनीति का प्रयोग 
कर--अथथ की खींचातानी कर--संधि-रूपी गागर को कंपनी. के हक 
में सागर बना दिया जाय। १६ फरवरी को विलियम वाटस दरबार में 
कंपनी का प्रतिनिधित्व करने के लिए कासिमबाजार भेजा गया और 
. उसे जो आदेश * दिये गये उनसे स्पष्ट है कि कंपनी की नीयत कहां तक. 


...._ खराब थी। उनका अभिप्राय यही था कि हम म्यान से तलवार खींचने... 


* हिल, भाग २, पृष्ठ २२५-२२७। हे 
क्‍ रथ३ 





जगत्सेठ 
का नाम तो अभी न लेंगे, पर कलम और जबान* से जो भझंगड़ा- 
रगड़ा किया जा सकता हैं करते जायंगे। 


उसी दिन क्लाइव ने जगत्सेंठ से मिलने वाली सहायता के लिए 
उन्हें धन्यवाद देते हुए लिखा--- 

“अमीचन्द सेठ मुझे बता चुके हें कि नवाब के साथ लाला रंजीत- 
राय को आपने ही भेजा था। उनके आने का फल यह हुआ कि बंगाल में 
शांति-भंग की आशंका जाती रही और कंपनी को फिर अपना व्यवसाय 
करने की इजाजत मिल गईं। मैंने रंजीतराय के परामर्श के विरुद्ध कभी 
कूछ नहीं किया है। सुलह हो गईं--उसकी शर्तों की पाबन्दी के दोनों 
तरफ इकरारन्भी हो चुके। आपने इस अवसर पर कंपनी की अमूल्य 
सहायता की है। उसके कारबार का फिर पहले की ही तरह चलना 
संभव हो सका है तो उसी सहायता के फल-स्वरूप । इधर मेंने जो पत्र 
इंगलेण्ड भेजे हैँ उनमें इस बात का विशेष रूप से उल्लेख कर चुका हूँ ।” 

पर उस सहायता का दूसरी ओर फल यह हुआ कि सिराजुद्दौला 
मन-ही-मन जगत्‌सेठ से और भी खिच गया। महताबराय का घराना 
बरसों से कंपनी का पृष्ठपोषक चला आया था। सिराजुद्दौला को यह 
अच्छी तरह माल्म था कि रंजीतराय का उस घराने से क्‍या संबंध था 
और वह किस की ओर से वकारूत कर रहा था। अगर उसे वैसी 

संधि करना मंजूर न था तो रंजीतराय को साथ ले जाने की और 

* “नवाब से यह इजीजत भो मांगना कि जब हमारे दस्तक हर 
प्रकार के कर, महमूल य चुंगी से बरी कर दिये गये, तब हमें यह अधिकार भी: 
मिलना चाहिए कि जो कोई इस हुक्म को न माने उसे हम स्वयं दंड दे सकें, 
ताकि हमें अपनी फरियाद दरबार तक पहुँचा कर महीनों उसके फैसले की राह 
न देखती पड़े ।* 

बात-बात में उससे सलाह करने की जरूरत ही कया थी ? क्लाइव की 
धमकी में आकर उसने संधि-पत्र पर सही भरना स्वीकार किया हो--या 
अंगरेजों का लोहा मानकर--उसने जो कुछ किया उसका उत्तरदायित्व 
उस पर था--न कि महताबराय या रंजीतराय या मीर जाफर पर | 
असलियत यह थी कि उसने कलकत्ते की यह दूसरी यात्रा अंगरेजों से 
संधि कर लेने के ही विचार से की थी। इकरारनामे पर दस्तखत हुए 
< फरवरी को। ६ फरवरी को ही रंजीतराय क्लाइव को लिख चुका 
था कि कंपनी की ओर से वह जो कुछ मांग रहा था, सिराजुद्दौला 
'उसे दे देने को तैयार था। 
इसमें संदेह नहीं कि कंपनी की नब्ज की जेसी पहचाक सिराजुद्दौला 
को थी वंसी महताबराय को नहीं। जगत्सेठ की और कितने ही दूसरे 
लोगों की दृष्टि में अंगरेज या फरासीसी व्यापारी-मात्र बने हुए थे। 
सिराजुद्दोला को मालम था कि इधर दक्षिण में दोनों क्या खेल खेल 
चुके थे ओर दोनों की विचारधारा किस दिशा में प्रवाहित हो रही 
थी। वह इस नतीजे पर पहुंच चुका था कि अगर इन विदेशी व्यापारियों 
को--विशेषत: अंगरेजों को दबाया न गया तो बंगाल में कर्णाटक"* 
इतिहास की पुनरावृत्ति हुए बिना न रहेगी। कहा गया है कि कंयनी के 
कुछ अधिकारियों ने उसे छोटी-मोटी बातों में अपने व्यवहार से रुष्ट 
कर दिया था, इसीलिए वह कंपनी का शत्रु बन गया था। वास्तव में 
उप्तके कलेजे का घाव व्यक्तिगत अपमान झे कहीं गहरा था। पर साथ 
ही उसमें योग्यता का ऐसा अभाव था कि रोग को पहचानते हुए भी वह 
उसका इलाज न कर सका। बल्कि फोड़े को न|सर बना लिया और 
परिस्थिति पर गालिब होने के बजाय उसी का. शिकार हो गया। 
रुपिय। न होते हुए भी सिराजददौला ने मशिदाबाद लौटने 

पर कुछ समय के लिए अपना रूप बदल दिया और जहां सेठों को 
पहले फूटी आंखों न देख सकता था वहां अब उन्हें सिर आंखों पर 
बेठाने लगा। पर व्यवहार में यह सौजन्य या नम्नता दिखाने को 
ही थी। उसके आंतरिक भाव में किसी प्रकार का परिवतंन नहीं 
हुआ था। जगत्‌सेठ भी धोखे में आने वाले न थे। उन्हें पक्‍की 
खबर मिलती रहती थी कि सिराजुद्दौला प्रंच्छन्न रीति से उनके 
विनाश का मार्ग ढूंढ़ रहा था। क्या आइचर्य कि वे भी दूसरों से 
मिल कर उसके विनाश का उपाय ढुंढ़ते ?!मो० ला का विश्वास 
था कि अगर जगत्‌सेठ चाहते तो बिना अंगरेजों की या फरासीसियों 
की सहायता के ही एक दल खड़ा कर सिराजुद्दौला का नाश करा 
सकते थे। पर इसमें खर्च तो काफी पड़ता ही, समय भी बहुत 
ऊरुगता। ओर शर्ते यह थी कि जगत्सेठ बगावत का बीड़ा उठाते तो ! 

उधर सिराजुद्दौला सेना-विभाग के पुराने पदाधिकारियों 
से भी शत्रुता मोल ले चुका था । मीर जाफर बरसों से बख्शी के पद' 
पर था। उससे यह पद छीन कर मीर मदन को दे दिया गया 
था। राजभकक्‍त न होते हुए भी मीर जाफर काफी प्रभावशाली 
व्यक्ति था और सिराजुद्दौला ने अपनी इस कारवाई से. उसे 
जख्मी शेर बना दिया था। मीर जाफर के अलावा रहीम खां, उमर 
खां, सलावत खां, दिलेर खां आदि और कई सरदार थे. जो विभिन्न 
कारणों से भीतर ही भीतर राजद्रोही बंनः गये थे और उलठ-फेर 

की घड़ी गिन रहे थे। ि 

+ काप्िमबाजार में फ्रेंच फेक्टरों का प्रवान । क्‍ 

| यह बयान मूताखरीन” का है । “रियाजुस्सलातीन” की बात 
मानी जाय तो मोर मदन तोपची था और बरुशों का पर ख्वाजा हादी अ 
खां को दे दिया गया था। 

. जो नये अधिकारी सिराजुद्दौला के द्वारा नियुक्त हुए वे प्राय: 
निकम्मे ही निकले। वे उसकी हां में हां मिलाने वाले और अपनी 
जेबें भरने वाले थे। अनुभव-हीन होने के कारण वे ऊंचा-नीचा बता 
भी न सकते थे। इनकी नियुक्तियों ने सिराजुद्दौला के मार्ग में कुछ 
ऐसे कांटे बिछा दिये जो तत्कालीन परिस्थिति में. उसके लिए घातक 
ही सिद्ध हुए। 0 हे ' 
पुराने अधिकारियों को संभवत: सब से अधिक खलने वाली 
नियक्ति प्रधान मंत्री के पद पर मोहनलाल की थी। यह पहले 
सिराजुद्दोला का खास दीवान था। गुलाम हुसेन ने लिखा हे कि 
पदोन्नति होने पर उसका दर्जा पंजहजारी मनसबदारु का कर दिया 
गया और महाराज के खिताब के साथ उसे पालकी, नगारा आदि 
भी मिले। “मृताखरीन' के अंगरेजी अनवादक ने मोहनलाल की 
बहन से सिराजद्दोला का अनुचित सम्बन्ध बताया है। “रियाज- 
स्सलातीन में लिखा हेँ कि “मोहनलाल सिराजद्दौला के तन और 
मन को इस प्रकार आवेष्टित कर चुका था कि प्रधान मंत्री होते 
ही वह अपने स्वरूप को भूल गया और यह सम बेठा कि मेरे 
सिवाय ओर कोई गिनती में आने योग्य ही नहीं। उसने भाल- 
विभाग में तमाम अपने रिश्तेदार भर दिये और पुराने अधिकारियों 
को धता बता दिया। एक दिन नवाब गुलाम हुसेन खां बहादुर को 
कहलाया कि अगर' २००) माह॒वार पर्‌ रहना मंजूर हो तो रह सकते 
हो, वर्ना इस सूबे से हट जाओ। लाचार नवाब साहब, काबा जाने 
का बहाना कर, हुगली चले गये । यही गुलाम हुसेन “मुताखरीन”' 
का लेखक था। सताये जाने पर भी उसने दिल के फफोले नहीं फोड़े, 
यह उसकी शराफत ही कही जा सकती है। 

जगत्सेठ 

:  दुश्चरित्र न होकर अलीवर्दी खां निथम के अपवाद-स्वरूप 
लंका में विभीषण हो चुका था पर इससे उसके घरं के बाहर-भीतर 
के वातावरण में तनिक भी सुधार न हो सका। सिराजुद्दोला भी 
चरित्रहीन ही निकला । साथ ही वह हृदयहीन भी था। जहां तक 
दरबारियों का सम्बन्ध था, अगर उसमें बदतमीजी या बदजबानी 
न होती तो बात बहुत अधिक न बिगड़ती। “मुताखरीन” में लिखा 
है कि जगतसेठ और राजा दुर्लभराम जेसे पुराने पार्षदों और 
अधिकारियों को उप्तने अपने दुव्यंबहार या दुर्वाक्‍्यों से यहां तक 
रुष्ट कर दिया कि वे भी उसके शत्र-दर में सम्मिलित और 
उसके विनाश पर कटिबद्ध हो गये । इस दल का मुखिया मीर 
जाफर था | जर्गत्सेठ ने उससे गंठ-बंधन कर वादा किया कि मुझसे 
जहां तक सहायता बन पड़ेगी में करने से बाज न आऊंगा । इस प्रकार 
उस षड़यंत्र का सूत्रपात हुआ जिसका परिपाक सिराजुद्दोला को 
रसातल में पहुंचाने वाला था। 


सिराजुद्दौला के साथ संधि हो जाने से पहले ही यूरोप में 
फान्स' और इंगलेण्ड के बीच फिर युद्ध छिड़ जाने का समाचार 
कलकत्ते पहुंच चुका था। अंगरेजों का विचार चंदननगर पर चढ़ाई 
कर, उसे ले लेने का हुआ पर परिस्थिति को अनुकूल न देख कर. वे 
चुपचाप बेठ रहे। उन्हें डर था तो यह कि सिराजुद्दोला को यह 
मंजूर न होगा और वह दुश्मन की ओर हो गया तो वे दोनों का 
मुकाबला न कर सकेंगे '। पर जब संधि हो चुकी तब वे यह कह कर 
सिरांजुद्दौला पर दबाव डालने रंगे कि आप पत्रों द्वारा हमें आश्वा- 
सन दे चुके हें कि हमारे शत्रुओं को आप अपने शत्रु समभेंगे। हमारी 
ओर से भी आप को ऐसा ही आश्वासन मिल चुका हैँ! ऐसी स्थिति 

में आप हमें चन्दननगर पर चढ़ाई करने भी न दें तो ऐसी संधि का 
मूल्य ही क्या ?' एक ओर अंगरेज सिराजुद्दौला को कोंच रहे थे, 
दूसरी ओर फरासीसियों से ऐसे समभोते की भी बात कर रहे थे 
जिससे बंगाल में दोनों कंपनियां तटस्थ बनी रहें और कोई किसी पर 
वार न कर। 

मुशिदाबाद दरबार में दोनों ओर. के-प्रतिनिधि: जाने-आने छगे। 
अंगरेजों का प्रतिनिधित्व करने के लिए वाट्स था ही, . फरासीसियों 
ने यह काम अपने कासिमबाजार के प्रधान-मो० छा को सौंपा। 
अंगरेज चाहते थे कि. सिराजद्दौला उन्हें अपने दुश्मनों से निबट लेने 
दे। फरासीसी चाहते थे कि वह अंगरेजों को वसी इजाजत न दे और 
आवश्यकता पड़ने पर उनकी रक्षा भी करे। सिराजुद्दोला स्वयं 
उनकी रक्षा करना चाहता था। उसके दुश्मन उसे अंगरेजों से 
उलभाना चाहते थे। सिराजुद्दौला को डर था कि कहीं उसे अंगरेजों 
से चपत न खानी प्रड़े। जगत्‌सेठ को -फिक्र थी कि फ्रेंच कंपनी के 
जिम्म उनका जो पावना था उससे उन्हें कहीं हाथ न धोना पड़े । 

वाट्स अपनी कूटनीति-निपुणता का परिचय देने लगा। १८ 
फरवरी १७५७ को उसने हुगली से “दस कोस दूर" कहीं से क्लाइव 
को लिखा कि अमीचन्द की वहां के दीवान और कायम मुकाम 
फौजदार नन्दक्‌मार से बातें हो चुकी थीं और उससे यह ते हो चुका 
था कि दस-बारह हजार रुपये मिल जाने पर वह इस मामले में 
अंगरेजों के अनक॒ल रहेगा और अगर नवाब ने फरासीसिंयों की मदद 
के लिए कुछ सनिक चंदननगर भेजे भी तो उन्हें कम से कम दो हफ्ते 
वहां पहुंचने न देगा । अमीचन्द* ने सलाह दी थी कि कंपनी ननन्‍्दक्‌मार 


(नि मेलान्‍क सवारी तक (ककलम+- का पा पदक घज कक कान 608 सन&-म॑ननिभमजक कमय "मार 2 केलआकत कम ७ +०५५३०५००३७४६८०७५ ५+++-++7७५५+०## कं, 





*अमोचन्द के हो के वंश. में भारतेंदु बाव्‌ू हरिश्चन्द्र हुए | लिखा है कि 

जगतसेद 
को उतने रुपये दे दे और चन्दननगर पर फौरन चढ़ाई कर दे । वाट्स 
लिखता तल 

“अगर नन्दकुमार को यह रकम देना मंजूर हो तो आप इस 
चिट्॒ठीरसां की मार्फत उसे बस गुलाब का फूल' कहला दीजिए। 
इस संदेसे से ही उसे तसलल्‍्ली हो जायगी। अमीचन्द कहता हैं कि 
बात अच्छी तो नहीं, पर लाचारी है। सरकार ही ऐसी है कि कोई 
भी काम आप या तो डंडे के जोर से निकाल सकते हें या किसी न 
किसी की मुट्ठी गरम कर। अमीचन्द का और मेरा अपना भी 
खयाल है कि नन्‍्दकमार को यह रकम देना व्यर्थ न होगा। हां, हम 
अपनी प्रतिज्म मतलब सध जाने पर ही पूरी करेंगे। अगर आपका 
विचार कुछ भी देने का न हो तो गुलाब के फूल” का नाम ही न लें। 

“अमीचन्द ने एक बात और बताई। फरासीसियों के जिम्में 
जगत्‌सेठ की कोठी के तेरह लाख से भी अधिक रुपये निकलते हें। 
में समझता हूँ कि इस कारण वह इस मामले में हमारी मदद न करेंगे। 
अमीचन्द का कहना है कि खोजा वजीद और मानिकचन्द ने उसकी' 
गरहाजिरी में चाल चल कर परिस्थिति को फरासीसियों के कुछ 
अनुकूल बना दिया हूं, पर अंगरेजों के कूच बोलते ही वह उनकी चाल' 


सृप्रसिद्ध सेठ अमोचंद के दोनों पुत्र राय रतनचन्द बहादुर और शाह फतहचन्द 

काशी में आ बंसे थे । शाह. फतहचंद के पौत्र बाबू हरखचन्द ने अपने ही 
सद्व्यवहार से असंख्य संपत्ति कमाई और उसे सत्कार्य में व्यय कर के बड़ी 
बड़ाई पाई। इनके पुत्र बाबू गोपालचन्द हुए जो हिन्दी भाषा के बड़े अच्छे 
कवि हो गए हें। इन्होंने पौराणिक आधार पर ४०: काव्य भ्रंथ रे और 
संस्कृत में भी कुछ कविता की । इनके सृपुत्र बाबू हरिदचन्द्र हुए | भारतेन्दु 
बाबू हरिश्चन्द्र का जन्म तारीख ९ सितम्बर सन्‌ १८५० ई० को हुआ था।” 
-“बाबू श्यामसुन्दर दास कृत हिन्दी के निर्माता” से । 

का जवाब दे देगा। जो ब्राह्मण यह पत्र ले कर जा रहा है वही 
आपके और नन्‍्दकुमार के बीच संदेसे भुगताया करेगा।* 

अमीचन्द इस मामले में काफी दिलचस्पी लेने और कलकरत्ते 
से मृशिदाबाद तक दौड़-धूप करने लगे थे। जब कभी वह सिराजू- 
दूदौला से मिलते तब अंगरेजों की तारीफ और फरासीसियों की 
बुराई करते। २१ फरवरी को वाट्स लिखता हें--“अमीचन्द ने 
नवाब से कहा कि में चालीस बरस से कलकत्ते में ह और इतने लंबे 
समय में मेने उन्हें कभी प्रतिज्ञा-मंग करते न देखा। किसी ब्राह्मण के 
पांव छ कर उसने शपथ-ग्रहण भी किया और कहा कि इंगलण्ड में 
यह कायदा है कि भूठ बोलने वाले पर लोग थूकने रूगते हें और 
उसकी किसी बात का फिर विश्वास नहीं किया जाता। इसका 
नतीजा यह हुआ कि नवाब पहले तो मीर जाफर को फरासीसियों के 
सहायतार्थ जाने का हुक्म दे चुका था और खुद भी जाने वाला था... 
पर अमीचन्द की बात सुन कर उसने वह हुक्म रद्द कर दिया।” 


क्लाइव के नाम ४ मार्च को एक पत्र भेजकर सिराजुद्दौला 

ने इस बात पर संतोष प्रकट किया कि अंगरेजों ने उसकी बात 
मान,ली थी और फरासीसियों से भगड़ने वाले न थे। पर उसी दिन 
वाट्सन ने सिराजुद्दोला' को कलकत्ते से लिखा कि “आप धन-जन से 
फरासीसियों की सहायता करते आ रहे हैं। यह आपकी उस प्रतिज्ञा 
का पालन नहीं कहा जा सकता कि में अंगरेजों के शत्रुओं को अपने 
ही शत्रु समझूंगा। अब स्पष्टवादिता का समय आ गया है। अगर 
दस दिन के भीतर आप अपनी प्रत्येक बात पूरी नहीं करते तो 
आप के लिए इसका नतीजा बुरा होगा और में बंगाल में ऐसी 
आग लगा दूंगा जो सारी गंगा के पानी से भी न बुराई जा सकेगी ।” 

८ माचे को क्‍लाइव ननन्‍्दकमार को लिखता हे कि नवाब के 
ओर मेरे बीच पूरी मित्रता और शान्ति हे और उनके इच्छानुसार 
में अपनी सेना के साथ मुशिदाबाद जा रहा ह । 

९ मार्च को कलाइव चन्दननगर की फूच कौंसिल को विश्वास 
दिलाता ह. कि इस समय आपसे लड़ने-कगड़ने का मेरा तो कोई 
इरादा नहीं। 

१३ मार्च को वह चन्दननगर के प्रधान मो० रेनाल्‍ट को सचित 
करता हे कि अगर आप वहां का कि ला हमारे हवाल नहीं कर देते 
तो लड़ाईं रुकने की नहीं । 

१४ मार को उसने चढ़ाई कर ही दी। २२ मार्च को क्लाइव 
ने सिराजुद्दौला को लिखा कि अब तक तो हमारी ओर से बंदूकें 
ही चली है, पर कल से तोपें भी चलने वाली हैँ। तोपों की बाढ़ 
शुरू होने के दो ही एक घंटे बाद फरासीसियों ने आत्मसमर्पण कर 
दिया और किले पर अंगरेजों का कब्जा हो गया। 

संक्षेप में फरासीसियों की पराजय की यही' कहानी है। इसकी 
पृष्ठभूमि में दोनों ओर से जो पेतराबाजी हो चुकी थी उसका भी 
कुछ वगन मिलता हे और यहां दे देने लायक है । 

फरासीसी प्रतिनिधि मो० छा लिखता हें:-- 

. “में प्रतिदिन दरंबार में जाता और प्रतिदिन आइवासन पाकर 
की आशंका से पटने जाने वाल था और क्लाइव की फौज के लिए एक लाख 
'झाये माहवार देता स्वीकार कर उसे मुशिदाबाद बुला चुका था। पर १५ 
मार्च को ही उसने क्लाइव को लिखां कि उसे आश्वासनात्मक' पत्र 
मिल चूका था और उसने पटने जाने का विचार त्याग दिया था। 
श्पर 

वहां से लौटता। मेरे सामने नवाब ने ऐसे आदेश दिये जिनसे मुझे 
विश्वास हुआ कि सरकारी सेना फरासीसियों के सहायतार्थ चन्दननगर 
जाने ही वाली थी। उसकी ओर से वाट्सन और क्लाइव दोनों को 
कई पत्र भेजे गये। नवाब ने लिखवाया कि सम्राट की इच्छा हे 
कि इस देश में विदेशी व्यापारी कगड़ा-फसाद न करें। शान्ति- 
रक्षा करना मेरा कतंव्य है। अगर अंगरेजों ने चन्दननगर पर चढ़ाई 
कर दी तो में उनका विरोध किये बिना न रह गा।' उसे कंपनी की 
ओर से नाना प्रकार के उत्तर मिले । किसी में तो यह लिखा था कि 
आपकी आज्ञा हमारे लिए शिरोधार्य है । किसी से यह भाव प्रकट 
होता था कि हम अभी कुछ कह नहीं सकते। किसी की शेली ऐसी 
थी मानो अंगरेज मालिक हों और सिराजुद्दौला नौकर। अंगरेज 
सिराजुदुदौला को अपनी बात की याद दिला कर कहते जाते कि 
आप हमारे शत्रुओं को अपने शछत्रु समभने के लिए वचनबद्ध हें, 
आपको अब अपने उस वचन का पालन करना होगा। सिराजुद्‌- 
दोला का यह हाल था कि जहां किसी ने उस प्रतिज्ञा-पत्र या संधि-पत्र 
का नाम लिया वहां वह आग-बबूला हुआ। साथ ही उसे यह बात 
भूली न थी कि अंगरेज उसे कुश्ती में पछाड़ चुके थे। इसलिए 
जहां कुद् होता वह मन ही मन भयभीत भी। अंगरेजों को उसकी 
इस कमजोरी का पता था और वे इससे जो लाभ उठा सकते थे 
उठाने लगे। 


“फिर भी, मुशिदाबाद से फीज भेजने की तैयारी हो चुकी 
थी, सेनिकों को वेतन मिल चुका था, कूच का डंका भर बजने की' 
देर थी। मेने नवाब के पास जाकर कहा कि अगर आपकी सहायता 
से चन्दननगर स्रक्षित रहा तो में एक अच्छी रकम आपकी नजर 

करूँगा । और अधिकारियों को भी इनाम-इकराम देने का वादा 
किय।। मेने कहा कि अगर सेना के पहुंचने में तनिक भी विलंब 
हुआ तो अंगरेज चन्दतनगर पर घेरा डाले बिना न रहेंगे, और अनुरोध 
किया कि जो सेना के नायक की हेसियत से जाने वाला हैं उसे इसी 
दम कूच कर देने का हुक्म मिल जाय। पर इसके उत्तर में नवाब ने 
यही कहा कि सब कुछ तेयार है, पर मेरी राय हैं कि उस ओर कदम 
उठाने से पहले एक बार फिर कोशिश की जाय कि तकरार न बढ़े । 
अंगरेजों का अभी अभी एक खत मिला हे जिसमें उन्होंने लिखा हूँ 
कि हम आपका हुक्म मानने के लिए तंयार हैं। ऐसी हालत में में 
यह मुनासिव समभता हू कि लड़ाई न होने देने के लिए अपनी ओर 
कोई भी दर्कीका बाकी न रखा जाय।' 


| “में फौरन ताड़ गया कि यह सेठों की करतूत थी। वे भूठीं बातें 
कह कह कर नवाब को भटका चुके थे। उन्होंने उससे कहा था कि 
अंगरेज फरासीसियों को डरा-धमकाकर उनसे केवल ऐसा समभौता 
कर लेना चाहते थे कि यूरोप में दोनों देशों के बीच छड़ाई होते 
हुए भी यहां बंगाल में दोनों तठस्थ बने रहें ओर आपस में लड़ाई- 
भगड़ा न करें। इसके साथ ही उन्होंने यह दलील भी पेश की थी कि 
आप जानते ही हैं कि अंगरेज कितने बलवान हैं। फरासीसियों की 
सहायता करता अपने लिए खतरनाक हे। अगर अंगरेज चन्दननगर 
ले लेने का निश्चय कर चुके हैं तो आप तो सेना भेज कर भी उन्हें 
रोक नहीं सकते और बहुत संभव है कि अंगरेजों को आप पर भी 
चढ़ाई कर देने का एक बहाना मिल जाय । सेठों ने नवाब को भटकाने 
का काम इस खूबी से किया था कि जो बात में सुबह को बना आया 
था उस पर शाम होते होते वे हरताल लगा चुके थे। 

“में सेठों से जा मिला। मिलते ही उन्होंने अपने रुपये की बात 
7 शुरू कर दी। बोले कि इधर आपके जिम्मे पावना बढ़ चला हे और 
आपकी ओर से सूद भी नियत समय पर नहीं मिल रहा है। मेंने 
कहा कि में आज उसके बारे में बातचीत करने नहीं आया ह., में और 
ही विषय में कुछ कहने आया हु | यह विषय जितना ही हम लोगों 
की दृष्टि से महत्वपूर्ण हे उतना ही आप लोगों की दृष्टि से भी, 
कारण कि उस कर्ज का चुकना भी उसी पर निर्भर है। मैंने पूछा कि 
आप हमारे विरुद्ध अंगरेजों के सहायक क्‍यों हो रहे हें? जगत्‌सेठ 
ने कहा कि बात गलत है, आप नवाब को कुछ कहलाना चाहें तो 
में कहने को तैयार ह । अपनी सफाई देकर बोले कि मेरा तो विश्वास 
हैँ कि भंगरेज चढ़ाई न करेंगे, आप निश्चिन्त रहें । मैंने कहा कि हम 
दोनों को अच्छी तरह मालम है कि अंगरेजों का इरादा क्‍या है। 
चन्दननगर की रक्षा का एक ही उपाय है और वह यह कि नवाब 
प्रतिज्ञानुनार अपनी पलटन वहां जाने दें। जब आप हमारी मदद 
करने को तेयार हें तो नवाब से कह कर उस पलटन को फौरन 
रवाना करा दें। उन्होंने उत्तर दिया कि नवाब अंगरेजों से उल्भना 
नहीं चाहते । फिर कुछ और बातें कहीं जिनसे यह स्पष्ट हो गया कि 
सहानुभूति रखते. हुए भी वे हम छोगों के हक में कुछ भी करने 
वाल न थे। 

“रंजीतराय--जो उनका विशिष्ट कर्मचारी और अंगरेजों 
का वकील था--पास ही बेठा था। उसने मुझसे व्यंग्ययूर्वक कहा कि 
आप तो फरासीसी हैं, फिर आप अंगरेजों से क्‍यों डरते हे? अगर 
अंगरेज चढ़ाई कर बठें तो आप इसका जवाब दीजिए और अपने 
आपको बचाइए। दक्षिण की ओर आपके देशवासी जो वीरता दिखा 

चुके हँ उसे कोन नहीं जानता ? अपनी वंही बीरता यहां भी दिखा- 
इए ।/ मेंने कहा कि, 'किसी बंगाली से तो मुझे आशा न थी कि 
वह लड़ाई के मेदान में वीरता देखने को इतना उत्सूक होगा। पर 
कभी कभी ऐसी उत्सुकता रखने वाले को पछताना ही हाथ लगता है।” 
वेसे शख्स के लिए यही काफी था, पर मेंने देखा कि उस मजलिस में 
कोई भी मुझे दाद देने वाला न थां। फिर भी सेठों ने बातचीत 
में सोजन्य ही दिखाया। अन्त में उतसे छट्टी मांग कर में चला गया। 


“सेंठों की बातचीत में कृत्रिमता न थी। कम से कम उस समय 
तक स्थिति ऐसी ही थी। वे चाहते थे क्रांति। और क्रांति फरासी- 
सियों को नकट किये या उन्हें पंगु बनाये बिना सफल नहीं हो सकती 
थी। दूसरी ओर यह बात भी थी कि हम उनके बहुत बड़े देनदार 
थे। अंगरेजों की चन्दननगर पर चढ़ाई से उनका चिंतित होना 
स्वाभाविक ही था । मेरा तो खयाल हे कि शुरू में जगत्‌सेठ इतना 
ही चाहते थे कि हमें डरा-धमका कर अंगरेजों के और हमारे बीच 
वह संधि या समझौता करा दें जिसका अंगरेजों की ओर से प्रस्ताव 
किया जा चुका था। इस अनुमान की पुष्टि करनेवाली एक बात 
मुझे याद आती है। सिराजुद्दौला की उम्र प्रकृति की चर्चा चली । 
उन्होंने कहा कि उस उम्रता का जेसा कटु अनुभव हमें हें वसा ही 
आपकी कंपनी को भी हो चुका है । मेने कहा कि में आपका मतलब 
समझ .गया- आप किसी और को ही यहां की मसनद पर बंठाना 
चाहते हैं। उन्होंने मेरी बात का खंडन न कर बहुत ही धीमे स्वर में 
कहा कि यह बात खुले आम कहने की नहीं। अमीचन्द भी मौजूद 
था, वही अमीचन्द जो अंगरेजों का पिट॒ठ होते हुए भी जहां जाता वहां 
यही कहता कि 'कम्बख्त चले जाते तो अच्छा होता । अगर मेरा 

कहना गलूत-होता तो सेठ-बन्धु उसका खंडन' किये बिना न रहते। 
बल्कि मुझे भला-बुरा भी कहते। अगर वे मुझे अपना विरोधी 
समभते तो भी वही बात होती। पर सेठों की दृष्टि में हमारी स्थिति 
भिन्न थी । नवाब हमें भी तंग कर चुका था; हम' भी उसकी मदद 
करने से बारबार इनकार कर चुके थे--इसलिए सेठों की धारणा 
थी कि अगर अँगरेजों ने लड़ाई नहीं की तो फरासीसी क्रांति के ही 
पक्षपाती निकलेंगे। उस समय तक सेठ हमें अपने शत्र नहीं समभते 
थे। हो सकता हैँ कि उनका यह सच्चा विद्वास रहा हो कि अंगरेज 
हम पर आक्रमण न करेंगे। पर जब अंगरेजों की ओर से लड़ाई शुरू 
हो गई तब वे करते- ही क्या ? जगतसेठ के लिए उनका विरोध 
करने का अर्थ आत्मघात करना होता। अंगरेजों के लिए उन्हें इतना 
समझा देता कुछ कठिन काम न था कि हमारे चंदननगर ले लेने में 
आपकी भी भलाई है, क्योंकि उसके बाद ही हम सिराजुद्दौला पर 
प्रहार कर सकेंगे। संभव हे अंगरेजों ने यह भी कहा हो कि नये नवाब 
के मसनद पर बैठ जाने के बाद फरासीसियों को व्यापार करने की 
स्वतंत्रता फिर दे दी. जायगी। आवश्यकता -पड़ने पर अंगरेज हमारे 
कर्ज की जिम्मेवारी भी -अपने, ऊपर ले ही सकते थे। 


मों० ला की जीवन-स्मृति में यह उल्लिखित होने पर भी, आज 
यह जानना कठिन क्या असंभव है कि उस दिन महिमापुर में सेठों से 
सचमुच उसकी क्या बातें हुईं थीं। न ज़्गत्सेठ का ही कोई बयान 
मिलता हैं न और किसी उपस्थित व्यक्ति का ही। हो सकता हे कि 
ला न कुछ बात घटा-बढ़ा कर लिखी हों। मि० लिट्ल कां कंहना है 
कि सिराजुद्दौला पर प्रहार करने-कराने के सम्ब्रन्ध में जो क्‌छ 
निदिचत हुआ वह चंदननगर पर अंगरेजों का अधिकार हो जाने के 

बाद। पर उनका कयास है कि मो० छा की मुलाकात से पहले ही 
जगतुंसेठ कर्ज की रकम की बट्टाखाते में डाल चुके थे। अर्थात्‌ उन्हें 
सालम था कि अंगरेज चंदननगर ले लेने वाले थे और इसके फलस्वरूप 
उनकी रकम डूब जाने वाली थी। “मो० छा से वास्तविक स्थिति 
छिपा कर वह उसके साथ वसा ही कपट-व्यवहार कर रहे थे जैसा 
कि आवश्यकतानुसार वह स्वयं नवाब* के और अंगरेजों के--और 
अंगरेज दूसरों के साथ कर रहे थे या करने वाले थें।” बात चाहे 
जो रही हो, जगत्सेठ ऐसे मर्ख न थे कि एक ओर अंगरेजों की मदद 
करते और दूसरी ओर अपने- ही तेरह लाख रुपये से बाज आते। 
एंसां होता तो वह व्यवसायी न कहें जाते। वास्तव में उन्होंने फरा- 
सींसियों के कासिमबाजार से प्रस्थान करने से पहले उनका भाल 
बंधक रखा लिया। पीछे उस माल के लिए जब गोदामों की जरूरत 
पड़ी तब उन्होंने कांसिमबाजार के डचं प्रधान वर्नेट को कहलाया, पर 
इसेने गोदाम नहीं दिये। हुंगली से ड्च कंपनी के डाइरेक्टर ने ९ 

अप्रेछ को उसे लिखा कि “फतहचन्द के उत्तराधिकारी फरासीसियों 
से जो माल गिरंवी करा चुके हें उसके लिए तुमसे गोदाम मांग रहे हैं 
और तुमने देने से इन्कार कर दिया है, यह बात मालम हुई। तुमने 

ठीक काम किया, वर्ना अंगरेज यह कह सकते थे कि हम छोगों ने 

फरासीसियों का मार अपने गोदामों में छिपा दिया था। हगिज 

जगत्‌सेठ को गोदाम न देना। उनके अनुरोध की रक्षा न कर सकने 





के कृम्पतो और सिराजुदह्ौला के बीच संधि हो जान॑ पर, रंजीत राय 
नवाब की ओर से कुछ उपहार को साथ कलकत्ते भेजा गया था। वहां क्लाइव 
ने उसते कहा कि नवाब से हमें चन्दननगर पर चढ़ाई करने की इजाजत द्विला 
दोजिए । पर रंजोतराय ने हाँ नहीं किया । इससे तो यही जान पड़ता है कि 
जगत पेठ क्लाइव के प्रस्ताव के विरोधी नहीं तो समर्थक भी नहीं थे। 

का कारण यह बता देना कि गोदाम खाली ही नहीं या और कोई 
बहाना कर देता । हम आगे देखेंगे कि उस माल से ही जगत्सेठ का 
रूपया न पटा और बाकी रुपये की जिम्मेबारी अंगरेजों को ही 
अपने ऊपर लेनी पड़ी। 


महताबराय और स्वरूपचंद से मिलने के दूसरे ही दिन सुबह 

ला सिराजुद्दौला से मिला और उसे यह बताना चाहा कि क्‍या 
क्या चालें चली जा रही थीं और उन चालों का वास्तविक उद्देश 
क्या था। पर सिराजुद्दौला ने उसकी बात हंस कर ही उड़ा दी। 
फिर श्ाम को वह दरबार में गया ओर नवाब से मिला। वाट्स भी 
वहीं था। नवाब के सामने दोनों के बीच सुलह की बातचीत होने 
'लगी। उसके पास वाट्सन का पत्र पहुंच चुका था और वह उसका 
उत्तर भेजना चाहता था। मो० छा के मुंह से निकल गया कि आप 
चाहें जो लिखें, वाट्सन उस पर कुछ भी ध्यान न देगा। सिराजु- 
ददौला तमतमा गया । बोला कि तो में तुम लोगों की निगाह में कुछ 
भी नहीं ! उसी दम अपने मृशी को बुलवाया और कहा कि जत्राब 
लिखो। इस मुंशी को वाट्स चटाता आ रहा था। फौरन मसौदा 
बना कर ले आया और नवाब ने उसे मंजूर कर खत भिजवा दिया। 
उसके अखीर में लिखा था कि, “आप समभदार हैं, और उदार भी । 
अगर आपका बत्र शुद्ध हृदय से प्राण-भिक्षा मॉगता है तो आपको 
उसकी जान नहीं लेनी चाहिए | पर चह भिक्षा उसे तभी मिल 
सकती है जब वह निरछल हो। अगर वह आपको इसका विश्वास 
नहीं दिला सकता तब आप जो कुछ उचित समझें कर सकते हैं ”। 
'इन अन्तिम शब्दों का अर्थ कलकत्ते में यह लगाया गया कि नवाब 
ने आक्रमण करने की अनुमति दे दी थी। १४ मार्च को क्लाइव ने 

चन्दननगर पर घेरा डाला और २३ मार्च को शहर पर कब्जा कर 
लिया। 
अब कासिमबाजार की बारी आईं। वहां थोड़े से फरांसीसी 
फरासडांगा में रहते थे। मो० ला ही उनका मुखिया था। वारदंसन 
और कलाइव इस बात- पर जोर देने लगे कि या तो फरासीसी उनके 
हवाले कर दिये जायें या अंगरेजों को उन्हें कद कर लेने दिया 
जाय । सिराजुद्दौला को फिर दबना पड़ा। ला ने उसकी नौकरी* 
कर ली थी.। उसने नवाब से कहा कि आप मे यहां से न हटावें 
जब तक. में यहां है कोई आपका कुछ कर नहीं सकता, पर मर हटते 
ही आपके द्गवुमन आप पर ट्ट पड़ेंगे। सिराजुद्दौला भी मन-ही-मन 
समभता था कि उसकी बातों में बहुत कुछ सचाई थी, पर वह लाचार 
था। अंगरेज तो धमका ही रहे थे, जगत्सेंठ और दूसरे सलाहकारों 
ने भी कहा होगा.कि ला को रहने देने में खतरा है। अन्त में उसने ला से 
मशिदाबाद छोड़ देने को कहा। ला ने न तो चन्दननगर जाना स्वीकार 
किया, न चिंचुरा (चिसुरा),.न कलकत्ते, यद्यपि वाट्स का आग्रह था 
कि उसे अन्यत्र जाने न दिया जाय |. सिराजुददौला ने उसे पटने जाकर 
रहने को कहा और जब .वह- १६ अप्रेल को चलने. लगा तब उसे यह 
आश्वासन .दिया कि परिस्थिति बदलते ही .में तुम्हें बुलवा लंगा। 
ला ने कहा कि “मुझे बूलवाने की बात तो मन से निकाल ही 
दीजिए। यही हम दोनों ,की आखिरी मुलाकात है। मेरे ये शब्द 





* “मताखरोन”। १८ अप्रैल को वाट्स क्‍लाइव को लिखता है कि में 
कह नहीं सकता! कि ला और इसंक साथी नवांबं से कछ बेतन पाते हैं या नहीं । 
जगत्‌पेठ ओर मानिकचन्द कहते हे कि नहीं पाते । पर मुझे खबर मिली है 
कि' पात है। ' 

याद रखिएगा कि हमारा फिर मिलना असंभव" हें। छा ने लिखा 
है, “ अंगरेजों के बारबार धमकाने और जगत्सेठ के समभाने-बुभाने 
का फल यह हुआ कि मुभे मुशिदाबाद छोड़ना पड़ा। मेरे आइचर्य 
की तब सीमा न रही जब नवाब ने मुझे बुलवा कर अपने वादों के 
खिलाफ यह कहा कि अगर तुम्हें आत्मसमर्पण. कर देना 
स्वीकार नहीं तो फौरन बंगाल छोड़ दो।* 
वाट्स अपने १६ अप्रैल के खत में क्लाइव को लिखता हैं कि, 
“आज फरासीसी शहर होते हुए चले गये। उनके दल में १०० 
फिरंगी, ९० तिलंगे, ९० छकड़े और ४ हाथी थे। मेने उंसके साथ 
दो जासस लगा दिये हे कि जितने. सिपाहियों को फोड़ सकते हों 
फोड़ कर ले आंवें। द 
 वाट्स को ऐसे काम खूब ही आते थे । उसकी कूटठनीति-निपुणता 
का एक उदाहरण ऊंपर दिया जा चुका है । कुछ और उदाहरण 
देने लायक हें। अंमीचन्द और नन्‍्दक्‌मार दोनों से ही उसकी बड़ी 
'घनिष्ठता हो चली थी और वहे दोनों का ही ययेष्ट उपयोग करने 
लगा था। २६ मार्च को वह लिंखता हे कि, “अमीचन्द जी-जान से 
'कंपनी की खिदमत करता रहा ह॑ । हम लोगों से पुरस्कार पाने योग्य 
ऐसा व्यक्ति दूसरा नहीं । बराबर मेरे साथ रहता है और उसकी 
सूभ-बू् का में ऐसा कायल हूँ कि हर काम में उसकी सलाह लेता 
हु । ननन्‍्दकुमार को भी पुरस्कार-योग्य बताता हुआ वह ५ अप्रैल 
को क्लाइव से सिफारिश करता है कि, “अगर नन्‍्दक्‌मार आपसे फिर 
मिले और आप मुनासिब समझे तो उससे इतना कह दें कि गुलाब 
का फूल' ताजा बना हुआ है। पर अमीचन्द की और मेरी अपनी भी ! 

राय यह है कि अभी उसे गुलाब सुंघने न दें। केवल यह आशा दिल 
दें कि अमीचन्द के साथ उसका जो समभौता हुआ था अगर वह 
उसके अनुसार काम करता रहा तो हम यथासमय अपनी प्रतिज्ञा 
प्री कर देंगे।” अपने उसी पत्र में वह कलाइव को सलाह देता हे 
कि आप जगतृसेठ के गुमाइते को कलऊकत्ते और उनके दूसरे गुमाश्ते 
बेजनाथ को हुगली बुलवा ले और जो शिकायत करनी है कर दें । 
उसका विश्वास है कि जगत्‌सेठ का ध्यान उन बातों की ओर आकषित 
होते ही वह सब कुछ ठीक करा देंगे। वाट्स को खबर मिल चुकी 
थी कि जिस समय सिराजुद्दौला ने कलकत्ते पर घेरा डाला था उस 
समय बैजनाथ ने कंपनी का कुछ माल आधे दाम पर खरीद लिया था | 
बह उससे बाकी आधा दाम वसूल कराना चाहता था। 
क्लाइव और दूसरे अधिकारियों को वाट्स बराबर सिराजुद्दौला 
के विरुद्ध उभाड़ता रहता था। १४ अप्रैल को वह वाल्श को लिखता 
हैँ कि, “चन्दननगर पर हम लोगों का अधिकार हो जाने से पहले 
रंजीतराय और दूसरों के सामने नवाब ने मुझे यह धमकी दी थी कि 
तुम्हारा सिर कटवा दूंगा । कल भी वही बात हुईं । जगत्‌सेंठ, मानिक- 
चन्द, खोजा वजीद, मीर अब्दुल कासिम, रंजीतराय और अमीचन्द 
के सामने उसने फिर वही धमकी दी। में इस बात का ढिंढोरा 
पीटना नहीं चाहता। जो कुछ लिख रहा हूँ सिर्फ आपकी और 
कनेल क्लाइव की जानकारी के लिए। नवाब की धमकी की मुझे 
जरा भी परवा नहीं। मेरी रक्षा के लिए आप जो भी कार॑वाई करना 
मुनासिब समभें जोरों से करें।” 
.. वाद्स के सहायक के रूप में एक अंगरेज ढाके से कासिमबाजार 
भेजा गया जिसका नाम ल्यूक स्क्राफ्टन था। वह भी प्रपंची था, 

साथ ही वाट्स से कहीं अधिक धुष्ट था। वादस से उसकी बनती भी 
कम थी। 
सिराजुद्दोला अपनी प्रत्येक प्रतिज्ञा प्री कर चुका था-- 
प्रतिज्ञा-पत्र में जो सीमा निर्धारित थी उससे भी कंहीं आगे जा चुका 
था। उदाहरणार्थे, १७ मार्च को वाट्स कलकत्ते की सेलेक्ट कमिटी 
को लिखता* हैँ कि “नवाब ने जगत्सेठको आज्ञा दी है कि हर्जाने की. 
मद में मुझे बीस हजार मोहरे+ दे दें। जगत्सेठ खजाने से रुपये. मिलने 
की प्रतीक्षा कर रहे हैँ, मिलते ही मुझे दे देंगे। जो रुपया बाकी रहेगा 
वह कल मिल जायगा। नवाब .ने मुत्सदिदयों को भी आज्ञा दी हैं 
कि कासिमबाजार फंक्टरी का जो माल जब्त है वह मुझे लौटा <ें।. 
संधि-पत्र के अनुसार जहां-तहां परवाने भेज देने की आज्ञा भी मुंशियों 
को मिल चुकी हे । नवाब ने यह भी कहा है कि फरुंखसियर के 
फरमान के अनुसार हम लोगों को जो ३८ गांव मिलने वाले थे उन्हें 


* अपने इसो पत्र में वाटद्स लिखता है-- 

. ““रंजोतराय ने गवर्नर, कनेल क्लाइव और मुझसे कहा था कि वकील की 
हैसियत से उसने कंपवो को जो तीन लाख रुप्रये दिलाये हे उस पर उसे दस फी' 
सद्दो कतरोशन' निझना चाहिए, क्योंकि यहां. दस्तुर है कि, ये लोग” नवाब को 
जो कछ देते -दिलाते हैं उसपर इन्हें यही कमीशन मिलता हे। अगर में भलता 
न तो रजोंतराय को इतना देना आपने मंजूर कर लिया था । मेरी भूल हो तो 
आप मुझ सूचित कर। हर हालत में उसे दस फो सदी कमीशन तो दे ही देना 
चाहिए । आदमो समझदार है । साथ ही प्रभावशाली है । नवाब की उस पर॑ 
बंड़ो कृपा रहती है । उससे हम लोगों का बहुत कुछ काम निकल सकता हैं। 
“उसको सहायता से बहुत सी विध्न-बाघाएं दूर हो जायंगी-- नवाब के मंत्री 
हमारे मार्ग में रोडे न अटकायंगे । 


'' उस समय एक मोहर को कोमत १५ या १६ रुपये थी। 


जगत्सेठ 

भी आप लोग जमींदारों से खरीद लें। अगर जमींदारों को डर हो कि 
इस में नवाब को किसी प्रकार की आपत्ति होगी तो आप मुझे लिखें, 
में यहां से परवाना भिजवा दूंगा । नवाब ने यह भी कहा कि आप जब 
चाहें ठक्साल खोल सकते और सिक्‍तकों की ढलाई करा सकते हैं। 


सिराजुद्दोला फरासीसियों को हठाने के लिए प्रतिज्ञाबद्ध न 
था। उसके राज्य में जेसे अंगरेज, डच या डेन रह सकते और 
व्यापार कर सकते थे वेसे ही फरासीसी भी | फिर भी उसने अंग्रेजों 
से डर कर और जगत्सेठ जसे मसाहबों की बात मानकर फरासीसियों 
को सेवक तक रहने नहीं दिया था। जब मो० ला मशिदाबाद से चला 
गया तब उनकी*ओर से कहा जाने लगा कि आखिर तो वह बिहार 
में ही कहीं हैं ओर नवाब से तनखाह भी पा रहा है। 

एक ओर यह सब हो रहा था, दूसरी ओर षड्यंत्र की खिचड़ी 
पक रही थी। पकानेवालों में प्रमुख थे जगतसेठ, मीर जाफर, राजा 
दुर्लेभराम, अमीचन्द, वाट्स, और क्लाइव*॥ इनमें जगत्‌सेठ का 
नाम सबसे पहले लेने लायक था। मो० ल्य लिख गया हू कि में 
जोर देकर कह सकता हूँ कि “जो क्रांति हुईं उसे कराने वाले जगत्‌- 
सेठ ही थे। अगर वह सहायक न होते तो अंग्रेजों को जो सफलता 
प्राप्त हुई है वह न हो पाती ।” छा के कथनानुसार जगत््‌सेठ दुरंगी 
चाल चलने लगे थे। नवाब से कुछ कहते, अंग्रेजों को कुछ और 
कहलाते । नवाब से अंग्रेजों की बुराई. करते और कहते कि उनकी 
बात हथिज नहीं माननी चाहिए । अंगरेजों को कहलाते कि 





+ बाटसन क्लाइंव की तरह फरेबी या फितूरी न था। उसे पषड़यंत्र का 
फल मालम भो हुआ तो कुछ समय बाद। स्क्राफ्टन को वाट्स पेट की बात तो 
न बताता था, पर सन-गन से ही वह बहुत कूछ जान लेता था। 


ई्‌इ६४ 


मह॒ताबराय 


सवाब की नीयत खराब है, उसे मौक्रा मिका' कि उसने 
आप लोगों पर वार किया। ला ने लिखा है कि, “एक बार 
शेसा हुआ कि जगत्सेठ ने कोई कागज दिखा कर नवाब से 
कहा कि अंगरेजों की फरल्ां फलां बात तो आप स्वीकार कर चुके 
हैं । नवाब बोला कि हगिज नहीं, आपने जो कुछ लिखा हैं गलत है। 
उस कागज़ पर जगत्सेठ की मोहर थी। जब उन्होंने नवाब का 
रंग-ढंग खराब देखा .तब मुकर कर यह कह .द्विया कि कागज .पर 
मोहर रंजीतराय ने रूग़ा दी। नतीज़ा यह हुआ कि रंजीतराय 
दरबार्‌ से ही नहीं, मुशिदाबाद से भी निकाल दिया गया और 
रास्ते ही में मार डाला गग्मा। उस समय लोग कहते थे क्रि अंगरेज़ों 
से दो- छाख रुपये लेकर उसने उस कागज पर जगतूर्सेठ की मोहर 
लगा दी थी। मुझे यह विश्वास नहीं होता ।.रंजीतराय .अंगरेजों की 
सहायता करता था तो इसीलिए कि उसके मालिक अंगरेजों के 
तरफदार थे।” . $ 38.8 8 
. ला -की कहानी में रंजीतराय के मारे जाने की बात 
कपोल-कल्पित ही थी, कारण कि वह पलछासी के युद्ध के' बाद भी 
जीवित था-। “इतना अवश्य था कि महिमापुर में और दरबार में 
महताबराय का रूप. या नीति एक न होने के कारण उन्हें बराबर 
असलियत और बनावट के बीच की अवघट घाटी से गुजरना पड़ता 
था। अगर सिराजुद्दौला बारूद के ढेर पर बैठा न होता. तो वेसे 
वेभवशाली व्यक्ति को कभी यह काम करने का साहस न होता। 

'मो० ला के कूच करने से पहले ही अंगरेजों की सहायता से 
उस ढेर में आग लगा देने की बात चली, पर वाटस सहमत न हो 
सका। अपने ११ अप्रेल के पत्र में उसने क्लाइव को लिखा:-- 

श्र 


जगत््‌सेठ 


“एक विषय ऐसा है जिस पर अमीचन्द से मेरी कई बार बातें 
हो चुकी हैं, पर समभ में ही नहीं आता था कि आपको कुछ लिखूं 
तो कंसे। स्क्राफ्टन से सारी बात बताई तो उसने यही कहा कि 
अमीचन्द ओर तुम मिल कर कंपनी के लिए जो कुछ कर रहे हो वह 
कर्नल को और मेजर को पसन्द ही पड़ेगा। 


“मुझे इस बात का आभास मिला हैं कि कमिटी से यह प्रस्ताव' 
किया जावेगा कि वह अपनी फौज इधर भेज दे। मुझे आशा है 
कि कंपनी ऐसा कोई प्रस्ताव स्वीकार न करेगी। फौज भेजने का 
अर्थ होगा संधि-भंग करना। नवाब ने अभी तक कोई काम ऐसा” 
नहीं किया हूं जो संधि के प्रतिकल कहा जा सके। आलोचना हो 
सकती हूँ तो यही कि उसकी रफ्तार उतनी तेज नहीं जितनी हम 
चाहते हूं। पर अगर हमारी ओर से वंसी कारंबाई हुईं तो मुल्क में 
बड़ी गड़बड़ी मच जायगी। और हम एक साल तक कूछ भी माल न 
खरीद सकेंगे, जिसका नतीजा कंपनी के लिए बहुत ही बुरा होगा। 
जब तक नवाब निविवाद रूप से संधि-भंग नहीं करता तब तक हमें 
इस प्रान्त में समराग्नि प्रज्ज्बलित नहीं करनी चाहिए। पर उसे 
प्रज्ज्वलित करने में ही अंपनी भलाई हो तों मेरी राय यह होगी कि 
पहल मुफस्सल से अपना माल-असबाबं हटा लिया जाय॑। । 


१६ अप्रेल तक वाट्स हाथ धोकर फरासीसियों के पीछे पड़ा 
रहा । जब उन्हें भगाने में समलता प्राप्त हो चकी तब उसने और ही 
काम की ओर ध्यान देता आरम्भ किया। परिस्थिति के साथ उसका 
अपना विचार भी बदल चला और कंपनी की ओर से वह भी 
षड्यंत्र में भाग लेने लगा। १८ अप्रैल को स्क्राफ्टन कासिमबाजार 
से लिखता हे कि :-- 

सहताबराय' 


“दो-तीन दिन से अमीचन्द बहुत बीमार है। में करू रात 
मिजाज पूछने गया था । प्रायः एक घंटा उसके पास बेठा रहा। 
उसके कहने के अनुसार वर्तमान परिस्थिति यह है। 

“नवाब का खयाल हे कि उसने हमारी जो क्षति की हे उसे 
हम कभी भूल नहीं सकते । वह हमें विश्वास के योग्य नहीं समभता। 
जब तक उसे डर हैँ तब तक कहने के लिए हमारा दोस्त बना हुआ 
हैे। इस आशंका से कि हमारे जहाज ढाका होकर उधर पहुँच 
जायेंगे, वह मूर्च्छा नदी का मुह बंधवाने जा रहा है। फरासीसियों से 
उसका मेल है और उसकी फौज तैयार बेठी है | जगत्सेठ, रंजीतराय 
और कई दूसरे व्यक्ति वाट्स से कह चुके हें कि, जब जब वह दरबार 
से चलने लगा है, तब तब नवाब ने उसकी ओर नजर कर केहा हे कि 
तेरा सिर तो मुझे कटवाना ही है। ज्योंही फरासीसी अपनी सेना 
तेयार कर लेंगे त्योंही नवाब उनकी ओर हो चलेगा। इंस समय 
अफगानों के आक्रमण की आशंका हैं। बंनारंस से लोग भाग भाग 
क्र पटने आ रहे हें और पटने के लोग यहां भाग आने के लिए नावों 
का प्रबन्ध करा रहे हें । जब तक अफगानों के आने का डर बना है 
तभी तक नवाब का यह रुख है। अगर अफगान आ गये तो वह हम 
पर और भी निर्भर करने लगेगा और अपना माल-खजाना भी हमें 
सोंप देंगा। पर अगर अफगान -न आये तो वह रंग बदले बिना 
न रहेगा । | 

“अमीचन्द की सलाह हैं कि उस हालत में हमें इस बात के 
लिए तेयार रहना चाहिए कि जहां नवाब किसी शर्तें के जरा भी 
खिलाफ कुछ करे वहां हम उससे लड़ाई-मगड़ा कर और ही किसी 
को मसनद पर बंठा दें। इसके लिए यार लुत्फ खां विशेष उपयुक्त 

२६७ 


जगत्सेद 
होगा। एतबार करने लायक हे और जगत्‌सेठ भी उसकी पीठ पर 
हैं। दो हजार अच्छे सवारों के साथ वह हमारी ओर हो जायगा। 
मानिकचन्द भी सहायक होगा । वास्तव में यहां के सभी प्रभावशाली 
व्यक्ति सिराजुद्दौला के विरुद्ध हो रहे हें और उसकी हस्ती मिटने 
की राह देख रहें हैं । अमीचन्द की एक योजना हे जिससे मानिकचन्द 
और नन्‍्दकुमार के जरिए, हमें उन ३८ गांवों के बदले और बहुत-कुछ 
जमीन हाथ लग सकती है । एक पखबारे में ही यह मालम हो जायगा 
कि अफगानों का रंग-ढंग क्या है । अमीचन्द के व्यवहार की जितनी 
प्रशंसा की जाय थोड़ी हैँ। काम में इतना चुस्त आदमी तो मेंने देखा 
ही नहीं । वाट्स भोला-भाला हैं । नन्दकुमार जहां है वहां बना रहेगा ।* 

जान पड़ता है. कि आरंभ में मीर जाफर.ने किसी कारणवश 
स्वयं नवाब बनने की अनिच्छा प्रकट. की थी, इसलिए जगत्‌सेठ 
ने खुदायार (खुदा दाद ? ) लुत्फ खां नामक सरदार को मसनद पर 
बिठाना निश्चित किया था। वह और उसके सवार जगतसेठ के रक्षक 
थें और उनसे वेतन पाया करते थे। कहने की आवश्यकता नहीं कि 
वह विद्रोह करने के लिए कमर कस चका था। 

२० अप्रेल को स्क्राफ्टन लिखता है :--. 


“अभी समय नहीं हुआ हैँ, इसलिए सिराजुद्दौला को अ्रसन्न 
रंखना ही अच्छा हैं। अमीचन्द जगंतूसेठ के पास गंया हुआ है। में 
जानता हूँ कि जगत्सेठ ने उसे किस मतलब से बुलवाया हैं। बह उसे 





'# सक्राफ्टन वाल्श को अपने पंत्र संकेत-भाषा में लिख कर भेजा करता 
था। वाल्श उसका अंगरेजी में रूपान्तर कर क्लाइव को दें दिया करता था-। 
स्क्राफ्टन को लिए संकेत था “२०” | 

# अंगरेज इस छत्ती” कहते थे । 

महतांबराय 


“छत्ती को नवाब बनाने की बात बताना चाहते हं। कंपनी के हित 
के उद्देश से में यह कहना चाहता हूं कि अगर आप मुझे अधिकार 
दें तो में दस दिन में ही यह निश्चित करा दू कि आपके कलकत्ते से 
रवाना होने के दो ही दिन बाद यहां से बहुत बड़ी फौज आपके पास 
पहुँच जायगी । आप अपनी शर्ते छिख भेजिए, में जी-जान से कोशिश 
कर उन्हें मंजर करा लंगा में आज ही रात “छत्ती से मिलने बाला 
था, पर उसने मनाही करा दी है ।” 
इससे पहले यह हो चुका था कि -अंगरेजों का वकीर कोई 
अरजंदाश्त ले कर सिराजद्दौला के पास गया तो उसने उसको दरबार 
से -निकलवा दिया और कहा कि आये दिन अंगरेज फ्रासीसियों के 
बारे में कुछ न कुछ लिखते ही रहते हैं, में उनका कोई -आवेदन-पत्र 
पढ़ना नहीं चाहता। फिर भी उसने क्लाइव को .लिखदा दिया कि 
अगर फरासीसी फौज ले कर चढ़ आये तो में अंगरेजों की मदद 
जरूर करूँगा। इसलिए- स्क्राफ्टन कलाइब को सलाह देता है कि 
“नवाब को धन्यवाद भेज- दीजिए और धीरज-धरिये- । कुछ ही दिनों 
में काम "का अंजाम हो जायगा। 5 «5५. & ० ++ न 
सरे ही दिन स्क्राफ्टन ने क्लाइव' को लिखा कि सिराजददौला 
अपनी फौज बढ़ाता जा रहा था और दो रोज पहले मीर 'जाफर 
को अंगरेजों पर धावा बोलने का हुक्म भी <दे चुका था। फिर जब 
उसको इसमें खतरा नजर आया तो उम्र हुक्म को रद्द कर दिया और 
अंगरेजों के वकील को बुलवा कर उसे पान-सुपारी भी दी। स्क्राफ्टन 
ने यह सूचना भी दी कि पलासी में जो अमराई थी वह सिराजुद्दौला 
की आज्ञा से काटी जा रही थी और अंगरेजों के जहाजों को भांगीरथी 
में न आने देने के लिए उसके उद्गम के पास नदी बाल से भरी जा रही 

थी। फिर भी स्क्राफ्टन का विश्वास था कि इन सब वातों का अन्त 
“हमार हक में अच्छा ही होने वाला हैं ।' 

२३ अप्रैल को वाट्स ने क्लाइव को लिखा कि अफगान बंगाल 
की ओर बढ़ते आ रहें थे और बिहार में मई का राजा* बगावत का 
मंडा उठा चुका था। अमीचन्द को पक्‍की खबर मिल चुकी थी कि 
बागियों के और नवाब की फौज के बीच पटने के पास लड़ाई होने 
ही वाली थी। 

“अमीचन्द मेरी सलाह से मीर खुदायार लत्फ खां के पास 
गया था। “लत्ती ने कहा कि अगर नवाब के और कंपनी के बीच 
लड़ाई हुईं तो, में कंपनी का साथ दूंगा, बशर्तें कि वह मुझे नवाब 
बनने दे। उसने स्वीकार किया कि उप हालत में बह हमें कलकत्ते 
. के पास बहुत कुछ जमीन दे देगा ओर सेनिक व्यय के लिए बहुत॑ 
कुछ धन भी ।' 

अमीच-द का प्रस्ताव था कि क्लाइव सिराजुद्दौला को ऐसा 
पत्र लिख दे जिससे वह निश्चिन्त हो जाय और लड़ाई पर बिहार 
चला जाय। उनका और खुदायार खां का यह भी- कहना था कि 
फरासीसी उससे वेतन पा ही रहे थे, और बिहार छोड़ कर जाने 
वाले न थे। अपने पत्र के अंत में वादस ने लिखा था कि, “इस समय 
फरासीसियों के दल में मेरे पांच जासूस हें। एक और विश्वासी 
आदमी को भेजने जा रहा हूं जो पटने तक उनके साथ रहे और 
वे क्या करते-धरते हें इसकी खबर, मुझे रोज देता रहे।' 

२४ अग्रेल को स्क्राफ्टन ने संकेत-भाषा का प्रयोग न कर सीधे 
क्छाइव को अंगरेजी में लिखा कि, “अमीचन्द के मस्तिष्क में कोई 


# नतरहत सम।ई का जमींदार कामगार खां मई। 

बड़ी योजना है । कल उसने मुभसे कहा कि में अभी भेद न खोलंगा, 
कारण कि में दशपथ-बद्ध हँ । मेरा अनुमान हैं कि अमीचन्द की 
योजना जगत्सेठ के “लत्ती” को नवाब बनाने के विचार से संबंध 
रखती है । संभवतः योजना यह हे कि कासिमबाजार में एक सौ 
सिपाही तैयार रहें और हुक्म होते ही “छत्ती की ओर से नवाब 
पर टूट पड़ें । उधर आप उसी समय अपनी फौज के साथ कूच कर दें। 
ज्यों ही आप बागी फौज के पास पहुंचेंगे त्यों ही बहुत से जमींदार 
आपके साथ हो जायेंगे।” 


स्क्राफ्टन ने अपने अनुमान से कक्‍्लाइव को अवगत कर यह 
अनुरोध किया कि आप अमीचन्द को लिख दें कि वह मुझे सारी 
बात बता दे और ऐसा प्रबंध करें कि आपका खत कासिदों की 
मर्फत यहां पांच पहर' में ही पहुँच जाय। 


अगर वाद्स स्क्राफ्टन को तरह उतावलापन न दिखा रहा था 
तो इसका यह अर्थ नहीं कि वह चुपचाप बठा हुआ था। दरबार में 
कंपनी का प्रतिनिधि वह था न कि स्क्राफ्टन और उस हेसियत से 
उसकी जिम्मेवारी कहीं बड़ी थी। स्क्राफ्टन की दोड़ थी तो अमीचन्द 
तक, पर वाट्स का सीधा सम्पर्क जगतृसेठ और मीर जाफर जंसे 
ओर भी प्रभावशाली व्यक्तियों से था। उसके सामने सब से महत्वपूर्ण 
प्रइन यह था कि बिना किसी कारण के ही कंपनी सिराजुद्दौला पर 
प्रहार करे तो केसे ? पर वह भी जानता था कि कंपनी प्रहार करने 
के लिए कटिबद्ध थी, इसलिए नेतिक आधार का होना न होना 

बराबर था। सामने जो परिस्थिति थी उसके सम्बन्ध में, जगतृसेठ, 


के मि० लिटूल। 

मीर जाफर आदि से विचार-विनिमय पर वह जिस नतीजे पर पहुँचा 
उसे कलाइब को जताता हुआ वह २६ अप्रेछ को लिखता है :-- 
“खबर है कि पंठान उत्तर चले गये और अब नवाब मुशिदाबाद 

से कंहीं जाने का विचार नहीं करता। मेने जिस पत्र के विषय में 
आपको लिखा था' वह अब अनावश्यक जान पड़ता है। दरबार की 
स्थिति की ध्यान में रखते हुए आप आगे नंवांबं को जो खत भेजें बहें 
मेरी ही मार्फेत भेजें। और किंसी के हांथे में खत पंडने से बात 
बिगड़ सकती हैें। ह या 

. “जैसा कि आपने-लिखा हें--तवाब- का व्यवहार ऐसा है कि 
उपके प्रति इमें क्या करना चाहिए. यह निश्चित करना-कठिन हो 
रहा 'है। जगत्सेठ, रंजीतराय, अमीचन्द और दूसरे व्यक्त्रियों 
का भी कहना हैं कि वह संधिपत्र पर कायम नहीं रह सकता। जहां 
उसे और कामों से फुरसत मिली--या आपके या अपने जहाजों के 
चले जाने के बाद हम लोग कमजोर पड़े--या 'फरासीसी उसके फिर 
मददगार हो गये वहां उसने हम लोगों पर वार किया। पर साथ 
ही यह स्वीकार करना पड़ेगा कि उसने अभी तक संधि-भंग नहीं 
किया है। संधि के अनुसार हमें जो कुछ मिलना है, उसेःपरवाते जारी 
कर देता जा रहा है । हम लोगों ने चन्दननगर पर जो आक्रमण: 
किया उससे तो उस संधिपत्र का कोई सरोकार ही नहीं ॥ फरासीसियों 
को हमारे हवाले कर देवे, के लिए नवाब बाध्य भी नहीं। उसने 
आपको यह जरूर लिखा था कि हम लोग एक <दूसरे के दृश्मन को 
अपना ही दुश्मन समभेंगे । पर यह बात संधिपत्र में नहीं, एक' निजी 
पत्रमें थी। संधि के अनुसार तो जब तक वह प्रतिज्ञा-भंग नहीं करता 
तब तक हम लोग भी शांति-भंग नहीं कर सकते। 

“प्र जब हम यह देखते हें कि हम उस पर निरभर नहीं कर 
सकते और वह भीतर-ही-भीतर हमारा शत्रु हे--जब हमारे पास 
इस बात के प्रमाण हें कि वह फरासीसियों से हिला-मिला है और 
हमारा विश्वास है कि मौका पाते ही वह उनकी सहायता से हमें 
नष्ट कर देगा तब अक्लमंदी तो इसी में हें कि हम भी अपनी रक्षा 
का उपाय करें । 

“दो दिन हुए मीर जाफर ने खोजा पिट्स (अरमनी ) को बुलवा 
कर कहा कि नवाब से सभी असंतुष्ट हें--वह सब के साथ दुव्य॑वहार 
और सब का अपमान करता रहता हे--में जब दरबार में जाता हूँ तब 
मुझे डर बना रहता है कि कहीं मेरी हत्या न करा दे और यही कारण 
हैं कि अपने लड़के और सेनिकों को साथ लेकर ही वहां जाता हूँ। 
मीर जाफर ने यह भी कहा कि नवाब संधिपत्र से आबद्ध रहने वार 
नहीं--मोहनलाल इस समय बीमार है, उसके चंगा होते ही और 
जो सेनिक पटने गये हें, उनके आठ-नौ दिन बाद यहां लौटते ही वह 
अंगरेजों पर चढ़ाई किये विना न रहेगा। 

“इसलिए, मीर जाफर ने मुझे कहलाया कि अगर आपको 
मंजूर हो तो वह, रहीम खां, दुलंभराम, बहादुर अली खां आदि 
मिल कर नवाब को कंद कर ले और आपस में सलाह कर किसी 
दूसरे शख्स को गद्दी पर बिठा दें। मीर जाफर जानना चाहता हैं कि 
उस हालत में आपको कितना रुपया चाहिए--कितनी जमीन 
चाहिए। मेरा अपना विचार यह है कि जिस योजना की सूचना में 
पहले भेज चुका हूँ उससे यह योजना अधिक व्यावहारिक है | 

यह नई योजना अधिक व्यावहारिक इसलिए थी कि मीर 
जाफर के पक्ष में जितने आदमी हो सकते थे उतने खुदायार खां के 

पक्ष में नहीं। जगत्सेठ उसे नवाब बनाना चाहते थे तो इसीलिए कि 
'मीर जाफर ने अभी तक अपना नाम प्रकट होने नहीं दिया था । 
जब उसने देख लिया कि दाल गलने में संदेह बहुत कम रह गया है 
तब उसने हां कर दिया और जगत्सेठ से ले कर घसीटी बेगम तक 
'संभी प्रधान षड़यंत्रकारी उसके पक्षपाती हो गये। “लत्ती” ने भी 
जगतृसेठ के कहने पर मीर जाफर की श्रेष्ठता स्वीकार कर ली और 
खुद उम्मीदवार न रह कर उसका तरफदार हो गया। 

परिस्थिति में जो परिवर्तेत हुआ वह यों तो अमीचन्द से गृष्त 

' रखा गया, पर उन्हें इसकी भनक मिल ही गईं। फिर स्क्राफ्टन को 
' उसका आभास मिले बिना कंसे रह सकता था ? २८ अप्रैल को वह 
क्लाइव को लिखता है :-- 


“मेंने अमीचन्द को आपका पत्र दिखाया। उसने कहा कि हम 
दोनों पर कुछ अधिकारियों की संदेह-दृष्टि है, अतः हमारा एकत्र 
ने रहना ही अच्छा ह। मंते कहा कि मुभे डर है कि वादस की 
कमजो री--- 

अमीचन्द--डरने की कोई बात नहीं। तीन चार दिन में ही 
में हजारीमल के साथ अपने कुटुम्ब को (कलकत्ते) भेज दूंगा। 
वहां वे मेरी नेकनीयती' के जामिन के तौर रहेंगे। हजारीमल को में 
संकेत-भाषा में सब कुछ लिखता रहगा और वह तुम्हें सारी खबर 
देता रहेगा । 

स्क्राफ्टन--कृपा कर यह तो बताइए कि बात है क्‍या ? 

अमी--नहीं, में शपथ ले चुका हूँ, इसलिए अभी बता नहीं 
'सकता। पर इतना कह सकता हुं कि “छत्ती” होने वाला नहीं । और 
'ही कोई होगा जिसके समर्थक जगत्‌सेठ भी हैं। 

स्क्राफटन--आप भी समर्थन करंगे ? 


अमी--हां । 

स्क्राफ्टन--तो में यहां से चला जारऊँ ? 

अमी--यक-ब-यक नहीं, कुछ लोग चौंक उठेंगे । ढाके तो जाओ 
ही मत । एक दिन और रहो । 

स्क्राफ्टन---जगत्‌सेठ तो वुढ़ रहेंगे ? 

अमी ०---अवश्य । वह भी अपने घर की स्त्रियों को दूसरी जगह 
भेज रहे हैं । उनके अपने सेनिक भी तो तुम्हारी ही ओर से 
लड़ेंगे । जो शर्तें हों, उन्हें हजारीमल को बता देना) नवाब के 
सेनिकों की संख्या कम-से-कम पचास हजार हे । 

“में यह कह सकता हूं कि अगर आपसे चौबीस घंटे भी मेरी 
बातचीत होती तो में इससे अधिक कुछ भी बता न सकता। मेरा 
यहां अब और रहना ठीक नहीं । वादस मुभसे जलूता है और जसे 
बिल्ली चहे की घात में रहती हें वसे ही जासस मेरो ताक में 
रहते हैं । 

बाट्स या स्क्राफ्टन के पत्रों से तत्कालीन परिस्थिति पर जो 
प्रकाश पड़ता हे वह “मृताखरीन” जेसे इतिहास-ग्रंथ से भी पड़ना 
असंभव है। कारण कि उसका लेखक गुलाम हुसेन उस समय 
मुृशिदाबाद से दूर था और अगर वहां होता भी तो वह यह न जान 
सकता कि कुल्हिया में गृड़ फोड़ने वाले रोज क्या कर रहे थे । पर 
उस समय की घटनाओं को एक समसामयिक इतिहासकार के दृष्टि 
कोण से देखने वाले इस गवाह का बयान भी सुनने रायक हैं। 
वह लिखता 

“मो० छा (लास) के मुशिदाबाद से हटते ही सिराजुद्दोला 
के विरोधी पापड़ बेलने लछगे। मीर जाफर और दुलेंभराम 
जगत्‌सेठ तथा अन्य विद्रोहियों से मिल गये और सब के सब 
सिराजुद्दोला को चित कर देने की तरकीब सोचते लगे । पर जहां 
वे ऐसी मंत्रणा करते वहां सिराजुहोला के स्वभाव की अस्थिरता 
और क्रता से बेहद डरते भी थे । 


“ठीक उसी समय बीबी घसीटी भी रंगमंच्र पर आ गईं । 
सिराजुद्दोला उसे मोतीभील से निकाल कर और उसको धन- 
संपत्ति छीन कर उसके कलेजे में घाव कर चुका था । वह भी मीर 
जाफर की ओर हो गईं और उसे मदद देने-दिलाने लगी। आखिर 
बह अलीवदी खां की बेटी और नवाजिश मुहम्मद खां की बेगम थी । 
मुशिदाबाद में ऐसे लोगों की कमी नहीं थी जो उनके क्रपापात्र रह 
बुके थे--जो बीबी घसीटी के भी कृतज्ञ बने हुए थे और उसकी 
विपत्ति में उससे सहानुभूति रखते थे। ऐसे सब लोगों को वह यह 
कहलाने लगी कि मीर जाफर और दुलरूभराम का पक्ष ग्रहण कर 
आप मेरे प्रति अपने कतंव्य का पालन कीजिए । उसके पास कुछ 
धन' भी था। मोतीभील से बहिष्कृत होने से पहले उसने कुछ सोना 
दास-दासियों के द्वारा ओर कहीं हटवा दिया था। अब वह उस धन 
का उपयोग मीर जाफर की सफलता के लिए करने लगी । इस 
सहायता से मीर जाफर षड़यन्त्र का जाल फेलाने और अपना सेनिक 
बल बढ़ाने लगा ।जो कोई भी आदमी सिराजुद्दोला की सेना से 
बरखास्त होकर नौकरी करने या अपनी तकदीर की आजमाइश 
करने की गरज से उसके पास पहुंचता था उ्े वह भरती कर लेता 
था। धीरे-धीरे उसने गुप्त रूप से काफी सैनिक भरती कर लिये | 

दूसरे सरदार भी उसके पक्ष में हो गये और सब का यही ध्येय हो 
चला कि किसी प्रकार सिराजुद्दौला को गद्दी से हटाया जाय। 
पर यह काम अंगरेजों की सहायता के बिना न हो सकता था। इसलिए 
विद्रोहियों की ओर से अंगरेजों के पास संदेसे जाने लगे कि खुले 
मंदान आकर सिराजुद्दौला पर वार कीजिए। ऐसे छोगों में पर्ुख 
जगत्सेठ थे। यह काम जिस खूबी से वह करा सकते थे उससे दूसरे 
नहीं। कलरूकते के बड़े व्यापारी और अपने सरोकारी अमीचन्द की 
मार्फत वह अंगरेजों को बराबर उकसाते रहे। राजा दुलंभराम' और 
मीर जाफर ने भी अपने दूत कलकत्ते भेजे । मीर जाफर की ओर से 
जाने वाला उसका विश्वासी मित्र मिर्जा अमीर वेग था,। जिस समय 
अंगरेज 'फोर्ट विलियम' छोड़ कर भागे जा रहे थे उस समय उसने कुछ 
औरतों को नावों पर सही-सलामत पहुंचा कर बड़े साहस और उदारता 
का परिचय दिया था । इस कारण अंगरेज उसकी बड़ी इज्जत 
करने लगे थे। उसकी मार्फत मीर जाफर ने उन्हें कहलाया कि 
सरदार और अमीर-उमरा सिराजुद्दौल्ा से नाकों आकर और एक 
होकर ,उससे छुटकारा पाने का निश्चय कर चुके थे।” 

जब बिल्ली का भाग्योदय होता हैँ तब छीका टूट कर गिर 
पड़ता हैं और उसे माल-मलाई अनायास ही मिल जाती है। 
अंगरेज भी ऐसे ही भाग्यवान्‌ निकले । मीर जाफर के सम्बन्ध में 
वाट्स अपने २६ अप्रैल के पत्र में लिख ही चुका था। २८ अप्रैल को 
उसने फिर लिखा कि अगर मीर जाफर से संधि हो जाती है तो सम 
लीजिए कि सब से शक्तिशाली सहायक हमें मिल गया। उसकी 
बराबरी करने वाला यहां कोई नहीं। १ मई को कलकत्ते की 
सेलेक्ट कमिटी ने यह निर्णय किया कि हम सहायता दें या. न दें, 

मुशिदाबाद में क्रांति सफल हुए बिना नहीं रह सकती। हम तटस्थ 
हो कर तमाशा देखते रहे तो राजनीतिक दृष्टि से यह हमारी 
भयंकर भूल होगी ।' गरज यह कि कंपनी ने मीर जाफर को सहायता 
देना स्व्रीकार कर लिया। दूसरे ही दिन क्लाइव ने वाट्स को लिखा 
कि 'कल सुबह हमारी सेना यहां से कुच करेगी | मीर जाफर से 
जो कुछ ते-तमाम करना हैं कर लो और कह दो कि में ५,००० ऐसे 
जवानों के साथ चला आ रहा हूँ, जिन्होंने आजतक पीठ नहीं दिखाई। 
उत्ती खत के साथ क्लाइव ने मीर जाफर के साथ होने वाली शर्तों 
का मसोदा भी भेजा। पर ४ मई के पत्र में उसने सिराजुद्दौला को 
आश्वासन देुते हुए लिखा कि, वहां लगाने-बुकाने वालों की 
कमी नहीं। अगर कोई घरानेदार आदमी यहां मेरे साथ होता तो 
में आपको विश्वास दिला सकता कि अंगरेज सत्य और न्याय के कंसे 
भक्त होते हैं।' 


ज्यों ही मीर जाफर और अंगरेजों के बीच संधि की बातचीत' 
शुरू हुईं, अमीचन्द दोनों के मार्ग में बाधक बन गये और अपने 
सहयोग की कौमत मांगने लगे। शुरू में मीर जाफर और शायद 
जगत्सठ के भी इच्छानुसार उनसे सारी बात छिपाने की कोशिश 
की गईं, पर बसे चुस्त-चालाक आदमी से कुछ भी छिपाया न जा 
सकता था। ६ मईं को वाट्स लिखता है कि, 'मेंने सारी बात अमीचन्द 
को बता दी हैँ। मुझे डर हैं कि जब मीर जाफर यह सुनेगा तब वह 
फुंभलाये बिना न रहेगा, कारण कि वह हिन्दुओं को उतना विश्वसनीय 
नहीं समझता | जो हो, में अब जो कुछ करूंगा अमीचन्द की सलाह 
लेकर ही करूंगा। जल्द ही में मीर जाफर से मुलाकात कर सब कुछ 
ते कर लेने वाला हूं । 

.. 'धूर अमींचन्द सलाह देकर ही सन्तुष्ट होने वाले न थे। उन्होंने 
कहा कि पहले यह ते हो जाय कि मुझे क्‍या मिलेगा। वाट्स से 
उर्तकी खटपट हो गईं और इस भगड़े के कारण प्राय: एक महीने 
तक न तो संधिपंत्र पर दस्तखत हो सके, न अंगरेज कलकत्ते से “सत्य 
ओर न्याय के पथ पर आगे बढ़ सके । अमीचन्द की मांग थी कि कांति 
हो जाने पर मीर जाफर को जो धन-संपत्ति हाथ छगे उसके एक हिस्से 
के वह भी हकदार समझे जायं । उनका अंदाज था कि खजाने में दो 
करोड़” नकद थे--उसके अलावा जवाहरात। स्क्राफ्टन ने कलकत्ते 
से वांट्स को लिखा कि क्लाइव ने अमीचन्द को मिलनेवाली रकम पर 
पांच प्रतिशत देता मंजूर कर लिया है। वाट्स ने यहं बात अमीचन्द 
से छिपा ली और १४ मई को उन पर कुछ अभियोग रूगा कर 
एक पत्र क्लाइव के पास भेजा। उसमें खास बात यह कही गईं थी 
कि जब कंपनी से संधि हो जाने पर सिराजुद्दौला ने उसे प्राय: 
तीन लाख रुपये हर्जाने के रूप में देना स्वीकार कियां था तब उसने 
रंजीतराय और अमीचन्द के साथ यह भी ते किया था कि वह उतनी 
ही रकम कलकत्ते के व्यापारियों की क्षति-पूत्ति के लिए और दो 
लाख, रुपये उन दोनों के लिए देगा। जब बाद को 
नवाब रंजीतराय को एक लाख देने में टालमटूल करने लगा तब 
उसने उस रकम की बात छेड़ी जो व्यापारियों को मिलने वाली थी। 
उधर अमीचन्द ने नवाब से कह दिया कि अगर आप इस फितूरी 
को यहां रहने देंगे तो आपको वह सारी रकम देनी पड़ेगी। इस पर 
नवाब ने रंजीतराय को दरबार से निकलूवा दिया और उसे काफी 


जा 





+* वाट्स का अपना अंदाज ४० करोड़ का था। 

नुकसान भी पहुंचाया। जब वाट्स को सारी बात “विश्वसनीय 
सत्र ' से मालम हुई तब उसने नवाब से उस रकम के बारे में पूछताछ 
करना चाहा, पर अमीचन्द ने कहा कि बात हम तीनों के ही बीच ते 
हुईं थी, कुछ भी पूछना ठीक न होगा; पर में नवाब से वह रकम 
दिलाने की चेष्टा करूंगा। यह दास्तान सुना कर वाट्स ने लिखा कि, 
“आपने जो शर्ते लिख भेजीं थीं वह अमीचन्द को मंजूर नहीं हुई । 
बह अपने लिए पांच प्रतिशत तो नवाब के खजाने की रकम पर 
चाहता है। यह रकम दो करोड़ रुपये होगी। इसके अलावा यह 
चाहता हैँ बाकी संपत्ति का चोथाई भाग। राजा दुर्लभराम को 
अपना पक्षपाती बनाने के लिए वह उससे वादा करा चुक्रा है कि मी र 
जाफर से हम लोग जो कुछ ऐंठ लेंगे उसका एक चोथाई भाग आपका 
होगा। 

क्लाइव की और अमीचन्द की ठठेरे ठठेरे बदलाई थी। जब 
क्लाइव ने देखा कि बिना अमीचन्द का मुंह सीये बात नहीं बनती 
तब उसने उनकी मांग तो स्वीकार कर ली, पर मन ही मन उन्हें 
धोखा देने का निश्चय कर दो संधि-पत्र लिखवाये जिनमें एक असली 
था, दूसरा नकली। असली का कागज सफेद था, नकली का लछाल। 
कंपनी की ओर से क्लाइव, बाट्स, ड क आदि ने दोनों पर ही दस्तखत 
किये। एक वाट्सन ने जाली संधिपत्र पर दस्तखत नहीं किये, पर 
क्लछाइव ने उसके दस्तखत दूसरे से बनवा दिये। अमीचन्द का मुह 
मनमोदक से भर कर क्लछाइव ने कंपनी की और अपनी पांचों 
उंगलियां घी में कर लीं। कलकत्ते से जो शर्तें मृशिदाबाद भेजी गई 
उनमें कुछ ये थीं:-- 

१--क पनी की क्षति-पूत्ति के लिए उसे एक करोड़ रुपये” मिलेंगे । 

* 'सिक्‍कों' से मतलब था। 

सहताबराय.... 


२->-व्यापारियों की जो क्षति हुईं थी उसकी पूत्ति के लिए 
अंगरेज व्यापारियों को पचास राख, हिंदू व्यापारियों को बीस लाख 
आऔर अरमनी व्यापारियों को सात लाख रुपये मिलेंगे। 

३--मराठा खाई में और उसके इर्द-गिर्द ६०० गज के भीतर 
जमींदारों की जितनी जमीन है वह कंपनी को दिला दी जायगी। 

४--मुशिदाबाद सरकार को हुगली से दक्खिन किसी तरह 
'की किलेबन्दी करने का अधिकार न होगा। 

मीर जाफर ने सादे कागज पर ही दस्तखत करके वाद्स को दे. 
दिया था कि क्लाइव को जो दइर्तें ठीक जंचें लिख ले। क्लाइव ने _ 


और सब बातें तो लिखा दीं, सिर्फ कंपनी को मिलने वाली रकम की. 


तादाद मीर जाफर की मर्जी पर ही छोड़ दी। वह स्वर्या पचास लाख 
से ही संतुष्ट हो जाता, पर मीर जाफर ही क्या जो पचास लाख और न 
दें देता ! कंयनी को ओर व्यापारियों को संधिपत्र द्वारा जो कुछ मिलना 
निश्चित हुआ उसके अलावा मीर जाफर ने कलाइव और वाट्सन की. 
फौज के लिए चालीस छाख और कौंसिल के सदस्यों के लिए बारह... 
.._ छाख रुपये देना स्वीकार किया। १९ मई को क्लाइव ने प्रस्तावित. 
. संधि के सम्बन्ध में एक पत्र वाट्स को भेजा। उसमें जाली संधिपत्र 


का जिक्र करते हुए उसने एक ओर यह लिखा कि अमीचन्द जैसा... 
दुष्ट दुनिया के परदे पर न होगा' और दूसरी ओर वाट्स को आदेश... 
... दिया कि 'उसकी खूब खुशामद करना, हमारे धन्यवाद उसके पास... 
: पहुँचा देता और कह देना कि आपका नाम हिन्दुस्तान से भी बढ़... 


कवर इंग्लिस्तान में होने वाला है। 


क्‍ संधि के मार्ग में अमीचन्द की तरह कुछ हद तक दूसरा बाधक 
 दुर्लभराम हुआ। इसका मीर जाफर से घनिष्ठ सम्बन्ध था और. 
लक रह | 


जगतृसद्र 


सनिक दृष्टि से मीर जाफर के बाद महत्व था तो उसी का। उसने 
यह कर आपत्ति की कि खजाने में इतना रुपया ही नहीं तो मीर 
जाफर नवाब हो जाने के एक महीने के भीतर ही प्राय: ढाई- करोड़ 
रुपये कहां से ला कर दे सकेगा ? उसका प्रस्ताव था कि जो कुछ 
खजाने में मिले उसका आधा अंगरेज ले लें। वाट्स इससे सहमत था, 
कारण कि वह राजकोष में चालीस करोड़ का अनुमान किये बेठा' 
था। अन्त में मीर जाफर और दुर्लभराम ने उसी बात को मंजर 
कर लिया, जो पहले ते हो चकी थी। ५ जन की रात को वाटस 
ओहार वाली डोली में बैठ, मीर जाफर के घर गया और वहीं मीर 
जाफर ने कुरान और अपने बेटे के सिर की कसम खा कर, संधिपत्र 
पर दस्तखत कर दिये और उसकी शर्तों से अपने आपको जकड़बन्द 
कर लिया। 

१३ जन को क्लाइव ने सिराजददौला को एक पत्र भेजा। उसमें 
उस पर कुछ भूठ-म्‌ठे दोषारोप किये गये थे, कछ बे-सिर-पैर की 
बातें लिखी गईं थीं। 

एक आरोप यह था--“आपकी मित्रता ऐसे लोगों से हे जो 
हमारे शत्र हैं। म॒झे दक्खिन से पक्‍की खबर मिली है कि आप वहां 
मो० वशी* से पत्र-व्यवहार करते रहे हूं । 

दूसरा यह--- आप मुभसे बार बार कह चुके हें कि मो० छा और 

उसके साथियों को कम्मनादशा पार भाग जाने को कहं दिया गया था 

पर वे तो आपके आज्ञानुसार भागलपुर में ही बेठे हुए हँ और उन्हें 

आपसे १०,०००) माहवार भी मिल रहा है। इसका एक प्रमाण 

यह है कि जगतृसेठ की जो कोठी राजमहल में हु उसने हाल में ही 

उन्हें १०,०००) की एक हुंडी का भूगतान दिया है ।” 

* दक््खिन हैदराबाद में फ्ंच सेनापति । 

तीसरा आरोप यह था:--- 

“आपके और हमारे बीच संधि हुए चार महीने बीत चले। 
आपने आज तक उसकी शर्तों का पूरा पालन नहीं किया। वादे 
होते और ठढलते आये हेँ। कलकत्ते में हमारी जो रकम* आपको 
हाथ लगी थी उसका आप' हमें पंचमांश से अधिक लोटाना नहीं 
चाहते, फिर भी हमसे फारखती मांगते हैं। उसके अलावा आपने 
हर्जाना देने को कहा था। पर जहां आपने सोने की मोहरों का वादा 
किया वहां जगत्‌सेठ से चांदी के सिक्‍के दिलवाये। वह रकम भी 
हमें तब मिली जब हमारे जहाज यहां से रवाना हो चुके थे।* 

अन्त में यह धमकी थी:--- 


“में नुकसान कहां तक बरदाइत कर सकता हु. ? यहां सबकी 
यही राय हैँ कि में कासिमबाजार जाऊं और वहां इस मामले की 
पंचायत कराऊं। में पंच बदूंगा जगतूसेठ, राजा मोहनलाल, मीर 
जाफर खां, राजा दुलेभराम, मीर मदन को--और वहां के अन्य 
' विशिष्ट व्यक्तियों को । बरसात का जोर बढ़ता जा रहा है, आपका 
उत्तर मिलेगा भी तो देर से, यह सोच कर में आपकी सेवा में उपस्थित 
' होने के लिए रवाना हो रहा ह ।” उसी दिन क्लाइव रवाना हुआ, 
और उसी दिन वाट्स भी शिकार पर जाने का बहाना कर कासिम- 
बाजार से चंपत हो गया। क्लाइव के रवाना होने से पहले ही 

मुशिदाबाद में यह अफवाह उड़ने लगी थी कि बादल उमड़ते-घुमड़ते 


कनन ८ + नल नशा पति पक न गिनती अलकनलन- जनलनापतामनन्‍ननफ। 





लिनिनलज न न गायाए। था 


* ड्रेक अपनी सफाई में लिख चुका था कि “जहां तक मुझे याद है, 
उप्त समय कंपनी के खजाने में सब मिलाकर ८०,००० ) से अधिक न था।” 
हिल, भाग २, पृष्ठ १४१। 

चले आ रहे हैं। अब सिराजुद्दौला को भी निरचय हो गया कि 
रक्‍त-वृष्टि होने ही वाली थी । 

उन दिनों कासिमबाजार में डच कंपनी का प्रधान वर्नेठ था। 
उसने १५ जून को लिखा कि, “वाट्स, कालेट, साइक्स और उनका 
डाक्टर परसों यहां से भाग गये | दरबार में इससे खलबली मच गई 
हैं। नवाब ने कल एक अंतरंग सभा की ओर यह आज्ञा दी कि 
पेशखेमा भेज दिया जाय। फौज भी इकट्ठी हो रही है । पर कुछ 
'घुड़सवारों ने लड़ाई पर जाने से इन्कार कर दिया है। इससे जान 
पड़ता है कि कोई साजिश हो चुकी हैं और उसमें अंगरेज शामिल हैं ।” 


१६ जूब को उसने लिखा कि, “नवाब अपनी फौज के साथ 
रवाना हो चुका हैं। हमें पक्की खबर मिली हैँ कि फतहचंद के पोते 
राजा दुलभराम, मीर जाफर, खुदा दाद खां “लछत्ती” और अमीर 
बेग--अंगरेजों से मिल कर नवाब के साथ विश्वासघात करना 
चाहते हैं । वारनेंट को यह समाचार बड़ी देर से मिला था। 

इससे पहले ही क्लाइव की सेना कटवा पहुंच चुकी थी। वहीं 
वाद्स भी उसके साथ हो लिया। कटवा के किलेदार ने कहलाया कि 
में आपका शत्रु नहीं, मित्र हूं। और १९ जून को क्लाइव ने 'फोर्ट 
विलियम' की सेलेक्ट कमिटी को लिखा कि यहां के किले पर तो कब्जा 
हो गया, अब नदी पार कर परछासी पहुंचना है । २३ जन को 
प्रात:काल वह पलासी पहुंचा और उसके पहुंचते ही लड़ाई शुरू 
हो गईं। तीच-चार बजते-बजते लड़ाई का फैसला भी हो गया। 
सच पूछा जाय तो वह फेसला सिराजुद्दौला के लड़ाई पर चलने से 
पहल ही हो चका था। 

हरावल के साथ राजा दुल्ंभराम वहां पहुंच चुका था, पर 
श्८४ 

पहुंचकर उसने काम यही किया था कि क्लाइव के साथ कुछ और सम- 
“झौता कर लिया था--जो मोरचा बांधा भी था वह अंगरेजों की हार 
नहीं, जीत की ही दृष्टि से | दूसरा सेनापति हो कर स्वयं मीर जाफर 
आया था। इधर क्लाइव से कई पत्र उसके पास पहुंच चुके थे और 
बह साबुत जंग बहादुर को बता भी चुका था कि वह कहां रहेगा 
और क्या करेगा । लड़ाई से एक दिन पहले क्लाइव को उसका जो 
पत्र मिला था उसमें लिखा था कि, “आप मेदान के पास पहुँचे कि में 
आपकी ओर आ गया। आप मुझे इतना सूचित कर देंगे कि आपकी 
ओर से कब लड़ाई शुरू होगी। पछासी पहुंचने पर मीर जाफर ने 
अपने खेमे मंदान से कुछ दूर खड़े कराये और लड़ाई शुरू होने पर 
उसमें कोई भाग नहीं लिया, “मानों वह तमाशा॥ देखनें के लिए ही 
वहां गया हो । फिर भी सिराजुह्दोला की ओर से मीर मदन और 
मोहनलाल ऐसी वीरता दिखाने छगे कि थोड़े समय के लिए क्लाइव' 
कछ चिन्ता में पड़ गया । मीर जाफर का कहीं पता न था। नवाब 
के लशकर में कुछ फरासीसी और पुतंगीज भी मौजूद थे और मीर 
मदन पीठ दिखाने के बजाय आगे बढ़ता आ रहा था। पर क्लाइव 
का सौभाग्य कहिए या सिराजुद्दोला का दुर्भाग्य, तीन बजे के 
करीब मीर मदन के पास तोप का ऐसा गोला जा गिरा जिससे 
उसकी एक जांघ ही जाती रही । 


मीर मदन के मरतें ही सिराजुद्रोछा इतना घबरा गया कि 
बहुत बुलाने पर जब मीर जाफर उसके पास आया तब उसने अपनी 

* यह क्लाइव का खिताब था जो दक्षिण में उसे मुहम्मद अली से 
मिल चुका था । 


॥' “मुताखरीन । 
र्८५्‌ 


जगत्सेठ 

पगड़ी उतार कर उसके सामने रख दी और अपने दोषों के लिए 
परचात्ताप प्रकट कर उससे क्षमा-भिक्षा मांगने लगा। मीर जाफर 
अंतःकरण से क्षमा-प्रदान करने वाला न था। दुश्मन को दांव पर चढ़ा 
देख उसने इतना ही कहा कि “आज और लड़ने से लाभ के बदले 
अपनी हानि होगी। कल की लड़ाई का भार में अपने ऊपर लेता हूं 
और यह भी वादा करता हूं कि अगर अंगरेजों ने रात को छापा 
मारा तो उसका जवाब में दे दंगा।” मोहनलाल उस समय भी 
बीरतापूर्वक लड़ रहा था। उसने सिराजुद्दोला को कहलाया कि 
लड़ाई मुलतवी मत कराइये, अपने लिए इसका नतीजा बहुत ही 
बुरा होगा । संदेह और भय के बीच सिराजुद्दोला दुविधा में पड़ गया, 
पर अन्त में उसने मीर जाफर की ही सलाह मान ली और 
लड़ाईं बंद कर देने की आज्ञा दे दी। सैनिकों ने इसका अर्थ यह लगाया 
कि अपनी हार हो चुकी और मेंदान छोड़कर भाग पड़े। ऐसी भगदड़ 
मची कि कोई किसी के रोके न रुक सका और सिराजहौला स्वयं 
साँडनी पर सवार हो मुशिदाबाद भाग गया। 


पलछासी की लड़ाई को लड़ाई कहना उपहासात्मक अत्यृक्तित्ति है । 
मीर जाफर, दुर्लेभराम और खुदांदाद लुत्फ खां जेसे लोगों को सेना- 
पतित्व प्रदान कर वहां भेजना या अपने साथ ले जाना सिराजु- 
दहौला का ही काम हो सकता था। उसकी सेना में १५,००० 
घुड़सवार और ३५,००० पैदल थे । इनमें कई हजार सैनिक ऐसे 
थे जो मोहनलाल, मीर ,मदन ख्वाजा हादी अली खां आदि सरदारों 
के इशारे पर सिर से खेल जाने वाले थे। उसके साथ चालीस-पचास 
तोपें थीं और पुर्तंगीजों के अलावा पचास-साठ फरासीसी तोपची थे | 
अगर क्लाइव की बात मान भी ली जाय कि तीन बजे तक नवाब के 

५०० जवान खेत आ चुके थे तो भी यह स्वीकार नहीं हो सकता कि 
उसकी स्थिति निराशाजनक हो चली थी। उस दिन लड़ाई जीतने 
की आशा किसी ने त्याग दी थी तो क्लाइव ने। वह रात को छापा 
मारने का विचार करने लगा था। फिर भी एक मीर मदन के 
मरते ही सिराजुद्दोला इतना बदहवास हुआ कि जो परिस्थिति 
अनुकूल थी उसे प्रतिकूल बना कर अपनी हार करा ली। यह काम 
भी उसी का हो सकता था। द 


दूसरे ही दिन सुबह आठ बजे मुशिदाबाद पहुंचकर सिराजुद्दौला 
ने मंसूरगंज महल में बचे-खुचे सरदारों को बुलबाया और कहा कि 
मेरी जान बचाने वाले अब आप ही लोग रह गये हैं। पर कोई 
तरफदार या मददगार न निकला। उसके ससुर तक ने उसके रोने- 
'घोने पर ध्यान न दिया। इस आज्ञा से कि जो काम उसके आंस्‌ नहीं 
कर सके थे वह काम उसके रुपये कर सकें, सिराजुद्दौला ने अब 
अपना खजाना खुलवा दिया और धन लुटाने लगा। पर इससे उसको 
कुछ सहानुभूति मिली भी तो गाढ़े के संगी न मिले। सब से निराश 
:हो कर उसने रात को भगवानगोला में नाव पर सवार हो, पटने 
की राह ली। साथ जाने वालों में उसकी बेगम ल्त्फुन्निसा और कुछ 
नौकर-चाकर थे। थोड़ा धन भी पास था। “मुताखरीन'' में लिखा 
है कि यहां भी उसने बड़ी गलती की। पहले उसका विचार खुश्की 
को राह राजमहल भाग जाने का हुआ था। अगर उसके अनुसार 
कार्य किया होता और जो सरदार मीर जाफर से मिले हुए न थे उन 
सब को कहला दिया होता तो कुछ घंटों के भीतर ही कई हजार 
आदमी उसके साथ हो जाते और कम से कम तनहाई में उसे गिर- 
पतार होना न पड़ता। 

सिराजुद्दौला ने पलासी जाने से पहले ही मो० ला को बुलावा' 
भेज दिया था। भूल उसने यह की थी कि बुलावे के साथ छा को कोई 
हुंडी न भेज कर पटने के दीवान पर एक परवाना भेज दिया था जिससे 
ला को राहखचे के लिए रुपये कुछ देर से मिले सके थे। ला धावा 
मार कर राजमहल पहुंचा भी तो सिराजुद्दौला के गिरफ्तार हो जाने 
के कुछ घंटे बाद*। 


सिराजुद्दौला को मालदह के पास पहुंचने पर मालम हुआ कि 
नाव नजीरपुर से आगे नहीं जा सकती थी, इसलिए वहीं उतर 
पड़ा। घाट से दानाशाह पीरजादे के घर गया। “रियाजुस्सलातीन 
में लिखा हेईके सिराजुद्दौला किसी समय दानाशाह को कुछ नुकसान 
पहुंचा चुका था और बदला लेने के विचार से उसने इसके पहुंचने 
की खबर राजमहल के फौजदार के पास भेज दी । इसने अपने सिपाही 
भेजे और सिराजुद्दौला को सस्त्रीक गिरफ्तार करा लिया। 
लत्फुन्रिसा का जर-जेवर मीर कासिम ने छीन लिया। दोनों 
हिरासत में मुशिदाबाद भेज दिये गये और वहीं 
२ जुलाई को, मीर जाफर के बेटे मीरन के हुक्म से सिराजुद्दोला 
मार डाला गया।। कहना चाहिए कि वह अपनी भयंकर भलों का 
शिकार हो गया। 





* मेजर कट ने ला का पीछा किया, पर उसे पकड़ न सका । ला 
'बक्सर होता हुआ कम्मनाशा पार भाग गया। 

 मीर जाफर उस समय नशा खाकर सो रहा था। “रियाजुस्सलातीन” 
में लिखा हैँ कि सिराजुद्दौा को मार डालने की सलाह अँगरेजों ने तो दी 
ही थी, जगत्‌सेठ ने भी इस पर जोर दिया था। 

(३) 
मीर जाफर लड़ाई के दिन अंगरेजों कौ ओर से खूले मेदान 
न लड़ सका था, इसलिए सिराजुद्दौला के भागते ही उसे क्लाइवे 
से चार आंखें करने का साहस न हो सका । दूसरे दिन जाकर 
उससे मिला। इससे पहले ही क्लाइव उसे लिख चुका था कि 
“जीत आपकी हुईं है, मेरी नहीं। मेरी ओर से आपको बधाई 
हैं। जितना शीघ्र हो सके आप आ जाय॑ तो अच्छा । कल ही हम 
लोग यहां से रवाना होंगे । आशा करता हूँ कि आपको नवाब 
घोषित करने का सौभाग्य मुझे प्राप्त होगा।” फिर भी मीर 
जाफर डरते डरते उसके पास गया । कलाइव के आलिगन करने 
पर ही उसके दिल की धड़कन बन्द हुई, सूखा हुआ चेहरा फिर 
हरा हुआ। उसी दिन पलासी से चलकर वह मृशिदाबाद पहुंच 
गया। सिराजुद्दौला उस समय अपने महल में ही था, पर मीर 
जाफर से यह न बन पड़ा कि मंसूरगंज जाकर उसे गिरफ्तार करा 
ले। इसका कारण यह था कि उस रामय क्लाइव साथ न था। 
कुछ इन्तजाम करने के लिए वह पीछे ही रह गया था। 
पर क्लाइव से पहले ही वाट्स और वाल्श रुपया वसूल करने 
को लिए मुशिदाबाद पहुंच गये थे और खजाने की तलाशी कराने लगे 
थे मीर जाफर, दुर्लभराम को कर्ता-धर्ता बना चुका थां और दुर्ंभराम' 
को खजाने में कुल एक करोड़ चालीस लाख रुपये मिले थे । 
वाट्स और वाल्श को विश्वास न हुआ कि सिराजुद्दौला उतना 
ही छोड़ गया था और दुलंभराम सच बोल रहा था । २६ जून 
को उन दोनों ने क्लाइव को लिखा कि :-- 
“आज सुबह हमने नवाब से मुलाकात की। पूरे दो घंटे तो * 

दरबार की रसम खतम होने में लगे । उसके बाद नवाब और 
ढुलेभराम हमें अलग ले गये । बजाय इसके कि दुलंभराम हमें 
जगत्सेठ से रुपये दिला देता, वह बातें बना कर हमें यह विश्वास 
दिलाने की चेष्टा करने लगा कि खजांची से पूछ-ताछ कर चुका 
था, खजाने में बस एक करोड़ चालीस राख रुपये मौजूद थे 
और जगत्‌सेठ ढाई-तीन करोड़ दे नहीं सकते थे । बस्तुस्थिति 
न जानने के कारण, हम उसकी बातों का खंडन करने में असमर्थ 
थे। हमने यह प्रस्ताव किया कि हम मोहनलाल से बातें कर हें 
ओर फिर उसे साबुतजंग* के पास ले जायं। पहले तो दुलेभराम 
ने कुछ आना-कानी की, पर अन्त में हमारा प्रस्ताव स्वीकार कर 
लिया। हमने उससे पूछा कि आप और मानिकचन्द कर्नल के 
पड़ाव पर जाने वाल हें या नहीं ? उसने कहा कि जब तक यह 
मामला ते नहीं हो जाता, में तो कहीं नहीं जा सकता । 

“थोड़े से छब्दों में हम कहें तो कह सकते हें कि दुलंभराम की 
तीति इधर-उधर करने और धोखा देने की है। हमारा विश्वास 
है (कि जब तक बह प्रधान मनन्‍्त्री रहेगा, एक हिन्दू की स्वभावज 
कुटित्रता से हमारे मार्ग में रोड़े ही अटकाता रहेगा। अच्छां होगा 
५ /आप अमीचन्द से पूछें कि नवाब के धन के सम्बन्ध में उसका 
पना अनुमान क्‍या है । उसने मि० वाद्स से कहा था कि, 
'मुझे मालम हे कि नवाब”का धन महल में कहां कहां छिपा पड़ा 
हैं । इसमें तो संदेह की गुंजाइश ही नहीं कि धन छिपाया हुआ 
है और वह भी कईं जगह। अगर अमीचन्द वैसा स्वार्थी न होता 
तो इस मौके पर यहां बहुत ही उपयोगी हो सकता था। 

* कलाइव। 

“आज जोरों की वर्षा हो रही है, इसलिए मोहनलाल को 
साथ लेकर हम दोनों रवाना नहीं हो सकते । कल सुबह रवाना 
होंगे। मानिकचन्द और जगत्सेठ के भाई आने वाले हैं। उनसे बहुत 
सी बातें मालम हो सकेंगी। महाराज स्वरूपचन्द आ ही तो गये। 
इसलिए हम इस पत्र को यहीं समाप्त करते हें।' 


उस समय तक क्लाइव कासिमबाजार पहुंच चुका था। उसने 
२८ जूत को सुशिदाबाद जाकर मीर जाफर और जगतूसेठ से 
मिलने और कई विबयों के संबंध में निर्णय करने का विचार 
किया। पर २७ जून को ही जगत््‌सेठ ने उसे रंजीतराय के द्वारा 
यह कहलाया कि दुलंभराम और कासिम' हुसेन खां ने रात यह 
मंत्रणा की कि जब आप नवाब से मिलने आवें तब आपको मार 
डाला जाय। अगर आप रवाना हो चुके हों तो बीमारी का बहाना 
कर लोट जाय॑। में कल सुबह आकर मिलूंगा। आप इस मंत्रणा 
के सम्बन्ध में किसी से एक भी दब्द न कहें | नवाब ने रुपये- 
जवाहरात चुपचाप गोदागारी भिजवा दिये हें। और कोई बात 
मालम होगी तो में आपको उसकी सूचना भेज दूंगा।' 


यह संदेश मिलने पर क्लाइव ने अपनी यात्रा स्थगित कर 
दी और २८ जून के बजाय २९ को मुशिदाबाद गया। ३० जून 
को उसने लिखा :-- 

“कल प्रात:काल मेने नगर में प्रवेश किया और नवाब के 
महल के पास ही मुरादबाग में जाकर डेरा डाला। मेरे साथ 
२०० यूरोप के और ३०० इस देश के सिपाही थे। तीसरे पहर 
मीर जाफर का बेटा मुझे दरबार में के गया। मेंने देखा कि मीर 

जाफर संकोचवश अभी मसनद पर बेठे न थे । मेंने उन्हें बेठाया 
ओर नवाब नाजिम को सलाम किया। फिर दरबारी बधाइयां 
ओर नजर देने रूगे । काम-काज की बातें करने का अवसर न 
था। मेने उन लोगों से इतना ही कहा कि सरकार से लड़ना 
अंगरेजों का उसूल न होते हुए भी हमें सिराजुद्दौला से इसलिए 
लड़ना पड़ा कि वह अपनी बात पर कायम न रह कर संधि-भंग 
करने और फरासीसियों के द्वारा हमारी हस्ती मिटवाने की 
बंदिश बांधने छगा था। ईद्वर की इच्छा से वह पराजित हो 
चुका । अब उसकी जगह जो नवाब हुए हैं उनके गृणों को देख 
कर यह आझ्या होती हें कि उनकी छत्रच्छाया में सर्वत्र शान्ति 
बनी रहेगी और प्रजा को किसी प्रकार का कष्ट न होगा । हम 
लोग राज-काज में किसी प्रकार का हस्तक्षेप करना नहीं चाहते। 
जो कुछ होगा नवाब के ही इच्छानुसार। जब तक उन्हें हमारी 
आवश्यकता है, हम आज्ञापालन के लिए यहां रहेंगे; आवश्यकता 
पूरी होते ही हम कलकत्ते लोट जायँगे और वाणिज्य-व्यपार करने 
लगेंगे। आखिर हम व्यायारी हें और एकमात्र व्यापार के उद्देश 
से यहां आये हुए हैं।' हे 
'. इसके बाद क्लाइव लिखता हैं :-- 

“कल ही मेरे म्रादबाग छौटने पर जगत्सेठ मिलने आये। 
देर तक उनसे बातें होती रहीं। बंगाल, बिहार और उड़ीसा में, 
धन ओर प्रभाव की दृष्टि से, उनका स्थान सब से ऊंचा है। दिल्ली- 
दरबार में भी उनकी बड़ी प्रतिष्ठा है। उनसे बातें कर में इस 
नतीजे पर पहुंचा कि इस मामले को निबटाने वाला उनसे योग्य 
व्यक्ति कोई हो नहीं सकता था। लेहाजा जब आज सुबह नवाब 

मुझसे मिलने आये तब मेंने उनसे कहा कि आप बराबर जगतूसेठ 
की सलाह से काम किया करें। उन्होंने फौरन यह बात मान ली 
ओर कहा कि खजाने में जो रुपया है वह मेरी आशा से इतना 
कम हैं कि आपका पावना अदा करना और सरकार के जरूरी 
खर्च के लिए भी कुछ रखना संभव नहीं; अगर जगतृूसेठ हम दोनों 
के बीच के मामले का तस्फिया कर दें तो अच्छा हो।' मेने यह 
प्रस्ताव सहर्ष स्वीकार कर लिया। नवाब के मन्त्री काफी रुपये 
पर हाथ मार चुके हैं, इसमें तो मुझे संदेह न था, पर मेरे लिए 
ऐसे मामले की तहकीकात करना बहुत मुश्किल था। मेंने कहा कि 
इससे अच्छा रास्ता और हो ही नहीं सकता | 

मीर जाफर और क्लाइव जगत्‌सेंठ के घर गये | उनके साथ 
दुलेभराम, मीरन, अमीचन्द, वाट्स और स्क्राफ्टन भी गये। जिस 
कमरे में जगत्‌सेठ से बातें होने वाली थीं उसमें अमीचन्द न जा 
सके। उन्हें कहीं बाहर ही बैठने को कहा गया । मीर जाफर और 
क्लाइव की बातें सुन कर जगत्सेठ ने जो फैंसछा किया उसके 
बारे में क्लाइव ने लिखा कि :-- 

“जगत्सेठ के निर्णय के अनुसार अंगरेजों का जो कुछ पावना 
हैं उसका आधा तो उन्हें इसी समय मिल जायथगा और बाकी आधे 
को तीन साल में चुकाने के लिए तीन ही किरतें होंगी। जो रकम 
हमें इस समय मिलेगी उसका दो-तिहाईं तो नकद होगा और 
एक-तिहाईं जवाहरात और माल-असबाब में । खज,ने की हालत 
देखते हुए ओर यह जानते हुए कि सैनिकों का वेतन चुकाने के लिए 
नवाब के पास भी कुछ बचना आवश्यक ही है, मुझे तो लगता है कि 
जगतूसेठ ने जो फेप्चछा किया वह मेरी अपनी आशा से भी परे था.। 

“पर दीवान  दुलभराम को भी सनन्‍्तुष्ट करना था। 
आगे इससे बात बात में काम पड़ने वाला है। मेने उसे पांच फी सदी 
कमीशन * देना मंजूर कर लिया और इसे गर-मुनासिब न समभा। 
रह गईं जगत्‌सेठ की अपनी बात। उन्होंने कहा कि फरासीसियों 
को हमारी कोठी ने जो कर्ज दिया था उसमें से हमारे सात लाख 
रुपये वसूल न हो सके ; अब हम उनके सर्वनाश में सहयोग देने जा 
रहें हें, इसलिए हमारी अपनी रकम डूब जाने का डर हे। मेने 
उनसे यह ते किया कि अगर कमिटी को कोई आपत्ति न हुईं तो 
फरासीसियों का मुफस्सल में जो कुछ माल-असबाब होगा आपको 
दे दिया जावेगा और अगर उससे भी कर्ज न पट सका और 
फरासीसियं से वसूछठ न हो सका तो बाकी रकम चुकाने की 
जिम्मेवारी कंपनी पर रहेगी। इस पर उन्होंने अपनी ओर से 
यह आइवासन दिया कि 'मुभसे जो मदद या सिफारिश हो सकेगी 
करने को बराबर तेयार रहँगा । नवाब मीर जाफर. के लिए 
दिल्ली से सनद मंगवा दूंगा; कंपनी के पक्ष में बहां जो कुछ भी 
कहना आवश्यक होगा कहला दूंगा और अगर उसे कभी किसी 
फरमान की जरूरत पड़ी तो दिला दुंगा। नवाब को जगत्सेठ ने 
यह सलाह दी कि अलीवर्दी खां के समय के अधिकारियों को आप 
फिर अपनी अपनी पुरानी जगह दे दें।” क्‍ 

जब जगतूसेठ अपना निर्णय सुना चुके और उसे सुन कर 
क्लाइव गदगद्‌ हो चुका-जब क्लाइव दुर्लभराम को कमीशन देने 
ओर जगतूसेठ का पावना चुकाने का वाद्य कर चुका-जब जगतसेठ 


िनिफननिलपनन हनन 


*# जो रकम कंपनी को और व्यापारियों को हर्जाने के रूप में मिलने 
वाली थी उस पर । 

क्लाइव को आश्वासन और मीर जाफर को सदुपदेश दे चुके तब 
क्लाइव का ध्यान अमीचन्द की ओर गया और उसने स्क्राफ्टन 
से यह कहला कर उनकी मोहनिद्रा दूर करा दी कि छाल संधि-पत्र 
नकली था और आपको एक भी पंसा मिलने वाला नहीं । यह 
सुनते ही अमीचन्द बेहोश हो गये। अगर किसी नॉकर ने उस समय 
उन्हें व संभाला होता तो जहां कलेजा दो टूक हो चुका था , वहां 
सिर भी फूटे बिना न रहता। पाऊकी पर वह अपने घर तो पहुंचा 
दिये गये, पर उस दिन के बाद जब तक जीवित रहे, विक्षिप्त-से 
बने रहे *। क्लाइव की प्रशंसा के पुल बांधने वाले अंग रेज इतिहास- 
कारों को भी स्वीकार करना पड़ा हें कि उसने अमीचन्द के साथ 
जो कुछ किया उससे उसका नाम सदा के लिए कलूकितं हो गया । 

२ जुलाई को क्लाइव ने मद्रास की सेलक्ट कमिटी को एक 
पत्र लिखा जिसमें मीर जाफर से होने वाली संधि से ले कर सिरा- 
जुद्दौला के मारे जाने तक सारी घटनाओं का उल्लेख था और 
यह भी सूचना थी कि “अब तक नवाब के जासूस कटक होकर 
पत्र भेजने में विष्त-बाधा पहुंचाते रहे हें, पर अब यह कठिनाई हल 
हो जायगी | इस पत्र को आप तक पहुँचवाने का भार जगत्सेठ अपने 
ऊपर ले चुके हैं। 





के फिर भो ७ अगस्त १७५७ को कक्‍लाइव मुशिदाबाद से लंदन की 
सेलेक्ट कमिटी को लिखता हँ-- अमीचंद ने वाट्स से हिलमिलू कर अच्छा 
काम किया था, १२ बाद मुझे इस बात का पता चछा कि वह बड़ा ही स्वार्थी 
और क्ुचक्री था । इसलिए मेंने उसे तीर्थेयात्रा कर आने की सलाह दी। अगर 
सियंत्रण में रखा जा सके तो वह बहुत ही उपयोगी सिद्ध हो सकता है। उसकी 

बिलऋल उपेक्षा करना ठीक नहीं” । 

१ जूलाई को ही नावों पर रुपयों का लदाव शुरू हो गया। 
२ जुलाई को क्लाइव ने फोर्ट विलियम की सेलेक्ट कमिटी को 
लिखा कि दो दिन में यहां से ७५ नावें रवाना होने वाली हूं। 
प्रत्येक नाव पर एक लाख रुपये एक बड़े संदृक में होंगे। इस ७५ 
लाख का ब्यौरा उसने यह भेजा था :-- 

कंपनी को ३३४ लाख 

फोज॥ को और कॉौंसिल के सदस्यों को १६३ छ।ख 

गोरे व्यापारियों को १६३ लाख 

काले व्यापारियों को ९ लाख 

जोड़ ७५ लाख 

कलकत्ते जाने वाले रुपये ७५ संदूकों की जगह ७०० पेटियों 
में भरे गये और इनकें लिए ७५ की जगह १००८ नावों का बेड़ा 
बनाया गया। ७ जुलाई तक ये रुपये कलकत्ते पहुंच भी चूके थे। 
नदिया (नवद्वीप) तक पहुंचाने के लिए इनके साथ मूशिदाबाद से 
सियाही भेजे गये थे। आगे की मंजिल कंपनी की नौ-सेना की 
देख-रेख में ते हुईं। “नावों पर झंडे फहरा रहे थे, विजय-दुंदुभी 





* मोर जाफर के साथ जो संधि और समझौता हुआ था उसके अनुसार 
'अँंगरेजों को सब मिला कर २ करोड़ २९ लाख मिलने वाले थे ।इसका आधा - 
हुआ प्रायः १ अरोड़ १४ लाख और जगन्‌संठ के निर्णय के अनुसार इसका 
दी-तिहाई (नकद ) हुआ प्राय: ७५ छाख। 

* पलासी के यूद्ध में क्लाइव के साथ प्रायः १००० गोरे और २१००० 
काले! सैनिक थे जिनमें प्रायः २२ मारे गये थे और ५० घायल हुए थे । 
पर मौर जाकर से मिलने वाली रकम का एक हिस्सा उन सैनिकों को भी 
मिला जो कलकत्त में ही रह गये थे । 

बज रही थी।” क्लाइव के मित्र और समसामयिक इतिहासकार 
ओर्मी ने लिखा हैं कि इससे पहले इतनी बड़ी रकम अंगरेजों को 
कहीं हाथ न ऊगी थी। 
समाचारपत्र न होते हुए भी, पछासी की लड़ाई का नतीजा 
२५ जून को ही कलकत्ते के अंगरेज नागरिकों को मालूम हो चुका 
था, और यह भी मालम हो चुका था कि संधिपत्र के अनुसार 
कंपनी को, उसके अधिकारियों को, सेनिकों को और व्यापारियों 
को तये नवाब से क्‍या मिलने वाला था। यह समाचार मिलते ही 
अंगरेज जाति का कलेजा बल्लियों उछलने लगा था ; आनन्द के 
अतिरेक से लोग खुले आम नाचनें-गाने छगे थे; बूढ़ों में भी 
बचपन-सा और परहेजगारों में भी बदमस्ती-सी आऔ गई थी। 
जब लूट के धन के साथ नावें कलकत्ते पहुंचीं और सुख-स्वप्न सत्य 
में परिणत हो गया तब तो वहां लोगों के हर्ष का पारावार न रहा 
और वे आपे से और भी बाहर हो गये । जो रकम सोना-चांदी और 
जवाहरात के रूप में मिऊने वाली थी, ३० अगस्त तक वह भी 
प्रायः मिल गईं ओर अंगरेजों का हिसाब चुकता होने में कुल 
५८४१९०५ रुपये बाकी रह गये। ओर्मी लिखता हूँ कि दुलंभराम 
- का कमीशन भी उसे मिल गया। 
पर मीर जाफर संधिपत्र के अनुसार कंपनी को जो कुछ . 
देने के लिए प्रतिन्ञाबद्ध था, उत्के अलावा भी उसे कक्‍्लाइब को 
और दूसरों को बहुत कुछ देना पड़ा। इस सम्बन्ध में मतभेद है 
कि किसको कितना मिला। पर क्लछाइव के अपने बयान के 
आधार पर ही हम यह कह सकते हूँ कि पुरस्कार के रूप में उसको 
१६ लाख, वाद्स को ८ लाख और मेजर किलपेटिक को ३ लाख 

रुपये मिले। कौंसिल के सदस्य, सेनापति या सेना-तायक की 
हैसियत से उन्होंने जो जो कुछ पाया वह इसके अतिरिक्त था। 
कंपनी के प्रमुख अधिकारियों में सब मिला कर किसको कितना 
मिला इप्तकी तफसील यह थी :--- 


नाम क्‍ रुपये 

बलाइव २,०८०,००० 
वाट्स १,०४०,००० 
किलपे ट्कि ७५४०,००० 
ड्क (क) २८०,००० 
मैनिंगहम (ख) २४०,००० 
बचर २४०,००० 
वाल्श « (ग) (५००,००० 
स्क्राफ्टन २००,००० 
लुशिग्टन ( घ्‌ ) |. ७०,००० 
ग्रांट १००,००० 
रिचार्ड पक्स १००,००० 
विलियम फ्रेंकलेंड ' | १००,००० 
विलियम मेकेट १००,००० 
पीटर ऐमियट १००,०००५ 
टाम्स बोडम १००,००० 


५,७७०,०२० रुपये 


(क) यह उप्त समय गवर्नर था। 
(ख) अंगरेजों के फोर्ट विलियम छोड़ कर भाग जाने पर, उनकी विपत्ति 
का समाचार इसी ने मद्रास पहुँचाया था । अब इसे ऊंचा पद भी मिला । 
(ग) क्लाइव का सेक्रेटरी । 
* (घ) जाली संधिपत्र पर वाट्स के दस्तखत बनाने वाला। 

वाट्सन नौ-सेनापति तो था ही, सेलेक्ट कमेटी के सदस्य की 
हेसियत से भी कुछ पाने का हकदार था, पर उसे अपने हिस्से 
के लिए और सदस्यों से लड़ना-भगड़ना पड़ा। मीर जाफर ने 
उसके लिए उपहार के रूप में एक हाथी, दो घोड़े, खिलअत और 
विविध रत्नों से जटित कलूगी आदि भेज कर उसे विशेष रूप 
से सम्मानित किया, जिस पर वाट्सन ने उसे धन्यवाद देते हुए 
लिखा कि आपने अपनी उदारता से मेरी जाति का जो उपकार 
किया है उसके लिए वह चिर-कृतज्ञ रहेगी। वाट्सन ने नकली 
संधिपत्र पर स्वयं तो दस्तखत नहीं किये थे, पर सब कुछ जानते हुए 
भी उसने क्लाइब की जालूसाजी पर कोई आपत्ति नहीं की थी । 

कुछ समय बाद जब कलाइव को मीर जाफर ससे पुरस्कार 
लेने के लिए पालंमेन्ट की एक कमिटी के सामने कंफियत देनी 
पड़ी तब उसने अपनी सफाई में यही कहा “कि उस समय में चाहता 
तो नवाब से और दूसरों से कई लाख-करोड़ ले सकता था और 
कंपनी के संचालक म्‌भसे वह धन छीन भी न सकते थे । में हराने 
हैँ तो इस बात पर कि जहां में इतना अधिक ले सकता था वहां 
मेंने इतना कम क्‍यों लिया। 

दुरलुभराम ने जो धन बताया था उसके अलावा भी कुछ धन 
खजाने में नहीं, तो और कहीं जरूर था। कुछ तो मीर जाफर 
और मीरन दबा कर बेठ गये थे, कुछ राजकोष विभाग के अधि- 
कारी हड़प चुके थे । इस सम्बन्ध में “मुताखरीन के अनुवादक ने 
जो बातें लिखी हैं वे बिलकूल निराधार नहीं जान पड़तीं। यह 
फरासीसी होते हुए भी मुंसठमान बन चुका था और फारसी- 
# १६ अगस्त को वाट्सन की मृत्यु हो गई । 

अंगरेजी का ज्ञाता होने के कारण एक ही साल बाद क्लाइव का 
दुभाषिया* हो गया था। सुनी सुनाई बातों के आधार पर वह 
लिखता हे :-- 

“जिस समय वाल्श खजाने में गया उस समय उसके साथ 
वाट्स, लूशिग्टन, दीवान रामचन्द और मुंशी लवकिशन भी .थे। 
खजाने में १ करोड़ ७६ लाख रुपये चांदी के सिक्‍कों में और ३२ 
लाख रुपये अश्फियों में थे । इनके अलावा दो पेटियों में सोने 
की सिल्लियां थीं, चार में रत्नजटित आभूषण थे और दो में कुछ 
छुट्टे नगीने थे | पर यह खजाना बाहर वाला था। उसके 
अलावा एक खजाना अंतःपुर में भी था, जिसमें कहा जाता था 
कि आठ करूड़ रुपये थे | यह रकम मीर जाफर, अमीर बेग खां, 
रामचन्द और लवकिशन (नवकृष्ण) ने आपस में बांठ ली थी। 
रामचन्द और लवकिशन को जो कुछ दिया गया वह उनका मुंह 
सी देने के लिए । जनश्रुति यह थी कि क्लाइव को जो हिस्सा 
मिलता उस पर इन दोनों ने हाथ मार लिया। १७५८ में रामचन्द 
को कुल साठ रुपये माहव।र मिलते थे। पर दस बरस बाद वही 
नकद और हुण्डियों को मिला कर ७२ लाख रुपये छोड़ कर मरा | 
इसके अलावा कुछ संपत्ति भी थी। सोने के ८० और चांदी के 
३२० बड़े कलश थे | १८ लाख रुपये की जमीन थी और २० 
लाख रुपये के जबाहरात । सब मिला कर उसकी हेसियत सवा 
करोड़ रुपये की बताई गई थी। यह सच है कि रामचन्द बाद को 
वान्सीटार्ट का दीवान हुआ था, पर ब'न्‍्सीटार्ट स्वयं नौ-दस लाख 
रुपये से ज्यादा न कमा सका था। वारेन हेस्टिड्गस वान्‍्सीटार्ट का 

* क्लाइव, हेस्टिगूस आदि का खुशामदो टट्दू भी। 

सहकारी था, पर उसे भी इंगलेण्ड में गुजर-बसर करने के लिए 
दस हजार रुपये आगा बेद्रास (खोजा पिटस) से उधार लछेते 
पड़े थे । यह कर्ज उसने पदोन्नति होने और मद्रास लौटने पर दस 
बरस बाद चुकाया। जहां वान्पीटार्ट और हेस्टिगूस सर्वे-अधिकार- 
संपन्न होते हुए भी इतना कम कमा सके थे वहां रामचन्द के पास 
सवा करोड़ की धन-संयत्ति कहां से आ गई थी ? वास्तव में यह 
वलाइव का हिस्सा था जिसे उसने अपनी जेब में डाल लिया था। 
लवकिशन भी क्लाइव के समय में रामचन्द की ही तरह साठ 
रुपये माहवार पर नौकरी करता था, पर अपनी माता के श्राद्ध 
पर उसने नौ लाख रुपये खर्च किये थे । मीर जाफर की बीबी 
मुन्नी बेगम के पास तो आज भी करोड़ों रुपये हें। यहँ रकम भी 
उसे उसी अवसर पर मिली होगी। 
मुशिदाबाद का खजाना खाली हो जाने के दो पहल थे। 
जो धन मीर जाफर और मुन्ती बेगम या रामचन्द जेसे कारिन्दे 
दबा कर बेठ गये वह आखिर इसी देश में रहने बाला था, पर 
जो धन क्लाइव, वाट्स या दूसरे अंगरेज उठा कर कलकत्ते ले 
गये वह इस देश में न रह कर सात समुद्र पार पहुंचने वाला 
और बंगाल को कंगारू कर इंगलेण्ड की सुख-समृद्धि बढ़ाने वाला 
था। १७५७ से वह घटनाचक्र*' चलने लगा जिसका नाम एक ओर 
तो “बंगाल की लूट” है और दूसरी ओर इंगलेण्ड की औद्योगिक 
क्रांति को सहायता । पर वह ओद्योगिक क्रांति कुछ साल बाद 
होने वाली थी। बंगाल में जो क्रांति अभी अभी हो चुकी थी 
उसका यह फल तो हछोगों ने तत्काल ही देख लिया कि कम से 
कम डेढ़ करोड़ की ध॑न-संपत्ति अंगरेज मुशिदाबाद से दिन दहाड़े 

उठा कर हे गये और जो दरबार में नाक रगड़ते रहते थे वे ही 
नवाब को नाच नचाने वाले बन गये। 

कहने को क्लाइव ने दरवार में कह दिया था कि अंगरेज तो 
व्यापारी हें और व्यापार ही उनका एकमात्र उददेश है, पर 
यथार्थ बात और ही थी। 


मगल राजसत्ता जरा-जीणं हो कर कब्र में पांव लटकाये बेठी 
थी; प्रान्तीय शासक प्रायः स्वतंत्र हो चुके थे। पर इस स्वतंत्रता 
के पीछे कोई ठोस एकता न थी। बर-फूट बनी ही रहती--आपस में 
लड़ाई-फगड़े होते ही रहते । विदेशियों ने देखा कि अपना मतलब 
निकालने कब यह अच्छा संयोग हे और सहायक के रूप में 
किसी न किसी की ओर होकर स्थिति से पूरा लाभ उठाने लगे। 

इस नये अध्याय का आरंभ दक्खिन में हुआ जहां फरासीसी 
और अंगरेज प्रतिद्वंद्वी थे । वहां चूप्ले के नेतृत्व में विशेष सफलता 
फरासीसियों ने ही प्राप्त की, पर आड़कट में और अचन्यत्र अंगरेजों 
ने दिखा दिया कि इस प्रतिद्वन्द्रिता में वे भी महत्वाकांक्षी थे 
और फरासीसियों के लिए मेदान साफ छोड़ देना उन्हें स्वीकार न॑ 
हो सकता था। 

बंगाल जाने से पहले क्लाइव' मद्रास प्रान्त के अखाड़े में 
लड़ाई के साथ कूटनीति के भी दाँव-पेच सीख चुका था। यूप्ले 
फितनी ही बातों का आविष्कारक कहा जा सकता था--णिनमें 
एक यह थी कि देशी सिपाहियों को विदेशी ढंग से शिक्षित और 
सुसज्जित कर उन्हीं के उपयोग से इस देश को आसानी से गुलाम 
बनाया जा सकता था। उसकी नीति-रीति से चल कर उसके 

देशवासियों ने दक्खिन में कुछ समय के लिए अपना सिक्का जमा 
लिया। पर गुरु गुड़ और चेला चीनी--इस कहावत के अनुसार 
अंगरेज' उनसे भी बाजी मार ले गये और एक दिन देशमात्र के 
भाग्य-विधाता बन बेठे । पछासी के युद्ध के बाद अंगरेजों के 
लिये व्यापार से ही संतुष्ट रहना असंभव था। क्लाइव ने जो 
कुछ कहा था वह उसके मन की बात से सर्वथा भिन्न था। 
जब १७५० में निजामुल्मुल्क का दूसरा बेटा नासिर जंग 
मंदान में मारा गया तब उसका माल-खजाना लूट कर फरासीसी 
प्द्दुचेरी ले गये । सोना-चांदी और जवाहरात के अछावा उन्हें 
एक करोड़ नकद हाथ लछगा। पुद्दुचेरी में “रुपये उछलने लगे । 
दप्ले को नासिर जंग के भतीजे मुजफ्फर जंग ने कृष्णा नदी के 
दक्षिण के इलाके में अपना नायब नियुक्त किया। फूच कंपनी 
को उससे जो जागीर मिली उसकी आय प्रायः साढ़े तीन लाख 
रुपये थी। पर मुजफ्फर जंग को इतना भी विश्वास न था कि वह 
सही सलामत हेदराबाद पहुंच सकेगा। इसलिए उसने फुंच 
सेनापति बुशी को साथ चलने को कहा और इसके लिए उसे 
चार लाख रुपये इनाम के तौर पर दिये, हालांकि वह रास्ते 
में ही मार डाला गया । इसके बाद फरासीसियों ने नासिर जंग 
के भाई सछाबत जंग को गद॒दी पर बिठाया और उससे प्रायः३ १ लाख 
की आय के कई इलाके हासिल किये। सब मिला कर उनकी आय 
अब ४२ लाख के करीब हो चलोी। दक्षिण में फरासीसी जो कुछ 
कर चुके थे वह पथ-प्रदर्शन-मात्र था । अंगरेज उस पथ पर चलते 
हुए और भी दूर पहुंचने वाले थे। 
जेसे सलाबत जंग फरासीसियों के हाथ में कठपुतली बन चुका 

था, वेसे ही मीर जाफर को अंगरेजों के हाथ में बनना पड़ा। 
सलाबत जंग दूप्ले को “चचा गवनेर बहादुर” कहा करता था। मीर 
जाफर क्लाइव को “न्‌रचश्म” और “बेटा” कहने लगा। पर आलो- 
चक उसे “बलाइव का गध: कहा करते थे। उस पर यह व्यंग्यबाण 
पहले पहल उसी के मुंहफट मुसाहब मिर्जा शमशेरुददीन ने छोड़ा 
था। दोरे पर कहीं मीर जाफर और क्लाइव के पड़ाव आस ही 
पास थे । उस मुसाहब के नौकरों से क्लाइव के नोौकरों की कहा 
सुनी हो गईं, जिस पर क्लाइव ने मीर जाफर से उसकी शिकायत 
की | मीर जाफर ने उसे बुलवा कर कहा कि मिर्जा, तुम्हें मालम 
भी हे कि कर्नल कलाइव कौन हें और खुदा ने उन्हें कहां बंठा 
रखा है ? मिर्जा ने जवाब दिया कि “गरीब निवाज ! में तो रोज 
सुबह उठ कर क्लाइव साहब के गधे को तीन बार सलाम करता 
हूँ, फिर मुझसे यह कब हो सकता हे कि में सवार को ही शान 
के खिलाफ कुछ कर बढ़े ? 

गद्दी पा जाने पर भी मीर जाफर निरिचिन्त न हो सका ॥ 
अंगरेज उसे सुख-शान्तिपूर्वक राज्य करने देने वाले न थे। उनके 
लोभ और उनकी भेदनीति के कारण नित नयी समस्याएं खड़ी 
होने लगीं और मीर जाफर की अयोग्यता उसकी विवशता को 
अधिकाधिक बढ़ाने लगी। जिन लछोगों ने षड्यंत्र में एक होकर 
भाग लिया था उनकी एकता उसके सफल होते ही छ-मंतर हो 
गई और किसी का किसी के प्रति सद्भाव न रहा। 

मीर जाफर के अपने स्वभाव में ही कुछ ऐसा परिवर्तन हुआ 
कि दरबार के दायरे के भीतर भी वह लोकप्रिय न रह सका। 
इसका विशेष कारण यह हुआ कि जो कभी उदार समभा जाता 

था वह अब कृपण बन गया। जो सेनिक पुरस्कार पाने की आशा 
करते थे उन्हें वेतन मिलना भी कठिन हो गया । किसी मित्र के 
आक्षेप करने पर, मीर जाफर ने अपनी सफाई में यही कहा “कि 
जो नदी किसी और की थी वह अब मेरी अपनी हो चली है। 
पहले जहां में खुले हाथों पानी उछीच दिया करता था वहां 
अब किसी दोस्त को भी कुछ देते मेरी छाती फटने लगती है ।“ 
पुराने अधिकारियों में अब कोई भी मीर जाफर का विश्वासपात्र न 
रहा। पारस्परिक अविश्वास, आशंका, संदेह--यही उत्तरोत्तर 

बढ़ने लगे । 
मीर जाफर को क्लाइव का हर बात में हस्तक्षेप करना 
अखरता था, पर उसमें इतना बल नहीं था कि वह दबी 
जबान से भी इसका' प्रतिबाद कर सकता । मीरन अपने पिता को 
निरन्तर कोसता और उभाड़ने की चेष्टा करता रहता, पर 
“क्लाइव के गधे” से कभी दुलत्ती तो क्या, रेकना भी न बन पड़ा । 
जगत्‌सेंठ का स्वार्थ कंपनी के स्वार्थ से टकराये बिना कब 
रह सकता था? फिर महताबराय ने उसके बलविस्तार में 
सहयोग क्यों दिया ? उत्तर में दो बातें कही जा सकती हें। मनुष्य 
जो कुछ करता हें सदा स्वाथरक्षा की ही दृष्टि से नहीं करता। 
जगत्‌सेठ के लिए आत्म-सम्मान भी कोई चीज थी और वह सिरा- 
जुद्दोला के रहते सुरक्षित नहीं रह सकता था। सिराजद्दौला को 
हटाने के लिए कंपनी से सहयोग लेना और उस सहायता का मूल्य 
चुकाना आवश्यक था। पर यह सब होते हुए भी जगत्‌सेठ के लिए 
भविष्य की बातें जान लेना असम्भवः था। षड़यंत्र में भाग लेने 
वालों में कौन जान सकता था कि पलासी के मंदान में ब्रिटिश 

जगत्‌ पेठ 
शाज्य की नींव पड़ने जा रही थी और इसके फलस्वरूप एक दिन 
जगत्‌सेठ का अपना भी सर्वेग्रास होने जा रहा था। 
कंपनी ने पहुल सिराजुद्दोला और फिर मीर जाफर पर 
दबाव डाल कर कलकत्ते में अपनी टकसाल खोल ली । पर इससे 
महताबराय को अभी कुछ बरसों तक विशेष हानि होने वाली न 
थी, इसलिए यह उनके स्वार्थ पर कोई प्रबल आघात नहीं कहा 
जा सकता था। कंपनी को बंगाल-बिहार की दीवानी मिलने में 
भी देर थी । पर महताबराय का माथा ठनकाने वाली कारेंबाइयां 
कंपनी की ओर से १७५७ में ही शुरू हो गई । पहले जगत्‌सेठ 
सरकार को जो कुछ कर्ज देते उसे जमींदारों के नाम परवाने लिखा 
कर उनसे वसूल कर लेते। अब परवाने जारी होने लगे तो 
जगत्‌सेठ नहीं, ईस्ट इंडिया कंपनी के हक में । क्लाइव ने इस बात 
पर जोर देना शुरू किया कि नवाब को जो कुछ देना है उसे कंपनी 
को बर्दवान, नदिया और हुगली के जमींदारों से दिला दे । इसके 
लिए उसका प्रस्ताव था कि नवाब उनके नाम परवाने भेज दे 
और वे मुचलके लिख कर यह जिम्मेदारी अपने ऊपर लें। जगत्सेठ 
को इस पर आपत्ति हुईं, विशेष कर इस कारण कि उन जमींदारों से 
उन्हें स्वयं बहुत कुछ पाना था। इस पर क्लाइव ने धमकी दी कि 
अगर आपको हमारा प्रस्ताव स्वीकार न हुआ तो अंगरेज आपके 
दोस्त न रह सकेंगे । जगत्सेठ ने फिर चूं भी न की । 
राज्यक्रान्ति का एक फल यह भी हुआ कि अपने व्यापार के 
लिए कंपनी को पहले की तरह रुपया उधार लेने की कोई आव- 
हयकता न रही | फोर्ट विलियम' की सेलेक्ट कमिटी ने अपने 
संचालकों. को छिखा था:-- 
३०६ 

“कंपनी को यहां माल खरीदने में जितना रुपया लगाना 
पड़ता हैं उससे जगत्सेठ के निर्णय के अनुसार ही रुपया मिले तो 
यह कहीं अधिक होगा। हम यह विज्ञप्ति निकालने जा रहे हैं कि 
कंपनी के जिम्मे जिसका जो कुछ पावना हो वह १ अक्टूबर से पहले 
कागज लौटा कर ले ले ; अगर न लेगा तो हम उस तारीख के बाद 
सूद के देनदार न रहेंगे । इससे यह लाभ होगा कि कंपनी पर इस 
समय जो बहुत ही भारी बोभ है वह हट जायगा। हमें आशा है 
कि आपको इस समाचार से प्रसन्नता होगी। हम यह बता देना 
चाहते हें कि जगत्सेठ के निर्णय के अनुसार कंपनी को तीन साल 
तक हर साल १६३ लाख रुपये मिलते रहेंगे। फिर जो: माल आप 
वहां से भेजते जायंगे उसकी बिक्री और हुंडी-पुरजों से भी अतिरिक्त 
आय होती रहेगी । हमारा खयाल हैं कि तीन साल तक तो 
इस सूबे के माल का दाम चुकाने के लिए आपको चांदी भेजने की 
जरूरत न पड़ेगी ।* 

जगत्‌सेठ ने अपने निर्णय-द्वारा कंपगी को जो कुछ दिलाया 
वह प्रकारान्तर से स्वयं उन्हें हानि पहुंचाने वाला था। 

गद्दी पर बैठने के प्राय: पांच ही महीने बाद मीर जाफर ने 
पूनिया में विद्रोह का दमन करने के बहाने बिहार की यात्रा की ! 
यह बहाना इसलिए था कि इस यात्रा का वास्तविक उद्देश पटने 
पहुंच कर राजा रामनारायण को पदच्युत करना था। 

पर दुर्लभराम की राजभक्ति के संबंध में भी उसे संदेह होने 
लगा था। उस पर एक अभियोग यह था कि वह सिराजुद्दौला के 
छोटे भाई मिर्जा मेहदी के पक्ष में होकर उसे गद्दी दिलाने की 
फिक्र में था । वास्तव में यह नौजवान कंदखाने में सिर से कफन 

जमतसेठ 

बांधे हुए सड़ रहा था। मीर जाफर के प्रस्थान करते ही मीरन ने, 
बाय के हुक्म से, दो तख्तों के बीच दबवा कर, इसे 
संसार से विदा करा दिया । 

पूनिया में मोहनलाल को कैद कर हाजिर अली अपनी हुकूमत 
चलाने ऊगा था। इसका दीवान अचल या अच्छल सिंह था। पर 
मीर जाफर ने अपनी ओर से पूनिया का शासक खादिम हुसेन खां 
को नियुक्त किया और इसे हाजिर अली खां को भगाते देर न लगी | 
यह मीरं जाफर को मामू' कहा करता था, यद्यपि यह उसकी 
बहने का सौतेला बेठा था और “मामा-भांजा' के घनिष्ठ सम्बन्ध 
का आधार बहुत ही घृणित बताया जाता था। इससे मीरन की 
शत्रुता होने ही वाली थी। 
'पूंनिया से निश्चिन्त होकर मीर जाफर राजमह॒ल से पटने की 

और बढ़ा। क्लाइव भी उसके साथ था। राजा रामनारायण को 
बड़ी घबराहट हुईं । उसकी ओर से जगत्‌सेठ का “दोस्त और गुमाश्ता” 
गोंविन्दमर्ल 'क्लाइब के पास जानें-आने लगा । उससे कहा कि 
जब तक आंप अभय-वचन नहीं दे देते तब तक रामनारायण यहां 
आने का साहस नहीं कर सकते । क्लाइव से आइवासन मिल जाने 
पर, गोविन्दमछ मीर जाफ़र से मिला और उससे भी वह वचन 
ले लिया। फिर उसने मीर जाफर के मुंशी से बातचीत की और 
उसे रामनारायण के अनुकूल कर लिया। मुंशी ने मीर जाफर से 
रामनारायण को पत्र-द्वारा अभय-दान दे देने की स्वीकृति ले ली। 
वास्तव में उस समय मीर जाफर अपनी दिनचर्य्या के अनुसार भंग 
की तरंग में था ओर मुंशी ने उसे पूरे खत का मजमून पढ़ कर सुनाया 
भी नहीं। गोविन्दमल 'खत लिखा कर क्लाइव के पास गया। 

क्लाइव ने खत की नकल अपने पास रख लो ओर असल पर 
दस्तखत करके उसे मीर जाफर के पास भेज दिया। इसके द्वारा 
रामनारायण को यही वचन नहीं दिया गया था कि आप 
निश्चिन्त हो कर हम लोगों के पास आ सकते हैं, बल्कि यह भी कि 
“आप जिस पद पर हैं उस पर आजन्म बने रहेंगे । आपकी न तो 
किसी प्रकार की अप्रतिष्ठा की जायगी, न आपसे राज-सम्बन्धी 
या और तरह की कोई कफियत तलब की जायगी। क्लाइव ने 
नवाब की ओर से भेजें हुए मसोदे पर दस्तखत करके यह सारी 
जिम्मेवारी अपने ऊपर ले ली थी और रामनारायण को अंगरेजी 
यड़ाव पर बुलाया था । गोविन्दमल मुंशी से वह खत छेकर, 
बिना फिर नवाब से मुलाकात किये, सीधे रामनाराख्ण के पास ; 
पहुंचा ओर उसे खूशखबरी सुनाईं। इसके बाद रामनारायण 
जाकर क्लाइव से मिला और गोविन्दमल के सलाह देने पर, उसके 
बाद मीर जाफर से । पर मीर जाफर के पास वह कलाइव का एक 
अंगरेज अफसर साथ लेकर ही गया। बात मीर जाफर को अच्छी 
नहीं लगी, पर वह रामनारायंण का अब कर ही क्‍या सकता था ? 


इंधर मेदिनीपुर से राजाराम के विद्रोही हो जाने का समाचार 
मिला था, पर वहां भी शीघ्र ही शान्ति स्थापित हो मई थी। 
दुलभराम की भी बांह क्लाइव ने गह ली थी । राजा रामनारायण 
से वह पहले ही पत्र-व्यवह्ार करने लगा था। जब म॒शिदाबाद से 
उसके एजेन्ट स्क्राफ्टन ने नवम्बर में मीर जाफर की बुराई करते 
हुए यह लिखा था कि हर ओर बगावत हो रही है, अफवाह है कि 
रामनारायग विद्रोही हो कर अवध के नवाब का पक्ष ग्रहण करने जा ही 
रहा है, तभी क्लाइव ने उसे जवाब दिया था कि “धीरज से काम लो, 

घबराओ मत । में नवाव और रामनारायण दोनों को पत्र लिख 
चुका हूँ और में पूरी फौज ले कर रवाना होने हो वाला हूँ। 
पटने पहुंचने से पहले, क्लाइव मीर जाफर से पच्चीस लाख वसूल 
कर चुका था और उससे ओर दस लाख देने का वादा भी करा चुका 
था। १८ फरवरी १७५८ को क्लाइव ने लिखा कि “सारे उपद्रवों 
से नवाब को शान्ति मिल गईं और बह सुरक्षित हो गया । हमारा 
यह बड़ा लाभ हुआ हे कि राज्य में जो सब से अधिक प्रभावशाली 
हे वे हमारे मित्र और सहायक बन चुके हें। राजाराम, दुर्लभराम 
ओर रामनारायण का हमने जिस तरह बारी बारी से साथ दिया 
है उससे लोगों का हम पर भरोसा हो चला है और सब हमारी मैत्री--- 
हमारे सदराव के इच्छुक तथा प्रार्थी हो रहे हैं।'' 


इन बातों से एक नतीजा यह निकाला गया है कि जहां 
सिराजुद्दोला हिन्दुओं से द्वेष रखने बाला न था, वहां मीर जाफर 
का दृष्टिकोण साम्प्रदायिक था और वह हिन्दुओं पर विश्वास 
करने वाला न था। पर यहां यह ध्यान में रखने की बात है कि 
हिन्दुओं और मुसलमानों के बीच अंगरेज आ गये थे और उनका 
हित इसी में था कि बंगाल-बिहार में साम्प्रदायिक एकता ने रहने 
पावे। यह भी घ्यान में रखने की बात है कि मीर जाफर 
के विरुद्ठ लड़ने वाले कामगार खाँ, दिलेर खाँ, कादिर दाद खाँ, 
गुलाम हुसेन खाँ आदि मुसलमान थे और मीरन का अपना 
दीवांन राजवल्लभ हिन्दू था। 

जब मई सन्‌ १७५८ में क्लाइव मुशिदाबाद गया तब दुलेभराम' 
को भी अपने साथ लेता गया । इस पर मीरन को घोर आपत्ति 


हुई और उसने नगर का परित्याग कर विद्रोह भी कर दिया। 

बाजार में हड़ताल मनाई जाने लगी और सेठों ने भी काम-काज 
बन्द कर दिया। पर यह गड़बड़ी दो ही एक दिन रही और अच्त में 
मीरत को क्लाइव से माफी मांगनी पड़ी। हां, यह ते हुआ कि 
दुलभराम को दीवान का पद फिर न दिया जाय। 
महीनों (बरसों ? ) से वेतन न चुकने के कारण सेनिक अधीर 
हों गये थे और अगर अंगरेज न होते तो वे बगावत किये विना ने 
रहते | इसके लिए दोषी दुलेभराम ही बताया गया । इधर उसके 
और जगतूसेठ के भी बीच मनोमालिन्य हो चला। कारण यह कि 
नन्‍्दक्‌मार अब हुगली से मुशिदाबाद पहुंच गया था और स्वार्थपरता 
से दुलंभराम के विरुद्ध प्रचार करने लगा था। नवाब से जाकरं 
कहुता कि अगर दुलंभराम अपने कतेव्य का पालन करता तो 
आपको अर्थाभाव के कारण संकटापन्न होना न पड़ता। 
जगत्‌सेठ से जा कर कहता कि दुर्लेभराम अपनी जगह बना रहा तो 
यह विश्वास रखिए कि आप पर आंच आये बिना न रहेंगी-नवाब 
चाहे जेसा होगा आपसे रुपया लेकर ही रहेगा। अगस्त में एक ओर 
मीर जाफर जगत्सेठ को साथ लेकर कलकत्ते के लिए रवाना हुआ, 
दूधरी“ओर सरकार के कहने था इशारे पर कुछ लोगों ने दु्लभराम 
का घर घेर कर उस पर वार करना चाहा। अगर स्क्राफटन उसे 
कलकत्ते न भिजव। देता तो उसकी जान न बचती। 
जगत्सेठ मीर जाफर के लिए दिल्‍ली से फरमान मंगा देने का 
वादा कर चुके थे। पर कुछ महीनों तक वह फरमान न आ सका। 
दिल्‍ली में मोलवाल होती रही। जनवरी १७५८ में खबर मिली कि 
फरमान जारी हो चुका था और मीर जाफर, मीरन* आदि को 








के प्ोरत का खिताब था नवाब नतोरहनुल्क सदोक अलो खां राह्यामत जंग + 

जगत तेठ 


खिताब भी मिल चुके थे। जगतूसेठ ने कक्‍लाइव को इसकी सूचना 
भेजते हुए लिखा कि आपको भी उमरा का दर्जा मिला हैं और 
उसके साथ बड़ा खिताब भी। पर क्लाइव को इतने से ही संतोष 
न हो सकता था। एक साल बाद उसने जगत्सेठ को लिखा:-- 
“जब आपकी सिफारिश पर मूभे जब्दितुल मुल्क नजीरुहोौला 
के खिताब के साथ ६,००० का सनसब मिला था तब मुझे आशा 
हुई थी कि नवाब से मुझे अपने दर्जे के लायक कोई जागीर भी 
मिलेगी। पर अबतक मुभे उनकी ओर से इस सम्बन्ध में कोई सूचना 
नहीं मिली हैं। आप उनके घनिष्ठ मित्र हें, इस लिए में आपको कष्ट 
दे रहा हूँ कि आप उन्हें सनद की याद दिला कर मुझे कोई अच्छी 
जागीर दिला दें। ह 
इसका क्लाइव को सेठों से फरवरी १७५९ में यह उत्तर मिला--- 
“आपके क्रपापत्र मिले। हमें यह जानकर प्रसन्नता हुईं कि 
आपका स्वास्थ्य अच्छा है और हम इसके लिए ईश्वर को धन्यवाद 
देते हैं। आपके आज्ञानुसार हमने नवाब से जागीर का प्रस्ताव किया। 
उन्होंने कहा कि बंगाल में तो जागीर देना सरकार ने बन्द कर 
दिया है, उड़ीसा में इस छायक जमीन ही नहीं । पर आप चाहें ती आप 
को बिंहार में जार्गीर मिल सकती है। आपका जैसा विचार हो 
सूचित करे।" द द 
पर कुछ समय बाद जगत्सेठ की सिफारिश पर मीर जाफर 
ने बंगाल में ही जागीर देना मंजूर कर लिया। 
कंपनी को कलकत्ते के पास जिन गांवों की जमींदारी मिल चुकी 
थी उनका थिराज सरकार को देना पड़ता था। जंगत्सेठ ने यह 
व्यवस्थे। क गई कि उस रकम का अंधिकारी क्छाइवं समंझा जोय। 

महुताब राय 


४ जून १७५९ को सेठों की ओर से क्लाइव को लिखा गया कि 
“हमारे कहने पर नवाब ने आपको इसी प्रान्त के भीतर जागीरं देना 
स्वीकार कर लिया है। आप जब फिर य॑हाँ आयेंगे तब आपको 
इसका पूरा ब्योरा मिलेगा । आप अपने स्वास्थ्य का समाचार भेज 
'कर हमें क्ृतार्थ करेंगे। 

जब क्लाइव कुछ दिन बाद मुशिदाबाद लौटा तब उसकी 
अग॒वानी के लिए मीर जाफर, जगत्सेठ और कुछ दरबारी शहर से 
दो मील आगे गये और जगत्‌सेठ ने दलाइव को जागीर-सम्बन्धी 
खरीता समपित किया। 


अपने जिस पत्रद्वारा जगत्सेठ ने क्लाइब को जागीर 
मिल जाने की सूचना दी थी उसी में यह भी लिखा था कि हम 
'सपरिवार तीथंयात्रा करने बाहर जा रहे हें और छः: सप्ताह बाद 
मुशिदाबाद छोटेंगे। उनके प्रस्थान से पहले ही शाहजादा अली 
'गोहर बिहार-बंगाल पर आधिपत्य जमाने के उद्देश से कम्मंनाशा 
नदी को पार कर चुका था। राजा रामंनारायण पर यह आरोप 
पहले ही लग चुका था कि वह अवध के नवाब से मिल कर कोई 
'घड़यन्त्र कर रहा था। अब यह कहा जाने रूगा कि उस षड़यन्त्र में 
जगत्सेठ भी शामिल थे और उन्होंने शाहजादे की आथिक सहायता 
की थी । जब फरवरी १७५९ में महताबराय और स्वरूपचन्द 
_ पारसनाथ तीर्थ” जाने लगे दब उन्हें छुट्टी के अलावा अपने साथ दो 
हजार सिपाही ले जाने की इजाजत मिल जाने पर भी, नवाब ने 
आज्ञा दी कि न तो वे खुद जायेँ और न इन सिपाहियों को ही साथ 
ले जाये। पर किसी ने इस आदेश पर ध्यान नहीं दिया। सिपाहियों 
को सेठों की ओर से यह आश्वासन मिल चुका था कि सरकार के 

जगतूसे 5 


जिम्में उनका जो कुछ वेतन बाकी था उसे वह दे देंगे और ऐसी 
हालत में उन्होंने आदेश सुना भी तो उसे अनसुना कर दिया । 
तीर्थ-यात्रा कर जून तक जगतूसेठ मुशिदाबाद लौट आये और उनके 
लोटने पर ही नवाब से क्लाइव को वह जागीर मिली। इस बीच में 
शाहजादा बिहार पर आक्रमण कर चुका था, जिसकी पृष्ठभूमि 
यह थी:-- 


१७४८ में महम्मद शाह रंगीले के मरने पर उसका बेठा 
अहमद शाह दिल्ली के तख्त पर बंठा था। यह १७५५ में तख्त 
से उतार दिया गया और अंधा कर दिया गया। उसके बाद 
जहांदार शाह का दूसरा बेठा अजीजुद्दीन, आल्मगीर सानी के 
नाम से तख्त पर बेठा। इसकी १७५९ के अन्त में हत्या हुई और 
कामबख्श का पोता शाहजहां तृतीय* सम्राट घोषित किया गया। 
पर एक वर्ष के भीतर ही यह गद्दी से हटा दिया गया। १७६१ में 
पानीपत की तीसरी लड़ाई हुई और मराठों को परास्त कर 
काबुल लौटने से पहले अहमद शाह अबदाली, आलमगीर सानी के 


लड़के अली गोहर को शाहआलम सानी। के नाम से सम्राट मनोनीत 
कर गया। 


प्रभुता के लिहाज से, दिल्‍ली अपने अतीत की छाया-मात्र रह 
गई थी। नर्मदा के दक्खिन में ही नहीं, उत्तर में भी प्रान्तीय 
शासक प्रायः स्वतंत्र हो चले थे । दिल्‍ली की जो कुछ चलती थी 

* शा।हजहां सानी (या द्वितीय) रफोउद्दौला को उपधि थी। 

| १७८८ में एक अफाान ने इसे अंधा कर दिया । इसका बेटा 
अकबर सातवो था जो १८०९ से १८३७ तक सम्राट रहा, और पोता बहादुर 
दाह सानी जिसे सन्‌ १८५७ के विद्रोह के बाद निर्तवासित होना पड़ा। 

महताबराय 
वह उसी के इदं-गिर्द के इलाके में--जिसमें पूरा दोआबा भी 
शामिल नहीं था । राजपूत तो तटस्थ रहने छगे थे, पर पड़ोसी 
जाट दिल्‍ली की गलियों में भी पहुंच जाते और दरबार की 
दलबन्दी से जो लाभ उठा सकते उठा लेते । रुहेलखंड में रुहेले 
ओर दोआबा के दक्षिण भागमें बंगश अफगान प्रभावशाली हो चले 
थे। रुहेलों को राजधानी मुरादाबाद थी और बंगश अफगानों की 
फरुखाबाद । अवध का सूबेदार पहले सआदत खां था। १७३९ 
में उसका भांजा और दामाद अबुल मंसूर खां, सफदर जंग के नाम 
से, उसका उत्तराधिकारी हुआ। यह शीआ था, इसलिए भी 
इसकी सुतन्नी अफगान पड़ोसियों से नहीं बनती थी। मराठों की 
सहायता से फरुंखाबाद को तहस-नहस कर सफदर जंगु ने बंगश 
अफगानों का आधा राज्य उन्हें दे दिया। यमुना से उत्तर मराठों ने 
इससे पहले कोई इलाका हासिल नहीं किया था। सफदरजंग ने 
इलाहाबाद-प्रान्त को भी अववब में मिला लिया। १७५४ में उसकी 
मृत्यु होने पर उसका बेटा शुजाउद्दौला अवध का नवाब हुआ। 
गाहजादा अली गोहर (भावी शाहआलम सानी ) और शुजाउद्दे छा 
के नाम हमें आगे भी मिलने वाले हें । 


इस देश पर, परश्चिमोत्तर दिशा से कई आक्रमण इधर अहमद 
दाह अबदाली या दुर्रानी नामक अफगान-द्वारा हुए । पहला १७४८ 
में, दूसरा १७४९ में, तीसरा १७५१ के अन्त में। तीसरे आक्रमण 
के फलस्वरूप दुर्रानी को पंजाब और मुलतान मिल गये। चौथा 
आक्रमण १७५६ में हुआ और १७५७ की जंनवरी में दुर्रानी ने 
देल्ली पहुंच कर शहर को लूटपाट से और भी खोखला कर दिया। 
इस यात्रा में उसने मथुरा जाकर वहां बहुसंख्यक “निरस्त्र हिन्दू 

जगतसेठ 

यात्रियों का कत्ल कराके इस्लाम के प्रति अपनी अनुरक्ति-भक्ति 
प्रदर्शित की *। इसके बाद उसकी चढ़ाई १७५९ में मराठों को 
दंड देने के उद्देश से हुई और उसी के अच्त में १४ जनवरी 
१७६१ को पानीपत के पास वह महासंग्राम हुआ जिसका उल्लेख 
ऊपर हो चुका है । 


इन लड़ाइयों के अलाव। दिल्‍ली-दरबार में भी विभिन्न दलों 

के बीच दंगल होते ही रहते थे । वल्कि दलबन्दी पहले से भी 
जोरों पर थी । कभी ईरानी दल जीतता तो कभी तूरानी--पर 
जो जीतता बह सम्राट की मुश्कें कुछ और कस देता । १७४८ में 
'निजामुल्मुल्क के चचेरे भाई कमरुद्दीन खां के मारे जाने पर, 
सफदर जंग वजीर हुआ। निजामुल्मुल्क का बड़ा बेटा गाजीउद्दीन 
खां (प्रथम) दिल्‍ली में ही उच्च पद पर था । दूसरा बेटा नासिर 
जंग के नाम से हेंदराबाद की गद्दी का मालिक बन गया । गाजी- 
उद्दीन १७५२ में सलाबत जंग + से गददी छीन लेने के विचार से 
चला भी तो उसकी सोतेली मां ने उसे रास्ते में ही जहर दे कर 
मार डाला । दिल्‍ली में उसकी जगह उसके अठारह साल के बेठे 
को मिली। यह भी बाप की ही तरह गाजीउद्दीन कहाने छूगा 
ओर सफदर जंग की सिफारिश पर इसे अमीरुल उमरा, इमादुल्मुल्क 
आदि खिताब भी मिले। पर यह आफत का परकाला निकला। 
पहले तो इसने बादशाह की ओर से सफदर जंग की ही जड़ खोदना 
शुरू किया और बात यहां तक बढ़ी कि सफदर जंग ने 
१७५३ में बगावत कर दी। छः महीने बाद शान्ति स्थापित हुई 


* केम्ब्रिज हिस्टरी आवू इंडिया । भाग ४, पृष्ठ ४३९। 
| नासिर जंग १७५० में मारा जा चुका था। 
“२१६ ह 


महताबराय 


भी तो वह दिल्‍ली में न रह सका। अवध चला गया। अब कमरुद्दीन 
का बेटा अर्थात्‌ गाजीउद्दीन का चचा इंतिजामुद्दोला वजीर 
हुआ। इन दोनों की भी आपस में न बन सकी । गाजीउद्दीन ने 
सफदर को भगा कर चचा को बरखास्त कराया और आप वजीर 
बन बैठा । फिर उसने अहमद दाह को तख्त से हटाया और 
उसकी ही नहीं, उसकी मां की भी आंखें निकलवा लीं। जब १७५७ 
में अहमद शाह दुर्रानी दिल्‍ली आया तब नये सम्राट्‌ आलमगीर 
सानी ने भी उससे रो रो कर कहा कि मेरी जान हर घंड़ी खतरें 
में हैं, लौटने से पहले मेरे बचाव का कोई इंतजाम जरूर कर 
जाइए। मुहम्मद शाह की दो विधवा स्त्रियों ने भी गाजीउद्दीन' 
के बर्ताव की शिकायत की और उनमें से एक ने तो यह प्रस्ताव 
भी किया कि मुभसे निकाह कर लीजिए और हम दोनों को 
साथ लेते चलिए । उसकी उम्र को देखते हुए दुर्रानी को यह 
प्रस्ताव आकंषक न जंचा, पर दयाद्रवित हो उसने उसे स्वीकार 
कर लिया । १७५९ में दुर्रीगी फिर आया । उससे पहले ही 
गाजीउद्दीन की आस्तीन पर अपने बादशाह और अपने चचा के 
खन के दाग पड़ चुके थे। नतीजा यह हुआ कि उसे दिल्‍ली से भाग 
कर सूरजमल जाट के किसी किले में शरण लेनी पड़ी। 


सफदर जंग और गाजीउद्दीन के मंत्रित्वकाऊ में मराठों 

का दिल्‍ली में भी दबदबा बढ़ा और वे वहां की राजनीतिक स्थिति 
से लाभ उठा कर अपने साम्राज्य को विस्तुत करते ही गये। 
उनसे भूल हुईं तो यह कि जहां विस्तार को बढ़ाया वहां नींव 
की मजबूती की ओर ध्यान नहीं दिया । सफदर जंग के सहायक 
हो कर मराठे १७५१ में दोआबा पर ही नहीं, रुहेलखंड पर भी 

अधिकार कर चुके थे। गाजीउद्दीन सानी भी उनके दरबार में 
सहायेतार्थी बना ही रहा। इन्दौर-राज्य के संस्थापक मल्हार 
राव होलकर की मदद से ही उसने अहमद शाह को तख्त से 
उतारा था । जब जरूरत पड़ती तब होलकर या शिदे या दोनों से 
मदद ली जाती ओर उन्हें इस मदद की पूरी कीमत दी जाती। 
१७५ १ में प्रायः संवा करोड़ रुपये लेकर काब॒ल लोटने से पहले, 
दुर्रगी लाहौर में अपने बेटे तेमूर शाह को प्रतिनिधि-स्वरूप 
छोड़ गया । पर एक ओर वह पंजाब से हटा, दूसरी ओर गाजी- 
उद्दीन ने मराठों को तिमंत्रित कर उस प्रान्त को छीन लेने के 
लिए भेज ६ मराठों का सेनापति था पेशवा बालाजी बाजीराव 
का भाई रघुनाथ राव ( राघोबा)। इसने तेमूर शाह को मार भगाया 
और लाहौर पर अधिकार कर लिया । मराठों की शक्ति अपनी 
पराकाष्ठा को पहुंच चुकी थी। यल्फिन्स्टन नामक इतिहासकार 
के शब्दों में, उनके राज्य का विस्तार उत्तर में तो सिंधु नदी और 
हिमालय तक ओर दक्षिण में प्राय: कन्याकुमारी तक हो चुका 
था। जो प्रान्त या प्रदेश दूसरों के अधीन थे वे भी उन्हें कर देने रंगे 
थे। और इस सारे साम्राज्य का शासन पूना से होता था, जहां 
सारी शक्ति एक व्यक्ति पेशवा के हाथ में केन्द्रीभमूत थी। पंजाब 
में होते वाली सफलता पर पूना दरबार में आनन्द का वारपार न 
रहा ओर लोगों ने यह मान लिया कि 'अटक की दीवारों पर भी 
भगवा झंडा फहराने लगा था । वास्तव में रघुनाथ राव ने जो कुछ 
किया वह शायद ही नीतिमान्‌ का काम कहा जा सकता था। 
उससे पेशवा के कोष में तो एक आना पैसा भी न आया । फिर 
जहां मराठों को न तो सिखों की सहानुभूति प्राप्त थी, न' मुसल- 

मानों की, उस प्रान्त को वे कितने दिन अपने अधिकार में रख 
सकते थे ? उधर बिना पूरे संगठन या आयोजन के ही अहमद 
शाह अबदाली को चुनौती दे कर उसने हिन्दुस्तान में मराठा 
शक्ति के विनाश को अनिवार्थ कर दिया"। पानीपत की इस 
तीसरी लड़ाई का नतीजा यह न होता और मराठों की संघशक्ति 
नष्ट न हो जाती तो अंगरेजों को बंगाल में अपना राज्य स्थापित 
करने और उत्तरोत्तर उसकी सीमा बढ़ाते जाने में जो आइचर्य- 
जनक सफलता हुईं वह हगिज न हो पाती । 

गाजीउद्दीन ने १७५७ में मराठों को आमंत्रित कर ओर 
_ रघुनाथ राव तथा मल्हार राव होलकर को प्ृष्ठपोषक बना कर, 
आलमगीर सानी को किले में नजरबन्द कर दिया । सम्राट अपने 
पुत्र अली गौहर को दिल्ली से बाहर फौज ले आने के लिए 
भेज चुका था। पर अली गौहर से कुछ न बन पड़ा। रघुनाथ राव. 
और मल्हार राव के पंजाब चले जाने पर वह मराठा सरदार 
... बिटुठलछ राव की सलाह से, दिल्‍ली छोटा भी तो उसे किले में 
... रहने का साहस न हो सका। पर जिस मकान में डेरा डाला 
उसको भी गाजीउद्दीन ने एक दिन घेर लिया । विट्ठछ राव... 


"की मदद से अली गौहर फर्रुखाबाद भाग गया और वहां से सहारन- 


पुर पहुंच कर नजीबुद्दौला+ की शरण ली। उसने शरणार्थी को. 
. सलाह दी कि बंगाल की हालत खराब है, अंगरेज उसे निगल 
. जाने को फिक्र में हैँ, बेहतर हो कि आप उधर जा कर एक पंथ दो 


_* केम्त्रिज हिस्टरी, भाग ४, पृष्ठ ४१६। 


| इसका असली नाम नजीब खां था । यह अहमद शाह दुर्राती काबड़ा.._ 


जखरखाह और गाजीउद्दीन का दुश्मन था । 
हे 

काज कर लें । शाहजादा सहारनपुर से चल कर अवध पहुँचा 
तो शुजाउद्दौला ने भी यही सलाह दी। नजीबुद्दोला की तरह 
यह भी इसी नतीजे पर पहुंच चुका था कि दिल्ली में गाजीउद्दीन के 
रहते अली गौहर को पनाह देना अपने हक में अच्छा नहीं हो 
सकता । फिर उसकी अपनी दृष्टि भी बिहार-बंगालू पर थी । उस' 
समय इलाहाबाद में मुहम्मद कूली खां उसका नायब था। यह भी 
अपने ही स्वार्थ की दृष्टि से इस विजय-यात्रा का समर्थन करने 
लगा। शुजाउददोला उसका असली अभिप्राय जानता था, पर 
उसे इस नायब को शाहजादे के साथ जाने देने में कोई आपत्ति 
नहीं हुईं। अली गोहर और मुहम्मद कुली १७५९ में कम्मंनाशा' 
पार कर, फ्टने के पास पहुंच गये। 

बिहार और बंगाल के कुछ सरदार मुहम्मद कली खां को 
सहायता का वचन दे चुके थे। रामनारायण ने अंगरेजों की फैक्टरी 
के प्रधान मि० ऐमियट से सहायता मांगी तो कोई निरचयात्मक' 
उत्तर न मिला। असमंजस में पड़ कर वह पहले तो दोनों आक्रमण- 
कारियों के पड़ाव पर गया और दरबारदारी की। फिर उसे 
ज्योंही मालम हुआ कि क्लाइव और मीरन चले आ रहे थे, उसने 
रुख बदल दिया । इस पर लड़ाई शुरू हो गई और किले पर” 
गोलाबारी होने लगी । इसी बीच मुहम्मद कूली खां को खबर 
मिली कि शुजाउद्दोला खां ने इलाहाबाद के किले पर अधिकार 
कर लिया था। वह॒ अपनी निबेड़ने के लिए उस ओर चल पड़ा। 
फरासीसी सरदार मो० ला ने इस अवसर पर पहुंच कर शाहजादे 
से कहा कि पटले के किले पर फिर घेरा डाला जाय, पर अर्थाभाव” 
के कारण यह करने का उसे साहस.न हो सका। मुहम्मद कली खां" 

' बनारस पहुंचा तो शुजाउद्दौला के हुक्म से गिरफ्तार कर लिया 
गया। शाहजादा अली गौहर मो० छा के साथ, मिर्जापुर होता 
हुआ रीवा चला गया । क्लाइव और मीरन पटनें पहुंचे तो उन्हें 
किसी का सामना न करना पड़ा, पर औरों को नहीं तो मीर जाफर 
को यही विश्वास हुआ कि क्लाइव नें ही आक्रमणकारियों को भगा 
दिया था । अपनी कृतज्ञता दिखाने के लिए उसने उसे वह जागीर 
दे दी जिसका जगत्सेठ प्रस्ताव कर चुके थे। कहने की आवश्यकता 
नहीं कि इससे पहले ही जगत्‌सेठ-सम्बन्धी संदेह निराधार प्रमाणित 
हो चुका था। 

क्लाइव के कलकत्ते लौट जाने पर, मीर जाफर सितम्बर 
१७५९ में, दूसरी बार वहां गया । साथ जगतूसेठ भी थे। इन 
लोगों की वहां चार दिन मेहमानदारी हुईं। सब मिला कर कंपनी 
को ९६,९१६ रुपये खर्च पड़े--७९,५४२ रुपये नवाब के लिए और 
१७,३७४ रुपये जगत्सेठ के लिए । दूसरी रकम की कुछ तफसील 
यह थी :-- 

कर, उसके राज्यविस्तार का बीज बो और स्वयं करोड़पति बन 
कर, २५ फरवरी १७६० को क्लाइव' इंगलेण्ड के लिए रवाना 
हुआ। इससे पहले शाह आलम फिर पटने पर चढ़ाई कर चुका 

था और अंगरेजों की ओर से वहां मीरन के साथ कंलों 
सेनापति बना कर. भेजा जा चुका था । क्लाइव को जगह वांसी- 
टाट॑ गवर्नर नियुक्त हो चुका था, पर इंसके आने में कुछ 
महीनों की देर थी इसलिए हालवेल स्थानापन्न गवनेर हुआं । 

इसी समय मराठों ने दक्षिण से हमला किया और कंपनी 
को जमींदारों से रुपया वसूल करने में कठिनाई होने ऊगी । 

उधर ढाके से कुछ रुपये की मांग आईं। इस पर हाछवेल 
ने वहां वालों को लिखा कि मेरे पास रुपया नहीं, तुम 
जगत्‌सेठ से कर्ज लेकर काम चलाओ । मई में उसने खुद 
जगत्‌सेठ से कर्ज मांगा, पर उसे जवाब मिला कि मीर जञाफर को 
हमें इधर इतना उधार देना पड़ा हें कि हम कंपनी को मांग पूरी 
नहीं कर सकते । बिगड़ कर हालवेल ने वारन हेस्टिग्स को लिखा कि, 
“मैंने जगतसेठ से दस-पंद्रह छाख रुपये मांगे थे, पर उन्होंने बहांना 
कर कुछ भी देने से इन्कार कर दिया हें । मेरा खयाल था 
कि अपने आपको सुरक्षित रखने और कंपनी से दोस्ती बनाये 
रखने के लिए वह खशी खशी यह कर्ज दें देंगे। पर मेरा 
खयाल गरूुत निकला। मुझे इसमें सन्देह नहीं कि कंपनी को 
इसका बदला लेने का मौका शीघ्र ही मिलेगा। 


. वारन हेस्टिग्स ने जगत्सेठ की ओर से खेद प्रकट किया' तो 
हालवेल ने उसे लिखा कि, “अगर जगत्‌सेठ कंपनी के साथ अपना 
सम्बन्ध बनाये रखना चाहते तो सब न सही, कुछ रुपये तो दे ही 
सकते थे । उनका कहना है कि नवाब की मांग पूरी करने के 
कारण वह कंपनी को कुछ उधार नहीं दें सकते । पर मुझे इसमें 
जरा भी सचाई' नजर नहीं आती । अगर कंपनी की मांग पूरी 


शे१र्टे 

कर देते तो नवाब को इसी आधार पर कुछ भी देने से इन्कार 
कर सकते थे । उस हालत में अगर नवाब की ओर से उनके साथ 
दुव्येयहार भी होता तो हम उन्‍हें बचा छेते। खेर, 
वह समय आ सकता हैं जब उन्हें कंपनी से सहायता मांगनी 
पड़ेगी। उन्हें जान लेना चाहिए कि उस हालत में हम उनकी 
रक्षा न कर, उन्हें शैतान के ही हाथ में छोड़ देंगे ।” 

शाहजादे की दूसरी चढ़ाई पहली की अपेक्षा बड़े पेमाने पर थी 
और बिहार के कामगार खां, दिलेर खां आदि सरदार भी इस बार 
उसका पक्ष अपना चुके थे | इसी समय अली गौहर को अपने 
बाप आलमृगीर सानी के मारे जाने की खबर मिली। उधर वजीर 
गाजीउद्दीन ने तो शाहजहां (तृतीय) को सम्राट घोषित किया, 
इधर अली गौहर ने, “मृताखरीन के रेखक के पिता हिदायत 
अली खां की सलाह से, अपने आपको*। अब यह शाह आलम सानी 
कहाने लगा । शुजाउद्दोला को इसने अपना वजीर और नजीबु- 
ददोला को अपना सेनापति नियुक्त किया । पर ये कोई काम न 
आ सके । फिर भी फतुए में होने वाली लड़ाई में शाह आलम की 
जीत हुई और रामनारायण घायल हुआ । अंगरेजों की ओर से 
कप्तान काकरेन और बारवल लड़े भी तो उन्हें हार ही खानी पड़ी 
और पटने पर शाह आलम का कब्जा हो गया। केलो और मीरन 
के पहुंच जाने पर लड़ाई और भी जोर शोर से होने लगी। शाह ]] 
आलम की ओर से कादिर दाद खां ने मीरन के मामा मुहम्मद ॥ 


“उसके नाम का खुतबा पढ़ा भी गया तो छोग उसे प्रायः शाहजादा' ही 
कहते रहे। शाह आलम” वह १७६१ से कहाने लगा जब अहमद शाह अबदाली 
उत्ते सम्राट घोंषित कर गया । 

अमीन खां को मार डाला । खुद मीरन को घायल होकर मंदान 
से भाग जाना पड़ा। इसके बाद गोला लगने से कादिरदाद मारा 
गया और परिस्थिति शाह आलम के प्रतिकूल हो गईं। कामगार 
खां उसे साथ लेकर बिहार शरीफ चला गया । वहां से धावा 
मार कर वह बर्दवान जा पहुंचा । मुशिदाबाद से मीर जाफर 
अंगरेजों को साथ ले कर आगे बढ़ा और बर्देवान के पास ही दोनों 
दलों का मुकाबला हुआ । इस मौके पर झाह आलम को दुलंभराम' 
से ही नहीं, पूनिया वाले खादिम हुसेन खां से भी पेसे की मदद 
मिली। पर लड़ाई में तोपों की बदौलत मीर जाफर की ही जीत 
हुईं और कामगार खां को पटने की ओर लौट जाना पड़ा। 
अलीवर्दी की बेगम, अपनी दोनों* बेटियों तथा अन्य स्त्रियों 
के साथ, मृशिदाबाद से ढार्क भेज दी गईं थीं। अब मीर 
जाफर और मीरन ने उनका बचा-खुचा धन भी छीन लेने और 
उनमें से दो को मरवा डालने के उद्देश से बाकिर खां को एक 
सो सवारों के साथ ढाके भेजा । वहां के फौजदार जसारत खां 
को लिखा गया कि चाहे जैसे हो घसीटी बेगम और अमीना बेगम 
को गिरफ्तार कर फौरन बाकिर खां के साथ यहां भेज दो। जसारत 
को ऐसा क्‌कृत्य करने में हिचकिचाहट हुई तो मीर जाफर ने 
कहलाया कि मीरन तो बिहार चला गया, अब उनके लिए मुशि- 
दाबाद में खतरा ही क्या रहा ? छल से दोनों बहने नाब में 
बिठाई ओर पद्मा नदी के बीच में छाकर डुबा दी गई । “रियाजु- 
स्सलातीन” में लिखा हे कि, जब उन्हें माल्म हो गया कि उन्हें 


(करे 


* तीसरी बेदी शौकतजंग की मां थी जो शायद पूर्निया में ही मर 
चुकी थी । 

ढाके से के आने का वास्तविक उद्देश क्या था, तब उन्होंने पहले 
तो तमाज पढ़ी, फिर बगल में कुरान दबाकर पारस्परिक आलिगन 
किया ओर पानी में कूद पड़ीं। “मुताखरीन” में लिखा हे कि 
अमीना बेगम ने कदने से पहले इईंश्वर से प्रार्थवा की कि जिस 
मीरन के आदेश से हम दोनों बहनों की इस प्रकार हृत्या की जा 
रही हे उस पर गाज पड़े ! 

अलीवर्दी खां कीं बेगम कुछ समय बाद मुशिदाबाद पहुंचाई 
गई ओर मरने पर अपने पति के मकबरे में ही दफनाई गई । 
घिराजुददोला की बेगम लत्फुन्रिसा भी अपनी बेटी उम्मत जोहंरा 
के साथ बहु छाई गई और उसे अलीवर्दी खां और अंपने पति के 
समाधिभवन 'की देख-रेख का काम सौंपा गया, जिसके लिए उसे 
तीन-चार सो रुपये की मासिक वृत्ति मिलने छूगी। 

दाह आलरूम के साथ पटने पहुंच कर कामगार खां 
ने फिर किले पर चैरों डाला | मो० छा भी वहां पहुंच चुका थां। 
रामनारायण आंत्म-समर्पण करने जा ही रहा था कि कंप्ताने 
नाक्स कूमक ले कर आ गया और कामगार खां की फौज के पैर 
उखाड़ दिये | शाह आलम मनेर की ओर चला गया। ह 

मीरन को खादिम हुसेन॑ खां फूटी आंखों न॑ भाता था और 
इधर उसने इसको पूनियां से भगा देंनें का दृढ़ संकल्प कर लिया 
था। इसका जवाब देने के लिए खादिम हुसेन अपनी सेना के 
साथ गंगा के दूसरी ओर हांजीपुर आ गया था। शाह आलम के 
पटने से हंटते ही, मीरनं ने केछों की सेना के साथ नदी पार कर 
उसका पीछा किया । खोंदिंम हुसेने बेतिया की ओर भाग चढा। 
उसके सौभाग्य से रास्ते में, रात को मीरन के खेमे पर बिजली 

गिरी और वह मारा गया*। “मृताखरीन' का कहना है कि जिस 
दिन अमीना बेगम और घसीटी बेगम डबाईं गईं उसी रात को 
मीरन पर यह विद्युत्पात -हुआ। खादिम हुसेन अवध की ओर भाग 
गया और मीरन के दल वाल पटने लोट गये । इनमें राजवल्लभ 
भी था जो पछलासी के युद्ध के बाद मीरन का दीदान बन चुका 
था। इन लोगों ने शाह आलम को घेर छूना चाहा, पर कामगार 
खां के साथ वह गया-मानपुर की ओर भाग गया। 


अपने ज्येष्ठ पुत्र मीरन के मरने का समाचार पाते ही मीर 
जाफर की कमर टूट गई। उधर संनिकों ने बाकी वेतन मांगना 
शुरू किया और न मिलने पर उन्होंने बदअमली कर .दी। कितने 
ही सरकारी अफसर पालफियों से उतार छिये गये और मारे-पीटे 
गये। १६ जूलाई को सनिकों ने नवाब के महल को घेर लिया 
ओर दीवारों पर चढ़ कर नवाब को गालियां देने और धमकाने 
लगे । जो सामने आया उसी पर ई ट-पत्थर फेंके गये | अगर 


हनन रे >-नलनन++निनननिनाननननननन लिन जन +लन न निनज बन वन ५ +कक पल नन जलन +. दवा ७५ नवरकमतकलानल स्‍माना कना सता कल डपननलन.. कलम अलजनकनन लक कभ3८०५०९००%: 











पर बरसों बाद वबकक ने. पार्लमेन्ट के. सामने व्यंग्यपृूर्ण भाषा में कुछ 
ओर ही कहा थ[ :-- 

“बह कैसी विचित्र बिजली रही होगी कि ऊपर का खीमा ज्यों का त्यों 
खड़ा रहा, बिजली के गिरने को आवाज पास .सोये हजारों सैनिकों में से किसी 
को सुनाई न पड़ो और मोरन उसके प्रहार से मर गया।” 

“भरी अज्ञवकुमार मैतजरेय के बंगला ग्रंथ 'मीर कासिम” के हिन्दी अनुवाद्र 

जब अंगरेज आये” (अनु० श्री रामनाथ राछ सूमन ) से । 

आवुनिक इतिहासकार भी इस प्रसंग में संभवत: दाब्द का व्यवहार 
करन" लगे हूं। कम्त्रिज हिस्टरी, भाग ५,पृष्ठ १६६। मीरन जरूर भारा 
गया, चाहे जैसे मारा गया हो। 


३२७ 


जगतसेठ 


इस्तियाज खाँ खलीस' का बेटा* और मीर जाफर का दामाद 
समीर कासिम अली खां अपने पास से सेनिकों को ३ लाख रुपये 
न देता और बाकी वेतन चुका देने की जिम्मेवारी अपने ऊपर 
नल लेता तो उनका विद्रोह और भी भयंकर रूप धारण कर लेता। 

हालवेल मीरन के मरने के पहले से ही यह प्रस्ताव करने 
रूगा था कि कंपनी मीर जाफर का मुख्तार न हो कर खुद मालिक 
बन जाय। उसका विश्वास था कि शाह आलम कंपनी को खुशी 
खूशी बंगाल-बिहार की सूबेदारी दे देगा । पर औरों को, विशे- 
षतः सेनाप्ति केलो को यह प्रस्ताव युक्तिसंगत न जंचा । वारन 
हेस्टिग्स ने भी इसका विरोध किया । वे मीर जाफर के पक्षपाती 
तो न थे, पर उनका दृष्टिकोण यह था कि अगर कंपनी बिना 
आड़ के ही सर्वेसर्वा बन बेठी तो संभव था कि इसका परि- 
णाम बुरा हो। एक कान्ति को अभी तीन ही बरस हुए थे। 
इतने समय में ही दूसरी क्रान्ति का अथें होगा उस मीर जाफर के 
साथ भी विश्वासघधात, जिसकी अंगरेज बांह पकड़ चुके थे ओर 
जिसे सुरक्षित रखने की शपथपूबक प्रतिज्ञा कर चुके थे। 


हालवेल ने देखा कि नकाब उलट देने की बात किसी के भी 
गले उतरने वाली नहीं, इसलिए अपने मूल प्रस्ताव में इतना 
संशोधन कर दिया कि मसनद पर किसी और को ही बिठाया 
ओर उसकी आड़ में दूध बिलोया जाय । इससे पहले वह मीर 
कासिम अली खां का जी टटोल चुका था और उसमें महत्त्वाकांक्षा 
के साथ यथेष्ट अनुकूलता भी पा चुका था। 

* “मताखरीन” क्‍ के अनूसार, सैयद मुतंजा का बेटा अर्थात्‌ इम्तियाज 
खां का पोता। द 

सेनापति कलो उस समय बिहांर में था। हालवेल ने उसे 
कलकत्ते आ जाने को लिखा । कलछो को पूरी बातों की जानकारी 
न थी, इसलिए वह तक-वितर्क ही करता रहा। जब मीरन 
संसार में न रहा और केलो कलकत्ते पहुंचा तब हालवेल ने 
उससे दिल खोल कर बातें कीं और उसे समभा दिया कि इस 


क्रांति से क्या क्‍या लाभ होने वाला था । 


नया गवनर बांसीटार्ट २७ जुलाई को कलकत्ते पहुंचा। यह 
मद्रास में चौदह साल बिता चुका था और कूटनीति के साथ 
'फकारसी का भी अच्छा ज्ञाता समझा जाता था। इसमें कुछ 
भलमनसाहत भी थी । पर यह न तो दबंग था, न निर्लोभ, इसलिए 
न वी इसकी नीति स्वतंत्र रह सकी न यह अपने वातावरण में किसी 
प्रकार का सुधार कर सका और न बदनामी से बच सका ) 


कलकत्ते आने के कुछ समय के भीतर ही इसके और जगत्ूसेठ 
के बीच अच्छा सम्बन्ध हो गया । महताबराय इसे एक पत्र में 
लिखते हें:-- 

“२० मुहरंम शनिवार को में ६ बजे शाम को भोजन कर 
पंदल लौट रहा था कि पैर फिसलने से गिर पिड़ा। कंधे पर चोट 
आईं और उसकी हड्डी छटक गईं। दो घंटे बाद में बेहोश हो 
गया। एक चिकित्सक ने आकर दवा दी । ईश्वर की दया से २ 
सफर को हड्डी बंठ गईं। मेरी हालत पहले से अच्छी हैं, लेकिन 
दाहने हाथ से अभी काम नहीं हो सकता । 

“आपका पत्र प्राप्त हुआ । आपने जो तेल, सींग का सत्त 
ओर दूसरी दवा भेजने की कृपा की वे भी प्राप्त हो गये । पर 

आयने उनके व्यवहार की विधि' नहीं बताई, इसलिए उनका 
प्रयोग नहीं कर सका. हँ। दवायें ज्यों की त्यों पड़ी हुईं हें। कृपया 
अपने कर्मचारियों के द्वारा यह सूचित करा दें कि इस औषधि 
कंग किस प्रकार संदन करना चाहिए, ओर उसके साथ क्या पशथ्य 
होना चाहिए । मेरा हाथ तो ब्रेकाम हो गया था, आपके आशीर्वाद 
से वह ठीक हो चला है। दर्द की भी कोई दवा हो तो दर्याफ्त 
कर भिजवा देने की कृपा करें और यह भी लिखें कि उसका 
उपचार किस तरह किया जाय। अगर आप किसी सुयोग्य 
डाक्टर को भेज सकें तो आपकी और भी मेहरबानी होगी। चंगा 
हो गया तो में आपका जन्म भर आशभारी रहूँगा। 

पुनरचे:--- ' 


“जान पड़ता हैँ कि आपने इस सम्बन्ध में डाक्टर हेनकाक को 
लिखा था । वह कल २ सफर को दवा दे गये हें जिससे मुझे बड़ा 
फायदा पहुंचा है। ईश्वर आपको दीर्घायू और सम्पन्न करे*।' 

मालूम नहीं, हालवेल ने जगत्सेठ के सम्बन्ध में वांसीटार्ट से 
क्या कहा, पर मीर जाफर की निन्‍्दा करने में उसने अपनी ओर 
से कोई कोताही नहीं होने दी । 


दोषारोपण के रूप में उसके अत्याचारों का एक लम्बा. चिट्ठा, 
पेश किया । ढाके के हत्याकांड पर प्रकाश डालते हुए हालवेल ने 
अपनी कल्पनाशक्ति से तिल का ताड़ तो कर ही दिया था, कितने 
ही ऐसे अभियोग छगाये थे जिनमें तिल भर भी-सचाई न थी। 
बंगाल में शासन-संबंधी जितनी बुराइयां थीं सब की जड़ में 


'+ मि> लिटल द्वारा उद्धत।, 
३३० 


"किट तट रिनननन+-नककल 





महुताबराय॑ 


हालबेल ने मीर जाफर को ही बताया । इस पर एक अभियोग 
यह था कि यह पिछले साल डच छोगों की सहायता कर अंगरेजों 
के साथ विश्वासधात कर चुका था--हालांकि करनेल कंलो का 
कहना था कि बात कभी साबित न हो सकी थी और साबित हुईं 
भी थी तो क्‍्लाइव इसके लिए मीर जाफर को क्षमा-प्रदान कर 
चुका था । दूसरा अभियोग यह था कि मीर जाफर शाह आलम 
से पत्र-व्यवहार करने लगा था, यद्यपि वारनं हेस्टिग्स ने यह कह 
कर इसे झूठ साबित कर दिया कि जिस पत्र का हवाला दिया 
गया था वह जाली था । मीर जाफर पर एसे व्यक्तियों को मार 
डालने # का भी अभियोग था जो उसके अपने मरने के दाद भी 
जीवित थे । ॥ क्‍ 
कॉसिल के सब तो नहीं, पर थोड़े से सदस्य उसकी बातों में 

आकर, विशेषत: लोभ के वशीभूत हो कर, उसके प्रस्ताव का 
समर्थन करने को तैयार हो गये थे। ये थे कर्नल केलो, विलियम' 
समनर, विलियम मेकग्वार आदि । वांसीटार्ट पर भी हालवेल का 
जादू चल गया और वह भी उसके प्रस्ताव से सहमत हो गया । 
उसके विरोधियों में थे ऐमियट, एलिस, मेजर कारनक, वेरेलस्ट 
आदि। पर गवनर और सेनापति के सहमत हो जाने के कारण 
उनके विरोध की उपेक्षा की गई और उनसे यह भी न बताया गया 
कि खिचड़ी कहां तक पक चुकी थी । 


२७ सितम्बर को कौंसिल की एक मीटिंग हुईं जिसमें विरोधियों 
को. उपस्थित होने का अवसर ही नहीं दिया गया। 

के मि० लिदल। 


३३९ 


जगत्सेद 

मीर कासिम को कलकत्ते बुलाना आवश्यक था, पर मीर 
जाफर के लिए यह संदेहजनक न हो इसलिए उसे कहलाया गया कि 
सामरिक परिस्थिति* के संबंध में कुछ परामर्श करना हैं, अतएव 
आप उन्हें जाने की अनुमति प्रदान कर दें। उसने कोई आपत्ति 
नहीं की । खोजा पिट्स (अरमनी ) ओर दुलेभराम के जरिये हालवेल 
ने मीर कासिम से लेनदेन की बात पक्‍की करा ली | फिर उसे गवर्नर 
से मिलाया । जब मीर कासिम को अंतिम निर्णय का निरचय हो 
गया तब वह भी सब को यथायोग्य पुरस्कार देने को तेयार हो 
गया। “सदस्यों ने पहले तो पुरस्कार स्वीकार करने में नाहीं-नूहीं 
की, किन्तु पीछे उत्तर के समय मीर कासिम की सम्मान-रक्षा के 
बहाने उसे ग्रहण करने को प्रस्तुत हो गये।” 


इस पुरस्कार का ब्योरा यह था:-- 


रुपये 
वांसीटार्ट ५१७,७०५ 
समनर २४८,५०० 
हालवेल २७४,५६३ 
स्मिथ क्‍ १३६,२६९६ 


मेजर यार १३६,२६६ 


अमननाननानाणड 33 चीन निभा अमभ+े 


* “रियाजुस्सलातीन” में लिखा हैं कि मौर कासिम ने जगत्सेठ के 
सहयोग से अँगरेजों से मेल कर मीर जाफर को लिखवाया कि सैनिकों का 
विद्रोह चिन्ताजनक हुआ हैं, आप सारा काय्यंभार मीौर कासिम अली खां 
को सौपकर कलकत्ते चले आवें। पर बात गरूत हैं। मीर जाफर को 
और ही आशय का पत्र लिखा गया। 


श३२ 


नया ज 





महतावराय: 


रुपये 
जनरल केलो २०३,३७९ 
मेक्ग्वार १८३,०४७ 
मैकग्वार को ५००० मोहरें भी ७७,६५६ 


. १,७७७, ३८२ रुपये 
इसके अलवा कंपनी को भी क्षतिपूर्ति-स्वरूप ६२,५०० पौंड* 
अर्थात्‌ ५३५,९७३ रुपये मिले। 

२७ सितम्बर की संधिपत्र पर हस्ताक्षर हो गये। इसके द्वारा 
अंगरेजों ने मीर कासिम को नायब नाजिम और मीर जाफर के 
मरने पर नाजिम, बनाना स्वीकार किया। मीर कासिम ने उन्हें 
बर्दवान, मेदिनीपुर और चटगांव के जिले दे दिये । मीर जाफर 
ने अपने आपको अंगरेजों से सनिक सहायता लेने और उस सहायता 
का मूल्य चुकाने के लिए प्रतिज्ञाबद्ध कर लिया था। उसके लिए 
इस सहायता के बिना सुरक्षित रहना असंभव हो गया था। इसका 
नतीजा यह हो रहा था कि अंगरेजों की मांग दिन दिन बढ़ती ही 
जाती, मीर जाफर से वह मांग पूरी न हो पाती और ऐसी परि- 
स्थिति में अंगरेज उसे हर तरह दबाते ही जाते । मीर कासिम ने 
यह सोच कर उन्हें ये तीन जिले दे दिये कि जो ऋण सरकार पर 
लद॒ चुका था उसे अदा करने के लिए उसे सांस लेने का अवसर 
चाहिए था और अगर वह इतना त्याग न करता तो उसे वह 
अवसर प्राप्त होना भी संभव न था। 


इसके बाद वह मुशिदाबाद लौट गया। गवर्नर और सेनापति 
वहाँ १४ अक्टूबर को पहुंचे । जब मीर जाफर को मालूम हुआ 





+ उस समय एक पॉंड के प्रायः ९ रुपये (“सिक्के नहीं”) होते थे । 
३३३४ 


जगद्सेठ 

कि कलकत्ते में अंगरेजों ने मीर कासिम को और ही बहाने बुला 
कर,यह प्रपंच रच डाला था तब “क्लाइव का गधा” भी इसका प्रति- 
वाद किये बिना न रह सका। जब उसे समभाते-बुझाते पांच दिन 
बीत गये और वह किसी प्रकार मीर कासिम को अधिकार सौंप 
देने की व्यवस्था से सम्मत न हो सका तब गवर्नर ने अपने 
सेनापति को मोतीकीर पर अधिकार कर उसे गिरफ्तार कर 
लेने का हुक्म दिया । 

“तीन वर्ष पूर्व पछासी समराभिनय के विचित्र रंगमंच पर 
अपने जीवन के पहले अंक में, बालक सिराजुद्दोला के सिहासन की 
रक्षा के लिए, हम वृद्ध मीर जाफर को क्रान हाथ में लिये तेयार 
देखते हैं, किन्तु पीछे दूसरे अंक में वही मीर जाफर अंगरेजों की 
सहायता से बालक सिराजुद्दौला का नाश करने को शत्रु सेना की 
कल्याण-कामना में ध्यानमग्न दिखाई देता है । आज ठीक उसी 
प्रकार उसी मूल्य में अपने को बिकते देख कर मीर जाफर की 
मानसिक अवस्था क्या हुईं होगी, इसकी कल्पना अनेक इतिहासकारों 
ने की है, परन्तु उस समय भाग्य से इस आकस्मिक परिवतंत्त को 
देख कर मीर जाफर के मुंह से कोई बात न निकल सकी | वह “मुक्‌ट 
उतार कर धीरे धीरे सिहद्धार पर विनीत भाव से आ खड़े हुए। 
इसी स्थान पर मीर जाफर के लिए कलकत्ता में रह कर अंगरेजों 
के आश्रय में जीवन बिताने की व्यवस्था भी स्थिर हुई* ।” 


वहां मीर जाफर को १५,००० रुपया मासिक वृत्ति मिलने 
रलगी। उधर अंगरेजों के ही साये में मीर कासिम तख्तनशीन हुआ । 





# “मीर कासिम” का हिन्दों अनुवाद। 


द्रेरे४ 


महताबराय 


( ४ ) 

मसनद पर बैठते ही मीर कासिम ने ऐसे गुणों का परिचय 
देना आरंभ किया जिनकी उससे किसी ने आशा नहीं की थी। थोड़े 
ही दिनों में सब को अनुभव हो चला कि वह मीर जाफर को तरह 
तमोगुणी या भीरु नहीं था। उसकी अपनी ही नीति और कार्य-संपादन 
की अपनी ही रीति थी । अपने मार्ग पर चलते हुए वह विध्त- 
बाधाओं से डरने वाला न था। द 

सैनिकों के बाकी वेतन से सम्बन्ध रखने वाली समस्या 
जटिल हो चली थी । उसने अली इब्राहीम खां से जांच कराई 
तो मालम हुआ कि बर्शी का महकमा छाखों रुपये हड़प चुका 
था। उधर खजाना खाली था और सेनिकों का कागारोल शान्त 
करने के लिए रुपया चाहिए था। अनिच्छुक* होते हुए भी मीर 
कासिम को इस अवसर पर मह॒ताबराय से कुछ कर्ज लेना पड़ा। 
उसने व्यवस्था यह की कि बकाये का एक तिहाई तो सैनिकों को 
नकद दे दिया जाय, एक तिहाई उन्हें परवानों के जरिये मफस्सल 
से दिला दिया जाय और एक तिहाई आगे चुका देने का करार कर 
दिया नाय। इससे सेनिक संतुष्ट हो गये, विशेषकर इसलिए कि 
मीर कासिम की तंत्परता से अब उन्हें अपना वेतन नियत समय 
पर ही मिलने छगा था। 

खडग-हस्त होकर मोर कासिम अपव्यय के भी पीछे पड़ा 
और जो कटोती की जा सकती थी करने लगा । परंपरागत 
क्रीतियों या कुसंस्कारों के कारण होने वाला सारा फिजूलखर्च 
बंद कर दिया गया और ऐयाशी पर जो छाखों रुपये पानी की 
तरह बहाये जा रहे थे उनका और कामों में उपयोग होने रूगा। 
. # आताखतीन/।..................ः 

शे२५ 


जगत्सेठ 
गुलाम हुसेन का कहना हैँ कि मीर कासिम ने पालतू जानवरों और 
चिड़ियों के लिए भी अपने यहां स्थान नहीं रहने दिया-। अधिकांश 
को जमींदारों के हाथ बेच कर दाम खड़ा कर लिया । इससे 
एक लाभ यह हुआ कि बुलबुलों और बटेरों के साथ चिड़ियाखाने 
के रखवालों के भी पर कट गये और सब मिला कर एक खासी 
रकम की बचत होने लगी । 

चुन्नीलाल और मुन्नीलाल उन अहलकारों में थे जो न जाने 
कितना रुपया गबन कर चुके थे और जो मांगने पर डकार तक 
न लेते थे । ये सब के सब गिरफ्तार कर शिकंजे में कसे गये और 
सरकार ने उनकी सारी धन-सम्पत्ति खालसा करा ली । 

शाह आलम अभी पटने के ही आस-पास मंडरा रहा था । 
कामगार खां और मो० हा भी उसके साथ थे । इधर बंगाल में 
भी जहां-तहां विद्रोह होने लगा था । मेदिनीपुर में तो अंगरेजों ने 
आसानी से उसे दबा दिया पर वीरभूम में असद्दुजमा खां की 
बगावत ने मीर कासिम और वांसीटार्ट दोनों के लिए सिरददें 
पंदा कर दिया । पर वहां भी अन्त में मेजर याकक॑ के पराक्रम से 
विद्रोही पराजित हुए और मीर कासिम को शाह आलम के 
आक्रमण को रोकने का अवकाश मिल गया । 

इससे पहले “मुताखरीन का लेखक गूलाम हुसेन अंगरेजों का 
संदेश लेकर पटने से बुधगांवः (वीरभूम ) पहुंच चुका था और 
मीर कासिम को वहां की परिस्थिति बता चुका था। 

वह परिस्थिति संक्षेप में यह थी :--- 

राजा रामवारायण और गुलाम हुसैन की आपस में नहीं बनती” 
थी और गुलाम हुसेन अंगरेजों से दोस्ती बना कर उसे गिराने के. 

महताबराय 


लिए लगाने-बुभानें लगा था । जब केलो के मद्रास चले जाते 
पर मेजर कारनक उसकी जगह आया तब उसके ओर दूसरे 
अंगरेजों को रामनारायग और राजवल्लभ की नीयत के बारे में 
शुबहा होने लगा । उन्होंने गुलाम हुसेन से कहा कि मीर कासिम 
की ओर से कर्ताधर्ता “यही दोनों हिन्दू” बने रहे तो बेड़ा पार 
लगने न देंगे । मीर कासिम को पटने बुला छाने के लिए गुलाम 
हुसेन मुशिदाबाद भेजा गया था, पर वहां नवाब से मुलाकात न 

होने पर उसे बुधगांव जाना पड़ा था । 
जब रामनारायण को सारी बांत मालम हुईं तब उसने जगतूसेठ 
की कोठी की माफंत मीर कासिम के पास एक खत भेजूा। इसमें 
लिखा था कि गुलाम हुसेन॑ अंगरेजों का और शाह आलम का 
भेदिया हो कर ही आपके पास जा रहा है, आप इससे सावधान 
रहगे। गुलाम हुसेन ने “मृताखरीन' में लिखा हे कि जगत्‌सेठ ने 
भी मीर कासिम' को यही कहलाया, जिसका नतीजा यह हुआ कि 
वह नवाब से शाबाशी पाने के बजाय उसकी आंखों में गिर गया 
और बड़ी कठिनता से ही पठने लौट सका । “रामनारायण मीर 
कासिम' का भकक्‍त न था और उसकी बूराई कर अंगरेजों के कान 
भरता रहता था। दूसरी ओर वह अपने या जगतूसेठ के 
आदमियों के जरिये मीर कासिम को ऐसी बातें कहलाता रहता 
था जिनका परिणाम मेरे "लिए भी बुरा ही हो।” स्वार्थों के 
घात-प्रतिघात से पेदा होने वाली पेचीदगियों पर उसने स्वयं 
प्रकाश डाला है :-- मेरा सगा भाई शाह आलम के दरबार में 
ऊंचे पद पर था; मुरलीधर और रामनारायण कहने को तो मेरे 
मित्र बने हुए थे पर वास्तव में मरे झत्र थे; में स्वयं दोनों का 

जमतृ्‌सेठ 
आभारी था और उनकी चालों का जवाब देने में असमर्थ 
था; शाह आलम जहां था वहां सख की नींद न सो सकता था; 
अंगरेजों में भी एकता नहीं थी; मेक्ग्वार, वांसीटार्ट और मीर 
कासिम का पक्षपाती था; मेजर कारनक और मि० हे वांसीटार्ट के 
विरोधी ऐमियट से मिले हुए थे और मीर कासिम के शत्रु राम- 
नारायण के पक्षपाती हो रहे थे; रामनारायण ऐसी दुरंगी 
चाल चलने को कोशिश करता था कि मेजर 
कारनक और मि० हे तो खुश बने रहें और मि० मेक्ग्वार भी 
नाराज न हों--ऐसी परिस्थिति किसे चक्‍कर में डाले बिना रह 
सकती थी ? पर न तो मीर कासिम से हो उसका भाव छिपा 
रह सका, न मेक्ग्वार से ही । और इने ढक की अवज्ञा करने के 
कारण ही उसे एक दिन अपने प्राण गंवान पड़े ।” 

दक्षिण बिहार के प्रमुख जमींदार शाह आल्म फी 
विशेष रूप से आथिक तथा सेनिक सहायता कर चुके थे 
पर दरबार में कामगार खां की प्रधानता के कारण कूछ समय से 
हिंदू उदासीन हो चले थे। टेकारी के सुन्दर सिंह अपने ही एक 
मुसलमान सेवक के हाथों, कुछ समय पहले, धोखे से मारे जा 
चुके थे । और जमींदार प्रायः तटस्थ बने रहे । मीर' कासिम के 
पटने पहुंचने से पहले ही सोच नदी की एक शाखा के तट पर, 
१५ जनवरी १७६१ को शाह आलम की हार हुई और मेजर 
कारनक द्वारा मो० ला तथा अन्य फरासीसी गिरफ्तार कर लिये 
गये । ६ फरवरी को गया में शाह आलम और अंगरेज सेनापति 
का सम्मेलन हुआ। इससे पहले अंगरेजों के दूत बन कर शिताब- 
राय शाह आलम से मिल आये थे । गया-सम्मेलन के बाद शाह 

सहताबराय 
आलम अंगरेजों के ही शिविर में आ गया और अपनी अभ्यर्थंना 
से इतना प्रसन्न हुआ कि पटने जाने का भी उनका निमंत्रण स्वीकार 
कर लिया । २२ फरवरी को उसने पटना-नगर में प्रवेश किया । 
वहां आतिथ्य-सत्कार तो नवाब की ओर से रामनारायण करने 
लगा और उसका सौहाद॑ अंगरेजों के साथ बढ़ने लगा। 
शाह आलम साधन-हीन था, निर्बल था, धूल फाॉकता फिर 
रहा था, फिर भी उसे सम्राट कहाने का गौरव प्राप्त था। ओ 
अंगरेज जानते थे कि ऐसे सम्राट को भी मुट्ठी में कर बड़े बड़े 
काम निकाले जा सकते थे । जब जनवरी में पानीपत की लड़ाई 
हो चुकी और मराठों की पराजय से पहले ही गाजीउद्द्दन कहीं 
भाग कर उसका मार्ग निष्कंटक कर चुका, तब शाह आलम की 
मित्रता का मूल्य और भी बढ़ गया। सम्राट की अपनी दृष्टि से 
अंगरेजों की मित्रता भी कम मूल्यवान्‌ न थी। पारस्परिक संबंध 
घनिष्ठ कर दोनों अपना अपना हित-साधन करने की फिक्र में 
ही थे कि अंगरेजों के रंग में भंग डालने के लिए मीर कासिम 
माचे में पटने जा पहुंचा । 
इधर गया-सम्मेलन के बाद अंगरेज जो चाल चलते आ रहे 
थे उसका मीर कासिम की दृष्टि में एक ही अर्थ हो सकता 
था--यह कि हुउनकी आन्तरिक इच्छा सम्राट से बंगाल-बिहार- 
'उड़ीसा की सूबेदारी नहीं तो कम,से कम दीवानी प्राप्त कर लेने 
की थी । मेजर कारनक के साथ उसका वाद-विवाद आरंभ हुआ। 
राजनीतिक शतरंज के खेल में अंगरेजों को मात करने के लिए 
समीर कासिम ने भी अपनी राजभकित प्रदर्शित की और शाह 
आलम से दरबार में अपनी सूबेदारी को बरकरार करा लिया । 

जंगत्सेठ 

अप्रेल में कारनक की जगह कट अंगरेज सेनापति हो कर आयी 
तो मीर कासिम की उससे भी न बन सकी । जून में जब शाह 
आलम दिल्‍ली के तख्त पर बैठने चला तब मीर कासिम को लगा 
कि वह खेल में अंगरेजों से हार खाने से, बाल बाल बच गया था । 

शाह आलम से पिंड छूटते ही, मीर कासिम ने शासन के क्षेत्र 
में भाड़-ब॒हार शुरू कर दी । पहले तो उसने राजा रामनारायण 
से हिसाब तलब किया और उसके जिम्में मोटी रकम निकलने पर 
उसे अपनी जगह से हटा दिया । रामनारायण की रक्षा का कट 
को विशेष आदेश मिल चुका था, पर उससे वह रक्षा न हो 
सकी। ५.८ जूत को कलकत्ते की कौंसिक ने मीर कासिम को 
लिख दिया कि आप रामनारायण को मुअत्तल कर और जिसको 
चाहें अपना नायब नियुक्त कर सकते हूँ । रामनारायण का सहायक 
शिताबराय भी पदच्यत किया गया और अगस्त में राजवललभ 
नायब नियुक्त हुआ । सितम्बर में वांसीटार्ट ने रामनारायण को 
मीर कासिम के हवाले भी करा दिया । नवाब के हुक्म से उसकी 
सारी संपत्ति जब्त कर ली गईं और वह कंदखाने में भेज दिया 
गया* । पर थोड़े ही दिन बाद राजवल्लभ को भी उस पद से हटना 
ओर कंद होना पड़ा ।. उसकी जगह राजा नौबतराय को मिली। 
मीर मेहदी खां तिहुत का और सुृहम्मद तकी खां 
वीरभूम का फौजदार नियुक्त हुआ । फिर नोबतराय की जगह 
मीर मेहदी खां को दें दी गईं। 


वांसीटार्ट ने- जो कुछ किया वह क्लाइव की नीति के विपरीत' था। 
जहां क्लाइव का सिद्धांत था कंपनी को सशक्त करना वहां वांसीटार्ट के 
कार्य-कलाप से नवाब सशक्त होता गया । कक्‍्लाइव का इस ओर विशेष ध्यान 
रहता था कि कंपनी प्रमुख हिन्दू अधिकारियों की रक्षा करती रहे। पर 
वांसीटार्ट ने जान-बुझ कर उस कत्तेव्य की उपेक्षा की । --कम्ब्रिज हिस्टरी | 

महताबराप 


इसके बाद ही मीर कासिम ने अंगरेजों के देशान्तर्गत व्यापार 
का प्रश्न उठा कर उनसे भगड़ा मोल ले लिया। विदेशी कंपनियों 
को आयात-निर्यात की ही वस्तुएँ खरीदने-बेचने का अधिकार 
प्राप्त था और उन्हें जो फरमान मिल चुके थे वे इसी आधार पर 
फ्ि यह अधिकार उन संस्थाओं को प्राप्त था--उनके कर्मचारियों 
को नहीं। पर जैसा कि हम देख चुके हें, अंगरेज कर्मचारी कंपनी 
के दस्तकों की आड़ में अपना अपना व्यापार भी किया करते थे 
और दस्तकों के इस दुरुपयोग के कारण कंपनी और सरकार के 
बीच कभी कभी भगड़े भी हो जाते थे । पर कर्मचारियों का यह 
सिजी व्यापार भी एक समय आयात-निर्यात की वस्तुओं तक ही 
सीमित था । जब कभी कोई कमंचारी नमक जैसी चीज की 
खरीद-बिक्री कर बेठता तब सरकार इसको रोकने के लिए 
कारंवाई किये बिना न रहती । पलासी के युद्ध के बाद परिस्थिति 
बदल गईं। सरकार में रोक-थाम करने की शक्ति ही नहीं रही 
और अंगरेज मनमाने ढंग से व्यापार करने छगे । क्लाइव के समय 
में कुछ नियंत्रण था भी तो उसके विदा होते ही बह भी जाता 
रहा अमर बंगाल में अंगरेजों की धन-लोलुपता नग्न रूप से 


साचने लगी। 


नवाब की अपनी प्रजा को वैसा अधिकार न होने के कारण, 
हिन्दू या मुसलमान व्यापारी या तो किसी क्षेत्र में प्रवेश ही नहीं 
कर सकते और जहां कर सकते वहां उन्हें पूरी चुड्री मरनी पड़ती । 
उधर नमक, सुपारी, तंबाक्‌ जैसी चीजों को भी अंगरेजों ने हथिया 
लिया । ऐसे व्यापार से ही जिनकी जीविका चलती थी वे तो भूखों 
मरने लगें और सरकार की आय दिन दिन घटने लगी। मीर 

जाफर से तो इसका प्रतिवाद असंभव था, पर मीर कासिम' 
चुपचाप न रह सका । १७६१ के अन्त में ही कॉसिल को खबर 
मिली कि नवाब की ओर से छेड़छाड़ शुरू हो गई थी। इस 
छेड़छाड़ का कारण अंगरेजों का अपना ही मंदोन्माद था। इसकी 
शिकायत जगत्सेठ भी कर चुके थे | १० मार्च १७६२ को 
वांसीटार्ट ने उन्हें लिखा :-- 


“आपका पत्र मिला । आपने लिखा है कि बाली गोकुलपुर 
गांव उस ताल्लके में हे जिसे आपने हाल में ही खरीदा है और 
उस गांव के लोग नाव-द्वारा पहुँचने वाले अंगरेज व्यापारियों या 
उनके गुम्ारतों की जोर-जब रदस्ती से तंग आकर बाहर भाग गये 
हैं। आपने इस ओर मेरा ध्यान आकर्षित कर अनुरोध किया है कि 
में सख्त हिदायत कर दूं कि अंगरेजों का कोई गुमाइता किसी भी 
हालत में रिआया को किसी तरह न सताये। में अपने हित की 
तरह आपके भी हित की रक्षा करना चाहता हूँ। में यह हगिज 
नहीं चाहता कि प्रजा के साथ ऐसा दुव्यंवहार हो । मेरी इच्छा 
है कि अगर कोई दोषी हो तो आप उसका नाम-धाम मुझे लिख 
भेजें कि में ऐसे अत्याचार को आगे न होने दूं।* 

मई १७६२ में खुद नवाब ने कौंसिल को लिखा कि अंगरेज 
व्यापारियों के गुमाइतों की धांधली बरदाइत करना सरकार के 
लिए असम्भव हो गया था । 

अपनी नीति की सफलछता की दृष्टि से मुशिदाबाद रहना 
अनुपयुक्त समझ कर मीर कासिम इधर राजधानी हटा कर मुंगेर 
ले गया था। १७६२ के अन्त में वांसीटार्ट उससे संमझोता करने के 
लिए वहीं गया । मीर कासिम के साथ यह ते हुआ कि जहां पटनें 

तक जाने वाले नमक पर इस देश के व्यापारियों को ३० प्रतिशत 
कर या चंंगी देनी पड़ती थी वहां अंगरेजों, को ९ प्रतिशत ही 
देती पड़ेगी और अगर कोई भगड़ा खड़ा हुआ तो वारा-त्यारा 
करने का अधिकार नवाब के ही अफसरों को होगा । पर यह 
समभोौता वांसीटार्ट के देशवासियों को, विशेषकर उसके विरोधी 
दल को, स्वीकार न हुआ। उनकी ओर से उसकी नेकनीयती पर तरह 
तरह के हमले होने लगे । उस पर जो अभियोग लगाये गये उनमें 
एक यह भी था कि उसने अपने निजी व्यावार के लिए रिआयत ही 
नहीं करा ली थी बल्कि मीर कासिम से सात राख रुपये रिश्वत भी 
खा ली थी । इन बातों में कुछ सचाई जरूर थी, पर विरोध का 
प्रधान कारण यह था कि अंगरेज ९ प्रतिशत भी चंगी भरने 
को तैयार न थे । स्वार्थ साधने के साथ वांसीटार्ट को बदनाम 
करने का उसके दुश्मनों को यह अच्छा मौका हाथ लगा । ऐसा 
आन्दोलन किया गया कि कौंसिल ने उस समभौते को ठुकरा 
दिया । अब यह निश्चित हुआ कि अंगरेज, सिर्फ नमक पर २॥ 
प्रतिशत देने के अलावा, और किसी प्रकार का कर या चंगी न देंगे 
और अगर उनके किसी गुमाश्ते पर कोई अभियोग लगाया गया तो 
उसका विचार करने का अधिकार उन्हीं को होगा, नवाब के 
अधिकारियों को नहीं । चोरी और सीनाजोरी इसको कहते हें । 
अंगरेजों का यह रंग-ढंग देखकर मीर कासिम ने मार्च १७६३ 
में दो साल के लिए व्यापारी-मात्र के हित में चंगी ही उठा दी। 
इस पर एतराज करने की जरा भी गुंजाइश न होते हुए भी कौंसिल 
को यह मंजूर न हुआ। अब उसकी ओर से कहा जाने छूगा कि 
इस मामले में भी अंगरेज और हिन्दुस्तानी बराबर नहीं समझे जा 

सकते अर्थात्‌ निःशुल्क व्यापार अंगरेज ही कर सकते हैं, हिन्दुस्तानी 
नहीं । उसकी ओर से दो सदस्य, ऐमियट और हें-उसकी नयी मांग 
पेश करने के लिए नवाब के पास भेजें गये । 

“मुताखरीन” के अंगरेजी अनुवादक ने इस भगगड़े के बारे में 
लिखा है :-- 

“मीर कासिम और कंपनी के सम्बन्ध-विच्छेद के मूल कारण 
की ओर गुलाम हुसेन ने संकेतमात्र किया है। यह आश्चर्य की 
बात है । यथार्थ बात यह थी :-- 

“फरमान के द्वारा अंगरेजों को जो अधिकार मिल चुके थे 
उनकी रक्षा करने के लिए मीर कासिम बराबर तैयार रहता 
आया था+ पर जहां पलासी की लड़ाई से पहले अंगरेज व्यायारियों 
की एक भी नाव नजर नहीं आती थी वहां अब बंगाल की प्राय: 
प्रत्येक नदी उनकी नावों से ढक-सी गईं थी। अंगरेज अब तम्बाक्‌, 
नमक, सुपारी, अन्न आदि का भी व्यापार करने लगे थे । इससे 
हजारों हिन्दुस्तानियों की रोटी-दाल चलती थी । एक ओर उनकी 
जीविका जाती रही, दूसरी ओर सरकार की अपनी आय पर 
कुृठाराघात हुआ। बांसीटार्ट, हेस्टिग्स जैसे जो अंगरेज नरम दल 
वाले कहे जा सकते थे वे भी इस बात को स्वीकार करते थे कि 
अंगरेजों के ऐसे व्यापार के नियंत्रण का नवाब को पूरा अधिकार 
था। यह इन व्यापारियों का अपना काम था कि वेया तो सरकार 
से इसके लिए विशेष अधिकार प्राप्त कर लेते या चुंगी देते जाते। 
कौंसिल का यह काम हगिज न था कि वह नवाब से उनके अपने 
लाभ के लिए लड़ाई कर बेठती । 

धयहु बात याद रखने की हे कि जहां अंगरेज एक बार १० 
प्रंतिशत दें देने पर सारे भामटों से छटकारा पा जाते थे वहां इस 

देश के व्यापारियों को २५ प्रतिशत चुंगी दे देने पर भी कदम कदम 
पर रुकावट का सामना करना पड़ता था । उनकी नावें रोक ली 
जाती थीं, फिर उन नावों की तलाशी होती थी, ओर उन्हें चुंगी 
के अलावा जगह जगह राहुदारी भी देनी पड़ती थी। अंगरेज 
व्यापारियों का माल एक ही जगह १० प्रतिशत दे देने पर इन 
सारी विध्न-बाधाओं से मुक्त हो जाता था । 


“मीर कासिम की बुद्धि की प्रशंसा करनी होगी कि उसने 
बंगाल भर में चुंगी, राहुदारी आदि को बंद कर सभी व्यापारियों 
के लिए एक-सी सुविधा कर दी । अंगरेजों के लिए इससे अधिक 
न्यायपूर्ण बात और क्‍या हो सकती थी ? मीर कासिम ने कहा कि, 
“तुम लोग हुगली, ढाका, पटना ऐसी जगहों में चुंगी कम 
कराना चाहते हो । में तुम्हारी बात मान लेता हूँ और तुम्हारी 
मांग से भी अधिक रिआयत यह किये देता हूँ कि तुमसे कुछ भी 
न लंगा। बंगालमात्र से मेंने चुंगी उठा दी है, अब तुम्हारे और 
मरे बीच लड़ाई-भगड़े का कोई कारण ही नहीं रह गया।* नवाब के 
इस नये विधान का यही अर्थ था, पर उससे यह बात छिपी न थी 
कि चुंगी-सम्बन्धी कोई भी भेद न रह जाने पर अंगरेजों के लिए 
प्रतिद्वन्द्धिता में ठहरना कठिन हो जायगा। उनकी रहन-सहन का 
खर्चे इतना ऊंचा था कि बराबरी में आ जाने पर वे कभी इस देश 
के व्यापारियों से सस्ता माल न बेच सकते थे । इसीलिए अंगरेज 
अब यह कहने रंगे कि नवाब को हमारा व्यापार तो निःशुल्क 
कर देता चाहिए और अपनी रिआया से बदस्तुर शुल्क या कर 
लना ही चाहिए । अर्थात्‌ किसी राजा को इतना भी अधिकार न 
'रहे कि वह जो रिआयत विदेशियों के साथ कर दे वह अपनी 

रिआया के साथ न कर सके । वांसीटार्ट और हेस्टिग्स ने बार बार 
कहा कि अंगरेजों का यह प्रस्ताव करना अत्यन्त अनुचित था पर 
उनकी कलकत्े में कोई सूनने वाला न था। उन पर कट्क्तियों की 
बौछाड़ पड़ने लगी। विपक्षियों की ओर से कहां जाने लगा कि ऐसी 
बात नवाब के वकील के ही मुंह से निकलनी चाहिए थी, कोंसिल 
के किसी सदस्य के मुंह से नहीं। इससे उनका यह भाव सूचित 
होता था कि सत्य और न्याय को तिलांजलि दे कर मनमानी करने 
की उन्हें पूरी स्वतंत्रता प्राप्त हो चुकी थी । | 

“लोभ से विवेक-रहित होकर ही उन्होंने बासीटार्ट और 
हेस्टिग्स पर गालियों की वेसी वर्षा की, उन्हें तरह तरह से बदनाम 
किया । वह प्रचार किया गया कि २२ लाख रुपये लेकर दोनों 
ने अपने आपको बेच दिया था। तब से आज तक न जाने कितने 
अंगरेज व्यापारी इससे चोगुना धन कमा चुके हें। हेस्टिग्स, 
वांसीटार्ट स्वयं भी बड़े व्यापारी थे, पर वे कभी करोड़पति न बन 
सके। हेस्टिग्स गरीब ही रहा और वांसीटार्ट भी धनी न हो 
सका। वह एक लाख रुपये की पूंजी छूकर बंगाल में आया था 
ओर चार व में उसे अढ़ाईं लाख वेतन के ही रूप में मिले ॥ फिर 
भी वह नो य। दस लाख से अधिक उपार्जन न कर सका। 

“इत सब बातों का ज्ञान छोगों को तब हुआ जब वांसीटार्ट 
लोट कर इंगलण्ड गया और वहां कंपनी के संचालकों को यह 
समझाया कि ऐमियट का दल जिसे अंगरेजों का व्यापार कहता 
आया! था वह वास्तव में इन लोगों का अपना खास व्यापार था 
जिसका इतिहास चार या पांच साल से पुराना न था। 


- “अंगरेज व्यापारी या उनके गुमाइते उन दिनों यह करते कि 

किसी शहर, गांव, या इलाके में पहुंच कर वहां निजी कारबार करने 
लगते और कोठी या दूकान पर अंगरेजी भंडा फहरा देते । फिर 
जो कुछ चाहते नवाब को देते, बाकी अपने पास रख लेते । उनके 
लिए न कोई सरकार थी न सरकार की हुकूमत । उच्छट्ठछ, निरंकुश 
होकर वे प्रजा पर अत्याचार करते और उसका खून चूसते | 


“ध्यान में रखने की बात है कि जब अंगरेज खुद इस देश के 
मालिक बन गये तब उन्होंने अपने नोकरों के लिए बहु स्वतंत्रता न 
रहने दी जिसकी रक्षा के लिए वे मीर कासिम से लड़ चुके थे । 

पाप के पेड़ की जड़ पर उस समय कृठाराबात हुआ और सभी 
कर्मचारियों के लिए यह आदेश हो गया कि वे प्रत्यक्ष या परोक्ष 
तोर पर न तो कहीं अपना व्यायार कर सकेंगे न किसी गांव या 
इलाके का ठेका ही ले सकेंगे | यह तो नहीं कहा जा सकता कि 
बुराई बिककूल मिट गई है पर इससे बहुत कुछ सुधार हुआ हैं 
इसमें संदेह नहीं। 


कहने की आवश्यकता नहीं कि मीर कासिम आरंभ से ही 
जानता था कि अंगरेजों से उसकी लड़ाई अनिवार्य थी और उस 
लड़ाई के लिए वह जितनी तैयारी कर सकता था मुंगेर जा कर 
करने लगा था। मुशिदाबाद में कोई किला न था, पर मुंगेर की 
बात और थी । गंगा के दक्षिण तट पर स्थित इस प्राचीन नगर 
का दुर्ग मुसलमानों के आने से पहले भी मुद्गगिरि के नाम से 
प्रसिद्ध रह चुका था। समय समय पर उसकी मरम्मत होती रही। 
१५८० में राजा टोडरमल का ध्यान भी उस ओर गया और 
 सतरहवीं सदी में शाह शुजा का। मीर कासिम के लिए मुंगेर में 

नये किले की कोई आवश्यकता न थी। पुराना किला ही, मरम्मत 
हो जाने पर, उसकी इच्छा की पूति करने लगा। 

पर दुर्ग तो शरीरमात्र था; उसमें प्राण-प्रतिष्ठा के लिए ऐसी 
सेना चाहिए थी जो सू-संगठित हो, सू-सज्जित हो और अंगरेजों 
से लोहा बजने पर पीठ दिखाने वाली न हो। अपनी आशिक व्यवस्था 
से उसने इतना सुधार तो कर ही दिया था कि उपयुक्त समय पर 
वेतन मिलने से उसके सेनिक दिन रात खीजने-भीखने वाले न' रह 
गये थे । पर उनका ऐसा संतोष ही काफी न था । और भी सुधार 
आवश्यक थे। लड़ते हों और हाथ में हथियार भी नहीं ' तो सैनिकों 
'का संतोष ही क्या कर सके ? और हथियार होते हुए भी उन 
चलाना ओर लड़ना न आवे तो वे किस काम के? मीर कासि 
जानता था कि भेड़ियाधसान और भगदड़ से इस देश का साम- 
परिक इतिहास कितना कल्ूंकित हो चुका था और उनके परिणाम 
इसके लिए कंसे घातक सिद्ध हो चुके थे। इतिहास की वेसी 
युनरावृत्ति को रोकने के लिए, अनुशासन आवश्यक था और 
अनुशासन के लिए सेनिकों को लड़ाई के नये ही तौर-तरीके सिखाने 
को आवश्यकता थी । ऐसी शिक्षा देने वाले विदेशी ही हो सकते 
थे। मीर कासिम को मालम था कि उस समय ऐसे शिक्षकों का 
नितानत अभाव न था। पुर्तंगीज, फरासीसी, अरमनी* इनमें सब 
साधारण व्यापारी ही नहीं थे । कुछ तो विदेशों से अस्त्र-शस्त्र 
लाकर अ-साधारण व्यापार करते, कुछ वेतनिक रूप' से, पर छोटे 
पेमाने पर ही, जहां तहां सेनानायक भी बन जाते । मीर कासिम ने 
अरमनी सेनानायकों के तत्वावधान में ही अपना उद्देश सिद्ध 





* कलकते को अरमती या अरमीनियन स्ट्रीट इन्हीं के नाम पर है। 

करने का निश्चय कर, ग्रेगरी उपनाम गुरगिन खां को प्रधान बनाया 
और मार्कर को उसका सहायक । इनकी देख-रेख में, प्रायः एक 
साल में ही जो संगठन हो गया उसका कुछ परिचय इन अवतरर्णों 
से मिलता हैं:-- 

“संकल्प-साधन में मीर कासिम की एकाग्रता थी । वह 
अनन्यकर्मा हो कर संकल्प-साधन का आयोजन करने लगे । अस्त्र- 
शस्त्र बनाने के लिए कारखाना खुल गया । यूरोपीय शिक्षकों के 
निरीक्षण में इस देश के लोगों ने शीघ्र ही तोप एवं बन्दूक बनाने 
में दक्षता प्राप्त की। उस समय तोपों में पछीता लगाना पड़ता 
था, बंदूकों की नलियों को आग की गरमी सहने योग्यू बनाने के 
लिए उत्कृष्ट लोहे की आवश्यकता हुआ करती थी। मीर कासिम 
के उत्साह ने ये सारी कठिनाइयां दूर कर दीं। राजमहल का 
चकमक और छोटा नागपुर का लोहा शीघ्र विख्यात हो उठा । बहुत 
दिनों बाद इन सब बन्दूकों की परीक्षा करके अंगरेजों ने कहा था 
कि कम्पनी की बन्दूकों की अपेक्षा ये बन्दूकें सब तरह से अच्छी 
हें*। उस समय तोपों का पीतल गला कर ढलाई करने की प्रथा 
चला कर मीर कासिम ने एक नई कीर्ति कमाई थी। अंगरेजों को 
कितने ही स्वाधीन यूरोपियन व्यापारी उस' समय बाहर से बन्‍्दूकें, 
तोप एवं गोले गोलियां मंगा कर बेचा करते थे। मीर कासिम के 
अस्त्रागार में खरीद खरीद कर ये सब चीजें भी भरी जाने छगीं।* 

“ग्रगिन खां ने नवाब की सेना को तीन श्रेणियों में विभक्‍त 
किया । एक में अश्वारोही रक्‍खे गये, दूसरी में गोलंदाज एवं तीसरी 

में पेदल। फिर पेदल सेना के भी नजीब एवं तिलंगा नामक दो 
* अंगरेज लेखक ब्रूम द्वारा लिखित ' . # अंगरेज लेखक ब्रूम द्वारा लिखित बंगाल आर्मी। 

भाग किये गये | तिलूंगी सेना ठीक कम्पनी की सेना की नाई सजाई 
गईं। अश्वारोही सेना, मुगल सेनानायकों के अधीन रक्‍्खी गई, 
पैदल तथा गोलन्दाज श्रेणी का भार अर्मीनियन, जर्मन, पोर्च्यगीज 
एवं फरासीसी अफसरों ने ग्रहण किया । 

“ग्रगिन खां के अधीन मारकर नामक एक अर्मी नियन सेनानायक 
ने उस समय विशेष ख्याति पाई थी । मार्कर के अधीन तीनों श्रेणी 
की सेना थोड़े ही समय में सृशिक्षित हो गईं। प्रत्येक श्रेणी की 
पल्टन से कुछ चुने हुए सेनिकों को एकत्र करके उन्होंने एक विशेष 
घल संगठित किया । मार ने यूरोप में युद्ध विद्या की शिक्षा पाई थी 
एवं हालेण्ड के युद्ध में रह कर विशेष अभिज्ञता एवं अनुभव प्राप्त 
किया था ! 

“मीर कासिम के सेनानायकों में से सेनापति समरू का नाम 
इतिहास में भली भांति विख्यात हैँ । वह यूरोप में कसाईंखाने के 
एक कमंचारी थे, वहां. से स्विस सेनादल के साथ भारत में प्रवेश 
करके फरासीसियों के अधीन, सेना का भार ग्रहण किया था। भारत 
के इतिहास में वह अंगरेजों के चिरदशत्रु के रूप में ही आते हें। वह 
राक्षस के समान क्रर थे । प्रभु की आज्ञा प्राप्त होने पर हित- 
अहित का विचार नहीं करते थे। उनका असल नाम था वाल्टर 
रेण्डल | 

ऐसी तेयारी के अलावा, मीर कासिम ने एक काम यह किया 
था कि जिन छोगों के सम्बन्ध में उसे संदेह या विश्वास था कि 
ऐसे अवसर पर वे दिल से उसका साथ न देंगे, उन्हें उसने गिरफ्तार 
करा लिया था। “रियाजुस्सलातीन के अनुसार, ऐसे लोगों में थे 


'क बल» पमममात 


+ “समीर कासिम” का हिन्दी अनुवाद। 

राय रायां उम्मेद राय, उसका बेटा कालीप्रसाद, रामकिशोर, 
राजवलल्‍लभ, जगत्सेठ महताबराय, महाराज स्वरूपचंद, राजा 
रामनारायण, टेकारी के राजा सुन्दर सिंह का बेटा फतह सिंह, 
जगत्राय, भोजपुर का दीवान दुलाल राय, दिनाजपुर, नदिया, 
खड़गपुर, वीरभूम और राजशाही के जमींदार इत्यादि। 

जगतूसेठ की गिरफ्तारी के बारे में “मुताखरीन” में लिखा 

हँ कि | 
“मीर कासिम को मालम हो चला था कि कलकत्ते में हवा 
का रुख उसके खिलाफ था । उसे यह भी मालम था कि जगत्‌सेठ 
'महताबराय और महाराज स्वरूपचंद का रुख किस ओर था । 
ऐसी हालत में उसे यह निरापद न जंचा कि ये दोनों भाई 
'मुशिदाबाद में ही बने रहें । उसे याद था कि सिराजुद्दोला की 
जगह मीर जाफर .के और मीर जाफर की जगह खुद उसके नाजिम 
बनने में इन्होंने अपने धन और प्रभाव से कैसी सहायता पहुंचाईं 
थी। आदमियों की उसे अच्छी पहचान थी, इसलिए कलकत्ते के 
पास मुशिदाबाद में इन दोनों व्यक्तियों का रहना उसे खतरनाक 
लगा। अंगरेजों से उसका रगड़ा-भगड़ा दिन दिन बढ़ता जा रहा 
था। संभव न था कि ऐसी स्थिति में ये दोनों अंगरेजों का पक्ष 
त्याग कर उसका पक्ष अपना छें। 





अ्लन्‍तलतननजक- 
जज 


* संभवत: इसलिए कि दक्षिण बिहार के जमींदार शाह आलहूम के 
पक्षपाती समझे जाते थे । 

राजा उदयनारायण का पतन होने पर, राजशाही की जमींदारी नाटौर के 
राजवंश के हाथ में आ गई थी । वहीं के रामकान्त की स्त्री इतिहास-प्रख्यात' 
रानी भवानी थीं । श्री पूर्णच्ंद्र मजुमदार ने लिखा है कि मीर कासिम ने प्रहले 
तो रामकान्त की जमींदारी छीन ली, पर जगत््‌सेठ के सिफारिश करने पर 
हौटा दो । बंगाल के राजा सीताराम को तो उसने फांसी की सजा दे दी। 

“उसने अपना कत॑व्य यही समका कि उन्हें कम से कम 
नजरबन्द कर अपने ही पास रखा जाय । पर बुलाने पर वे मुंगेर 
जाने के लिए कदम उठाने वाले न थे । मीर कासिम जानता था कि 
संदेश या आदेश मिलते ही वे कलूकत्ते भाग जायंगे । और वहां 
अंगरेजों को पैसे से, कूटनीति से और अपने प्रभाव से अमूल्य 
सहायता पहुंचाने लगेंगे । इसलिए उसने वीरभूम के फौजदार 
मुहम्मद तकी खां को लिखा कि खत मिलते ही मुशिदाबाद जा- 
क्र सेठों का घर घेर लेना-ओऔर किसी को बाहर सिकलने मत 
देना; उन्हें गिरफ्तार कर कहीं रखना और जब अरमनी सरदार 
माकर पहुंच जाय ओर तुम्हें एक खत दे दे तब उसे पढ़ कर 
और, उसके बाद उससे रसीद लिखा कर सेठों को उसके हवाले 
कर देता । तकी खां नवाब का विश्वासी था और बड़ा साहसी 
था। मार्कर गुरमिन खां का चेला था । तिलंगा पलटन इसके साथ 
कर दी गईं और यह नात' से मुशिदाबाद भेजा गया । इसे आदेश 
मिला कि जब मुहम्मद तकीः खां सेठों को तुम्हारे हवाले कर दे 
तब उन्हें यहां सही सल्ामत ले आना, पर इस बात का पूरा ध्यान 
रखना कि उनके- साथः अनुचित या अपमानजनक व्यवहार न होने 
पावे । | 


“नवाब की आज्ञा मिलते ही तकी खां बगटुट मुशिदाबाद चल' 
पड़ा और पहुंचते ही सेठों के घर को घिरवा लिया । पर उसने 
उन्हें कहला भेजा कि में आपको शारीरिक, आथिक या और तरह 
की हानि पहुंचावे नहीं आया हूँ। सम्मानपूर्वक आपको मुंगेर 
भेज देने की मुझे आज्ञा हुई है। वहां नवाब आप दोनों को अपने 
ही साथ रखना चाहते हैँ । आप निर्चिन्त हो कर मेरे साथ हों 

ल।' लाचार दोनों को घर से विदा होना पड़ा । तीन दिन बाद 
मारकर भी अपने तिलंगों के साथ पहुंच गया । ये छोग दोनों 
भाइयों को मंगेर ले गये । 

“बहां नवाब ने पहले तो मिजाजपुरसी की, फिर उनके साथ 
हमदर्दी दिखा कर उन्हें तसल्‍ली दी और अपनी मजबूरी बता 
कर कहा कि आय छोग बेफिक्र हो कर यहां अपने लिए मकान 
बनवा लें, मुशिदाबाद की तरह अपनी कोठी खोल लें, दरबार 
में आया-जाया करें और माली मामलों में जेसे पहले सरकार को 
मदद पहुंचाते थे वैसे ही आगे भी पहुंचाते रहें । कहने के लिए 
उसने उनको आजाद कर दिया, पर वे बराबर नजरबन्द' ही रहे। 
जब कहीं जाते तो जासूस यह देखते रहते कि कहीं दूर न निकलरू 
जायें। उन्होंने अपनी कोठी भी खोल ली और देशकाल को देखते 
हुए जिस प्रकार रह सकते थे रहने लगे! 


मुंगेर जाते समय ऐमियट को कासिमबाजार में ही समाचार 
मिला कि जगत्सेठ महताबराय और उनके भाई महाराज स्वरूपचंद 
गिरफ्तार कर लिये गये थे । समाचार मिलते ही उसने वांसीटार्ट 
को इसकी सूचना भेज दी । २४ अप्रैल को वांसीटार्ट ने मीर कासिम 
को लिखा :-- 


.. “मुझे अभी मि० ऐमियट का एक खत मिला हैँ जिसमें लिखा 
हैं कि २१ तारीख को मृहम्मद तकी खां अपने सैनिकों के साथ 
वीरभूम से मुशिदाबाद जा धमका और उसी रात को जगतूसेठ 
के घर जा कर उनको और उनके भाई को गिरफ्तार कर लिया। फिर 
उन्हें हीरा-फील के गया । इस समय दोनों वहीं हिरासत में हें। 

“मुझे इस पर बड़ा आइचर्य हुआ है । आपके मसनद पर बंठने 
के बाद ही मेने सेठों की उपस्थिति में आपसे मिल कर कहा था कि 
आप उन दोनों प्रभावशाली व्यक्तियों से राज-काज में सहायता लेते 
रहेंगे और उन्हें किसी प्रकार की हानि पहुंचने न देंगे । आपने 
भी यह स्वीकार कर लिया था । पिछली बार जब मुंगेर में आपसे 
मिला था तव मेंने फिर उनके सम्बन्ध में आपसे बात की थी और 
आपने मुझे यह आश्वासन दिया था कि में उन्हें किसी प्रकार की 
हानि न पहुंचाऊंगा । ऐसे व्यक्तियों को घर से घसीट कर ले 
जाना अत्यन्त अनुचित काम था । उनके लिए तो यह अपमान- 
जनक था #ही, आपकी अपनी प्रतिज्ञा के भी प्रतिकूल था। दूसरे 
किसी भी नाजिम के समय में उनकी ऐसी अप्रतिष्ठा नहीं हुईं। जो 
छ हुआ है वह आपको ही नहीं, मुकको भी कंलकित करने 
वाला है ।' 

वांसीटार्ट ने सेठों की रिहाई पर जोर दे कर लिखा था कि 
उनकी कारा-मक्ति से ही हम दोनों अपयश' से बच सकेंगे। मीर 
कासिम पर उसकी बातों का कोई असर न पड़ा। २ मई को उसने 
यह पत्नोत्तर दिया :-- 

“आज तक सेठों के सम्बन्ध में न॒ तो किसी ने मुझे कुछ लिखां 
था न कहा था। 

“अब आपने उनके पक्ष में ये बालें कहीं हे तो म्झे अपनी 
स्थिति स्पष्ट कर देनी पड़ती है । ु 

शयह बात जग-जाहिर है कि अभी हाल तक, प्रत्येक नाजिम के 
समय में, ऐसे व्यापारी जहां अपना कारबार चलाते रहे हैं बहां 
सरकार का भी हाथ बंटाते रहे हु | उद्दहरण के लिए, में अमीचंद ; 

का नाम ले सकता हूँ। अंगरेजों पर निर्भर करने वाले व्यापारियों 
का और इन सेठों का भी अपना हाल यह था कि वे नाजिम से 
मिलते-जुछतें और सरकार को सहायता देते रहते थे। 

“इंशबर को धन्यवाद हैं कि आपको मेरे शब्द अभी तक याद 
हैं। यह ठीक हे कि मेने स्वयं कहा था कि .े दोनों भाई विशेष 
स्थान रखने वाले हैं । मेरे लिए इनके सहयोग से काम करना 
ही उचित होगा। पर इन तीन बरसों में वह सहयोग मुझे कभी 
प्राप्त न हो सका । मेंने इन्हें बार बार लिखा कि अपना व्यवसाय 
चलाते रहो और निजामत को भी मदद पहुंचाते रहो। पर इन्होंने 
मेरी बातों पर कभी ध्यान नहीं दिया । अपना कारबारू तो बन्द 
कर ही दिया, निजामत को भी जितनी उलमभन में डाल सकते 
थे डालते गये । मेरे साथ इनका ऐसा बर्ताव होने लगा मानो में 
इनका दुश्मन था--इनके लिए अछत के बराबर था। मदद देंने 
को कौन कहे, इन्होंने दरबार में आना-जाना भी छोड़ दिया। 

“मेंने इन्हें यहां आने को मजबूर किया तो इसलिए नहीं कि 
ये अंगरेजों से मिल कर चाले चल रहे थे, बल्कि इसलिए कि मुझे 
इनसे कितनी ही बातें दर्याफ्त करने की जरूरत थी--कई सर- 
कारी काम इनके बिना रुके पड़े थे । यह तो शुरू से ही दोनों 
ओर मानी हुईं बात थी कि अपना व्यवसाय चलाते हुए, इन्हें नाजिम 
ओर निजामत से भी सरोकार रखना पड़ेगा। 

“आपने भोंहें तान कर मुझे अपनी ग्रतिज्ञाओं की. याद 
दिलाई हैं । क्‍या प्रतिज्ञा या संधि-पत्र मेरे ही लिए हैं, आपके लिए 
नहीं ? क्या आपकी दृष्टि में वह बस' बच्चों का खेल हैं जिसके 
घेरे से आप जब चाहें और जैसे चाहँ बाहर निकल जा 

सकते हैं? आपकी अपनी ओर से जो कुछ हो रहा हैं उसे में 
और क्या कह सकता हूँ? आपके कमंचारी मेरे आमिलों को 
बलपूवक ले जाकर कद कर दें तो में तो यही कहूंगा कि आपने 
संधि-पत्र को ठकरा दिया। हां, आप संभवतः यही कहेंगे कि 
आपकी ओर से कुछ भी अनुचित नहीं हुआ। जब आपके कर्मचारी 
मदोन्मत्त हो कर अत्याचार करते फिरते हें तब संधि-पत्र पर 
हरताल नहीं लगती, तब मुझे इसका प्रतिवाद करने का कोई. 
अधिकार नहीं होता, तब किसी पर कलूंक नहीं लगता । पर जब 
में अपनी ही प्रजा और अपने ही आश्रित व्यक्ति को अपने पास 
बुलवाता हूँ तब आपके कहने के अनुसार में संधि-भंग कर बैठता 
हैँ , मेरा शासन शासन कहाने योग्य नहीं रह जाता, में सब की, 
विशेषतः आपकी, दृष्टि में बहुत ही नीचे गिर जाता हूँ। ईश्वर 
ही जानता हे कि यह मेरे लिए कितनी अगम्य और आदचर्यजनकः 
बात है । 


“इन दोनों ने मेरे नाजिम होने के दिन शपथपूर्वक प्रतिज्ञा की 
थी कि, “आपकी जान के साथ हमारी जान रहेगी, आपकी भलाई 
में ही हम अपनी भलाई समभेंगे ।' यह बात सारी दुनिया जानती 
हैं! मेंने इन्हें यहां बुलवा लिया है तो इसीलिए कि ये बराबर 
मेरे साथ रहें और परंपरा के अनुसार अपना ही नहीं, सरकार का 
भी काम-काज करें । आपने इनकी ओर से जो कुछ लिखा हैं 
वह सिफारिश है या और कुछ, मुझे मालम नहीं । आपने मुझ पर 
संधि-भंग का दोषारोपण किया है। यह तो आप ही जानते होंगे 


कि जो संधि-पत्र आपके पास है, उसमें इनका उल्लेख है या नहीं। ' 


आपने लिखा हे कि में अपने आपको कमजोर साबित और बदनाम 
५६ 

फर दूंगा | पर परमात्मा जानता हे कि मेने इन्हें किसी बुरे उहेश 
से नहीं बुलबाया है । मेने न्याय के विषरीत न तो कभी किसी को 
गिरफ्तार कराया, न किसी की जान ली। खोजा वजीद के 
साथ भी मेने अन्याय नहीं किया । में इतना ही चाहता हूँ कि सेठ- 
बन्धु यहीं रह कर काम-काज करें । अगर आप सच को भूठ या सफेद 
को स्याह बता कर, मेरा नाम उछालना चाहते हूं तो इसका मेरे 
पास कोई इलाज नहीं। हां, अगर इंसाफ भी कोई चीज हं तो में 
कहूँँगा कि इस विबय में वाद-विवाद की गुंजाइश ही नहीं।” 


बकलम नवाब-- 
“हम दोनों के बीच जो संधि हुई थी उसका एकु सिद्धांत 
था कि न तो कंपनी के कर्मचारियों की ओर से में कोई सिफारिश 
. करूं न मेरे कमंचारियों की ओर से आप । पर आप लोग उस बात 
को बिलकुल भूल गये हें और शर्त के खिलाफ काम कर रहे है । 
अपना नाम जगाना और मनमानी करना, यही आपका उद्देश 
हो रहा है । में छाचार हूँ । 
कलकत्ते में एमियट गरम' दल का नेता ओर मीर कासिम का 
परम द्रोही था । उसने जगत पेठ की रिहाई की बात की तो 
नवाब पर इसका कोई अच्छा प्रभाव न पड़ा। दोनों के बीच और 
भी कोई समभोता न हो सका । इधर पटने के अंगरेज प्रधान एलित 
.. नें नवाब के कुछ आमिलों को गिरफ्तार कर कलकत्ते भिजवा दिया 
था तो इसके जवाब में नवाब ने अंगरेजों के कुछ गुमाश्तों को 
कूद करा लिया था | ऐमियट की मंगेर-यात्रा निष्फल रही और 


उसे अपने साथी हे को जामिन के तौर पर वहीं छोड़ कर लौटता: 


3 .. थड़ा । लौटने से पहले वह एलिस को लिख गया-कि लड़ाई के लिए 
द रे५७ | 


जगत्‌ सै 
तैयार रहो और एलिस ने लड़ाई की घोषणा होने से पहले ही २४ 
जून को नवाव की सेना पर आक्रमण कर दिया । 


अंगरेजों ने पहले से ही अपना कार्यक्रम निश्चित कर रखा 
था। विचार यह हुआ था कि २३ जून को ऐमियट के प्रस्थान 
करते ही, पटने पर अधिकार कर लिया जाय । सेनानायक किस 
स्थान पर एकत्र होंगे और किस मार्ग से किसको कहां जाना होगा 
यह सब १८ जून तक निश्चित हो चुका था । कुछ सेनिक तो 
उससे भी पहले पटने भेजे जा चुके थे । पटने के किले में अंगरेजों 
की ओर से किसी को आक्रमण की आशंका न थी। सामरिक 
दृष्टि से किला भी मजबंत नहीं कहा जा सकता था । एलिस ने 
. २३ जून की रात को ही उस पर आक्रमण की तैयारी कर ली और 
२४ को अंगरेज, तारों की छांह, फाटक तोड़ कर किले में जा 
: घ॒से और वहां लट-मार करने लगे । मीर मेहदी खां तो मुंगेर 
भाग चला, पर लाल सिंह ओर मुहम्मद अमीन के पराक्रम से 
किला फिर नवाब के अधिकार में आ गया । 

इतने में मुंगेर से कूमक ले कर माकर पटने आ गया और उसने 
_अंगरेजों की कोठी घेर ली। एलिस, फुलट्टन आदि अंगरेज छपरे 
भाग गये । उनका विचार और भी दूर भाग जाने का था, पर वहीं 
वे रामनिधि नामक फोजदार और समरू द्वारा गिरफ्तार कर 
लिये गये । 

७ वीं जुलाई को गवर्नर को मीर कासिम का एक पत्र मिला 
. जिसमें नवाब ने लिखा था--“मे एलिस साहब को हुंदय से अपना 
परम शत्रु ही समभंता आया हूं। इस समय देखता हूँ कि वह बन्धु 
, “कह कर सम्बोधन किये जानें के सर्वथा योग्य हें। यह बात उनंके 
' है५८ 

विविध आचरणों से व्यक्त हो पड़ी है| उन्होंने चोर की तरह रात के 
समय पटना के किले पर आक्रमण कर के बाजार को लटा, प्रात:काल 
से तीन पहर तक कंबल लूट और नर-हत्या से प्रतिष्ठित महाजनों 
एवं नागरिकों को त्रस्त किया । मेने एक समय आपसे दो-तीन 
सो बन्दूर्के मांगी थीं, किन्तु आप मेरे उस अनू रोध को पूरा नहीं 
कर सके थे, परन्तु हमारे साथ आन्तरिक मित्रता होने के कारण 
ही एलिस साहब ने इस हत्याकांड में अपनी सेना की सारी तोप- 
वन्दृक एवं युद्ध-सामग्री मुझे सौंप दी और स्वयं सेना के भार-वहन 
की उत्कट चिन्ता से छंट्टी ले ली । आपने अन्याय से निर्देयतापूर्वक 
निर्दोष नगरवासियों को नर-हत्या से त्रस्त करके कई लाख रुपयों 
की द्रव्य सामग्री लूट ली हैं। इस बात पर भली-भांति विधार करके 
दरिद्रों की क्षतिपूर्ति करना कम्पनी का कर्तव्य है । सिराजु- 
दूदौला के समय कलकत्ता की लूट के बाद यही बात हुईं थी। ईसा 
के नाम पर धर्म-शपथ कर के आप छोगों ने सामरिक व्यय का 
निर्वाह करने के लिए हमसे जमींदारी ली थी। आपकी सेना हमारे 
पास रह कर सदेव हमारी उन्नति की चेष्टा करेंगी, इस बात की 
दर्ते हुईं थी । किन्तु, काम पड़ने पर, देखते हेँ कि आप हमें नष्ट 
करने के लिए ही इतनी बड़ी सेना रकक्‍्खे हुए हैं। जब आपकी 
सेना हमारे साथ इस प्रकार का--संधि-विरुद्ध--व्यवहार कर रही 
है, तब मेरे लिखने का यही अभिप्राय हे कि, आप मेरी जो जमींदारी 
भोग कर रहे हैँ उसका तीन वर्ष का राज-कर आपको मेरे पास 
जमा करना चाहिए । गत कई वर्षों से कम्पनी के गुमाश्तों ने 
निजामत के अधिकार से जितने अत्याचार किये हैं, बलपूर्वक 
जितना धन लूटा है, देश के लोगों की जितनी क्षति की है, इस 
समय उसका प्रतीकार करना कम्पनी का कर्तव्य हैं । आप लोगों 
३५६ 

को अब इतनी हानि उठानी पड़ेगी कि जैसे आप छोगों ने बदेवान 
एवं अन्य स्थानों का अधिकार प्राप्त किया था, वसे ही उन्हें लोटा 
देना पड़ेगा *। 

ऐमियट और उसके साथी मुशिदाबाद में ही 
गिरफ्तार हो गये । इस पर उसने अपने सैनिकों को गोली चलाने 
का हुक्म दे डाला । नवाब की ओर से खून का बदला खून से ही 
लिया गया और ऐमियट को प्राय: सात अंगरेजों के साथ मौत का 
शिकार होना पड़ा । 

नवाब ने अपने सभी फौजदारों को लड़ाई शुरू हो जाने की 
सूचना दे दी । 

ऐमियट और हे को मुंगेर रवाना कर अंगरेज तलवार खींचने 
के साथ, मीर कासिम के बजाय ओर किसी को मुशिदाबाद की 
गद्दी पर बिठाने के लिए उधेड़-बुन भी करने लगे थे। उनकी दृष्टि 
में मीर जाफर से उपयुक्त व्यक्ति मिलना कठिन था--बही मीर 
जाफर जिसे तीन ही साल पहले नालायक बता कर वे उसी गद्दी 
से उतार चुके थे । १० जुलाई को उन्होंने उसके साथ दूसरी संधि 
कर नीबू को कुछ और निचोड़ लिया और बदले में उसे निजामत 
दे दी । मीर जाफर ने स्वीकार कर लिया कि--- 

१--अंगरेजों को कहीं कोई शुल्क न देना पड़ेगा । सिफ नमक 
पर उन्हें ढाई प्रतिशत चुंगी देनी पड़ेगी । 

२--इस देश के व्यापारी यथारीति पूरा शुल्क दिया करेंगे । 

३--इस संबंध में मीर कासिम के आदेश रदद समझे जायंगे । 





* “भीर कासिम का हिन्दी अनुवाद । 

४--कंपनी को इस लड़ाई से होने वाली हानि की पूर्ति के 
लिये तीस लाख रुपये दिये जायंगे । दूसरे अंगरेज व्यापारियों की 
भी क्षतिपृरति की जायगी । अगर इतना रुपया नकद न दिया जा 
सका तो उन्हें बदले में जमीन दे दी जायगी | 

५--नवाब को १२ हजार सवार और १२ हजार पेदल से 
अधिक सैनिक रखने का अधिकार न होगा । आवश्यकता पड़ने पर 
कंपनी उन्हें सामरिक सहायता देगी और इसके लिए बरदंवान, 
मेदिनीपुर और चटगांव उसके अधीन बने रहेंगे । 

६--सरकारी आवश्यकताओं को पूर्ति के लिए आधा माल 

ग्रीड़ कर, पूनिया में शोरा और सिलह॒ट में चना खरीदने का एका- 

घिकार कंपनी को होगा । 

७--कलकत्ते की टकसाल के रुपये मुशिदाबाद की टकसाल के 
रुपयों के बराबर ही माने जायंगे और उन पर बढ़ा काटना जुरममे 
समभा जायगा । 

इस संधि-पत्र पर कंपनी की ओर से हस्ताक्षर करने वाले 
सात सदस्यों में से तीन थे वांसीटार्ट, कारनक और बारेन हेस्टिग्स । 


लड़ाई शुरू होते ही मीर कासिम ने मीर तकी खां को वीरभूम 
से मशिदाबाद की ओर बढ़ने के लिए लिखा । जाफर खां, आलम 
खां और हबतुलला उसके सहायतार्थ भेजें गये । मुशिदाबाद के 
फौजदार संयद मुहम्मद खां के सहयोग प्रदान न करने पर भी 
अंतिम तीनों ने कासिमबाजार को घेर लिया और वहां के अंगरेजों 
को कंद कर मुंगेर भेज दिया । मुहम्मद तकी खां के बढ़ आने पर 
अंगरेज सेनायति ऐडम्स से उसकी भागीरथी के तट पर कटवा के 
पास १९ जुलाई को भिड़ंत हुईं। 

जगत्‌ पेड 

इस लड़ाई में तकी खां ने बड़ी वीरता दिखाई, पर अपने 
सैनिकों का पूरा सहयोग न प्राप्त होने के कारण उसे मेदान 
हारना और स्वयं बरी तरह से घायल होकर मरना पड़ा। मेलीसन 
ने “भारत के निर्णायक युद्ध नामक (अंगरेजी) ग्रंथ में लिखा है-- 
“उसके जो घृड़सवार पिछले दिन लेफ्टिनन्ट लेन के विरुद्ध लड़ चुके 
थे आज तटस्थ-से बने रहे । अगर उन्होंने फिर लड़ाई में भाग लिया 
होता तो जीत मीर कासिम की होती, अंगरेजों की नहीं। पर 
भारतवर्ष के इतिहास में ऐसे देशद्रोह के उदाहरण भरे पड़े हें। 
अंगरेजों को जो सफलूता हुई हैँ उसका प्रधान कारण यहां के 
राजाओं, नवाबों और सरदारों का पारस्परिक ईईर्ष्या-देष ही रहा 
है, यह न्स्सिंकोच कहा जा सकता हैं। 


अब अंगरेज मुशिदाबाद की ओर बढ़े । मीर कासिम की सेना 
से नगर की रक्षा न हो सकी ओर शरत्रुपक्ष ने फिर कासिमबाजार 
पर अधिकार कर लिया । दोनों ओर से मोरचावंदी उसी गिरिया 
के पास हुई जहां प्रायः तेईस साल पहले अलीवर्दी खाँ सरफराज खां 
को पराजित कर चुका था । मीर जाफर की ओर से सेनानायक 
मीर नसीर, मीर बदरुद्दीन, शेरअली खां आदि थे। ऐडम्स के 
"आक्रमण के समय मा्कर और समरू के पेर उखड़ गये या वे जानबू क 
कर पीछे हट गये । अगर बदरुद्दीन, मीर नसीर आदि की तरह 
वे भी पराक्रम दिखाते तो मीर कासिम की जीत हुए बिना न 
रहती । मेलीसन ने लिखा हैं कि “नवाब के पक्ष को आवश्यकता थी 
'तो मुहम्मद तकी खां जेंसे रण-कला-कुशल सेनापति की । अगर वह 
'कठवा में न मारा जाता और गिरिया में उपस्थित होता तो उस 
पक्ष का विजयी होना निश्चित था । पर वहां न तो वैसा सेनापति 

था न स्वयं मीर कासिम जो अपने लिए लड़ने वाली सेना का 
होसला बढ़ा कर, उससे अपनी विजय की आशा को फलीभूत कर 
सकता । परिणाम यह हुआ कि विश्वासघात के कारण उसकी सेना 
को यहां भी १ अगस्त को पराजित होना पड़ा । 
तीसरी लड़ाई इतिहास में उबवानाला' के नाम से प्रसिद्ध है। 
यह राजमहल के पास ऐसे स्थान पर हुई जिसके एक ओर तो 
भागीरथी थी और दूसरी ओर उधवा या उदयनाला । नवाब ने 
अपनी पूरी शक्ति लगाकर वहां मोरचाबंदी कराई थी । उसके 
सैनिकों की संख्या प्रायः ४०,००० थी। मुर्थिदाबाद से पटने जाने 
वाली सड़क के किनारे एक पुराना किला था जिस पर उन्होंने 
अधिकार भी कर लिया था । नयी चहारदीवारी बना कर, तोपें 
भी उप युवत स्थानों पर चढ़ा दी गईं थीं। 
पर प्रकृति ने भी उस दुर्ग को स्रक्षित बनाने में बड़ी सहायता 
पहुंचाईं थी। एक ओर तो बहुत लम्बी चौड़ी फील थी और दूसरी 
ओर दुर्गम पर्वंतमाला | अंगरेजों की छावनी और किले के बीच वह 
भील या खाई बरसाती नदी की-सी रुकावट का काम कर रही थी। 
यहां भी विश्वासधात ने मीर कासिम के कवच को अभेद्य नहीं 
रहने दिया । एक अंगरेज सेनिक कंपनी की नौकरी छोड़कर, कुछ समय 
पहले मीर कासिम की सेना में भरती हो चुका था। वह पथों ओर 
पगडंडियों से पूरा अभिन्न भी था । जब उसे अपने देशद्रोह पर 
पर्चात्ताप होने रूगा तब एक रात को चुपके चुपके अपनी छावनी 
से निकल कर सेनापति ऐडम्स के पांस पहुंचा और उसे बताया कि 
भील की गहराई सब जगह-एक-सी न थी ; कहीं कहीं उसे पार 
करना भी संभव था । मंत्र मालूम होते ही ऐड्म्स ने छापा मारा 

और रात को ही दीवार लांघ कर किले के पास पहुंच गया। 
सुबह होते ही ५ सितम्बर को उस पर कब्जा भी कर लिया । उस 
मौके पर भी अरमनी सेतानाथकों ने पीठ दिखा कर और अपने 
आदेशों से अपनी सेना को ही आपद्ग्रस्त कर, नमक का हक अदा 
किया ! 

इसके बाद हुईं इन पराजयों की बह प्रतिक्रिया जिसमें मीर 
कासिम की क्रोधाग्नि से कितने ही अपराधी-निरपराधी भस्मीभूत 
हो गये । 

इस प्रकार नष्ट होने वालों में अंगरेज ही नहीं, भारतवासी 
भी थे। 

युद्ध-सम्बन्धी समाचारों ने मीर कासिम को विक्षिप्त-सा कर 
दिया और उसे वातावरण विश्वासघात से भरा हुआ प्रतीत होने 
लगा । स्वयं मरने से पहले उसने उन सभी कंदियों को मार 
डालने का निश्चय किया जिनके दोष प्रमाणित हो चुके थे या 
जिन्हें वह सन्‍्देह की दृष्टि से देखता आ रहा था । 

मीर कासिम की विफलता के कारणों के विश्लेषण के लिए, 
इतिहासकार और मनोवेज्ञानिक का पूरा सहयोग चाहिए । उसने 
कभी मध्यममार्ग का अवलूम्बन नहीं किय/। किसी पर विश्वास 
किया तो यह भूल कर कि “'विश्वस्तं नाति विश्वसेत्‌। किसी पर 
अविश्वास किया तो इसे भी चरम सीमा को पहुंचा दिया । बेतिया 
पर चढ़ाई की तो ग्रगिन खां की सलाह मान कर, नेपाल पर भी 
चढ़ाई किये बिना न रह सका । इस लड़ाई में जीत होने पर भी वह 
'हार के ही बराबर साबित हुईं । एक जमींदार से शत्रुता हुईं तो 
जमींदार-मात्र को शात्र्‌ मान लिया और ऐसी तीक्ष्ण दंडनीति 
से काम लिया कि उस समाज में बंगाल से बिहार तक कोई उसका 

मित्र या शुभचिन्तक न रह गया। फिर जहां यथेष्ट विवेक न था 
और अपनी ही भूजाओं के भरोसे सब कुछ करना था, वहां साल 
दो साल के ही शस्त्र-संग्रह और नयी कवायद से पहाड़ केसे टूट 
सकता था ? जो हो, जब आशा निराशा में परिणत हुईं तब 
मीर कासिम को अपने चारों ओर शत्रु ही शत्रु नजर आने लगे 
और वह सब के खून का प्यासा बन गया । 
इन लोगों के रक्‍त से, गंगा का जल ही नहीं, उसके पास की 
भूमि भी रंजित हो गईं। इनमें मुख्य थे राजा | रामनारायण, 
राजवल्लभ, राय रायां उम्मेदराय, राजा फतह सिंह, राजा बुनियाद 
सिंह, शेख अब्दुल्ला, जगत्‌सेठ महताबराय, महाराज स्वरूपचंद 
. और पटने के एलिस आदि अंगरेज कंदी । हं 
इनमें कुछ की ह॒त्या मुंगेर में ही हुईं और बाकी की पटने में 
या उसके आसपास । 


रामनारायण को उसके गले से बाल भरा घड़ा बांध कर, 
गंगा में डुबा दिया गया। कितने ही ओरों की भी यही दशा हुईं। 
जगतुसेठ की हत्या* के समय और स्थान के सम्बन्ध में मतभेद हें । 
“मुताखरीन” में लिखा हे कि मीर कासिम के मुंगेर से प्रस्थान 
करने पर पटने के पास बाढ़ में उनकी हत्या हुईं। पर उसके अनु- 
वादक ने ही इसे स्वीकार नहीं किया था। वह लिख गया हैं :--- 

“जगत्सेठ महताबराय भी मुंगेर के किले के बूजं से गंगा में 
ही डाल दिये गये थे । उस समय उनके नौकर चुन्नी ने बहुत अजे- 

मिन्नत की कि मुरभे भी अपने मालिक के साथ बांध कर या कम 

पारिवारिक श्रुतिपरम्परा के अनुसार, इसकी तिथि थी आसिन सुदी १०, 


संवत्‌ १८२०। 

से कम उनतें पहले नदी में डाल दिया जाय। पर उसकी एक न 
सुनी गई और महताबराय के बहुत समभाने-बुझाने का भी. कोई 
असर न हुआ। तब उसने खुद नदी में कूद कर अपने प्राण त्याग 
दिये । यह बात मुझे उस समय की जनश्रुति से ही नहीं, चुन्नी 
के वाब्राम नामक एक समे-संबंधी से भी मालूम हुई थी । यह 
पहले जगत्‌पेठ के यहां काम करता था, अब दस साल से मेरा 
नौकर है । 

“हो सकता हैँ कि गूलाम हुसेन ने दोनों भाइयों की हत्या के 
बारे में जो कुछ लिखा है वह ठीक हो, पर इतना तो में अवश्य 
कहूँगा कि उस समय सर्वेसाधारण में जो वात प्रचलित थी उसके 
यह विपरीत है । मुंगेर के किले में एक ब॒र्ज कायम हे जिसके पास 
से प्राय: दस हजार नावें हर साल गुजरती हें। उनके सवारों में 
एक भी शख्स ऐसा न होगा जो उस बूर्ज की ओर इशारा कर यह न 
कहे कि इसी के पास दोनों सेठ-बन्धु नदी में डाल दिये गये थे। मुंगेर 
में एक भी ऐसी बूढ़ी औरत न होगी जो चुून्नी की स्वामि-भक्ति 
और त्याग की कथा न जानती हो और जो उन दढाब्दों को न 
दोहरा सके, जो उस ऐतिहासिक अवसर पर उसके मुख से अँपने 
मालिकों के कातिलों के सामने निकले थे | यहु भी याद रखना 
चाहिए कि जिस समय गुलाम हुसेन ने अपनी पुस्तक लिखी थी 
उस समय वह सेना के साथ था । बसी परिस्थिति में न तो वह 
इस घटना की बात चला सकता था ओर न इसके विषय में 
बहुत पूछताछ ही कर सकता था। और उसने जो कुछ लिखा 
उस पर फिर नजर नहीं डाली--उसमें कोई संशोधन नहीं किया ।” -- 


गूरिगन खां भी जिन्दा न बच सका। इसके अरमनी साथियों के _ 

सम्बन्ध में भी मीर कासिम के मन में संदेह हो चला था। ग्रगिन खां 
अंगरेजों के शुभचिन्तक* खोजा पिद्स का भाई था ओर 
अंगरेजों ने इससे भी मित्रता कर ली थी । इसका हत्यारा तो कोई 
मुसलमान सैनिक था, पर कहा गया है कि वह हत्या भी मीर कासिम 
के ही आदेश से हुई थी । 
जो पटने का हत्याकांड कहा जाता हैं उसका संबंध अंगरेज 
कृदियों से था। मीर कासिम मुँगेर के किले की रक्ष। का भार 
अरबअली खां नामक सरदार पर छोड़ आया था, पर जब 
अंगरेज सेना वहां उधवानाला की विजय के बाद १ अक्टूबर 
को पहुँची तब अरबअली ने भी विरोध के बजाय विश्वासघात 
ही किया । यह सुनते ही मीर कासिम क्रोधान्ध हो गया 
और उन सभी कंदियों के कत्ल का हुक्म दे दिया। 
इस हत्याकांड की जिम्मेदारी समरू को सौंपी गई और उसने 
ऐसी करता दिखाई कि छोगों को कहना पड़ा कि वह सेनानायक 
होकर भी कसाईंखाने का काम न भूला था । ५ अक्टूबर को एक 
एक करके उसने एलिस, हे, लशिगंटन आदि का कत्ल करा डाला। 
जब नवाब की फौज के सिपाहियों ने 'हलालखोर' का काम बता कर 
इसे करने से इनकार कर दिया तब उसने उन्हें कठोर दंड देकर 
ब्राकी काम पूरा करा लिया । एक डाक्टर फुलटेन को छोड़ और 
! कोई जीवित न रह सका । एलिस के नन्‍हें बच्चे को भी समहू ने 
दया का पात्र न समझा । २८ अक्टबर को अंगरेज मंग्रेर से पदने 

“रियाजुस्सलातीन के लेखक ने, १७८६ में डाक मुंशी का काम करते 
हुए भी लिखा था कि. गुरगिन खां उन सेनानायकों तथा अन्य पदाधिकारियों 
भें था जो (अंगरेजों के) षड़वंत्र में सहयोगी थे ।” 


ज हमले ढक कह कम कमक०७आक: हक कीतिता आम + नाकाम. मे 

के पास पहुंचे और आक्रमण की तेयारी करने रऊूगे । ६ नवम्बर 
को किले पर उनका अधिकार हो गया, पर मीर कासिम इससे 
पहले ही अपने परिवार को रोहतासगढ़ भेज, पटने से प्रस्थान 
कर चुका था । 


वास्तव में उसका उद्देश था अवध के नवाब वजीर शुजाउद्दोला 
की शरण लेना । जब मेजर ऐडम्स ने उसका पीछा किया तब 
रोहतासगढ़ से भी धन-जन को अन्यत्र भेज कर मीर कासिम 
कर्म्मनाशा प(र चला गया और एऐडम्स को ससराम छोट जाना 
पड़ा । 


मीर कार्तिम बनारस पहुंचा तो राजा बलवन्त सिंह ने उसकी 
आवभगत की । शुजाउद्दोछा का आश्वासन उसे पहले ही मिल' 
चुका था । यह क्रान पर अपने हाथ से लिखे हुए, सहायता के 
वचन के रूप में था । मीर कासिम को कुछ छोगों ने कहा भी कि 
शुजाउददोौला बात का धनी नहीं तो उसे विश्वास न हुआ और 
वह बनारस से इलाहाबाद चला गया । वहां शाहआलम और 
शुजाउद्दौला के लखनऊ से आने पर उसने दोनों से मुलाकात कर 
उनसे सहायता मांगी । दरबार में अब कूटनीतिक घात-प्रतिधात" 
होने लगे । मीर कासिम विपन्न हो कर भी अभी घनवान्‌ बना 
हुआ था । उसने दरबारियों को चटाना शुरू कर दिया । 
अंगरेजों को और मीर जाफर को इसकी खबर मिली तो वे भी 
' चुपचाप न बठ सके । मुशिदाबाद से शाहआलरूम के पास दूत 
जाने-आने लगे । शाह आलम और दशुजाउद्दौला एक पर इस नाव 
पर तो एक पेर उस नाव पर रखना ही कुछ समय के लिए सबसे 

अच्छी नीति समभते थे | शुजाउददोरा का प्रधान मंत्री बेनी 
बहादुर मीरजाफर के पक्ष में था। मीर कासिम को आइवासन मिल 
जाने प्र भी वह अगर-मगर करने लगा । उसते ऐसा उपाय किया 
कि मीर कासिम को शाह आलम की ओर से कुछ समय के लिए 
और ही लड़ाई पर बंदेलखंड की ओर जाना पड़ा। वहां से जीत 
कर लौटने पर ही शुजाउद्दोला के साथ उसकी संधि हुईं जिसके 
_ द्वारा उसने सहायता के मूल्य के रूप में, उसे ग्यारह लाख रुपये 
प्रतिमास देना स्वीकार कर लिया । 

उधर पटने में मीर मेहदी खां मीर जाफर का पलला पकड़ 
_ चुका था और उसे घुड़सवारों के सेनानायक का पद भी «मिल चुका 
_ था। मेजर ऐडम्स के मर जाने पर कारनक फिर अंगरेज सेनापति 
बन चुका था । जब अंगरेजों ने देखा कि शुजाउद्दौला बिहार 
पर चढ़ाई किये बिना न रहेगा, तब वे भी बक्सर के पास मोरचा- 
बंदी कर रसद इकट्ठी करने रंगे । पर इसमें सफलता न होने _के 

कारण उन्हें अप्रैल १७६४ में पटने की ओर हटना पड़ा। 
अन्त में शजाउददोलछा की सेना ने बिहार पर चढ़ाई कर पश्चिम 
के प्रदेश पर अधिकार कर लिया और कुछ समय के लिए अंगरेजों 
की छावनी को भी घेर लिया। पर बरसात आ जाने पर उसे 
अपना मुकाम बक्सर में ही करना पड़ा। अंगरेज भी फिर वहीं जा 
. पहुँचे । मेजर कारतक कमजोर समझा जाता था और उसकी 
 इंमानदारी पर भी शुबहा होने लगा था । इसलिए उसकी जगह 
मेजर मनरो सेनापति बना कर वहां भेजा गया । अंगरेजों की 
सेना में इधर असंतोष बढ़ चला था और बह विद्रोह का रूप भी 
धारण कर चुका था । बरसात का समय मुनरो ने इस विद्रोह 

को दमन करने में और सैनिकों के अभाव-अभियोग दूर करने में 
ही बिताया | पर जहां उसके दल 'में व्यवस्था सुधरी वहां 
शुजाउद्दौला के अपने दल में बर-फूट की बेल बढ़ने लगी । 
समरू मीर कासिम से लड़-फगड़ कर उससे अलग हो गया और 
उसने शुजाउद्दौला से यहां तक कह डाला कि मीर कासिम उसकी 
जान का गाहक हो रहा था। इसका फल यह हुआ कि 
शुजाउददौला मीर कासिम का शत्रु हो गया और उसका धन 
छीन कर तथा उसे अपमानित कर अपने खेमे से बाहर निकलवा दिया। 
उसके ऐसे व्यवहार से भग्नहृदय होकर मीर कासिम' ने फकीरी 
लिबास में वहीं धरना दे डाछा । कुछ समय बाद समभाने-बुभाने 
पर अपने खेमे में गया भी तो वहां काल के रूप में समरू आ 
उपस्थित हुआ । उसने मीर कासिम का खेमा घेर कर लूट-मार . 
शुरू कर दी, जिससे बेगमों को भी बेइज्जत होना और लुटना 
पड़ा। लंगड़े हाथी पर सवार होकर, एक स्वामिभक्‍त मुसलमान 
सेवक और बाल बच्चों के साथ, मीर कासिम ने बिहार से अंतिम 
प्रस्थान किया । 

अगर अंगरेजों के बक्सर पहुंचते ही उन पर शुजाउद्दौला की 
ओर से आक्रमण होता तो उन्हें हारना ही पड़ता । पर शुजा- 
उददौला की छावनी में डंके के बजाय सारंगी-तबले बजने लगे 
थे। मीर कासिम को धंता बता कर शुजाउद्दौला अन्त में 
लड़ने चला भी तो २२ अक्टूबर के यूद्ध में उसे बुंती तरह हारना 
और रुहेलखंड की ओर भाग जाना पड़ा। बेपेंदी के लोटे की 
तरह लढ़कते रहने वाले शाह आलम ने फिर अंगरेजों से दोस्ती 
कर ली । इस लड़ाई की ऐतिहासिक विशेषता इस बांत में हे.कि 

इससे बंगाल-बिहार में अंगरेजों का मार्ग निष्कंटक हो गया और 
वे अब अजेय माने जाने लगे । 

'मौर कासिम” जान बचा कर कहीं अज्ञात-वास करने चला 
गया। पर उससे फिर कुछ बन न पड़ा । जून १७७७ में दिल्ली 
के पास एक कस्बे में किसी शख्स की लाश पड़ी हुई मिली थी । 
पास ही एक पुराना दुशाला भी मिला था। कहा गया है कि वह 
लाश मीर कासिम की ही थी और वह दुशाला ही उसका सर्वस्व रह 
गया था। 

टिप्पणो 
(१) पृष्ठ १९१३--१७ २९ में मुशिदाबाद के बाजार-भाव इस प्रकार थे-- 
बांसफूल चावल ह फी रुपया १ मन १० सेर 
मोटा (प्रबी) चावल का ४ 9 २५ ++ 
_ मोटा (अन्य जाति का) चावल मर ७ # २० ५ 
गेहूँ (बढ़िया) .. ः 9... आओ 0 जे. 
जौ रु 2 5 <ह. 38 
तेल (बढ़िया) १8 ० #»#ऋ २१ # 
घी $. १ 28 5 


१७४० के बाद हर जगह दाम तेज हो चले थे। उड़ीसा में तो कहीं कहीं 
चावल का भाव आठ आना सेर तक हो गया था । कलकत्ता और स्थानों की" 
अपेक्षा सुरक्षित होते हुए भी, वहां १७४६ में चावल एक रुपये को ३० सेरः | 
ही बिकने छगा था। कंपनी ने दामों को बांधने के लिए कुछ समय तक कंट्रोल 
चलाया। मूनादी करा दी गई कि जो व्यापारी बढ़िया चावरू फी रुपया ३४ 
सेर चौर घटिया चावल ५० सेर से कम देगा उसके साथ सख्त कारुवाई की 
जायगी। पर दाम बांधे न जा सके । १७५२ में चावल का बाजार-भाव २२ 
सेर ही हो चला था । और बाजर-भाव इस प्रकार थेः--- 


गेहूँ. रु० ४-१०-० को १ मन ६ सेर 
आटा »+ ८- ०-० को १ मन 
तेल. , ११- ०-०० को १ मन 
पश्चिम बंगाल की स्थिति का वर्णन करता हुआ, “महाराष्ट्र पुराण”- 


रचयिता गंगाराम कहता है कि 'बर्गी या मराठे जहां तक लूट-मार कर सकते 
थे करने से बाज नहीं आते थे । इसका फल यह हुआ कि खाद्य पदार्थों का घोर 

अभाव हो गया । चावल, दाल, तेल, घी, आटा, चीनी, नमक, हर चीज का दाम 
शूपया सेर हो चला | लोगों को इतना कष्ट था कि हजारों भूखों मर गये । 


कारीगरों के जहां-तहां भाग जाने, मजदूरी बढ़ जाने और कपास के दाम 
में तेजी आने के कारण कपड़ा भी बहुत महंगा हो चल था । प्रब बंगाल में 
भराठों के उपद्रव न होते हुए भी ढाके में १७३८ और १७५२ के बीच 
दाम प्रायः ३० प्रतिशत ऊँचे हो गये थे और कई तरह के माल का तो मिलन 
भी अत्यन्त कठित' या असंभव हो गया था--श्री कालीकिकर दत्त लिखित 
“अलीवर्दी ऐंड हिंज' टाइम्स” (अंगरेजी) के आधार पर। 


(२) पृष्ठ २०८--ईस्ट इंडिया कंपनी को बंगाल, बिहार और उड़ीसा 
की दीवानी मिल जाने पर जानोजी ने उससे चौथ की रकम तलब' की और 
कंपनी की ओर से कठक की वापसी का प्रश्न उठाया गया । इस बात पर 
समझौता भी हो गया कि मराठे कटक छोड़ देंगे और अंगरेज उन्हें हर साल 
बारह की जगह सोलह लाख दिया करेंगे । पर यह कार में परिणत न' हो 
सका। उस समय कंपनी के कमंचारियों ने इस बात की बड़ी छानबीन कराई 
थी कि कभी न! कभी उड़ीसा या कम से कम कटक लौटा देने के लिए रघजी 
यो जानोजी संधि-बद्ध था या नहीं । उनका कहना था कि जब तीनों प्रान्तों की 
चौथ के रूप में मराठे बारह लाख रुपये पाते आ रहे थे तब उन्हें उड़ीसा प्रान्त 
को भी दबा कर बैठ जाने का क्‍या अधिकार था ? मराठों का कहना था कि 
अलीवर्दी खां उन्हें उड़ीसा प्रान्त तो दे ही चुका था, उसके अलूवा उन्हें हर 
साल बारह लाख रुपये देना स्वीकार कर चुका था। 

सन्धिपत्र में इस रकम के बारे में अलीवर्दी खां की ओर से कहा गया था--- 

“अपनी तथा शहामतजंग, सौलतजंग और सिराजुहौला की ओर से में 
इकरार करता हूँ कि सम्राट अहमदशाह के राज्यकारू के चौथे वर्ष के जिलूकाद 
महीने के ९ वें दिन अर्थात्‌ १८ आसिन ११५७ बंगला वर्ष से आरम्भ कर, में 
बंगाल, बिहार और उड़ीसा की चौथ की मद में रघुजी भोंसले महाराज (छत्र- 
पति रामराज।) को हर साल बारह ल|ख रुपये दिया करूँगा। इस' रकम' का 

भुगतान रघुजी के इच्छानुसार या तो जगत्सेठ की या महाराज स्वरूपचन्द की 
माफत दो छमाही किस्तों में बनारस में हुआ करेगा। शर्ते यह होगी कि रघुजी 
या उनके वंशज या अन्य मराठे या रघुजी के मित्र नरेश, न तो इन प्रान्तों में 
आसन ' मार कर बेठेंगे, न प्रवेश करेंगे, न यहां के जमींदारों को किसी तरह 
सतायेंगे । अगर किसी से मेरी लड़ाई हो गई तो वह खुद आकर या अपने 
किसी आत्मीय को भेज' कर मेरी सहायता करेंगे । जितने सेनिक में साथ 
लाने को कहूँगा उतने ही लावेंगे । प्रत्येक सैनिक को दाल-रोटी के लिए में 
१) प्रति दिन के हिसाब से दंगा । उनकी सेना को इसी से सनन्‍्तुष्ट होना 
पड़ेगा और मुझसे अपने घर जाने की आज्ञा मिलते ही वह बिना मेरी प्रजा को' 
कोई कष्ट पहुंचाये यहां से चल देगी।* 

(३) मृष्ठ २११--अलीवर्दी खां ( उपनाम महाबत जंग ) की मृत्यु, 
८० वर्ष की अवस्था में, शोथ-रोग से हुई। 

वह बड़ा संयमी था। न शराब पीता था न तमाक्‌। नाच-रंग में भी उसकी 
कोई दिलचस्पी न' थी । हां, शिकार खेलने का शौक उसे जरूर था। 


“मुताखरीन” में दी हुई उसकी दिनचर्या के अनुसार:-- 

वह प्रायः ४ बजे उठ जाता । शौचादि से निवृत्त होने, नमाज पढ़ने और 
कूछ मित्रों के साथ कहवा पीने में तीन घंटे रूग जाते । 

७ बजे वह दरबार करने बैठता । वहां पूरे दो घंटे बिताता । * 

९ से १० बजे तक वह दूसरे कमरे में ज|कर काव्य, उपाख्यानादि सुनता। 

१० से १२ बजें तक का समय नहाने-धोने और खानें-पीने के लिए नियत 
था। 

१२ बजे वह आराम करने चला जांता और १ बजें उठ कर वजू करता, 
नमाज पढ़ता और क्रान' का पाठ कर एक प्याला बर्फ या शोरे से ठंढा किया 
हुआ पानी पीता । चौबीस घंटों में उसके लिए यही काफी होता । 

इसके बाद मौलवी-मुल्ला आते और इस विद्वत्परिषद्‌ का ३ बजे विसजुन 
होता। 
शे७ढव 

३ से ५ तक एक अन्तरंग सभा होती, जिसमें जगत्सेठ तथा अन्य विशि-ट 
पदाधिकारी ही सम्मिलित हो सकते । 


५ से ७ तक का समय हंसी-मज/क के लिए था । कूछ लोग ऐसे थे जिनकी 
जबान कमाल पैदा कर देती । उनकी पारस्परिक नोक-स्षोंक देखने-सुनने और 
पाद रखने की चीज होती । 

अब बत्ती जलाने का समय हुआ--नौकर-चाकर बाहर चले गये--बेगमें 
आ पहुँचीं और उनसे वार्तालाप होने छगा । 

नियमानुसार अलीवर्दी खां कुछ ताजा या सूखा फल खाकर ही ब्याल्‌ 
, करता । खाते-खिछझाते, हसते-हँसाते उसको सोने का समय हो आता । स्त्रियां 
अन्त:पुर चली जातीं । शेखचिल्ली की-सी कोई कहानी सुनता हुआ वह नींद 
लेने लगता । रात को हर दो-तीन घंटे बाद नींद टूठ जाती, पर वह नियत 
समय पर उठे बिना न रहता । 


(४) पृष्ठ २१३--कम्पनी को दीवानी मिल जाने पर बंगाल और बिहार 
की ही आय प्रायः २ करोड़ ६८ लाख बताई गई थी । और वह भी रुपयों मेँ 


किक 


नहीं, “सिक्कों” में । इसका ब्योरा यह था:-- 
(१) बंगाल 


१--बदंवान, मिदिनीपुर आदि जिलों को छोड़कर बाकी हिस्से का माल 
प्रायः १ करोड़ ४६ राख 
२--कम्पनी को मिले हुए बर्दवान, मेदितीपुर, चटगांव, कलकत्ते और 


चौबीस परगने का माल प्राय: ५५० लाख 

माल का जोड़ प्रायः २ करोड़ १ लाख 
३--चुंगी, जुर्माना इत्यादि से होने वाली आय 

प्रायः ६ लाख 

कल जोड़ प्रायः २ करोड़ ७ लाख 


३७५ 


जगतृ तेठ 


(२) बिहार 

१७६६ में माल प्राय: ७५ छाख 
पटने में डच' कंपनी से मिलने वाला नजराना प्रायः १५ हजार 
जोड़ प्रायः ७५ लाख १५ हजार 
मिनहा प्राय: १४ लाख 
अर्थात्‌ 

जागीरदारों को छूट प्राय: ९ लाख 
नवाब को नजराना प्राय: १ लाख 
शिताबराय का वेतन प्रायः १ लाख 
उसे जरूरी खर्चे के लिए मिलने वाला भत्ता प्रायः ३२ लाख 


इस प्रकार बंगाल-बिहार से होने वाली आय प्रायः २ करोड़ ६८ लाख थी। 

(५) पृष्ठ २४५--हालवेल ने लिखा है कि मरने से पहले अलीवर्दी खां 
ने एक दिन' सिराजुद्दौला को बुलवाया और उसे यह अन्तिम उपदेश दिया:--- 

“मेने तुझे यथासंभव सुरक्षित कर दिया। समय मिलता तो तेरी एक 
और समस्या हल कर जाता । पर मेरी बाजी खतम होने पर है, तुझे वह 
समस्या अब खुद हल करनी होगी । तिलंगाना में .अंगरेज और फरासीसी जो 
कुछ कर चुके हैं, उसका ध्यान॑ रखना। उधर के नवाबों के आपस के झगड़ों 
से लाभ उठाकर उन्होंने सारे प्रान्त की बंदरबांट कर ली है । उनसे सावधान 
रहना। यहां सब से बलिष्ठ अंगरेज है । तूने उनका माथा कुचल दिया तो और 
विदेशी तेरा कुछ भी बिगाड़ न सकेंगे । उन्हें किलेब्न्दी करने या सैनिक रखने 
तो हगिज मत देना। अगर तूने मेरी सलाह न मानी तो तेरा राज्य रहने का 
नहीं। 

हालवेल किस्सा-कहानी लिखने में सिद्धहसस्‍्त था। उस समय भी (१७५६) 
दूसरे अंगरेजों ने उसकी बात को मनगढ़ंत बताया था। पर बुद्धि गवाही नहीं 
देती कि बात बिलकुल निराधार रही होगी । अंगरेज इतिहासकार डाडवेल के ' 

कथनानूसार “यह संभव न था कि दक्षिण में दो मुसलमान नवाब मार दिये 
जाय॑ं, तोसरा विधर्मियों के हाथ की कठपुतछी बनकर रहे और एक मुसलमान 
नाजिम के दरबार में इन बातों की चर्चा या इन पर टीका-टिप्पणी भी न हो। 
अलीवर्दी खां ने यह जरूर कहा होगा, चाहे जब कहा हो, चाहे जिन शब्दों में 
कहा हो । इस बात का तो ऐतिहासिक प्रमाण मिलता है कि जब निजामुल्मुल्क 
के बेटे नासिर जंग के मारे जाने का समाचार मुशिदाबाद पहुँचा था तब उसके 
द्वारा दंडित होने से फरासीसी बाल बाल बचे थे।* 

(६) पृष्ठ ३०१--पंडित जवाहरलाल नेहरू अपनी हिन्दुस्तान की 
कहानी (श्री रामचंद्र टंडन-कृत हिन्दी अनुवाद) में लिखते हे-- - 

“एक खास ध्यान देने की बात यह है कि हिन्दुस्तान के वे हिस्से जो 
अँगरेजों के कब्जे में सब से ज्यादा असे से रहे हैं आज सब से ज्यादा गरीब हैं। 
असल में एक ऐसा नक्शा तैयार किया जा सकता है जिससे ब्रिटिश राज्य-काल 
के माप और क्रमशः निर्धनता की वृद्धि का घनिष्ठ संबंध प्रकट हो। कूछ बड़े 
शहरों से या कुछ नए औद्योगिक प्रदेशों से इस जांच में कोई बुनियादी फर्क 
नहीं आता । जो बात ध्यान देने की है वह यह है कि कुछ मिलाकर आम 
जनता की हालत क्यां है, और इस बात में कोई शक नहीं है कि हिन्दुस्तान के सब 
से ज्यादा गरीब हिस्से बंगाल, बिहार, उड़ीसा और मद्रास प्रेसीडेंसी के हिस्से 
है। रहने-सहन का सब से अच्छा मापदंड पंजाब में है। अँगरेजों के आने से 
पहले बंगाल निश्चित रूप से एके धनी और समंद्धिशाली प्रांत था। इन 
विषमताओं को कई कारण हो सकते हे । लेकिन यह बात समझ पाना मुश्किल 
है कि बंगाल, जो इतना धनी और समृद्धिशाली था, ब्रिटिश शासन के १८७ वर्षो 
में, अँगरेजों द्वारा उंसकी दशा सुधारने और वहां की जनता को खुदमुख्तारी की 
कला सिखाने की जबरदस्त कोशिशों के बावजूद, आज गरोब, भूखे और मरते 
हुए लोगों का भयानक समूह है।. 

“हिन्दुस्तान में ब्रिटिश शासन का पहला पूरा तजुर्बा बंगाल को हुआ। 
उस राज्य की शुरुआत खुल्लमखुलला लट-मार से हुई, और उसमें ज्यादा से 
ज्यादा जमीन का लगाने सिर्फ जिंदा किसान से ही नहीं, बल्कि उसके मरने पर 

भी वसूल किया जाता था। हिन्दुस्तान के अगरेज इतिहासकार एडवर्ड टामसन 
और जी० टी० गैरट* हमको बताते हें कि, अंगरेजों के दिमाग में दौलत के 
लिये इतता जबदंस्त लालच भरा हुआ था कि कोर्ट्ज और पिजारों के युग 
के स्पेतवासियों के समय से छेकर आज तक उसकी मिसालरू नहीं मिल सकती । 
खास तौर से बंगाल में तो उस वक्‍त तक शांति नहीं हो सकती थी जब तक 
कि वह चूसते चूसते खोखला न रह जाय। इसके बाद कितने ही वर्षों तक 
अँगरेजी व्यवहार की भयंकर आथिक अनैतिकता के लिए क्लाइव खास तौर 
से जिंम्मेदार था--वही क्लाइव, वही साम्राज्य-निर्माता, जिसकी मूर्ति लंदन 
में इंडिया आफिस के सामने खड़ी है । यह तो खुली हुई लूट थी। पैगौडा 
वक्ष को बार बार हिंलाया गया | यहां तक कि वह वक्‍त आया कि बंगाल 

को अत्यन्त भयंकर अकालों ने बरबाद कर दिया । बाद में इस ढर को 
तिजारत बताया गया, लेकिन उससे क्या असर होता है । इस तिजारत 
को सरकार का नाम दिया गया, और तिजारत क्या थी खुली लूट थी । 

इस ढंग की' मिसाल इतिहास में नहीं है । और यहां यह बात ध्यान में रखने 
की है कि यह चीज अलग अलग नामों में और अलग अलग शकक्‍लों में कूछ: 
वर्षों तक ही नहीं बल्कि कई पीढ़ियों तकः चलती रही। खुली और सीधी 
लूटमार को जगह कानूनी हुलिया में, शोकण ने ले ली, और हालांकि उसकी 
वजह से खुलापन कम हो गया लेकिन हालत बदतर हो गई। हिन्दुस्तान में 
शुरू की पीढ़ियों में ब्रिटिश राज्य में जो हिंसा, धन-लोलपता; पक्षपात्र और 
अनेतिकता थी, उसका अंदाज भी लगाना मुश्किल है । एक बात ध्यान देने 
की है कि एक हिन्दुस्तानी लफ्ज, जो अँगरेजी भाषा में शामिल हो गय। हैं 

'लूट' है। एडवर्ड टामसन ने कहा है और यह बात सिर्फ बंगाल के 
हवाले में हो नहीं कही गई है, “ब्रिटिश हिन्दुस्तान के शुरू के इतिहास का 
ध्यान आता है, जो कि शायद दुनिया भर में, राजनीतिक छल की सबसे बड़ी 

मिसाल है ।” 





* एडवर्ड टामसन और जी. टी. गैरेट “राइज्‌ एंड फुलफिलमेंट आव 
ब्रिटिश रूल इन इंडिया” (लंदन, १९३५) 
इछ८ 


महताबराय 


“इस' बात का नतीजा, यहां तक कि शुरू के बरसों में ही इसका नतीजा 
यह हुआ कि १७७० का अकाल पड़ा जिसने बंगारू और बिहार की करीब एक 
तिहाई आबादी को खत्म कर दिया । लेकिन यह सब प्रगति के हक में हुआ 
था और बंगाल इस बात पर घमंड कर सकता है कि इंगलेण्ड में औद्योगिक 
क्रान्ति को जन्म देने में उसने बहुत मदद की। अमेरिकन लेखक ब्रूक ऐडम्स 
हमको बताता है कि यह किस तरह हुआ । हिन्दुस्तानी-दौलत के इंगलेण्ड 
आने से और राष्ट्र की पूजी में बहुत बड़ी बढ़वार हो जाने से, सिर्फ उसकी 
ताकत का भंडार ही नहीं बढ़ा, बल्कि उससे उसकी गति में लचीलेपन के 
साथ बहुत तेजी भी आई। प्लासी के बाद बहुत जल्दी ही बंगाल की लूट लन्दन 
में पहुँचने लगी और तुरन्त ही उसका असर हुआ मालम देता है, क्योंकि सब' 
प्रामाणिक लेखक इस बात से सहमत' हैं कि औद्योगिक क्रांति. सन्‌ १७७० से 
शुरू हुई।....प्लासी की लड़ाई १७५७ में हुई और उसके बाद जिस तेजी 
से तब्दीली हुई, उसकी बराबरी की शायद कहीं भी मिसाल नहीं है । सन्‌ १७६० 
में फ्लाइंग शटिल का आविष्कार हुआ। सन १७६४ में हागग्रीव्स ने स्पिनिंग जेनी 
का आविष्कार किया, सन्‌ १७७६ में क्राम्पटन ने कातने की अपनी मशीन 
निकाली, सन १७८५ में कार्टराइट ने शक्ति संचालित करघा पेटेन्ट कराया 
और १७६८ में वाट ने अपनी भाष एणल्जिन बना कर पूरा किया ।--हालांकि 
इन मशीनों से उस समय के गतिशील आन्दोलनों को निकासी का रास्ता मिला, 
लेकिय वह गति और तीव्रता उनकी वजह से नहीं थी । आविष्कार खुद तो 
गतिहीन होते हें.....वे पर्याप्त शक्ति क॑ उस भंडार के इकटठे होने की 
प्रतीक्षा करते हें जो उन्हें चाल करे । उस भंडार की शक्ति हमेशा ही रुपये के 
रूप में होगी--तिजो री में इकट्ठा रुपया नहीं, बल्कि फेर में पड़ा हुआ रुपया । 
हिन्दुस्तान के खजाने के आने और उसके बाद जो रुपये की लेन-देन फैली 
उसके पहले इस' काम के लिए काफी शक्ति नहीं थी । 


“शायद जब से दुनिया शुरू हुई है किसी भी पूंजी से कभी भी इतना 
मुनाफा नहीं हुआ जितना कि हिन्दुस्तान की लूट से, क्योंकि, करीब करीब 
पचास बरस तक ग्रेट ब्रिटेन का कोई भी मुकाबला करने वाला नहीं था ।” 


३७६ 


जगत्सेठ 


(७) पृष्ठ ३१३--श्री पूर्णचन्द नाहर ने १९२३ में “जगतूसेठों की 
वंशावली” शीर्षक लेख के साथ एक पुराने फरमान का अंग्रेजी अनुवाद प्रकाशित ' 
किया था। उससे जान पड़ता है कि बादशाह अहमद शाह ने १७५२ में जगत्‌सेठ 
महँताबराय के आवेदन पर, उन्हें पारसनाथ की पहाड़ी दे दी थी। फरमान में 
इसका कारण बताया गया था कि यह व्वेताम्बरी जैनियों का तीर्थस्थान' था, 
महताबराय स्वयं व्वेताम्बरी थे और सम्राट से ऐसे दयादान के पूरे अधिकारी 
थे। इस पहाड़ी के अलावा उन्हें मवबत नामक स्थान' में एक कोठी भी दे दी गई 
थी जिसका वर्णन इस प्रकार किया गया थाः-- 

जमीन लाखिराज--रकबा ३०१ बीघ। 

चौहददी:-- 

परदिचम--जयपुरिया उपनाम' जयनगरे का ताला। 

पक 

पूर्वं--पुराता नालछा। 

उत्तर--द्वेताम्बरी जैनियों का बनवाया हुआ जलूभरी-कुंड। 

दक्षिण---पा रसनाथ की पहाड़ी। 

फरमान की पीठ पर अहमद-शाह के वजीर खां करीमुद्दीन (कमरुद्दीन) 
खां बहादुर के दस्तखत थे । 

जान' पड़ता है कि मल फरमान कलकत्ता हाई कोर्ट के किसी मुकदमे में 
सबूत के तौर पर पेश हुआ था और इसका अंगरेजी अनुवाद १९ मार्च १४६८ 
को हुआ था । 

डिया हिस्टोरिकल रेकार्ड्स कमीशन के पांचवें अधिवेशन में नाहरजी ने 

यह अनुवाद प्रदर्शित किया था। 
... (८) पृष्ठ ३७१--अपने जीवन के अन्तिम दिनों में मीर कासिम कहां रहता 
था, क्या करता था ऐसी बातों पर कुछ प्रकाश पोलियर नामक एक स्विस-फ्रेंच 
इंजीनियर के विवरण से पड़ता है । इसका अंगरेजी अनुवाद डाक्टर प्रतुलूचन्दर 
गुप्त “शाह आलम एंड हिज कोर्ट” के नाम से संपादित तथा प्रकाशित कर 
चुके है। 


है८० 


महताबराप 


पोलियर ईस्ट इंडिया कंपनी का कर्मचारी था। उसकी स्वीकृति से वह 
कुछ बरसों तक शुजाउद्दोछा का नौकर रहा। कुछ समय उसने शाह आलम 
सानी की सेवा में भी बिताया । 

वह लिख गया है कि 
.._“मीर कासिम बक्सर छोड़ने के बाद मारा मारा फिरा, अन्त में दिल्ली के 

पास पलवल में जा बसा। वहां टूटी-फूटी दो दीवारों के बीच एक पुराने खेमे 

में रहता था । ज्ञायद नजफ खां उसे सहायता के रूप में कुछ नियमित रूप 
से दिया करता था । उसके पास कुछ धन जरूर था, पर अपनी रहन-सहन से 
वह इसे जाहिर नहीं होने देता था 

“बह अपना खाना आप ही तेयार कर लेता था। नजूम में विश्वास रखने 
के कारण, उसे जो समय पत्र-व्यवह्यर से बचता था उसका उपयोग यह देखने 
में करता था कि उसके ग्रह कब अच्छे होने वाले थे।” 

पोलियर ने सुना था कि वह ६ जून १७७७ को मरा था और उसका 
दुशाला बेच कर ही उसकी अन्त्येष्टि-क्रिया की गईं थी। 

मीर कासिम के मरने पर उसके बाल-बच्चे और भी पतले पड़ गये। जो कुछ 
उनके पास बच गया था उसे पड़ोसियों ने लूट लिया। औरतों का तो पता न चला 
कि उन्हें कौन उड़ा ले गया, पर उसके दोनों छोटे बच्चों को नजफ खां ने पनाह 
दी। अपनी छावनी में उसने उनके लिए एक छौलदारी और एक पालकी का 
इन्तजाम करा दिया था। पोलियर ने उन्हें वहां एक दिन' अपनी आंखों देखा 
भी था। 


३८६ 


खुशालचंद 


सोथ्यं चन्द्र: पतति गगनादल्यशेषेमंयूखेः / 
वही चन्द्र, अब थोड़ी ही बची हुई किरणों के साथ, आकाश से गिरता 
आ रहा हैं ! 


कीफे 


यात्येकतो इस्तशिखरं पतिरोषधीना 
माविष्कतो 5रुणपुरःसर एकतोड्कः ; 
तेजोद्वयस्य युगपदव्यसनोदयाभ्याम्‌ 


लोकी नियम्यत इवेष दशान्तरेषु | 
उधर वनस्पतियों का स्वामी 

'अस्त-शिखर पर जाता हैं, 
'इधर अरुण के संग सूर्य लो 

उदय-शिखर पर आता हें। 


एक साथ ही दो तेजस्वी 
चढ़ते--गिरते जाते हैं 

समयचक्र की गतिविधि मानो 
जग को स्पष्ट बताते हें । 
““शाक्‌न्तल ( पद्मानुवादक श्री अनिष्द्ध ) 


३८२ 


खुशालचन्द 


| 


महताबराय और स्वरूपचन्द के मारे जाने पर, पहले के ज्येष्ठ ' 


पत्र खुशालचन्द को जगत्‌सेठ की और दूसरे के ज्येष्ठ पुत्र उद्धंतचंद 
को महाराज की पदवी प्राप्त हुईं। खुशाल्चन्द के सगे भाई थे 
गुलाबचन्द, सुमेरचन्द और सुखालचन्द; उद्धंतचन्द के अभयचन्द 
और मेहरचन्द। परंपरानुसार, ये सब के सब सेठ कहाने लगे। 


और भाई तो कंद होकर मूंगेर जाने से बच गये थे, पर , 


गूलाबचन्द और मेहरचन्द को जाना पड़ा था। मीर कासिम ने 
इनकी जान तो नहीं ली पर दोनों भाई शाह आलम के पंजे में फंस गये 
और इनके बाप-चचा इनकी रिहाई के लिए मीर जाफर से सिफारिश 
कराने लगे । शजाउददौला ने बहेसियत वजीर उसे लिखा कि 
“सेठों के लड़कों की रिहाई के सम्बन्ध में आपने जो अनुरोध किया 
है उसे मेंने बादशाह: सलामत -तक पहुँचा दिया है। राजा -बेनी 
बहादुर शीघ्र ही दरबार में उपस्थित होकर उन्हें इसकी याद 
दिलायेंगे और सारी बातें. तै-तमाम होते ही आपको. इसकी सूचना 
भेज देंगे । वास्तव में शाह आलम को सोने की.चिड़िया हाथ रूग 
गई थी -और वेसे सम्राट से यह आशा करना व्यर्थ था कि वह 
उदारतापूर्वक ही पिजरा खोल देने की इजाजत -<देगा। दोनों की 
रिहाई हुई तो खुशालचन्द के कीमत चुका देने अर्थात्‌ बादशाह का 
मुंह मोतियों से भर देने पर। तब तक गुलाबचन्द और मेहरचन्द 
जहां-तहां शाह आलम की छावनी में दस-बारह महीने नजरबन्द 
रह चुके थे। 

१६ अक्टूबर १७६४ को जगतूसेठ खुशालचन्द -और सेठ 


३८३ 


मा कई 


जगत सेठ 
उद्वंतचन्द का एक खत कलकत्ते पहुंचा जिसमें उन्होंने गवर्नर 
को .लिखा था:-- 

“कुछ दिन पहले हम आपको दो और पत्र भेज चुके हें। 
दूसरा पत्र हमने अपनी भेंट के साथ भेजा था और आपको यह 
सूचित किया था कि हमारे भाई सेठ गुलाबचन्द और बाबू मेहरचन्द 
यहां पहुंच गये हैं । आपको दोनों पत्र मिल गये होंगे । हमारा दुर्भाग्य 
है कि आपका कोई उत्तर नहीं मिला है। बहुत कष्ट भेलने के 
बाद हमारे भाइयों की रिहाई हो गई और दोनों सकृशरू घर 
पहुंच गये । हम सब ने आपको धन्यवाद दिया और यह मनाया कि 
आप फलें-फलें और दीर्घायू हों। जो कुछ हम भेज चुके हें उसे 
स्वीकार कर आप .हमें. कृतार्थ करेंगे। 

मीर जाफर को सबेदारी मिलते ही क्लाइव उसे इंगलण्ड से 
बधाइयां भेज चुका था । उसने -लिखा था:-- 


“मेरी हादिक इच्छा थी कि आप॑ ही सिंहासन को सुशोभित 
करें और जब वह पूरी हो गई तब मेने पहला काम यह किया कि 
ईश्वर को धन्यवाद दिया और बाढ़ दांग कर अपनी प्रसन्नता* प्रकट 
की। बंगाल फिर आपकी छत्रच्छाया में आ गया है, प्रजा को मीर 
कासिम जैसे अत्याचारी से छटकारा मिल गया हैं और सत्र शान्ति 
हो चली है ।” ह 


वह शान्ति प्रजा के नीर॑व ऋन्दन का ही दूसरा नाम थी। मीर 
जाफर के फिर नवाब होते ही कंपनी का पाया और भी मजबूत 
हो गया था ओर अंगरेज मनमानी रीति से निःशुल्क व्यापार तथा 
अत्याचार करने लगे थे। 
३८४ 


खुशालचन्द 


सितम्बर १७६४ में ही मीर जाफर को “बार बार निमंत्रण 
आने पर” कलकत्ते जाना पड़ा। वहां कोंसिल ने आतिथ्य-सत्कार 
प्र ३४९८ रुपये ही खर्च कर उससे लाखों रुपये देने का 
वादा करा छलिया। 

मीर जाफर कंपनी को क्षतिपूर्ति के रूप में ३० राख रुपये 
देना स्वीकार कर चुका था। उसने अंगरेज व्यापारियों की भी क्षति- 
पूर्ति करने की जिम्मेदारी अपने ऊपर ले ली थी। 

सेनिक व्यय के लिए कंपनी को बर्दवान, मेदिनीपुर और चटगांव 
मीर कासिम से मिल चुके थे । इन चकलों या जिलों से होने वाली 
आय प्रायः ५० छाख रुपये थी। पर कंपनी की ओर से कहा गया 
कि वह शुजाउद्दोला के आक्रमण जंसी असाधारण परिस्थिति में 
पर्याप्त नहीं हो सकती थी--इस अतिरिक्त व्यय के लिए मीर 
जाफर को स्वीकार करना पड़ा कि “जब तक वजीर (शुजाउद्दौला ) 
से लड़ाई बनी रहेंगी तब तक में ३१ जुलाई १७६४ से आरंभ कर 
कंपनी को ५ लाख रुपये प्रति मास देता रहँगा।” मीर जाफर के 
मर जाने पर उसके उत्तराधिकारी को भी यही प्रतिज्ञा करती 
पड़ी। * द 

इस अतिरिक्त आय के अछावा कंपनी को, कंपनी के अधि- 
कारियों को और अंगरेज व्यायारियों* को क्षतिष॒ति या पुरस्कार 
के रूप में मीर जाफर से मिलने वाली सारी रकम प्रायः १ करोड़ 
२७ लाख रुपये थी। 

* जहां एक ही अंगरेज अधिकादी और व्यापारों दोनों होता था, 
वहां अधिकारी की हैसियत से वह इनाम-इकराम या नजराता तो पाता ही, 
व्यापारी की हेसियत से वह अपना नुकसान भी पूरा करा लेता था ।. 

मीर जाकर ने ननन्‍्दक्‌मार को अपना दीवान बनाया--उसी 
न॑न्दक्मार को जो चन्दननगर पर चढ़ाई के समय अंगरेजों के काम 
आ चुका था। पलासी के युद्ध के बाद वह क्लाइव का मुंशी और दीवान* 
हुआ था और क्लाइव की कृपा से उसकी पदोन्नति भी हुईं थी। 
जिय समय वारेन हेस्टिग्स मृशिदाबाद में कंपनी का प्रधान नियक्त 
हुआ था, उस समय नन्दकुमार उन जिलों का तहसीलदार था जहां 
के जम्ींदारों से माल वसूछ करने का अधिकार मीर जाफर द्वारा 
कम्पनी को मिल चुका था। तभी से हेस्टिग्स और नन्‍्दक्‌मार के 
बीच वह अतबन शुरू हुई थी जितके कारण ननन्‍्दक्‌मार को एक दिन 
फांसी चढ़ता पड़ा। हेस्टिंग्स और वान्सीटार्ट एक ही दल के थे,. इस 
लिए गवर्नर के सदभाव का भी ननन्‍्दक्‌मार को सहारा न रह सका। 
उधर मीर कासिम के.नाजिम हो जाने पर तो वह न घर का रहा 
न घाट का । पर दुदिन में भी वह मीर जाफर का शुभचिन्तक बना 
रहा। १७६३ की क्रान्ति के बाद उसके अपने दिन भी फिरे बिना 
न रह सके । मीर जाफर के जोर .रूगगाने पर कौंसिल. ने उसकी बात 
मात-ली और ननन्‍्दक्‌मार उसका दीवान हो गया । शाह आलम से 
उसे महाराज का खिताब भी मिल गया। 


मीर जाफर २४ जुलाई १७६३ को दूसरी बार मसनद पर 
बठा था। ५ फरवरी १७६५ को उसकी मृत्यु हुईं। वन्सीटार्ट तब तक 
ब्विदा हो चुका था और कॉौंसिल के प्रेसिडेण्ट का काम स्पेंसर नामक 
एक अधिकारी बम्बई से कलकत्ते जा कर करने लगा था । ' 

मीरन के एक ६ साल का बेटा था और बहुतों की दृष्टि में 

नाबालिग होते हुए भी वही मीर जाफर का उत्तराधिकारी हो 
सकता था। पर मरते समय शायद मीर जाफर यह इच्छा प्रकट 
कर गया था कि मीरन का सोतेला भाई नज्नुद्दोला ही उसका 
उत्तराधिकारी हो, और उसके मरते ही यह मसनद पर जा बैठा। 
'पर मसनद पर जा बेठता एक बात थी और कॉौंसिल की स्वीकृति 
प्राप्त कर लेना और बात । वह स्वीकृति भी उसे मिल गईं। उससे 
संधि करने के लिए एक प्रतिनिधि-मंडल मुशिदाबाद भेजा गया और 
नज्मुद्दौला के सामने उसने जो मसोदा रख दिया उस पर अनिच्छुक 
होते हुए भी उसे दस्तखत कर देने पड़े। 
इस प्रतिनिधि-मंडल के सदस्य थे मि० जान्स्टन, मि& सीनियर, 
'मि० मिड्ल्टन और मि० लेस्टर। इन लोगों ने २५ फरवरी को 
ही कॉंसिल को लिखा कि, “नवाब ने मसौदे को चार बार पढ़ा--- 
पुराने संधि-पत्र से इसका मिलान किया--फिर सोच-सममककर 
उन्होंने: अपनी स्वीकृति दे दी।” पर नवाब ने सेलेक्ट कमिटी को 
इस सम्बन्ध में ओर ही कुछ लिखकर यथार्थ बात उसे बता दी। 
उत्तके पत्र का सारांश यह था--“मेरा विश्वास था कि मि० 
'जान्स्टेन, मि० सीनियर आदि मुभसे सहानुभूति दिखायेंगे, मुझे 
सान्त्वना देंगे । लेकिन वें -तो मिलते ही और ही बातें करने छगें--- 
'मातमयुर्सी के बजाय और ही प्रसंग छेड़ बैठे । कहा कि ढाके 
'से मुहम्मद रजा खां को बुल्बवाइए और जब तक वह आ न जाय॑ 
'दीवानखाने में न बेठिए। मेंने उन्हें यह आपत्ति-जनक बताया 
ओर पिता जी का लिखित आदेश . भी दिखाया। पर उन्होंने यही 
'कहा कि उश्षका अब कोई मूल्य न रहा, अब तो आपको हमारी बात 
आनती होगी। फिर उन्होंने मेरे सामने एक' कागज' निकाल कर 

रख दिया और बोले कि इस पर दस्तखत कीजिए। मजमून पढ़ने 
के लिए मेंने नन्‍्दकुमार को बुलवाया तो मि० जान्स्टन और मि० 
लेस्टर के तलवों से आग लग गईं। मेरे मुंशी ने पिछले संधि-पत्र 
से मिला लेने की सलाह दी तो मि० जान्सटन ने उसे दरबार से 
ही निकलवा दिया। मेने फौरन कागज पर दस्तखत कर दिये और 
वे उसे ले कर चले गये । 

“इसके बाद मुहम्मद रजा खां आ' गये और नायब* बन बेठे। 
आते ही उन्होंने यह काम किया कि मुझसे पूछे बिना ही नकद और 
सामान मिलाकर २० लाख से ऊपर की मालियत ल॒टा दी--जिसे 
जो मन में, आया दे डाला। अब मि० जान्स्टन उनके संरक्षक बन 
गये हैं, मि० लेस्टर उनके वकील और राजा दुरंभराम उनके साभे- 
दार। हर मुंशी से उन्होंने मुचहका ले लिया है और मेरी मोहर को 
अपने ही पास रखने छगे हें । अपनी मरजी से लोगों को नौकरी, 
खिताब, खिलअत या हाथी-घोड़े दे डालते हें--जवाहरात लुटा देने 
के लिए भी मेरी इजाजत लेता जरूरी नहीं समभते।” 

जनवरी में ही कंपनी के संचालकों का यह आदेश आ गया था 
कि कोई भी अधिकारी किसी भी नवाब या राजा से, बिना उनकी 
इजाजत के चार हजार रुपये से अधिक पुरस्कार या नजराना हगिज 
न ले। पर कौंसिल ने उनके पत्र को रददी की टोकरी में डालकर 





. * मुहम्मद रजा खाँ की नियुक्ति की बात संभवतः पहले से ही चल 
रही थी और मीर जाफर ने इसका इस कारण विरोध किया था कि रजा 
खां ईमानदार न था--ढाके में वह प्रायः बीस राख रुपये हजम कर चुका 
था और मांगने पर कुछ भी देने को तैयार न था। हां, अँगरेजों से उसकी 
गहरी छनने लगी थी । | 

नज्मुद्दौला से--या नायब सूबा मुहम्मर रजा खां से--लाखों 
रुपये ले लिये थे। मीरन के बेटे को गद्दी न देने का प्रधान कारण 
यह हुआ था कि उस हालत में नाबालिग नाजिम की ओर से सारा 
प्रबन्ध कंपनी को स्वयं करना पड़ता, जिसका अर्थ यह होता कि 
कॉसिल किसी से इस प्रकार अपनी मूट्ठी गरम न करा सकती। 

मई में क्लाइव कलकत्ते पहुंचा। कंपनी के हित की दृष्टि से वह 
समीर जाकर के नाबालिग पोते का ही पक्षपाती था, पर नज्म्‌द्दोला 
गददी पर बेठ चुका था, कौंसिल ने उसे नाजिम स्वीकार कर लिया 
था, उस स्वीकृति की कीमत मेंबरों ने चुकवा ली थी--इन सब 
बातों को देखते हुए उसे तखता उलट देना यूक्तिसंगत" न जंचा। 
फिर नज्मुद्दोला से नुकसान ही क्‍या था ? कंपनी के लिए बालिग 
बेटा भी नाबालिग पोते के ही समान था और आखिर जिन अंगरेजों 
ने बहती गंगा में हाय धो लिये थे उन्होंने उसके पदानुसरण को 
छोड़ ओर क्या किया था ? 


हां, क्लाइव ने इतना जरूर किया कि कलकत्ते पहुंचते ही 
उसने नसंचालकों के नये आदेश के पालन की सब से स्वीकृति करा 
ली और किसको कितना मिला था--केसे मिला था--इन बातों 
की जांच भी शुरू कर दी। 


भंडाफोड़ होने पर मालूम हुआ कि जवाहरात के अलावा 
कौंसिल के मेम्बरों को इतना नकद मिल चुका था:-- 


रुपया 
मि० स्पेंसर २१०,००० 
मि० प्लेंडेल १०५,००० 

मि० सीनियर १८०,०००- 
मि० मिंडल्टन १२८,६००: 
मि० लस्टर १२८,६००-: 
मि० बडंट १०७५,०००: 
मि० ग्रे १०७५,००० 
मि० जे० जान्स्टन २५०,०००: 
मि० जी डर ५२,५०० 


>> 


१,२६४,७०० रुपये 


क्लाह्व के पूछ-ताछ करने पर मालूम हुआ कि मि० जे० जान्स्टन 
के दबाव डालने पर ही यह रकम रिश्वत के तौर पर विभिन्न 
सदस्यों को दी गई थी। यह भी मारलम हुआ कि नकद रुपये का एक 
अंश जंगत्सेठ से जबरन वसूल किया गया था। 

५ जून को क्लाइवर ने खुशालचन्द को कमिटी के सदस्यों के 
सामने बुड़वा कर उनका बयान लिया ।. उन्होंने कहा कि :-- 

- “जब मि० जान्स्टन ओर कॉंसिल के दूसरे सदस्य मुशिद्वाबाद 
पहुंचे, तब उन्होंने हुगली के आमिल मोतीराम से कहलाया कि हम 
लोग नवाब की ओर से नयी व्यवस्था करने आये. हैं; अगर आपने 
हम लोगों का मुंह मीठा कर दिया तो हम आपके लाभ का भी 
ध्यांन रखेंगे, वर्ना आपको हानि ही हानि उठानी पड़ेगी। आप पहले 
लाड क्लाइव ओर दूसरे सदस्यों की ऐसी भेंट कर च॒के हैं। अगर 
आपने हम भी संतुष्ट कर दिया तो हम आपके हितचिन्तक बने 
रहेंगे और आपकी अभीष्टसिद्धि होती रहेगी। पर हमें निराश 
होना पड़ा तो आपको हमसे किसी प्रकार की सहायता न मिल 

सकेगी।' इस पर मेने कहा कि छाड्ड क्लाइव ने तो हमसे न कभी 
कुछ मांगा न हमने उन्हें कुछ भी दिया । उन्होंने कहलाया कि आपको 
बात मालम न होगी पर आपके बाप और चचा ने दिया था। अगर 
आप कारबार करना चाहते हें तो हमें खुशी खुशी पांच छाख रुपये दे 
दीजिए | लाचार मेने सवा लाख रुपया देना स्वीकार कर लिया--- 
पंचास हजार तो नकद और बाकी मुफस्सल में अपना पावना वसूल 
हो जाने पर। उन्हें यह बात मंजूर हुईं और मेंने मोतीराम और 
अपने मुत्सदहियों की मारफत ५० हजार रुपया भेज दिया । मि० 
जान्स्टन और उनके साथियों के कलकत्ते छोटने से पहले मेरा पावना 
वसूल न हो सका.। इसी बीच लाडे क्लाइव यहां आ गये अमर में यह 
उनसे मिलने आया तो मुभसे पूछताछ की गईं। मुझे जो. कुछ 
मालूम था, मेंने बता दिया । अपने इस बयान में एक भी लफ्ज 
झूठ नहीं कहा है।' 

जब लार्ड कलाइव ने खुशालचन्द से कहा कि "में आशा करता 
हूं कि आपते कोई भी बात घटा-बढ़ा कर नहीं. कही होगी तो उन्होंने 
बेधघड़क यह जवाब दिया कि 'इस कागज की कीमत एक करोड़ 
रुपये से कम नहीं हो सकती।' द 

७ और ८ जून को मोतीराम का इजहार हुआ । वह इस प्रकार 
था: 

प्रशतन--तुमने जगत्‌सेठ के पास जाकर उनसे रुपया मांगा ? 

उत्तर--हां, मेने मांगा । 

प्रशन--तुम्हें उनके पास किसने भेजा ? 

उत्तर--मुहम्मद रजा खां ने मुभे इस्माइल अली खां के साथ 
जगतूसेठ के पास भेजा। 

प्रश्न--तुम्हें मुहम्मद रजा खां के पास किसने भेजा ? 

उत्तर--मि० जान्‍्स्टन ने। 

प्रशन--मि० जान्सटन ने तुमसे मुहम्मद रजा खां को क्‍या 
कहलाया ? 

उत्तर--उन्होंने कहा कि रजा खां से जाकर कहो कि हम 
सेठों से इतना रुपया चाहते हें। 

प्रशन--यह संदेसा मि० जान्स्टन ने ही भेजा या और किसी 
सदस्य ने भी ? 

उत्तर--मुझे तो जो कुछ कहा मि० जान्स्टन ने ही । 

प्रशन--मि० जान्स्टन ने यह संदेसा अपनी ही ओर से भेजा 
या ओरों की ओर से भी ? 

उत्तर--उन्होंने अपनी ओर से और मि० सीनियर, मि० 
लेस्टर, मि० मिडल्टन की ओर से भेजा । 

प्ररन--हां, तो मुहम्मद रजा खां से क्‍या बातें हुईं ? 

उत्तर--मेंने उन्हें तीन लाख मांग कर देने को कहा। 

प्रशन--तुम मुहम्मद रजा खां के पास कब गये थे ? 

उत्तर--मुझे पहला दिन याद नहीं, हाँ, बात ते होने में बीस 
दिन लगे थे। 

प्रबन--एक दिन इधर या उधर तो बता ही सकते हो ? 
३६२ 


खुशालचन्द 


उत्तर--में कह नहीं सकता, पर बात २१ रमजान के करीब 
की हे । 

प्रतत--मुहम्मद रजा खां ने क्‍या जवाब दिया ? 

उत्तर--उन्होंने कहा कि में जो कुछ कर सकता हूँ करूंगा, 
पर सेठों से रुपया लेना मुनासिब न होगा। इससे मेरी बदनामी 
हुए बिना न रहेगी। 

प्रशन--जगत्‌्सेठ का बयान सही है या नहीं ? 

उत्तर--हे । 

प्रशन--सेठों से रुपया न मिलने पर उनका कारबार बन्द हो 
जाने के बारे में तुमने कछ कहा था ? 

उत्तर--हां, मेने यह जरूर कहा था कि अगर सेठों ने कौंसिल 
के मेम्बरों की मांग पूरी कर दी तो वे उनके मददगार बने रहेंगे। 
अगर उन्होंने रुपया न दिया तो कोंसिल का रुख बदले बिना न 
रहेगा। 

प्रशन--तुम्हारा कहना हे कि इस्माइल अली खां तुम्हारे साथ 
सेठों के पास भेजा गया था। वहां क्‍या बातें हुईं ? 

उत्तर--जब इस्माइल अली खां ने ३ लाख रुपया मांगा तो 
जगतूसेठ ने कहा कि अगर १० से १५ हजार तक की अंगूठी या 
ओर कोई एसी ही चीज माँगते तो में उनकी मांग पूरी कर देता । 
इस्माइल अली ने कहा कि यह तो हगिज मंजूर नहीं हो सकता। 
इस पर जगतूसेठ ५० हजार देने को राजी हो गये, पर इस्माइल 
अली खां को वह भी मंजूर न हुआ। अन्त में जगतुसेठ ने कहा कि 
में खुद मुहम्मद रजा खां से मिल कर बातें कर छूंगा। 

प्रशन---दोनों की बातचीत के समय वहां और कौन था! 
उत्तर--में था, पर मेंने उसमें कोई भाग नहीं लिया। 
प्रशन--तुम्हें मालम है कि उनके बीच क्या ते हुआ ! 
उत्तर--हां, मेने सता कि जगतूसेठे पहले ७५,००० रुपये 
देने को तैयार हुए। फिर वह लाख पर पहुंचे ओर अच्त में सवा 
लाख पर। म॒भे यह बात मुहम्मद रजा खां से मालम हुईं। 


जगत्‌सेठ वहीं उपस्थित थे । उनसे पूछा गया कि आपके और 
मोतीराम के बीच जो बातें हुईं उनकी सूचना आपने किसी को 
दी? उन्होंने उत्तर दिया कि हां, मेंने सब कुछ अपने भाई को, 
अपने मुंशी भूगू लाल को और अपने वकील चिस्कीमलू को जा सुनाया। 

प्रन्‍न-- (मोती राम से ) तुमने सेठों से जो कुछ मांगा वह अपनी 
ओर से था कौंसिल के मेम्बरों की ओर से ? 

उत्तर--मेंते जो कुछ मांगा मेम्बरों की ही ओर से, खास कर 
उनकी ओर से जो मुझे भेज चुके थे। 

प्रशन--क्या यह सच है कि जगत्सेठ के यहां से रुपया आते 
ही मुहम्मद रजा खां ने उसे मि० जान्स्टन के पास मोतीभील भेज॑ 
दिया और जब मि० जान्स्टन ने सारी बात सुनी लब उन्होंने अपनी 
नाराजगी जाहिर की 

उत्तर--यह सच हे कि मृहम्मद रजा खां ने रुपया मोतीभील 
भेज दिया और मि० जान्स्टन ने यह कह कर नाराजगी जाहिर की: 
कि यह रकम इस प्रकार क्‍यों भेजी गईं ? यह या तो मोतीराम' 
की माफंत भेज दी -जाती या चुपचाप मुझे दे दी जाती ।' 

प्रबन--जगत्सेठ का बयान हैं कि तुम उनके पास तीन बार 
श्ष्ड 

_ गये--पहली बार जब वह अकेले थे, दूसरी बार जब इस्माइल अली 
खां मोजद था और तीसरी बार जब बह अपने भाई के साथ थे। 
यह सच है /.. कप ह डे 

उत्तर--हां, में उनके पास: तीन बार गया-। 

प्रदनन--कभी उस रुपये के बारे में भी बात हुई ? 

 उत्तर--हुईं। जब में पहली बार गया था, तब उन्होंने ७५ 
हजार देना स्वीकार कियां था, परे मुभसे कहा था कि कौंसिल के 
मेम्बरों को समझा देना कि हमारी आथिक अवंस्था ऐसी है कि 
इससे अधिक हम दे ही नहीं सकते । मेंने- बादा किया कि. मेम्बरों 
को बात समा दंगा । हा हा. : 
«» अप्रश्न--मुहम्मद रजा खां से तुमने कहा कि अगर सेठ मांग पूरी 
कर देंगे तो उनका व्यवसाय: स्रक्षित- रहेगा, नहीं तो . उनकी - ओर 
कोंसिल का रुख अच्छा न रहेगा। यह बात तुमने अपने: मन-से कही 
या किसी के कहने पर ? - ना वन. धक. 7 ०5 
.. उत्तर--मि० जाल्स्टन के कहने पर। 

प्रदत--तुमने यहां जो बयान किया हे वह सच्चा तो हें ? 
... उत्तर--बिलकुल सच्चा । शुरू में में घबराया हुआ था, इसलिए 
. मुमकिन हे कि कहीं कोई गलती हो गईं हो । द 
.... १८ जून को मोतीरॉम को पूरी कौंसिंल के सामने उपस्थित 
होता पड़ा । सेलेक्ट कमिटी के सामने वह जो इजहार कर चका था 


वह उसे पढ़ कर सुना दिया गया। उसने निम्नलिखित संशोधनों के... 


. साथ उसे स्वीकार कर लियाः-- क्‍ क्‍ 
पहल प्रहइन के उत्तर में उसने कहा कि वह महम्मद रजा खाँ 


मा] 

के हुक्म से इस्माइल अली खां के साथ जगतूसेठ के यहां गया था, 
पर रुपया मांगने के लिए नहीं । 

प्रदन किया गया--रुपया न मिलने पर, सेठों का कारबार न 
चल सकेगा--यह तुमने मुहम्मद रजा खां से कहा या नहीं ! 

इसका उसने वही उत्तर दिया जो सेलेक्ट कमिटी के सामने 
दे चुका था। इतना उसने जरूर कहा कि सेलेक्ट कमिटी ने उसके 
अपने शब्दों को न लिख कर उनका भावार्थ-मात्र लिख लिया था। 

एक दूसरे प्रइन के उत्तर में उसने मुकर कर कहा:-- 

“जब हम दोनों जगत्‌सेठ के पास गये थे तब उन्होंने अंगूठी या 
वैसी और कोई चीज देने की बात नहीं कही थी--सिर्फ इतना 

हा था कि अगर बीस-पच्चीस हजार रुपये की बात होती तो 
में उसे पूरा कर देता। जब इस्माइल अली खां ने इसे अस्वीकार 
कर दिया तब उन्होंने कहा कि में मुहम्मद रजा खां से ख़द मिल कर 
बातें कर लंगा। जब वह रजा खां से मिले तब उन्होंने पचास 
हजार देना स्वीकार किया। 

“मुहम्मद रजा खां से तुमने जो कहा कि अगर सेठों ने मांग 
पूरी कर दी तो उनके कारबार को कभी नुकसान न पहुंचेगा, 
नहीं तो कौंसिल का रुख फिरे बिना न रहेगा--यह बात तुमनें 
अपनी ओर से कही या किसी के कहने पर ? 

इसका उत्तर उसने वही दिया जो कमिटी के सामने दे चुका था। 

यहीं उसकी जिरह समाप्त हुई। 

इसके बाद लेस्टर ने कहा कि गवाह से यह पूछा जाय कि “जब 
मि० जान्ह्टन ने तुमसे कहा कि सेठों से हमें नजर मिलनी चाहिए 

तब क्या उन्होंने यह भी कहा कि तुम जाकर मुहम्मद रजा खां से 
कहो कि वह इस बात को सेठों तक पहुंचा दें ! ” 

इस सवाल के जवाब में मोतीराम ने कहा कि हां, मि० जान्स्टन 
ने मुझसे जो कुछ कहा वह मुहम्मद रजा खां के सामने दोहराने 
के लिए ही। 

इस पर लंस्टर ने अपनी सफाई में शपथ ग्रहण कर यह बयान 
किया कि “मोतीराम सेठों के पास जो संदेसा के गया उसके विषय 
में में कुछ भी नहीं जानता।* 

इस मामले की पूरी जांच कर लेने पर सेलेक्ट कमिटी इस 
निर्णय पर पहुंची कि :-- 

१--सेठों को डरा-धमका कर उनसे सवा लाख रुपया ले 
लिया गया था । 

२--नवाब और मुहम्मद रजा खां से सरकार की कमजोरी 
और नायब के डरपोकपन से फायदा उठा कर उनसे नकद और जिंस 
मिला कर, १,७००,००० रुपये से भी अधिक ऐंठ लिया गया था । 


कई साल बाद पार्लमेंट-द्वारा इस सम्बन्ध में फिर जांच 

होने पर कुछ लोगों ने यह बयान किया कि नोयब और मुहम्मद 
रजा खां ने जो कुछ दिया था वह अपनी इच्छा से और बिना किसी 
तरह के बाहरी दबाव के ही। पर जगतूसेठ से मिलने वाली रकम के 
बारे में किसी से यह कहते न बन पड़ा। जेनरलू कारनक ने वहां 
अपने बयान में कहा कि “सेठों की आदत किसी को भेंट या नजर 
देने की न थी। उसे एक भी ऐसा अवसर याद न था जब कि उन्होंने इस 
रूंप में किसी को कुछ दिया हो। जिस समय लेस्टर आदि को उन्हें 

यह नजराना देना पड़ा था उस समय वह मुशिदाबाद में ही था। 
जगतूसेठ ने उससे पूछा था कि लेस्टर ने रकम छोटा दी है, मुझे 
इस हालत में क्‍या करना चाहिए ? कारनक ने उन्हें सलाह दी थी 
कि अगर आपने वह रकम अपनी खुशी से ही दी हो तो अब उसे 
वापिस नहीं लेता चाहिए, पर अगर बात और हो तो ले लेना चाहिए। 
जगतसेठ ने लौटाई हुई रकम को रख लिया । फिर उन्होंने कारतक 
से कहा कि मालम नहीं और मेम्बर क्‍या करने वाले हेँ। इसमें 
तनिक भी संदेह नहीं कि जगत्सेंठ से जो कुछ लिया गया था, आंखें 
तरेर कर ही 


पर &दोषी अंगरेज थें--सो भी पदाधिकारी--इसलिए सेलेक्ट 
कमिटी ने यह कह कर सारी बातों पर चौका. लगा दिया कि 
मोतीराम ने जो धमकी दी थी उससे मि० सीनियर, मि० मिड्ल्टत 
और मि० लस्‍्टर का तो कोई सरोकार ही नहीं था और मि० 
जान्स्टन ने नजराना लिया और उसका बंटवारा किया भी तो वह 
यह मान लेनें को तेयार थी कि मोतीराम ने महम्मद रजा खां या 
सेठों तक जिस भ्रूभंग के साथ संदेसा पहुंचाया उसकी जान्स्टन 
को जानकारी न थी। 


यों न्यायालय में विचार के। अभिनय समाप्त हुआ और अन्याय 
प्रमाणित हो जाने पर भी किसी अंगेरेज का बाल बांका न 
हुआ। 


क्लाइव का मत था कि बंगाल में कंपनी को सेना और. धन- 
संबंधी सारा अधिकार अपने हाथ में कर लेना चाहिए, नहीं तो 





. # भि० लिटूल। 

कासिम जैसा सांप उसे कभी न कभी फिर डसे बिना न रहेगा। 
नाजिम के दोनों जहरीले दांतों को तोड़ देने के विचार से वह २५ 
जन को ही मशिदाबाद गया और अनायास ही अमीष्ठसिद्धि कर 
नज्मुह्ोंला को ओर भी निर्जीव कर दिया। उसकी स्वीकृति से 
अब यह ते हुआ कि :-- 

(१) शत्रुओं से बंगाल-बिहार को स्रक्षित रखना कंपनी का 
काम होगा और इसके लिए आवश्यक सेना भी वही रख सकेगी* | 

(२) माल उगाहने और उसके सम्बन्ध में सारी व्यवस्था 
करने का अधिकार कंपनी को ही होगा। 

(३) नवाब को कंपनी हर साल प्रायः ५३ लाख दिया करेगी। 
बाकी आय या व्यय से उसे कोई सरोकार न होगा, 

(४) इस ५३ लाख रुपये से नवाब को अपनी सारी आवश्यकताओं 
की पूर्ति करनी होगी जिसमें दरबार और निजामत (न्याय विभाग) 
का सारा खर्चे शामिल समझा जायगा। 

.... (५) नवाब के जिम्मे कंपनी का जो कुछ पाव॒ना था उसकी 
या कर के रूप में उसे बादशाह को जो कुछ देना होगा उसकी 
अदायगी की उत्त पर कोई जिम्मेदारी न रहेगी। 





जो संबवि कॉंसिल कर चकी थी उप्तकी भो एक शर्त यह थी कि में 

(नज्म्‌ होला ) कंपनी की सेना को अपनी ही सेना समझता _ हूँ और स्वीकार 

करता हैँ कि माल की वसली और सरकार के या अबने ठाटबाट की 
प्ट से जितने संनिक आवश्यक होंगे में उतने ही रखँगा। 


. + ५,३८६, १३१॥- ) जिसमें १,७७८,८५४-) तो नवाब के अपने 
खर्च के लिए था बाकी ३,६०७,२७७॥ ] “निजामत और दरबार के खर्च 
के लिए । इस' सरकारी खर्च पर भी नवाब का कोई अधिंकार न रहा । 

सार। प्रबन्ध खुद करने के लिए कम्पनी अभी तेयार न थी, 
इसलिए क्लाइव ने व्यवस्था यह की कि :--- 

(१) सैयद मुहम्मद रजा खां बहादुर नायब, महाराज दुलेभ- 
राम दीवान और जगतृ्‌सेठ प्रबंधकारिणी समिति के सदस्य होंगे। 

(२) फौजदार, आमिल तथा अन्य अधिकारी इसी समिति के 
अनुशासन में रहेंगे और इसके अलावा भी सारा राजकाज इसी के 
कहे अनुसार होगा। जो कुछ यह कर देगी वह नवाब को मंजूर होगा। - 


(३) अगर कहीं प्रजा के साथ अन्याय या अत्याचार होगा 
और समिति इसे न रोक सकंगी तों गवर्नर को इसकी सूचना 
शीघ्रातिशीघ्रय भेज दी जायगी। 


(४) आवश्यक व्यय करने के बाद जो कुछ बचत रहेंगी 
उसे खजाने में जमा कर देना होगा। उसके दरवाजे में तीन तरह के 
तीन ताले लगेंगे और प्रत्येक सदस्य अपने पास एक चाबी रखेगा। 

(५) अगर तीनों में कोई भी बाकी दो की राय के खिलाफ 
कुछ भी करेगा तो उन दोनों को गवर्नर के पास इसकी झचना 
भेज देनी होगी। 

(६) वसूली के लिए जितने पेदल या घुड़सवार समिति की 
दृष्टि में आवश्यक होंगे उतने ही रखे जा सकेंगे और समिति का इस 
ओर बराबर ध्यान रहेगा कि कहीं भी फजूलखर्ची न हो। 

(७) कोई भी सदस्य बिना दूसरों को जताये दरबार में 
अकला न जा सकेगा। सब का कतंव्य होगा कि मिल जल कर काम 
करें और एक दूसरे को हानि न पहुंचावें। 

(८) समिति इस बात का भी ध्यान रखेगी कि दरबार में 
ऐसे छोग न रहने पावें जो छंगाने-बुभाने वाले या धोखेबाज हों या 
जिनसे किसी प्रकार के भी अनिष्ट की आशंका हो। 


(९) कम्पनी और नवाव के बीच मैत्री बराबर बनी रहे-- 
राजकाज के बारे में कोई शिकायत न हो--कम्पनी को रुपये-पैसे 
की कोई जोखिम न उठानी पड़े--इन बातों की देखरेख के लिए 
राजधानी में उसकी ओर से एक रेजिडेंट रहेगा। वह हर महीने 
यह हिसाब समझ लेगा कि कितनी आय हुईं और कितना व्यय 
हुआ। पद-प्रतिष्ठा के अनुसार उसका जो वेतन नियत होगा वह 
उसे निजामत से मिला करेगा। 


इस समिति के सदस्यों में कोई महत्वाकांक्षी था तो दु्लभराम । 
मुहम्मद रजा खां की भीरुता और जगत्‌सेठ की उदासीनता ने कंपनी 
को उनसे तो निश्शंक कर दिया था, पर उसने अपने रेजिडेंट मि० 
साइक्स को शुरू में ही दुलभराम से सावधान रहने और उसे अपनी 
निर्दिष्ट सीमा के बाहर पांव न पसारने देने का विशेष आदेश दे 
दिया था । 


इन तीनों के बीच अधिकारों का विभाजन न होने पर भी, 
नियम या परिपाटी यह पड़ गईं कि रजा खां तो मार की वसूली 
का काम देखने रूगा और दुलंभराम हिसाब-किताव रखने का। 
खुशालचंद खजांची बन गये और तीनों ताले प्रायः उन्हीं के 
हाथों खुलने या बन्द होने लगे। फिर भी राजकाज उनके लिए 
एक तरह का जंजाल था जिससे उनकी आस्तरिक इच्छा दूर ही 
रहने की प्रकट होने लगी। बात यह थी .कि न तो वह स्वये 

फतहचंद थे, न अब शुजाउद्दौलां खां या अछीवर्दी खाँ का जमाना 
ही रह गया था। 

नज्मुद्दौला से क्लाइव ने जो जो अधिकार चाहा ले लिया 
और उसे नाम को ही नवाब नाजिम रहने दिया । अब उसका 
ध्यान इस ओर गया कि इस व्यवस्था को सम्राट से भी स्वीकृत 
करा लिया जाय और उसकी सनद हासिल कर ली जाय । 

बक्सर में मैदान मार लेने पर अंगरेजों ने शुजाउद्दोला का 
दूर तक पीछा किया और उसे अवध छोड़ कर भी भाग जाने को 
विवश कर दिया था। शाह आलम अब इलाहाबाद में उन्हीं के 
आश्रयी के रूप में रहने लगा था और उनके मांगने पर उन्हें 
काशी-नरेश बलवन्त सिंह से कर वसूल करने का अधिकार दे 
चुका था। छार्त यह हुई थी कि बनारस-गाजीपुर का इलाका 
छोड़कर शूुजाउद्दौला का बाकी राज्य अंगरेज उसे दिला देंगे 
और उसके रक्षक बने रहेंगे। क्लाइव को यह समभोता कुछ 
आपत्तिजनक जंचा--कारण कि अवध में ऐसी उथलू-पुथल कराने 
की दृष्टि से कंपनी की शक्ति पर्य्याप्त नहीं कही जा सकती थी 
और इस बात का निश्चय नहीं था कि आगे होने वाली सभी 
लड़ाइयां पलासी की ही लड़ाई के समान होंगी। इसलिए उसने 
शाह आलम और शुजाउद्दोला से ऐसी संधि कर ली जिसमें कंपनी 
का लाभ तो अधिक से अधिकं था और जोखिम नहीं के बराबर थी । 

१२ अगस्त १७६५ को शाह आहूम ने फरमान द्वारा यह 
स्वीकार कर लिया कि-- 

(१) नज्मुद्दोला नवाब नाजिम तो रहेगा पर बंगाल, बिहार 
और उड़ीसा का दीवान न समझा जायगा। 
के 

(२) दीवानी का स्वत्व कंपनी को प्राप्त होगा। 

(३) कंपनी उन प्रास्तों की ओर से शाह आलम को प्रतिवर्ष 
२६ लाख* रुपये देने या भेजने के लिए बाध्य रहेगी--पर इतना 
राजस्व और निजामत-पंबंधी व्यय काट कर जो कुछ बचत होगी 
उसकी हकदार वही समझी जायगी। 

दूसरी संधि शुजाउददोछा! के साथ १६ अगस्त को हुईं। 

इसके अनुसार-- 

(१) कोड़ा के अलावा इलाहाबाद के कुछ हिस्से पर शाह 
आलम का खास कब्जा बना रहा। 


(२) बलवन्त सिंह की स्थिति में किसी प्रकार का अन्तर न 
पड़ा और वह शुजाउद्दौला के ही अधीन बने रहे। 

कंपनी को बंगाल-बिहार-उड़ीसा की दीवानी मिल जाने पर 
क्लाइव ने अपने मालिकों को लिखा:-- 

“इससे आपकी प्रभुता और प्रभाव में स्थायित्व आगया 
है--भविष्य में कोई नवाब नाजिम चाहे भी तो, सेनिक और 
आशथिक, शक्ति के अभाव के कारण, बल या छल से आपका राज्य 
नहीं छीन सकता। प्रभुत्व के विभाजन से यहां काम चलना असंभव 
हु--सर्वेसर्वा हो कर या तो कंपनी रहे या नवाब। आप स्वयं 
विचार लें कि आप' के हित की दृष्टि से दोनों में कौन सी बात 
वांछनीय हे । 

* “संप्याद के पास पहुंचा देने के लिए कंपनी अपनी पटने की कोठी से 


राजा शिताबराय या सम्राट-द्वारा मनोनीत अन्य व्यक्ति को प्रतिमास 
२१६,६६६॥० )॥ दिला दिया करेगी और इसमें से किसी प्रकार का 


बट्टा या हुंडावन न काठा जायगा ।* 

“आप एक सम्पन्न राज्य के अधीश्वर बन गये हें। बस यह 
समझ लेना चाहिए कि इसके दीवान ही नहीं, मालिक भी अब 
आप ही हैं। 

“समीर जाफर, मीर कासिम, आरकट का नवाब मुहम्मद 
अली भी--मन ही मन या प्रकट रूप से अंगरेजों के द्वेषी रह 
चुके हैं। वर्तमान नवाब (नज्मुद्दौला ) की चल सके तो संभव है 
कि वह भी उन्हीं का पदानुसरण करने छगे। 

“हिन्दुस्तान के नवाब या राजा हमारे प्रति अनुरक्ति-भक्ति 
दिखा सकते हैँ तो भयभीत रहने के कारण ही। आपका ककत्तंव्य 
है कि थेना और कोष--इन दो साधनों को अपने हाथ से कभी 
निकलने न दें। 

दीवानी मिल जाने पर क्लाइव ने जगतूसेठ को कंपनी का 
सराफ तो नियक्‍त कर दिया, पर वह सराफी पद-प्रतिष्ठा कीं 
दृष्टि से मूल्यवान्‌ होते हुए भी, लाभ की दृष्टि से उनके लिए विशेष 
उपयोगी या महत्वपूर्ण वस्तु न थी। 

इस नियक्ति से पहले ही उनका घराना अघटित घटनाओं के 
घट्चक्र का अहर बन कर क्षत-विक्षत हो चुका था और आरोही 
से अवरोही बन चका था । 

जन में ही खशालचन्द और उनके भाई क्‍लाइव को लिख 
चुके थे--- । 
“हम अपनी विपन्नता का वर्णन किन शब्दों में करें ! क्रात्मा 
मीर कासिम ने हमारे पिता और पितृव्य के साथ जो दुव्येवहार 
किया--जिस नृशंसता से उन्हें मार डाला वह कल्पनातीत है ४ 

जो धन-संयत्ति उत्तके साथ थी वह सब की सब उसने लरूठ ली। 
फिर हमारे भाई सेठ गृुलाबचन्द और बाब मेहरचन्द को उसने 
शाह आलम के मृत्सदिदयों के हवाले कर दिया । अरसे तक दोनों 
केदी बने रहे और उन्हें तरह तरह की यंत्रणायें भोगनी पड़ीं। अन्त में 
अपनी रिहाई की ऊंची से ऊंची कीमत चुका देने पर वे घर आ सके; 
प्र इसके लिये उन्हें कर्ज लेना पड़ा और अपने जवाहरात को 
बंधक रखना पड़ा। वह कर्ज हम अभी तक नहीं चुका पाये हूं। 
कुछ रुपया तो हमने जेवर-जवाहरात बेचकर या चांदी के बतेंनों 
के सिक्‍के ढाल कर अदा कर दिया.है, पर बाकी कर्ज चुकाने में 
हमें बड़ी ही कठिनाई हो रही है।। . ; 

मौखिक सहानूभूति दिखाने या अधिक से अधिक उपकार 
उपर्युक्त नियुक्ति के रूप में करने के सिवाय क्लाइव उन्हें संकट 
से उबारने के लिए कुछ न कर राका। हां, कुछ समय बाद उसने 
उन्हें “लोभी” बता कर भल।-ब्रा अवश्य कहा ओर उन्हें इस बात 
की सचना दें दी कि समय के परिवर्तन के कारण जहां अंगरज 
बीती हुई बहुत सी बातों को बिसार चुके थे वहां उन्हें भी अतीत के 
आकाश से वर्तमान के धरातल पर उतर आना और अंगरेजों से 
अत्युपकार की आशा त्याग देना ही उचित था। २४ नवम्बर 
१७६५ को वह खुशालचन्द को लिखता है-- 

“आप तो इस बात से अनभिन्ञ नहीं कि में आप के पिता का 
और आप के परिवार-मात्र का कसा शुभचिनच्तयक और सहायक रह 
चुका हूँ। और आप जानते ही हैं कि आरंभ से आज तक आप के 
प्रति मेरा कैप्ता सद्भाव रहा है। ऐसी अवस्था में मेरे लिए यह 
पचिन्ताजनक हो रहा है कि अपनी साख बनाये रखने और समाज 

के प्रति कर्तव्य का पालन करने के लिए आपको जिस मार्ग पर 
चलना चाहिए उसकी ओर आपका विशेष ध्यान नहीं हैं । 

“यह निश्चित हुआ था कि सरकारी रुपया खजाने में ही 
रहा करेगा जिसके लिए तीन विभिन्न ताले होंगे | पर में देखता हूँ 
कि सारा रुपया आप के अपने घर पर ही रहने छगा है। फिर मुझे 
मालम हुआ है कि जमींदारों से जो जमा मिल सकती है उससे 
कम पर ही आग गांवों के ठीक दे दने के पक्ष में अपनी सम्मति देने 
लगे हैं । मेने यह भी सुना है कि जिन जमींदारों के जिम्में आपकी 
कोठी का पुराना पावना हैं उन पर आप अदायगी के लिए दबाव 
डालने लगे हं--हालांकि पांच महीनों से उन्होंने सरकारी माल अदा 
नहीं किया हैं । मुझे आपका यह काम कतई पसन्द नहीं और में 
आवयको यह करने न दूंगा। 

“आपका घराना इस समय भी काफी धनी है । पर आपका 
लोभ बढ़ता जा रहा है। मुझे डर हैँ कि अपनी इस प्रवृत्ति को 
आपने न रोका तो आपको हानि उठानी पड़ेगी और आपकी 
निस्पृहता तथा लोक-हितेषिता के सम्बन्ध में मेरी जो धारणा थी 
वह समलः नष्ट हो जायंगी। 

अप्रलू १७६६ में क्लाइव के मुशिदाबाद जानें पर खुशालचन्द 
ने उससे मुलाकात कर कहा कि सरकार के जिम्में हमारी काफी 
बड़ी रकम गिरती हे, कृपया हमारा हिसाब चुकता करा दें। 
क्लाइव ने कारनक, साइक्स आदि से सलाह कर कहा कि “आपकी 
कोठी ने जो कर्ज दिया था उसमें से ३० लाख तो मीर जाफर ने 
अपने कुछ सरदारों को देने के लिये लिया था जिसकी देनदारी' 
सरकार को मंजूर नहीं हो सकती । पर २१ लाख उसने 
४०६ 


खुशालचन्द 


अपने और कंपनी के सेनिकों का वेतन' चुकाने के लिए लिया 
था। उसके हम देनदार हें। आपको उसका आधा' तो दस साल में 
नवाब से और आधा कंपनी से मिल जायगा।” 


क्लाइव ने जो व्यवस्था की उसे स्वीकार करते हुए कंपनी के 
संचालकों ने कुछ समय बदद यह लिखा कि “जगत्सेठ-परिवार 
हमारे ही कारण बहुत विपन्न हो चुका है । इसलिए हमसे सहायता, 
पाने और अपनी हित-रक्षा कराने का वह विशेष अधिकारी है। 


८ मई १७६६ को नज्मुद्दौला की “अचानक” अकाल-मृत्यु. 
हो गईं। उसके बाद उसका छोटा भाई सेफुद्दौछा नवाब बनाया 
गया । 


( ३ ) 

यह मशहूर है कि “कमजोर की हांडी जो जब॑दस्त ने देखी, 
दिल ने कहा--बे पूछे हुए खोल के खा ले।” बंगाल में पर्क हुए 
भात को, कंपनी के बड़े अधिकारियों ने भी लपक कर हप करना 
शुरू कर दिया । काई छड़ाने का बीड़ा उठां कर जो क्लाइव 
इस बार कलकत्ते आया था और जिसने अनुशासन की बागडोर 
कड़ी कर वातावरण में सुधार आरंभ कर दिया था--उसके 
अपने मुंह से भी लार टपके बिनान रह सकी ओर जहां मीर 
जाफर ने उसे कलूकत्ते और चौबीस परगने का जागीरदार पहले ही 
बना दिया था वहां नज्मुद्दौला को और भी पंगू बना देने पर, 
वह अब अन्य अंगरेज कम्मंचारियों के साके में, नमक, सुपारी 

और तंबाकू की खरीद-बिक्री का इजारेदार भी बन बेठा॥। 

इन तीनों वस्तुओं में प्रधानता नमक की थी और उसने कंपनी 
के संचालकों को यह समभाने की चेष्टा की थी कि नमक के 
व्यापार का अधिकार सरकार ने बराबर अपने लिए सुरक्षित 
रखा था---अब कंपनी ही सरकार बन गईं थी, इसलिए वह यह 
अधिकार या इजारा जिसको चाहती दे सकती थी--उसके हित की 
दृष्टि से सब से अच्छी नीति यही हो सकती थी कि वह शुल्क ले 
कर यह व्यापार अपने ही कर्म्मंचारियों को करने दे जो राजा 
और प्रजा दोनों के ही शुभचिन्तक कहे जा सकते थे और जो 
कंभी अपने एकाधिकार का दुरुपयोग करने वाले न थे ।यों क्लाइव 
और उसके सामेदारों की व्यापार-समिति ने इस धंधे को हथिया: 
लिया और सुधार के नाम पर सस्ते से सस्ते दाम में माल खरीदने 
ओर ऊंचे से ऊंचे दाम में उसे बेचने लगी। 

इसके हिस्सेदार तीन श्रेणियों में विभकत थे जिनकी संख्या 
प्राय: ६० थी ओर जिनमें गवनेर, सेनापति, कोंसिल के सदस्य, 
फौजी अफसर, सर्जन, पादरी, कक्‍लक--सभी शामिल थे। सब से 
बड़ा हिस्सेदार स्वयं क्लाइव था जो निजी व्यापार से तोबा कर 
चुकने पर भी प्राय: दो लाख रुपये की पूंजी लगा कर औरों का 
पृष्ठपोषक और नेता बन चुका था। 

सरकार को अर्थात्‌ कंपनी को नमक पर ३५, सुपारी पर १० 
ओर तंबाकू पर २५ प्रतिशत शुल्क मिलने का नियम हुआ, पर 
कुछ ही समय बाद इसमें वृद्धि कर दी गई और कंपनी को तमक पर 
३५ के बजाय ५० प्रतिशत मिलने लगा। पर जो रक्षक कहे जा 
सकते थे उन्हीं के भक्षक बन जाने के कारण कर-वद्धि होते हुंए 
भी उनके लाभ में विंशेष कंमी नहीं हुईं प्राय: २४ लाख रुपये की 

पँजी से कारबार शुरू किया गया था। उस पर पहले साल ही प्राय: 
२२ राख का मुनाफा हुआ। दूसरे साल प्रायः १८ लाख का। वास्तव 
में यह व्यापार नहीं, वेध रूप से होने वाला अत्याचार था। उत्पादन 
करने वालों को यह अधिकार न होता कि ऊंचा दाम मिलते पर भी 
वे अपना माल दूसरों के हाथ बेच सकें । अगर किसी गांव से पूरी 
तादाद में माल न मिल सकता तो इसके लिए उसका जमींदार 
दोषी ठहराया जाता और उससे इजारेदार जुर्माना वसूल कर 
लेता। नवक के लिए यह जुर्माना ५) मन था जबकि नमक का 
अपना दाम २) मन था। ओर विभिन्न स्थानों में इस माल की 
बिक्री करने के लिए भी अंगरेज एजेंट या गुमाश्ते मुक्रर हो गये 
ओर, इन लोगों ने इजारेदार के लाभ की दृष्टि से जो कुछ जरूरी 
समभा करना शुरू कर दिया। 


पर कंपनी के प्रधान अधिकारियों को इतने से ही संतोष न 
हो सका और वे अपने एकाधिकार के क्षेत्र को और भी विस्तृत 
करने लगे । कौंसिल के मेंबरों ने २५ लाख की पूंजी रगा कर 
सूरतू और बंबई से आने वाली रुईं के व्यापार को भी हथिया 
लिया | इसका नतीजा यह हुआ कि बंगाल में जिस रुईं का बाजार- 
भाव पहले १६) से १८) मन था वह अब २८) से ३०) मन हो 
चला। आधुनिक संयुक्त प्रान्त की ओर से आने वाली रुईं सस्ती 
पड़ती थी। उस पर बिहार में आते ही ३० प्रतिशत के हिसाब से 
चुंगी वसूल की जाने लगी । समसामयिक अंगरेज व्यापारी 
बोल्ट्ज ने ऐसे ही एकाधिकार के और भी उदाहरण दिये हें। 
राजनीतिक क्षेत्र में सर्वेसरर्वा बन जाने पर कंपनी और उसके 
कम्मंचारियों के -लिए आशिक क्षेत्र में चाम के दाम चला देना 

कठिन काम न था । जब बाजार में रुई की मांग नहीं होती तब 
बंबई और सूरत का माल मुहम्मद रजा खां के पास भेज दिया जाता--- 
इस आदेश के साथ कि जंसे हो इसको जमींदारों के गले मढ़ दो और 
कीमत वसूल कर भेज दो । यह जोर-जुल्म यहां तक बढ़ा कि कारी- 
गर कंपनी के कारखानों में काम करने की अपेक्षा भूखों मरना 
ही अच्छा समझने लगे । बोल्टूज ने लिखा हें--“ऐसी मिसालें 
मोजूद हैं कि रेशम के कारीगर अपने अंगूठे काट कर घर बेठ 
गये हँ और कंपनी की गुलामी से अपने आपको बचा लिया है।” 

नमक, सुपारी और तंबाक्‌ का व्यापार हथिया लेने वालों ने 
अपने आपको यह लिख कर प्रतिज्ञाबद्ध कर लिया था कि अगर 
कंपनी के संचालक कभी ऐसा आदेश दें भी तो हम लोग एक 
हो कर उसका विरोध करेंगे और इस व्यापार से विरत न होंगे । 
जहां कलाइव को अपनी जेब भरने की आशा होती थी वहां उसे 
सारा आदशंवाद भूल जाता था और जो एंक ओर अनुशासन की 
हिमायत करता वही दूसरी ओर स्वार्थ की वेदी पर उसका बलिदान 
कर वठता था । 

कंपनी के कर्मचारी अगर नमक के इजारेदार बन बेठे थे 
तो संचालकों की स्वीकृति से नहीं--बल्कि कहना चाहिए' कि' 
उनको अनिच्छा या अस्वीकृति के बावजूद भी। फिर भी यह 
इजारा तीन सार से अधिक न चल सका। अन्त में सरकार स्वयं 
इजारेदार बन गई । पर अपने कम्मंचारियों को संतुष्ट करने 
के लिए उसने उन्हें दीवानी से होने वाली अपनी आय पर २॥॥ 
प्रतिशत कमीशन के रूप में देता स्वीकार कर लिया । 

क्लाइवं इससे पहले ही अपने लिए यह व्यवस्था करा चुका 

था कि कम से कम गवनेर को व्यापार करने का कोई अधिकार 
न होगा, पर दीवानी की आय पर उसे कंपनी से १०) प्रतिशत 
कमीशन मिला करेगा। इसके फलस्वरूप जहां उसे नमक, सुपारी 
और तंबाक्‌ के इजारे से पहले साल प्रायः १९०,००० ) मुनाफे के 
रूप में मिला था वहां अब २७०,०००) से भी अधिक कमीशन के 
रूप में मिलने लगा। 


संभव न था कि कंपनी क्लाइव को सदा के लिए कलकत्ते 
या चोबीस परगने का जागीरदार रहने देती, इसलिए मालिक 
ओर नौकर के बीच उस जागीर का विषय यहां तक विवादास्पद रे 
बन गया कि क्लाइव को अदालत की शरण लेनी पर्नै। अन्त में 
दोनों के बीच यह समझकोता हुआ कि १७६४ से दस * साल तक 
तो क्लाइव या उसके वारिस माल पाने के हकदार समझे जाय॑गे, 
पर उत्तक बाद वह सारी जमीन लाखिराज हो कर ही कंपनी के 
कब्जे में रहेगी । क्लाइव को इस जागीर से हर साल प्रायः पौने 
तीन लाख की आय होने लगी। 

'फोटे विलियम' के गबनेर का वेतन किसी समय कूल ३०० 
पॉंड सालाना था । पर इधर उस वेतन में इतती वृद्धि हुई थी कि 
क्लाइव को उस रूप में ६००० पौंड मिलने लगे थे । इसके अलावा 
कमीशन था और दूसरी सहलियतें थीं। धीरे धीरे कम्मंचारियों से 
निजी व्यापार करने का अविकार छीन लिया गया, उन्हें आय पर 
कमीशन मिलना भी बंद हो गया--पर उनकी क्षतिपूर्ति के लिए 
उनके वेतन बढ़ा दिये गये । 

* क्लाइब के इंगलेंड लौटने पर उसको और कंपनी के बीच दूसरा सम- 
झौता हुआ. जिसते उसकी जागीर की मीजाद और दस साहू बड़ा दी गई। 

क्लाइव ने इस बार बंगाल आकर जो “सुधार ,किये इनमें 
एक यह था कि सेना-विभाग में अंगरेजों को जो “भत्ता” मिलता 
आया था उसे घटा देने का निश्चय कर अफसरों की बगावत का 
सामना किया और बड़ी ही कठोरता से उनके साथ पेश आ कर 
कंपनी का बोझ बराबर के लिए हलका कर दिया । इस प्रथा का 
जन्म दक्षिण में उत्त समय हुआ था, जब उधर के नवाब फरासीसियों 
ओर अंगरेजों से सहायता लेने और पुरस्कार के रूप में उनके 
अकपरों को मुंहमांगा भत्ता देने लगे थे। वहीं से यह प्रथा बंगाल 
में आ गई थी। क्लाइव ने कहा कि “पहले बात और थी, अब और 
है। आज जो कुछ देना पड़ता हैं कंपनी को, किसी मीर जाफर 
या नज्मुद्दाँला को नहीं+। अब आगे के लिए में यह नियम किये 
दंता हु कि जब तक पलटन छावनी में रहेगी तब तक अफसरों 
को आधा ही भत्ता मिलेगा। अगर बंगाल या बिहार में उसे कहीं 
लड़ाई पर जाना होगा तो उन्हें पूरा भत्ता मिलेगा और अवध में 
जाने पर ही दूना भत्ता। पर. इससे असंतुष्ट हो कर जहां तहां 
अफपरों ने विद्रोह कर दिया और यह क्लाइव का ही काम हो 
सकता था कि उसने जान को जोखिम में डाल करं उसका छेसे 
साहस और तत्परता से दमन किया कि आग तो फेल न सकी और 
सेना-विभाग ने समझ लिया कि पटने या मेंगेर में इसे बार 

द्रोहियों को जहां पद-प्रतिष्ठा ही गंवानी पड़ी थी वहां भविष्य 

में वे प्राण गंवायें बिना न रह सकते थे। 

प्रायः बीस महीनों में ही बंगाल में अंगरेजी शज्य की नींव 

#* “यह घर घोड़ी ! आपणा, बह थी बीकानेर; 

घास धर्नेरों घालस्यूं, दाणो दूं नासेर | 

को काफी मजबूत कर, फरवरी १७६७ में कलाइव इंगलेण्ड 
के लिए रवाना हुआ । जाने से पहले उसे पांच लाख रुपये की एक 
रकम मुशिदाबाद में मिल चुकी थी, जिसके विषय में यह कहा गया 
था कि इसे मीर जाफर मरते समय उसके लिए छोड़ गया था। 
इसे क्लाइव अपनी जाति के अधिकारियों के सहायतार्थ दान 
दे गया | है... ' ' 

क्लाइव को जगह वेरेल्स्ट गवर्नर हुआ और १७६९ में इसकी 
जगह काटियर । इनके समय में कोई. खास बात तो नहीं हुई पर 
गो-दोहन का काम पृ्॒व॑वत्‌ जारी रहा 

मीर जाफर के दूसरी बार मसनद पर बेठने के ब्राद कुछ ही 
बरसों में बंगल और बिहार का खून इस खूबी से चूसा गया कि 
उसका रंग लाल से सफेद हो चला और शरीर कायम रहते हुए 
भी उसकी सजीवता प्राय: जाती रही। १७६९ में कंपनी के अपने 
रेजिडेंट को ही मुशिदाबाद से लिखना पड़ा किः--- 

“किसी अंगरेज को यह जान कर दुःख हुए बिना नहीं रह 
सकता कि कंपनी को दीवानो मिलने से पहले छोगों की जो 
हालत थी उससे आज कहीं खराब हैः । बात बुरी! तो है, पर में 
यह कहे बिना नहीं रह सकत। कि सच्ची हूं। . . . नवाबों की तानाञाही 
के जमाने में भी यह प्रदेश सखी और समृद्धिशाली था | पर आज 
शासन की बागडोर अंगरेज जाति के हाथ में होते हुए भी, इसकी 
बरबादी दिन-दिन बढ़ती हो जा रहो ह। 

कंपनी के संचालकों को यह स्वीकार नहीं हो सकता था।' 

यही कहते रहे कि माल की वसूली से कंपनी को जितनी 
' आमदनी होनी चाहिए थी उतनी नहीं हो रही थी और जो 

रुपया उसके खजाने में आना चाहिए था वह संभवत: नायब 
दोवानों* की तिजोरियों में जा रहा था। 

असलियत यह थी कि वसूली बड़ी ही सख्ती से होने लगी थी 
ओर कंपनी को आय उत्तरोत्तर बढ़ती जा रही थी। राजस्व-संबंधी 
विषयों के ज्ञान और अनुभव के अभाव के कारण, अंगरेज अधि- 
कारियों को बहुत कुछ उन नायब दीवानों और उनके अहलकारों 
पर जहूर निर्भर करना पड़ता था, पर उन्हें और उनकी माफत 
जमींदारों को डरा-धमका कर जमा और वसूली को बढ़ा देना 
उनके लिए कुछ कठिन काम नहीं हो सकता था । 

पर जरमंदार जो कुछ देते उसका बोझ किसानों पर ही जा 

पड़ता और भाल के साथ मालगुजारी बढ़े बिना. नहीं रहती। 
इस अध्याय की समाप्ति तब हुईं जब बरसों बाद कार्नवालिस ने 
दवामी बन्दोबस्त कर अमर्यादित को मर्यादित और अव्यवस्थित' 
को व्यवस्थित कर दिया । प्रासंगिक समय में तो यह हाल था कि 
माल-विभाग में कंपनी को अधिक से अधिक लाभ पहुंचा देना ही 
सुयोग्य अधिकारी का काम समझा जाता, चाहे वह यह खे रखाही 
किसी का गला घोंट कर करता, चाहे किसी अन्य ऐसे ही प्रकार से । 

व्यापार-संबंधी जो स्वतंत्रता या स्वच्छंदता पहले थी उसका 
भी तिरोभाव हो गया था । कंपनी और उसके कर्मचारियों के 
एकाधिकार ने उस क्षेत्र में औरों के लिए कम गुंजाइश रहने दी 
थी और वह सदानीरा नदी, अपने उद्गम से विच्छिन्न या वियुकत 

* बंग।ल में मुहम्मद रजा खां और बिहार में शिताबराय | कुछ समय 
तक बिहार में शिताबराय के साथ रामनारायण का भाई धोरजनारायण 
भो इसी पद पर था। " 

हो कर दिन प्रति दिन सूखने लगी थी । बोल्ट्ज ने १७७३ में लिखा' 
था कि “जहां पहले काइ्मीरी, मुछतानी, पाठान, शेख, संन्यासी*, 
पगिये, भूटियें और दूसरे व्यापारी दूर दूर से, बड़े बड़े काफिलों में, 
बंगाल पहुंचते थे वहां अब कोई आने का नाम नहीं लेता ! भाल 
खरीदने के लिए ये अपने साथ इतना सोना या चांदी छाते थे 
जितना यहां यूरोप, ईरान और अरब से भी न आता था | उन 
व्यापारियों को अब यहां आने का साहस या उत्साह नहीं होता 
और उस बड़े व्यापार-द्वारा होने वाले लाभ से बंगाल सदा के लिए 
वंचित हो गया है ।*' 
बंगाल के व्यापार का स्रोत अब विदेश की ही दिशा में जोरों 
से बहने लगा था । कलकत्ते से होने वाले निर्यात का*मूल्य जहां 
१७६१-६२ में प्राय: ३२ राख रुपया था वहां १७६७-६८ में प्राय: 
६० लाख था और १७७०-७१ में ८० लाख से ऊपर पहुंच गया 
था। और यह व्यापार एक-तरफा था, अर्थात्‌ जहां पहले निर्यात 
का दाम चुकाने के लिए चांदी का आयात हुआ करता वहां अब 
बाहर से चांदी का आना प्रायः बंद हो गया। परिस्थिति यह थी 
कि राजस्व से जो आय होती उसी से माल खरीद कर कंपनी 
इंगलेण्ड ले जाती और अब उसे भुगतान के लिए वहां से चांदी लछा- 
कर जगत्‌सेठ की कोठो में दरबारदारी नहीं करनी पड़ती । कंपनी 
का कारबार चीन में भी था ओर वहां भी पहले माल की खरी- 
दारी के लिए इंगलंण्ड से चांदी भेजी जाती; थी। पर अब बंगाल- 
..._# “संन्यासी” व्यापारी कहे जा सकते थे या नहीं यह निश्चित रूप से 
नहीं कहा जा सकता । उस समय जत्थों में चलने वाले नागा-“संन्यापी” 
प्राय: मराठों के ही समान उपद्रवी समझे जाते थे। “पतियों” से मतरूब 
पगड़ी वाले व्यापारियों से था--कलकत्तें की “पगियापट्टी” । 

बिहार की चांदी के निर्य्यात से चीन में भी दाम चुकाने की 
समस्या हल की जाने रगी। इसका नतीजा यह हुआ कि दोनों 
प्रान्तों में मुद्रा-संबंधी संकट उपस्थित हो गया और प्रजा को उस 
दारुण दुभिक्ष के कारण होने वाला दुःख भी भोगना पड़ा । 


( ४ ) 

१० माचे १७७० को संफुददौला भी. संसार से “अचानक 
चल बसा | अब उसके छोटे भाई मुवारक॒द्दोला को पगड़ी बंधी । 

नज्मुद्दोला और सेफुद्दौला की मृत्यु के कारण प्राकृतिक थे 
या नहीं, इस सम्बन्ध में कुछ लोगों ने उस समय भी संदेह प्रकट 
किया था। पर कारण चाहे जो भी रहें हों, यह तो जानी हुई बात 
थी कि किशोरावस्था में ही दोनों विषयासक्त हो गये थे और इससे 
उनके स्वास्थ्य में घुन लग गया था। गद्दी पर बैठते समय एक की 
उम्र अठारह साल की थी ओर दूसरे की पंद्रह साल की । क्लाइव 
ने तज्मुद्दोला को “वेश्या-पुत्र, अशिक्षित, अयोग्य, दुबंछ और नीच” 
बताया था, यद्यपि यह नहीं कहा जा सकता कि कंपनी की दृष्टि 
से यह अवांछनीय था या इन नवाबों के चरित-सुधार की ओर 
उसके अधिकारियों ने कभी कुछ भी ध्यान दिया | ५३ लाख की आय 
के लोभ से अपना राज्य कंपनी के हाथ बेच कर नज्मुह्दोला ने तनिक 
भी दुःख या खेंद प्रकट नहीं किया था। बल्कि आनन्द-विभोर हो 
कर क्लाइव से यही कहा था कि खुदा का शुक्र है कि में अब जितनी . 
कसबियां चाहूंगा रख सकूंगा। मुबारकुद्दौला मसनद पर बंठते 
समय तेरह साल का था । कुछ ही समय बाद कंपनी के आलछोचक 


बोल्टज ने लिखा-- 

“इस बच्चे के लिए भी हरम की व्यवस्था करा दी गई हे। 
संभव है कि इसकी भी अकाल-मृत्यु* हो जाय। चाहे जब और जेसे 
इसकी मृत्यु हो, फीलखाने से एक हाथी को लाकर मसनद पर बिठा 
देना. ही विशेष उपयुक्त होगा। हाथी भारी भरकम जानवर हो- 
कर भी हुक्मबरदार होता हैं, बहुत दिनों तक जीता हे और तड़क- 
भड़क़ की दृष्टि से उसकी उपयोगिता.को देखते हुए उस पर खचे 
भी कम ही बंठता है। 

इन नवाबों को मिलने वाली वृत्ति उत्तरोत्तर कम होती गई । 
तज्मुद्दोला को ५३ लाख की जगह कूछ ही महीने बाद ४१ 
लाख मिलने रगा था। सैफुद्दौला को ३२ लाख ही मिलने रूगा 
ओर जब उसकी जगह मुबारक्द्दोछा बेठाया गया तब पहले तो 
इसे ३२ लाख देना स्वीकार किया गया, पर एक वर्ष के दी 
भीतर यह रकम घटाकर १६ लाख कर दी गई। 

इसी प्रकार जहां मुहम्मद रजा खां का वाषिक वेतन ९ लाख 
नियत हुआ था वहां १७७१ से उसे ५ लाख ही मिलने लगा । 
दुलेभराम से सतक रहते हुएं भी , उसके वेतन में कटोती नहीं 
की गई और १७६९ या १७७० में उसके मरने तक उसे दो लाख 
वाषिक ही मिलता रहा। जगत्सेंठ के वेतन या वत्ति पर कोई 
प्रकाद नहीं पड़ता, पर जिस समय कंपनी: के संचालकों ने रजा खां 
का बंतन घटा देने का आदंश भेजा था उस समय यह भी लिखा 
थाकि क्‍ 

जगत्‌सेंठ को जो -कछ देना पड़ता है वह खजाने पर बोफ के 
बराबर हो रहा हैं। आजतक उन्होंने न तो हमारी कोई एसी सेवा 

* वॉस्तंव में इसकी मृत्यू १७९३ में हुई। 

जगत्सेठ 


या सहायता की है और न हमें कोई ऐसा लाभ ही पहुंचाया हें।” 
१७७० में “खालसा” या खजाना मुशिदाबाद से उठकर कलकत्ते 
चला गया और उसके बाद उन्हें पारिश्रमिक देने का प्रइन ही नहीं 
रहा। बिहार में नायब शिताबराय को १ लाख वाषिक मिलता था, 
और उसके अलावा ३ लाख भत्ते के रूप में भी। 

खुशालचंद और क्लाइव के बीच जो समझौता हुआ था उसके 
अनुसार कंपनी और नवाब मिलकर उन्हें २१ राख रुपये पुराने 
हिसाब में देने वाले थे । कंपनी के लेखे से जान पड़ता हें कि दस 
किस्तों में उन्हें नवाब से हर साल १०५,०००) और कंपनी से भी 
उतना ही मिलना निश्चित हुआ था । १९ पूस, बंगला फसली साल 
११८७ (सन्‌ १७७०) तक उन्हें कंपनी से ५४६,३७५॥।) मिल 
जुका था और उसके जिम्में ५०३,६२४।) बाकी रह गया थां । 
नवाब से उन्हें मिल चुका था ५१५,०००) और उसके जिम्मे बाकी 
रह गया था ५३५,०००) । पर कंपनी के ही कागजांत में खुशालचंद 
के एक आवेदन-पत्र का सारांश मिलता हैं जो ७ जूंत, १७७३ 
को कंलकत्ते भेजा गया था ओर जिसमें उन्होंने लिखा था कि 
जहां उन्हें पिछले साल २१०,०००) मिलना चाहिए था वहां 
१५०,०००) ही मिला था और मांगने पंर कंपनी के कर्मचारी 
उन्हें संतोषजनक उत्तर न दे सके थे । इंस पंर आंश्चय प्रकट करते 
हुए उन्होंने कंपनी को. क्लॉइब के कौल-कंरांर की याद॑ दिलाई 
थी और इस कर्ज का भी कुछ इतिहास बताया था। द 

“इसका संबंध पंलासी के युद्ध के बाद की घटनाओं से था। 

क्रान्ति की पूर्ण सफलता के लिए क्लाइव ने महतांबराय से कहा 
'था कि आप मीर जाफर को नवाब नाजिम स्वीकार कराके बादशाह 
'४१८ 


खुशालचरद 

से सनद मंगा दीजिए । इस पर खर्च का सवाल उठा था और क्लाइव 
ने उन्हें यह वचन दे दियाथा कि अगर आपको नवाब से रुपया न मिलरू 
सका तो उसका देनदार में हँगा । जगत्सेठ ने दिल्ली से सनद मंगा 
दी थी ओर उस सिलसिले में उन्हें जो कुछ खर्चे करना पड़ा था 
उसका हिसाब चुकता करने से पहले ही मीर जाफर गद्दी से हटाया 
जा चका था। सनद मंगा देने के हिसाब में उनकी कोठी का १५ छाख 
ओर दूसरी मदों में ६ लाख अर्थात्‌ कूछ २१ लाख मीर जाफर या 
कंपनी के जिम्में बाकी रह गया था। मीर कासिम के समय में तो 
उन्हें निराश हो जाना पड़ा था, पर बाद मीर जाफर या नज्मुद्दौला 
को गद्दी मिली भी थी तो वे पुराना कर्ज अदा न कट्टू सके थे । 
अन्त में जब क्लाइव दूसरी बार गवर्नर होकर आया तब उन्होंने 
अपना हिसाब पेश किया । उसी समय यह निर्णय हुआ कि २१ 
लाख का आधा तो कंपनी दे देगी और आधा नवाब। संभवत: 
खुशालचंद का आवेदन यह था कि नवाब के हिस्से को रकम भी अब 
उन्हें कंपनी से ही मिलनी चाहिए थी। 

कार्ट्यर के बाद वारेन हेस्टिंग्स १७७२ में बंगाल का 
गवनर हुआ । इसका जन्म १७३२ में हुआ था और १७५० में 
यह कंपनी का नौकर होकर कलकत्ते आया था। यह सन्मार्ग पर 
चलने वाला कम्मंचारी समझा जाता था, पर उसी मार्ग पर चलते 
हुए १७६४ तक ही ३०,००० पौंड थोक कर चुका था। बरक॑ ने 
तो पालंमेंट में इस पर इतिहास-प्रख्यात दोषारोपण करते हुए 
बरसों बाद यह कहा कि उस समय के सभी कम्मंचारी एक ही 
थली के चट्ट -बद् थे और हेस्टिंग्स दूसरों से किसी भी प्रकार 
भिन्न न था । 


डे हू 


जगत्‌से5 


शाह आलम १७६४ से इलाहाबाद में ही रहने छगा था । 
वहां यमुना उसे दिल्‍ली की याद दिलाती रहती---हुक्म खुदावन्दे 
आलम, अज्‌ दिल्‍ली ता पालम” यह तान तोड़कर उसका जी 
कूढ़ांती रहती--पर उसमें न इतना बल था, न इतना साहस कि 
अपनी मां या नजीबुददौला के संदेसे पर संदेसा भेजने पर भी 
वहं पर्चिम की ओर प्रस्थान कर सकता । अंगरेज आखिरी 
मंजिल तक उसका साथ देने के लिए संधिबद्ध थे पर उनकी 
ऑन्तरिक इच्छा यही थी कि वह मंजिल दिल्‍ली जितनी दूर न हो । 
उनसे मिलने वाली रकम को मिलाकर शाह आलम को प्राय: 
७५ लाख-रुपंये की आय थी, पर एक तो यह उसके लिए 
यों ही काफी न था, फिर जब ढिलाई या लापरवाही के कारण 
मुशिदाबाद से समय पर रुपया न पहुंचता तब उसकी कठिनाई* 
और भी बढ़ जाती और वह चीखने-चिल्लाने रूगतां । 

गवर्नर वेरेलस्ट के कहने पर शाह आलम के सभीतें के 
लिए, जगतसेठ ने १७६७ में अपनी कोठी की एक शाँखों 
इलाहाबाद में खोल दी थी । 

उसी साल दांह आलम इस बात की भी शिकायत कर चुको 
था कि एक और मामले में कंपनी या उसके कम्मंचारियों ने अपना 
हक अदा नहीं किया था । मुर्शिदाबाद से हर साल कुछ हाथी 





* ऐसे अवसर पर उसे क्रछ महाजनों से कर्ज लेकर अपनी समस्या हल 
करनी पड़ती थी 4 ऐसे महाजनों में, छाछा कश्मीरीमल और लाला बेजनाथ थे। 
संभवत: दोनों ही बनारस के कोठीवाल थे । कछ बरस बाद लाला कद्मीरी मल 
और बनारस के ही गोपालदास की कोठटियों के बीच लेन-देन को सिलसिले में 
एक अप्रिय प्रसंग उपस्थित होने वाला था। 


४४७ 


खुशालचन्द 


बादशाह के पास भेजे जाते थे । मुहम्मद रजा खाँ ने उस साहू 
२६ हाथी भेजे भी तो उनका मूल्य ६८,०००) शाह आलम को 
मिलने वाली रकम में से काट लिया । इस पर शाह आलरूसम बहुत 
बिगड़ा। यह परंपरा के विपरीत बात थी । हाथी नजराने के तौर 
पर ही भेजे जाते थे और खजाने में ऐसी कटोती कभी नहीं की 
गई थी । फिर जो २६ हाथी भेज गये थे उनमें ६ तो इलाहाबाद 
पहुंचने के दस दिन के भीतर ही काल-कवलित हो चुके थे और बाकी 
अंधे, लंगड़े, बीमार या पेदार निकले थे--अर्थात उनमें एक भी 
“भारत-सम्राट का बाहन बनने योग्य न था।” सम्राट ने छिख- 
वाया कि उन्हें उन हाथियों को लौटा देना मंजूर था, पर अपने 
राजस्व में उनके कारण एक भी रुपया कम होने देना* नहीं। 
अन्त में कंपनी की ओर से रजा खां को' यह आदेश दिया गया कि 
हाथी और परिधान उपहार के ही रूप में भेजे जायं और आगे कभी 
ऐसी कटौती कर सम्राट का अपमान न किया जाय। 


उधर पानीपत में परास्त हो जाने के बाद भी मराठे शक्ति- 
शाली बने हुए थे । बालाजी बाजीराव के १७६१ में ही परलोक 
सिधारने पर उसका अल्पवयस्क पुत्र माधवराव पेशवा हुआ था । 
यह बड़ा होनहार था और पारिवारिक कलह होते हुए भी मराठों 
का दबदबा फिर बढ़ाने की पूरी चेष्टा करने लगा था । होलकर 
और शिदे के साथ फोज भेजकर उसने १७६९ में राजपृतों, 
जाटों और रुहेलों से चौथ वसूल कराई और इससे मराठों का 
होसला यहां तक बढ़ा कि वे इलाहाबाद भी जा पहुंचे और १७७१ 
में गाह आलम' को वहां से उड़ाकर दिल्‍ली ले गये । 





* श्री नन्दलाल चटर्जी लिखित “विरेल्स्ट्स रूल इन इंडिया “। 
४२१ 


जगत सेठ 

शाह आलम से दीवानी मिल जाने पर कंपनी को हर साल 
२६ लाख रुपये देते जाना अखरने लगा था । हेस्टिंग्स के मतानुसार 
क्लाइव ने ऐसी उदारता दिखाकर भूल की थी । इसलिए जब शाह 
आलम अपनी मर्जी से मराठों का पलल्‍ला पकड़कर दिल्‍ली चला 
गया तब उसे वह रकम बचा लेने का अच्छा मौका हाथ लगा 
और उसने यह कहकर उसे भेजना बंद कर दिया कि १७६९-७० 
के अकाल ने बंगाल का हाल इतना बुरा कर दिया था कि कंपनी 
के लिए कुछ भी भेजना असंभव हो गया था । शाह आलम की ओर 
से तकाजे पर तकाजा होने लगा, जिसके जवाब में हेस्टिंग्स ने 
उसे यह स्पष्ट करा दिया कि बंगाल अब दिल्‍ली से पूर्णतः स्वतंत्र 
हो चुका थाँ और कर के रूप में अब वहां एक भी रुपया भेजने 
वाला न था। 


इधर कंपनी की करतूतों को ओर ब्रिटिश राजनीतिज्ञों का 
ध्यान विशेष रूप से जाने लगा था । बंगाल में जो राज्य स्थापित 
हो चुका था और जिसका विस्तार असंभव न था उसके कारण? 
कई प्रश्न उठ खड़े हुए थे । इनमें सब से महत्वपूर्ण यह था कि 
वह राज्य इंगलेण्ड का था या उसकी प्रजा कहाने वाले मुट्ठी भर 
लोगों का ? पालंमेंट ने इसका उत्तर यह दिया कि वह राज्य 
इंगलेण्ड का था--कंपनी को वहां की पालंमेंट या सरकार से स्वतंत्र 
होकर सात समुद्र पार भी हुकूमत करने का कोई अधिकार नहीं 
हो सकता था । 

कंपनी या उसके कम्मंचारियों ने इधर जो कुछ किया था उससे 
वह इंगलेण्ड' में बहुत बदनाम हो चुकी थी । एक बड़े नेता की 
टिप्पणी यह थी कि /हिन्दुस्तान में अन्याय के और अनेतिकता के 
डर 


खुदालचन्द 


कारण होने वाली दुर्गन्‍्ध पृथ्वी से आकाश तक फेलने पर है।” पर 
पालंमेंट के लिए वह अन्याय या अनंतिकता उतनी चिन्ताजनक 
नहीं थी जितनी कंपनी की निरंकशता और राजनीतिक क्षेत्र में भी 
उसकी बल-वृद्धि। हिन्दुस्तान से लोटने वाले अंगरेज पसे के जोर 
से पालमेंट में भी घुसने लगे थे और जो उस क्षेत्र को अपनी 
बपौती समभते आये थे उन्हें “बंगाल की रूट” का यह सब से 
खतरनाक पहल दीखने लगा था । 

कहा जा सकता हे कि कंपनी को यथासंभव नियंत्रित करने 
के आन्दोलन की जड़ में आदर्शवाद ही नहीं था, बहुत कुछ इर्ष्या-द्वेष 
भी था--दलबंदी के रूप में होने वाली स्पर्द्धा या संघर्ष भी था। 

जो हो, इस आन्दोलन का फल यह हुआ कि १७६७ में पालमेंट- 
द्वारा हस्तक्षेप आरंभ हो गया और नये विधान के अनुसार कंपनी 
के अपने नियमों में कुछ हेर-फेर किये गये । साथ ही, एक निश्चित 
अवधि के लिए, सरकार को प्रतिवर्ष ४ लाख .पॉंड देना उसका 
कर्तव्य कर दिया गया । गरज यह कि उस “लट” में अब सरकार 
भी हिस्सेदार बन बेठी औरं प्रबल विरोध होने पर भी पालंमेंट ने 
यह सिद्धांत स्वीकार कर लिया कि बंगाल में या अन्यत्र कंपनी 
अनियंत्रित शासन नहीं कर सकती थी। 

पालेमेंट को हस्तक्षेप का दूसरा मौका १७७२ में 'मिला। 
मार्च में शेयरहोल्डरों को १२॥ प्रतिशत मुनाफा मिल जाने के कुछ 
ही महीने बाद कंपनी ने सरकार से दस लाख पौंड कर्ज मांगा। 
इसका विरोध तो हुआ ही, कंपनी और उसके कर्मचारियों ने इधर 
प्राय: पंद्रह सालों में जो कुछ किया था उसकी भी जांच की गई.। 
इसका नतीजा मालूम होने पर सर्वसाधारण की यह धारणा पुष्ट 

श्र 

हो गई कि “बंगाल में जो अत्याचार या लट हो चुकी थी उसकी 
कहानी सुनकर किसी का भी दिल दहले बिना नहीं रह सकता 
था।'' मार्च १७७३ में' कंपनी की ओर से फिर कर्ज के लिए दर्खास्त' 
की गई---इस बार १५ लाख पौंड मांगा गया । पालंमेंट ने उसे 
१४ लाख पौंड देना तो स्वीकार कर लिया, पर ऐसी दर्तों पर जिनसे 
कंपनी और भी जकड़बंद और ब्रिटिश पा्ंमेंट या सरकार के लिए 
नियंत्रण का मार्ग और भी सुगम हो गया । 
यह नया विधान “रेग्यूलेटिड़् ऐक्ट” था । कंपनी के अपने 
-संघटन के साथ इसने इस देश में भी शासन के ढांचे को बहुत कुछ 
बदल दिय[्‌ । अब गवनेर की जगह गवर्नर-जनररह और उसके 
सहायकों के रूप में चार कौंसिल-सदस्यों की नियुक्ति की व्यवस्था 
हुई और जहां तक संधि या विग्रह का सम्बन्ध था, बंबई और मद्रास 
भी बंगाल के ही अधीन कर दिये गये। गवनर-जनरल की कौंसिल 
के बहुमत का निर्णय ही सरकारी निर्णय समझा जा सकता था । किसी 
प्रस्ताव के पक्ष और विपक्ष में वोट बराबर होने पर गवनेर- 
जनरल सभाध्यक्ष की हेसियत से एक वोट और दे सकता और 
जो निर्णय चाहता करा सकता था। उसका अपना वेतन 
२४,००० पौंड नियत हुआ और उसकी कौंसिल के प्रत्येक सदस्य 
का १०,००० पौंड। विधान-द्वारा ब्रिटिश सरकार को बंगाल में एक 
सर्वोच्च न्यायालय स्थापित करने का भी अधिकार दिया गया और 
प्रधान न्यायाधीश का वेतत ८,००० पौंड नियत हुआ। 
गवर्ने र-जनरल के पद पर वारेन हेस्टिंग्स की ही नियुक्ति हुई 
और उस न्यायाधीश के पद पर उसके मित्र सर एलिजा इम्पे की ।_ 
दीवानी मिल जाने पर भी कंपनी ने प्रबन्ध का भार नायब 
छ़्र्४ 

दीवानों के ही कंधों पर छोड़ दिया था और कानूनगो-आमिल आदि 
ही प्रधान अधिकारी रहते आये थे । इनके काम पर निगरानी 
रखने के लिए कुछ अंगरेज वेरेल्स्ट के समय में ही “सृपरवाइजर*' 
नियुक्त हो चुके थे, पर कानूनगो किसी को पूरी बातें बताने के 
लिए तेयार न था और बिना उसके सहयोग के किसी को यह मालम 
न' हो सकता था कि जमींदार ने किसानों से कितना वसूल किया 
और सेकड़े कितना सरकार को दिया । कानूनगो के असहयोग 
करा प्रधान कारण यह था कि अगर वह इन बातों की जानकारी 
औरों को हो जाने देता तो माल-महकमे की किल्‍ली पुश्त दर पुश्त 
उसके घराने के हाथ में न रह सकती । पर यह उसकी ख[मखयाली 
थी कि जो काम' टोडरमल' कर चुका था उसे अठारहवीं सदी में 
अंगरेज और भी खूबी से न कर सकेंगे या यह कि मीर कासिम 
पर भी विजय प्राप्त कर लेने वाले उससे पार न पा सकेंगे। 

११ मई १७७२ को यह ऐलान किया गया कि अब नवाब 
मृहम्मद रजा खां नायब दीवान न रहेंगे और स्वयं कंपनी दीवान के 
रूप में स्वेसाधारण के सामने उपस्थित होगी । 


तभी से हर जिले में एक कलक्टर की नियुक्ति की व्यवस्था 
हुईं और माल की तहसील के अछावा वह और कामों के लिए भी 
जिम्मेदार बना दिया गया । हर जिल में, दीवानी अदालत और 
फौजदारी अदालत कायम हुईं और दीवानी अदालत का प्रधान 
भी कलक्टर ही कर दिया गया । 
.._ माल-विभाग में ऊपर से देख-भाल का काम एक खास कमिटी 
को सोंमा गया । हिसाब-किताब की जांच “रायरायां” नामक 
पदाधिकारी द्वारा होने लगी। सर्वप्रथम, इस पद पर (महा) राजा 
ड्र५्‌ 


अगतृपेठ 
दुलेभराम के पुत्र राजा राजबललभ*की नियुक्ति हुईं। उसका मासिक 
वेतन ५,०० ०) था । 

बंगाल और बिहार में नायब दीवान का पद उठ जाने पर 
मुहम्मद रजा खां और शिताबराय पर अमानत में खयानत का 
आरोप किया गया और गिरफ्तार कर दोनों कलकत्ते पहुंचाये गये । 
वहां महीनों मामछा विचाराधीन रहा । अन्त में दोनों निर्दोष 
प्रमाणित हुए--विशेषत: शिताबराय। हेस्टिंग्स ने स्वीकार किया 
कि उन पर जो अभियोग लगाया गया था वह निराधार था । 
बिहार लोटने पर वह “रायरायां ” कर दिये गये, पर मर्माहत होने 
के कारण उसके कुछ ही दिन बाद उनकी मृत्यु हो गईं। उनके पुत्र 
महाराज कल्याण सिह उनके उत्तराधिकारी+ हुए और उन्हें ऊंचा पद 
भी प्राप्त हुआ । मुहम्मद रजा खां प्रमाणाभाव के कारण दोषी तो 
न ठहराया जा सका, पर ढाके की तरह मृशिदाबाद में भी वह कई 
लाख पेट में डाल चुका था--उसके संबंध में अधिकारियों का यह 
संदेह बना ही रहा। कंपनी की खेरखाही वह इतनी कर चुका था 
कि यह संदेह होते हुए भी संचालक उसकी पुननियुक्ति कराये बिना 
न रह सके । बालिग होने पर मुबारकृद्दौला ने उसे बरखास्त 
कर भी दिया तो वह [फिर उसका दीवान बन बैठा । 

हेस्टिंग्स के समय में माल-विभाग और न्याय-विभाग का 
संघटन ही नये ढंग से नहीं हुआ, कुछ और “सुधार*' भी किये गये -- 


के १७५७ की क्रान्ति के समय का राजबललभ १७६३ में ही मीर कासिम 
के हाथों मारा जा चुका था । 

| शिताबराय की जागीर दक्षिण बिहार और चंपारन में थी। 

_ रजा खां की मृत्यु १७६१ में हुई। 
डशध 

(१) अंगरेज कम्मंचारी निजी व्यापार करने के लिए 
स्वतंत्र न रहे । 

(२) नमक, तंबाकू और सुपारी को छोड़कर, और सभी 
चीजों पर २॥ प्रतिशत, चुंगी भरने का नियम हो गया, और किसी 
अंगरेज व्यापारी का माल भी अब इससे बरी न रहा। 

(३) दस्तकों के दुरुपयोग की गुंजाइश मिटा दी गईं। 

(४) कलकत्ता, हुगली, मुशिदाबाद, ढाका और पटना--इन 
पांच स्थानों में ही चुंगी लेनें-देने की व्यवस्था रही ; बाकी चोकियां 
उठा दी गई । द 


फिर भी यह नहीं कहा जा सकता कि अंगरेजों की द्ध-शासन- 
प्रणाली की समाप्ति या और “सुधारों” से भ्रष्टाचार बंद हो गया 
और शासन-द्षेत्र की कलूंक-कालिमा धुल गईं। जिसकी औरों को 
मनाही थी वही काम खुद हेस्टिंग्स कर रहा था । हर कलक्टर के 
लिए यह लाजिमी कर दिया गया था कि वह अपने एजंट या 
“बनियन” को गांवों का ठीका या बंदोबस्त लेने न दे। उन दिनों 
प्रायः हर अंगरेज का एक “बनियन” होता जो उसके लिए “पीर 
बाबर्ची, भिश्ती, खर का काम करता और जिसपर उसे अपनी 
छोटी से छोटी और बड़ी से बड़ी आथिक समस्या के हल के लिए 
निर्भर करना पड़ता । हेस्टिंग्स के अपने “बनियन कासिम- 
बाजार के क्ृष्णकान्त नंदी (“कंतू बाबू”) थे जिनका उल्लेख 
ऊपर हो चुका हैं । उसकी जानकारी और रजामंदी से “कंतू बाबू” 


 # जिसमें दीवान होते हुए भी कंपनी दीवानी प्रधानतः हिन्दू-मुसलमान' 
अधिकारियों से ही कराती थी । 
४२७ 


जगत सेठ 

तेरह लाख से भी अधिक की आय के गांवों के ठीकंदार बन चुके 
थे और इसके अलावा अपने बारह-तेरह साल के बेटे छोकनाथ 
नंदी के नाम से भी बहुत से गावों के ठीके ले चुके थे । हेस्टिंग्स 
ने अपनी सफाई में जो कुछ कहा था वह उसके पक्षपातियों को भी 
संतोषप्रद नहीं जान पड़ता। उसकी कौंसिल के सदस्य और उसके 
हिमायती रिचार्ड बारवेल ने इतना धन कमाया कि एक १७७५ में ही 
वह ४० हजार पौंड इंगलेंड भेज सका। इससे पहले वह १७६९ 
में अपनी बहन को लिख चुका था कि “ढाके में 'सुपरवाइजर' 
का पद प्राप्त करने के लिए में ५००० पौंड खर्च करने को तैयार 
हुँ । वारवेल के एक दूसरे खत से जान पड़ता हैँ कि कंपनी के 
कर्मचारियों के लिए व्यापार का निषेध हो जाने पर भी वह 
हिंदुस्तानी व्यापारियों के नाम से नमक का कारबार करने लगा था। 


बंगाल में जहां १७७६ में कम्मंचारियों के वेतन में २५१,५३३ 
पोंड खर्च पड़ा था वहां १७८४ में ९२७,९४५ पड़ने लगा था । 
इसका कारण प्रधानतः: यह था कि कई कम्मंचारी--विशेषत: 
हेस्टिंग्स के पक्षपाती--ऊंची से ऊंची तनखाह पाने लगे थे। 
नमक के लिए जो बोडे बना था उसके प्रधान को १८,४८० पौंड' 
प्रतिवर्ष मिलता आ रहा था और बाकी पांच मेंबरों में ब्रत्येक 
को ६२५७ पौंड से १३,१८३ पॉंड तक । माल-विभाग में पांच 
पदाधिकारियों को ४७,३०० पौंड मिलता था, और शुल्क विभांग में 





* केम्ब्रिज हिस्टरी, भाग ५ । अगर हेस्टिंग्स की कौंसिल में बहुमत 
उसके विरुद्ध न होता तो उसके काले कारनामों पर संभवत: कुछ भी प्रकाश न 
पड़ सकता । । 

तीन पदाधिकारियों को २३,००० पौंड। हेस्टिंग्स ने अपनी सफाई 
में कहा था कि नमक से संबंध रखने वाल बोड के मेंबरों को मुनाफे 
पर १० प्रतिशत दे देने पर भी कंपनी को ५४०,००० पौंड की बचत 
होने लगी थी । पर जेसा कि एक आधुनिक लेखक ने कहा हें--- 
“ग्रइन तो यह है कि जीवन के लिए. नमक जैसी आवद्यक वस्तु से जो 
इतनी बड़ी आय हो रही थी उसका रिआया पर क्या बोफ पड़ 
रहा* था ? 

यह कर्म्म का फल माना जाय या और कुछ, ऐतिहासिक तथ्य 
है कि सिराजुद्दौला का विध्वंस करने-कराते वालों का अपना 
जीवन भी प्रायः दुःखान्त ही रहा | उनमें मीरन तो प्राय; सव से 
पहले मारा जा चुका था; जगत्‌सेठ महताबराय, महाराज स्वरूपचंद, 
राजा राजबललभ आदि मीर कासिम के क्रोधानल में पड़ कर छार 
हो चुके थे; स्वयं मीर कासिम सिराजुद्दौला को बेगम को लूटने के 
पाप का प्रायश्चित्त करते हुए मर चुका थां। मीर जाफर और 
दुर्लेभराम भी सुख-शान्ति न पा सके थे। स्क्राफ्टना दूसरी बार 
बंगाल आते समय कहीं समुद्र में डूब चुका था ओर सूत्रधार 
क्लाइव के जीवन-नाटक की समाप्ति भी अश्रुपात और आत्म- 
घात से हो चुको थी। न क्‍ 

पर क्लाईव के हाथों “गुलांब के फूल सूंघने वाला गुरूघंटाले 
मन्‍्दकंमार बचा हुंआ थां और एक ओर भंवर तो दूसरी और 
चद्वान के बीच अपनी नाव को पार छगाने की चेष्टा करता हो 
जा रहा था। सुहम्भद॑ रजा खां सूबा नायंब न रहते हुए भी नवाब 

* कॉम्ब्रेज हिस्टरी, भांग' ५, पेष्ठ २१३ ॥' द 

इसके साथ डूबने वाले यात्रियों में हेनरी वान्सीटार्ट भी था । 

४४९ 


जग उसेठ 
नाजिम' का सबसे प्रधान अधिकारी बना हुआ था । वारेन हेंस्टिग्स 
गवरनर और फिर गवर्नर-जनरल बन चुका था। फिर भी नन्‍्दकुमार 
का यह दढ़ आत्मविश्वास था कि वह अन्त में ऐसे शत्रुओं पर भी 
विजय प्राप्त करके ही रहेगा। इसी विश्वास के बल पर वह नये. 
दौर दोरे में भी अपनी पुरानी चाल से ही चलता आ रहा था। 

दूर बठे हुए भी कम्पनी के संचालक यह अच्छी तरह जानते 
थे कि यहां किस काम के लिए किसका उपयोग करना चाहिए । 
जब मुहम्मद रजा खां पर दोषारोपण की बात उठी थी तब उन्हें 
लगा था कि उसके विरुद्ध प्रमाण जुटाने के काम में नन्दकुमार 
विशेष सहायक हो सकता था और उससे उस अवसर पर वेसी 
सहायता ली भी गईं थी। हंस्टिग्स को बात अच्छी लगने वाली न 
थी, पर वह इसका विरोध न कर सका था। उसके गवरनर-जनरूू 
हो जाने पर जब कौंसिल में उसका अपना विरोध शुरू हुआ और 
विरोधियों से ननन्‍्दकुमार को प्रोत्साहन मिला तब निर्भय होकर 
इसने खुले आम हेस्टिग्स को भी ललकार दिया और उसकी पगड़ी 
उछाल दी । 


कॉसिल में ११ मार्च, १७७५ को उपस्थित होकर इसने 
गवने र-जनरल पर कई इल्जाम रूगाये जिनमें एक यह था कि नाबा- 
लिग मुबारकुद्दौला की सौतेली मां मुन्नी बेगम* से प्राय: साढ़े तीन 
लाख रिश्वत खाकर ही उसने उसे नवाब की अभिवाविका का 
# यह नज्मुद्रोला और सफुद्दोला की मां थी। मुबारकद्दौला की अपनी मां 
की नाम यब्बू बेगम था। मुन्नी बेगस को १७७५ में ही पद-त्याग करने पर 
१२,००० ) मासिक वृत्ति मिलने लगी । वह १८१३ में €० साल क्री होकर 
मरी । 


डरे ० 


खशालचंद 


पद दे दिया था। उस संबन्ध में कोंसिल के किसी निर्णय पर पहुंचने 
से पहले ही हेस्टिग्स आपे से बाहर होकर उठ पड़ा और यह कह- 
कर चला गया कि उसकी अनुपस्थिति में कौंसिल की कोई मीटिंग 
ही नहीं हो सकती थी। उसके पक्षपाती बारबेल ने तो उसका 
पदानुसरण किया, पर सभा स्थगित नहीं हुईं । बाकी तीनों मेंबरों 
ने प्रस्ताव-द्वारा गवर्नर-जनरलू को भ्रष्टाचारी बताया और मृन्नी 
बेगम से मिली हुई रकम को खजाने में जमा करा देने का उसे 
आदेश दिया । पर इसके बाद ही ऐसा घटनाचक्र चला कि नन्द- 
कुमार का अभियोग अभियोग ही रह गया और उसे स्वयं 
अभियुक्त बनकर वास्तविक न्याय के लिए तीनों छोक के न्यायाधीश 
के पास जाना पड़ा । 


बात यह हुईं कि २३ अप्रैल को हेस्टिंग्स, बारवेल और हेनरी 
वान्सीटार्ट के भाई जा वान्सीटार्ट ने मिलकर ननन्‍्दकुमार और 
अन्य दो व्यक्तियों* पर यह इल्जाम' लगाया कि उन्होंने साजिश कर 
कमालुद्दीन को यह कहने के लिये मजबूर करना चाहा था कि 
हेस्टिस और बारवेल दूसरों से भी घूस ले चुके थे । जहां तक 
हेस्टिग्स का सम्बन्ध थां, तीनों ही अभियुक्त निर्दोष प्रमाणित हुए । 
पर नन्दकुमार और फाक इस बांत के दोषी ठहराये गये कि वे दोनों 
बारंवेलू पंर दोषारोपण कराने की साजिश कर चुके थे। फाक पर 
जुर्माना हुआ, पर ननन्‍्दकुमार को एसां दण्ड नहीं दिया गया, कारण 
कि एक दूसरे मामले में उसे पहले ही प्राण-दण्ड मिल चुका था। 


उस पर मुशिदाबाद के एक व्यापारी की ओर से मोहन प्रसाद 





* इनमें एक अंगरेज था जो कम्पनी का कम्मंचारी न था। -: 
४३१ 


'नगत्सेठ 

नामक व्यक्ति 'जालसाजी का कोई मुकदमा दायर कर चुका था। 
६ मई को मजिस्टूटों ने उसको सुप्रीम कोर्ट के पास भेज दिया। 
वहां ८ से १६ जब तक नन्दकुमार का विचार हुआ और उसे दोबी' 
ठहराकर कोर्ट ने उसे फांसी की सजा दे दी। ५ अगस्त को वह 
फांसी चढ़ा भी दिया गया। 


वास्तव में यह एक प्रकार का ह॒त्याकाण्ड था जिसमें प्रेरक 
वारेन हेस्टिग्स था, कार्य्य-सम्पादक सुप्रीम कोर्ट और हत्या कानून 
की आड़ में की गई । चीफ जस्टिस सर एलिजा इस्पे हंस्टिग्स का 
सहपाठी रह चुका था और उसका घनिष्ठ मित्र था। कलकत्ते में वह 
गवरनर-जनरल से जिसे जो पद या काम चाहता दिला सकता था। 
अपने एक रिश्तेदार को साथ लाया था और उसे पुलों और सड़कों 
के ठीके दिला दिये थे । इस लिए अंगरेजों की मण्डली में भी उसका 
नाम “पुलबन्दी पड़ गया था। 

याद रखने की खास बात यह है कि जुर्म साबित हो जाने पर 
भी इस देश में जालसाजी के लिए प्राणदंड देने का कोई नियमसः 
या विधान नहीं था। सुप्रीम कोर्ट के जजों ने अभियुक्त नंदकुमार का 
विचार इंग्लिश पद्धति से किया और ईंगलेंड के कानून के अनुसार 
उसे दंड दिया। पर इंगलैंड में#॥ १७२९ से ऐसा कानन था 
भी और कलंकत्ते में वह अंगरेजों के लिए लाग॑ भी बत्ताया जा 
सकता था तो इस मामले का उससे क्या सरोकार हो सकता था? 
नन्‍्दकुमार न तो कलकत्ते का निवासी था न उसने सुप्रीम कोट 
की स्थापना के बाद वहू जुर्में किया था। उसके फांसी चढ़ जाने 

* जालसाजी के लिए स्काटलेड या उत्तरी अमेरिका में भी प्रीण-इंड देने _ 
का विधान नहीं था ॥ 
४३२ 


खदालजंद 


* के बाद, यहां जाब्ता फोजदारी चला भी तो इंगलेंड के १७२६ के . 
 कानन के आधार पर। | । 
5 इससे भी यही साबित होता हैं कि वहां का १७२९ का 
कानन यहां लाग नहीं समझा जा सकता था। इस विषय पर 
.. बंड़े बड़े लेखक बहुत कुछ लिख चुके हैं । स्थानाभाव के कारण 
यहां उनकी आलोंचना-प्रत्यालोचना का सारांश भी नहीं दिया 
. जा सकता .। मोटी बांत यह हे कि न॑न्दकमार के साथ न्याय नहीं 
किया गया; उससे हेस्टिग्स से दुश्मनी की कीमत वसूल की गई। 
... मोहन प्रसाद को उकसाने वाला स्वयं गव॑नेर-जनरल था । जजों 
ने यहां तक पक्षपात किया कि फर्य्यादी के वकील बनकर नंदकुमार के 
गबाहों को कोर डाला । बात जमीन पर को थी तो कानून 
आंसमांन का उठा लछाये। सर जेम्स स्टिफेन ने भी अपनी पुस्तक* 
में यह मत प्रकट किया हैं कि “अगर इस मामले में मुद्दई 
की ओर के ही सबूत पर मुझे निर्भर करना पड़ता तो. में नन्‍्द- 
. कुमार को दोषी न ठहरों सकंता।” पर इन बातों की उन्हें क्‍या 
.. परवा हो सकती थी जिनकां एकमात्र उद्दश था नन्‍्दकूमार को 
.. कच्चा खां जाना ? संकल्पसिद्धि के लिएं उन्हें दस दिन से अधिक 
.. इस मामले का विचार भी नहीं करना पड़ा। अभियुक्त को फांसी से. 
. हलकी सजा देना उन्होंने कानन और सुप्रीम कोर्ट की ज्ञान के. 


.. खिलाफ समझा । वास्तव में बह हेस्टिग्स या अन्य “गवर्नर-जनरल 


.._ की भी ज्ञान के खिलाफ होता । अंगरेज जाति या कंपनी का आतंक 
... जमाने के लिए नन्दकुमार जेसे बाधक या विरोधी को सदा: के लिए 
.._ नष्ट कर देना ही उन्होंने अपना कर्तव्य समभा । मा 


र 4 ककममकां«न>ल५ कक 








नन्‍्दकमार ऐंड इंम्पे”। न 
... मा हम . डेरेरे 


जंगतसेठ 
ननन्‍्दकुमार के बेरिस्टर ने उसे क्षमा-प्रदान कराने की बड़ी 
चेष्टायें की भी तो सफल न हो सका । मुबारक॒द्दोला ने एक आवे- 
दन-पत्र भेजकर बताया कि किसी भी दृष्टि से नन्‍्दकुमार ऐसे दंड 
के योग्य न था, पर चीफ जस्टिस से उसे डांट-फटकारकर ओरों को 
भी भयभीत कर दिया । सबसे आइचर्यजनक बात यह हुई कि 
कौंसिल में हेस्टिग्स के विरोधियों ने भी नन्‍्दक्मार की ओर से सुप्रीम 
कोंटे को आवेदनपत्र भेजने या भिजवाने में कोई दिलचस्पी नहीं 
ली। उनमें फान्सिस हेस्टिंग्स का कट्टर दुश्मन था और अपनी उहेश- 
सिद्धि के लिए ननन्‍्दक्मार का उपयोग भी कर चुका था। पर वह भी 
गाढ़े दिनु उसके काम न आया । एक लेखक का अनुमान हे कि उसका 
दृष्टिकोण यह था कि हेस्टिग्स को कलरूंकित करने और उसे नीखचा 
गिराने में, नन्‍दकुमार जीवित रहकर मेरी जितनी सहायता कर 
सकता हैं उससे कहीं अधिक फांसी चढ़ जाने पर कर सकेगा ! 
ननन्‍्दकमारं बड़ा प्रेपंची था, इसमें संदेह नहीं। पर अंगरेजों 
की सहायता का उसे एक दिन उनसे यह पुरस्कार मिलेगा, यह 
संसार के लिए कल्पनातीत था । उसके शुभचिन्तकों में हिंदू और 
मुसलमान दोनों ही थे, पर हिंदुओं को विशेष दु:ख प्रहुंचाने 
वाली बात यह थी कि वह कुलीन ब्राह्मण था और दीवान भी रह 
चुका था। ' 

. बरसों बाद भी जब बके के प्रयत्न से गड़े मुर्दे उखाड़े 
गये तब हेस्टिग्स ने अपनी सफाई में नन्दकुमार को भला-बुरा 
तो बहुत कहा, पर स्पंष्ट शब्दों में उसके अभियोग को निराधार 
न बता सका । मुन्नीं बेगम उसे डेढ़ छाख रुपया देना स्वीकार कर 

चुकी थी । उसके संबंध में हेस्टिस का यही कहना था कि यह रकम 
डर 





खुशालचंद 


उसे मुशिदाबाद में खिलाने-पिलाने पर खर्चे करने के लिए दी गईं थी। 
कई अंगरेज इतिहासकारों ने भी इसके लिए उसकी निन्‍दा की हे। 
अगर यह मान भी लिया जाय कि उसने डेढ़ छाख से एक रुपया 
अधिक नहीं लिया तो भी अपने अधिकार का यह भयंकर दुरुपयोग 
€ी कहा जा सकता हे कि “गवर्नर की हैसियत से जिसे सब मिलाकर 
२०००० और ३०००० पौंड के बीच मिल रहा था उसने मशिदा- 
बाद जाने पर आतिथ्य का खर्च भी नवाब से ले लिया और वह 
भी २२५ पौंड प्रति दिन के-हिसाब से*। 


जहां हीरालाल साह से लेकर महताबराय तक उन्नति ही _ 
उन्नति होती गई थी वहां खशालचंद के समय से अवनत्ति आरंभ 
हुई ओर अंठारहवीं. शताब्दी का अन्त होते होते . इस .बंश की 
आभा का अवसान हो गया । 


: इसके कारण बताये गये हैं महताबराय और स्वरूपचंद के 
मारे जाने से सेठ-वंश” को छगने वाला धक्का और खशालचंद की 
अपनी फजलखर्ची । 


इसमें संदेह नहीं कि वह धक्का जबदेस्त था: और उसने 
इमारत के कुछ हिस्से को गिरा दिया तो बाकी को डांवाडोल कर 
दिया । 


खुशालचंद अपव्ययी थे, यह भी निराधार नहीं जान पड़ता। 
उनके परिवार का माहवारी खच्चे प्रायः एक लाख रुपया था। 
“मुताखरीन” का अनुवादक लिख गया है कि १७८० में भी 
सेंठ-परिवार में .सब' _ मिलाकर प्रायः -चार हजार व्यक्तियों का 


* केस्ब्रिज हिस्टरी, भाग ५ । 


बलि नागिन नल मनन नल नाना नरमी तन आकलन “नानी नन+ नकल नन--++-3० +काकनम+ननजनक+- ५ 

भरण-पोषण होता था जिसमें १२०० स्त्रियां थीं। कहा गया है कि 
जब क्लाइव चलने लगा था तब उसने खुशालचंद को तीन लाख 
रुपये की वा्िक वृत्ति दे जाने की इच्छा प्रकट की थी, पर 
इन्होंने उसे स्वीकार नहीं किया था । 

पर उस अवनति और अवसान का प्रधान कारण कुछ ओर था।' 
अंगरेजों की अमलदारी हो जाने पर जब सारी व्यवस्था ही बदल 
चुकी थी और राजनीति के साथ अर्य॑नीति का भी सूत्र-संचालन' 
लंदन या कलकत्ते से होने लगा था तब यह आशा तो दुराशामात्र 
ही हो सकती थी कि जगत्‌सेंठ-परिवार पहले की ही तरह समृद्धि- 
शाली ओर प्रभावशाली बना रहेंगा। 


जब दीवानी मिल जाने पर कंपनी खुद इंतजामकार हो गई थीं 
और मुशिदाबाद से खालसा-दफ्तर भी कलूकत्ते चला गया था तब 
सरकार से उनका पुराना संबंध तो विच्छिन्न हो गया था और जो जल' 
पहले मुशिदाबाद जाकर एकत्र हुआ करता था वह़ अब शासन-प्रणाली 
के बदऊु जाने से और ही जगह जाने और वहां के पेड़-पौधों' 
को तिक्‍त करने छगा था। 

शासभ के साथ वाणिज्य-व्यापार की भी प्रणाली बदलने लगी 
थी ओर जहां कलकत्ते की उन्नति हो रही थी वहां प्रान्त के अन्तर्गत 
पुरातरे नगर दिन दिन अवनत होले-जा रहे थे। : 

१७७० के दुभिक्ष और महामारी' के कारण बंगाल की' 

आधी या एक तिहाई* आबादी नष्ट हो गईं, फिर भी अंगरेजों 





* हेस्टिग्स का अनुमान एक तिहाई का था पर और अंगरेज प्रत्मक्षदर्शियों: 
ने ही आधे की हानि बताई थी । टामसन और गैरेट का अनुमान है कि. उस समय 

से अपना: रास्ता नहीं छोड़ा । उनकी राजनीति लटेरों की ही 
चनी रही और वे अपनी लूट के क्षेत्र का विस्तार करते ही गये । 
जल के अभाव से इस देश के पेड़-पौधे तो सूखने लगे और इंगलेंड 
में हरियाली बढ़ने लगी । मराठे अगर एक बार लाख-करोड़ लटकर 
ले भी गये थे तो 4४ एक आकस्मिक घटना थी जो अनिष्टकर होते 
हुए भी जगत्सेठ के लिए विशेष चिन्ताजनक नहीं कही जा सकती 
थी । पर अंगरेजों के आधिपत्य और उनके- हारा निरन्तर होती 
रहने वाली लूट को बात और थी। १७५७ के बाद घटने वाली 
ज्यू छुलाबद्ध घटनाओं ने सारी स्थिति में आमृल परिवर्तत कर 
दिया और प्रान्त में खुशहाली न रहने प्र खुशालचंद के घराने के 
लिए भी खुशहाल बने रहना असंभव हो गया । 

मुशिदाबाद की पुरानी टकसाल १७७७ तक बंद नहीं हुई 
थी। पर कंपनी की ओर से वहां के तिक्‍कों के बारे में शिकायत 
होने लगी थी ओर उसे बंद करा देने के लिए कंपनी मुबारकुद्दौला 
पर दबाव डालने लगी थी । कुछ ही समय बाद वंह टकसाल बंद 
'कर दी गई ओर मुद्राप्रसार पर भी कंपनी का एकाधिपत्य हो गया। 

उसी साल खुशालूचंद को गवर्नर-जनरलू से इस बात .की. 
शिकायत करनी पड़ी कि उसके आदेशानुसार उनकी कोठी ने 
कनेल गोडार्ड को तीन लाख रुपये की हुंडी दे दी थी । उसकी रकम 


जन-संख्या प्रायः डेढ़ करोड़ थी, और मरने वालों की संख्या कम से कम तीस 
छाख । उनका यह भी कहना है कि जब इतने छोग बेवफादारी से मरकर” 
सरकार के लिए एक विकट समस्या खड़ी कर गये तब मुहम्मद रजा खां 
ने राजस्क़ में दस प्रतिशत वृद्धि कर, सारी कमी को जिन्दा रह जाने वालों से 

पूरा करा लिया--'राइज ऐंड. फूलफिलमेंट आव ब्रिटिश रूल इन इंडिया ”। 
४३७ 


जगत्सेठ 


कलकत्ते में मिलने वाली थी, पर वहां वालों ने यह कहकर 
भुगतान करने से इन्कार कर दिया था कि उस समय उनके पास 
कूल एक लाख रुपया मौजूद था और उन्हें तीन लाख कर्मचारियों 
का वेतन चुकाने के लिए ही चाहिए था । 

१७८० में खुशालचंद ने राजा चेतसिह को इस बात से 
आगाह किया कि बनारस के अनूपदास और ब्रजनिर्वाणदास के जिम्मे 
उनका कुछ रुपया पावना था और उसकी वसूली में उन्हें कठिनाई 
हो रही थी । इस पर चेतसिंह ने उन दोनों कर्जदारों को कहलाया 
कि सेठों का पावना शीघ्र से शीघ्र चुका दो । 

खुशन्लचद अन्त समय तक कोठवाली का काम करते रहे, 
पर किसी बड़े पेमाने पर नहीं। बनारस के गोपालदास”* की कोठी 
उनके जीवनकाल में ही आगे बढ़ने लगी थी ओर शीघ्र ही उत्तर से 
दक्षिण और पूरब से पश्चिम तक प्रसिद्धि पाने वाली थी । मुशिदाबाद 
से राजश्री विदा हो चुकी थी और उसके साथ ही जगत्‌सेठ को 
अपने घर से लक्ष्मी के प्रस्थान को सूचना मिल चुकी थी । 

पर चंचला लक्ष्मी के रूठ जाने पर भी खुशालचंद अन्त तक 
मुक्तहस्त बने रहे । पारसनाथ तीर्थ में जन-मंदिरों के जीर्णोद्धारः 
ओर निर्माण के लिए उन्होंने जो कुछ दान दिया वह उनकी धम्मे- 
निष्ठा के साथ उनकी उदारता का परिचायक था । 

* विद्येष प्रसिद्ध मनोहरदास के पिता और आसाम के वर्तमान गवरनर 
श्री श्रीप्रकाश जी के पूर्वज। इनकी कोठियां कलकत्ता, मुशिदाबाद, पटना, गया,. 
गाजीपुर, मिर्जापुर, इलाहाबाद, लखनऊ, बरेली, जयपुर, नागपुर, सूरत, बंबई, 
मछलीबंदर, मद्रास, टांडा, फूलपुर, आगरा, दिल्‍ली, पून/।, अहमदाबाद और 
बड़ौदा में बताई गई हें--“कैलेंडदर आव परश्शियन कारेसपान्डेन्स”, भाग ७ । 

१७८३ में उन्होंने हेस्टिग्स के पास एक आवेदन-पत्र भेजकर 
कंपनी के कोषाध्यक्ष के पद की याचना की । उस समय हेस्टिग्स 
दोरे पर था, पर उसने उन्हें सहानुभूति-पूर्ण उत्तर देकर अपने 
परिवार का पुराना पद प्राप्त हो जाने की आशा दिलाईं। कलकत्ते 
लोटने पर उसे मालम हुआ कि खुशालचंद बीच में ही कलेबर 

इल चुके थे। उस समय उनकी अवस्था प्राय: चालीस वर्ष को थी। 
इससे प्राय: चार वर्ष पूर्व उनके एकमात्र पुत्र गोकुलचंद का 
देहान्त हो चुका था और बह अपने भतीजे हरखचंद को गोद ले 
चुके थे । यही उनके उत्तराधिकारी हुए। 

इस अवसर पर वारेन हेस्टिग्स ने नवाब मृबारक्॒द्रोला को 
लिखा कि हरखचन्द के लिए कंपनी की ओर से खिलअत के साथ 
मालरदार पालकी, रत्न-जटित पगड़ी, सरपेच, मोतियों के हार और 
कूंडल वहां भेज दिये गये हैं ; आप अपनी ओर से उन्हें जगतसेठ- 
उपाधि से अंकित एक मोहर प्रदान कर सम्मानित कर देंगें 
और उनके या उनके परिवार के साथ परंपरागत व्यवहार में कभी 
किसी तरह की त्रुटि न होने देंगे। 

व्प्पिगी 


(१) पृष्ठ ३८५--अलीवर्दी खां के समय से दामों में इधर कितनी तेजी 
आ गई थी इसका पता १७६४ में मीर जाफर की जियाफत पर खर्च होने 
वाली रकम से चलता है । कौंसिल की ओर से इस अवसर पर जो सीधा 
उसके पास भेजा गया था उसका कूछ व्योरा यह थाः-- 


रु० आ० 
४० मन चावरक .. हे ऊ, छ७ ० 
< मन्त दाल ..« + + »« २० ० 
५ मन घी ५५४ ३8 »« ७७ ० 
“६ मन तेल... .. ५ ,. ५१ ० 
३॥ मन नमक .- ग 33. » » 2: 
५ मन चीनी .. श्र »« ३६ 
६ मन मिठाई .. १ »० है० ० 
१ मन म्‌रब्बा .. म »« १६ ० 
१ मन बादाम और किशमिश » ३१ ४ 
८ मन तक्र कर हि ,« ३१ ० 
५० खस्सी गन हे »« ०५० ० 


(२) पृष्ठ ३२८६--अंगालमें पहलछे दो प्रकार के प्रव्ान प्रीवान हुआ करते 
थे--दीवान कुल या दीवान सूबा और दीवान खालसा । मुशिदकली के 
समय से दीवानी और निजामत दोनों पर एक ही व्यक्ति का अधिकार 
हो चला, इसलिए दीवाने सूबा का कोई अर्थ नहीं रह गया । फिर भी 
वह पद बना रहा । उसपर जिसकी नियुक्ति होती वह प्रधान मंत्री 
समभा जाता । यह पद नवाब या नाजिम के किसी आत्मीय को ही मिल 
सकता था ॥ मंत्रित्व तो वह नाममात्र को ही करता, पर वेतन में उसे बड़ी 
जागीर अवश्य मिल जाती । जो नायब दीवान होता उसी पर कार्यभार 
5 है ७ 


खुशालसंद 
'शहता। सरफराज़ खां, नवाजिश मुहम्मदखां, मीरन--दीवान सूबा रह चुके 
थे और हाजी अहमद, राजा जानकोराम, राजा दुलेंभराम, महाराज ननन्‍द- 
'कूमार--नायब दीवान । 
राजस्व-विभाग का प्रधान अधिकारी दीवान खासा कहा जाता था। 
'इस पद पर प्रायः किसी हिन्दू की ही नियुक्ति होती थी जिसे रायरायां का 
खिताब भी मिलता था । आलमचंद (नायब दीवान होने से पहले ), चैनराय, 
कीति (कीरत) चन्द, उम्मेंदराय आदि दीवान खालसा हुए थे । 
शाह आलम से ईस्ट इंडिया कंपनी को दीवानी मिल जाने पर जो कुछ 
प्रथानता रही नायबव दीवान की । नवाब की निजी धन-सम्पत्ति 
की देखरेख का काम करनेवारा दीवानेतन कहा जाता था। 
“निजामत से नवाब का सरोकार न रह जाने पर भी वह तो नाजिम कहाता रहा 
और उसका खास दीवान दोवाने निजामत । इसे मदारुकमिहाम भी कहते थे । 
मुहम्मद रजा खां, राजा गृहदास (नन्दकमार का बेटा), राजा महानन्द 
(गुरुदास का बेटा) आदि १७६५ के बाद दीवान निजामत हुए थे। नज्मुद्दौला 
'के समय में ओर उसक बाद भो मुहम्मर रजा खां नायब दीवान के 
थद पर था। 
(३) पृष्ठ ४११--जगतसेठ महताबराय क्लाइव को मीर जाफर से जो 
'जागीर दिला चुके थे वह कंपनी क॑ संचालकों और उसके बीच खास भगड़े 
का कारण बन चुकी थी । १७६० में विलायत छौटने पर क्लाइव को अपने 
स्वत्व. की रक्षा के लिए जमीन आसमान एक करना पड़ा था । 
उसने संचालकों को डराया-धमकाया; उन्हें अपने अनुकूल बना लेने के लिए 
कुछ भी उठा न रखा--फिर भी सफल न हो सका । उनका कहना था कि 
कंपनी के कम्मंचारी को ऐसा पुरस्कार ग्रहण करने का कोई अधिकार नहीं 
हो सकता था । कलाइव का कहना था कि न तो आपकी ओर से कोई निषेध 
था, न मेरी ओर से कोई प्रतिज्ञा थी--फिर नवाब ने अपनी मर्जी से जो कुछ 
दिया उसे में क्‍यों ग्रहण '-न करता ? जागीर कंपनी से कुछ गांवों की मालगजारी 
थाने के अधिकार के रूप में थी। जहां पहले कंपनी खुद नवाब या सरकार 

को मालगृजारी दिया करती वहां अब क्लाइव को देने के लिए वाध्य हो गई 
थी । एक प्रकार स्वामी तो सेवक और सेंवक स्वामी बन गया था । अगर 
पुराना सिलसिला न बदरछता तो कंपनी का जो पावना नवाब के जिम्मे निकलता 
उसमें यह मालगुजारी मिनहा हो जाती और उसको कुछ देना न पड़ता । पर 
क्लाइव के ज.,गीरदार या हकदार हो जाने पर कंपनी के लिए मार न अदा. 
करने का कोई कारण नहीं हो सकता था । . 

क्लाइव ने यह कहना और कहलाना शुरू किया कि 'क्ृतघ्तता और 
नीचता की हद हो गई । जिसने पलासी के मैदान में कंपनी के सिर पर ताज 
रख दिया उसी के साथ ऐसा बर्ताव ! जिसकी बदौलत कंपनी अपन 
दामन मोतियों से भरने लगी हे उस उपकारी को चौबीस परगने का मार 
देने से भी उसके संचालक इनकार कर रहे हैँ !!” पर संचालक-समिति के 
कठोर-हृदय*पदाधिकारियों पर इस प्रचार का कुछ भी प्रभाव न पड़ सका 
ओर वे विरोधी बने ही रहे। 

क्लाइव इंगलेण्ड पहुंचते ही पार्लमेंट का मेम्बर बन चुका था। छार्ड की 
उपाधि भी पा चुका था। उस समय का राजनीतिक वातावरण और ही था 
जिसमें वोटों की खरीदनबिक्री हुआ करती और एक सीठ' की कीमत प्राय: 
२००० पॉड समभी जाती । जो अंगरेज हिन्दुस्तान में मालामाल हो कर 
इंगलेण्ड लौटते वे वहां नवाब” कहे जाते । इनके सम्बन्ध में किसी ने 
यह व्यंग्योक्ति की थी कि अगर किसी “नवाब” से कोई भीख भी सांगता 
हूँ तो उसे उत्तर मिलता हैं कि दोस्त, लाचारी है।इस समय तो देने लायक 
लाल-जवाहर मेरे पास मौजूद नहीं।” क्लाइव के लिए “नवाब” बन जाना 
ओर भी आसान था । पर पालुंमेंट और शाही दरबार में उसके मददगार 
होते हुए भी वह कंपनी की संचालूक-समिति पर विजय न पा सका। वहां 
समिति का उपाध्यक्ष सुलीवान उसका शछात्रु बना ही रहा और उसके कारण 
बहुमत उसके अनुकूल न हो सका। 

उस समय कंपनों की सारी पूँजो ३,२००,००० पौंड थी । हिस्सेद्वारों का 
अपना कोर्ट” था और संचालकों या डाइरेक्टरों का अपना। इन संचालकों,' 

की संख्या २४ थी । संच,लूक होने के लिए कम से कम २००० पौंड का 
हिस्सेदार होना आवश्यक था । यह चुनाव हर साल होता और इसमें वही 
भाग ले सकते जो कम से कम ५०० पौंड के हिस्सदार होते । नियम था कि 
हिस्से चाहे जितने भी हों, प्रत्येक हिस्सेदार एक हो वोट दे सकेगा। क्लाइव 
ने सुलीवान को पछाड़ने के लिए संचालकों के चुनाव में भाग लेने का निरुचय 
कर उसी मार्ग का अवलम्बन किया जिस पर चलकर प्रभावशाली व्यक्ति इस 
नियम की उपेक्षा करते आये थे । उसने बाजार में विभिन्न नामों स १ लाख 
पौंड के शेयर खरीद कर अपने पक्ष में २०० वोट निर्चित कर लिये | 
फिर भी १७६३ के निर्वाचन में उसे मुंह की खानी पड़ी और न तो वह स्वयं 
संचालक-समिति का सदस्य बन सका ने वह अपने प्रधान शत्रु सुलीवान को 
ही हटा सका । संचालकों ने कलकत्ते यह आदेश भेजा कि जागीर की माल- 
गुजारी क्लाइव के प्रतिनिधि को न दी जाय । वलाइव ने अदालत में कंपनी पर. 
दावा दायर कर दिया । कानूनी लड़ाई शुरू हो गई। कंपनी की ओर से उत्तर 
दिया गया कि जागीर देने का बंगाल के नवाब को कोई अधिकार न था-- 
यह अधिकार तो दिल्‍्लीश्वर को ही हो सकता था और संभव था कि एक 
दिन कंपनी को सारे रुपये के लिए जिम्मेवार होना पड़े। क्लाइव का प्रत्युत्तर 
था कि अगर मीर जाफर को कुछ भी देते का अधिकार न था तो कंपनी की 
अपनी हकीअत के बारे में क्या कहा जा सकता था--उसे मीर जाफर से जो 
कुछ मिल चुका था उस पर उसका अपना क्‍या अधिकार हो सकता था ? 


मामला विचाराधीन ही था कि इस देश में मीर कासिम से कंपनी की 
लड़ाई छिड़ गई और फरवरी १७६४ म यह खबर इंगलेण्ड पहुंची कि कई 
अंगरेज मारे जा चुके थे--बंगाल में स्वयं कंपनी विपन्न हो रही थी। इसका 
शेयर-बाजार पर असर पड़ना और उसमे शेयरहोल्डरों में घबराहट फेलना 
स्वाभाविक था। चारों ओर से यह मांग आने लगी कि परिस्थिति को काबू 
में ले आने और कंपनी को खतरे से बचाने के लिए पलासी- 
विजेता , क्लाइव फिर बंगाल भेजा जाय । वास्तव में क्लाइव भाग्यशाली 
था । जो यह कहने छगे थे कि अव्वल तो उसने बंगाल या बिहार में कोई 
४४३ 


अगतसेठ : 

ऐसी बहादुरी दिखाई हो नहीं थी और अगर बहाडुर कहा भी जा सकता था 
तो उसके साथ भ्रष्ठाचारी, नीच और इतेध्न भी था, उन आछोचकों को 
मौन हो जाना पड़ा और उसके विरोधियों की ही निन्‍दा होने लगी । क्लाइव 
ने इस अवसर से खब ही लाभ उठाया और जब उसे फिर कलकत्ते जाने को 
'कहा गया तत्र अपनी शर्तों को मंजर कराके ही वह जहाज पर सवार हुआ। 
मार्च-अप्रैल में होने वाले संचालक्र-निर्वाचन में उसने अपने शत्रु सुलीवान को 
पछाड़ दिया ; नये गवर्नर की हैसियत से अपने लिए विशेष अधिकार प्राप्त 
कर लिये ; और उसकी दृष्टि से सब से बड़ी वात यह हुई कि संचालकों ने 
दस साल के लिए उसकी जागीर पर उसका या उसके प्रतिनिधि का अधिकार 
रहने दिया--यद्यपि आगे के लिए यह नियम कर दिया गया कि बिना उनकी 
इजाजत के कंपनी का कोई भी कम्मंचारी ४,००० ) से अधिक किसी भी 
पुरस्कार के रूप में न ले सकेगा। 


बंगाल पहुँचकर जब क्लाइव ने शाह आलम से कपनी के .लिए दीवानी 
हासिल कर ली तब उसे अपने देश में सुयश के साथ धन कमान का भी अच्छा 
अवसर मिल गया। कारण कि यह समाचार वहां पहुँचने से पहले ही उसन 
अपने एजंट की मार्फत कपनी के शेयर पोते करा लिये थे । 


१७६७ में बंगाल से घर छौटने पर क्लाइव ने ऐसा प्रप॑ंच रचा कि उसकी 
जागीर की मीआद और दस साल बढ़ा दी गई। 


पर कुछ ही समय बाद उसके विरोधियों का जोर फिर बढा और पार्लमेंट 
ने उसके कारनामों की खास तौर से जांच कराई। वहां तो बहुमत ने उसे 
अपराधी नहीं ठहराया पर लछोकमत उसके पक्ष में-न हो सका। बल्कि उसे 
लूगा कि जिन लोगों से उसे शाबाशी मिलनी चाहिए थी वे भी मन ही मन 
उसे धिक्‍्कारने लगे थे । इंगलेण्ड के बादशाह (जाजं तृतीय) ने भी अपने एक 
खत में यहाँ तक लिख दिया था कि क्लाइव की “लट” का समर्थन करना 
'देंश के हित की उपेक्षा ही कही जा सकती थी । इन बातों का नतीना यह 
हुआ कि क्लाइव के अंतिम दिन सुखच्शान्ति से न वीत सके। व्यावहारिक माप- 

दंड से जीवन में पृर्णत: सफल होते हुए भी उसने २२ नवम्बर १७७४ को 
अपने गले पर आप ही छरा चला कर आत्मघात कर लिया |: 

(४) पृ ४२३--पार्ंमेट-द्वारा जांच होन पर यह साबित हुआ था कि 
१७५७ और १७६६ के बीच, कंपनी और उसके कम्मंचारी, विभिन्न अवसरों 
पर मीर जाफर, मीर कासिम, नज्महोंला, शुजाउद्दोॉछा आदि स अपन कहे 
अनुसार प्राय: ६७ लाख पौंड पा चुके थे । यह रकम दो भागों में विभकत 
थी--पुरस्कार और क्षतिपूरति । पुरस्कार-सम्बन्धी विवरण पाने वालों के 
अपने बयान के ही आधार पर यह था-- 








(क) पुरस्कार पौंड 
(१) मीर जाफर को पहली बार गद्दी दिलाते समय २,०१६,७०५ 
पोंड 
क्लाइव (नकद) २३४,००० 
” (जागीर से 
होने वाली आय#* ) ७९२,५०० 
१,०२६,५०० 
गवनंर ड्रेक ३१,५०० 


मेजर किलपैट्रिक, वाटर, 
स्क्रापटन, लशिग्टन 


आदि अधिकारी ३८४,२०५ 
सस्‍्थल-सेना और 
जलर-सेन। ५७७,५० ० ' 


२,०१६९,७०५ 


“यह आय ३०,००० पौंड वाषिक थी। यहां २६ साल ५ महीने की अर्थात्‌ 
दिसम्बर १७५७ से मई १७८४ तक की आय शामिल कर ली गई है। 
4 इसमें से क्लाइव का हिस्सा २२,५०० पौंड हुआ था । वह उसके नाम 
'घड़ने वाले २३४,००० पौंड में शामिल हू । 
882: 


जमत्‌सेठ 


(२) मीर कासिम को गद्दी दिलाते समय २००,२६९ 
(३) मीर जाफर को दूसरी बार गद्दी दिलाते समय ४३७,४६९ 
पौंड 
स्थल-सेना २६ १,६६६ 
जल-सेना १४५,८३३ 
४३७,४९६९ 
(४) १७६४ में मेजर मुनरों और उसकी सेना ६२,६६६ 
पौंड 
मेजर मुनरो* (बलवन्त सिंह से) १०,००० 
० (शुजाउद्दोला से ) ३,००० 
मेजर मुनरो के अफसर ,, ३,००० 
कं के सैनिक (बनारस के 
व्यापारियों से ) ४६,६६६ 
६२,६६६ 
(५) नज्म॒द्ौला को गद्दी दिलातें 
समय, स्पेंसर, जान्स्टन, मिडल्टन आदि १३६,३५७ 
(६) १७६५ में सेनापति कारनक ३२,६६६ 
पौंड हु 
” (बलवन्त सिंह से) ६३३३ 
” (शाह आहृम से) २३,३३३ 
३२,६६६ 
(७) १८६६ में वल्लाइव (मीर जाफर की बेगम से) ५८,३३३ 
जोड़ २,६५०,४९५ 





“*मुनरो कारतक की तरह वलाइव का कृपापात्र न था, इसलिए- उसे जो 
इनाम देने का शाह आलम और मीर जाफर वादा कर चुके थे वह उसे न मिल 

(ख) क्षतिपूर्ति पौंड 
(१) मीर जाफर को पहली बार गही दिलाते समय २१५०,००० 
पॉड 
कंपनी १,२००,००० 
अंगरेज व्यापारी ६००,००० 
हिंदुस्तानी ,, २५०,००० 
अरमनी १००,००० 


२,१५०,००० 





(२) मीर कासिम को गद्दी दिलाते समय ६२,५०० 
(३) मीर जाफर को दूसरी बार ,, ,, ६७५.००० 
पौंड 
कंपनी ३७५ ००० 
व्यापारी ६००,००० 
€६७५,००० 
(४) शजाउद्दोला को १७६५ में गद्दी दिला देने पर ५८३,३३३ 
३,७७०,८३३ 
“(क) और (ख़) का जोड़ ६,७२१,३२८ पौंड* 


(५) पृष्ठ ४२९--कुछ लेखक भूल से यह लिख गये हैं कि लु॒त्फुन्निसा ने 
अपने पति के कारागार में ही प्राण त्याग दिये थे । उदाहरणार्थ, कविवर 
नवीनचन्द्र सेन के 'पलाशिर युद्ध” में ऐसी ही बात मिलती है-.. 


सका । अन्त में उसके लड़नेन्कगड़ने पर कंपनी ने उसे बक्सर की लड़ाई जीतने 
के पुरस्कार के रूप में दो छाख रुपये दिये। 


*बोल्ट्ज के दिये हुए (संशोधित) विवरण के आधार पर | इसके ६ करोड़ 
'से अधिक रुपये हुए। 
४४७ 


जगत्सेठ 
“अरधिर-स्रोत, जोक के कारण, श्रान्त, श्रान्त-सी हो गई, 
बैठ न सकी छेटकर दुखिया, शीक्ष सदा को सो गई! ” 
--मंधुप' कृत हिन्दी अनुवाद । 


वास्तव म ल॒त्फुन्निसा १७८७ में भी जीती-जागती थी। उस साल उसन' 
गवर्नर-जनरल के पास एक आवेदन-पत्र भेजकर उसका ध्यान अपंनी दीन-हीन 
अवस्था की ओर आकर्षित किया था और अपनी मासिक वृत्ति में बढ़ती की' 
प्राथना की थी । उससे जान पड़ता है कि नवाब नाजिम हो जाने पर मीर' 
जाफर ने उसकी वृत्ति ६०० ] मासिक नियत की थी, पर १७८७ में उसे अपनी” 
पोतियों के हिस्सेदार हो जाने के कारण १०० ) ही मिल रहा था। इनमें दो उसः 
समय भी कुंवारी थीं--कंलेन्डर आव परशियन कारेसपान्डेन्स, भाग ७। 

परिशिष्ठ 
(8) 
खुशालचन्द के बाद 


हरखचंद को जगत्सेठ को पदवी गवर्नर-जनरल की सिफारिश पर मुवार- 
कृदहौला से मिली । अब इसके लिए भी शाह आलम की स्वीकृति की कोई 
आवश्यकता नहीं रह गई थी । 


इस दश में नाम की महिमा सदा से ही बड़ी रहती आई है।। जगतृसेठ' 
पदवी उस समय हरखक्ंद को परिवार के लिए अत्यन्त मूल्यवान्‌ वस्तु 

रहो होगी । | | 
ययार्थ बाव यह थी कि उनके लिए नगर-सेठ को पदवी भी अतिशयोकित' 

ही होती । | 

 वारेन हेस्टिग्स पाप का घड़ा सिर पर लेकर फरवरी १७८५ में इंगलेंड के' 
लिए रवाना हुआ | पाहंमेंट में बकं, फाक्स आदि नो उस पर कितने ही अभियोग' 
लगाये और उस मामले की सुनवाई हाउस आव लार्ड्स में समय समय पर सात 
साल तक होती रही। अन्त में हेस्टिंग्स को कोई दंड तो न मिला, पर वह बरबादी 
से न बच सका । 
हेस्टिग्स के प्रस्थान से पहले ही मुशिदाबाद के सराफ वहां फिर ठकसाल: 
खुलवाने का निषः्फल प्रयत्व कर चुके थे । उसके पास जो आवेदन-पत्र भेजां गया 
था उस पर हस्ताक्षर करने वालों में जगतसेठ हरखचंद के पिता सुमेरचंद, 
दभुचरण दत्त, गोकुछचंद, गोयालदास,* संन्‍्यासीदास आदि महाजनों के हस्ताक्षर 


कि 


“#बतारस वाली कोठी के मालिक । 
दंड&: 


ज० २६ 


जगत्सेठ 


थे । जगतसेठ की ओर से १७८६९ में फिर ऐसी ही चेष्टा की गई । पत्र में 
कंपनी का ध्यान मुद्रा के अभाव के कारण उपस्थित होने वाले संकट की ओर 
आकर्षित किया गया और “व्यापारी, सराफ, किसान” सब की भलाई के लिए 
मुर्शिदाबाद में टकसार खोलने की अनुमति मांगी गई। पर वह अनुमति नहीं 
मिली । 

“मृताखरीन' के अँगरेजी अनुवादक ने पूर्वापर की तुलना करते हुए लिखा 
था कि 'फतहचंद के समय में जगत्सेठ के लिए, दो करोड़ (वह भी केवल 
आरकाटी रुपयों में) लुट जाने पर भी, सरकार को पचास राख से एक करोड़ तक 
की दर्शनी हुंडी देते जाना साधारण बात थी। आज कछ के जगत्सेठ १७८७ में 
१४०,००० ) की हुंडी का भी भुगतान कर सके हैं तो कई किस्तों में ही।” अपने 
धन का अधिकांश या तो खुशालचंद॑ स्वयं लुटा चुके थे या उनके मरने पर वह 
जहां तहां डूद चुका था | उनके परिवार में किवदन्ती* यह चली आई है कि जो 
निधि गड़ी हुई थी उसका वह सहसा मर जाने के कारण किसी को पता न बता 
सके थे । अपने चचा गुलाबचंद से वरासत में कुछ धन पाकर ही हरखचंद अपने 
नाम की थोड़ी लाज रख सके थे । 

कहा गया है कि हरखचंद निस्संतान थे ; एक वेरागी के उपदेश से उन्होंने 
विष्णु की आराधना की और वैष्णव हो गये । उन्होंने ही वह विष्णु-मंदिर 
बनवाया जिसका उल्लेख ऊपर (पृष्ठ ६०) हो चुका है। पर यह होते हुए भी, 
इनका परिवार जैनी ही बना रहा । इनके दो पुत्र हुए जिनमें एक का नाम इंद्रचंद 
रखा गया और दूसरे का विष्णुचंद । हरखचंद के बाद इंद्रचंद जगत्सेठ हुए 
और संवत १८७९ में इनके २७ वर्ष की ही अवस्था में मर जाने पर, इनके 
पुत्र गोविन्दचंद । 

गोविन्दचंद को कंपनी ने “जगत्‌सेठ” स्वीकार नहीं किया, जिसका कारण 
संभवत: यह था कि आथिक स्थिति और भी खराब हो जाने के कारण वह 





के सि० लिट्ल । 
 “मुशिदाबाद गेंजेटियर 

परिशिष्क 


'अपने घर के पुराने जेवर बेच बेच कर ही अपनी आवश्यकताओं की पूर्ति करने 
लगे थे । पर १८४३ में कंपनी ने उन्हें १२०० ) की मासिक वृत्ति दना स्वीकार 
कर लिया । 
गोविन्दचंद की १८६४ में मृत्य हुई । उनके भी कोई पृत्र न था पर वह 
१८४५ में गोपालचंद को गोद ले चुके थे । इन्हें सन्‌ १८५२ में बहादुर शाह 
सानी से महायज की पदवी मिली | गोपालचंद और विष्णुचंद के पुत्र कृष्ण (किशन ) 
चंद के आवेदन करने पर भी सरकार ने मासिक वृत्ति को १२०० ) की जगह 
<०० ) कर दिया और वह भी इस शर्तें के साथ यह रुपया कृृष्णचंद को ही मिला 
'करेगा और यह वृत्ति परिवार-मात्र के भरण-पोषण के लिए समझी जायगी। 
'इस पर महाराज गोपालचंद ने आपत्ति की तो भारत-सचिव ने निर्णय किया कि 
८०० ) में से ३०० ) के हकदार वह होंगे । यह गोपालचंद को स्द्ीकार न हो 
'सका। इनकी मृत्यु हो हाने पर जगत्सेठ की स्त्री गुलाब (गोलाप) चंद को 
१८७८ में गोद ले चुकी थी। जगत्सेठानी को सेठ कृष्ण (किशन ) चंद के मर जाने 
'के बाद ३०० ) मासिक वृत्ति मिलने छगी, पर १८६१ में उतके मर जानें पर वह 
'बिलकूल बंद कर दी गई। 


गुलाबचंद के ही समय में १ छी मार्च १९०२ को तत्कालीन गवनेर-जनरल 
'छाड कर्जन मुशिदाबाद गया । इतिहास-ग्रेमी होते के कारण उसने महिमापुर के 
'खंडहरात जा देखे और वहां उसे सेठ-परिवार को मुगल बादशाहों से मिले हुए 
फरमानों और जेवरों के अलावा, पंद्रहवीं शताब्दी के बाद के कुछ दुष्प्राप्य सिक्के 
'देखने का भी अवसर मिला। जिस फरमान के द्वारा फरुखसियर ने फतहचंद को 
“सेठ” की उपाधि दी थी उसे गुलाबचंद ने कलकत्तें की विक्टोरिया मेंमो- 
रियल” नामक संस्था को समर्पित कर दिया । 

महिमापुर में प्राचीन सेठ-भमवन का भागीरथी के प्रकोप से बचा हुआ भाग 
2१८६६ के भूकंप में ध्वस्त हो चुका था । इसलिए गुलाबचंद ने वहां से 
थोड़ी ही दूर पर अपने परिवार के छिए एक नया मकान बनवा लिया था। उनकी 
१६१२ में मृत्यू हुई और उनके उत्तराधिकारी उनके पृत्र--फतहचंद और 
उदयचंद हुए । सरकार ने इस घराने की पुरानी पदवी को बरसों बाद फिर 

जगत्सेठ 
स्वीकार कर लिया ! इसलिए बड़े भाई फतहचंद उस क्षेत्र में भी 'जगतसेठ'” 
ही कहाने छगे । 


२) 


हि 


जगत्सेठ-वंश 


डियन' हिस्टारिकल रेकड स कमीशन का पांचवां अधिवेशन १९२३ 
कलकाते में हुआ था । उसके लिए प्रसिद्ध जेन विद्व,न्‌ और पुरातत्त्व-प्रेमी 
स्वर्याय बाबू पूर्ण चच्द नाहर ने एक लेख अंगरेजी में मुशिदाबाद के जगत्सेढों 
की वंश।वली के सम्बन्ध में लिखा था । उसका सारांश यह हे :--- 

“अप्रकुशित जैन लेखों और हस्तलिखित ग्रन्थों की खोज के दौरे में मुझे. 
मुशिदाबाद के जगतूसेठों की वंशावली का एक लिपिबद्ध,वृत्त-न्‍्त मिला | १९२१ 
में जब मेरी मि० लिट्ल से मुलाकात हुई, उन्होंने मुझसे अपनी संगृहीत सामग्री के 
आधार पर जगत्सेठों का एक वंशवक्ष तैयार करने का अनुरोध किया मि० लिट्छ: 
उस समय इस परिवार का सच्चा और सविस्तर इतिहास लिखने की तेयारी 
कर रहे थे, और कुछ ही दिन पहुके, इंडिया आफिस के कागजात की छात्र-बीन'" 
कर, इंगलेणप्ड से लौटे थे। मैंने उनक अनुरोध का सहर्ष प्रालन किया और 
अपनी जानकारी के अनुसार जगत्सेठों का एक वंशवक्ष तैयार किया। मि०. 
लिटल को वह और प्रचलित वंशवक्षों की अपेक्षा अधिक पर्ण और प्रार्माणिक 
जंचा, और वह अपने ग्रन्थ में, जैसा कि उन्होंने मुझे लिख भेजा, उसका 
सब्चिवेश कर देने के इच्छुक थे। पर इसी बीच उनकी असामयिक मृत्यु हो 
गई और उनका विचार विचार ही रह गया। यही कारण है कि मुझे: अपने 
अनुसन्ध।न का फल आज स्वतंत्र रूप से प्रकाशित करना पड़ा। 

“जगत्सेठों की जाति. जेन और कुछ ओसवाल है । यहां उस कुल कां' 
इतिहास देने के लिए स्थान नहीं है। उस पर एक- खासी बड़ी पुस्तक लिखी 
जा सकती है, क्योकि वास्तव में वह मारवाड़ के कुछ क्षत्रिय कूलों का वैदिक धर्म 
परित्याग कर जेन धर्म में दीक्षित होने का इतिहास है । यहां इतना ही कहना: 


डफ्र. 


परिशिष्द 


बस होगा कि इस कूल के लोगों ने पहले पहल, जोवपुर राज्य के ओसिया 
सामक स्थान में जैन धर्म की दीक्षा ली थी, और इसी कारण वे ओसवाल 
कह्ुलाये । जगत्सेठों का गोत्र गेल्हड़ा है। कहा जाता है कि सोलहवीं शताब्दी 
के प्रारम्भ में आचार्य जिन हंससूरि ने गिरिधर सिंह नामक एक गृहलोट- 
वंशी राजपूत को जैन धर्म में दीक्षित क्या। गिरिधर के पुत्र का नाम गेलाजी 
था, और उसी के समय से इस वंश का गोत्र गेल्हडड़ा कहाने छगा । इस कुल के 
'छोग जैन सम्प्रदाय के पाश्वनाथ गच्छ के अनुयायी होते हैं । जगतूसेठों की 
वंशावली में हमें सबसे पहले सिंहराज का नाम मिलता है । फिर अक्षयराज 
का, फिर करमचन्द का । करमचन्द के ही पुत्र हीरानन्द थे जो नागौर छोड़ 
क्र पटने में आ बसे । उनके सात पुत्र और एक कन्या थीं। उनके पांचवें पृत्र 
सेठ मानिकचन्द की बड़ी स्त्री मालिक देवी की प्रेरणा से किसी कवि ने 
“भूपाल चतुविशतिक' नामक काव्य की रचना की थी | उसकी” एक सचित्र 
हस्तलिखित प्रति इस रुमय भी रह गई है और उसी के प्रशस्तिइलोक में 
हीरानन्द से लेकर उनके पौत्रों तक की सच्ची वंशावली मिलती है । उसे 
'प्रति में किसी सन्‌-सम्बत्‌ का उल्लेख नहीं है, पर उसमें जो नाम विये गये हें 
वे वय:क्रम के अनुसार हैं। यह बात उस हिन्दी पुस्तिका के सम्बन्ध में नहीं 
कही जा सकती जो उस घराने के पास चलो आती हैँ और जिसका अनुवाद 
मि० लिट्ल ने अपने लेख के अन्त में दिया ह। जगत््‌सेढों की वंशावली-विषयक 
कछ बातें एक दूसरे हस्तलिखित ग्रन्थ में भी मिलती हँ। सम्त्रत्‌ १७७७ (सन्‌ 
१७२० ई०), फाह्गून कृष्ण २, शुक्रवार को इसकी रचना पूरी हुई थी, और 
यह ग्रन्थ भी उक्त मातिक देवी की ही प्रेरण/ का फल थ।। मेर रूख का 
आधार एक और ग्रन्थ है जिसे जगत्सेठ इन्द्रचन्द के किसी सम्बन्धी ने लिखा 
था, और जिसमें जगत्सेठों के परिवार का संक्षिप्त विवरण संकलित हे। 
ग्रन्थ नागरी लिपि में है और इसमें विक्रम-सम्वत्‌ के साथ हिजरी साल भी 
दिया हुआ है। मुझे यह ग्रन्थ अपने स्वर्गंवासी पिता राय सिताबचन्द नाहर 
बहादुर के करकमलों से प्र.प्त हुआ था। पर मेने उसे तो जगत्‌सेठ घराने 
को मेंट कर दिया और अपने पास उसकी नंकरू रख ली। 


डण्३ 


जगत्सेठ 


““इन्टर ने अपने “स्टैटिस्टिकल एकौन्ट आव बंगाल” (भःग ९, पृष्ठ २६४) 
में शुगोलचन्द और होशियाऊरूचन्द का नामोल्लेख किया है । पर यह ठीक नहीं है । 
पारसनाथ पहाड़ी की मूर्तियों या पादुकाओं पर खुशालचन्द बिरानी का नाम खुदा 
हुआ मिलता है । यह मानिक देवी के समोत्री थे । हन्टर ने १८१६ के एक 
ऐसे लेख का जिक्र किया है जिसमें रूपचन्द जगत्सेठ का नाम आता है। पर 
मुझे आज तक वह रूख कहीं देखने को न मिला। सच तो यह है कि पारसनाथ 
की किसी भी पादुका या बिब पर ऐसा कोई प्र।कृत या संस्क्त लेख अंकित 

नहीं जिसमें किसी भी जगत्सेठ का नामोल्लेख हो । हां, महिमापुर में 
लगतूसेठों की ठाक्रबाड़ी में मुझे चांदी की एक ऐसी मूर्ति अवश्य मिली थी 
जिसके पीठ पर सेठ मानिकचन्द के साथ उनकी धर्मंपत्नी मानिक देवी का 
नाम अंकित था। यह लेख संवत्‌ १७७६ (सन्‌ १७१९ ई०) का है; और 
में इसे अपने जैन लेख-संग्रह” में प्रकाशित कर चुका हूँ। वहां इसका नम्बर 
७६ वां है । संवत्‌ १८३० (सन्‌ १७७४ ई०) के हो रूख और हें, जिनके 
मम्बर क्रमशः: ५९ और ६० हैं । मुशिदाबाद जिले में जियागंज से करीब एक' 
मील उत्तर, कीरतबाग मन्दिर में, काले पत्थर की दो भव्य और विशाल मूर्तियां 
हैं; और इन लंखों के मूल उन्हीं के पीठों पर अंकित हें। दोनों ही लेखों में 
गेल्हड़ा गोत्र के जगत्सेठ फतहचन्द, उनके पुत्र सेठ आनन्दचन्द और उनकी: 
पृत्री अजबो बाई का नामोल्लेख मिलता है। उनसे यह भी ज्ञात होता हैं 
कि अजबों बाई का विवाह कमलनथन के पुत्र उदयचन्द से हुआ था, जिनका 
गोत्र गांधी था। कीरतबाग मन्दिर में ही दो लेख और मिले, जिनके नम्बर 
६१ और ६२ हैं। इनमें केवल कमलनयन, उदयचन्द और अजबो बाई का. 
नामोल्लेख हैं । इसी साल का एक और महत्वपूर्ण रूख हैँ, जिसने मेरे ग्रन्थ में 
२६० वां नम्बर पाया है। इसका मूल राजगृह के एक मन्दिर में पादुका पर 
अंकित है । उसमें इस परिवार के गोत्र के साथ जगतृसेठ फतहचन्द, उनके पुत्र 
आनन्दचन्द, उनके पौत्र महताबराय और उनकी स्त्री श्वृगार देवी के नाम 
'पाये जाते हैं। सम्बत्‌ १८११ (सन्‌ १७५४ ई०) का एक और लेख हैँ (नं०७ 
८६) जिसमें काशी के स्वर्गवासी राजा शिवप्रसाद सितारएहिन्द के पूर्बज: 


पड 


परिशिष्ठ 


नभाचन्द, अमरचन्द और मुहकम सिंह की नामावली मिलती है। सभाचन्द आगरे 
के राय उदयचन्द के पुत्र थे और प्रथम जगत्‌सेठ फतहचन्द के सगे भाई।” 


उपयुक्त लेख 
नं० ७६ 
सं० १७७६ वेशाख शक्‍लरू ५ तिथौो। ओसवाल वंशीय श्रेष्ठ श्री माणिक्चंद 
जी स्वधर्म पत्नी माणिक देवी प्रतिष्ठित श्रीमत्‌ चतुरविशति जिन बिबं चिरं 
जयतात्‌ । श्रेयोस्तु । भद्रं भवतु । 
न० ५९ 
प्रथम पंक्ति---श्री सं० १८३० माघ शुवल्ल ५ चन्दे श्री पाश्वेचन्द्र गच्छे 
श्री ह्षचंदजी नित्यचद्धजीत्कानामृपदशन 
द्वितीय पंक्ति--ओं सवंशे गांधी गोत्रे साहजी श्री कमल नयन जी तत्पुत् 
सा० उदयचन्द्रजी तत्वथमंपत्नी तथा ओस बं० गहलड़ा गोत्रे जगत्सेठजी श्री 
फतेचन्द्र जी तत्पुत्र सेठ आ 
तृतीय पंक्ति--णन्द चन्द्र जी तत्पुत्नरी बाइ अजबोजी श्री मत्पारवनाथ 
बिबं कारापित॑। प्रतिष्ठित च बि० सूरिभि: श्री भ.नुचद्वेणेति आचंद्राकचिरं 
ननन्‍्दतात्‌ भद्रं भूयाच्च श्रियं। 
नं० ६० 
प्रथम पंक्ति--श्री सं० १८३० माघ शुक्कू ५ चत्दे श्री पार्व॑चंद्र गच्छे 
श्री हर्षचद्रं जी नित्यचन्द्रजीत्कानामपदेशेन 
द्वितीय पंक्ति--ओस वं० गांधी गोत्रे सा० श्री कमरूनयन तत्पुत्न सा» 
उदयचन्द्र जी तत्वमपत्नी तथा ओस' वंश गहलड़ा गोत्रे 
ततीय पंक्ति--जगत्सेठ श्री फतेचन्द्र जी तत्पुत्र सेठ आनन्दचन्द्रजी तत्पुन्री 
बाइ अजबोजी श्री वासूपज्य बिबं कारापित प्र० सूरि श्री भ.नचच्रणेति भूया< 


' छि्छिवं संदा । 
४५५. 


जगत्सेठ 
नं० ६१ 
प्रथम पंक्ति--सं ० १८३० वर्ष माघ शुक्ल ५ चन्द्रवासरे ओस वंशे गांधी 
गोत्रे सा० श्री कमछ नयनजी तत्पूत्र सा ० 
द्वितीय पंवित--उदयचन्द जी तद्भ,र्या बाई अजबोजीकेन श्री प्रथम आर्य 
दिल्च गणवर पादुका कारापित॑। 
नं० ६२ 
प्रथम पंवित--सं ० १८३० वर्ष माघ शुक्ल ५ सोम गांधी गोजे सा० श्री 
कमल नयन जी तत्पुत्र सा ० 
द्वितीय पंवित--श्री उदयचन्द्र जी तत्थर्मपत्नी बाइ अजबोजीकेन श्री 
बासुपृज्य प्रथम सुभूर्म गणधर 
तृतीय पंक्ति--पादुका कारापित॑। 
नें० २६० 
प्रथम पंक्ति--श्री सम्वत्‌ १८३० माघ शुवकू ५ चन्द्रे ओस वंश गहलछड़ा 
गोत्रे जगत्सेठजी श्री फततेचंदजी तत्पुत्र सेठ आणंद चन्दजी तत्पुत्र जगत्सेठ 
द्वितीय पंक्ति--जी श्री महताब राय जी तद्धमंपत्नी जगत्सेठ,णी जी श्री 
श्वुगार देवी श्री मदेकादश गणधर पादुका कारापितं। स्थ.० राजगृह नगरोपरि 
वैभार गिरो। 


तनं० ८६ 


ओं भगवते नमः । सम्बत्‌ अठारह से ग्यारह (१८११) कष्ण द्वादरी 
भुग वेशाख। ओसवाल कल गोत्र गोखरू श्री मज्जैन धर्म की साख । सभाचन्द 
के अमरचन्द सुत जिन सूृत महक सिंह सूनाम। तिनके धाम रायमन्दिर यहु 
भगीरथी तीर विश्राम | 


डजर्‌. 


परिशिष्ठ 


( 
राजा शिवप्रसाद सितारणहिंद का वंश-परिच य्‌ 


“भाषा कल्पसूत्र” नाम की पुस्तक १८८७ में लखनऊ के मुंशी नवलकिशोर 
प्रेस से छप कर प्रकाशित हुई थी । उसकी भूमिका में राजा शिवप्रसाद सितारए 
हिन्द ने “कुछ बयान अपने ख.नदान का और कारण इस ग्रन्थ के छपने का 
दिया है । राजा शिवप्रसाद का वंश वही है जिसमें पहले जगत्सेठ का जन्म 
हुआ था। उवत भूमिका यहां ज्यों की त्यों उद्धृत की जाती है:-- 


“पुराने कागजों से मालम होता है कि जयपुर की अमलदारी में रणथंभौर 
“के बीच जो एक बड़ा मशहूर किला है. (वहां ? ) संवत्‌ १०४५ के दर्मियात परमार 
वंशी शाखेश्वरी श्रष्ठि धांधक हुआ । उसके कोई लड़का न थ।,॥ जैन धर्म 
“पालक पृज्य श्री जयप्रभन्ूरि गृरु के प्रतिबोध से अछुप्ता देवी की आराधना 
की । देवी. ने स्वप्न में वर दिया । देवी के हस्तपुट में पत्रपुष्ष और गोखरू थ|, 
इसी से जब लड़का हुआ उसका नाम गोखरू रकखः और उसी से गोखह 
गोत्र चछा। सम्बत्‌ १०९१ में देहरा बनाया; जयप्रभुसूरि ने प्रतिष्ठा कराई, 
'श्री शत्रुझुजय का संघ निकाछा । उसका लड़का धर्मण, उसका कर्मण, उसका पृहपा, 
“उसका भग्गा, उसका अबका, उसवश तोला, उसका मेंहका, उसका हीरा, उसका 
“मेघा, उसका भाणा। जब सम्बत्‌ १३३५ में सुल्ताव अलाउद्दीन खिलजी ने 
रणथंभौर का किला तोड़., भ.ण। अपने लड़के नायक समेत बादशाह के साथ 
'चंयानेर चला आया । नायक का बेटा खीमा, उसका जयवन्त, उसका बीरा, 
उसका गोरा संवत्‌ १४८५ में अहमदाबाद में आ बसा। उसका बेटा अभयड़, 
'उसका बासा, उसका बस्ता, उसका बहला, उसका शिवसी, उसका कर्मसी, उसका 
'रांका, उसका श्रीवन्त, उसका पदमसी। सम्वत्‌ १६८४ में पदमंसी साह 
'खंभात में आ बसा। वहां उसने श्री कल्याणशागर सूरि से श्री पाइ्वंनाथ 
ध्वामी का स्फत्किमय बिम्ब प्रतिष्ठित करायो; पांच सोने के कल्पसूत्र और 
बार मोज्ञी के पूछे भेट किये; श्री शत्रुंजय का संघ निकाला; पुस्तक-मंडार भरा | 


४५७ 


जगत्सेठ 


“उसके दो बेटेथे, शीपति और अमरदत्त । अमरदत्त ने शाहजहां बादशाह 
को एक ऐसा हीरा नजर किया कि बादशाह ने प्रसन्न होकर राइ की पदवी 
बरुशी और दिल्‍ली ले गया । उसके दो लड़के हुए, राइ उदयचन्द और केसरी 
सिंह। राइ उदयचन्द के चार लड़कं---राइ जगत्‌मित्रसेन, सभाचन्द, फतहचन्द 
और राय सिंह। फतहचन्द ने कहतूसाली में गल्‍्ला सस्ता करने के कारण 
मृहम्मदशाह से जगत॒सेठ की पदवी पाई, छेकित अपने बहू-बेटे समेत मुशिदा- ' 
बाद में, अपने माम्‌ सेठ माणिकचन्द, नागौर वाले हीरानन्द साह के बेटे की गोद 
जा बैठे | हीरानन्द साह की बेटी धनबाई राइ उदयचन्द को ब्याही थी। राई 
सभाचन्द के राइ अमरचन्द, और राइ अमरचन्द के राइ मुहुकम सिंह और राजा 
डारूचन्द । 


“नादिरज्षाही में घर के दो आदमी कतल होने के कारण राइ मुहकम सिंह 
और राजा 'डालचन्द दिल्‍ली छोड़कर मुशिदाबाद आ बसे। निदान शाहजहां 
से ले कर मुहम्मदशाह तक, बल्कि नाम को शाह औलम और नव्वाब वजीर 
आसफुद्दीला तक, बादशाही जवाहिरख,ने की मुकीमी तो ख.नदानी उहदा रहा,. 
लेकिन और भी बहुत से काम भ.ई, बेटे, भतीजों के सुपुर्द थे। कोई मंसबदार था, 
कोई सूबों की साइर का इजारदार था। कोठियां जा बजा जारी थीं; खजाने 
हाथ में थे; चैन से गुजरती थी; धन दौलत रखने की मानों जगह बाकी न" 
रही थी। | 

“इस अर्से में बंगाल के सूबेदार नव्वाब नाजिम कासिम अली “खां ने 
जुल्म पर कमर बांधी । रअय्यत तंग आई । जनाने में हरदम खौफ छूगा रहता" 
था कि नव्वाब बेइज्जत कर डाले । नाचार अंगरेजों से जा मिले। रुपये की 
मदद दी, नव्वाब पर चढ़ा लाये । नव्वाब को खबर हो गई। राइ मुहकम 
सिंह का परलोक हो चुका था। राजा डालचन्द और जगत्‌सेठ फतहचन्द के. 
पोते जगतसे ठ महताब राय को पंकड़ मंगाया और कैद किया। घर में सलाह 
हुई कि राजा डाल्चन्द अपने बाप के अकेले हैँ और जगत्सेठ फतहचन्द की 
औलाद बहुत । पस, पहरेवालों को मिलाकर राजा डालचन्द के बदले जगतूसेठः 
महताब राय के चचेरे भाई सरूपचन्द तो कैदखान में चले आये। (क्या समय: 

था : ) और राजा डालचन्द वहां से भांग कर बनारस में तव्वाव वजीर सूबेदार 
अवध की हिमायत में आ बसे । कासिम अली खां इतना ही जानता था कि दो 
भाई जगत्सेठ कद हैं । जब भागा तो दोनों को साथ ले लिया, मुंगेर पहुँच कर 
तीरों से मार डाला । चुन्नी नाम एक खिदमतगार साथ था। जुदा होने को बहुत 
समझाया, न माना । जब नव्वाब तीर मारता था, सामने आ खड़ा हो जाता 
था--मानो दोनों भाइयों की ढ/छ बनता था । जब चुन्नी मर कर गिर लिया 
है तब दोनों भाइयों के तीर लगा है (कैसे नौकर थे ! )। हमारी दादी कहती 
थीं कि उस काल जनाने में सब लोग बारूत बिछा कर बैठते थे कि जो नव्वाब 
के आदमी बेइज्जत करने आवे, आग छरूगा कर उड़ जावें । परन्तु भगवान को 
कृपा से जल्द ही शहर में अंगरेजों की डौंडी पिटी | लोगों के जी में जी आया, 
सूखा धान फिर लहलहाया । 


“यह राजा डालचन्द हमारे घराने के मानो भूषण * हो गये । 
अजब पुरुष थे । तवज्ञान और योगाभ्यास के प्रभाव से कहते 
हैं कि उनके पांव के नीचे चींटी नहीं मरती थी । खेचरी सिद्ध हुई थी, 
जिव्हा भूकुटी के मध्य तक पहुंचती थी | आसनादिक और धोती नेती 
वजीली की क्‍या बात है, सब सिद्ध थी और खेचरी ही मुद्रा कर के देहत्याग 
किया । संस्कृत, पारसी, अरबी, बंगला, वृजभःष। अच्छी तरह जानते थे; 
ज्योतिष और वेद्यक में भी निपुण थे। बहुतेरे ग्रन्थ नये रचे, बहुतेर तर्ज्‌मा अर्थात्‌ 

ष,ब्तर हुए । हाथी घोड़े की सवारी, लकड़ी, बांक, पटा, ती रंदाजी, गाता- 
बजाना, तैरना सब में पूरे थे । घड़ीसाज की क्रिया, बढ़ई की, सुनार की, लुहार 
की, जड़िय की, पटुए की, बेगड़ी की, दर्जी की, जदोज की, मुल्म्मेसाज की, 
मुसव्विर की सारी क्रिया अपने हाथ से कर सकते थे । और फिर वेसे ही 
उदार और सूर भी थे । जिस समय राजा चेत सिंह और वारन हेस्टिग्ज का 
बखेड़ा हुआ, नव्वाब इब्राहीम अली खां ने कहला भेजा कि हम वारन हेस्टिग्ज 
की रिफ,कत के बाइस नाहक मारे जात हैं। उसी दम जनानी डोली भेज कर 
चुपचाप बुलवा लिया और अपने मकान में छुपा रक्खा। ऐसे समय में . कौर 
“किसके साथ दोस्ती निभाता हैं और साहस करके अपनी जान खतर में डालता है ? 

“उनके बेटे राजा उत्तमचन्द* ने जिन्होंने लखनऊ वाले राजा बछराज की बेटी 
व्याही थी, पुत्रहीन होने के कारण अपनी बहिन बीबी रत्नकुंअर के बेटे बाज 
गोपोचन्द को गोद लिया । और उन्हीं के बेटे राजा शिवप्रसाद सितारेहिन्द 
ने अपने दोनों पुत्र कुंवर सच्चित्पसाद और कुंवर आनन्दप्रसाद की बहुएं 
और अपनी बहिन बीबी गोविन्द कुंवर की ख/तिर, जो जन धर्म की निरन्तर 
अवल्म्बी हैं, इस ग्रन्थ को कि जब से राजा डारूचन्द ने भाषा में बनवाया।* 
एक ही प्रति घर में रहा था, उद्धार करके अर्थात्‌ छपवा के अमर किया । 
जो पढ़ें सू्नें, दया करके असीस दें कि धर्म में रति रहे, परकछोक सुधरे और 
कबुद्धि कभी पास न फटकने पावे। शुभ भूयात्‌। 


( ४) 
मानिकचंद कक भा ] 


इस' पुस्तक का विषय मानिकवन्द और उनके वंदजों का ही वत्त-न्त है । 
पर हमदेख चुक हँकि हीरानन्द साह के छः और पुत्र थे, जिनमें (संभवतः:) चार 


-+ जज लत पाल ज तत++ 5 जनननन अनिल अकनननलनकान हीना सीजन कलननविननननानानतनतन क्‍ननानिनीन-कनननभ- जे विज नम नली न तिल न ++ विफमन्ननन+-। 





* बाबू श्याम सुंदर दास ने राजा शिव प्रसाद सितारए हिंद को बाबू गोपी बंद 
का पृत्र और राजा डालचंद का पौत्र बताया है ( पृष्ठ १८२-८३ )॥ यह 
भूल जान पड़तो हैं । राजा बच्छराज के संबन्ध में द्रब्टव्य पृष्ठ ४६७ । 

१ यह संवत्‌ १८३८ की बात हैँ । भाषान्तरकार कोई रामचन्द नामक 
कवि थे । कल्पधूत्र का मूल प्राकृत वाणी में था; और राजा डालचन्द के 
कहने से हो कवि रामचन्द ने उसका “भाष्रा” सें अनुवाद किया। अपने 
आश्रयदाता के सम्बन्ध में उन्होंने लिखा है :-- 

४, ...--जित जन कूल फ्रसंस, गोत्र गोखरू जैनमत ओस-बंस-अवतंस। 
समाचन्द नररायके अमरचन्द वरराय, तिनके सुत कुरूचन्द नूप डालचन्द 
सुखदाय । सुधराई के सुघर अरु सौहृद सुहद्‌ सुबान, सुभ सौभाग्य सुभारय 
अह सुठ सौजन्य सुजान । गुनमाहक गूतवान पै निगु ले ग्यान निधान, समी दमी 
'निप्रमी यभी हमी तमी म्रममात । 

मानिकचन्द से बड़े थे । आपस में बंठटवारा हो जाने पर वे कहां गपे और बया 
करने ऊगे ? इतिहास-में इस प्रश्न का सन्‍्तोषजनक उत्तर नहीं मिलता। हां, 
यह किबदन्ती चली आती है कि उनकी- भी उत्तर भारत के विभिन्न स्थानों 
में--बंगाल के बाहर--कोठियां थीं और उनका कार-बार भी काफी बढ़ा- 
चढ़ा था। 

मि० लिट्ल ने अपने जगत्सेठ-संबंधी लेखः में उनके अस्तित्व पर कुछ 
प्रकाश डालने की चेष्टा की है । जान पड़ता हैँ कि एक विशेष अवसर पर 
कंपनी के कम चारियों को मानिकचन्द के भाई-भतीजे से कुछ काम पड़ गया। 
भतीजे से काम पड़ा इस बात का एतिहासिक आधार है, पर भाई से काम 
पड़ा यह.मि० लिटल का अनुमान-मात्र है । 

जो हो, मि० लिटल की वात सूनन लायक हूँ :-- 

“१७१५ में जब जाछू सरमन कलकत्ते से रवाना होने लगा तब कौंसिल ने 
उसे दिल्‍ली के दो महाज कं के नाम चिटिठ्यां दे कर कहा कि रुपये की' 
जरूरत हो तो इनसे कर्ज ले लेता। एक चिट्ठी छालविहारी सेठ के नाम थी, 
दूसरी जुगलकिशोर सेठ के नाम । पर इनसे कुछ काम न चलछा। २० जुलाई 
१७१५ को सरमन' लिखता हँ-- रुपया कहीं न मिला। लालबिहारी दो 
देने से साफ इनकार करता हे या देगा भी तो बड़े कड़े सूद पर। जुगलकिशोर 
इस समय आगरे में है। उसे इस विषय में पत्र लिख भेजा है, १९ सफलता 
की आशा कम है । कौंसिल दूसरे महाजनों के नाम चिदिठ्यां भेज कर यह 
समस्या हल कर सकती है।” कलकत्ते से पत्रद्व/रा दूसरी व्यवस्था की गई। 
सरमत ने कंपनी के प्रेसिडेन्टे और कौंसिल” पर हुंडी कर गूलालचन्द 
साह की कोठी से रुपया लिया । ६ अवटूबर को वह कॉसिल को लिखता है 
कि गूलालचन्द साह का गुमाइता कह रहा था कि कौंसिल ने हुंडी सकार तो ली, 
पर उसका भूगतान अभी तक नहीं किया है। सरमन को ९ अप्रे८ १७१७ को 
फिर रुपये की जरूरत पड़ी । इस बार उसने २५,००० ) की हुंडी कर काम 
चलाया। (उस हुंडी क॑ मजम्‌ न से जान पड़ता है कि इस बार जान सरमन ने 
रुपया किशोरी किशनचन्द” के गुमाइते से लिया । 

“५ जुलाई को सरमन दो हुंडियां करता हैँ एक १२,००० ) की, दूसरी 
१३,००० ) की । रुपये देने वाले थे दिल्ली के “किशोरी किशनचन्द” के गुमारते । 
पर इसके बाद की एक चिट्ठी में, सरमन इन हुंडियों का जिक्र करता हुआ 
लिखता है कि “यह रकम गुलालचन्द साह की कोठी से ली गई है।” 
सरमन से यहां कोई भूल हो गई है ? या क्‍या एक ही कोठी दो नामों से 
चलती थी और “गूलालूचन्द साह” तथा “किशोरी किशनचन्द” में कूछ भी फके 
न था? बात चाहे हो, हम इतना जानते हे कि ये हुंडियां किसी न किसी 
प्रकार गलारूचन्द साह के हाथ में आइ' और उनके द्वारा मानिकचन्द की 
कोठी को बेच दी गई । गुलालचन्द साह ने खुद पटने में सरमन स शिकायत 
की कि सुनने में आया है कि कंपनी ने हुंडियों को रुपये देने में सेकड़े २) 
बट्ा काट लिया है। उन्होंने सरमन से कहा कि मानिकचन्द की कलकत्ते की 
कोठी से पक्‍की खबर मंगा दो कि हंडियों का परा परा भगतान हुआ 
मरा नहीं। 


सरमन अपने एक पत्न में कॉंसिल को सूचित करता है कि हमने मित्तरसेन' 
को दिल्‍ली में कंपनी का गुमाइ्ता मृकरंर किया है । वह यह भी लिखता है 
कि “मित्तरसेन का छः महीने का वेतन हम गुलारूचन्द साह की कोठी में 
जमा करा आये हैं, और उसके नाम की सारी चिट्ठियां गुलारूचन्द साह की 
कोठी के पते पर जानी चाहिए”। पर दूतदल की डायरी में यह प्रस्ताव मिलता 
है कि “मित्तरसेन को प्रति मास १०० ) देने के लिए मि० जान सरमन 
मुरलीधर के पास' ६०० ) जमा करा दें।” अर्थात्‌ रुपया तो “किशोरी किशनचन्द' 
की कोठी में जमा कराना निद्चत हुआ, पर कौंसिल को लिखा गया 
कि “गुल्लचन्द साह” की गद्दी में जमा कराया गया है। 

“आगरे में दृतदल ने खुद “किशोरी किशनचन्द से रुपये लिये, कोड़ा 
जहानावाद में उनके गुमाइतों से। पर एक चिट्ठी जो कलकते भेजनी थी और 
एक लगड़ा ऊंट जिसे बेच देना था गल्गरूचन्द साह” के गमाशतों को सौंपे गये। 
इलाहाबाद में सरमन ने “किशोरी किशनचन्द” से फिर रुपये लिये। बनारस में. 
उत्त कर्ज लेने की जरूरत न पड़ी। 

“इस' विवरण से पता चलता है कि उस समय उत्तर भारत में एक बड़ी 
कोठो थी, जिसका कार-बार पटने से आगरे तक फैला हुआ था। पटना संभवत: 
'कार्य्य-केन्द्र था और वहां का काम-काज गुलालूचन्द साह देखते थे। आगरे 
में प्रधान शाखा थी और वह किशोरी किशनचन्द की देख-रंख में थी। इन 
स्थानों के बीच में भी इस घराने की कितनी ही शाखा-प्रशाखायें थीं। 

“क्या इस' घराने का मुशिदाबाद के सेठ घराने से कोई सम्बंध था ? 

“इस प्रइन का उत्तर देतें समय एक कठिनाई उपस्थित होती है । 
हीरानन्द साह के किसी भी पुत्र का ताम गुलालूचन्द साह न था। पर बहुत 
संभव है नाम वास्तव में गृछाबचन्द साह था, सिर्फ किसी कातिब की गछती 
से व की जगह ल' लिखा गया, और परवर्ती इतिहासकार आंख मूंद कर वही 
गलती दोहराते गये । हम देख चुके हें कि दिल्‍ली के जिन महाजबों के नाम 
'कौंसिल ने शुरू में सिर कं दी थीं उनमें से किसी ने सरमन को रुपया न दिया। 
जान पड़ता है, ऐसी अवस्था में कौंसिल ने मानिकचन्द से सहायता मांगी' 
और मानिकचन्द ने अपने भाई की कोठी का नाम बता दिया । 


“मित्तरसेन कौन था ? अवश्य ही यह शब्द मित्रसेन का अपभ्रश हैँ । 
इतिहास से ज्ञात होता है कि राय मित्रसेन मानिकचन्द के दत्तकपुत्र फतहचन्द का 
"बड़ा भाई था, और वह १७३९ के कत्ल आम में मारा गया था । 


“मुह तो मानी हुई बात है कि मानिकचन्द के और भाई भी उत्तर भारत 
'के जहांनतहां व्यवसाय करते थे । यहां केवल यही सिद्ध करने की चेष्टा की 
गई है कि कंपनी के दूतदल को जिस कोठी से लेन-देन का काम पड़ा था वह 
“मानिकचन्द के भाई गुलाबचन्द की ही कोठी थी।” | 

मि० लिट्ल का विचार है कि सरमन की डायरी में जहां गुलालचन्द साह' 
आया है वहाँ वास्तव में गुलाबचन्द साह' होना चाहिए था और इसी से वह 
“अनुमान करते हैं कि यह नाम मानिकचन्द के भाई का ही था। यहां यह कह 
देना आवश्यक है कि गुलाबचन्द' नाम मि० लिट्छ की दी हुईं वंशावली में 
पमिलता है । बाब पूर्णचन्द नाहर ने जो वंशावली दी है उसमें मानिकचन्द के 

भाई का नाम गूलालचन्द' मिलता है ।। इससे मि० लिट्ल के अनुमान कीं 
पुष्टि ही होती है। हां, मित्तरसेन' को जो उन्होंने फतहचन्द का बड़ा भाई 
(मित्रसेन) मान छिया है यह आपत्तिजनक जान पड़ता है । क्या उस घराने 
की अजस्था इतनी दीन-हीन हो गई थी कि सित्रसेन को सौ रुपये पर अंग्रेजों 
का गुमाइ्ता होना स्वीकार करना पड़ा था ? 

१७३५ के रंगभग हम मानिकचन्द के भतीजे छालजी को मुशिदाबाद में 
पाते है । छालजी के पिता का नाम सदानन्द था, और उनके मुशिदाबाद आने 
का कारण ईस्ट इंडिया कंपनी से लेन-देन-सँबंधी झगड़ा था। हम देख चुके 
हैं कि जान सरमन की अध्यक्षता में जो दृतदक दिल्‍ली भेजा गया था उसके 
साथ ख्वाजा सरहाद नामक अरमनी व्यापारी भी था। सरहाद को उस यात्रा में. 
कुछ रुपये की जरूरत पड़ी और उसने कंपनी से अपना सम्बन्ध बता कर सदानन्द 
से कर्ज ले लिया। यह रुपया उसने कभी अदा नहीं किया । इसका कारण 
यह था कि कंपनी से उसे जो रकम मिलनी चाहिए थे वह उसे मिली न थी। 
१७३४ के करीब वह दुनिया से चल बसा। सदानन्द को मालम था कि” 
उसका पावता कंपनी के जिम्मे था और उसने दिल्‍ली दरबार में दर्खास्त' 
की कि हमें अंगरेजों से रुपया दिल्ग दिया जाय। वहां से नवाव को हुक्म हुआ 
कि अंगरेजों से सरहाद का पावद्ा अदा करा दो। कुछ समय बाद छालजी स्वयं 
मुशिदाबाद गये और अपने रुपये का कंपनी से तकाजा कराने छगे । 


फतहचन्द ने स्वभावतः अपने भतीजे का पक्ष लिया और चेष्टा करने रूग 
कि उनका रुपया वसूल हो जाय। हाजी अहमद भी हर तरह उनकी मदद 
करने को तैयार था । अंगरेजों ने लिखा कि हाजी “फतहचन्द को खुश करने : 
के लिए” लालजी को रुपया दिलाना चाहता है । पहले उन्हें रुपया देने की बात 
मंजूर नहीं हुईं। उनका कहना था कि रुवाजा सरहाद के जिम्में कंपनी का ही 
बहुत कुछ पावना रह गया था, वे छारूजी का कर्ज कैसे और कहां से चुकाते ? 
पर अंगरेजों को यह वात स्वीकार करनी पड़ी कि सरहाद उनसे इनाम पाने 
क्या हकदार था, ओर वह रुपया उसे मिला न था। 'अन्त में कॉंसिल ने 
कासिमबाजार के प्रधात को लिखा कि “जिन शर्तों पर मनासिब समझो: 

फतहचन्द से यह मामला ते कर लो। हां, यह ध्यान रहे कि जो रुपया दिया 
जाय उसके विषय में लोग यह न समझ लें कि यह लालजी के पावने में दिया 
गया, बल्कि सब यही समझें कि अंगरेजों ने यह रकम सिर्फ फतहचन्द को खर्ं 
करने के लिए दी हैं।” कासिमबाजार के कर्मचारियों ने अपने वकील को 
फतहचन्द के पास भेजकर उनके मन की थाह लेनी चाही । उसे आदेश या 
कि “अपनी ओर से पहले कुछ मत कहना। सिफे छालजी के मामले का जिक्र 
-छेड़कर यह अन्दाज लेना कि फतहचन्द कितने से सन्तुष्ट होंगे । हां, उनसे 
इतना कह देना कि कंपनी छारूजी की मांग को जायज नहीं मानती ; वह कुछ 
देकर झगड़ा निबटाने को तैयार है तो सिफ आपको खुश करने के लिए। 
वकील फतहचन्द से दो बार मिला । दूसरी बार फतहचन्द के साथ छालजी भी 
मौजूद थे । 'लछालूजी ने कहा कि मिलती तो हमें पूरी रकम चाहिए, पर 
मामला ते करने के लिए हम दो-तीन हजार कम ले लेने को भी तैयार हैं।” 
इस पर फतहचन्द बोले कि अंगरेज ऐसी छोटी रकम के लिए इतने दिनों 
तक अपनी बात पर न अड़े रहते और उन्होंने छालजी को समझा-बुझा कर 
कहा कि अपनी मांग और कम करो । लालजी ने मुश्किल से १५ हजार रुपया 
लेना मंजूर किथा और अपना अन्तिम प्रस्ताव कर वहां से उठ कर चल 
दिया। फतहचन्द ने हमारे वकील से कहा कि तुम दो-तीन रोज ठहरो, तब 
तुम्हारा काम होगा। इससे आशा होती है कि मामल्य १५ हजार से कम में ही 
ते हो ज्ञायगा। यही हुआ। कुछ ही दिन बाद फतहचन्द ने अंगरेजों के वकील 
को बुलवाक र कहा कि छालजी १० हजार पर उतर आये हैं, अब तुम मामला ते 
ऋर लेने में देर न करो। कापिमबाजार वालों ने कॉंसिल को लिघा--“और 
कुछ कम होने की कोई आशा न देख हमने अपने वकीछ को आज्ञा दी कि 
फतहचन्द की बात मंजूर कर लो। हमें कूल करीब १२ हजार रुपये देने पड़े--१० 
हजार लालजी साह को और २ हजार उसके कछ मित्रों को, जिनकी कुछ भेंठ 
करना हमारे लिए बहुत जरूरी था। अगर वे हमारी मदद न करते तो 
मामला इतने पर हो ते न होता। 

पृष्ठ १७४१ पर इस बात का उल्लेख हो चुका है कि जिस समय सरमन 
को. पटने में अपनी यात्रा स्थगित कर देनी पड़ी थी. उस' समय फतहचन्द के 
साथ लालजी वहीं उपस्थित थे और दोनों ने उ््ते कूछ और सिपाही साथ 
लेकर ही आगे बढने की सलाह दी थी । 


